
Előhang 
Heston 


ÜGYÉSZ: Mr. Chamberlain, Ön ellen az a vád hogy 1938. szeptember 30- 
ának estéjén illetlen módon, mindössze egy darab papírba öltözötten 
közszemlére tette magát otthona, a Downing Street 10. ablakában, és azt 
kiáltozta: , Becsülettel kivívott béke! Becsülettel kivívott béke!" Bűnösnek vallja 
magát, vagy ártatlannak? CHAMBERLAIN: Magam sem tudom. 


Alán Bennett: Negyven év múltával, 1969 


1938. szeptember 30-a, péntek derült, napsugaras késő nyári nap volt. Egész 
délután hatalmas tömegek gyülekeztek a Londontól nyugatra eső hestoni 
repülőtéren; sokukat a reggeli lapok részletes tudósításai csalták a helyszínre. 
Nemsokára Neville Chamberlain, a miniszterelnök tér majd meg diadalmasan, 
miután Münchenben találkozott Adolf Hitlerrel, a németek vezérével és 
kancellárjával. , BÉKE!" - harsogta világgá a Beaverbrook tulajdonában lévő 
Daily Express főcíme, bő hét centi magas betűkkel, a brit újság címlapján 
valaha látott legnagyobb betűfokozattal.! , Nem volt még győztes csatából 
megtérő hódító - ömlengett a The Times -, akinek fejét dicsőbb babér övezte 
volna."? , LONDON HESTONBA JÁRUL" című különtudósításában az 
Evening News részletesen ismertette a repülőtér legcélszerűbb autós, buszos és 
vasúti megközelítését. A London központjától a közeli Cranfordba vezető 
főútvonalakon megnövelték az autóbuszjáratok számát, és kisegítő 
személyzetet rendeltek ki a Hounslow West nevű metróállomásra, hogy 


megbirkózzanak a District és Piccadilly vonalakon érkező tömegekkel.? 


A hestoni repülőtér tizenöt kilométerre nyugatra esett Londontól, és 1929-ben 
nyílt meg mint magánkézben lévő repülős klub. 1936 júniusáig a British 
Airways napközbeni utasforgalmát szolgálta ki első számú repülőtérként; ettől 
kezdve a szolgáltatásokat a frissen korszerűsített gatwicki reptérre helyezték át. 
Az áradások miatt azonban 


Gatwickben a kifutópálya újra meg újra víz alá került, Croydonra pedig, ahol a 
British Airways átmenetileg menedékre talált, többnyire köd telepedett, így 
aztán 1938 májusában a járatok visszatértek Hestonba. Mindazonáltal a repülőn 
történő utazás még mindig a kiváltságos kevesek viszonylag ritka luxusa volt, 
Heston pedig nyugodt, vidékies környezetben épült, megfelelő távolságban 


London egyre terjeszkedő elővárosaitól.! Ahogy teltek a várakozás órái, a 
nagy nyugati főút egyre zsúfoltabb lett, olyannyira, hogy az autók számának 
szaporodtával a repülőtérhez vezető szűk bekötőutakon mindkét irányban leállt 
a forgalom. Számos érdeklődő, aki a fél világért sem akart volna lemaradni 
Chamberlain hazatérésének pillanatáról, egyszerűen otthagyta kocsiját az út 
mentén, és inkább gyalog tette meg az utolsó kilométert. 


Öt órakor már több ezer néző dugaszolta el a bekötőutakat, vagy szorongott a 
repülőteret körülvevő kerítés előtt. A rendőrség csakhamar kénytelen volt 
lezárni a reptér közvetlen környékének útjait, és csak azokat engedte át, akik 
hivatalos rendőri passzust mutattak fel. Addigra azonban már sokan bejutottak, 
és órák óta várakoztak. A kapu környékén ott állt a közeli Eton College 
százhúsz diákja, akik , saját kezdeményezésükre kértek és kaptak eltávozási 
engedélyt", és rögtönzött díszőrséget alakítottak a fő terminálhoz vezető, 
fasorral szegélyezett úton.? Mások a reptér épületeinek tetejére másztak fel, 
vagy a leszálló-pályákat elhatároló, facövekekből és kötélből álló korlátoknál 
gyülekeztek. Magán a kifutópályán VIP-ek tekintélyt parancsoló serege 

gyűlt össze, élén Clarendon grófjával, aki a Lord Chamberlain, a 

főkamarás címét viselte; ő képviselte a királyt, és ezért már jókor befutott. 
Körülötte várakozott a londoni polgármester, Sir Harry Twyford, 

válogatott miniszterek, valamennyi domínium főbiztosa, továbbá a francia és 
az olasz nagykövet, valamint a német ügyvivő társaságában. 


Csak Halifax grófja, a külügyminiszter és neje voltak meggondolatlanul 
kevéssé előrelátóak. Sir Alexander Cadogan, a külügyminiszter állandó 
helyettese ment értük Eaton Sguare-i otthonukba, de a tébolyító forgalomban 
nagyon lassan haladtak. Hestonhoz közeledve a napsütést hirtelen, de annál 
erősebb zápor váltotta fel, és Cadogannek egy adott szakaszon a rossz oldalon 
kellett vezetnie, miközben alig látott keresztül a szélvédőn. Hestontól úgy 
ötszáz méterre Cadogan egy repülőgép távoli zajára figyelt fel: gyorsított hát, 
és robogva tört utat magának a kapuknál tolongó sokaságban. A 
külügyminiszter ezalatt rendőri engedélyét lobogtatta a boldogtalan ügyeletes 
rendőrök felé. Öt óra 38 perckor a váratlan felhőszakadástól bőrig ázott 
tömeg is hallhatta a repülőgép motorjainak bömbölését, néhány pillanattal 
később pedig már az ezüstös gép körvonalai is kirajzolódtak a vastag, szürke 
felhőrétegen. 


A szóban forgó gép a British Airways flottájának legeslegújabb szerzeménye 
volt, egy Super-Lockheed 14, hívójelére nézve AFG-N, amelyet szeptember 


elején szállított le az Egyesült Államok. Alig két héttel korábban, szűzrepülése 
alkalmából, új távolsági rekordot állított fel: megállás nélkül alig több mint tíz 
óra alatt repült Stockholmig és vissza. Néhány nappal korábban ez a gép vitte 
Chamberlaint is második német-országi látogatására. A miniszterelnöknek ez 
élete csupán második repülőútja volt: Kölnön át tartott a Rajna menti Bad 
Godesberg felé. Később így számolt be a kormánynak visszatéréséről. 


Azon a reggelen a folyó vonalában repültem el London fölött, és azt 
képzeltem, hogy egy német bombázó repül a nyomunkban. Ekkor eltűnődtem, 
hogyan védhetnénk meg az alant elterülő sok ezer otthont, és rájöttem: nem 
vagyunk abban a helyzetben, hogy igazoljuk egy mai háború elindítását egy 
holnapi háború elhárítása érdekében. 


Alig sorolt be Cadogan a kifutópályán várakozó többi kocsi mellé, földet ért a 
miniszterelnök gépe, amelyet egy második, azonos gép követett, fedélzetén a 
kísérettel, Chamberlain munkatársaival. Mindkét gép a várakozó méltóságok, 
tudósítók és nézők tömege felé gurult. Talán a heves zápor miatt tűnt úgy, 
mintha a pilóta neki akarna rontani a fő terminálnak. Végül egy közeli hangár 
mellett állt meg, rákényszerítve a fogadóbizottságot, hogy hol futva, hol csak 
sietve tartson lépést az eseményekkel. Amikor az ajtó kicsapódott és 
Chamberlain megjelent, a tömeg előbbre lódult. Hosszú, fárasztó utazás állt a 
miniszterelnök mögött, ő azonban felajzottnak látszott, és kalapját lengette az 
egybe-sereglett, éljenző sokaság felé," Halifaxnek pedig ezt harsogta: 


- . Megszereztem! Megvan!? 


A gép lépcsőjének aljánál a miniszterelnököt elsőként Lord Claren-don 
üdvözölte, aki egy levelet is átnyújtott neki. 


-  Akirálytól! A királytól! 


A sokaságon izgatott moraj futott végig. Másodiknak Lord Halifax jelent meg 
a lépcsőnél, ő levette cilinderét, és kezet rázott a miniszter-elnökkel.? 


PT dl TREE ANT RT 


előkerültek a fényképezőgépek és a mikrofonok, hogy rögzítsék szavait. A 
BBC, amelynek közvetítését Richard Dimbleby tévériporterre bízták, betört a 
többiek felszerelései közé, hogy Chamberlain beszédét a rádió élőben 
közvetítse, miközben a televízió és a híradó kamerái megörökítették a 


fejleményeket, hogy még aznap este bemutassák a felvételeket. Chamberlain 
néhány pillanatnyi szünet után szózatot intézett a tömeghez. 


- . Csupán két dolgot szeretnék mondani - kezdte.!9 


Először is e szorongással teli napok alatt mind én, mind feleségem rengeteg 
levelet kaptunk - támogató, elismerő, hálás leveleket; ki sem fejezhetem, 
mekkora bátorítást merítettem belőlük. Meg szeretném köszönni a brit népnek 
mindazt, amit tett. Közölni szeretném továbbá, hogy a csehszlovák probléma 
most kivívott megoldása nézetem szerint csak előjátéka egy áttogóbb 
megegyezésnek, amelyben egész Európa megtalálhatja a maga békéjét. 


Idáig érve beszédében, Chamberlain újabb szünetet tartott, majd szivarzsebéből 
egy papírlapot vett elő, gondosan széthajtogatta, és magasra emelte, hogy a 
tömeg is lássa. 


- . Ma délelőtt újabb megbeszélésünk volt a német kancellárral, Herr Hitlerrel 
- folytatta -, és ezt a papírt mindketten aláírtuk. Néhányan önök közül talán 
hallottak már a tartalmáról, de azért szeretném felolvasni. 


Mi, a német Vezér és Kancellár és a brit miniszterelnök, ma újabb 
megbeszélést tartottunk, és egyetértettünk abban, hogy az angol-német 
kapcsolatok kérdése mind országaink, mind Európa számára 

elsőrendű fontosságú. A tegnap este aláírt egyezményt és az angol-német 
tengeri megállapodást úgy tekintjük, mint amelyek jelképezik kettőnk 
népeinek óhaját, hogy soha többé nem viselnek háborút egymás ellen. 


E szavak hallatán a gondosan megtervezett nyilatkozat hátralévő része 
beleveszett a tömeg ovációjába, majd a Fór hes a jolly goodfellow és a Rule 
Britannia! lármás előadásába.!! 


A király kézzel írt levele azonnali meghívást tartalmazott. 
Kedves Miniszterelnököm, 


Lordkancellárommal küldöm ezt a levelet, hogy felkérjem, jöjjön egyenesen a 
Buckingham-palotába, hadd fejezzem ki személyesen legőszintébb 
szerencsekívánataimat sikeres müncheni látogatása alkalmából. Jelen levél 
addig is a legmelegebben köszönti honi földön azt a férfiút, aki türelmével és 
elszántságával kivívta a brit birodalomban élő honfitársainak maradandó 


háláját. Őszinte hálával, György Rí!22 


Halifax helyet foglalt a hátsó ülésen Chamberlain mellett, akit megrohant a 
várakozó sokaság; lovas rendőrökre volt szükség, hogy a kocsinak utat 
vágjanak. Az etoni diákok éljeneztek, gyerekek százai lobogtattak miniatűr brit 
zászlókat, a nők virágot dobtak be a kocsi nyitott ablakán. A tizenöt 
kilométeres út Londonig másfél órát vett igénybe, és anogy később maga 
Chamberlain felidézte, az utakat , a legkülönbözőbb osztályokhoz tartozó 
emberek szegélyezték, akik rekedtre kiabálták magukat, felugrottak a kocsi 
felhágójára, ököllel verték az ablakokat, és benyúltak rajtuk, hogy kezet 
rázzunk".13 


A Buckingham-palotánál ugyanaz a látvány fogadta az érkezőket, mint 
Hestonban: a délután folyamán itt is tömegek verődtek össze. , Nem törődve a 
szakadó esővel - jelentette a The Times -, csak álltak egymáshoz zsúfolódva, és 
boldogan, mert a szívük telve volt megköny-nyebbüléssel, és mélységes hálát 
éreztek a férfiú iránt, aki megszabadította őket a lelkűkre nehezedő 
nyomástól." Mire beköszöntött az alkony, nőttön-nőtt a várakozás feszült 
izgalma. Negyed hétkor megérkezett a Downing Streetről Mrs. Annié 
Chamberlain. Amikor délelőtt a parkban szokásos sétáját végezte, nagy tömeg 
éljenezte meg; sok nőn annyira úrrá lettek az érzelmek, hogy elaléltak. Egyszer 
csak elállt az eső, és a Buckingham-palota fölött szivárvány jelent meg, amit 

, egyesek kedvező előjelnek tekintettek". Fél órával később végre feltűnt 
Chamberlain kocsija. Az autósok dudáltak, a tömeg pedig megszállta a palota 
kapui előtti térséget, alig hagyva egy szűk sávot az autónak. Amikor a 
miniszter-elnök eltűnt a palota útvesztőiben, a tömeg skandálni kezdte: 


- . Chamberlaint akarjuk! Chamberlaint akarjuk! 


Néhány másodperccel 7 óra előtt, a bőrig ázott tömeg messzehangzó kiabálása 
közepette kinyílt a Buckingham-palota erkélyére vezető hatalmas, kétszárnyú 
ajtó. Elsőnek a király és a királyné lépett ki, őket követte a miniszterelnök és 
Mrs. Chamberlain. Pár percig mind a négyen széles mosollyal integettek a 
sokaságnak, miközben egy, a palotán kívül álló tűzoltókocsira szerelt hatalmas 
reflektor ibolyaszín sugara világította meg őket. A tömegnek hamarosan 
megjött a hangja: dalegyveleget adott elő, benne a Fór they are jolly 
goodfellows, a Rule Britannia és a nemzeti himnusz dallamaival. A király intett 
Chamberlainnek, hogy lépjen előbbre, és két teljes percen át a miniszterelnök 
egymaga sütkérezett a reflektorfényben és a tömeg imádatában.!? , Nagy nap 


volt - írta György anyjának, Mária királynénak. - A miniszterelnököt, akárcsak 
mindnyájunkat, fellelkesítette küldetésének eredménye, és amikor 
megjelent, nagy ováció fogadta."1€ 


Amikor Chamberlain elhagyta a palotát, ismét nagy tülekedés támadt a kocsija 
körül. A sofőr lassan végighajtott a Maiion, majd elérte a White-hallt, ahol 
ugyancsak órák óta sereglettek össze az emberek. Az eső ellenére farsangi volt 
a hangulat. A sarkokon nagy forgalmat bonyolítottak le a zászló- és 
szuvenírárusok, valamint az esti újságok rikkancsai, akik azt kurjongatták: 


- . Első számú nemzeti hős! 


A sokezres tömeg nyughatatlan volt, de jóindulatú. Az időt régi kedvenc 
számok, például az 0 God our help in ages pást és a Pack upyour troubles 
éneklésével ütötték el. Megrohantak mindent és mindenkit, akiami a híres 
fekete ajtóhoz érkezett, így a virággal megrakodott három nagy teherautót is. 
Végre aztán Chamberlain autója is behajtott a Downing Streetre. Ekkorra már 
olyan szorosan zsúfolódtak egymáshoz az emberek, hogy megafont használó 
lovas rendőröknek kellett szűk utat nyitniuk a miniszterelnök kocsijának, 
amelynek felhágóján is egy-egy rendőr állt. A tízes számú ház kapujához érve 
a Chamberlain házaspár alig tudott kiszállni. Pityergő nők kiáltozták: 


- . Köszönjük! Köszönjük! 
A kormány tagjai, akik maguk is csak nagy üggyel-bajjal közelítették meg a 
Downing Street-i kaput, egybevegyültek a tömeggel. Végül Chamberlainéknek 


sikerült átverekedniük magukat a sokaságon, és bejutottak a rezidencia 
viszonylagos biztonságába.!/ 


Ám a bejárati előtér majdnem ugyanolyan népes volt. Amikor a miniszterelnök 
felküzdötte magát az egyik első emeleti ablakhoz, parlamenti magántitkára, 
Lord Dunglass kiabálást hallott: 

- Állj ki az ablakba, Neville, és beszélj , korunk békéjéről"! 

Chamberlain megpördült, és indulatosan felelt: 


- . Ilyesmivel nem foglalkozom. 


Ám az ugyancsak emberek által megszállt lépcső valamelyik fokán 


meggondolta magát.!8 Eszébe jutott Disraeli híres megjegyzése, amikor a 
berlini béke megkötése után, 1878 júliusában ő tért vissza a Downing Streetre. 
Este 7 óra 27 perckor Chamberlain egy nyitott első emeleti ablakból integetett 
a tömegnek. 


- . Beszélj! Beszélj! - bömbölte a sokaság. 
Chamberlain felemelte a kezét, és csendet kért. 
Kedves barátaim, történelmünkben másodszor tért meg Németországból 


a Downing Streetre a becsülettel megkötött béke. Hitem szerint ezzel 
megvalósult a korunknak szóló béke. Szívünk mélyéből köszönjük nektek. 


Ennek hallatán a tömeg ismét egyetértőn felmorajlott. Chamberlain szünetet 
tartott, majd utoljára fordult hallgatóságához. 


- . Most azt javaslom, térjetek haza - jelentette ki -, és pihenjetek nyugodtan 
ágyatokban.!? 


Hitler felismeri a nagy esélyt 


Németország számára így szólt a kérdés: hol nyerhet a legtöbbet a 
legalacsonyabb áron? (...) Németország problémáját csak erőszakkal lehet 
megoldani, ez pedig járulékos kockázat nélkül lehetetlen. (...) Arra a 
visszavonhatatlan elhatározásra jutottam, hogy Németország 
élettérproblémáját legkésőbb 1943 és 1945 között megoldom. (...) A csehekre 
mérendő csapás , villámgyors" kell hogy legyen, s akár már 1938-ban sor 
kerülhet rá. 


Adolf Hitler, Birodalmi Kancellária, 1937. november 5. 


Angliában emberek tömegeinek merőben téves elképzelésük van arról, hogy 
valójában mit jelent a nemzetiszocializmus. Máskülönben kevésbé 
hangsúlyoznák a nácik diktatúráját, és sokkal fontosabbnak tartanák azt a 
nagyszabású társadalmi kísérletet, amelyre Németország vállalkozott. 


Sir Nevile Henderson 1937. június 1-jén, a Német-Angol Társaság 
díszvacsoráján 


Egy ideig a Führer körül forgott a beszélgetés: erényeiről, művészi, 
romantikus, érzékeny alkatáról. Nagyon derűs és gondtalan volta hangulat. 


Lord Halifax, Berlin, 1937. november 17. 


Berlinben 1937. november 5-én, egy pénteki napon, jellegzetesen tél eleji, 
hideg és szürke volt az idő. Hitler, tőle szokatlan módon, a városban 
tartózkodott. Ahogy ugyanezen év nyarán André Francois-Poncet francia 
nagykövet, rangidős európai diplomata külügyminiszterének elpanaszolta, 
Hitler , egyre kevesebb időt szentel a közügyeknek", ehelyett , szívesebben van 
huzamosabban obersalzbergi házában, és sokkal kevesebbet a fővárosban". 
Általában örömest hagyja a belpolitika főbb területeit azokra, , akik az ilyen 
ügyeket kisajátították", míg ő maga , annyira, amennyire, a külpolitikával 
foglalkozik, elsősorban pedig új és grandiózus építkezési tervekkel; különösen 
Berlin megszépítése tölti be a képzeletét".! Ezen a napon sem ígérkezett 
semmi, ami megtörte volna a városban , Diplomatstrasse"-ként ismert kerület 
fölött lebegő nyugalmat. 


Délben dr. Joseph Goebbels propagandaminiszter gyakori szokásához híven 
megtette a Wilhelmstrassén a rövid utat a propagandaminisztérium és a 
Birodalmi Kancellária között, hogy Hitlerrel ebédeljen, s aztán délután 
folytassa munkáját, és eltűnődjön a megvitatott témák tömkelegén. Az utóbbi 
hetekben szemet szúrt neki, hogy Hitler egyre többet foglalkozik 
Csehszlovákiával, de aznap ebéd közben megegyeztek, hogy noha a csehekre 
most mindenfelől nyomás nehezedik, Németország még nincs cselekvésre 
alkalmas helyzetben. Egyetértettek Hjalmar Schacht gazdasági miniszter 
ügyében is, akinek Hitlerrel szembeni régi keletű ellenállása hamarosan 
kényszerű lemondásához fog vezetni. Goebbels végül átgondolta, hogy a 
Führer a délután folyamán vezérkari megbeszélést tart majd." 


így is történt: alkonyaikor a hadsereg, a haditengerészet és a Luft-waffe 
vezetői, valamint a védelmi miniszter megjelentek a Birodalmi Kancellárián. 
Ők is rutinszerű megbeszélésre számítottak. Az utóbbi hetekben Erich Raeder 
tengernagy, a haditengerészet főparancsnoka növekvő aggodalmának adott 
hangot, amiért a fegyveres erők között egyenlőtlenül osztják el a nyersacélt: a 
Luftwaffe részesül előnyben a haditengerészet rovására. Raeder energikusan 
terjesztette ügyét a védelmi miniszter, Werner von Blomberg tábornagy elé; 
arra hivatkozott, hogy a roppant szükséges tengeri terjeszkedést komolyan 
akadályozza a szállítmányok hiánya. Blomberg a maga részéről Hitlert 


sürgette, hogy hívjon össze értekezletet a vita eldöntésére, és amikor a Führer 
vonakodva rábólintott, a meghívókat is Blomberg küldte szét a három 
fegyvernem főnökének. Amikor Raeder megérkezett, Göring gyanús 
nyájassággal félrevonta, és megnyugtatta, hogy ő már a délután 

folyamán megbeszélte Hitlerrel az ügyet. A tanácskozás legfőbb célja az volt, 
hogy felgyorsítsák a fegyverek fejlesztését, különösen pedig hogy 

, nyomást gyakoroljanak báró Werner Fritsch tábornokra (a hadsereg 
főparancsnokára), mivel Hitler elégedetlen volt a hadsereg 
újrafelfegyverzésével". 


Senki sem értette azonban - még maga az érintett sem -, miért kapott meghívást 
a külügyminiszter, Konstantin von Neurath báró is. Göring később azt állította, 
hogy Hitler neki elmagyarázta: , nem akarta, hogy az összejövetel túlságosan 
katonainak hasson", és azt remélte, von Neurath jelenléte, elsősorban Fritsch 
szemében, kiemelné, milyen fontos ,,a külpolitikai helyzet szempontjából"? az 
újrafelfegyverzés ügye. Valószínűbb azonban, hogy Hitler tudott a 
külügyminiszternek mondandójával kapcsolatos ellenérzéseiről, és a 
tanácskozásban eszményi alkalmat látott arra, hogy nyíltan figyelmeztesse von 
Neurathot. A megbeszélés délután negyed ötkor, Hitler dolgozószobájában 
kezdődött, s az említetteken kívül csak Friedrich Hossbach ezredes, Hitler 
vezérkarának a fegyveres erőket képviselő rangidős adjutánsa volt jelen; ő az 
asztalnál főnökével szemben foglalt helyet. A válogatott hallgatóság 
csakhamar felismerte, hogy itt nem szokványos összejövetelről van szó. A 
megbeszélendő kérdés, kezdte a Führer, olyan fontos, hogy ilyen 

esetben minden más országban plenáris ülésre hívnák össze a kormányt, ő 
azonban éppen a téma súlya és a megkövetelt titkosság miatt vetette el ezt 

a lehetőséget. Ahogy ünnepélyesen rámutatott, , mondanivalója 

alapos megfontolás, valamint a hatalomban töltött négy és fél év 
tapasztalatainak gyümölcse". Halála esetén tekintsék szavait végakaratának és 
testamentumának, azaz , testamentarische Hinterlassenschaft"-j ának 


Az asztal körül ülőknek elakadt a lélegzetük, és minden szem Hitlerre tapadt - 
, még Göring is feszült volt". Hossbach felmérte, hogy nagy jelentőségű 
kérdésekről lesz szó, tehát sietve előkapta naplóját, és jegyzetelni kezdett.? Az 
ifjú adjutáns meghitt bizalmasa és csodálója volt Ludwig Beck tábornoknak, a 
vezérkar főnökének, akit nem hívtak meg az összejövetelre. Hossbach előtt 
azonban ismeretes volt, hogy Beck kritikusan szemléli Hitler nagyívű 
külpolitikáját, és főleg az aggasztja, hogy Németország közép-európai akciói 
általános háborúba torkollhatnak, amelyet a németek szükségképpen 


elveszítenek majd. Az adjutáns tehát úgy gondolta: a várható nagy horderejű 
nyilatkozat írásba foglalása Becket felettébb érdekelni fogja. 


Egykettőre kiderült, hogy Hitler olyan témát feszeget majd, amelyet bizalmas 
környezete már ismer. Június 24-én Blomberg , szigorúan bizalmas" utasítást 
bocsátott ki a három főparancsnok számára. Mindössze négy példány járt 
körbe, és akik átvették, rögtön felismerték, hogy maga Hitler sugallta. 
Blomberg eleve hangsúlyozta, hogy Németországnak elméletileg semmilyen 
irányból nem kell közvetlen támadástól tartania. 


Mindazonáltal a politikailag cseppfolyós világhelyzetben, amelyben meglepő 
incidensek sincsenek kizárva, a német fegyveres erők állandó készültségére 
van szükség (...), hogy a politikailag kedvező alkalmakat felmerülésük esetén 
katonailag ki lehessen használni. Az 1937-38-as mozgósítási időszakban a 
fegyveres erőknek egy lehetséges háborúra való felkészítése során ezt kell 
szem előtt tartani. 


A háborúra két jól körülírt eshetőség forgott fenn, és mindkettő tervei már 
jócskán előrehaladott állapotban voltak. Először is kétfrontos háborúra volt 
kilátás, amelynek legfőbb színtere Nyugaton lesz, és valószínűleg a franciák 
hirtelen támadása váltja ki; kódolt neve Fali Rőt; vagyis Vörös terv lesz. A 
második eshetőség is hozhat magával kétfrontos háborút, de az első számú 
hadszíntér ebben az esetben délkeleten lesz, a kódolt név pedig Fali Grün, azaz 
Zöld terv. Ez az opció agresszívebb jellegűnek ígérkezik. 


A keleti háború meglepetésszerű német hadművelettel kezdődhet Csehszlovákia 
ellen, hogy kivédjük egy fölényben lévő ellenséges koalíció azonnali 
támadásának esélyét. A szükséges körülményeket, melyek egy ilyen akciót 
politikailag és a nemzetközi jog szempontjából is indokolttá és elfogadhatóvá 
tesznek, előzetesen kell megteremteni. 


Csehszlovákiát , a kezdet kezdetétől ki kell kapcsolni", vagyis meg kell szállni. 
Ráadásul több, , különleges esetre szóló" forgatókönyvet kell kidolgozni, 
köztük az Ottó-tervet, amely fegyveres beavatkozást robbantana ki 
Ausztriában, amennyiben bármilyen kísérlet történne arra, hogy az ifjú 
emigráns trónkövetelőt, Habsburg Ottót visszahelyezzék a trónra. 


Hogy kihasználjuk az osztrák nép belpolitikai nézetkülönbségeit, felvonulást 
szervezünk nagyjából Bécs irányába, és minden ellenállást megtörünk." 


November 5-én a Birodalmi Kancellárián Hitler, szokásától eltérően, először 
kész szöveget olvasott fel, majd ennek részleteit kezdte taglalni. 


A német politika célja az, hogy biztonságba helyezze és megőrizze a faji 
közösséget (Volksmasse), és növelje azt. Ezért minden az 
élettéren (Lebensraum) múlik. 


A német faji közösség több mint 85 millió főre terjed ki. Létszámuk és a 
lakható európai tér szűk határai következtében a közösség szorosan tömörülő 
faji magot alkot, olyat, amilyennel más országban nem találkozunk, és 
ennélfogva természetes módon foglalja magában a jogot egy más népekénél 
tágasabb élettérre. Németország jövője tehát teljes egészében azon múlik, hogy 
megoldja a szükséges élettér kérdését. 


Az eddigi legnagyobb veszélyt, amely a német fajra leselkedett, Európa 
politikai klímája jelentette, ezért meg kellett állítani a németség ausztriai és 
csehszlovákiai hanyatlását, mi több, puszta németországi fenntartása is 
támogatásra szorult. Az élettér bővülése híján , terméketlenség lépett fel, 
nyomában pedig társadalmi jellegű zűrzavarok". Hitler a 

továbbiakban ismertetett, majd sorra elvetett több lehetséges megoldást. Az 
autarkia avagy önellátás a nyersanyagok terén csak korlátozott, az élelmiszer- 
ellátás terén pedig megoldhatatlan lenne. Ugyanígy reménytelen a 

német gazdasági növekedést egyedül a világgazdaságban való nagyobb 
részesedéstől várni, még akkor is, ha az egész világra kiterjedő 
újrafelfegyverzés nyomán fellendülés következnék be. Éppígy nem állna 
rendelkezésre megfelelő élettér, nyersanyag vagy élelmiszer holmi eldugott 
gyarmatokon -még azokban sem, amelyekre Németország joggal tartana 
igényt. Az odavezető tengeri utakat Nagy-Britannia ellenőrzi, ő maga pedig 
elvi alapon utasítja el azt a , liberális-kapitalista" nézetet, miszerint az élettér 
nem Európában, hanem Németország első világháború előtti gyarmatain 
keresendő. 


Miután ezeket a lehetőségeket elvetette, Hitler rátért gondolatmenetének 
lényegére. 


A különféle korok - Római Birodalom, brit birodalom - történelme 
bebizonyította, hogy terjeszkedésre csak akkor kerülhet sor, ha kockáztatnak, 
és az ellenállást letörik; a visszaesések szükségszernek. Korábbi időkben soha 
nem létezett élettér gazda nélkül, és ma sem létezik ilyen: a támadó mindig 


valamilyen tulajdonosba ütközik. Németország számára így hangzik a kérdés: 
hol juthatna hozzá a legnagyobb nyereséghez a legolcsóbb áron? 


Világos volt, hová képzeli a szónok az ellenállás fészkét. Németországnak , két 
gyűlölet fűtötte ellenlábassal: Nagy-Britanniával és Francia-országgal kell 
számolnia, akiknek húsában tüske az Európa szívében található német 
kolosszus". Nagy-Britannia azonban a hanyatlás és a dekadencia állapotában 
van, és csak mások segítségével védhetné meg gyarmatbirodalmát. 
Franciaország helyzete erősebb ugyan, és gyarmatainak köszönhetően katonai 
potenciállal is rendelkezik, ám belpolitikai nehézségei jelentősen 
meggyengítették. A konklúzió tehát így hangzik: 


Németország problémáját csak erővel lehet megoldani, és ez minden időkben 
kockázattal járt. (...) Ha a következő fejtegetés alapjául elfogadjuk az erő 
alkalmazását, vállalva az ezzel járó kockázatokat, akkor még mindig válaszra 
vár a kérdés: mikor és hogyan?" 


Hitler, akit mindig feszélyezett, ha íróasztal mögül kellett beszélnie, ezen a 
ponton felemelkedett, járkálni kezdett a helyiségben, majd végül szétvetett 
lábbal megállt. Három lehetséges forgatókönyvet vázolt fel, ahogyan új 
területek erőszakos módon megszerezhetők. Bevezető érvelése egész stílusára 
jellemző volt. E szerint , az idő nincs Németország pártján, márpedig 
létfontosságú, hogy legkésőbb 1943-45-ben cselekedjünk". Ezt követően már 
túl késő lenne ahhoz, hogy Németország nagyszabású újrafelfegyverzési 
programjából és a belőle következő viszonylagos fölényből hasznot húzzanak. 
Bizonyos fegyverek már nem lennének titkosak, a besorozott tartalékosok 
idősebbek lennének, és a külföldi árucsere elmaradásának következtében 
élelmezési válság is felléphetne. Ugyanakkor a náci mozgalom vezetői is 
öregednének, a születésszám csökkenne, és romolhatna az életszínvonal is - 
mindent egybevetve nagyon is valós kilátás nyílt , a rendszer potenciális 
gyengülésére". Ha ő maga még életben lesz, rendíthetetlen elhatározása, hogy 
a németek élettérproblémáját legkésőbb 1943-45-ben megoldja. 


Volt még két lehetséges forgatókönyv, amely arra kötelezhetné, hogy korábban 
cselekedjen. Ha Franciaországot oly súlyosan megviselné a belviszály, vagy 
oly mélyre süppedne egy másik hatalommal vívott háborúba, hogy a francia 
hadsereggel egy Németországgal való konfliktus esetén számolni sem kellene, 
akkor , itt lenne az ideje a csehek elleni akciónak". 


Ha háborúba keveredünk, első célunk szükségképpen az lesz, hogy egyszerre 
foglaljuk el Csehszlovákiát és Ausztriát; így háríthatjuk el bármilyen, a Nyugat 
elleni hadművelet esetén az oldalba támadás veszélyét. 


(...) Nagy-Britannia és valószínűleg Franciaország is hallgatólagosan már 
leírta a cseheket, és belenyugodott a ténybe, hogy ezt a kérdést a kellő időben 
Németország fogja rendezni. 


Hitler feltételezése részint azon alapult, hogy Nagy-Britanniának valószínűleg 
nehézségei támadnak a birodalmon belül, elsősorban Írországban és Indiában, 
részint pedig nemigen lesz kedve újabb hosszadalmas európai háborúba 
bonyolódni. Másfelől egyre valószínűbb, hogy Franciaország, tekintettel a 
Földközi-tenger vidékén a spanyol polgárháború miatt folyamatosan fennálló 
feszültségre, , egyre közeledik a háborúhoz", esetleg szövetségben Nagy- 
Britanniával, és szinte bizonyosan Olaszország ellen. Hitler tehát eltökélte, 
hogy bármikor, akár már 1938-ban is, kihasználja ezt a háborús konstellációt, 
miközben ,, a csehek és Ausztria elleni támadásunk időpontját szükségképpen 
az angol-fran-cia-olasz háború menetétől tesszük függővé". 
Következésképpen, figyelmeztette hallgatóságát, a Csehszlovákia elleni 
támadást , villámsebesen" (blitzartig schnell) kell majd végrehajtani.? 


Az utóbbi hónapokban Hitler, akárcsak egy kikosarazott szerelmes, 
mindinkább kiábrándult Nagy-Britanniából. Álma a két ország esetleges 
szövetségéről, amelynek keretében egymás között osztoznak meg a világon - 
amely álmot Nagy-Britannia és Olaszország Abesszínia miatti háborújának 
képzete ihlette -, végleg szétfoszlott: világossá vált, hogy Hitler reményeivel 
ellentétben Nagy-Britanniának kevéssé vagy egyáltalán nem áll szándékában 
megmérkőzni Mussolinival. A Führer tehát arra a következtetésre jutott, hogy 
, egyfelől Nagy-Britannia látszólagos hajlandósága Németország 
engedményekkel való megbékítésére merő színjáték, amellyel csupán el akarja 
választani Németországot Olaszországtól, másfelől Németország elleni 
mélyen gyökerező gyűlölete ellenére Nagy-Britannia túl gyenge a harchoz".!9 
Ezzel szemben mindinkább csodálta Olaszország erejét, amiért Abesszínia 
lerohanása ügyében sikeresen dacolt mind Nagy-Britanniával, mind a 
Népszövetséggel. 


Miután két órán át talpon volt, Hitler befejezte beszédét. Nem voltak illúziói 
szavai sokkoló hatását illetően, így csalódást sem érzett. Hallgatóságát mintha 
főbe kólintották volna. Ahogy Hossbach feljegyezte, ,,a Führer csupa márvány 


és aranyozás irodájára súlyos csend telepedett", és mindenki azon volt, hogy 
kerülje a többiek tekintetét.!! Hossbach ugyan jegyzőkönyvében sokkal 
kevesebb teret szentelt a beszédet követő vitának, mégis nyilvánvaló, hogy az 
is eltartott vagy két óráig, és , a tiltakozás élessége, ahogy váltakozó 
arckifejezéséből megítélhettem (...), nem tévesztette el Hitlerre tett hatását"! 
Meggyőzőképessége ez egyszer cserbenhagyta. Blomberg, Fritsch és von 
Neurath egyaránt kifejezte aggodalmát, bár hozzá kell tenni: nem mintha 
megrázta volna őket a Führerrel szembeni heves erkölcsi ellenérzés. Jól 
ismerték Hitler Lebensraum-terveit, és sem Ausztria bekebelezése, sem 
Csehszlovákia megtámadása nem volt újdonság számukra. Az újdonság, amely 
sokkolta őket, Hitlernek az a felvetése volt, hogy Németország, céljai 

elérése érdekében, már ilyen korán éljen az erejével. A Führer első ízben 
javasolt tábornokainak konkrét időrendet a két szomszédos ország 

elleni agresszióhoz - olyan akciót szorgalmazott, amelyre Németország a 
jelenlévők szerint katonailag siralmasan felkészületlen volt, és amely 
törvényszerűen vezetne egy háborús vereséghez. 


Elsőnek Blomberg, majd Fritsch szólalt fel. Azt fejtegették, hogy a 
körülményektől függetlenül létfontosságú, hogy elkerüljék a Franciaország és 
Nagy-Britannia elleni háború kiprovokálását. Fritsch felhívta a figyelmet a 
francia hadsereg erejére, és kijelentette: a franciák katonai fölénye elegendő 
ahhoz, hogy alpesi határai mentén háborúba bocsátkozzék Olaszországgal, és 
egyidejűleg a Rajna-vidéken is offenzívát indítson Németország ellen. 
Blomberg súlyos fenntartásokat hangoztatott a németek nyugati 
erődítményeinek gyengeségével kapcsolatban, aláhúzva a délkeleti cseh 
erődítmények viszonylagos erejét, , amely súlyosan akadályozná 
támadásunkat". A végén még von Neurathnak is megjött a hangja: 
megkockáztatta a véleményt, miszerint Hitlernek a Nagy-Britannia, 
Franciaország és Olaszország közti, állítólag küszöbönálló 

háború valószínűségét illető optimizmusa téves is lehet. Hitler azonban 
kőkeményen kitartott amellett, hogy , 1938 nyara az az időpont, amely szerinte 
alkalmas erre". A felvetésre, miszerint Nagy-Britannia és Franciaország a 
Hitler által vártnál élénkebb érdeklődést tanúsíthat a középeurópai politikai 
fejlemények iránt, a vezér csupán megismételte korábbi állítását: , ő igenis 
meg van győződve a britek érdektelenségéről".13 


Miután néhány percen át felületesen vitáztak a kérdésről, amely miatt a 
tanácskozást tulajdonképpen összehívták, a résztvevők fél 
kilenckor kibotladoztak a fagyos berlini estébe. Raeder, aki a jelek szerint 


nem igazán vett részt a Birodalmi Kancellárián rendezett 

megbeszélésben, Nürnbergben később - feltehetően az akasztófa elkerülése 
érdekében -azt állította: , Akkori határozott véleményem szerint a beszéd 
kizárólag Göring céljának (vagyis a fegyverkezés felgyorsításának] 
megvalósítását szolgálta (...), és a dolgok nem álltak olyan sötéten, mint ahogy 
lefestették őket. Magam semmiképpen sem hallottam olyan bejelentést, amely 
külpolitikánk alapvető megváltoztatására utalt volna." A többi 

résztvevő tanúvallomása azonban mást bizonyít. Fritschet olyan mértékben 
nyomasztották Hitler sürgető javaslatai, hogy felajánlotta: lemond 

néhány nappal későbbre időzített, egészségügyileg indokolt egyiptomi 
vakációjáról. Hitler azonban megnyugtatta: nincs közvetlen kilátás háborúra. 
Von Neurath pedig később Nürnbergben azt vallotta: , Számomra 

teljesen világos volt, hogy Hitler terveinek irányultsága merőben agresszív 
jellegű. Beszéde rendkívüli módon feldúlt, mivel alapjaiban rengette meg azt 
az irányvonalat, amelyet külpolitikailag következetesen képviseltem." 


Von Neurathot valóban annyira megrázta Hitler beszédének tartalma és 
hangneme, hogy az elkövetkező napokban állítólag , több ízben szívroham 
érte".15 Mindazonáltal másnap, november 6-án még elég jó állapotban volt 
ahhoz, hogy felkeresse Fritschet és Beck tábornokot, a vezérkari főnököt, akit 
Hossbach már tájékoztatott a tanácskozásról, és akire a hallottak állítólag 

, megsemmisítőén"16 hatottak. Az optimista szándék az volt, hogy ,, Hitlert 
meggondolásra késztessék", és megint csak Fritschre bízták, hogy egy, 
egyiptomi utazását megelőző obersalz-bergi találkozáson felhívja a Führer 
figyelmét Ausztria vagy Csehszlovákia megtámadásának katonai kockázataira. 
Von Neurathot is megbízták egy ilyen találkozó megszervezésével, hogy 
rámutasson a Hitler javaslataival járó politikai és diplomáciai 
bonyodalmakra.!7 


November 9-én a Führer valóban fogadta Fritschet, és bár megbeszélésükről 
nem maradt hátra feljegyzés, feltételezhetjük, hogy a hadsereg főparancsnoka 
megismételte azokat az érveket, amelyeket néhány nappal korábban a 
Birodalmi Kancellárián már kifejtett. A Führert azonban mindinkább ingerelte 
a terveivel szemben kibontakozó ellenállás, és egyből félresöpörte Fritsch 
aggályait. Amikor másnap Hossbach végre nekiláthatott a megbeszélésről 
készült jegyzetek megszerkesztésének, Hitler még megnézni sem volt hajlandó 
a művét, noha adjutánsa többször is megkérte rá. Süket fülekre talált von 
Neurath rimánkodása is, hogy a Führer, akárcsak Fritschet, őt is fogadja. Hitler 
hallani sem akart arról, hogy találkozzék a külügyminiszterével, ehelyett 


berchtesgadeni hegyi menedékébe zárkózott hosszas pihenésre. Von Neurath 
január közepéig nem válthatott vele szót négyszemközt. 


Volt egy személy, akit nem hívtak meg a Birodalmi Kancellárián rendezett 
tanácskozásra: Wilhelm Canaris tengernagy, a német katonai hírszerzés, az 
Abwehr főnöke. Magáról a megbeszélésről tudott ugyan, azt is tudta, hogy 
fontos volt, és meggyőződéssel hitte: őt tájékoztatni kellett volna az 
elhangzottakról. Azonban még hat nappal később sem hallott semmit, és úgy 
érezte, nem ismeri elég jól a megjelenteket ahhoz, hogy információt 
követeljen tőlük. így került november 11-én Beck irodájába; Beck iránt őszinte 
csodálatot érzett, és az utóbbi időkben egyre barátibb lett a kapcsolatuk. 
Mindkettőjüket mélységesen aggasztotta, hogy Németországot felkészületlenül 
rángatják bele a háborúba, ám Canaris, ahogy hírszerző tiszthez illik, először 
nem szólt semmit, mígnem Beck egyszer csak kibökte: 


- . Hitler a sírba viszi Németországot, és muszáj megállítani, amíg nem késő. 


Beck épp csak átfutotta Hossbach jelentését az előző heti megbeszélésről, és 
most megmutatta Canarisnak is, aki rögtön felfogta a dokumentum 
jelentőségét. , Arca egyre komolyabb lett (...), és arckifejezése rávezette Becket, 
hogy Hitler terveit az admirális merő őrültségnek tartja/ 


- . Hitler a lehető legrosszabb feltételek között kezdeményez háborút, mivel 
egész álláspontja téves becsléseken alapul - kezdte Canaris. 


Beck egyetértett vele. 
- . Meg kell törni a varázst, amivel a német népet megbénította. 


- . Ezt könnyebb mondani, mint megtenni - felelte Canaris. - Nem hiszem, 
hogy a legcsekélyebb esélye is volna egy fegyveres felkelésnek vagy országos 
lázadásnak. A rendőrség az SS kezében van, a tájékoztatás és a propaganda 
eszközeit a párt ellenőrzi. A többség véleménye a Führernek kedvez. Hogyan 
értethetjük meg a békeszerető német néppel, hogy Hitler tervei a vágóhídra 
viszik?!§ 


November 12-én Beck írásba foglalta gondolatait, és írásművét megmutatta 
Blombergnek. Kétségbe vonta a pesszimista nézetet, miszerint Németország 
problémáit csak erőből lehet megoldani, és támogatta Schacht és von Neurath 
politikáját, miszerint a világkereskedelemben való fokozott részvétel sokszorta 


előnyösebb a katonai terjeszkedésnél. 


Vitán felül áll, hogy a franciák és a britek minden erejükkel tiltakoznak a 
német élettér vagy a német hatalom mindennemű kiterjesztése ellen. 


Ám ezt a ültakozást nem nevezhetjük sem visszavonhatatlannak, sem 
leküzdhetetlennek. (...) A politika a lehetséges művészete. Ezért sokkal jobb 
lenne, ha először kimerítenénk minden lehetőséget valamilyen egyezség 
létrehozására, különösen az egymás közti hatalmi kapcsolatok függvényében. 
Ráadásul ez a politika lenne az észszerűbb, még akkor is, ha a jövőben 
valamilyen konfrontációra kerülne sor.!? 


Bátor szavak valóban - hát még ha Hitler fülébe jutottak volna! Ám a mindig 
befolyásolható Blomberg már ettől függetlenül módosította álláspontját; 
korábbi kétségei rövid életűnek bizonyultak. Ez idő szerint már óvatosan 
megszellőztette a Führer terveit a Wehrmacht felsőbb káderei előtt; ekként 
karácsonykor új direktívát bocsátottak ki, amely részletezte a hadsereg 
átdolgozott mozgósítási terveit a Csehszlovákia elleni támadó - nem pedig 
védekező - háborúra vonatkozólag. Beck aggályai a hadsereg főparancsnokát 
kevéssé érdekelték. 

1937. október 13-án elegáns meghívó kötött ki Lord Halifax, a Királyi 
Államtanács elnökének íróasztalán; feladója Eric Parker, a Field magazin 
főszerkesztője volt. A kísérőlevél arról tájékoztatta a címzettet, hogy a 
meghívót , Löwenstein herceg kívánságára (...) küldi a Német Vadászegylet", és 
a Berlinben hamarosan megnyíló Nemzetközi Vadászati Kiállításra szól. A 
rendezvény védnöke maga a birodalmi fővadász és legfőbb vadőr, Hermann 
Göring volt." Halifax vadászszenvedélye és helyi kutyafalkájának, a 
yorkshire-i Middletonnak általa viselt gazdacíme közismert volt, és az 
események kiegészítő programja , nagy- és kisvadakra szóló vadászatot" ígért 
Kelet-Poroszországban, Pomerániá-ban, Mecklenburgban, Kumarkban, 
Sziléziában, Szászországban és Braun-schweigben. A kipipálandó többszörös 
választási lehetőségek , szarvasokat, őzeket, vaddisznókat, mezei és 
házinyulakat, valamint fácánokat" helyeztek kilátásba. Halifax eredetileg úgy 
tervezte, hogy szászországi rókavadászaton vesz részt november 10-én és 11- 
én21! 


Másnap este Halifax a külügyminisztérium Milan Sztojadinovics jugoszláv 
miniszterelnök tiszteletére adott vacsoráján vett részt. Vacsora után kötetlen 
beszélgetésbe elegyedett Winston Churchill-lel és Anthony Eden 
külügyminiszterrel. Churchill később felidézte, hogy Halifax , minden hátsó 
gondolat nélkül elmesélte: Göring meghívta őt egy németországi vadászati 
eseményre, és azzal kecsegtette, hogy minden bizonnyal Hitlerrel is 
találkozhat. Hozzátette, hogy megbeszélte a dolgot a miniszterelnökkel, akinek 
nagyon tetszett a lehetőség, ő tehát elfogadta a meghívást." Churchill határozott 
benyomása az volt, hogy , Edén meglepődött, mint akinek nem tetszik az 
ügy"? és benyomását később maga a külügyminiszter is megerősítette, 
mondván, hogy kezdetben , nem volt elragadtatva, de nem látott elegendő okot 
a tiltakozásra"? Halifax azonban másképp értelmezte a beszélgetést; azt 
állította, hogy , némi, a Halifax-féle rókavadászattal kapcsolatos évődés, sőt az 
egész ötlet leszólása után" Edén továbbra is helyeselte a tervezett utazást, és 
megígérte, hogy szóba hozza Chamberlain előtt. A továbbiakban Halifax csak 
azután fogadta el a meghívást, , hogy mindketten biztattak, használjam ki az 
alkalmat" Maga Chamberlain is úgy látta, hogy , Anthony (...) kifejezetten 


örülne a látogatásnak"? 


Mihelyt a meghívó útjára indult, Sir Nevile Henderson, Nagy-Britan-nia 
nemrég kinevezett németországi nagykövete lelkesen fogadta Halifax 
látogatásának ötletét. A gazdag tapasztalatokkal rendelkező diplomata szerte a 
világon szolgált már, változatos és nemegyszer kényes posztokon. Különösen 
akkor aratott elismerést, amikor 1929 és 1935 között Belgrádban volt 
nagykövet, ahol , derék emberként és jó lövészként" tartották számon: részben 
ezen erények alapján épített ki konstruktív kapcsolatokat a diktátori hajlamú I. 
Sándor királlyal, valamint Pál régensherceggel. , Belgrádban fényesen 
megállta a helyét, és dicsőséget hozott nevére - írta neki Sir Robert Vansittart, a 
külügyminiszter állandó helyettese. - Most itt az ideje, hogy egy ideig a napos 
oldalon éljen, az első tizenegy között." Henderson nagy csalódására a , napos 
oldal először a Buenos-Aires-i diplomáciai perifériát jelentette, ami igencsak 
távol esett a , varázslatos európai belső körtől" .28 Nem kellett azonban 

sokáig várnia, hogy , a válogatott tizenegyhez" csatlakozhasson. 


Sir Eric Phipps, a távozó berlini nagykövet soha nem rejtette véka alá 
viszolygását a Hitlerrel való érintkezéstől. Mi több, Stanley Baldwin akkori 
miniszterelnöknek hosszú ideje sokan javasolták: , Ha az a politikánk, hogy 
közelebb kerüljünk Németországhoz, akkor minél hamarabb áthelyezzük 


Phippset, annál jobb."2" Hendersonról viszont azt tartották, hogy éppen azok a 
tulajdonságok vannak meg benne, amelyek révén egy diktátorral jó 
kapcsolatokat létesíthet. Egy korábbi nagykövet, aki Konstantinápolyban 
Henderson feljebbvalója volt, dicsérte az utóbbi ,,dzsiudzsicu diplomáciai 
módszereit";-8 és ironikus módon főképpen a marconán megbékítésellenes 
Vansittartnak volt köszönhető, hogy három jelölt közül végül Hendersonra 
esett a választás. Csakhamar kiszabadították Buenos Aires viszonylagos 
ismeretlenségéből, hogy 1937 áprilisában Berlinbe helyezzék. , Sir Nevile 


kiböjtölte Dél-Amerikát - jegyezte meg Vansittart. - Most elnyeri jutalmát."?? 


Henderson némi nyugtalansággal vágott neki a berlini küldetésnek; gyötörte az 
aggodalom, hogy , az egész diplomáciai szolgálat e nyilvánvalóan 
legnehezebb és legfontosabb posztján nem fog megfelelni". Ám erős 
fatalizmusának köszönhetően hamar ki csírázott benne a némiképp nagyképű 
feltételezés, miszerint ,a Gondviselés éppen őt szemelte ki a küldetésre (...), 
hogy közreműködjön a világbéke megőrzésében". Első találkozása 
Chamberlainnel csak elmélyítette meggyőződését, miszerint , Berlinben inkább 
a miniszterelnök, semmint a külügyminisztérium politikájának lesz személyes 
képviselője". Követségi magántitkára később megerősítette, hogy Henderson 
valóban , nagyon pontos utasításokat kapott a miniszterelnöktől arra, hogy 
javítson Nagy-Britannia Németországhoz fűződő viszonyán, és alakítson ki jó 
kapcsolatokat a náci vezetéssel. Bár nem beszélt folyékonyan németül, 
rendkívül szorgosan ápolta jó viszonyát a német vezetéshez, buzgón 

dolgozott Chamberlain politikájának megvalósításán, és soha nem vonta 
kétségbe a miniszterelnöktől kapott utasításokat: szilárdan hitt 

helyességükben, és mindvégig lojálisán megvalósította őket". 

Henderson kifogástalanul öltözködő agglegény volt, valamelyes rigo-lyás 
beütéssel. Kinevezését mind Londonban, mind Berlinben meglepetés és némi 
aggodalom fogadta. Beosztottai zárkózottnak vagy éppen gőgösnek tartották, 
és ezt a hatást csak fokozta az ódivatú stílusban épült és berendezett 
nagykövetségi rezidencia, ez az , impozáns, sárgafehér, palladiói jellegű palota 
a Wilhelmstrassénak az Unter den Lin-denhez közeli végén". Lényegében a 
nagykövet magánrezidenciája volt, személyzeti szobákkal és borospincével. A 
követségi tisztviselőknek összezsúfolva, állandó helyszűkével küzdve, az 
alagsorban kellett dolgozniuk. Hendersont irodavezetője, Ivone Kirkpatrick 

, emberséges főnöknek tartotta, akivel élvezet dolgozni". Kirkpatrick 
ugyanakkor felismerte, hogy , új rezsim" van születőben, és Henderson 


, eltökélt szándéka, hogy nyájassággal szelídíti meg Hitlert". A katonai attasé 
, nőtlen és csípős nyelvű főnökként"? jellemezte, míg titkára így írt róla: 

, Régi vágású diplomata, jó fellépésű, udvarias modorú. Nem egy intellektuális 
alkat, nem is ravasz vagy kifinomult, de igen kitartó, és vállalni 

meri meggyőződését. Az ostobákat ki nem állhatja."?§ 


Nem telt bele sok idő, hogy Henderson feltűnést keltsen. Megérkezése után 
egyik első nyilvános kötelessége volt, hogy felszólaljon egy vacsorán, amelyet 
a Német-Angol Társaság rendezett a tiszteletére. Házigazdája Szász-Coburg és 
Gotha hercege volt, akinek társaságában kellemesen érezte magát, mivel 
Etonban iskolatársak voltak." A hallgatóságban azonban jelen volt Heinrich 
Himmler SS birodalmi vezető is, továbbá Viktor Lutze, a barnainges náci 
rohamosztag, az SA vezérkari főnöke, Erhard Milch tábornok, Göring légügyi 
minisztere és Alfréd Rosenberg, a náci párt főideológusa. , Angliában - 
közölte hallgatóságával Henderson - emberek tömegeinek merőben téves 
elképzelésük van arról, hogy valójában mit jelent a nemzetiszocializmus. 
Máskülönben kevésbé hangsúlyoznák a nácik diktatúráját, és sokkal 
fontosabbnak tartanák azt a nagyszabású társadalmi kísérletet, amelyre 
Németország vállalkozott." A beszéd némely brit újságnál megszerezte 
Henderson-nak , a mi náci berlini nagykövetünk" gúnynevet, ? míg William 
Dodd berlini amerikai nagykövet arról panaszkodott, hogy Henderson 
valójában , tájékoztatta a német kormányt, hogy amennyiben Hitler elfoglalná 


Ausztriát és Csehszlovákiát, Anglia nem emelne kifogást"."9 


Akár hozzájárult Henderson vadászati jártassága a kinevezéséhez, akár nem, 
annyi bizonyos, hogy hamarosan a vadászszenvedélytől ugyancsak megszállt 
Göring közeli barátja és rendszeres vendége lett. 


Valamilyen okból azonban senki sem utalt a közismert tényre. miszerint Hitler 


irtózott minden terepsporttól. Henderson döbbenten fedezte fel, hogy az 
európai országok közül egyedül Nagy-Britannia nem képviselteti magát a 
küszöbönálló vadászati kiállításon, és gyorsan hozzálátott, hogy a brit 
külügyminisztérium hathatós segítségével , minden igényt kielégítő" kollekciót 
állíttasson össze a világ legkülönbözőbb tájairól származó trófeákból, köztük 
olyanokból is, amelyeket a király és a királyné ejtett el.!! Közben egyre 
sürgette Halifaxet, hogy fogadja el a meghívást, és Halifax, némi kezdeti 
időhúzás után, október 21-én végre meg is érkezett. Előzőleg azt írta: reméli, 
hogy , lát majd valamit abból, ami Németországban sportnak számít", ám 


tapintatosan arra hivatkozott, hogy orvosi tanácsra , magam inkább nem 
fogom elsütni a puskát, mivel ezelőtt egy vagy két héttel megerőltettem a 
vállamat" - azaz csak mint néző lesz jelen." 


Október végén Henderson Londonba látogatott, ahol a főhadiszállását a 
Piccadillyhez közeli Browns Hotelben rendezte be. A vezető 

politikusok között, akikkel tárgyalni akart, ott volt Hugh Dalton, az 
árnyékkormány külügyminisztere is. , Nem tett rám túl jó benyomást sem 
politikai intelligenciájával, sem jellemével - jegyezte fel Dalton, aki a 
találkozó előtt útbaigazítást kért Franf ois-Poncet-tól. A francia diplomata 
elpanaszolta, hogy , Henderson túlságosan közeledik a nácikhoz". Henderson 
maga úgy reagált, hogy hosszadalmas szónoklatban lepocskondiázta elődje, 
Phipps tevékenységét, mondván, hogy , annak kinevezése egyáltalán nem felelt 
meg a célnak". Hozzátette, hogy Berlinbe érkezve , mindent lehetetlen 
állapotban talált; (...) közszájon forgott, hogy a német fővárosban nem 

is létezik brit nagykövetség, mert az csupán a guai dOrsay? egyik 

fiókja." Daltont elöntötte a düh. , Nem volt sem gentlemanhez illő, sem 
valami okos dolog, hogy egy vadidegen előtt ócsárolja elődjét" - írta. A 
megingathatatlan Henderson ekkor azt javasolta, hogy hívják meg 

Göringet Londonba - , egy kis hízelgés, egy új rendjel, más egyenruha és 
néhány nap egy vidéki angol kúriában csodákat művelhetne vele". 


Aznap este Dalton találkozott Edennel a képviselőházban, és figyelmeztette a 
külügyminisztert, hogy berlini nagykövete , részletesen ecsetelte mindazon 
engedményeket, amelyeket szerinte a németeknek fel kellene ajánlanunk". Edén 
,kissé bosszúsan", de nyugodtan így felelt: , Bárcsak ne tálalná ezt ki 
mindenkinek, akivel találkozik.""? Mindenesetre nem tartott sokáig, hogy Edén 
felismerje: Henderson kinevezése súlyos hiba, sőt, ahogy később nevezte, 

, nemzetközi szerencsétlenség" volt, noha akkoriban , senki sem látta előre, 
miféle nézeteket fog vallani". Henderson, panaszolta, , ahelyett, hogy 
figyelmeztette volna a nácikat, szüntelenül és gyakran az ő jelenlétükben 
mentségeket talált ki számukra". Ahogy egy másik ekkori 
külügyminisztériumi tisztség-viselő megjegyezte, Henderson , már-már Hitler 
hozzánk helyezett nagykövete lett, ahelyett hogy bennünket képviselt volna 
Hitlernél". 


Henderson londoni látogatása alatt fény derült egyfelől a brit 
külügyminisztérium, másfelől a Downing Street nézeteltéréseire Halifax 
tervezett látogatását illetően. Chamberlaint időközben szinte hatalmába kerítette 


az utazás terve, valamint a Halifax és Hitler közti reménybeli találkozás; az 
utóbbiban , az európai megbékélést szolgáló széles távlatú terveim""§ döntő 
elemét látta. Miután felkereste a miniszterelnököt a Downing Streeten, 
Henderson lelkendezve mesélte el Halifaxnek: , Ahogy a miniszterelnök tegnap 
megfogalmazta, az Ön látogatása merőben új aspektust öltött", s remélhetőleg 
, megnyit egy olyan utat, amelyen haladás érhető el".§" Henderson, Halifax és 
Eden egy további, a külügyminisztériumban tartott megbeszélése azonban 
merőben más következtetésre jutott. Edén figyelmeztette Halifaxet, hogy 
berlini tartózkodása alatt ne tegyen mást, , csak hallgassa, amit mások 
beszélnek, és legföljebb intő kommentárokat fűzzön Ausztria és Csehszlovákia 
ügyéhez". Ugyanakkor , nyomatékosan utasította Sir N. Hendersont: kövessen 
el minden tőle telhetőt, hogy elvegye a németek kedvét az említett két 

államban történő intervencióról". Mindent el kell követni, hogy 

, álláspontunkat illetően Németország csak találgatásokra legyen utalva". 


A Berlinbe visszatérő Henderson azt tapasztalta, hogy a látogatás előkészületei 
nem zajlanak olyan simán, mint remélte. Edén már célratörően figyelmeztette a 
nagykövetséget, miszerint , nyilvánvalóan nem lenne kívánatos, hogy Lord 
Halifax elfogadja ezt a meghívást, hacsak nem volnánk a lehetőség határain 
belül bizonyosak afelől, hogy néhány mérvadó személyiséggel találkozhat"? 
Hitler maga azonban nem volt hajlandó elkötelezni magát. Még mielőtt 
november 5-én megtartotta volna beszédét a Birodalmi Kancellárián, 
külügyminisztere, von Neurath elpanaszolta Hendersonnak: a Führer , már 
annyiszor közeledett eredménytelenül Nagy-Britanniához, hogy ezúttal talán 
nem látná indokoltnak, hogy belecsapjon az oly kelletlenül kinyújtott kézbe". 
Erre a zsarolási kísérletre a brit külügyminisztérium hűvösen reagált. ,, A 
németek úgy vélik majd: mi sürgetjük, hogy a kancellár fogadja őt (mármint 
Lord Halifaxet)" - mondta jegyzőkönyvbe William Strang, a Központi 
Ügyosztály vezetője, míg Sir Orme Sargent helyettes államtitkár kifejtette, 


hogy , csöppet sincs ínyére ez a kunyerálás Hitler meghívásáért"."9 


Az történt, amit von Neurath a saját kárán már megtapasztalt: a Birodalmi 
Kancellárián lezajlott tanácskozás után Hitler bezárkózott berchtesgadeni 
otthonába, duzzogva, amiért tábornokai és külügyminisztere negatívan 
viszonyultak a terveihez. Egyáltalán nem állt szándékában, hogy visszatérjen 
Berlinbe egy számára érdektelen találkozás kedvéért, kiváltképp, ha az, 
bármily lazán is, összefügg egy vadászati kiállítással. Az egyre 
aggodalmasabb Henderson és londoni feljebbvalói közti további lázas 


sürgönyváltás egyértelművé tette, hogy amennyiben Halifax találkozhat a 
Führerrel, neki kell elzarándokolnia annak hegytetőn álló hajlékába. A 
probléma az volt: hogyan tüntesse fel a találkozót úgy, mintha meghívták 
volna, és ne ő tolakodjon be a vonakodó Hitlerhez. Henderson vigaszképpen 
készséges szövetségesre talált von Neurath külügyminiszter személyében, aki 
november 5-én oly nyílt borzadállyal hallgatta végig Hitler britellenes 
kirohanását, és most kétségbeesetten kereste a lehetőséget, hogy személyesen 
férkőzzön közel a Führerhez, és tisztázza vele a Nagy-Britanniával folytatandó 
béketárgyalások általánosabb kilátásait. 


Hendersonnak von Neurath először elmagyarázta, hogy Hitler - , aki 
mindenáron szeretne még néhány napig Felső-Salzburgban pihenni" -a jelek 
szerint szívesen fogadná Halifaxet Berlinben, de csak november végén, amikor 
a vadászati kiállítás már bezárt; ellenkező esetben a magas vendégnek vállalnia 
kellene a hosszú utazást Berchtesgadenbe.?! A brit külügyminisztériumnak 
november 7-én küldött sürgönyében Henderson támogatta ezt a javaslatot, 
kijelentve, , ki sem tudom fejezni reményem, hogy hozzájárulnak a 
kancellártól Lord Halifaxnek ajánlott időpont elfogadásához. Szilárd 
meggyőződésem hogy jelen alkalmat nem szabad elszalasztanunk". Felajzottan 
ecsetelte, hogy Göring előző nap azzal biztatta: , ritkán hallotta Herr Hitlert 
lelkesebben méltatni a Nagy-Britanniával elérendő egyetértést" - ha ez igaz, 
akkor Göring megjegyzése szégyenletesen arcátlan volt, hiszen alig néhány 
órával korábban hallgatta végig a Führer kirohanását a Birodalmi 
Kancellárián. Henderson a továbbiakban azt a bizarr javaslatot tette, hogy 
amennyiben a vadászati kiállítás , valóban nélkülözhetetlen ürügyül szolgál 

a látogatáshoz", akkor a tervezett bezáráshoz képest talán meg 

lehetne hosszabbítani. Vansittart szemében ez már több volt a soknál; és a 
sürgöny kapcsán fel is jegyezte, hogy Henderson , fölöttébb naiv". 

Annál pontosabban ítélte meg Vansittart a Berlinben Nagy-Britanniával 
szemben ez idő szerint táplált hangulatot, amely legjobb esetben is 

, szélsőségesen változékony", de valószínűbb, hogy , ellenséges, mind 

Hitler, mind az általa meghatározott sajtó részéről".?? 


Edén, aki valamilyen népszövetségi ügyben öt napot Brüsszelben töltött, 
november 6-án este tért vissza Londonba, és korántsem volt elragadtatva, 
amikor megtudta, hogy mind Henderson, mind a Downing Street a 
játékszabályok folyamatos változtatása ellenére tovább erőltette Halifax 
utazását. A külügyminiszter eleve vonakodva egyezett bele a látogatásba, akkor 
is abban a tudatban, hogy az úti cél Berlin lenne, és ürügyül a kiállítás 


megtekintése szolgálna. , Az események pontosan abba az irányba haladtak, 
amelyet el szerettem volna kerülni" - jegyezte fel később.?? Kurta üzenetet 
küldött Hendersonnak, amelyben figyelmeztette a nagykövetet: , jelen 
pillanatban legfontosabb, hogy a német kormányt semmi se bátorítsa ama 
feltevésre, miszerint Őfelsége kormánya bárminemű megegyezést tervezne a 
kelet- és közép-európai nemzetek függetlenségének rovására"."" Két nappal 
később Edén ismét kilépett a pástra: csípősen jegyezte meg Hendersonnak, 
hogy a javaslat, miszerint Hitler csak a kiállítás bezárása után fogadná 
Halifaxet, , a látogatást egészen más színben tüntetné fel, sőt brit 
szempontból legfőbb előnyétől fosztaná meg". Ha Halifax látogatásának 
legfontosabb célja a Hitlerrel való találkozás lenne, az , akkora publicitást és 
találgatásokat keltene, ami szinte bizonyosan hiteltelenítené a nem 


hivatalos kapcsolatfelvétel látszatát"? 


November 7-én este Edén londoni otthonában a hivatali órákon túl 
magánjellegű találkozóra gyűlt össze egy zárt társaság, , amely a 
külügyminisztérium csaknem teljes döntéshozó elitjét képviselte". A 
megjelentek közt volt Lord Cranborne államminiszter, Olivér Harvey, 

Edén magántitkára, Sir Alec Cadogan, ekkoriban a rangidős 
miniszterhelyettes, Sir Orme Sargent helyettes államtitkár, William Strang, a 
Központi Ügyosztály vezetője és Rex Leeper, a sajtóosztály vezetője." A 
megbeszélés a folyamatban lévő külügyminisztériumi ügyek széles 

skáláját érintette, így Olaszországot (Abesszínia olasz részről történt 
megszállásának esetleges elismerését), Spanyolországot, valamint 
Németországot is; az összejövetel legfőbb célja azonban egyértelmű 

volt. , Miközben mindenki pártolta a Hitlerhez való közeledést, és a javaslatot 
egy kétoldalú politikai nyilatkozat kibocsátására (...), egyikünk sem helyeselte 
a Halifax-féle látogatás gondolatát, nem utolsósorban a veszély miatt, hogy 
hihetően hangzó, de homályos képet nyújt majd Hitlerről, amely elaltatja a 
kormány éberségét".?" Az idő igazolta a fenti aggodalmak jogosultságát. 


Ekkorra Chamberlaint már mindinkább frusztrálta Halifax német-országi 
utazásának kínosan lassú szervezése. Hogy erről kik tehetnek, afelől nem 
voltak kétségei. , Ez idő szerint minden tervem félresikerül""? - panaszolta 
egyik lánytestvérének. Amikor először értesült a külügyminisztérium 
ellenállásáról, , valóban elborzadtam (...) újabb alkalom megy veszendőbe. De 
ez a külügy... Komolyan mondom! Csak az alkalmat várom, hogy egy hosszú 
rúddal felkavarjam!"?? November 8-án a Downing Streetre rendelte Edent, ám 


Harvey szerint ez a megbeszélés , nagyon rosszul sikerült". A miniszterelnök 
leginkább azt nehezményezte, hogy , a külügy soha nem tett igazi kísérletet 
arra, hogy összejöjjön diktátorokkal" - amely kritikát Edén minden 
bizonnyal bóknak tekintette." Amikor másnap visszautazott Brüsszelbe, a 
külügyminiszter sürgönyözött Londonba; e szerint , európai pozíciónk és a 
honi közvélemény szempontjából lényeges, hogy ne keltsük azt a benyomást, 
mintha futnánk a német kancellár után"."! Cranborne-t Chamberlainhez 
menesztették, hogy kifejtse neki ezt az álláspontot, ő azonban csak annyit 
jelentett, miszerint ,,a min.eln. és Halifax szilárdan eltökélte, hogy a látogatás 
megvalósul, azt se bánva, hogy H. rátukmálja magát Hitlerre, és hogy mit 
szólnak majd a németek, amiért ilyen mohón szaladunk utánuk"."? 


November 9-én este Chamberlain felszólalt a londoni Guildhallban rendezett 
főpolgármesteri banketten, és a külügyekről szóló hosszú részletbe erős 
célzást szőtt. Megígérte, hogy a Német- és Olaszországhoz fűződő viszony ,,a 
kölcsönös barátság és megértés alapjára" fog épülni, mivel azonban minden 
jövőbeli egyezség reményteljesebben valósulhat meg nem hivatalos 
megbeszélések, semmint hivatalos nyilatkozatok révén, ő tartózkodni kíván ,,a 
téma további taglalásától"."? így aztán másnap délután senkit sem lepett meg, 
amikor a londoni Evening Standard kései kiadása ezt a merész főcímet hozta: 
, LORD HALIFAX NÉMETORSZÁGBA MEGY!" Noha a beszámoló a 
címlapon a második helyre szorult Ramsay MacDonald korábbi 
miniszterelnök halála mögött, amely egy Dél-Amerikába tartó óceánjáró 
fedélzetén következett be, a hír hatása így is jelentős volt. 


Az Evening Standard úgy értesült, hogy készülnek a tervek Lord Halifax- 


nek, a Királyi Államtanács elnökének küszöbönálló németországi látogatására. 
Herr Hitlerrel is találkozik majd. Javasolják, hogy a napirenden 


az angol-német kapcsolatok is szerepeljenek. 


Aznap este Chamberlain felszólalt a Konzervatív Képviselők 1922-es 
Bizottságának a Savoyban rendezett éves vacsoráján. Megígérte, hogy , baráti 
gesztust" tesz majd Németország felé, és bejelentette, hogy , Lord Halifaxet 
elküldi, hogy találkozzék Hitlerrel". Chips Channon feljegyezte, hogy ,a 
min.eln. szavait ujjongás fogadta, és amikor leült, hosszan és zajosan 
éljenezték".5? 


Chamberlainnek igencsak jól jött, hogy a látogatás híre nyilvánossá vált. 

, Halifax látogatása miatt alaposan meggyűlt a bajom a külüggyel - 
zsörtölődött nővérének. - Elmondhatom, hogy az út minden mérföldjéért 
küzdenem kellett. (...) Ám szerencse a balszerencsében, hogy a 

hír valamiképpen kiszivárgott, s végül megakadályozta a visszavonulást, és 
azóta a csata a Halifaxnek adandó utasítások körül tombol.""f Chamberlain itt 
arra a vitára célzott, amely az esetleges hivatalos angolnémet nyilatkozat 
pontos szövege körül dúlt. A németek ragaszkodtak annak hangsúlyozásához, 
miszerint Hitler nem küldött semmilyen meghívást - azaz ahhoz a 
forgatókönyvhöz, amelytől Edén tartott. Eközben a brit külügyminiszter 
támogatói is felmérték, hogy a látogatás immár elkerülhetetlen, és keservesen 
siránkoztak, amiért , a min.eln. és Halifax oly sietősen erőltették a dolgot A. E. 
távollétében, jól tudva, hogy A. E. nem 


helyesli". Még Harvey, Eden lojális magántitkára is több ízben sürgette 
főnökét, hogy fenyegetőzzön a lemondásával." Az Eden aggodalmairól lábra 
kelt szóbeszéd könnyedén eljutott a Daily Expresshez, amely azt jelentette, 
hogy a Halifax útjával kapcsolatos elhatározás , a külügyminiszterrel való 
konzultálás nélkül született, aki csak az újságokból értesült mind a tervről, 


mind a döntésről", és egybehangzó források szerint , dühbe jött"."9 


Ezért volt hatványozottan kínos a külügyminisztériumi , összeesküvők" 
számára, amikor november 13-án, egy szombati napon az Evening Standard 
(Lord Beaverbrook Daily Expressenek társlapjal a korábbi nagy fogás után 
még szenzációsabb sztorit tálalt fel, a következő szalagcímmel: , HITLER 
FEGYVERNYUGVÁSRA KÉSZ - TÍZ ÉVRE LEMOND A 
GYARMATOKRÓL!": 


A brit kormány berlini forrásokból úgy értesült, hogy Herr Hitler a 
legcsekélyebb bátorítás esetén is kész a gyarmatok kérdésében tízéves 

, fegyverszünetet" felajánlani Nagy-Britanniának. A fegyverszünet alatt a 
Németország által igényelt gyarmatok kérdése nem fog felmerülni. 


A megegyezésért cserébe Herr Hitler elvárná, hogy a brit kormány szabad 
kezet adjon neki Közép-Európában.? 


A cikk vitriolos kommentárok özönét indította el a német sajtóban, amit a 
pánikba esett Henderson sürgönyök sorozatában adott London tudtára. A 
Nationalsozialistische Parteikorrespondenz nevű hivatalos náci hírügynökség 


hosszadalmas nyilatkozatában úgy minősítette a cikket, mint , szemérmetlen 
állítások gyűjteményét (...), amely elejétől végig kitaláció, és tudatos 
hamisításokból áll. (...) Egyaránt csúcsa a szenzációgyártásnak és a légkör 
tendenciózus megmérgezésének." 


Ha Lord Halifax látogatására ilyen légkörben kerül sor, komolyan felvetődik a 
kérdés, nem szolgálná-e hasznosabban a politikai megbékélés érdekeit, ha 
egyelőre elhalasztanák, és talán majd akkor engedélyeznék megtartását, ha a 
sajtó, különösen Nagy-Britanniában, olyan higgadtságot tanúsít, amelyet más 
országokban tisztességnek és igazmondásnak neveznek." 


Henderson azt állította: megbízható forrásból értesült róla, hogy az Evening 
Standard mindkét cikkét névtelenül bizonyos Vladimir Poliakoff, a The Times 
korábbi diplomáciai tudósítója és , Augur" álnéven az európai ügyek jól ismert 
kommentátora írta. Poliakoff állítólag ,,a látogatást ellenző 
külügyminisztériumi személyektől" kapta az információt, és , továbbra is 
ösztönzésben részesül ugyanezen személyek részéről, ugyanezen cél 
érdekében"."! Hogy a kép teljes legyen, Henderson hozzáfűzte a maga 
véleményét, miszerint a cáfolatot szinte bizonyosan maga Hitler fogalmazta, 
akit az Evening Standard , nemcsak azzal bőszí-tett fel, hogy azt abenyomást 
keltette, mintha az Államtanács Elnöke konkrét javaslatokat hozna magával, 
hanem azzal is, hogy publicitást adott a látogatásnak, amelynek előkészítését 
Hitler a lehető legnagyobb titokban kívánta tartani"."? 


Másnap Vansittart felháborodott választ fogalmazott Hendersonnak Edén 
nevében. , Poliakoffot már bizonyos ideje nemkívánatos személynek 
nyilvánította a külügyminisztérium" - közölte -, tehát a felvetés, miszerint a 
kiszivárogtatás tőle származik, , teljes egészében alaptalan". Edén szigorúan 
megrótta nagykövetét, amiért , nem cáfolta meg erőteljesebben ezeket a 
mendemondákat", továbbá élesen bírálta a németeket, közvetve tehát 
Hendersont is, amiért egyáltalán feltételezték, hogy a brit külügyminisztérium 
ellenzi Halifax látogatását. , Nincs semmilyen személy a 
külügyminisztériumban, aki ellenezné a látogatást, és ezek, amint Ön ezt jól 
tudja, nem a mi módszereink.""? Mivel a sürgönyt Vansittart fogalmazta, nem 
tudjuk, Edén mennyire volt ezzel tisztában, de tény, hogy mindkét állítás 
szemenszedett hazugság volt. Vansittart-nak, a külügyminisztérium rangidős 
tisztségviselőjének a szerepe az egész történetben döntő jelentőségű volt, 
akárcsak szoros kapcsolata az MI6 nevű titkos hírszerző szolgálattal. 


A brit titkosszolgálat (Secret Intelligence Service, SIS) külföldön ténykedő 
tisztjeinek fedőfoglalkozása régóta az volt, hogy az útleveleket ellenőrzik a 
brit követségeken. Elvárták tőlük, hogy idejük nagy részében információkat 
gyűjtsenek londoni gazdáik részére; a vízumok kiadásának rutinszerű hivatali 
munkáját a még kevésbé tapasztalt tisztekre bízták. Hitler hatalomra kerülését 
követőn azonban ,, a korlátozott erőforrások, a kiemelkedő tehetségek hiánya, a 
menekültprobléma, a hágai és varsói botrányok, az egyre átlátszóbb 
fedőtevékenység, valamint a Whitehall növekvő igénye a náci Németországból 
származó hírszerzői információkra""" az egész rendszert az összeomlás 
szélére sodorták. Miközben a zsidó közösségeknek a nácik általi üldözése 
egyre nagyobb méreteket öltött, ezzel arányosan növekedett a kilépővízumok 
iránti igény is, a hírszerzői tevékenység pedig hosszú időre felbomlott. 

Sir Hugh , Ouex" Sinclair tengernagy, a SIS főnöke ezért Vansittarttal 
egyetértésben elhatározta, hogy más módszert keres a hírszerzői 

jelentések Londonba juttatására. Úgy döntöttek, hogy egész Európában 

üzleti kapcsolatok szigorúan titkos hálózatát hozzák létre, amelyet ,,Z 
szervezetnek" neveznek el; ez a szervezet a SIS-tisztek 

tevékenységének fedőszerve lenne, és tagjai akkor is folytathatnák munkájukat, 
ha a SIS maga a háború alatt kompromittálódna. Az új szervezet létezését még 
a többi SIS-alkalmazott előtt is titkolták, és a SIS hagyományos 

működési központja, a Victoriánál található Broadway Buildings helyett 

másik főhadiszállást rendeztek be számára az aldwychi Bush House-ban. 


Kulcsfontosságú tagja volt a , Z szervezetnek" Frederick Voight, a Manchester 
Guardian munkatársa, aki a közép-európai tudósítók doyenje és Vansittart 
egyik bizalmasa volt, tehát igencsak járatos az utóbbi módszereiben. Korábban 
Berlin volt a bázisa, ahol a Gestapo egy ízben meg akarta öletni. Amint 
főszerkesztőjének bizalmasan megsúgta, a Polia-koffnak való kiszivárogtatás 
csak , egy része volt a Halifax utazása elleni, egyre elkeseredettebb 
küzdelemnek". Semmi kétség, a külügyminisztérium ,, csak ritkán folyamodott 
olyan kétségbeesett eljáráshoz, hogy egy veszélyes politikai lépés 
meghiúsítása érdekében leadjon egy fülest egy szenzációhajhász újságnak". 
Ezúttal azonban pontosan ez történt. Poliakoffot tájékoztatták a tervezett 
látogatásról, , kifejezetten azért, hogy az szenzációs reklámot kapjon, és a 
németek letagadják"."?" Immár nagyon is lehetségesnek látszott, hogy Vansittart 
taktikája kifizetődhet, és a látogatást lemondják. 


Ugyanakkor a Downing Streeten székelő Chamberlain és az utca túloldalán 
lévő külügyminisztériumban működő Edén konfliktusának növekvő 


feszültségét jól érzékeltette, hogy a miniszterelnök immár a maga agresszív 
csúsztatási taktikájához folyamodott. Első számú sajtótitkárát, George 
Stewardot felszólította, hogy tájékoztasson bizonyos újságokat Halifax 
látogatásának fontosságáról és az Evening Standard cikkének ostobaságáról. A 
The Daily Telegraph engedelmesen , megbocsáthatatlan indiszkréció ként" 
jellemezte a kérdéses cikket, melynek állításai , hiteltelenek", egyszersmind 
pedig , rosszul időzítettek és ártalmasak voltak - kiszámítottan arra irányultak, 
hogy tönkretegyék azt a szellemet, amely az ilyen megbeszélések termékeny 
légköréhez nélkülözhetetlen"."" Beszállt a versenybe a The Times is, bírálva a 
, kárt", amelyet a , merőben alaptalan spekulációnak" minősített cikk 

okozott."" Edent mindez mélységesen felzaklatta, Harvey pedig így 
panaszkodott: , A ma reggeli lapok (különösen a The Times és a The Daily 
Telegraph) a lehető legtúlzóbb módon számoltak be Halifax látogatásának 
jelentőségéről." Ugyanakkor még csak le sem közölték a tájékoztató 
feljegyzést, amelyet Edén utasítására Rex Leepernek kellett a 
külügyminisztérium nevében szétküldenie, és amely , a látogatás nem hivatalos 
jellegét és korlátozott jelentőségét" emelte ki, rámutatva, hogy az , semmilyen 
változást nem jelez Őfelsége kormányának politikájában". 


Edén világosan látta, hogy e híresztelések a legmagasabb helyről erednek. 
Dühében feltápászkodott betegágyából, ahol influenzából lábadozott, és 
bement a külügyminisztériumba, hogy fogadja Halifaxet, akit, mint kiderült, 
ugyanígy aggasztottak a rá háramló esetleges nehézségek. Edén, miután 
később Chamberlainnel is beszélt, bevallotta Harvey-nak, hogy , a találkozás 
kellemetlenebb nem is lehetett volna". A mára híressé vált szóváltás folyamán a 
miniszterelnök azzal vádolta külügyminiszterét, hogy még mindig , lázas", és 
azt javasolta, , feküdjön vissza az ágyába, és vegyen be egy aszpirint!" Majd 
további érzéketlenséget tanúsítva, hiszen Edén épp most kezdett újra dolgozni, 
azt ajánlotta, hogy a miniszter vegyen ki szabadságot, és pihenje ki magát. 

És ami a leghihetetlenebb: Chamberlain rezzenéstelen arccal biztosította Edent, 
hogy , ő is nehezményezi az eltúlzott sajtóbeszámolókat, és maga kíván 
beszélni a sajtó képviselőivel, hogy helyre tegye őket"."9 Holott a sajtónak 
adott utasításokért természetesen ő felelt. 


Ha a németeknek még maradtak volna kétségeik a brit kormány jó szándékai 
felől, végképp megnyugtathatta őket egy rendkívüli megbeszélés, amelyre 
Halifax elutazásának a napján került sor. Steward meghívta a Downing Streetre 
a német nagykövetség sajtóattaséját, dr. Fritz Hessét, akivel , közeli 
barátságban" volt. Ott aztán privátim tudatta vele, hogy , Chamberlain 


rendkívül dühös volt az Evening Standard cikke miatt", és , alapos nyomozást" 
végzett, hogy kiderítse, hogyan keletkezett. Elismerte, hogy a cikket 
valószínűleg Poliakoff írta, forrásként azonban a londoni olasz 
nagykövetséget jelölte meg. A továbbiakban arra kérte Hessét: nyugtassa meg 
Hitlert, miszerint , az Evening Standard kijelentéseinek nem kell különösebb 
figyelmet szentelni"."? Az elkövetkező hónapokban Stewardnak 
rendszeresen kellett tájékoztatnia Hessét, amiről értesülve egy történész azt 
írta: viselkedésével , megszegte a köztisztviselő magatartási kódexét (...) Ha 
pedig saját elhatározásából cselekedett, akkor tevékenysége kimeríti a 
hazaárulást."?9 Ha mégsem, akkor utasításai csakis a miniszterelnöktől 
származhattak. 

Halifax november 17-én, egy szerdai napon érkezett Berlinbe, ahol Henderson 
a nagykövetségen elfogyasztott reggeli közben tájékoztatta. Göring, tudta meg 
a lord, , erősen reménykedik, hogy teljes egyetértésre jutunk, és ez mondható 
el Hitlerről is". Halifax első hivatalos programja egy von Neurathnál 
rendezendő családi ebéd lesz; a német külügyminiszter mellesleg továbbra is 
emészti magát, amiért a két héttel korábbi, a Birodalmi Kancellárián tartott 
megbeszélés óta Hitler nem volt hajlandó fogadni. Von Neurathot a brit 
nagykövetség , régi vágású diplomatának és a gengszterek között az egyetlen 
úriembernek"?! tartotta, és Halifax szemlátomást jól érezte magát a 
társaságában. ,, Von Neurathék - jegyezte fel minden fenntartás nélkül - 

igazán kedves, rendes emberek, és nagyon barátságosan viselkedtek; 

akárcsak Jemmának, nekik is két kis dakszlijuk van, és ez rögtön közel 

hozott egymáshoz bennünket. (...) Egy ideig a Führer körül forgott a 
beszélgetés; erényeiről, művészi, romantikus, érzékeny alkatáról. 

Nagyon derűs és gondtalan volt a hangulat."?2 


Ebéd után Halifax ellátogatott a vadászati kiállításra, amelyet életrajzírója 

, rémséges teuton ügyként" jellemzett;$? a hatalmas tömegre egyenruhás náci 
őrök felügyeltek. A leglátványosabb kiállítási tárgy egy óriási, kitömött panda 
volt. Az európai országok közül Lengyelország vitte el az első díjat, míg 
Nagy-Britanniát Henderson őszinte örömére a tengerentúli országok közé 
sorolták. A franciák teljes vadászkutyafal-kát küldtek, agancsokat lóbáló, vörös 
kabátos vadászokkal kiegészítve. 


, Háttérzeneként" a gramofonból egy vad szarvas bőgése recsegett, míg egy 


hatalmas, ügyesen elhelyezett világtérkép Németország Versailles-ban 
elvesztett tengerentúli gyarmatait tárta a látogatók elé. Halifax 

nagy gyönyörűségére azonban hamar kiderült, hogy a fődíjas kiállítási tárgy ő 
maga. A , halihó" német megfelelője , Halali", és a jeles vendég rövid időn 
belül elnyerte a , Lord Halalifax" bece- vagy gúnynevet, ami roppantul tetszett 
német vendéglátóinak. Valósággal királyhoz illő menetben vonult a tömegen 
keresztül; őt magát a jelenet , a választásra összecsődülő támogatóim 
sokaságára" emlékeztette, és kalapját le-levéve nyugtázta az éljenzéseket és a 
náci üdvözléseket. Igaz, később enyhe rosszallását fejezte ki, amiért 
egyenruhás nácikból álló testőrsége durván félretaszította a kíváncsi 
bámészkodókat a hórihorgas angol celebritás útjából. 


A látogatás végén Halifaxszel szemben felsorakozott a világsajtó, és arra 
kérték, , mondjon a rádióba néhány elismerő angol szót, és ezt elhárítani 
udvariatlanság lett volna". Csakhogy azon kívül, hogy , milyen csodálatos volt 
az egész, semmi sem jutott az eszébe".8§ Odahaza, Londonban első berlini 
napjára elég vegyesen reagáltak, olykor még ugyanabban a lapban is. Az 
Evening Standard maró karikatúrát közölt Low nevű híres karikaturistájától, 
amely Halifaxnek a szervezőkhöz intézett dicsérő szavait idézte: , Nagy- 
Britannia és minden ország (...) hálával tartozik a bátorításért, amelyben ez a 
kiállítás a sportot részesíti." Hitler eközben büszkén kérkedett a falra akasztott 
trófeák gyűjteményével; Ausztria és Csehszlovákia helyét két üres tábla jelezte. 
A lap egy másik helyén, egy fénykép mellett, amelyen Halifax és Henderson 
idegesen pózol egy csomó hatalmas agancsnál, az Evening Standard 
vezércikk-írója határolta el magát Low véleményétől. 


Low nagyszerű karikaturista, akit az Evening Standard megajándékozott a 
kifejezés függetlenségével. És amint azt olvasóink is tudják, politikai nézetei 
gyakran drasztikusan eltérnek az Evening Standardnek a vezércikkekben 
kifejtett véleményétől. 


Az elképzelés, miszerint a német kormánnyal folytatott megbeszéléseken 
Nagy-Britannia csak passzív és védekező szerepet fog játszani, az adott 
álláspont abszurd félreértésén alapul. Mr. Chamberlain külpolitikája (...) nem 
félelemre vagy gyengeségre, hanem realizmusra épül.§? 


Másnap este Halifax Berchtesgadenba indult. Kíséretében volt von Neurath, 
Paul Schmidt, Hitler mindenütt jelen lévő tolmácsa, valamint Ivone 
Kirkpatrick, a brit nagykövetség irodavezetője. , Az alacsony, fürge, határozott 


Kirkpatrick (...) éles eszű ember volt",?§ és a nagykövetség személyzetének 
egyetlen tagja, akivel Henderson otthonosan érezte magát, annak ellenére, 
hogy nézetei gyakran ellentétesek voltak az övéivel. Egy akkoriban Berlinben 
szolgálatot teljesítő beosztott diplomata szavaival Kirkpatrick , egyfajta 
pótkerék volt a kocsiban (...) nagyon értelmes, valahogy túlságosan is az - és 
tetőtől talpig lojális".§7 Mivel folyékonyan beszélt németül, az elkövetkező 
hónapokban a Hitlerrel való találkozásokon fontos szerep várt rá. A Führer 
igen figyelmesen saját különvonatát bocsátotta rendelkezésre az 

utazáshoz, Halifaxnek és Kirkpatricknek külön kocsi jutott, amelyhez 

nappali, fürdőszoba és két hálófülke tartozott. A fehér öltönyös 
kiszolgálószemélyzet úgy vélte, hogy mint minden angol, természetesen 
Lord Halifax is félóránként újabb whiskyt igényel szódával. 


Délelőtt háromnegyed tízkor a vonat befutott a berchtesgadeni állomásra, 
amely az Ache folyó partján épült, és megállt a privát peronnál: ez hatalmas, 
hármas boltívvel ellátott kijárattal rendelkezett, és kizárólag Hitler számára 
készült. Öttonnás, páncélozott, lánctalpas Mercedesekben ülő rohamosztagosok 
várták a vendégeket, s a folyó menti biztonsági őrhelyen át felvitték őket a 
hegyre, Hitler Berghof nevű házába. A talajt frissen hullott hó borította, a tiszta 
délelőtti levegőben káprázatos volt a panoráma. Amikor Halifax kiszálláshoz 
készült, ott, ahol a házhoz vezető lépcső alján tisztára söpörtek egy ösvényt, 
kinézett a kocsi ablakán, de a szemével egy vonalban , csak két, fekete 
nadrágba bújtatott lábat látott, amely selyemzokniban és papucscipőben 
végződött". Halifax, abban a hitben, hogy egy inas jött elé ajtót nyitni, éppen a 
kabátját akarta odanyújtani a szolgálatkész alkalmazottnak, amikor a halálra 
vált von Neurath rekedten odasziszegte neki: , A Führer, a Führer!" Halifax 
gyors szemlét tartott derékon felül is, és meg is pillantotta a horogkeresztes 
karszalaggal kiegészített khakiszínű zubbonyt, így aztán az utolsó pillanatban, 
mielőtt még a látogatás egyáltalán elkezdődött volna, sikerült a diplomáciai 
válságot elhárítani.?8 


A Berghof Hitler szellemi otthona volt. Élete a Berchtesgaden fölötti bajor 
hegyek közt híven tükrözte politikai pályafutását. Amikor az 1923-as müncheni 
úgynevezett sörpuccs után letartóztatási parancsot adtak ki ellene, először egy 
kis hegyi fakunyhóban rejtőzött el. Később kis nyaralót bérelt, és ott végezte el 
a Mein Kampfon az utolsó simításokat, majd 1933-ban megvásárolta a 
Wachenfeld-házat, amelyből a Berghof kiépült, és amelyet 1936-ban szinte 
teljesen átalakíttatott. Amikor otthon volt, büszkén lengett a ház fölött a 
horogkeresztes zászló. Noha Hitler előszeretettel tüntette fel meghitt vidéki 


otthonnak, a Berghof valójában egy hatalmas komplexum központja volt, 

egy Martin Bormann által létrehozott náci település. Bormann könyörtelenül 
kilakoltatta otthonukból a falu addigi lakóit: felgyújtatta házaikat, vagy 
egyszerűen eltávolíttatta a tetőket. A házak helyén hamarosan biztonságos 
Führergebiet (Führer-birtok) nőtt ki a földből: kerítéssel körülzárt terület, ahol 
a hegyi lakokat és tanyaházakat katonai intézményekké, laktanyákká és a 
rangidős náci tisztségviselők fényűző otthonaivá alakították. Göringnek és 
Goebbelsnek csakúgy, mint Rudolf Hessnek és Albert Speernek is volt itt 
nyaralója. 


1936 márciusában a Country Life egy kiemelt, ömlengő cikkben bepillantást 
engedett olvasóinak Hitler berghofi életstílusába , HITLER MINT VIDÉKI 
LAKOS - A WACHENFELDI FÖLDESÚR" címen. A magazin arról 
tájékoztatta olvasóit, hogy a Führernek , kifinomult művészi ízlése" van, és 

, szenvedélyes zenerajongó - különösen a derűs Mozartot kedveli, akinek 
szülőhelye alig tizenhat kilométer távolságra van". Az évek során az eredeti 
Berghof , kezdetleges fakunyhóból villává fejlődött (...) otthonos, de szerény 
chalet-vá, amely hatszáz méter magasról néz le Berchtesgadenre". A Führer 
most itt tölti , legboldogabb óráit"; , bőséges asztalt tart fenn államférfi 
vendégeinek", míg ő maga , megmarad élethossziglani vegetáriánusnak". 

, Páratlan szépségű panorámára" tekinthet ki, míg maga a ház ízléses 

, világoszölddel" van berendezve. Egy fontos kérdésben azonban 
megtévesztették a Country Life tudósítóját, aki azt írta: , Ami a hölgyeket illeti, 
a chalet-ba egyedül Frau Göring és Frau Goebbels kaphat meghívást. 
Köztudott, hogy Herr Hitler tartózkodik a női társaságtól."?? 


Valójában a Berghofban, különösen, ha Hitler hosszabban időzött falai között, 
állandóan jelen volt a szeretője, Éva Braun. Bár a hivatalos vendégek ritkán 
látták, és soha nem hallották, Éva Braun, hogy némi derűt lophasson napjaiba, 
meghívhatta szállóvendégnek a barátnőit. Életvidám lányok voltak, idézte fel 
később Hitler komornyikja; , magukkal hozták a müncheni bohémvilág 
modorát (...); frivolak voltak, sőt néha sértők is". Étkezéskor , nyíltan csevegtek 
a legintimebb dolgokról", , félmeztelenül járkáltak" az SS-személyzet előtt, és 
amikor este Hitler valamelyik kedvenc filmjét vetítették, , hangosan tárgyalták 
a színészek testalkatát", továbbá , leplezetlenül préselték át magukat Hitler 
testőrségének szokatlanul magas tagjai között". A méltóságteljes, mélyen 
anglikán Halifax minden bizonnyal elször-nyedt volna Éva Braun 
életrajzírójának állításától, miszerint , a Berghof légköre a rendezett felszín 
alatt intenzíven erotikus volt", és , Hitler csatlósait lényegében megillette az 


első éjszaka joga, és ezt alaposan ki is használták"?! 


Az 1930-as években jó szándékú brit politikusok egész sora taposott ki 
magának ösvényt az Obersalzbergre, és kevesen tértek haza úgy, hogy a 
Führerről egyöntetűen kritikus véleményük lett volna. Most Halifaxen volt a 
sor: ő volt a legújabb azon politikusok népes táborában, akik azt hitték, ők 
majd üzletet köthetnek a diktátorral. Hitler melegen üdvözölte Halifaxet a 
lépcső alján, és bevezette a házba, majd felkísérte emeleti dolgozószobájába. A 
helyiséget túlfűtötték, a levegő fullasztó volt, és amikor Halifax levetette az 
utazáshoz viselt súlyos kabátját, valamint két gyapjúpulóverét, sovány 
testalkata vendéglátói előtt még ösztövé-rebbnek tűnt. Hitler szándékosan 
törekedett rá, hogy a környezete ne hasson hivalkodónak, így a házigazda és 
vendége, von Neurathtal és Schmidttel együtt egy kényelmetlenül alacsony 
kávézóasztal körül foglalt helyet karosszékekben. Kirkpatrick észrevette, hogy 
Hitler kezdettől , ingerült hangulatban" volt, és amikor felkérte Halifaxet, hogy 
kezdje el ő a beszélgetést, az eszmecsere , kifejezetten feszélyezetten" 

indult.727 Halifax köszönetét mondott, amiért Hitler hozzájárult a 

találkozáshoz, , amelytől akár a civilizáció egész jövője függhet", de 
figyelmeztette beszélgetőtársát, hogy , Londonból nem hozott magával 
javaslatokat" - mire Hitler arcát mérges fintor torzította el.?? Halifax 
életrajzírója szerint a következő háromórás beszélgetés , a vendég 


megbékítési kísérletének csúcspontját alkotta". 


Hitler ravaszul felszólította Halifaxet, nevezze meg a megvitatandó témákat, 
mire az államtanács elnöke terjengős dicshimnuszba fogott, amelyben a náci 
Németország érdemeit méltatta. 


Noha a náci rendszer számos vonása taszította a brit gondolkodást (így az 
egyház kezelése; valamivel talán kevésbé a zsidókkal szembeni bánásmód; a 
szakszervezetek kérdése), világosan láttam, mi mindent tett Hitler 
Németországért, és értékeltem a teljesítményt, hogy a maga szempontjából 
távol tartotta országától a kommunizmust, abban a meggyőződésben, hogy 
annak nyugatra terjedését is meggátolja. És ami Anglia egészét illeti, most 
jóval nagyobb megértéssel szemlélik munkásságát, mint korábban.?? 


Mindez, vélte Halifax, ,komoly szolgálat volt (...), és ha az angliai 
közvélemény időnként bírálatot fogalmaz meg, ez - semmi kétség - részben 
abból eredhet, hogy az angol emberek nincsenek teljes mértékben informálva 
bizonyos németországi rendszabályok indítékairól és körülményeiről". 


Megnyitó beszédét Halifax azzal fejezte be, hogy biztosította Hitlert: Nagy- 
Britanniának nem áll szándékában éket verni Berlin és Róma közé, és 
próbaképpen felvetette, hogy a békére a legjobb esélyt talán valamilyen, Olasz- 
és Franciaország által is aláírt négyhatalmi egyezménnyel lehetne 
megteremteni. Hitler elhessegette az ötletet, amely szerinte megvalósíthatatlan; 
ehelyett hosszadalmas és meglehetősen unalmas monológba bocsátkozott. 
Legfőbb ideje, hangoztatta, hogy a világ elismerje Németország , nagyhatalmi 
státusát", és , felhagyjon a versailles-i mentalitással". Halifax némileg 
hajbókolva biztosította, hogy , senki nem akarja megtagadni Németországtól a 
nagyhatalmi státust", és , nincs épeszű ember, aki azt gondolná, hogy a világ 
örökre olyan marad, amilyen most". Hitler erre azt felelte, hogy csak 

egyetlen megoldás létezik: , az erők szabad játéka, ami háborút jelent, és a 
józan megegyezés". Ezt a halandzsát érthetőbb, sőt már ismerős tiráda követte 
arról, hogy milyen nehéz demokratikus országokkal üzletet kötni, és hogy 

, minden ajánlata, a lefegyverzésről csakúgy, mint politikai kérdésekről, ezen 
bukott meg". 


Most végre Halifax is kimutatta politikai vénáját, és köntörfalazás nélkül 
közölte a Führerrel, hogy amennyiben ők ketten nem jutnak előbbre 
mindaddig, míg , Nagy-Britanniában meg nem dől a demokratikus rendszer", 
akkor nyilvánvaló, hogy ,,a berchtesgadeni utazással csak az időmet 
vesztegettem, és ezt tette Ön is, amikor fogadott".?" Hitlert meghökkentette a 
szelíd modorú angol úr kitörése, ám csakhamar ösz-szeszedte magát, és ismét 
felajánlotta vendégének a szónoki emelvényt: ismertesse a további 
megbeszélendő kérdéseket. Halifax röviden felvetette a Népszövetség és a 
lefegyverzés témáját; Hitler ezeket is elhárította olyan további közhelyekkel, 
amelyek részben Amerikának a Népszövetségtől való távolmaradását 
érintették, részben saját, abombázások felfüggesztésére vonatkozó 
javaslatainak elutasítását. Ezután ismét Halifaxet kezdte nyüstölni: van még 
valami? 


Ezen a ponton Halifax minden jó szándéka zátonyra futott. Kár, hogy nem 
csengett fülében Edén figyelmeztetése: , szorítkozzék Ausztriával és 
Csehszlovákiával kapcsolatos intő kommentárokra", de valamilyen okból 
elhatározta, hogy rá sem hederít a külügyminiszter tanácsaira. 


Azt mondtam, hogy a versailles-i szerződésből minden bizonnyal egyéb 
kérdések is adódnak, például Danzig, Ausztria, Csehszlovákia, 
amelyek helytelen kezelés esetén bajt okozhatnak. Az ilyen ügyekben nem 


kívánunk szükségképpen a mai status guóhoz ragaszkodni, de igenis 

el kívánunk kerülni minden olyan lépést, amelyből baj keletkezhet. Ha 

a legfőbb érintettek szabad beleegyezésével és jóváhagyásával e kérdésekben 
észszerű megegyezések érhetők el, mi ezt semmiképpen sem fogjuk 
megakadályozni.78 


Végül így summázta gondolatmenetét: , Az európai rendben lehetségesek 
bizonyos változtatások, amelyek az idő múlásával esetleg megvalósulásra 
rendeltettek." Éppen ez volt az üzenet, amelyet Chamberlain biztatására át 
kellett adnia - s egyszersmind az az ajánlat, amelytől Edén tartott. , Bárcsak 
Halifax erőteljesebben óvta volna Hitlert a középeurópai beavatkozástól", 
panaszolta később a külügyminiszter.?? 


Hitlert, miután mindent hallott, amit tudni akart, egy percig sem érdekelte 
tovább a beszélgetés. Álnokul kijelentette, hogy támogatni fogja 
Németországnak Ausztriával eddig kötött egyezményeit, és kifejezte reményét, 
hogy hasonló egyezségre juthat Csehszlovákiával is. Hangsúlyozta, mennyire 
szeretne , megszabadulni a közelgő katasztrófa légkörétől", s bizonygatta 
vendégének, hogy ,,a jelenlegi helyzet egyáltalán nem veszélyes". Amikor 
elsütötte bágyadt viccét, miszerint , ha valaki hisz a sajtónak, persze arra 
számít, hogy egy szép napon, ébredés után, német csapatokat lát Bécsben vagy 
Prágában", 199 Halifax nemigen tudta, hogyan reagáljon. Egy gyarmati 
kérdésekről folytatott további hosszú, de sehová sem vezető beszélgetés után 
Hitlernek sikerült komoly képpel berekesztenie a háromórás délelőtti műsort 
az alábbi megnyugtató közléssel: , Németország nagy becsben tartja a 
szomszédjaihoz fűződő jó viszonyt."19! Mint tudjuk, mindössze két hét telt el 
azóta, hogy tábornokait (valamint a most mellette ülő von Neurathot) 
figyelmeztette: készüljenek fel mind Ausztria, mind Csehszlovákia 
megtámadására. 


A megbeszélést, az előzetes tervhez híven, ebéd idejére megszakították. Az 
étkezésre , egy első emeleti, rémséges ebédlőben" került sor, ahol nagy 
selyemfa asztal és rózsaszín kárpitozású székek álltak. Hitler vegetáriánus 
menüje levesből, vegyes zöldségből és dióból állt, míg vendégeinek három, 
fehér spencert viselő SS-pincér , elég jellegtelen húsos ebédet" tálalt fel. A 
borospoharakat azonban újra meg újra megtöltötték, csak Hitler ragaszkodott 
a maga , forró kotyvalékához, amelyet ezüstbe foglalt pohárban szolgáltak 
fel". , Társalgási szempontból - jelentette Kirkpatrick - az ebéd kész fiaskó 
volt." Hitler végig haragos kedvében volt, von Neurath szemlátomást 


kényelmetlenül érezte magát, Halifaxnek pedig nemigen sikerült beszélgetésbe 
elegyednie, hiszen állandó tolmácsolásra szorult. Kirkpatrick többször is 
hősiesen megkísérelte, hogy társalgást kezdeményezzen, ,,de minden 
próbálkozását elsöpörte Hitler eltökéltsége, hogy ebből a játékból 

kimarad". Amikor az időjárás került volna szóba, kijelentette, hogy , minden 
időjós agyalágyult; ha azt mondják, szép idő lesz, mindig esik, ha rossz 

időt jósolnak, hét ágra süt a nap". Egy, a repülésről szóló kurta 

eszmecserét azzal az állítással szakított félbe, hogy , csak a bolond repülne, ha 
vonaton vagy autón is mehet". 


Egy hasonló kísérlettől, amely a berlini kiállítást hozta volna szóba, a Führer 
kis híján gutaütést kapott. 


Fel nem foghatom, mi a jó a lövöldözésben. Az ember kivonul egy magas 
fokon tökéletesített, modern fegyverrel, és anélkül hogy ő maga 

bármit kockáztatna, megöl egy védtelen állatot. Göring persze azt állítja, 
hogy nem az ölés szerez örömöt, hanem a bajtársias szabadtéri 

kirándulás. Nos, legyen. Én csak annyit felelek: , Ha ez így van, kíméljük meg 
magunkat minden fáradságtól, és tegyünk egy bajtársias kirándulást a vá- 


góhídra, ahol a legszebb bajtársias szellemben szabadtéren ölhetünk 
meg együtt egy tehenet." 


Azzal elégedetten, amiért az utolsó szó az övé volt, indulatos és kihívó 
mozdulattal hátradőlt a székében. Ezután már csak egyszer kapcsolódott be a 
beszélgetésbe, amikor Hess újszülött kisfia került szóba, és így alkalma nyílt, 
hogy kioktassa vendégeit a csökkenő osztrák születésszám ártalmairól. 
Szerinte minderről a nyomorúságos ausztriai gazdasági helyzet tehet, amely 
viszont a Németországtól való különállás eredménye. Kirkpatrick fanyarul 
feljegyezte, hogy a Führer , mindvégig úgy viselkedett, mint egy elkényeztetett, 
durcás gyerek". 


Az ebéd , kínos megpróbáltatását" követően Hitler lekísérte vendégeit a nagy 
nappaliba, amely hatalmas ólomüveg panorámaablakáról volt híres: az 
egyetlen üvegtáblát teljes egészében a földbe lehetett süllyeszteni. Két SS-tisztet 
utasítottak, hogy helyezzenek két foglalatba autós indítókarokat; így tekerték le 
hangtalanul az ablakot, a helyiség pedig egyszer csak fedett terasznak érződött, 
ahonnan pazar kilátás nyílt a hegyekre és azokon túl Ausztriára. Amikor 


Dávid Lloyd George korábbi brit miniszterelnök 1936-ban felkereste 
Hitlert, olyan hatással volt rá ez a látvány, hogy Churtben, surrey-i 
otthonában hasonló mechanizmust szereltetett fel. A társaság alacsony, 

kerek asztaloknál, nádfonatú, kárpitozott székeken fogyasztotta el a kávét. A 
helyiség mindkét végén nagy zongora állt, a falakat múzeumokból származó 
képek borították, és két jókora, felgöngyölhető falikárpit mögül filmvászon 
került elő. 


Hitler hangulata nem fordult kedvezőbbre. Esténként két filmet volt szokása 
megnézni, lehetőleg legkedvesebb színésznőjével, Greta Garbóval a 
főszerepben, és most nagy élvezettel mesélte el Halifaxnek, hogy egyik 
kedvence A hindu lándzsás, amelyben , egy maroknyi briton egy egész 
kontinenst tart szolgasorban". Ez a viselkedés illik egy felsőbbrendű fajhoz, és 
az SS tagjainak kötelező megnézniük a szóban forgó filmet. Amikor India 
került szóba, gúnyosan bírálta a korábbi alkirályt az ottani brit politika 
mulasztásaiért. Fölösleges volt eltűrni a zűrzavart vagy tárgyalásokra 
pocsékolni az időt - az ő egyszerű receptje így hangzott: , Lelőni Gandhit!" , És 
ha ez nem elég a zavargások elfojtására, agyon kell lőni a kongresszus 
tizenkét vezető tagját, és ha ez sem elég, még kétszáz embert, és így tovább, 
amíg helyre nem áll a rend." A tiráda közben , Halifax arcára csodálkozás, 
undor és részvét elegye ült ki. Jelezte, hogy nem ért egyet az elhangzottakkal, 
de vitába szállni időpazarlás lett volna".192 Schmidtet ámulatba ejtette a két 
ember közti rendkívüli ellentét: , Egyfelől itt volt a mélyen vallásos yorkshire-i 
főnemes, a béke lelkes hirdetője, másfelől a természettől fogva önfejű és 
megalkuvást nem ismerő Hitler, akit most még ádázabbá tettek közelmúltbeli 
sikerei, valamint ellenfeleinek immár szembetűnő gyengesége."193 


Hazafelé úton Münchenbe von Neurath a vonaton zavartan kért elnézést Hitler 
sértő viselkedéséért, Halifax pedig hozzálátott, hogy írásban rögzítse a nap 
emlékeit. 


Hitler nagyjában-egészében nagyon csendes és tartózkodó volt, kivéve, ha 
izgalomba jött, például a Szovjetunió vagy a sajtó kapcsán. Beszéd közben 
igencsak felélénkült: ide-oda járt a szeme, a csattanókat erős kézmozdulatokkal 
nyomatékosította. Voltaképpen megértem, miért olyan népszerű szónok. Az 
érzelmek játéka - szarkasztikus humor, megvetés, néha már-már elmélázás - 
nagyon gyors nála. Ugyanakkor igen őszintének láttam; mint aki önmaga 
minden szavát elhiszi. Ami beszélgetésünk politikai értékét illeti, nemigen 
becsülhetem túl magasra. 


Noha hiánytalanul barátságos és udvarias volt, bizonyos tartózkodást tanúsított, 
ami talán részben a fáradtságnak tudható be, elsősorban azonban, érzésem 
szerint, annak a nézetének, hogy értékrendünk eltér egymástól, és nem 
ugyanazon a nyelven beszélünk.198 


Könnyen lehet, hogy nem beszéltek egy nyelven, de Hitler tökéletesen 
megértette Halifaxet, és jóval kevésbé volt szemlélődő kedvében. 

Bár eredetileg aligha lelkesedett a találkozásért, az , angol 

lelkésztől"195 megkapott mindent, amit akart, sőt még többet is annál. 
Komornyikja észrevette, hogy a végén , maradéktalanul jókedvű volt (...), és 
úgy dörzsölte kezét, úgy csapkodta combját, mint aki jó üzletet kötött". 
Aznap este együtt vacsorázott Éva Braunnal és annak barátnőivel, és 
hallgatta, ahogy , tréfát űznek Halifax öltözékéből és hórihorgas, aszott 
megjelenéséből". Mindazonáltal megvédte vendégét, , dicsérve őt mint eszes 
politikust, aki teljes mértékben támogatja Németország céljait". És ami 

a legfontosabb, tette hozzá, , Halifax biztosította őt, hogy ami Németország 
Ausztria-politikáját illeti, Nagy-Britannia nem fog az útjukba állni".195 Edén 
elszörnyedt volna. 


Halifax és Kirkpatrick, társaságukban Schmidttel mint kalauzzal, Münchenben 
töltötték az estét. Megtekintették az újonnan épült Führerbaut, a két Becsület 
templomát, amelyet az 1923-as sörpuccs halottainak tiszteletére emeltek, és a 
házat, amelyben Hitler müncheni lakása volt. Vacsora után visszaszálltak 
különvonatukra, és másnap éppen reggeli idejére értek újra Berlinbe. 
Ebédidőben Halifaxet autón vitték az egyórányi távolságban lévő Carinhallba, 
Göring hatalmas, 100 ezer angol holdnyi birtokára. Házigazdája kijött elé az 
udvarra, barna bricseszben és azzal egybeszabott csizmában; zöld bőrzekéje 
fölött szőrmegalléros kabátot viselt, zöld bőrövéről piros bőrtokban 

tőr függött. A látványt a zöld kalapját díszítő, szarvas hátáról származó jókora 
szőrpamacs tetőzte be - , összhatásában roppant festői, lenyűgöző alak volt", 
emlékezett vissza Halifax.197 Mialatt lovas kocsin bejárták a birtokot, Göring 
büszkén mutogatta az elkerített területeket, ahol jávorszarvasait és bölényeit 
tartotta, valamint a kiterjedt erdészeti munkálatok eredményeit. 


A hatalmas, nádtetős kőházhoz hasonlót Halifax, feljegyzése szerint, még soha 
nem látott. A tágas termek véget nem érő sora csakúgy, mint az óriási központi 
csarnok zsúfolásig meg volt rakva , különböző műkincsekkel, képekkel, 
falikárpitokkal, szobrokkal, faragványokkal", amelyeket a ház ura különféle 
múzeumokban zsákmányolt.198 Egy hónappal korábban Göring ugyancsak 


Carinhallban látta vendégül a windsori herceget és hitvesét, és a hercegné 
szemléletes leírást készített a ház bejárásáról: 


Az alagsorban tornaterem volt, súlyemelő berendezéssel, elektronikusan 
működtetett lóval, korlátokkal, valamint Elizabeth Arden márkájú masz- 
százsfelszereléssel. 


A padlást teljes egészében játszóhellyé alakították a Göring-rokonság 
gyermekei részére. Annyi játékszerrel volt ellátva, hogy egy üzlethez is elég 
lett volna. A helyiségen végigkanyargott a legbőségesebben felszerelt 
játékvasút, amit valaha láttam: méterszámra a bonyolultan összekapcsolt sínek, 
többtucatnyi váltókar, szenet kiborító szerkezet, elragadó kis állomások és 
számtalan különböző típusú mozdony és vagon. A marsall letérdelt fehér 
uniformisában, és megmutatta, mi hogy működik. Olyan ügyesen vezérelte 
oda-vissza a vasúti kocsikat, nyitotta-zárta a váltókat, fújta a sípokat, és kerülte 
ki az összeütközéseket, hogy látszott, mennyi időt tölthetett a padláson.199 


Göring végső finomítását a hercegné elmulasztotta megemlíteni: aprólékosan 
kidolgozott huzalrendszer segítségével repülőgépmodellek , szálltak át" a 
helyiségen, mialatt miniatűr bombákkal szórták meg a vasutat. 


Halifax nyers marhahúst is tartalmazó, , ehetetlen" ebédjét , valamiféle 
népviseletbe öltözött szobalányok és 18. századi, zöld-fehér plüss libériát, 
térdnadrágot, kamáslit, kifordított mandzsettát és feltűzött szárnyú kabátot 
viselő lakájok"! szolgálták fel. Utána Göring és Halifax visz-szavonult, hogy 
Schmidt tolmácsolásával tárgyaljanak. Az utóbbi már kora reggel Carinhallba 
hajtott, hogy felkészítse Göringet az előző nap történéseiből, és , nem rejtette 
véka alá, milyen rosszul alakultak a dolgok". Göring azonban, aki telefonon 
maga is beszélt Hitlerrel, sokkal szívélyesebb házigazda volt. A beszélgetés 
témái nagyjából ugyanazok voltak, mint Berchtesgadenben, Göring azonban 
, Összehasonlíthatatlanul diplo-matikusabban" kezelte őket, és az egész 
találkozó alatt csendes és higgadt maradt. Szerinte tárgyalások útján minden 
probléma rendezhető, és biztosította Halifaxet: , Semmilyen körülmények 
között nem alkalmazunk erőszakot!!! A jó zsaru/rossz zsaru technika 
tökéletesen működött. 


Később egy sokat idézett részletben, amelyet Halifax nimbusza sem tehetett 
meg nem történtté, a lord így emlékezett vissza arra az emberre, aki felállította 
a koncentrációs táborokat, és levezényelte a hosszú kések éjszakáját: 


Magát az embert végtelenül szórakoztatónak találtam. Persze mindvégig 
észben kellett tartani, hogy ő foglalkozott az 1934. június 30-án 

Berlinben végrehajtott , tisztogatással", és el is tűnődtem, vajon hány ember 
okkal-ok nélkül történt megöletéséért felelős. Ám ezt a fenntartást leszámítva a 
személyisége egyértelműen vonzó volt. Mint nagyra nőtt iskolás fiú, 

tele életkedvvel és büszkén mindarra, amit elért, fitogtatta erdőit és 

állatait, hogy aztán zöld zekéje és piros tőre jelmezében magas politikáról 
tárgyaljon. (...) Összetett személyiség: filmsztár, birtokára kényes földesúr, 
miniszterelnök, vigalmi biztos, fővadőr a Chatsworth-kastélyban.1!2 


Halifax életrajzírója szerint a lord , úgy látszik, nem vette észre Göring 
veleszületett romlottságát; neveltetése nem vértezte fel az ösztönnel, hogy 


felmérje ezeknek az embereknek igazi elvetemültségét".!13 


Másnap Henderson meghívta Joseph és Magda Goebbelst teára, a nagy- 
követség wilhelmstrassei épületébe. , Arra számítottam, hogy intenzív 
ellenszenvet érzek majd irántuk - emlékezett vissza Halifax -, de szégyenkezve 
vallom be, hogy semmi ilyesmi nem történt." Goebbels még Göringen is 
túltett: az előző napon személyesen utazott Berchtesga-denbe, hogy Hitlertől 
közvetlenül kapjon utasításokat. Most aztán ő is a testet öltött nyájasság volt. 
Elsősorban a brit sajtó ellen emelt kifogást. Keserűen panaszkodott, amiért a 
berlini tudósítók ellenségesek a náci Németországgal és különösen Hitlerrel 
szemben, aki szerinte nagyobb tiszteletet érdemel mint államfő és mint 
Németország nemzeti jelképe. Halifax csendesen rámutatott, hogy a tudósítók 
közül sokan már hosszú évek óta dolgoznak Berlinben - lehetséges, hogy 
egyik napról a másikra elvesztették volna a tisztességüket? Goebbels 

, szégyentelen, de elbűvölő mosollyal" így felelt: , A múltban nem 
panaszkodtunk, mert Németország még nem volt felfegyverkezve. Most 
panaszkodunk, mert már elég erősek vagyunk hozzá, hogy megtegyük." 
Mindazonáltal Halifax megígérte, hogy beszél majd a kérdésről a 
miniszterelnökkel és a külügyminiszterrel, és , semmi kétsége afelől, hogy 
Őfelsége kormánya minden tőle telhetőt el fog követni annak érdekében, hogy 
a sajtó tartózkodjon a fölösleges sértésektől".16 


A hazatérő Halifaxet tompított hangvétellel várta a sajtó. Ennek részben az volt 
az oka, hogy mielőtt Berlinbe indult volna, ő maga kérte önmérsékletre a helyi 
tudósítókat, másrészt visszatérése éppen egybeesett a hírrel, miszerint a 
windsori herceg peren kívül megegyezett a William Heinemann kiadóval, 
amely ellen rágalmazásért nyújtott be keresetet. A Geoffrey Cox írta, 


Coronation Commentary (Megjegyzések a koronázáshoz) című könyv 
állítólagos rágalmai többek között arra utaltak, hogy a herceg csak azért volt 
kénytelen lemondani a trónról, mert a miniszterek alig várták, hogy 
megszabaduljanak tőle; hogy azért húzta el a válságot, mert még több pénzt 
akart, , időnként pedig egyéb forrásokból merített bátorságot". Mi több, a 
Korona ügyvédje arcátlanul biztosította a bíróságot, hogy , teljesen hamis az az 
állítás, miszerint házasságkötésük előtt a hercegné Edward szeretője lett volna: 
mi sem lehetne ennél károsabb vagy sértőbb". A herceg talán jól járt azzal, 
hogy a per lezárult, mielőtt még ebben az ügyben tanúskodnia kellett 

volna. Lord Hewart, az elnöklő lord-főbíró mellesleg fájlalta a dolgok 

ilyetén fordulatát. Ahogy a bírósággal közölte, sokkal jobban örült volna, ha 
az állításokat nem vonják vissza, és ő igazságot szolgáltathat, hiszen a szóban 
forgó állítások , olyan aljasok és kegyetlenek" voltak, hogy értelmi szerzőik 


, már-már korbácsot érdemeltek volna".117 


November 24-én Halifax jelentést tett akormánynak látogatásáról. 
Beszámolója elején figyelmeztette hallgatóságát: , Benyomásaira rányomja 
bélyegét, hogy látogatása nagyon rövid volt, hogy tévedhetett is, és talán 
ítélőképessége sem volt hibátlan." Ám annyi biztos, hogy mindenütt 

, barátságos fogadtatást és békevágyat tapasztalt", különösen a vadászati 
kiállítás közönségénél, , amely melegen üdvözölte". Göring, a jelek szerint 
Hitler egyetértésével, arról biztosította, hogy , nem lát olyan körülményeket, 
amelyek között a két országnak hadba kellene szállnia egymás ellen", és hogy 
, Európában egyetlen csepp német vér sem fog hullani, hacsak rájuk nem 
kényszerítik". 


Ezért Lord Halifax általános konklúziója az volt, hogy a német politika nem 
törekszik azonnali kalandokra. Túlságosan lefoglalja őket országuk felépítése, 
amely még mindig gyökeres átalakulásban van. Mindazonáltal arra számít, 
hogy hódhoz illő szívóssággal ragaszkodnak majd közép-európai 
igényeikhez, de nem olyan formában, hogy másoknak okuk - vagy alkalmuk - 
legyen a beavatkozásra. 


Bármily meglepő, úgy látszott, Edén elégedett az általa eredetileg oly hevesen 
ellenzett látogatás ilyetén lezárulásával, és , úgy nyilatkozott, hogy nagyon 
meg van elégedve azzal, ahogy a lord-elnök a kancellárral folytatott 
beszélgetése témáiban állást foglalt".!!8 Chamberlain még lelkesebb volt, és 
így kérkedett a nővérének: 


A német látogatás az én szempontomból nagy siker volt, mert elérte célját, 
azaz olyan légkört teremtett, amelyben meg lehetett tárgyalni Németországgal 
az európai rendezéssel járó gyakorlati kérdéseket. 


Tervünknek nem volt része, hogy bármilyen ajánlatot tegyünk vagy kapjunk. 
Halifaxtől azt kívántam, hogy győzze meg Hitlert őszintesé- 


günkről, és állapítsa meg, miféle célokat forgat a fejében - és azt hiszem, 
megoldotta mindkét feladatot. Hitler és Göring ismételten és nyomatékosan 
hangsúlyozta, hogy se nem kívánnak, se nem szándékoznak háborúzni, és úgy 
gondolom, hogy ezt, legalábbis egyelőre, helytállónak tekinthetjük 119 


Halifax, való igaz, őszinte volt Hitlerrel, a Führer azonban , ebből gyengeséget 
olvasott ki". Immár tudta, hogy Nagy-Britannia készségesen belenyugodna a 
fennálló, Versailles utáni rend esetleges megváltoztatásának kilátásába, és 
csaknem bizonyos, hogy a Reich Hitler által áhított terjeszkedése miatt nem 
indítana háborút. , Halifax - állapította meg életrajzírója - lehetővé tette, hogy 
Hitler felismerje a maga nagy esélyét."129 


Botrányok Berlinben 
AZ UTOLSÓ HALVÁNY REMÉNY 


VÉSZTERHES SZÜNET 
Tavaszi vihar 
MÁJUSI VÁLSÁG 
o Délután hatkor Runcimant nagy sebességgel elvitte 
e Harsog a kiáltás: háború! 
e Uj, ÉLESEBB KARD 
Hitlert, aki nem szokott hozzá, hogy ilyen hangnem 
- Sürgős üzenetet hozom Önnek, Führer, Dúcétól! - 
Utóhang 
Henderson, 149. 
Köszönetnyilvánítás 
e CSEHSZLOVÁKIA 


9 oO Oo Oo Oo 


1 


, Uralkodj, Britannia!": hazafias ének, egykor Nagy-Britannia félhivatalos 
himnuszaként szolgált. Szövegét James Thomson írta (tőle származik Haydn 
Evszakok című oratóriumának a szövege is). Napjainkban ünnepélyes, állami 


rendezvények végén, sőt futballmeccseken is gyakran hallani. - A szerk. 
Rex et Imperator, azaz király és császár. - A szerk. 
a 


Párizsban itt található a francia külügyminisztérium, amelyre ezért gyakran 
csak guai dOrsay-ként utalnak. - A szerk. 


Botrányok Berlinben 


Mekkora befolyással lehet egy nő, még ha nem tud is róla, egy ország 
történelmére és ezáltal a világra! 


Alfréd Jodl ezredes, 1938. január 26. 


A Blomberg-Fritsch-ügy kimenetele volt - a Reichstag felgyújtása és aRRöhm- 
féle puccs után - a harmadik lépcsőfok, amely Hitler abszolút hatalmához és 
különösen a hadsereg fölötti uralmához vezetett. A katonaság kiherélésével (...) 
Hitlernek a lehető leggyorsabb terjeszkedésre irányuló személyes törekvése 
megszabadult azoktól az erőktől, amelyek óvatosságra inthették volna. A 
veszélyzóna megnyílt. 


Sir lan Kershaw: Hitler 1936-45; Nemesis 


Báró Werner von Blomberg tábornagy, Hitler védelmi minisztere és a 
fegyveres erők főparancsnoka a hadsereg magasabb szintjein korántsem 
örvendett népszerűségnek. Széles körben úgy vélték, hogy nem képviseli elég 
erőteljesen Hitler előtt a hadsereg véleményét, és a Führer iránti hajbókoló 

, Hitlerjunge Ouexnek" nevezték, az egyik propagandafilm Hitlerjugend-tag 
hőse után, aki életét is kész feláldozni Hitlerért. Inpulzívnak, könnyen 
befolyásolhatónak tartották, és úgy vélték, a német tisztikar arisztokratikus régi 
gárdájának szemszögéből nézve túlságosan baráti viszonyt ápol a náci párt 
hierarchiájával.! A berlini brit nagykövetség is tisztában volt vele, hogy a 
marsallt , mindenestül kézben tartja Herr Hitler, akinek szavait minden lehető 
alkalommal idézi". Blomberg viszont meg volt győződve róla, hogy , sokkal 
nagyvilágibb ember" hadseregbeli kortársainál, lévén hogy sokat utazgatott 

a Szovjetunióban, az Egyesült Államokban és egész Európában, és 
tanulmányait is külföldön végezte. Egyértelműen angolbarát volt, és 

szívből élvezte, hogy 1937 májusában ő képviselhette Hitlert VI. György 
király 


koronázásán, mely alkalomból Chamberlain úgy értékelte, mint , nagyon 
rokonszenves és kellemes világfit, aki nagyszerűen beszél angolul"? 


Bár november 5-én, amikor Hitler a Birodalmi Kancellárián feltárta 


terjeszkedési terveit, Blomberget is nyugtalanság fogta el, kétségei hamar 
elültek. A megbeszélésről távozóban azt mondta Raeder tengernagynak, hogy 
Hitler ,nem gondolta olyan komolyan, amit mondott, és a beszédét sem kell 
olyan komolyan venni; szerinte mindezeket a kérdéseket békésen fogja 
rendezni". Fritsch aggodalmait azonban nem volt hajlandó megvitatni, és 
tudomást sem vett Beck írásos memorandumáról, amely november 12-én jutott 
el hozzá. Ehelyett munkához látott: a fejleményeknek megfelelően átdolgozta a 
katonai tervezés ösz-szehangolásáról szóló utasításokat - a Führer 
parancsainak egyetlen olyan területét, amely az ő illetékességi köréhez 
tartozott. December 21-én már új katonai irányelveket akart kibocsátani, 
módosítva a Zöld terv - vagyis Csehszlovákia villámsebes lerohanása - 
előkészületeit. 


Ha majd Németország minden területen maradéktalanul felkészült, akkor 
megvalósultak a Csehszlovákia elleni támadó háború katonai feltételei, vagyis 
győzelmesen fejezhetjük be a német élettérprobléma megoldását, még abban 
az esetben is, ha valamelyik nagyhatalom fellépne ellenünk.? 


Blomberget eközben más, személyesebb természetű gondok is foglalkoztatták. 
Első feleségével, egy nyugalmazott katonatiszt lányával 1904-ben kötött 
házasságot, az asszony azonban 1929-ben, hosszú betegség után elhunyt, és 
Blomberg öt felnőtt gyermekkel magára maradt. Az ötvenkilenc éves férfi 
mindinkább belefáradt a hosszadalmas és magányos özvegységbe, és 
valamikor 1937 szeptemberében megismerkedett egy nála jóval fiatalabb 
nővel, akibe egykettőre belebolondult. A vélemények megoszlanak a 
tekintetben, hogy mindennapos reggeli sétája közben ismerkedett-e meg a 
Tiergarten egyik padján ülő hölggyel, avagy a helyi vendéglőben, ahol a nő 
dolgozott. Tény azonban, hogy Margarethe Gruhn kisasszony - baráti körének 
Erna vagy Éva - harmincöt évvel fiatalabb volt a védelmi miniszternél, és 
gyökeresen más társadalmi háttérből jött. 1913-ban született a berlini királyi 
palota egyik takarítónőjének és kertészének leányaként, de apjának az 

első világháborúban bekövetkezett halála után Luise nevű édesanyja 

is elvesztette állását, és masszőzként kezdett dolgozni. Anya és lánya egy ideig 
közösen dolgozott, de a jelek szerint később összevesztek, és néhány évvel a 
Blomberggel való megismerkedés előtt a fiatal Erna már egyedül, a saját lábán 
állt meg a világban." 


Valamikor Erna, meglehet, Blomberg segítségével, gyorsírói állást kapottá 
Birodalmi Tojásforgalmi Testületnél, de a férfi, miközben egyre jobban 


belehabarodott új kedvesébe, azt is észrevette, hogy egy másik, fiatalabb 
férfival verseng a nő vonzalmáért. Úgy érezte, az a kínálkozó megoldás, ha 
feleségül veszi, noha jól tudta, hogy a hadsereg arisztokratikus tisztikarában 
uralkodó sznobéria és előítéletesség általános felháborodáshoz vezetne. 
Bármily hihetetlennek tűnik: Blomberg éppen Göringhez fordult tanácsért, 
holott a Luftwaffe főnöke már régóta meg szerette volna kaparintani a posztját. 
Blomberg bevallotta neki, hogy , a nép egy egyszerű lányával" folytat 
viszonyt, és bizalmasan megkérdezte, helyes-e, ha feleségül veszi a lányt, 
akinek ráadásul , múltja is van". Göring, aki első feleségének a halála után 
maga is színésznővel kötött házasságot, megnyugtatta: a Harmadik Birodalom 
épp az ilyen társadalmi előítéletek ellen küzd, és a marsall rendkívüli tekintélye 
szemernyit sem csorbulna - sőt az ilyen frigy hozzájárulna a sajnálatos módon 
még mindig létező társadalmi szakadékok áthidalásához, ő, Göring 

pedig személyesen járna közben Hitlernél, hogy megszerezze a 

szükséges támogatást, amely a tisztikar minden gáncsoskodását elhárítaná." 


Néhány nap múlva az izgatott, de felbátorodott Blomberg további kéréssel 
járult Göring elé. Ifjabb vetélytársa nem hajlandó némán kihátrálni - nem 
tudná-e Göring a módját, hogyan lehetne diszkréten eltávolítani a pástról? 
Göring szemérmetlenül játszotta tovább a jóakaró szerepét, és megígérte, 
hogy megteszi, ami telik tőle. Megkereste a Birodalmi Gabonahivatal elnökét, 
aki hajlandó volt Blomberg riválisának egy megfelelő, jól fizetett állást 
szerezni - Argentínában. Göring magához rendelte a megdöbbent fiatalembert, 
és közölte vele, hogy a hajójegyét már le is foglalták, és mivel , egészségi 
állapota jelentős éghajlatváltozást igényel", saját érdeke, hogy haladéktalanul 
elutazzon. A kényelmetlen udvarló bizonyára hálás volt, amiért nem 
koncentrációs táborba küldik, és , filozofikusan fogadta sorsát", de mielőtt 
útra kelt volna, még egyszer felhívta Göringet, és közölte vele: helyénvalónak 
érzi, ha tájékoztatja valószínűtlen jótevőjét, miszerint Gruhn kisasszony 
felettébb kétes jellemű hölgy, és , sokkal kalandosabb múlt áll mögötte, mint 
amilyenről a marsaik minden bizonnyal tájékoztatta" .? Ezért hát azt tanácsolja 
Göringnek: Blomberg alaposan gondolja meg, hogy valóban feleségül akarja- 
e venni. 


Blomberg nemcsak saját közelgő menyegzőjének megünneplésére készült. 
Lányát, Dorotheát eljegyezte Karl-Heinz Keitel hadnagy, Wilhelm Keitel 
tábornoknak, a Hadügyminisztérium Fegyveres Erők 

Ügyosztálya (Wehrmachtsamt) vezetőjének, tehát Blomberg vezérkari 
főnökének a fia. Az idősebb Keitelnek az utóbbi időben feltűnt, hogy Blomberg 


egyre furcsábban viselkedik, és rákapott, hogy egyedül, polgári ruhában 
hajtson el a türingiai erdőben lévő Oberhof egyik szállodájába. December 15- 
én Keitel segédtisztje, Alfréd Jod!l ezredes feljegyezte naplójába: , A tábornagy 
rendkívül izgatott állapotban van. Ok ismeretlen. A jelek szerint személyes ügy. 
Nyolc napra ismeretlen helyre vonult vissza."? Blomberg adjutánsa nem volt 
hajlandó felvilágosítással szolgálni Keitelnek. Azt állította, hogy főnöke 
Oberhofban egy hölgyet látogat, aki síelés közben eltörte a bokáját. 


1937. december közepén meghalt Ludendorff tábornok, első világ-háborús 
veterán, és Hitler elrendelte, hogy állami temetést rendezzenek neki a 
müncheni Feldherrnhalléban. A gyászbeszédet Blombergnek kellett mondania. 
Keitel a marsall és kísérete Münchenbe szállítására különvonatot hozatott, 
amelyhez hozzátartozott Blomberg új személyi kocsija; ezt nemrég Hitler 
adományozta neki. Blomberg azonban nem szállt fel Berlinben a többiekkel 
együtt, és a vonat kerülőre kényszerült, hogy legjelentősebb utasát Oberhofban 
vegye fel, ahol a marsall megint néhány boldog napot töltött Ernával. A 
temetés után Blomberg rávette Hossbachot, segítse hozzá, hogy néhány percet 
négyszemközt beszélhessen Hitlerrel. Ez alkalomból megismételte a 
Göringgel folytatott korábbi beszélgetésben előadott pőre tényeket, ezúttal is 
megvallva, hogy menyasszonya szerény származású lány. Hitler, akárcsak 
előtte Göring, melegen támogatta a tervet, miszerint Németország rangidős 
katonatisztje ekként hidalja át az osztályok közti űrt; sőt oly lelkesen akarta 
kidomborítani a sznobéria minden jelével szembeni elutasítását, hogy 
elhatározta: Göring meg ő lesznek a házassági tanúk. Ennek 

folyományaként Blomberg már olyan magabiztos lett, hogy a karácsonyt is 
családjától távol, Ernával töltötte Oberhofban, és visszatérve megerősítette 
terveit 


Keitel előtt. Védekezve adta elő: , A modern nemzetiszocialista 
Németországban egyáltalán nem szégyen, ha az ember va nép egyik leányátc 
veszi nőül; és ő fütyül az úgynevezett jó társaság fecsegésére/ 


Mindent bevallott gyermekeinek is, akik boldogan adták rá áldásukat.!9 


A csendes esküvőt január 12-ére, egy szerdai napra tűzték ki, a 
hadügyminisztérium bendlerstrassei épületének egyik dísztermébe. Az esküvői 
ebéd is szándékoltan zárt körű volt; mindössze Erna anyja, Blom-berg korábbi 
tengerészeti adjutánsa, egy régi jó barát és három jelenlegi adjutánsa volt 
hivatalos rá. Blomberg egyszerű egyenruhában jelent meg, büszkén viselve 
Vaskeresztjét, míg a menyasszony szürke kosztümöt és selyemblúzt vett fel, 


mellőzött minden ékszert, és kezében egy csokor piros rózsa volt. Némán és 
idegesen várakoztak, mígnem délben együtt befutott Hitler és Göring. Hitler 
egyszerű barna rohamosztagos zubbonyt viselt, horogkeresztes karszalag 
nélkül, míg Göring, aki egyetlen alkalmat sem mulasztott volna el, hogy 
kiöltözzön, a légierő díszegyenruháját választotta, az összes kitüntetéssel. 
Blomberg bemutatta menyasszonyát a Führernek, aki egy csokor sárga rózsát 
nyújtott át neki, majd Göringgel együtt elfoglalták helyüket az ifjú pár két 
oldalán a polgári szertartáshoz. Befejezésül mind a négyen aláírták az 
anyakönyvet, az anyakönyvvezető pedig, a szokáshoz híven, átnyújtott az 

új házasoknak egy példányt a Mein Kampfból, amit Hitler 

szenvtelenül végignézett. Blomberg egyik adjutánsa később észrevette, hogy a 
vendégek távozása után a könyv az asztalon maradt. !! 


Az esti berlini lapok kiemelt helyen, de kommentár nélkül adtak hírt az 
esküvőről és Hitler részvételéről. A közlemény nagy feltűnést keltett, bár a 
felső náci káderek, köztük Blomberg számos barátja, hitetlenkedve fogadták, 
hiszen nem is sejtették, hogy a marsall újabb házasságra készül. A részletek és 
a fényképek hiánya azonban rögtön gyanút keltett, és hamarosan szárnyra 
kaptak a mendemondák. A szóbeszéd akkor sem csitult el, amikor néhány 
nappal később megjelent egy fotó Blomberg és új asszonya nászútjáról: 
történetesen épp a lipcsei állatkert majomháza előtt álltak. A Daily Mail magára 
vállalta a hiány pótlását, és nagy fürgén nyomozásba fogott. , Blomberg 
tábornagy megnősült - jelentette -, ámulatba ejtve barátait és kollégáit." A 
beszámolók hol Hamburgot, hol Genfet jelölték meg a menyasszony születési 
helyeként, és tudni vélték, hogy a szertartást, úgymond, , egy kórházban 
tartották, ahol a hölgyet egy síbaleset miatt kezelik".!? Blomberg eredeti 
fedőtörténetére tehát ráütötték a hitelesség pecsétjét. 


A lap berlini tudósítójának igen leleményesen sikerült rátalálnia Gruhn 
asszonyra , egy kis munkásvityillóban, Berlin Neukölln nevű 
munkásnegyedében". , Mi valószínűleg jobban meglepődtünk, mint bárki más" 
- jegyezte meg tűnődve az asszony, aki magát , államilag nyilvántartott 
masszőznek" mondta. A lánya, mint az újságíróval tudatta, tanulmányai 
elvégzése után a hadügyminisztériumnál lett gépírónő. ,, Tudtuk, hogy szépen 
boldogul, de álmunkban se gondoltuk, hogy a tábornaggyal barátkozott össze." 
A nagy fogással szemközti oldalon az újság előzetest közölt Agatha Christie 
legújabb, Találkozás a halállal című krimijének folytatásos megjelentetéséről - 
, a lenyűgöző és elsőrangú sztoriban az izgalom és az érdekesség egy percre 
sem lankad" 3 Ilyen elsőrangú és a tetejébe köztük játszódó sztoriban 


részesültek a berliniek is, és egy rövid időre a Daily Mail lett a város 
legolvasottabb újságja. 


A boldog pár nászútját félbeszakította Blomberg anyjának váratlan halála, és a 
marsall visszatért a temetésre, amelyre január 20-án, a Berlin melletti 
Eberswaldéban került sor. Az új asszonyát körüllebegő titokzatosság 
benyomását csak fokozta, amikor a hölgy maga is megjelent a sírnál, oly sűrűn 
lefátyolozva, hogy az arcát nem lehetett látni, a szertartás után pedig olyan 
sietve távozott, hogy senki sem válthatott vele szót. Ekkorra a gonoszkodó 
mendemondák csöpögtetése zuhataggá duzzadt. Másnap Fritsch adjutánsát 
telefonon hívták irodájában, és amikor az megtagadta, hogy a névtelen hívónak 
kapcsolja a főparancsnokot, a vonal túlsó végéről az illető visszakiabált: 

, Akkor közölje a tábornokkal, hogy Blomberg tábornagy szajhát vett 
feleségül!" Azzal letette a kagylót, az adjutáns pedig hitetlenkedve meredt a 
készülékre. Természetesen jelentést tett Fritschnek a hívásról, az 
megtanácskozta az esetet Beckkel és Hossbachhal, de a hadsereg hierarchiája 
csak a fejét csóválta: egyebekben nem harapott rá a felkínált csalira, és 
egyetlen lépést sem tett Blomberg ellen. 


Ám ugyanezen a napon végre fény derült Erna Gruhn igazi múltjára. Számos 
magyarázat van rá, hogyan kötött ki a leányzó rendőrségi aktája a berlini 
rendőrség főnökének, Wolf Heinrich von Helldorf grófnak az íróasztalán. Az 
egyik változat szerint egy berlini rendőrfelügyelő a Blomberg körüli legújabb 
pletykákat vitatta meg a feleségével, és ennek hatására a férfi másnap reggel 
átlapozta aktáit a Lakosság-nyilvántartási Hivatalban, majd álmélkodva fedezte 
fel, hogy Ernát valóban ismeri a berlini rendőrség. Egy másik változatban egy 
rendőrségi tisztviselő meghallotta az utcán, hogy egy kislány fontoskodva 
közli a barátnőjével: , Na, Gruhn mama príma új vöt szerzett magának: egy 
igazi marsaik!" Egy további beszámoló egy ittas prostituáltról szólt, aki 
letartóztatásakor azzal kérkedett: mégse olyan züllöttek ők, ha a hozzá hasonló 
lányok a legmagasabb helyekig emelkedhetnek. A legrészletesebb 

verzió szerint pedig az erkölcsrendészeti hivatal felfedezte Erna nevét a 
nemrég hozzá befutott pornográf fényképek között." 


Bármilyen tekervényes utakat járt is be, tény, hogy január 21-én délelőtt nyitva 
hevert Helldorf íróasztalán az Erna Gruhn korábbi viselt dolgait taglaló 
vaskos dosszié. A száraz jogi nyelvezet sem palástolhatta a nyilvánvaló 
helyzetet, miszerint Blomberg marsall, védelmi miniszter és a fegyveres erők 
főparancsnoka egy prostituáltat vett nőül. Az adatok alapján bizonyos 


körökben köztudott volt, hogy masszázsszalon címén az anya bordélyházat 
tartott fenn, és két ízben is elmarasztalták kerítés és prostitúció miatt. Évára is 
már zsenge korában felfigyelt a berlini rendőrség; az akták őt is prostituáltként 
tartották nyilván, aki , lakásán meztelen orgiákat rendezett". Egyszerű lopásért 
is elítélték már, de terjedelmes priusza volt azért is, mert , mindkét nembeli 
partnerekkel állt modellt pornográf fényképekhez, továbbá a nevezett 
fényképeket üzletileg forgalmazta"; öt ilyen fotót a dosszié is 

tartalmazott. Bármily hihetetlen, a nő annak idején beperelte a fényképészt, 
felpanaszolva, hogy fáradozásáért az illető mindössze hatvan márkát fizetett.!§ 
A képek egyébként oly mértékben , voltak obszcénok, hogy elképesztően 
kelendőknek bizonyultak".!7 


Helldorfot a brit diplomaták jól ismerték mint megszállott nácit és , erőszakos 
fickót aki a zsidók elleni durva támadásokról híresült el", és komoly vagyont 
herdált el szerencsejátékon.!§ Ám erre az esetre sem kiképzése, sem gyakorlata 
nem készítette fel. Miközben elnézte az inkriminált fényképeken látható 
meztelen lány arcát, , főbe kólintotta" a lehetőség, hogy ez a nőszemély netán 
valóban Blomberg asszony lehet.!? Gyorsan átlátta, hogy ha kötelessége 
szerint járna el, és az aktákat eljuttatná első számú feletteséhez, Heinrich 
Himmlerhez, felbecsülhetetlen értékű fegyvert adna az SS kezébe, amellyel az 
megzsarolhatná a fegyveres erők fejét. A rendőrfőnök éppen a közelmúltban 
merészelte megkerülni a hivatalos csatornákat, amikor is közvetlenül 
Goebbelsnek jelentette, hogy Walther Fűnk, a propagandaminisztérium 
államtitkára homoszexuális. Ezért a lépéséért szigorúan megrótták, így hát 
jelentős kockázatot vállalna, ha most hasonló eljáráson törné a fejét. 


Helldorfban azonban volt annyi bátorság, hogy elszánja magát: megkerüli az 
SS-t, és a bizonyítékokat inkább Blomberg legközelebbi munkatársának, Keitel 
tábornoknak mutatja meg. Beszélgetésük óvatosan indult. Helldorf tapintatosan 
érdeklődött, felismerné-e Keitel az újdonsült Blomberg asszonyt a bejelentőjén 
látható, útlevélképszerű fénykép alapján. Keitel beismerte, hogy az ifjú hölgyet 
csak egyszer látta, mégpedig Blomberg anyjának temetésén, s akkor is sűrűn 
lefátyolozva. Helldorf tamáskodott, és rámutatva, hogy Blomberg és Keitel 
házasság révén hamarosan rokonok lesznek, ragaszkodott hozzá, hogy Keitel 
itt és most kéresse ide Blomberget, és tisztázzák az igazságot. Blomberg, 
szerencsétlenségére, épp nem tartózkodott Berlinben: elhunyt anyja 

ügyeit intézte, és nem lehetett utolérni. Végül Helldorf előhozakodott a 
kendőzetlen igazsággal, és megmutatta Keitelnek a teljes dossziét. A 

tábornok, úgy is, mint Blomberg lányának leendő apósa, nem leplezte zavarát. 


Első gondolata az volt, hogy Helldorf hagyja nála a bizonyítékot, és ha 
majd Blomberg visszatért Berlinbe, ő megmutatja neki. Helldorf azonban 
erre nem volt hajlandó. Ahhoz, hogy valami fedőtörténetet eszeljenek ki, 
túl késő van, és sokan tudnak már a dologról. Keitel, aki mindenáron ki 
akart maradni az egész búbánatos históriából, Helldorfot Göringhez 
utasította, , aki mint esküvői tanú természetesen találkozott az ifjú hölggyel"."" 
Miután Keitellel beszélt, Helldorf felhívta Arthur Nebét, a Birodalmi Bűnügyi 
Rendőrség főnökét, és megkérte, fáradjon át az irodájába. Noha Nebe az SS 
tábornoka volt, Helldorf megbízott benne, és tudta, hogy igyekszik minél 
távolabb tartani magától Himmlert és Himmler Gesta-pójának fejét, Reinhard 
Heydrichet. Nebe hűvös tekintettel átnézte a dossziét, Helldorf pedig 
türelmetlenül megkérdezte: mi a véleménye. 


- Valakik nyilvánvalóan megpróbálják tönkretenni Blomberg marsaik - 
jelentette ki a rendőrfőnök. - Ügyesen előkészített és mesterien kivitelezett 
csapda - alighanem a Gestapo műve. 


Helldorf erre megjegyezte, hogy a Gestapo egyelőre mit sem tud az ügyről, 
Nebe azonban gúnyosan legyintett. 


- . Komolyan azt hiszi, hogy Heydrich, aki dossziét vezet 

mindenkiről, Hitleren és Göringen kezdve mi kettőnkről is, nem tudta, hogy 
Erna Gruhn prostituált? Bátran fogadhat rá, hogy ha a német hadsereg 
legfontosabb embere megnősül, Heydrich mindent tud a menyasszonyról. 


Nebe csak egyre volt kíváncsi: 


- . Ki lökte ezt a prostituáltat a tábornagy karjába??! 

A gerinctelen Keitel túl azon, hogy nem figyelmeztette Blomberget a feje fölött 
gyülekező sötét fellegekre, kétségbeesett igyekezetében, hogy mossa kezeit, 
maga hívta fel Göring titkárságát, hogy összehozza a találkozót. Egy akkori 
megfigyelő szerint Helldorfot most felszólították: , szállítsa a kibiztosított 
bombát éppen arra a helyre, ahol a látványos robbanást a legnagyobb örömmel 
fogadnák". Másnap reggel, egy szombati napon Helldorf Carinhallba hajtott. 
Göring, aki nem szerette, ha hétvégéit megzavarják, nyersen üdvözölte a 
hívatlan vendéget. 


-Na, miről van szó? 


Helldorf körülményesen belekezdett a történetbe; Göring ezalatt türelmetlenül 
járkált fel s alá a helyiségben, ám ahogy Helldorf a csúcsponthoz közeledett, 
úgy fokozódott az érdeklődése. Végül nagy lendülettel kitárta az ablakot, mély 
lélegzetet vett, és felkiáltott: 


- Ez az utolsó szalmaszál!22 


Hogy szerepet játszott-e vagy őszintén megdöbbent, Helldorf nem tudta 
megítélni. 


Két nappal később, január 24-én, hétfőn kora este a Birodalmi Kancellária 
személyzete idegesen várta az Obersalzbergről visszatérő Führert. Hossbach 
az előcsarnokban ténfergett, hogy rögtön közölhesse vele: Blomberg sürgős 
meghallgatást kér. Ekkor toppant be, szokatlanul aggodalmasan Göring az 
adjutánsával, Kari Bodenschatz ezredessel, aki egy barna dossziét szorongatott. 
Göring Hossbachhoz fordult, és hosz-szadalmas tirádába kezdett Blomberg 
tábornagy szerencsétlen ügyéről, hozzátéve, miszerint , neki örökké az a sorsa, 
hogy a legkellemetlenebb híreket ő hozza a Führer tudomására". Ezután 
bevonult Hitler külső irodájába, ahol összetalálkozott Fritz Wiedemann 
századossal, Hitler személyi adjutánsával, aki később kijelentette: a légügyi 
miniszter feldúlt állapotban volt, és úgy járkált ide-oda, , mint a dühös 
oroszlán". Amikor Wiedemann csak úgy odavetve megkérdezte, rendben van-e 
minden, Bodenschatz összeesküvő módjára, suttogva válaszolt: 


- . Csak annyit mondok, hogy Blombergnek mennie kell - egy szajhát vett 
feleségül! 


Amikor Hitler végre megérkezett, hosszabb időre bezárkózott Göring-gel. 
Valamennyi egykorú feljegyzés arra utal, hogy Göring mondandója 
valósággal főbe kólintotta, és elkeseredésében így kiáltott: 


- . Hát semmitől sem kímél meg a sors! 


Wiedemann később , összetörtén" talált rá, amint már-már transzszerű 
állapotban járkál irodájában, fejét leszegve, kezét a hátán összefonva.?? A 
helyzet több okból is súlyosabban érintette, mint ahogy várható volt. Kiderült, 
hogy a Blomberg asszonyt és korábbi szeretőjét ábrázoló, szeméremsértő 
fényképeket egy csehszlovák zsidó készítette. A Berlinben később szárnyra kelt 
csiklandós hírek szerint Hitler , másnap hét ízben vett fürdőt, hogy lemossa 


magáról a Blomberg asszonynak osztogatott kézcsókok szennyét". Ennél is 
fájdalmasabb, elgondolni is borzalmas volt, hogy az esküvőn való tanúskodása 
mekkora csapást mérhet nemzetközi presztízsére. Aznap éjjel nem jött álom a 
szemére, mert egyre csak azon tépelődött, hogyan óvja meg a tekintélyét. 


- . Ha egy német tábornagy szajhát vesz feleségül - siránkozott Wiede-mann- 
nak -, akkor bármi megtörténhet!?" 


Göringnek meghagyta, hogy másnap beszéljen Blomberggel, és követelje, 
hogy haladéktalanul váljon el, vagy ami ennél is jobb, nyilváníttassa 
semmisnek házasságát súlyos megtévesztés címén. A kancelláriára addig sem 
teheti be a lábát, és egyenruhát is tilos viselnie. 


A berlini politikai és diplomáciai körökben hamarosan elburjánoztak a 
Blomberg küszöbönálló leváltásáról szóló hírek. Jodl ezredes feljegyezte 
naplójában, hogy Erna Gruhn , barátnői állítólag sorra hívogatták a 
tábornokokat a nyilvánosházakból, ahol vkolléganőjükc 

társadalmi felemelkedését ünnepelték".2? Az Abwehr tirpitzuferi 
főhadiszállásán Canaris tengernagyot figyelmeztették, hogy vezérkari főnöke, 
Hans Oster ezredes, Wiedemann közeli barátja is a pletykák terjesztői 

közé tartozik. Mint sokan mások, Canaris sem értette, miért nem figyelmeztette 
Keitel Blomberget a dosszié létezésére, és őt is meghökkentette, miért játszik 
Göring ilyen fontos szerepet ebben az ügyben, amely egyedül a hadseregre 
tartozott volna. , Blomberget nem lehet megmenteni - írta naplójába Goebbels. 
- Becsületes férfinak ilyenkor csak a pisztoly marad. (...] A Führer mint 
esküvői tanú... Hihetetlen."7§ Göring azonban, aki immár eltökélte, hogy 
Blomberg helyére lép, sokkal nagyobb tétekben játszott. Ha Hitler hajlandó 
meghagyni Blomberget a posztján, azzal az egyetlen feltétellel, hogy sürgősen 
véget vet a házasságának, akkor Göring tervei szempontjából létfontosságú, 
hogy Blomberg erről ne értesüljön, és konokul kitartson a felesége mellett. 


Amikor január 25-én délelőtt Göring beállított Blomberghez a 
hadügyminisztériumban, hivatalosan, sőt brutálisan lépett fel. Mellőzve minden 
kezdeti udvariaskodást, közölte az elszörnyedt vezértábornaggyal, hogy 
napvilágra kerültek , bizonyos dolgok felesége régmúltjából", ezért fel fogják 
menteni állásából, és elbocsátják a hadseregtől. Azt hazudta Blombergnek, 
hogy a hadsereg főparancsnoksága követeli a lemondását, és esze ágában sem 
volt tolmácsolni Hitler üzenetét, miszerint a házasság semmissé nyilvánítása 
esetében talán a posztján maradhat. Elképzelhető, hogy Göring még az asszony 


dossziéjában szereplő vádakat sem ismertette részletesebben. Blomberg abban 
a hitben, hogy a válással mit sem nyer, kerek perec megtagadta, hogy akár 
csak fontolóra vegyen egy ilyen lépést, és keserűen sérelmezte , ezt a 
kimondhatatlanul igazságtalan elbánást". Miért nem illeti meg őt a jog, hogy 
szabadon válasszon feleséget magának? Göring kurtán azt felelte, hogy ,a 
házasságot illetően azt csinál, amihez kedve van, a felmentés azonban 
végérvényes".27 A beszélgetés mindössze öt percig tartott, és Göring távozása 
után Blomberg riadt adjutánsai résre nyitották az ajtót. Azt kellett látniuk, hogy 
, a makkegészséges tábornagy megtört emberként támolyog az iroda mögötti 


magánlakosztálya felé".?8 


A fegyveres erőknél azonban nem Blomberg volt az egyetlen főtiszt, akinek 
világát összeomlás fenyegette. Mialatt Göring a hadügyminisztériumban a 
fejére olvasta bűneit, a Birodalmi Kancellárián Hitler a bizalmasával, 
Hossbachhal tanakodott Blomberg utódlásáról. A Führer nem tudta 
megbocsátani a tábornagynak, hogy elhallgatta előle felesége múltját, és 
boldogan fogadta el esküvői tanúnak, vagyis többszörösen elárulta őt. 
Hossbach ugyan nagyjából értesült már a történtekről, most mégis borzadva 
hallgatta a mocskos részleteket, és ő is felbőszült, amiért a tisztikar makulátlan 
hírnevét meghempergetik az erkölcstelenség fertőjében. Még egyre a hallottak 
következményein rágódott, amikor Hitler, mint akit megvilágosodás ért, 
elterelte a szót Blombergről, és Fritschet kezdte emlegetni. Komoran adta 
Hossbach tudtára, hogy a hadsereg főparancsnoka homoszexuális, és ezért 
neki is mennie kell. A bizonyíték egy ideje már a birtokában van. Hossbach 
lesújtva meredt rá. 


Göring nagyon jól tudta, hogy a védelmi miniszter megürült posztjára Fritsch 
lesz a nyilvánvaló jelölt. Ezért máris megragadta az alkalmat, hogy csendesen 
emlékeztesse Hitlert egy SS-dossziéra, amelyet 1936-ban Himmler állított 
össze. Az aktákban szerepelt a vád, miszerint Fritschet kitartóan zsarolta egy 
berlini homoszexuális fiú prostituált 1933-ban elkövetett, állítólagos 
homoszexuális tevékenysége miatt. Amikor Hitlernek először mutatták meg az 
irományokat, ő nem volt hajlandó hitelt adni nekik, leállította a nyomozást, és 
megparancsolta, hogy égessék el az egész dossziét. Most arra kérte Himmlert, 
, rTekonstruálja" az anyagot. Az SS-vezér számára ez igazán egyszerű feladat 
volt, lévén hogy a dosszié két éven át békésen pihent Heydrich irodai 
páncélszekrényében, és január 25-én reggel már vissza is érkezett a Führer 
íróasztalára. Személyesen Himmler hozta magával, mégpedig nem eredeti 
állapotában, hanem látványosan kibővítve. Hossbach iszonyodva olvasta végig; 


hiánytalanul felfogta, milyen rémséges következményei lennének egy második 
botránynak, amely ilyen gyorsan követi az elsőt. Egész álló nap, sőt a késő 
éjszakai órákig arról győzködte a Führert, hogy a Fritsch elleni vádak 
merőben alaptalanok, és világos, hogy otromba manipulációról van szó. Mire 
késő éjjel hazament, már elhatározta, mit kell tennie. Jóllehet Hitler szigorúan 
megtiltotta, hogy felhívja Fritsch figyelmét az ellene szóló vádakra, 

Hossbach egyenesen a Bendlerstrasséra hajtott - Fritsch magánszállása ugyanis 
a hadügyminisztérium épületében volt -, és kitálalt a főparancsnoknak. Fritsch 
elborzadt, és hevesen, tőle amúgy idegen, de annál színpompá-sabb nyelven 
kelt ki a , rohadt hazugságok szövevénye" ellen.? 


Másnap, január 26-án reggel Hossbach a munkahelyére érve rögtön 
kihallgatást kért Hitlertől. Beismerte, hogy járt Fritschnél, 

összefoglalta beszélgetésüket, és ismét biztosította főnökét, hogy az állítások 
teljesen alaptalanok. Hitler nyugodtan végighallgatta, és meggyőzően 
játszotta el, mennyire megkönnyebbült. E szerint minden rendben, Fritsch 
megkaphatja a védelmi miniszteri tárcát. A délelőtt folyamán, anélkül 

hogy Hossbach tudott volna róla, Blomberg jelentkezett a kancellárián: 
Hitler rendelte oda egy utolsó megbeszélésre. A Führer továbbra is 
nyugodt, de határozott volt. A marsall házassági botránya túl súlyos ahhoz, 
hogy a Reich elbírja, ő maga pedig őszinte fájdalmára úgy döntött, hogy 
útjaik elválnak egymástól. Blomberg ismét az ártatlanságára hivatkozott, 

és Hitler legnagyobb bosszúságára lekicsinyelte a felesége elleni vádak 
komolyságát, ismét hangsúlyozva, hogy , a nép egyszerű gyermekéről" 

van szó. Hitler azonban úgy érezte, eleget hallott, és amilyen gyorsan csak 
lehetett, az utódlás kérdésére terelte a szót. Noha nem sokkal korábban azt 
mondta Hossbachnak, hogy Fritsch ismét élvezi a kegyét, most rögtön 
tájékoztatta Blomberget, hogy a hadsereg főparancsnoka homoszexuális, és 
ezért kiesett a versenyből.? 


Blomberg leplezni próbálta csodálkozását és talán az örömét is, amiért társa 
akadt a balszerencsében. Még azt is megkockáztatta, hogy a tényállást igencsak 
elképzelhetőnek tartja. 


- . Fritsch nem barátja a nőknek - jelentette ki -, és mint örök agglegény, 
elképzelhető, hogy engedett a kísértésnek. Ebben az esetben a választás csakis 
Göringre eshet - tette hozzá. 


Most Hitleren volt a sor, hogy meglepődjék. 


- . Lehetetlen - válaszolta. - Belőle hiányzik a kellő türelem és szorgalom. 


- . Ez esetben - állapította meg Blomberg - a védelmi miniszteri 
tárca visszaszáll a Führerre.?? 


Ez a radikális gondolat nyomban megtetszett Hitlernek. Megígérte, hogy 
fontolóra veszi, de rámutatott, hogy szüksége volna valakire, aki vállalja a 
szükséges vezérkari munkát. 


- . Hogy is hívják azt a tábornokot, aki mostanáig az ön hivatalában volt? - 
kérdezte. 


- . Á, az Keitel - legyintett Blomberg. - Ő nem jöhet szóba; csak 
hivatalvezetőnek alkalmas. 


Hitler azonnal lecsapott a megjegyzésre. 
- . Pontosan ilyen embert keresek! ?? 


Mivel Göring azt hazudta, hogy a hadsereg hierarchiája állt a felmentését 
követelők élére, aligha meglepő, ha Blomberg, távozása előtt, vissza akart 
vágni. Miután a hadsereget kiszolgáltatta Hitlernek, felsorolta azon 
tábornokokat, akik nézete szerint nem támogatják elég lelkesen a 
nemzetiszocializmus törekvéseit és mechanizmusát. Beck később 

, gazembernek" bélyegezte a korábbi védelmi minisztert, amiért utolsó 
lépéseként elárulta egykori kollégáit. Hitler azonban, úgy látszott, örül az 
információnak, és Jodl szerint , a maga felsőbbrendű emberi jóságával 
megvigasztalta a tábornagyot. Azt mondta neki: mihelyt 


üt Németország órája, Ön mellettem lesz, és minden, ami a múltban történt, 
feledésbe merül." Később Blomberg is azt állította, hogy Hitler , nyomatékosan 
megígérte: ha háborúra kerül sor, én leszek a főparancsnok".? Addig is 
változatlanul folyósítják teljes fizetését, és kap még külön 50 ezer márkát, 
hogy új feleségével külföldre utazhasson. Blomberg úgy képzelte, egy teljes 
évi szabadságról van szó. 


Ezután visszatért a hadügyminisztériumba, hogy kiürítse az íróasztalát, és 
tudatta Keitellel: még aznap délután jelentkeznie kell a Führernél, mégpedig 
polgári ruhában. Elmesélte találkozásuk részleteit, kiemelve Hitler ígéretét, 


miszerint ha háború lesz, visszarendelik aktív szolgálatra. Keitel azonban 
átlátott a szitán: felismerte, hogy régi barátja , görcsösen kapaszkodik ezekbe a 
szavakba", miközben Hitlernek semmiképpen sincs ilyen szándéka. 
Szemrehányást tett Blombergnek, amiért nem avatta már korábban a 
bizalmába, sőt már nagyjelentőségű lépését, a nősülési szándékát is elhallgatta 
előle. Ezután még egyszer megkísérelte rábeszélni a főnökét a válóper 
elindítására - hátha ebben az esetben megtarthatja posztját. Blomberg azonban 
felháborodva utasította el a javaslatot, már csak gyermekeik kedvéért is, akik 
úgyszintén hamarosan házasságot kötnek. , Mindkét fél részéről szerelmi 
házasság jött létre", és ő , előbb eresztene golyót a fejébe, semhogy ilyesmire 
vetemedjen". Azzal kirohant a helyiségből, miközben arcán patakzottak a 
könnyek.?§ 


Másnap Blomberg elindult megkésett nászútjára, valójában azért, hogy 
emlékezetében Hitler aranyat érő kézszorításával, egy évet száműzetésben 
töltsön. Barátainak azt mondta, hogy az Indiai-óceánhoz készül; valójában 
először Rómába, majd onnan vakációra Caprira utazott, ahonnan olyan hírek 
szivárogtak vissza Berlinbe, hogy a friss házasok remekül érzik magukat, és 
élvezik az olaszországi nap meleg sugarait. A Daily Express egy vállalkozó 
szellemű riportere követte a boldog párt a szigetre, ahol elrejtőztek, és onnan 
küldött sürgönyileg egy kis színest Blomberg asszonyról; a leírás aligha 
üthetett volna el jobban a botrányos képtől, amelyet a hölgy Berlinben maga 
után hagyott. 


Magas, nagy csontú, de megfelelően gömbölyded nő. Lebegő fehér ruhában, 
fején koronával Brünnhildét is játszhatná. Modern ruhásán ő az a jól 
megtermett, vigaszt nyújtó asszony, akiről tudjuk, hogy mindjárt főz nekünk 
egy jó erős teát, és odakészíti az újságot a reggelizőasztalra. 


Profilja tiszta metszésű, széles homloka kisméretű orr felé lejt. Az ajka telt és 

mozgékony. Mint a legtöbb németnek, neki is bőséges és egészséges étvágya 

van. 


Nem Lord Beaverbrook prédára vadászó tudósítója volt az egyetlen hívatlan 
vendég, aki Capriig követte Blombergék nyomát. A történetet bizarr, 
tragikomikus modorban toldotta meg egy végső kacskaringóval egy fiatal 
tengerésztiszt, Hubertus von Wangenheim báró, aki a Fegyveres 

Erők Ügyosztályán Blomberg adjutánsa volt. Mint ahogy Blomberg 
elindulása előtt Keitel próbálta rábeszélni főnökét, hogy váljon el a 


feleségétől, és mentse meg a tisztikar becsületét, ugyanezzel a küldetéssel bízta 
meg Raeder tengernagy a fent nevezett Wangenheimet. A pökhendi és túlbuzgó 
ifjú tiszt azonban túllépte hatáskörét. Mihelyt a szállodában rátalált 
Blombergre, utálatos részletességgel adta elő Erna félrelépéseinek teljes 
lajstromát, majd a tábornagy orra elé tolta pisztolyát, mintegy felszólítva, 
hogy tegye, amit a becsület megkíván. Blomberg, aki immár oly mámorosán 
élvezte a házaséletet, hogy komolyan sem vette ezt az ostobaságot, elkergette a 
lánglelkű ifjoncot, és indulatos levelet írt Keitelnek, elpanaszolva, hogy 
Wangenheim, , úgy látszik, merőben más nézeteket vall, és más mércével ítéli 
meg az életet". Keitel dühös volt, amiért Wangenheim az ő engedélye nélkül 
utazott el Caprira, és suta kísérlete, hogy Blombergnek , tisztességes kiutat" 
mutasson, , rendkívüli arcátlanságra vall e fiatal tiszt részéről, aki azt hiszi, az 
ő kötelessége őrködni a tisztikar becsülete fölött". Göring ezenközben úgy 
felbőszült, hogy azzal fenyegetőzött: agyonlöveti a fiatal tisztet. Az adott 
időpontban neki is, Hitlernek is a legrosszabbkor jött volna a marsall halála. 


Aznap délután Keitel Hitler utasítására pontosan megjelent a Birodalmi 
Kancellárián. Előbb azonban Göring rendelte magához, aki szorgosan 
verbuvált támogatókat saját védelmi miniszteri kinevezéséhez. Wiedemann 
adjutánst már rávette, hogy hozza szóba a nevét, Hitler azonban egyből 
elvetette az ötletet. 


- . Szóba se jöhet. Göring még a Luftwafféhoz sem ért. 


Amikor Keitel néhány órával később ugyanezzel a javaslattal hozakodott elő, 
hasonló választ kapott. 


- . Soha! - kiáltott fel Hitler. - Túl kényelmes és lusta. Magam fogom átvenni a 
Wehrmacht parancsnokságát. 


Amikor Keitel erre Fritschet ajánlotta, mint másodsorban szóba jöhető jelöltet, 
Hitler neki is megmutatta a terhelő bizonyítékot: a homoszexua-litásra utaló 
aktát. Aztán nyíltan közölte, hogy immár egyszerre keres utódot Blombergnek 
is, Fritschnek is, és hízelgő szavakkal szólította fel Keitelt, hogy legyen a 
vezérkari főnöke; még további perspektívákat is megcsillogtatott. Keitel 
panaszosan megjegyezte, hogy már az első feladata is kellemetlennek, afféle 

, hálátlan kötelességnek" ígérkezik. Hitler ugyanis igen rossz néven vette 
Hossbachtól, hogy megszegte a tőle kapott parancsot, és a háta mögött 
figyelmeztette Fritschet az ellene elhangzott vádra. Hossbach , eljátszotta a 


bizalmát, és látni se akarja többé". Keitel haladéktalanul bocsássa el, és 
keressen neki új adjutánst.? 

Báró Werner von Fritsch vezérezredes, a hadsereg főparancsnoka a régi 
iskolát képviselő, tehetséges tiszt volt. Tipikus vezérkari jelenségként monoklit 
viselt, merev volt és tartózkodó, de egyszersmind határozott. Hivatásához illő 
képességei és a hadsereg iránti szenvedélyes lojalitása széles körben szerzett 
neki csodálatot és tiszteletet. A hadsereg viszonozta lojalitását, főparancsnoki 
tekintélyét senki és semmi nem csorbította. Ellentétben Blomberggel, ő nem 
Hitler személyes kegyeitől tette függővé karrierjét, és a Führer nem véletlenül 
érezte magát kényelmetlenül a jelenlétében. Igyekezett kívül maradni a 
politikán, kivéve ha a politika beavatkozott a hadsereg ügyeibe; ez történt 
november 5-én a Birodalmi Kancellárián is, amikor nyíltan ellenezte Hitler 
terveit. Bátor emberként soha meg sem próbálta titkolni a náci párttal szembeni 
régi keletű ellenséges érzületét, sem a megvetést, amelyet elsősorban Himmler 
és az SS iránt táplált. Ennek folyományaként Himmler egy ideje már a 
megbuktatásán mesterkedett. Az sem valószínű, hogy Hitler megbocsátotta 
vagy elfeledte volna Fritsch élénk tiltakozását; és most, hogy Blomberget 
sikerült eltávolítani, Hitler Fritschnek és az ellene felhozott vádaknak szentelte 
figyelmét. 


A dosszié öt évvel korábban, 1933 novemberében keletkezett. Egy zimankós 
téli estén a berlini alvilág egy jelentéktelen tagja ődöngött a belvárosban, a 
wannseei elővárosi vonal Potsdamer Platz-i állomásának gyengén 
megvilágított előterében. Ottó Schmidt alkalmi férfi prostituált, tolvaj és 
zsaroló volt, és szükség esetén rendőrségi besúgóként is működött. Ezen az 
estén szokásához híven figyelmesen vizslatta az állomás nyilvános mosdója 
előtti jövést-menést; tudta, hogy ez a helyszín a könnyű zsarolás jövedelmező 
vadászterülete. Türelme csakhamar rózsát termett. A hadsereghez és a 
haditengerészethez tartozó tisztek egy csoportja közeledett; egy az idős- és a 
középkor határán álló monoklis úr kísérte őket, sötét, szőrmegalléros 
kabátban, kezében ezüstfogantyús sétabottal. A társaság kis ideig beszélgetett, 
majd feloszlott, a monoklis férfi pedig elnézést kért, és bement a mosdóba. 
Kisvártatva egy fiatalemberrel jött ki, akit Schmidt rögtön felismert: Josef 
Weingártner volt, gúnynevén , Bajor Szepi", közismert helyi férfi prostituált. 


Schmidt lopva követte a két férfit egy, az állomás kerítése melletti sötét 


sikátoron, mígnem azok fedezéket találtak egy felállványozott épületnél. 
Schmidt ügyelt a köztük lévő távolságra, és várakozott, míg a másik kettő 
előjött az árnyékból, majd gyorsan szétvált. Mivel feltételezte, hogy az 
ismeretlen fizetett Bajor Szepinek a szexuális szolgáltatásért, Schmidt a 
hímringyóhoz lépett, és minden teketória nélkül megkérdezte, mi történt. 
Weingártner megrémült ugyan, de megerősítette gyanúját. Schmidt visszasietett 
az állomás peronjára, ahol kiszemelt áldozata éppen felszállt a beérkező 
szerelvényre. Schmidt utolérte, és az idősebb férfi döbbenetére tájékoztatta, 
hogy ő , Kroger bűnügyi felügyelő" az erkölcsrendészetről, és a szemébe 
mondta, hogy miféle szégyenletes jelenetnek volt tanúja az imént; ám 
megfelelő összeg fejében hajlandó napirendre térni az eset fölött. Egy ideig 
elvitatkoztak a , megfelelő ösz-szegen", majd a megrettent úriember 
bemutatkozott mint Achim von Frisch lovassági százados, és felajánlott 200 
márkát - annyit, amennyi éppen az erszényében volt. Az, hogy a neve 
hasonlóan csengett, mint a hadsereg főparancsnokáé, az utóbbi számára 
végzetesnek bizonyult. 


Schmidt kevesellte az összeget, de beleegyezett, hogy hazakíséri Frischt a 
kelet-lichterfeldei Ferdinandstrassén lévő lakására. Ott a kapu előtt várakozott, 
amíg Frisch felment egy további összegért, amely még mindig csak az előlege 
volt a kialkudott 500 márkának. Másnap reggel Frisch elment a bankjába, 
kivette a szükséges pénzt, majd találkozott Schmidttel a kelet-lichterfeldei 
állomás várótermében, ahol konyak és szivar mellett rendezte tartozását Azt 
hitte, az ügy ezzel elintéződött, és végre fellélegezhet. Schmidt azonban a 
zsarolók ősi hagyományához híven néhány nappal később ismét megjelent egy 
másik férfi, állítólagos rendőrségi felettese kíséretében, aki követelte a maga 
részét. Ezúttal 2000 márkában egyeztek meg, amelynek a fele a helyszínen 
folyósítandó, míg a másik fele néhány hét múlva lesz esedékes. Amikor 

az újabb találkára, ezúttal is az állomás várótermében, sor került, Schmidt egy 
másik , nyomozót" hozott magával. Hármasban töméntelen meny-nyiségű sört 
és whiskyt fogyasztottak (olyannyira, hogy a tulaj még négy évvel később is 
emlékezett rájuk), Frisch pedig a végén átadta az 1000 márkás hátralékot. 


A lovassági tiszt számára gyászos volt ugyan, de annál törvényszerűbb, hogy a 
vérszívó Schmidtet még ez az állítólag utolsó kifizetés sem elégítette ki. 
Időnként fel-felbukkant további összegekért; a találkozást mindig bőséges 
ivászat kísérte. Az idős lovassági tiszt egészsége gyorsan hanyatlott; 
szemlátomást megviselte a szűnni nem akaró zsarolás gyötrelme, és kénytelen 
volt ápolónőt fogadni, amit amúgy is nehezen engedhetett volna meg magának. 


Schmidt, aki oly alaposan megvágta, egy szép napon egyik barátjával elment 
Frisch háza előtt, és eldicsekedett, hogy itt lakik egy ember, akit mesterien 

, kikészített" - ez volt eddigi pályájának legsikeresebb , bulija".§9 Csakhogy 
Ottó Schmidt hamarosan maga is áldozatul esett Németország rohamosan 
változó politikai csillagállásának. 


Az 1934. júniusi Röhm-ügy utóhatásaként Hitler, hogy elterelje a figyelmet az 
akció könyörtelenségéről, és igazolja az SA vezetésének felszámolását, 
tudatosan domborította ki Ernst Röhmnek és követőinek züllöttségét, 
elsősorban elfajzott homoszexualitásukat. Bár a téma iránt addig soha nem 
mutatott érdeklődést (sőt nem sokkal ezután gazdasági miniszterré nevezte ki a 
közismerten homoszexuális Walter Funkot), most zöld lámpát adott a 
viszonylag alulfoglalkoztatott Gestapónak: fordítsa a náci állam teljes 
elnyomó gépezetét e szörnyű bűn elkövetőinek üldözésére. A Gestapo 
eszményi alkalmat kapott befolyási szférája ki-terjesztésére. A szervezet II-H 
ügyosztályaként megalakult a , Homoszexualitás elleni harc birodalmi 
központja", és elkezdődött a homoszexuálisok elleni boszorkányüldözés, 
amelynek során férfiak százait futószalagszerűen szedték össze, állítottak 
különbíróságok elé és hurcoltak koncentrációs táborokba. 


Nem kellett soká várni, és a Gestapo szellemes módszert talált a nyomozás és 
az elmarasztalás folyamatának meggyorsítására. Ahelyett, hogy a 
homoszexuálisokat magukat kutatták volna fel, sokszorta könnyebbnek 
bizonyult, ha a német börtönöket fésülik át, és kiemelik azokat a rossz életű, 
elfajzott alakokat, akik abból élnek, hogy homoszexuális múltú emberek után 
kémkednek, majd zsarolják őket. Csak természetes, hogy ezek a fickók 
boldogan kitálalnak, ha cserébe lerövidítik büntetésüket Ottó Schmidt 
kamaszkora óta rendszeres vendége volt a börtönöknek, és 1936-ban is éppen 
ott időzött, hét évre szóló ítéletét töltve. Amikor a helyi rendőrség először 
akart elbeszélgetni vele, kedélyesen és bő lére eresztve mesélt a szó szoros 
értelmében száz meg száz homoszexuálisról, akiket a múltban megzsarolt. 
Egyikük, jegyezte meg büszkén, egy von Frisch nevű, magas rangú katonatiszt 
volt. Amikor a jegyzőkönyv befutott a Gestapo főhadiszállásának II-H 
ügyosztályára, a hadsereg főparancsnokáéra emlékeztető név óhatatlanul 
magára vonta az osztályvezető, Joseph Meisinger figyelmét. Meisinger 
korrupt, visszataszító, közönséges alak volt, aki mániákusan vonzódott a 
nyomozás legdurvább módszereihez, és finnyásabb munkatársai undorodtak 
tőle! 


Schmidtet ezután átadták a Gestapónak, és már az első kihallgatásán 
megmutatták neki Fritsch teljes katonai díszben pompázó fényképét; az aláírás 
nevét és rangját is megjelölte. Schmidt immár élete nagy pillanataként élvezte a 
rivaldafényt, és készségesen szerzett örömet kihallgatóinak is: nyomban 
azonosította a férfiút, akit a Potsdamer Platz-i állomáson pillantott meg, és 
percekkel később már meg is zsarolt. Meisinger el sem merte hinni, hogy 
ekkora szerencse érte. Az SS tehát rátalált a fegyverre, amellyel 
megtámadhatja Fritschet, és a hír csakhamar eljutott Heydrichhez, onnan 
Himmlerhez, és végül magához Hitlerhez. A Führer ebben az időben, 1936-ban 
tette nyilvánvalóvá, hogy Fritsch homoszexualitásának a puszta gondolatától is 
viszolyog, és ekkor adott parancsot az akta elégetésére; Himmler azonban, 
mint tudjuk, nem engedelmeskedett. így történt, hogy az ismerős dosszié 1938. 
január 25-én, a reggeli órákban ismét megjelent Hitler íróasztalán. 


Még mielőtt Hossbach, ugyancsak megszegve Hitler parancsát, figyelmeztette 
volna Fritschet a dossziéban ellene emelt vádakra, Fritsch már résen volt. Két 
nappal korábban egy régi barátja kereste fel, akit egy névtelen telefonáló 
figyelmeztetett: , Maga jó barátja von Fritsch tábornoknak. A tábornok súlyos 
veszélyben forog.""? Fritsch, akit Hossbach látogatása még inkább felzaklatott, 
éjszaka álmatlanul forgatta fejében a történteket, és igyekezett magyarázatot 
találni a terhére szóló állítások eredetére. Felidézte 1933-34 telét, amikor 
néhány alkalommal egyedül ebédelt pár apátián Hitlerjugend-fiúval, teljesen 
ártatlan, jótékony célból, hogy elősegítse a Téli Segélyprogramot. Nem tudott 
másra gondolni, mint hogy mostani szorult helyzete valamilyen akkori 
rosszindulatú, de alaptalan pletykával függ össze. Másnap reggel felhívta 
Hossbachot, és találkozóra kérte a minisztérium lovardájába. A Hitlerjugend- 
fiúkról szóló története azonban csak arra volt jó, hogy felidegesítse 
leghűségesebb párthívét. 


Hossbach a kancelláriára visszatérve ismét szembenézett Hitlerrel, és 
megkérdezte tőle, miért váltak egyszer csak olyan meggyőzővé azok a vádak, 
amelyeknek 1936-ban nem volt hajlandó hitelt adni. Ha az anyag olyan 
elmarasztaló, miért működött együtt Hitler von Fritschcsel további két éven át? 
Hitler olyasmit motyogott, hogy az újrafelfegyverzés időszakában Fritsch 
nélkülözhetetlen volt, és burkoltan utalt rá, hogy a bukott miniszter egyszer 
talán még visszakerülhet elvesztett posztjára. Hossbach azt felelte, Fritsch 
szeretné, ha megmaradhatna ezen a poszton. Hitler azonban később közölte 
mind Blomberggel, mind Keitel-lel, hogy ez, tekintettel ahomoszexualitás 
vádjára, szóba sem jöhet. És ha valóban voltak is nagylelkű érzelmei Fritsch 


iránt, ezeket Göring, aki szüntelenül jött-ment körülötte, többé-kevésbé 
kigyomlálta. Késő délután Hitler ismét azt hajtogatta Hossbachnak, hogy a 
Fritsch elleni vádak lényegében bizonyítottak. , A homoszexuálisok - oktatta ki 
komoran adjutánsát -, a legrangosabbtól a legprimitívebbig, egytől egyig 
hazugok/"? Fritschet haladéktalanul fel fogja menteni minden tisztségéből. 
Hossbach ekkor azt javasolta, állítsák Fritschet csupa tábornokból 
összeválogatott becsületbíróság elé, Hitler azonban ezt a javaslatot is 
félresöpörte. 


Később beleegyezett, hogy megtanácskozza az ügyet Franz Gürtner 
igazságügy-miniszterrel, akit be is rendeltek a kancelláriára. Gürtner már a 
Harmadik Birodalmat megelőző kormány regnálása óta a minisztérium régi 
gárdájához tartozott. Igyekezett kerülni minden feltűnést, és főleg azzal tartotta 
magát a víz fölött, hogy higgadt és hűvös modorban adta elő, amit Hitler 
hallani akart. Köztudott volt, hogy az akarata nem valami erős, és amikor 
Hitler délután a kancelláriára hívatta, szinte biztosra vette, hogy Gürtner 
szíves-örömest engedelmeskedni fog. Hitler a kezébe nyomta a Fritsch- 
dossziét, és utasította miniszterét, hogy adjon írásos jelentést, mégpedig itt és 
most. Most is hangsúlyozta, amit az elkövetkező napokban sűrűn megismételt: 
hogy tudniillik valahányszor Schmidt tanúskodott, vallomása mindig 
megbízható volt (aminek épp az ellenkezője volt igaz, Schmidt rendőrségi 
aktáiból ugyanis napnál világosabban kiderült, hogy a fickó hivatásos hazug, 
akit eleddig soha nem vettek komolyan). Gürtner kapkodva lefirkantott valami 
véleményfélét, megállapítva, hogy az iratok szerint Fritsch ellen a büntető 
törvénykönyv 175. paragrafusa alapján emeltek vádat, a vád alól mostanáig 
nem tisztázta magát, és , a dokumentumok a most előttem lévő formában 


alkalmasak rá, hogy az államügyész ezen az alapon vádat emeljen". 


Hitler végül beleegyezett Hossbachnak abba a csökönyösen hangoztatott 
javaslatába is, hogy Fritsch személyesen tanulmányozza az ellene összegyűjtött 
bizonyítási anyagot. 


- Persze nem az a dolga, hogy tisztára mossa magát - tette hozzá -, hiszen úgyis 
csak összevissza hazudozna. A célunk az, hogy szembesítsük a Schmidt nevű 
tanúval, aki jelenleg a Gestapo fogságában van. 


Schmidtet 1936-ban, eredeti tanúvallomását követően, valóban kiengedték a 
börtönből, ám a közelmúltban a gyakorlatias gondolkodású Gestapo ismét 
őrizetbe vette. Most, Himmler utasítására, egy Franz Josef Huber nevű 


tekintélyesebb Gestapo-tisztet küldtek érte az internálótáborba, ahová zárták." 
Este Hossbach telefonon a kancelláriára hívta Fritschet, és lement érte az 
előcsarnokba, főleg azért, hogy mielőtt az emeletre, Hitler könyvtárába 
kísérné, felkészítse a Schmidttel való szembesítésre. Egy történész szavai 
szerint Fritschre olyan élmény várt, amelyre , arisztokrataként, katonatisztként 
és úriemberként szerzett évtizedes tapasztalatai sem vértezték fel".€ 


A találkozás elején Fritschen kívül csak Hitler és Göring tartózkodott a 
helyiségben. Hitler egyenesen a tárgyra tért. Azt tudakolta, igazak-e a dosszié 
állításai, majd felajánlotta, hogy elaltatják az egész ügyet, Fritschet pedig 
minél messzebbre küldik Németországtól. Fritsch figyelmesen végighallgatta a 
vádakat, majd hevesen hangoztatta ártatlanságát. Időközben Huber, valamint 
egy Gestapós kísérő őrség társaságában Schmidt is megérkezett. Hitler egyik 
személyi adjutánsát úgy elborzasztotta Schmidt ápolatlan megjelenése, hogy 
azt követelte: mosdassák és borotválják meg, mielőtt a Führer színe elé 
bocsátanák. Huber és Schmidt ezután a kancellária lépcsőjének alján 
várakozott, majd egy megbeszéltjeire Hitler és Göring az emeleti folyosóra 
vezette Fritschet. 


Huber és Schmidt lassan felcaplattak a lépcsőn. Hitler a toprongyos küllemű 
csirkefogóra meredt, és megkérdezte, felismeri-e Fritschet. Schmidt nem 
válaszolt azonnal; ehelyett színpadiasán rámutatott a generálisra, és anélkül, 
hogy az alkalom vagy a jelenlévők személye csöppnyit is zavarba hozta volna, 
magabiztosan közölte: , Ő az az illető."$7 Fritsch döbbenetében meg sem tudott 
szólalni; magasröptű érzékenységét túlságosan sértette, hogy egy ilyen alak 
megjelenhet a német államhatalom szentélyében. 


Miután visszatértek a könyvtárba, Fritsch, immár nyugodtabban, nem győzte 
hangoztatni ártatlanságát. Soha életében nem látta Schmidtet, és tiszti, valamint 
úriemberi becsületszavát adta a Führernek, hogy semmi köze az egész 
mocskos históriához. A hibát ezután követte el. Amikor Hitler megkérdezte, 
ismer-e olyan okot, amely a homoszexualitás gyanúját kelthette, Fritsch, 
igencsak balgán, ismét előhozakodott a hitlerjugendes fiúk esetével. Hossbach, 
akinek jelenlétét szántszándékkal mellőzték, fenntartásai ellenére sem 
figyelmeztette, hogy ezt a témát ne bolygassa; Hitlerre pedig az említett epizód 
éppen ellenkezően hatott, mint ahogy Fritsch remélte. Nyugodt fellépése is 
csak ártott neki. Fritsch összeszedte magát, hogy higgadt és fegyelmezett 
maradjon, de Hitlert a színészkedés hiánya csak még gyanakvóbbá tette. 

, Képzelje csak el, Wiedemann... -mondta adjutánsának valamikor az este 


folyamán. - Most egyszer csak nem két, hanem négy alakkal volt dolga! Nem, 
ezt az ügyet már nem lehet titokban tartani. Én csupán tőle magától akartam 
hallani a beismerést.""8 


Hitler úgy döntött, hogy Fritsch bűnössége minden kétséget kizáróan 
bizonyítást nyert. , Az egyik állítás üti a másikat - jegyezte fel 

naplójában Goebbels. - Egy homoszexuális zsaroló szava áll szemben a 
hadsereg főparancsnokának szavával. És a Führer már nem bízik 
Fritschben.""? Hitler újfent azt javasolta, hogy rangidős tábornoka rossz 
egészségi állapotára hivatkozva csendesen tűnjön el, Fritsch azonban nagyon 
is pontosan felfogta, hogy ha így tenne, az felérne bűnössége 

nyilvános beismerésével. így hát elutasította az ajánlatot, és kérte, hogy 
állítsák inkább egy tiszttársaiból toborzott becsületbíróság elé. Hitler erre 
nyersen közölte, hogy mostantól meghatározatlan időtartamú 

szabadságon van, és ajtót mutatott neki. A kimerült és megalázott Fritschet, 
akit valósággal megbénítottak a történtek, Hossbach kísérte a kocsijához; a 
tábornok még ekkor is felháborodva hangoztatta ártatlanságát. Amikor 
Hossbach visszatért, Göring rontott ki a kancellária könyvtárából, arcát két 
kezébe temetve egy pamlagra vetette magát, és melodrámába illő üvöltéssel tett 
hitet Fritsch bűnössége mellett. 


- Ő volt az, ő volt az! - hajtogatta újra meg újra. 


Noha immár éjfélre járt, Hossbach engedélyt kért Hitlertől, hogy felhívja 
otthonában Beck tábornokot, aki Fritsch kiiktatásával a hadsereg rangidős 
tisztje lett. Kocsit küldtek a vezérkari főnökért, aki polgári ruhában egykettőre 
megjelent, és nyomban tanácskozni kezdett Hitlerrel és Göringgel; úgy találta, 
hogy mindketten rendkívül feldúlt állapotban vannak. Göring vadállatként 
járkált ide-oda, Hitler verejtékezve himbálta magát a kerevetén. Első, igencsak 
ravasz kérdésével máris sokkolta Becket: hol és mikor kölcsönzött utoljára 
pénzt Fritschnek? A Gestapo ugyanis Kelet-Lichterfelde egyetlen bankjában 
sem talált Fritsch nevére szóló banki kivonatokat, amiben nem volt semmi 
meglepő, lévén hogy a Schmidt által kizsarolt összegeket természetesen nem a 
tábornok folyósította. Mivel Beck is ebben a városrészben lakott, 

feltételezték, hogy ő bocsátott pénzt Fritsch rendelkezésére. Beck felindultan 
tagadta, hogy valaha is pénzt adott volna kölcsön a hadsereg 
főparancsnokának, majd elszörnyedve hallgatta végig a Blomberg és Fritsch 
elleni vádakat. Az előbbi úrral kapcsolatban voltak már sejtései, az utóbbi neve 
azonban bombaként hatott rá, és azonnal kiállt Fritsch kérése mellett, miszerint 


az ügyet katonai bíróságnak kell tárgyalnia. 


Hitler és Göring, akik szerették volna összekapcsolni a két botrányt, bosszúsan 
hallgatták végig Becket, aki viszont a kettőt élesen elválasztotta volna 
egymástól. Blomberg esetében meglepően szigorúnak mutatkozott: kijelentette, 
hogy mulasztása olyan erkölcsi elfajulásról tanúskodik, amellyel a védelmi 
miniszter automatikusan kizárta magát a hadseregből. Később így oktatta ki 
Keitelt: , Nem megengedhető, hogy a hadsereg legmagasabb rangú tisztje 
szajhát vegyen feleségül; vagy válásra kellene kényszeríteni, vagy törölni kell 
a tisztek névsorából. Ezentúl még egy ezredet sem volna szabad rábízni."?! 
Fritsch ügyében azonban még számos nyitott kérdés maradt, és a hadsereg 
méltósága megköveteli, hogy maga a hadsereg indítson nyomozást. Jóllehet 
már alaposan benne jártak az éjszakában, Beck elhajtott a 

Bendlerstrasséra, hogy felkeresse lakásán Fritschet. Hosszú beszélgetés után a 
tábornok ártatlanságáról szilárdan meggyőződve tért vissza a kancelláriára. 


Amikor beszámolt róla, hogy Fritsch állhatatosan ragaszkodik a maga 
változatához, és immár ő, Beck is mellette áll, Hitler vonakodva hozzájárult, 
hogy Göring, Beck és Fritsch másnap délelőtt összeüljenek, és kidolgozzák az 
ügy bírósági felülvizsgálatának részleteit. 


Amikor Beck január 27-én reggel felébredt, biztosra vette: Fritschből hiányzik 
a megfelelő lelkierő ahhoz, hogy felvegye a harcot a rá nehezedő vádak ellen. 
így hát saját kezébe vette az ügyet, és Carinhallba hajtott, ahol megtudta, hogy 
a Fritschcsel való megbeszélést lefújták, Göring pedig bárkinek, aki 
végighallgatta, harsányan hirdette Fritsch bűnösségét. A megfélemlített Fritsch 
éppen ezekben a percekben szenvedte el a legnagyobb megaláztatást: most 
hallgatta ki a Gestapo a hír-hedett Prinz-Albrecht-strassei főhadiszállásán, egy 
sarokra saját lakásától és katonai főhadiszállásától. Minthogy a Gestapo jogi 
illetékessége a hadseregre nem terjedt ki, Fritschet nem kényszeríthették arra, 
hogy megjelenjen előttük; hihetetlenül hangzik, hogy a tábornok önként 
besétált az oroszlánbarlangba. Minden bizonnyal azt hitte, hogy Hitlert csak 
ezzel győzheti meg ártatlanságáról, holott még a Gestapósok sem voltak 
biztosak benne, hogy eleget tesz-e a meghívásnak. 


Amikor délelőtt 10 órakor polgári öltözékben megjelent, a bejáratnál idegesen 
fogadta Franz Huber, az a tiszt, aki előző napon Schmidtet a kancelláriára 
kísérte, most pedig Fritschet vezette fel egy harmadik 

emeleti kihallgatóhelyiségbe. Miközben a régi épület hosszú folyosóin 


végigmentek, Fritsch homályosan érzékelte, hogy a küszöbökön meg az 
ablakfülkékben árnyalakok lődörögnek. A Gestapo már begyűjtött néhány, 
Berlinben közismert fiatal homoszexuálist, köztük Bajor Szepitis, 

akiknek megengedték, hogy megnézzék maguknak a tábornokot abból a 
célból, hogy később egyértelműen felismerjék benne egyik kliensüket. Fritsch 
a kihallgatáson ismét gépiesen és fásultan viselkedett, még akkor is, amikor 
újra szembesítették Schmidttel. Kihallgatói többször is provokálták. 


- De vezérezredes úr, ilyen vinnyogó hanggal az ember csak homoszexuális 
lehet!2 


A törvény előtti eljárás most csigatempóig lassult. Hitler, bárhogy vonakodott, 
kénytelen-kelletlen beleegyezett, hogy Fritsch katonai bíróság elé álljon, a 
vádlott pedig Rüdiger von dér Göltz grófot választotta védőjéül. Keitel 
magához rendelte dr. Heinrich Rosenbergert, a Wehr-macht jogi osztályának 
vezetőjét, és arra utasította: fogalmazzon emlékeztetőt az ügyről Gürtner 
igazságügy-miniszter számára. Rosenber-ger is a régi iskolához tartozó 
katonatiszt volt, és szkeptikusan fogadta a megbízást. Gürtner, amikor 
jelentését elolvasta, határozottan azt javasolta Hitlernek: , Ne indítson eljárást 
von Fritsch tábornok ellen az ilyen dokumentáció alapján." Felismerte ugyanis, 
hogy nem mutattak meg neki minden lényeges dokumentumot, és nem titkolta, 
hogy ha ismerné a teljes igazságot, javaslata még energikusabb lenne. , Ezek 

a bizonyítékok roppant gyengék - figyelmeztette a Führert. - Mielőtt további 
lépésekre kerülne sor, az ügyet nagyon komolyan felül kellene vizsgálni."?? 
Hitler elengedte a füle mellett a tanácsot, de hozzájárult, hogy két katonai bíró 
előzetes vizsgálatot folytasson. Baljós jel volt, hogy párhuzamosan a Gestapót 
is újabb vizsgálattal bízták meg. 


A Fritsch elleni vádakat ezután alaposan és részletesen ellenőrizték, és 
gondosan elemezték Schmidt verzióját. Még a Gestapón belül is akadtak, akik 
kételkedtek. Fritsch Prinz-Albrecht-strassei kihallgatása után Huberben olyan 
erős gyanú támadt, hogy két kollégájával együtt elvitte Schmidtet a 
ferdinandstrassei házba, ahol nagyon alaposan kikérdezték. Schmidt 
megmutatta nekik a közeli bankot is, ahonnan állítása szerint Fritsch kivette a 
pénzt, Hubert azonban ez sem győzte meg. Aznap este, miután kollégái már 
hazamentek, elhatározta, hogy feltűnés nélkül körülnéz a Gestapo néhány 
további irodájában, elsősorban Meisinger 1I-H ügyosztályán. Egy ottani 
íróasztalon nyitva hevert egy sor 1933-ból való és Frisch százados nevére 
szóló bankkivonat. A kivétek átfogó listája minden részletében megegyezett a 


Fritsch dossziéjában felsorolt kifizetésekkel. Huber úgy érezte, , mintha 


tarantella csípte volna meg". 


A katonai bírák is gyorsan felismerték, hogy itt téves azonosítás esete forog 
fenn, noha a tévedés szándékos volt. Hiába próbálta akadályozni a Gestapo, 
sikerült előkeríteni Bajor Szepit, aki határozottan tagadta, hogy a Potsdamer 
Platz-i állomáson 1933-ban felcsípett ügyfele Fritsch lett volna. Ezzel az 
ügynek le kellett volna zárulnia, ám Hitler személyesen lépett közbe, hogy 
folytassák a nyomozást. Schmidt meséjében hemzsegtek a pontatlanságok. Azt 
állította, hogy Fritsch dohányzott, 1933-ban azonban ez nem volt igaz. Azt is 
mondta, hogy a tábornok szőrmegalléros kabátot viselt, Fritschnek azonban 
nem volt ilyen ruhadarabja. Tévedett Fritsch akkori rangját illetően is; továbbá 
a vádlott még csak a közelében sem lakott a Ferdinandstrassénak. Amikor a 
bírák végül maguk látogattak el Lichterfeldébe, megtalálták mind a házat, 
ahol Frisch százados lakott, mind a bankot, ahol a számláját vezették. Az 
ápolónő azt mondta, hogy betegét nem szabad mozgatni, Frisch 

azonban vállalta, hogy ágyában kihallgassák. A betegeskedő százados - 
legyengült, megtört ember - eskü alatt erősítette meg, hogy valóban ő 

volt annyi éven át Schmidt zsarolásának áldozata. 


Amikor az ápolónő kikísérte a két bírót, meghökkentő megjegyzést tett: e 
szerint a közelmúltban a Gestapo is felkereste Frischt. Ekként bebizonyosodott, 
hogy a Gestapo is tisztában volt a személytévesztéssel, ám ennek ellenére 
folytatták a nyomozást. Ugyanezek a tisztek a lichter-feldei bankban is jártak. A 
Gestapo azonban még nem szánta rá magát, hogy bedobja a törülközőt. Aznap 
este az idős és beteg Frischt , védőőrizetbe" vették, és a Prinz-Albrecht-Strasse 
egyik cellájában brutálisan összeverték - a férfi azonban hősiesen viselkedett, 
és nem volt hajlandó változtatni a vallomásán. Schmidtet eközben sietve 
rábírták, hogy ő viszont változtassa meg a maga verzióját. A Gestapo 
fenyegetéseitől halálra rémülve azzal a teljes egészében valószínűtlen állítással 
rukkolt elő, hogy két merőben különböző ügyről van szó: ő Fritschet és 
Frischt egyaránt zsarolta. A Gestapo kitartóan ragaszkodott ehhez az 

újonnan előállított változathoz, és amikor a kancelláriára berendelt 
vizsgálóbírák azt javasolták Hitlernek, hogy ejtsék az ügyet, a Führer 
megparancsolta, hogy folytassák a nyomozást. 


- Ameddig a tanú vissza nem vonta vádját, az ügyet megoldatlannak tekintem - 
jelentette ki Hitler, miközben Himmler csak úgy sugárzott az oldalán.?? 

Január utolsó hetében Berlint rendkívüli feszültség kerítette a hatalmába. 
Ellenőrizetlenül keringtek a híresztelések. Először az szivárgott ki, hogy 
Blomberget és Fritschet felmentették posztjáról. A francia nagykövet úgy tudta, 
hogy Fritschnek azért kellett lemondania egy vacsora-meghívást, mert 
letartóztatták. Úgy hírlett, a tábornokok nyíltan fellázadtak, és katonai 
államcsínyt terveznek; a szóbeszéd felerősödött, amikor elhangzott a 
bejelentés, miszerint Hitler lemondta január 30-ára, a Reichstagba tervezett 
ötödik évfordulós beszédét. Az egyik verzió szerint ennek az volt az oka, hogy 
leleplezték a hadsereg tervét: a katonák körül akarták zárni a Reichstagot, és az 
egész kormány letartóztatására készültek. A kancellárián is lázas volt a 
hangulat, mivel Hitler felismerte, hogy nemzetközi PR-katasztrófa fenyegeti, 
amely megsemmisítő csapást mérhet mind hazai, mind külföldi presztízsére. 


- A legvadabb híresztelések keringenek - jajveszékelt Goebbels. - A Führer 
teherbíró ereje fogytán. Hétfő óta egyikünk sem aludt. 


Hitler felmérte, hogy a rossz nyelvek elhallgattatásához és hírneve 
helyreállításához merész húzásra van szükség. Még mindig főtt a feje, hogy 
Blomberg és Fritsch posztjára utódot találjon. Bár nagyon jól tudta, milyen 
szomjasan áhítozik Göring Blomberg állására - hiszen a marsall ezt már 
jelezte mind Blombergnek magának, mind Keitelnek és Wiede-mann-nak -, 
nem állt szándékában, hogy ezt az óhaját teljesítse. Csípős megjegyzéseket tett 
Göring katonai szakértelmére, és nem akarta, hogy a birodalom második 
emberének kezében ekkora hatalom koncentrálódjon. Eszébe jutott a 
Blomberggel folytatott búcsúbeszélgetés is. A volt védelmi miniszter utolsó 
mondata így hangzott: , A minisztériumnak vissza kell szállnia a Führerre." 
Goebbels is hasonló ötlettel állt elő. Naplójának így vallott erről: , Annak 
érdekében, hogy az egész ügyet ködfüggönnyel vegyük körül, nagyszabású 
személycseréket fogunk végrehajtani.""" Keitel is felismerte, hogy Hitler , arra 
használja a Blomberg és Fritsch távozása után különösen külföldön 
hátramaradt kellemetlen utóízt, hogy a kormányban jelentős személyi 


változásokat kezdeményezzen"? 


Néhány napon belül a személyi változások már végbe is mentek. Összesen 
tizennégy tábornokot váltottak le, és ötvenegy további poszt kapott új gazdát; a 
legtöbb a Luftwaffén belül. A haditengerészet parancsnoki gárdája érintetlen 
maradt; ez volt Raeder jutalma, amiért a krízis alatt oly szolgalelkű 


engedelmességet tanúsított. Fritsch utóda Walther von Brauchitsch gyalogsági 
tábornok lett, aki Keitel erőteljes támogatását élvezte, de őt javasolta Blomberg 
is, hogy elgáncsolja a népszerűtlen von Reichenau tábornok kinevezését. 
Brauchitsch korántsem számított elvakult nácinak; a hadsereg köreiben a 
porosz arisztokrata hagyomány jeles képviselőjének tartották, a brit 
nagykövetség pedig , hatékony és kőkemény parancsnokot" látott benne. 
Merő véletlen-ségből ő is egy különösen kínos válási história érintettje volt, és 
a közelmúltban a visszavonulást fontolgatta. Az ügyet napokig mérlegelték; 

ezalatt Brauchitsch egy berlini szállodában meghúzódva várta az eredményt. 
Hitler végül felajánlotta, hogy maga állja a feleségnek fizetendő egyszeri 
összeget, 80 ezer márkát. Ez a körülmény, valamint a generális második nászát 
megelőző házasságtörése vezetett oda, hogy a szervilis és lekötelezett 
Brauchitsch örökre Hitler adósa maradt. 


Kárpótlásul, amiért Blomberg állásától elesett, Göringet hadseregtábornokká 
léptették elő, míg von Neurath, a régóta mellőzött külügyminiszter az 
áldozatok közé került. Mivel a kancellárián rendezett november 5-i 
megbeszélés után hasztalan kért a Führertől audienciát, december elején 
írásban jelentette be, hogy szeretne lemondani; Hitler azonban a levélről sem 
vett tudomást. Január 14-én, amikor Hitler fogadta Józef Becket és Józef 
Lipskit, Lengyelország külügyminiszterét és nagykövetét, von Neurath is jelen 
volt, és feldúltan tapasztalta, hogy ebben az esetben is a Hossbach-féle 
találkozó légköre és nyelvezete az uralkodó. Hitler ismét feltárta, mennyi 
gondot okoz neki Ausztria és Csehszlovákia, és , acélos határozottsággal" 
közölte, hogy , habozás nélkül, nyomban kész megindulni (...), sebesen, mint a 
villám"."9 Közvetlenül e megbeszélés után von Neurath ismét összeszedte 
bátorságát, és szembeszállt a Führerrel. , Ez a politika - jelentette ki - 
világháborúhoz vezetne", és ő ebben , nem kíván részt venni". Hitler azonban 
kitartott harcias álláspontja mellett, és valamivel később von Neurath, ahogy 
ezt nürnbergi vallomásában is elmondta, tudatta vele: ha valóban eltökélte, 
hogy megvalósítja terjeszkedési elképzeléseit, akkor , másik külügyminisztert 
kell keresnie, mert én nem leszek cinkosa az ilyen politikának"! 


Ekkorra azonban Hitler már elhatározta, hogy leváltja. , A külügyminisztérium 
nem működik együtt" - jegyezte fel Hans Lammers, a Birodalmi Kancellária 
vezetője. Hitler , egy ideje már eltökélte, hogy von Neurathot Ribbentroppal 
váltja fel".§2 Joachim von Ribbentrop ekkor még Londonban volt nagykövet, 
és Göring hevesen ellenezte külügyminiszteri kinevezését. Hitler azonban 


, elsősorban azért ragaszkodott a külügymi-nisztériumi személycserékhez, 
mert ez komoly hatást keltene külföldön, és bizonyára elterelné a figyelmet a 
katonai ügyekről"."? Von Neurath ki-ebrudalását ennek ellenére jellegzetes 
gyávasággal intézte el. Február 2-án Hitler jelenlétében ünnepelték meg von 
Neurath hatvanötödik születésnapját, valamint külügyi szolgálata negyvenedik 
évfordulóját. Amikor az ünnepelt halkan emlékeztette lemondási kérelmére, 
Hitler azt felelte: 


- . Soha nem hagynám, hogy távozzon mellőlem. Meg kell hogy hozza ezt az 
áldozatot a kedvemért. 


Von Neurath lányának pedig így hőzöngött: 
- . Tudja, olyan nekem ez az ember, mint egy apa. Nem engedhetem el. 


Két nappal később von Neurath egy rendkívül baráti hangulatú találkozóról tért 
vissza Hitlertől az irodájába, amikor visszarendelték a kancelláriára. Hitler a 
zsúfolt irodából a télikertbe kalauzolta, és minden bevezetés nélkül nyersen 
közölte vele: 


- . Nézze csak, Ribbentropot neveztem ki új külügyminiszteremnek."$ 
Göring javaslatára von Neurathot új poszttal kárpótolták: a titkos 


kormánytanács elnöke lett. Amikor Hitler naivul rámutatott, hogy ilyen tanács 
nem létezik, Göring így felelt: 


- . A kifejezés igazán jól hangzana, és mindenki azt hinné, hogy jelent is 
valamit. 


Egy darab papírra lefirkantottak néhány nevet, de többségüknek még csak nem 
is szóltak a tanács megalakulásáról, és von Neurath számára a kinevezésnek 
nem volt semmi értelme. Göring szerint a tanács soha, , egyetlen percre sem 
ült össze".5? A diplomáciai személycseréket új kinevezések egészítették ki: a 
kulcsfontosságú londoni, római, tokiói és bécsi állomásokra új nagykövet 
került. Ulrich von Hassell, az addigi római nagykövet, aki az önkorlátozás 
szószólójának számított, ebben az időben éppen Berlinben tartózkodott, és 
szállodájában reggeli közben az aznapi újságból értesült leváltásáról. 


Február 4-én a kormány, mint később kiderült, a Harmadik Birodalom egész 


időtartama alatt utoljára ült össze. Hitler bejelentette, hogy Blomberg és 
Fritsch egészségi okokból lemondott tisztjéről, majd közölte a jelenlévőkkel: 


- . Mostantól én személyesen veszem át valamennyi fegyveres erő 
parancsnokságát.5§ 


A hadügyminisztériumot megszüntették, helyette Hitler létrehozta a Fegyveres 
Erők Főparancsnokságát (Oberkommando dér Wehr-macht, OKWI. 
Főparancsnokká Hitler önmagát nevezte ki; vezérkari főnöke a hajlékony 
természetű Keitel lett. Február 4-én, nem sokkal éjfél előtt a rádióban 
közleményt olvastak be a változásokról, amit a másnapi újságok részben 
általánosságokkal takarózó jelentésekkel, részben lázas találgatásokkal 
fogadtak. , A HATALOM MINDEN KORÁBBI- 


NÁL ERŐTELJESEBBEN KONCENTRÁLÓDIK A FÜHRER KEZÉBEN!" - 
süvöltötte a náci párt lapja, a Völkischer Beobachter."" Londonban a Daily 
Express azt adta hírül, hogy Blomberg , a hadsereg rangidős tisztjeiből álló 
potsdami klikk áldozata; napjainkban ők képviselik a Kaiser rendszerének 
nyársat nyelt poroszosságát". Február 5-én ugyanez a lap ezzel a főcímmel 
keltett szenzációt: , KAISER HITLER (...) magát teszi meg legfőbb hadúrnak.""? 


Később, a délután folyamán Hitler újra szólt a megsemmisült tábornokokhoz, 
akik félkörben állva vették körül a kancellária egyik tágas termében. Elmondta, 
mi történt Blomberggel és Fritschcsel, és emelt hangon olvasta fel a 
rendőrségi jelentésekből, illetve a Gürtner Fritschcsel foglalkozó dossziéjából 
kiemelt leghajmeresztőbb részleteket. A tábornokok , hüledeztek"; , elevenükön 
érintették őket" az állítások olyan bajtársakról, akiknek , becsületét 
makulátlannak hitték"."? A büszke tisztikar úgy érezte, az ő becsületüket érte 
elviselhetetlen sérelem, de kénytelenek voltak tiltakozás nélkül tűrni a 
gyalázatot. A hadseregre megsemmisítő csapás zúdult. Nem hangzott el 
egyetlen ellenvetés sem; mindenki hallgatott. , Túljártak az eszükön, 
demoralizálták és megvesztegették őket.""9" Hitler nagyon jól tudta, hogy a 
legfelső osztály e két bástyája, a hadsereg és a külügyminisztérium soha 

nem fogadta el őt maradéktalanul, következésképpen soha nem bízott bennük. 
Most, éppen akkor, amikor terjeszkedési politikája riadalmat váltott ki, ,,a 
hadsereg bizonyságát adta gyengeségének, és egyetlen tiltakozó mukkanás 
nélkül nyelte le - még a Wehrmacht közvetlen felségterülete fölött is - az ő 


nyílt egyeduralmát"."! 

A katonai becsületbíróság, amelynek a büntető törvénykönyv 175. cikkelye 
alapján a Werner von Fritsch tábornok ellen homoszexualitás címén emelt 
vádakat kellett tárgyalnia, végül március 10-én ült össze a Preussenhausban, 
amely valaha a Porosz Királyi Főrendiháznak adott otthont. A bíróság elnöke 
Göring volt, két oldalán Raeder képviselte a haditengerészetet, Brauchitsch 
pedig a hadsereget. A közönséget és a sajtót természetesen kizárták a 
tárgyalásról. Fritschet, aki ezredének szabályszerű egyenruhájában jelent meg, 
hidegen hagyta Göring legújabb játékszere, a kék hadseregtábornoki bot, 

és amikor a tárgyalás megkezdődött, kihívóan megtagadta, hogy feláll-jon. 
Ezen az első délelőttön Schmidt megismételte vádjait, mígnem röviddel 12 óra 
előtt a Wehrmacht egyik adjutánsa rontott a terembe, és Göringgel kezdett 
tanácskozni. A hadseregtábornok ,,a Reich érdekeit érintő okokból" nyomban 
felfüggesztette a tárgyalást."? A helyzet az volt, hogy Hitler éppen ezekben a 
percekben adott parancsot Ausztria megtámadására, küszöbön állt az 
anschluss, és a főparancsnokokra az állomáshelyükön volt szükség. Szándékos 
húzás volt-e, vagy a szerencse hozta így, az Ausztria elleni támadás megadta 
Hitlernek a szükséges ürügyet ahhoz, hogy elterelje a figyelmet 

Fritsch közelgő felmentéséről, és meggátolja a hadsereg ezzel 

kapcsolatos esetleges lázadását. 


A tárgyalás március 17-én folytatódott, és másnap már végetis ért. Schmidt 
minden tőle telhetőt elkövetett, hogy ragaszkodjon a maga változatához, de 
Göring kitartó faggatása hatására összeomlott; a birodalmi marsall ugyanis 
felismerte, hogy Fritsch számára úgysincs visz-szaút, és a felmentésnek már 
semmi jelentősége. A további nyomás következtében Schmidt beismerte, hogy 
megfélemlítették, de kezdetben nem volt hajlandó megmondani, hogy ki tette 
ezt. Amikor Fritsch védője is sürgetni kezdte, azt felelte: Meisinger 
rendőrfőnök a Gesta-pótól éppen aznap reggel közölte vele, hogy , ha 
visszavonom a vallomásomat, a mennyországba megyek"."? Fritschet, ahogy 
ez várható volt, felmentették, és a tárgyalást berekesztették, de - bármily 
hihetetlen -anélkül, hogy Himmler vagy a Gestapo szerepére a legcsekélyebb 
a hadseregben sem kapott valamilyen vezető funkciót. A tábornok ugyanolyan 
nyugodtan és szótlanul fogadta sorsát, mint ahogy a vádakat az első perctől 
kezdve hallgatta. Amikor kitört a háború, visszatért korábbi ezredéhez, és 
1939 szeptemberében, Lengyelország lerohanása közben elesett - nagyon is 
lehetséges, hogy szántszándékkal kereste a halált. A Gestapo ellen soha nem 


indítottak eljárást, de ők sem bocsátották meg Ottó Schmidtnek, hogy 
cserbenhagyta őket. 1938 áprilisában a kis zsaroló nyomtalanul eltűnt. 


AZ UTOLSÓ HALVÁNY REMÉNY 


Anthony Edennel az a baj, hogy képzése jóvoltából már 1938-ban meg akarta 
nyerni a derbit; sajnos azonban 1955-ig az indítóállásból sem engedték ki. 


Harold Macmillan, 1975. április 23. 


Attól tartok, Anthony és köztem a különbség alapvetőbb, mint ő hiszi. A lelke 
legmélyén halálosan ellenzi a diktátorokkal való megegyezést. 


Neville Chamberlain, 1938. október 15. 


Attól tartok, az az alapvető nehézség, hogy Neville küldetéses embernek hiszi 
magát, akinek az a feladata, hogy kiegyezzen a diktátorokkal. 


Anthony Edén, 1938. január 17. 


A legjobb és legbiztonságosabb mindig az, ha az amerikaiaktól szavakon kívül 
semmire sem számítunk. 


Neville Chamberlain, 1937. december 17. 


Közvetlenül 1937 karácsonya után az Edén házaspár a francia Riviérán, a 
grasse-i Parc Palace szállodában üdült. A külügyminiszter azt remélte, lesz 
némi szabadideje, hogy két legkedvesebb időtöltésének: az úszásnak meg a 
tenisznek hódoljon, ám a politika világa soha nem pihent, és január 5-én Edén 
már Churchill-lel és Lloyd George-dzsal ebédelt, akik úgyszintén a közelben 
vakációztak. Mint feljegyezte, mindketten , élesen ellenezték Abesszínia olasz 
részről való megszállásának elismerését"! A miniszterelnök eközben 
szerényebb körülmények közt ünnepelte a karácsonyt és az újévet: 
Cheguersben vendégül látta az egész családot, és örömét lelte vadászati 
jártasságának gyakorlásában. Egyetlen mozzanat zavarta meg nyugalmát: 
látványosan önmagával eltelt levél érkezett az előző királytól (a volt Vili. 
Edwardtól), azaz a windsori hercegtől, aki Edenhez hasonlóan Dél- 
Franciaországban telelt. A herceg hét, 


kézzel írt oldalon adta elő sérelmeinek litániáját, amelyeken, mint hangoztatta, 
csak Chamberlain változtathat. , Nem állhatom meg, hogy el ne mondjam - 
zárta levelét -, azzal a nyíltsággal, amelyet Ön bizonyára elvár tőlem, hogy az 


a bánásmód, amelyben tavaly december óta mind a királyi család, mind a 
kormány részéről feleségemmel együtt részesültem, határozottan fájdalmas 
volt számunkra."? 


A megfelelően tapintatos válasz postázása után Chamberlain ismét a jócskán 
sürgetőbb európai ügyeknek szentelte magát. Edén tiltakozása Abesszínia olasz 
meghódításának de jure elismerése, sőt a Mussolinival való bárminemű 
tárgyalás ellen a legkevésbé sem győzte meg. A Whitehall és Grasse között 
hosszadalmas és időnként kiélezett levelezés kezdődött. Január 9-én Edén arra 
figyelmeztetett, hogy , attól tartok, Mussolini tetőtől talpig gengszter, és adott 
szava semmit sem jelent. Rendkívül szerencsétlen lenne, ha ez idő szerint 
bármi olyat tennénk, ami Mussoliniban a diplomáciai győzelem vélelmét 
kelthetné". Chamberlain éppen az ellenkezőjét gondolta. Szembenállását így 
foglalta össze: , Az egyetlen mód, amellyel erkölcsi álláspontunkat 
fenntarthatjuk, ha az elismerést egy, a Földközi- és a Vörös-tenger 

vidékére szabott általános megbékülési terv részévé tesszük."? 


Edén vakációját azonban nem további európai fejlemények szakították meg idő 
előtt, hanem egy, az Atlanti-óceán túlsó partján kibontakozó kezdeményezés. 
Január 11-én este Sumner Welles amerikai külügyminiszter-helyettes kereste 
fel Nagy-Britannia washingtoni nagykövetét, Sir Rónáid Lindsay-t. Roosevelt 
elnök titkos üzenetét hozta magával, amelyet személyesen a miniszterelnöknek 
kell eljuttatni. Az elnököt mindinkább aggasztotta a nemzetközi helyzet 
fokozódó romlása. Elismerte a Németországgal és Olaszországgal való 
megegyezésre irányuló brit erőfeszítéseket, de a brit diplomáciát saját, 
egyenértékű kezdeményezéssel kívánta támogatni. Lindsay azonnal átlátta az 
elnök javaslatainak jelentőségét, és meg is jegyezte Webesnek, hogy 

számára ezek nyújtják , több mint egy év óta az első reményt, hogy az új 
világháború elkerülhető". 

Január 11-e éjjelén Lindsay egész sor sürgönyt intézett a brit 
külügyminisztériumhoz, hangsúlyozva, hogy ezeket , az elnök személyes 
kéréséhez híven a szokásosnál is titkosabban kell kezelni. Úgy tekintendők, 
mint az elnöknek a miniszterelnökhöz intézett közvetlen üzenetei, és tartalmuk, 
vagy akár csak létezésük elhíresztelése (sic!) az elnök céljának kijátszása 
lenne."?" A nagykövet a továbbiakban rámutatott az elnöki terv lényegére. Az 
általa kért brit hozzájárulás függvényében január 22-re össze akarta hívni az 
egész washingtoni diplomáciai testületet, hogy személyesen adja elő 
bejelentését. Szólna az országok közötti diplomáciai normák hanyatlásáról, a 


nemzetközi újrafelfegy-verzés nyugtalanító üteméről, valamint az elkeserítő 
hatásról, amelyet a tudomány fejlődése a korabeli fegyverzetre gyakorolt. 
Különösen tart a borzalmas következményektől, amelyekkel a modern 
hadviselés a polgári lakosságot sújthatja. 


Roosevelt azt remélte, hogy a nemzetek egyhangúan megegyeznek egy sor új 
, lényegi és alapvető elvben, amelyeket a nemzetközi kapcsolatok területén 
tiszteletben tartanának". Ezek az elvek kiterjednének , a fegyverzet 
korlátozásának és csökkentésének leghatékonyabb módszereire"; mindenki 
számára egyenlő hozzáférést biztosítanának , a nyersanyagokhoz és más, 
gazdasági életükhöz szükséges elemekhez"; és amennyiben , mindenki 
szerencsétlenségére háború törne ki, megszabnák a kormányok jogait és 
kötelezettségeit (...), valamint azokat a hadviselési törvényeket és szokásokat, 
amelyek betartására a semlegesek joggal tartanának igényt". Roosevelt, 
kódoltan utalva a versailles-i szerződésre, azt is megemlítette, hogy szükség 
van , különféle nemzetközi kiigazítások" foganatosítására, hogy 
,kiküszöböljenek olyan visszásságokat, amelyek bizonyos, a Nagy Háború 
befejezésekor kötött egyezmények természetéből fakadhattak". Az Egyesült 
Államok ugyanekkor továbbra is fenntartaná a maga jól ismert, , mindennemű 
politikai közbelépéstől mentes, hagyományos politikáját", más szóval a maga 
katonai semlegességét." Végezetül Lindsay hangsúlyozta, hogy az elnök 
egyelőre csak a brit kormánnyal osztja meg gondolatait. , Kezdeményezését 
csak abban az esetben folytatja, ha önök legkésőbb január 17-ig biztosítják 
róla, hogy az bírja Őfelsége kormányának szíves helyeslését és osztatlan 
támogatását." 


Mostanra új állandó miniszterhelyettes került a külügyminisztériumba Sir 
Alexander Cadogan személyében, aki Kínában szolgált nagykövetként, de Edén 
1936-ban visszahívta Londonba. 1938. január 1-jén a külügyminisztérium 
terjengős és némileg nyakatekert bejelentésben tudatta, hogy Sir Robert 
Vansittartot, a miniszter hosszú időn át hivatalban volt állandó helyettesét 

, előléptetik" a kormány diplomáciai főtanácsosává, és Cadogan lesz az utóda. 
A bejelentést széles körben kommentálták. Vansittart új állását frissen 
létesítették, és bár igen előkelőén hangzott, végeredményben többé-kevésbé 
szinekúra volt. Chamberlain nem is leplezte elégedettségét. 


S. B. [Stanley Baldwin] megannyi hónapon át folytatott meddő és időt pazarló 
próbálkozásai után, hogy Vant kitúrja a kül. min.-ból, 
mulatságos megállapítani, hogy nekem ez 3 nap alatt sikerült. (...) Van 


elfogadta ajánlatomat; igaz, hogy nem adtam neki más lehetőséget! Ha majd 
Anthony az ötleteit egy Alick Cadogan-szerű lassú és józan emberrel közösen 
dolgozhatja ki, sokkal megbízhatóbb lesz. Van olyan hatást tett 

Anthonyra, hogy éppenséggel megsokszorozta az ő természet adta vibrációit, 
és ösztöneit, amelyek sajnos mind az én politikám ellen irányították.? 


Cadogan személye biztonságot ígért: , Nemcsak intelligens, hatékony, 
rendíthetetlen, lojális, szűkszavú és ízig-vérig a konvenciókhoz ragaszkodó, de 
ítélete is józan, és bár tartózkodó természetű, mégis megnyerő/"? Január 12-én 
a délután vége felé Lindsay sürgönyeit megfejtették, és Cadogan magyarázó 
jegyzete kíséretében elküldték Cheguersbe, a miniszterelnöknek. , Az elnök 
valóban bátor ember - írta elismerően Cadogan -, és nem szabad 
elkedvetlenítenünk, jóllehet terve sikerének kilátásai problematikusak, és a 
kockázat is jelentős lehet."!9 Magánemberként azonban Cadogan úgy vélte, 
hogy , nem így kell üzletet kötni".!! Másnap reggel újabb sürgöny érkezett 
Washingtonból. Lindsay, aki korábban maga is állandó miniszterhelyettes és 
berlini nagykövet volt, köztiszteletnek örvendett, és széles körben csodálták. 
Köztudott volt, hogy , nem szokott ömlengeni, és az érzelmeit sem árulja el".!2 
Most azonban sürgette a kormányt, hogy támogassa Roosevelt , őszinte 
törekvését a világban uralkodó feszültség oldására". 


A destruktív kritika, a fenntartások vagy a problémák világosabb 
meghatározására irányuló kísérletek aligha mozdíthatják elő kedvezően az 
önök céljait, ám aránytalanul rossz benyomást keltenek majd a Roosevelt- 
adminisztrációban. Ezért tiszteletteljesen, de nagyon komolyan kérem, hogy 
Őfelsége kormánya mielőbb gyors és nagyon szívélyes 


helyesléssel válaszoljon erre az értékes kezdeményezésre.1? 


A miniszterelnöknek azonban semmi ilyesmi nem állt szándékában. ,,A tervet - 
vallotta meg naplójának - fantasztikusnak találtam, és valószínűnek tartottam, 
hogy Német- és Olaszország gúnyt űznek majd belőle."!§ Nővérének 
elpanaszolta, hogy az elnök megközelítése , bombaként" hatott rá, és ,a 
legfáradságosabb és legaggodalmasabb erőfeszítésekre" késztette.!? Attól 
tartott, hogy mindkét ország a tárgyalások elhalasztásának ürügyéül használná, 
és a diktátorok megosztásának kísérleteként értelmezné. A 
külügyminisztériumban Cadogan felismerte, hogy Chamberlain , irtózik" az 
elnök elképzelésétől, bár érthető módon nem szívesen bánna vele lekezelően.! 
Ezért békülékeny választervezetet fogalmazott Lindsay-nek, azt javasolva, 

hogy ezt a fogalmazványt először küldjék el jóváhagyásra Edennek Dél- 
Franciaországba. Chamberlain azonban még e javaslat ellen is vétót emelt 
(abból az állítólagos okból, hogy a Grasse-ba vezető telefonvonal nem lenne 
biztonságos). Sem Lindsay támogató hangú sürgönyéről, sem Cadogan 
válaszáról nem vett tudomást, ehelyett jóváhagyott egy Washingtonba küldendő 
sürgönyt, amelyről maga is elismerte, hogy , nagyon óvatos 

fogalmazásban utalt az esetleges ellenséges fogadtatásra".1" Valójában, 
jegyezte meg Edén egyik életrajzírója, elutasításról volt szó, , önelégült és 
fölényes" fogalmazásban: , kevés ilyen gyászos dokumentum akad a modern 


nemzetközi politikában".!8 


Cadogannek végül sikerült rávennie a vonakodó Chamberlaint, hogy hívja 
vissza Edent a szabadságáról. A külügyminiszter a fenyegető transzatlanti 
diplomáciai válságot illetően még mindig boldog tudatlanságban élt, amikor 
január 14-én reggel Cadogan végül a telefonhoz kérette. Az utóbbi a telefonon 
nem bocsátkozhatott részletekbe, de nyomatékosan sürgette Edent, hogy 
azonnal térjen haza. Megbeszélték, hogy még aznap este Cannes-ban vonatra 
száll, majd Párizsból hazarepül. Londonból minden lényeges irattal megrakott 
diplomáciai táskát küldtek Marseille-be, az este tízkor befutó vonat elé, ám 
Cadogan tervei rosszul sültek el. A táska Marseille-ben lekéste a vonatot, a 
Párizsból induló gépeket pedig a viharos szél miatt törölték. Edén felszállt a 
Csatorna felé tartó vonatra, kivette részét egy kellemetlen átkelésből, és végül 
másnap késő délután érkezett Folkestone-ba. A tenger még ekkor is úgy 
háborgott, hogy a hajó nekiütközött a mólónak, ami jelentős károkat 

okozott. A kikötőben a külügyminisztert Cadogan és Harvey várta, 

, idegesen és nagy köteg papírt cipelve", !? de a Londonba tartó vonaton 
legalább felkészíthették az előző néhány nap eseményeiből. 

Edén , fel volt háborodva, és az egész ügy kezelését kínosnak találta".9 
Tisztában volt vele, hogy a párizsi brit nagykövetségen át Grasse-ban is simán 
elérhették volna, és ha nem feltétlenül győzte is meg az elnök javaslatának 
minden részlete, aggasztották az amerikaiakkal szemben éppen e sorsdöntő 
pillanatokban alkalmazott lekezelő bánásmód távolabbi folyományai. Aznap 
este Cadogannel vacsorázott, és vacsora után sürgöny érkezett, amelyben 
Lindsay jelezte, hogy Roosevelt hajlandó rövid időre elhalasztani 
kezdeményezését, de hangot adott csalódásának Chamberlain válasza miatt, 
amely Welles szerint , felért egy hideg zuhannyal".2! Edén nem vesztegette 
tovább az időt. Anélkül, hogy a dolgot megtanácskozta volna Chamberlainnel, 


még ott a helyszínen sürgönyt fogalmazott Lindsay-nek, cáfolva a miniszter- 
elnök korábbi üzenetét. Kifejezte aggodalmát, amiért ,,az elnök csalódásának 
adhat hangot a részünkről negatívnak érzett magatartás 

miatt. Meggyőződésem, hogy az üzenet nem szándékozott ilyen 

benyomást kelteni". A helyzetet súlyosbította az ő külföldi távolléte, amely 
nem engedte, hogy e , nagy horderejű javaslatokról" konzultáljon 
Chamberlainnel. Másnap reggel beszélni fog a miniszterelnökkel, és azon 
lesz, hogy kitörjön a zsákutcából.?? A táviratot hajnali fél háromkor adták fel a 
külügyminisztériumban, és Edén a nyomaték kedvéért meg is telefonálta 
Lindsay-nek a tartalmát. 


Január 16-án, vasárnap reggel Edén elhajtott Cheguersbe. Chamberlain ugyan 
kifelé barátságos és látszólag jókedvű volt, de érezhetően ingerelték 
külügyminiszterének éjszakai lépései. A fagyos hangulatban elköltött ebéd, 
majd a szabad természetben tett hosszú délutáni séta folyamán a két férfi 
nézetei távolabb voltak egymástól, mint valaha. Edén erőteljesen támogatta az 
angol-amerikai együttműködést és Roosevelt kezdeményezésének elfogadását, 
Chamberlain azonban csökönyösen hangoztatta, hogy ez , szétzilálná saját 
törekvéseinket". Ezután Mussolinin és abesszíniái hódításának de jure, azaz 
formális diplomáciai elismerésén vitatkoztak össze. , Minél gyengébb 
Mussolini - jelentette ki Edén -, annál kevésbé érdekli Hitlert." Szerinte az 
újonnan meghódított birodalom csak azt eredményezné, hogy , megnövekedne 
a tekintélye, és ezért Hitler szemében még vonzóbbá válna"."? Chamberlaint 
azonban hidegen hagyta ez az okoskodás; különben is, sógornőjével, az 

éppen Rómában tartózkodó Lady Ivy Chamberlainnel, valamint Dino 

Grandi gróffal, a londoni olasz nagykövettel együtt Edén háta mögött már 
további titkos és önálló diplomáciai kezdeményezést fontolgatott. 


Roosevelt válasza január 18-án reggel érkezett meg Londonba. Vonakodva bár, 
de hozzájárult javaslata nyilvánosságra hozásának elhalasztásához, ám Lindsay 
bizalmasan elárulta, hogy az elnök , határozottan érzékeltette csalódottságát". 
Edén nagy örömére Roosevelt kifejezte súlyos aggodalmát Abesszínia de jure 
elismerésének eshetősége miatt, amely véleménye szerint károsan hatna az 
amerikai közvéleményre. Lindsay ezzel kapcsolatos levelében kiemelten 
foglalkozott ezzel a szemponttal. 


Undort keltene: felélesztene és megsokszorozna minden, a gesztenye 
kikaparásával kapcsolatos félelmet; és úgy állítanák be, mint korrupt európai 
alkut az Egyesült Államokat közelről érintő távol-keleti érdekek rovására. 


Aznap este Edennek viharos kétórás megbeszélést kellett elviselnie 
Chamberlainnel, aki kitartott álláspontja mellett: e szerint továbbra is azt kéri 
majd, hogy Roosevelt halassza el, ha szükséges, határozatlan időre, 
kezdeményezését, miközben ő maga tovább tárgyal Mussolinival a 
megállapodásról. Harvey szerint , azt is elismerte, hogy alapvető nézeteltérés 
van közte és A. E. között, és célzott rá, hogy a másiknak mennie kell".?? 
Hozzájárult azonban, hogy a kérdést másnap a kormány Külügyi Bizottsága 
elé terjesszék. , Attól tartok, az az alapvető nehézség, hogy Neville küldetéses 
embernek hiszi magát, akinek az a feladata, hogy kiegyezzen a diktátorokkal" - 
jelentette ki Edén. Fő kifogása a Roosevelt-terv ellen az, hogy , jelentősen 


irritálná a diktatórikus hatalmakat".2§ 


Az elkövetkező napokban a külpolitikai bizottság több ülésen is tárgyalt az 
elnök leveléről. A január 19-i megbeszélésen Edén történetesen Sir Thomas 
Inskip mellett ült, és átkukucskálva kollégája válla fölött meglátta, hogy a 
honvédelem összehangolásának minisztere ezt firkan-totta jegyzettömbjébe: 

, Edén politikája, hogy felsorakoztassa az USA-t, Nagy-Britanniát, 
Franciaországot. Az eredmény: háború."?" A miniszterelnök ezenközben Edén 
nagy bosszúságára hosszú részletet olvasott fel Rómában tartózkodó 
sógornője leveléből, hogy igazolja, miért nem hajlandó Roosevelt tervével 
foglalkozni. Tudatta a jelenlévőkkel, hogy Grandi visszatért itáliai 
vakációjáról, és egy, a külügyminisztériumban rendezett megbeszélésen 
megerősítette, hogy minden, Olaszországgal folytatandó további tárgyalás ára 
Abesszínia de jure elismerése. Edén felismerte, hogy elszigetelődött, és a 
kormány többi tagja részéről sértő bánásmódot volt kénytelen eltűrni. Hosszas 
vita után Cadogant megbízták, hogy fogalmazza át Chamberlain Rooseveltnek 
küldendő válaszát. Aznap este Edén meghívta vacsorára Cranborne-t, Harvey-t, 
valamint Jim Thomast, aki parlamenti magántitkára és meghitt bizalmasa volt. 
Vendégei értésére adták, hogy bármennyire szeretne is lemondani, a szóban 
forgó probléma kapcsán ezt egyszerűen nem teheti meg, hiszen a 
nagyközönség előtt az egész ügyet titokban kell tartani. 


Az éjszaka folyamán Chamberlain részben módosította álláspontját, és amikor 
másnap Edén ebédidőben találkozott vele, már nem látszott olyan 
magabiztosnak. Most kompromisszumos megoldást javasolt, amely 
párhuzamos megközelítésre épült: folytassák egyidejűleg a Roosevelt-féle 
kezdeményezést és a Mussolinival elindított tárgyalásokat. Edén, mivel ismerte 
az elnök sziklaszilárd álláspontját Abesszínia ügyében, irreálisnak találta az 
elképzelést, de a külpolitikai bizottság aznap délutáni ülésén azt tapasztalta, 


hogy miniszterkollégái inmár nem ragaszkodnak oly makacsul 
tiltakozásukhoz. Harvey feltételezése szerint , a min. eln.-öt nyilvánvalóan 
megrázta Edén lemondásának eshetősége". Megegyeztek, hogy Edén 
fogalmazzon három újabb táviratot, amelyek nyitva hagyják a britek opcióit. 
Aznap este Edén támogatói ismét egybegyűltek a külügyminiszter otthonában, 
majd Harvey összefoglalta benyomásukat, miszerint , A. E. jobban járna, 

ha kívül maradna a kormányon, mivel a xrégi bandax éberen lesi majd az 
alkalmat, hogy újból elgáncsolja. Egyébként mindenképpen megengedheti 
magának, hogy tetszése szerint keménységet mutasson, mivel a többiek most 
már felfogták, hogy bármikor lemondhat, és félnek tőle. Immár tudjuk, hogy a 
min. eln. irtózik az amerikaiakkal való együttműködéstől, és békét akar kötni a 
diktátorokkal."7§ 


Január 21-én két ízben is összeült a külpolitikai bizottság. Chamberlain, aki 
Birminghamben éjszakázott, rosszkedvűen, de időben jelent meg az első, déli 
fél tizenkettőre kitűzött ülésen. Edén bemutatta a sürgönyök vázlatát, de 
egyezség nem jött létre. A második ülést délután háromra hívták össze - ez volt 
Edén negyedik kísérlete, hogy kiálljon a maga változata mellett. Kollégái 
azonban továbbra is a miniszterelnököt támogatták, és végül olyan 
kompromisszum született, hogy ne három, hanem négy sürgönyt küldjenek 
Washingtonba. Az első Chamberlain Roosevelthez intézett rövid, személyes 
üzenete volt, amelyben köszönetét mondott mindennemű bejelentés 
elhalasztásáért, nyugtázta az elnök csalódottságát, majd befejezésül 
megállapította, hogy a miniszterelnök , melegen üdvözli az elnök 
kezdeményezését", és elkövet , minden tőle telhetőt, hogy hozzájáruljon a terv 
sikeréhez, függetlenül attól, hogy az elnök mikor lát hozzá a 
megvalósításához"? A második üzenet terjengősen ismertette az Abesszínia 
elismerése és a Földközi-tenger vidékének megbékítése mögött rejlő brit 
elképzeléseket. A két további távirat Lindsay-nek szólt, és kendőzetlenül 
figyelmeztette, hogy diplomáciai szempontból kötéltáncot jár. A jövőben 
feltétlenül mellőzze, hogy a javaslatok kapcsán osztozzon Amerikával a 
felelősségben, arra az esetre, ha az elképzelés publikussá válása után rossz 
sajtót kapna. Ha netán így történne, ugyancsak létfontosságú, hogy Roosevelt 
ne hivatkozhasson London bátorítására. 


Washingtonban némi megkönnyebbüléssel fogadták mind Chamberlain 
langyos üdvözletét, amellyel a kezdeményezést nyugtázta, mind az örvendetes 
hírt, hogy a de jure elismerésre csak az Olaszországgal kötendő általános 
egyezség részeként kerülhet sor. Az elnök, közölte Welles, ,,az elismerést 


kellemetlen pirulának tekintette, amelyet mind a kettőnknek le kell nyelnünk, és 
azt óhajtotta, hogy együtt nyeljük le".? Ám Roosevelt kezdeményezése 
valójában immár dugába dőlt. Január 25-én Edén újra megjelent a 
Népszövetség genfi székhelyén; ennélfogva ismét távol volt, amikor az elnök 
feltűnés nélkül bejelentette, hogy kezdeményezését elnapolja; ürügyként arra 
hivatkozott, hogy a február 4-i berlini személycserék után Hitler még 
erősebben markolja a hatalom gyeplőit. Amikor Winston Churchill már ráért, 
hogy ígéretéhez híven történetírással foglalkozzon, azt írta: , Semmilyen 
esemény nem háríthatta volna el nagyobb valószínűséggel a háborút - vagy 
akár meg is akadályozhatta volna -, mint az Egyesült Államok bekapcsolódása 
az európai gyűlölködések és féléi-mek körforgásába/ Roosevelt 
kezdeményezéseinek Chamberlain általi elutasításával , oda lett az utolsó 
halvány remény is, hogy háború nélkül menthetjük meg a világot a 
zsarnokságtól".?! 

Mialatt a miniszterelnök január jó részét azzal töltötte, hogy 
külügyminiszterével vagdalkozott Roosevelt javaslatáról, suba alatt önálló 
terveket kovácsolt, hogyan kezdjen titkos tárgyalásokat Mussolinival, 
mégpedig párhuzamosan Londonban és Rómában. Két lehetséges alkalmat 
vett szemügyre: először azt az időt, amikor Edén Dél-Franciaországban 

üdül, majd a külügyminiszter genfi távollétét. Úgy tervezte, hogy még 

mielőtt Edén hazatérne Londonba, ő megegyezik Grandival. Január 9-én, 
amikor Edén még megnyugtatóan távol volt, úgy döntött: itt a pillanat, amikor 
elvetheti külügyminisztere tanácsát , a saját módszerem javára". Ez a 
módszer abban állt, hogy bevonja tervébe sógornőjét, Lady Ivy 
Chamberlaint, elhunyt féltestvére, Austen özvegyét. Az asszony akkor 
ismerkedett meg Mussolinival, amikor 1925 októberében elkísérte férjét a 
locarnói konferenciára; azóta, Halifax szavaival, , az olasz ügy lelkes, de naiv 
csodálója lett". 1937 decemberében, néhány hónappal Austen Chamberlain 
halála után, Ivy visszatért Rómába, ahol a Grand Hotelben rakott fészket. 


Csakhamar úgy érezte, teljes mértékben beilleszkedett Róma politikai és 
diplomáciai világába, és lelkendezve írta Chamberlainnek, hogy , mindazok, 
akik számítanak", elhalmozzák meghívásaikkal. Még a Dúcétól is kapott 

, spontán" invitálást: , megszorította, majd megcsókolta mindkét kezemet", és 
felidézte a boldog locarnói napokat. , Ha mást nem is vittem volna véghez - 
kérkedett -, bevezettem e világ térképére az angol követséget." Volt azonban 


ennek a frenetikus nagyvilági életnek hátulütője is. , Minden áldott nap, minden 
étkezésnél - panaszolta a hölgy - meg kell küzdenem az Anthony iránti 
ellenszenvvel." Szilveszterkor személyes audienciát eszközölt ki a Chigi- 
palotában, vagyis az olasz külügyminisztériumban Galeazzo Ciano gróf 
külügyminiszternél, Mussolini vejénél. Levelet vitt magával Chamberlaintől, 
amelyben a brit miniszterelnök ismételten kinyilvánította eltökéltségét, hogy 
tárgyalni kezdjen Olaszországgal. Úgy látszott, Cianót boldoggá teszi a 

hír. , Önnek volt igaza! Ez rendkívül hasznos! - örvendezett. - Beszámolok a 
levélről a Dúcénak!"? Magánemberként már nem volt ilyen lelkes. Arról 
panaszkodott, hogy a levélben , nincs semmi új, csak a régi sirámok a Radio 
Bari és az olasz sajtó britellenes propagandájáról, meg az általános jó szándék 
újbóli bizonygatása a velünk folytatandó tárgyalások kapcsán. Nos, majd 
meglátjuk..." 


Chamberlain londoni közvetítőjét merőben más fából faragták. Sir Joseph 
Ballt, az MI5 sokéves gyakorlattal rendelkező egykori tisztjét 1927-ben 
fogadta fel J. C. C. Davidson, a konzervatív párt akkori elnöke, hogy irányítsa 
a párt reklámgépezetét. Davidson később felidézte, hogy Ball , szívós volt, és 
mindig tudta, mi szolgálja az érdekeit". Különösen tetszett neki, hogy a korábbi 
hírszerző tisztet , át- meg átjárják a Szolgálat hagyományai, és senkit sem 
ismertem, aki több tapasztalatot halmozott volna fel az élet árnyoldalairól vagy 
a szélhámosokkal való bánásmódról". 1929-ben Ball lett az újonnan alapított 
Konzervatív Kutatási Osztály (Conservative Research Department) első 
igazgatója, és e minőségében az osztály elnökének, Neville Chamberlainnek 
kitartó szövetségesévé és horgászcimborájává vált. Ball szakértelmét 
hamarosan gyümölcsöztették: Davidson meg ő , saját, a párt szervezetétől 
teljesen független kis hírszerző szolgálatot működtettek". Külön 

említést érdemel Ball ügynökhálózata, amelynek tagjai sikerrel szivárogtak be 
a Munkáspárt főhadiszállására, valamint a nyomdába, ahol a párt valamennyi 
röpiratát és politikai dokumentumát előállították." 


Ball egyik kapcsolata, bizonyos Adrian Dingli máltai-olasz-angol származású 
ügyvéd volt. Dingli Máltán nevelkedett a sziget legfelső bí-rájának fiaként, az 
első világháborúban a Királyi Tengerésztüzérségnél szolgált, majd Londonban 
telepedett le. Middle Temple-ben berendezett irodájából indulva hamarosan az 
olasz nagykövetség jogtanácsosa és a nagykövet, Grandi gróf bizalmasa lett, 
továbbá az előkelő tory Carlton Klub tagjaként Ball-lal is megismerkedett. 
Valamikor 1937-ben felajánlotta, hogy ellátja Ballt , az olasz diplomáciai 


lépésekről szóló titkos információkkal". Ettől kezdve 1937 hátralévő 
hónapjaiban a két férfi rendszeresen találkozott, hogy információt cseréljen, 
de a bizonyítékok arra vallanak, hogy a köztük megnyílt titkos csatorna 
inkább Olaszország javát szolgálta, semmint Nagy-Britanniáét. 


Január 10-én Ball közölte Dinglivel: a miniszterelnök , tudni szeretné, vajon 
Grandi kap-e engedélyt Rómából, hogy a min. eln.-kel Londonban tárgyalni 
kezdjen". Dingli gyanakodott, Ball azonban megnyugtatta, hogy Edent külföldi 
távolléte idején Chamberlain helyettesíti, és , a javaslat a min. eln. véleményét 
fejezi ki". Grandi ekkor éppen Rómában tartózkodott, és Ball tudta: a brit 
hírszerzés megfejt minden, táviratilag en clair küldött üzenetet, és továbbítja a 
külügyminisztériumnak, tehát Edennek. Bármily hihetetlen, London és Róma 
között egész sor védett telefonbeszélgetésre volt szükség, hogy Chamberlain 
üzenetének lényege az olasz fél számára világos legyen, anélkül hogy az 
információ Chamberlain saját külügyminiszterének fülébe jusson. így jött létre 
a megegyezés, miszerint Chamberlain és Grandi január 17-én, Londonban ül 
majd össze. 


A miniszterelnök bosszúságára ezt az első kísérletet a külügyminiszter háta 
mögötti fedett nemzetközi diplomáciai lépésre keresztülhúzta Cadogan 
makacssága: ragaszkodott hozzá, hogy Edent hívják vissza szabadságáról, 
mivel Roosevelt javaslatával neki kell foglalkoznia. Amikor Edén január 16-án 
visszatért Londonba, a tervezett találkozót csendben lefújták. Chamberlain 
eszén azonban nem lehetett túljárni: merőben rendhagyó lépésre szánta el 
magát. Ball közreműködésével levelet fogalmazott Edennek Grandi nevében, 
amelyben az olasz nagykövet közös találkozót kér a miniszterelnökkel meg a 
külügyminiszterrel. Grandit feszélyezte ugyan, hogy a gesztus olyan 
benyomást kelt, mintha az olaszok üldöznék Chamberlaint, holott az igazság 
ennek épp az ellenkezője volt, de nemigen utasíthatott el egy Ball kézírásával, 
Chamberlain Downing Street-i levélpapírján írott levelet. így hát a levelet 
legépelték, aláíratták Grandival, és elküldték Edennek. Ezalatt Ball, Grandi és 
Dingli találkozott az olasz nagy-követségen, hogy eldöntsék, miképp 
támogathatják Chamberlaint a leghatékonyabban, és , semlegesíthetik Edén 
esetleges obstrukcióját".9 


Január 21-én a BBC esti híradójában bejelentették, hogy , semmilyen lépés 
nincs tervbe véve az angol-olasz viszony javítása céljából". A közlemény nagy 
megdöbbenést keltett mind az olasz nagykövetségen, mind a Downing Streeten, 
és Ballt közvetlenül Chamberlain hatalmazta fel a hír cáfolatára. Ball 


nyomására a BBC másnap este közölte, hogy a bejelentés pontatlan volt; 
időközben azonban néhány szombati újság, másnap pedig a The Sunday Times 
is hírt adott róla. Ball attól tartott, hogy az olaszok a negatív reklámot a 
közelgő megbeszélések lemondására használják, és biztosította őket, hogy 
Chamberlaint , kihozta sodrából" a médiavisszhang, és személyesen utasította 
őt, Ballt a jelentősebb hírforrások megcáfolására. Ball hangsúlyozta továbbá, 
hogy Chamberlain energikusan rászólt Edenre, és utasította, hogy kövesse a 
hivatalos vonalat, továbbá kutassa fel az eredeti hírforrást. Noha Ball azt is 
jelentette, hogy Edén , duzzogva" reagált, Chamberlain még mindig 
reménykedett, hogy mihelyt a külügyminiszter visszatér küszöbönálló 
népszövetségi látogatásáról, a tárgyalások mégis megkezdődhetnek." ! 


Genfi tartózkodása folyamán Edennek Yvon Delboss francia külügyminiszter 
betekintést engedett a francia hírszerzés jelentéseibe, amelyek arra utaltak, 
hogy Olaszország, ahelyett hogy leépítené, fokozza katonai beavatkozását a 
spanyol polgárháborúba. Londonba visszatérve Edén egy külügyminiszteri 
feljegyzésben tisztázta álláspontját. 


Mindenesetre helytálló, hogy ameddig a spanyolországi helyzet nem változik, 
és az olasz repülőgépek továbbra is bombázzák a polgári lakosságot, továbbá 
amíg az olasz beavatkozás különböző formákban továbbra is megnyilvánul, 
országunk és Olaszország viszonyában nem állhat be javulás." 


Február elején újabb hír igazolta Edén aggodalmait: az SS Endymion nevű brit 
kereskedelmi hajót a Földközi-tengeren elsüllyesztette egy azonosí-tatlan, de a 
feltételezések szerint olasz tengeralattjáró. Néhány nappal később egy további 
brit hajót is elsüllyesztettek, ezúttal a levegőből. A kormány azzal torolta meg 
az akciókat, hogy a körzet semleges hajóforgalmának védelmére felújította az 
úgynevezett Nyon-őrjáratokat, Edén pedig magához kérette Grandit, hogy 
figyelmeztesse: a haditengerészet el fog süllyeszteni minden víz alatt 
tartózkodó tengeralattjárót, amellyel a brit zónában találkozik. A brit 
hozzáállásnak ez a megmerevedése kifizetődőnek bizonyult, és február 4-én 
Grandi tudatta a külügyminisztériummal, hogy az olasz kormány felújítja 
részvételét a Nyon-őrjáratokban. 


Habár Edén azt hitte, hogy ismét ő kerekedett felül, nem tudott róla, hogy 
Chamberlain újabban magasabb fokozatra emelte a maga Róma felé irányuló 
nem hivatalos diplomáciai kezdeményezéseit. Lady Ivy Chamberlain február 1- 
jét a látnivalók megtekintésének szentelte, és alig kapott levegőt izgalmában, 


amikor a szállodába visszatérve megtudta, hogy , egész Rómát átfésülték 
utánam (...) a Duce este hétkor látni kíván!". Ciano kocsit küldött érte, és 
elkísérte a Palazzo Veneziába, ahol Mussolini közölte vele: tudomása szerint a 
hölgy fontos levelet kapott sógorától - vajon hajlandó-e a lady tájékoztatni őt a 
levél tartalmáról? Lady Chamberlain túlontúl is készségesen felolvasta a 
levelet, Ciano pedig színpadiasán lefordította ama passzusokat, amelyeket 
Mussolini állítólag nem értett. , Nem valami magabiztos az angoltudása, bár 
szeret angolul beszélni!" - jelentette Ivy.§? Az, hogy Mussolini tudott a levél 
létezéséről, sőt a tartalmáról is, nem volt meglepő. Először is Ivy már fél 
Rómának eldicsekedett, hogy kapott ilyen levelet, és közölte Lord Perth brit 
nagykövettel, hogy , a miniszterelnök azt írja benne, hogy várakozása szerint 
az angol-olasz tárgyalások még jócskán február vége előtt megindulnak". 


Idetartozik, hogy a római brit nagykövetségen a biztonsági intézkedések 
siralmasan elégtelenek voltak. A dokumentumok kisebb mérvű ellopkodása 
már hosszú évek óta szokásban volt, mígnem 1935-ben az olasz hírszerzés , P. 
osztaga" (a , P" prelevamentót, vagyis eltulajdonítást jelent) a lopásokat 
rendezett formába szervezte; az osztag eleve a külföldi követségek titkainak 
megszerzésére jött létre. A britek nem küzdöttek ez ellen valami energikusan. 
Egy bizalmukat élvező és közkedvelt irodavezetőről, aki 1914 óta dolgozott a 
nagykövetségen, és akit a diplomaták , afféle családi jó barátnak" tekintettek, 
később kiderült, hogy hosszú évek óta a ,,P. osztag" fizetési listáján szerepel. 
Ezalatt kedve szerint tulajdonított el titkos dokumentumokat és rejtjelezéseket a 
nagy-követségről, és az utcán átadta őket összekötőjének. Az iratokat 

elvitték, lefényképezték, és másfél órán belül visszatették eredeti helyükre. A 
nagyszámú ellenőrzés - így az az 1937-es kísérlet, amely a nagykö-vetné 
gyémánt nyakékének ellopását követte - nem volt képes feltárni a biztonságnak 
ezt a kirívó megszegését."§ 


Lady Chamberlain - bár erre semmiféle meghatalmazása nem volt -biztosította 
a Dúcét, hogy sógora befolyásának jóvoltából a kormány hovatovább 
megbékült Abesszínia meghódításának elismerésével, és ugyancsak abban 
bízik, hogy a tárgyalások a hónap végén megkezdődhetnek. Mussolini azt 
felelte, hogy , tökéletesen egyetért a min. eln. álláspontjával", ő maga is ,a 
realizmus szellemében dolgozik", és mihelyt a tárgyalások megkezdődnek, 

, komoly szándékkal törekszik majd országaik jó viszonyának 
helyreállítására".§" Az üzenetet Ciano átadta Lord Perthnek, aki továbbította 
Londonba, és egy magánjellegű sürgönyben tájékoztatta a külügyminisztert 


Lady Chamberlain lépéseiről. Edén, csöppet sem meglepően, haragra gerjedt, 
mind a találkozót övező 


titkosság, mind álláspontjának ebből következő aláaknázása miatt. Immár 
nyilvánvalóvá vált, hogy a miniszterelnök a háta mögött kommunikál 
sógornőjével. 


, Most kerültek elém teljes részletességgel az üzenetek, amelyek az elmúlt 
néhány napban futottak be Lady Chamberlaintől - írta Chamberlainnek. - 
Bevallom, elolvasásuk jelentős aggodalmat kelt bennem, és ezt nem 
csillapította a ma reggeli hír sem, miszerint Lady Chamberlain egy további 
hónapra szándékozik Rómában maradni." 


Anélkül, hogy fölöslegesen kicsinyeskednék, Ön bizonyára megérti, hogy ez a 
fajta nem hivatalos diplomácia rendkívül kínos helyzetbe hoz, mivel Mussolini 
tudatában azt a benyomást kelti, hogy megoszthat bennünket, és így kevésbé 
figyel majd oda arra, amit Grandinak mondani kívánok. Mussolini 
nyilvánvalóan és amint ez tőle várható volt, rendkívül ügyesen használta ki azt 
a nyíltságot, amivel Lady Chamberlain megajándékozta."8 


A miniszterelnök, aki természetesen éppen abban a reményben írt 
sógornőjének, hogy az majd továbbítja üzenetét Mussolininak, meglepetést 
színlelt. 


Sajnálom, hogy sógornőm unortodox eljárása aggodalmat keltett önben, de 
nem hinném, hogy akciója bármi kárt okozott volna. (...) Mindazonáltal 


világosan tudtára fogom adni, hogy leveleimet senkinek sem mutathatja meg."? 


Mialatt Ivy Chamberlain a Dúcéval enyelgett, Londonban Sir Joseph Ball 
fokozta az angol-olasz viszony javítására irányuló 

erőfeszítéseit. Propagandakampánya , teljes gőzzel" zajlott, és Grandi nagy 
örömmel értesült róla, hogy , a sajtó berkeiben minden lehetséges 
meggyőzőerőt latba vetettünk, hogy elérjük a kívánatos célt, vagyis 
Olaszországgal kapcsolatban megfordítsuk a közvéleményt". Jellegzetes 
volt ebből a szempontból a Daily Mail február 9-i száma: , NAGY- 
BRITANNIA SÜRGETI A TÁRGYALÁST OLASZORSZÁGGAL - MINDEN 
PROBLÉMA SZŐNYEGRE KERÜL. CIANO GRÓF LONDONBA KÉSZÜL?" 
A lap diplomáciai tudósítója ünnepélyes komolysággal avatta be olvasóit a 
további részletekbe. 


Biztos forrásból közölhetem: a brit kormány alig várja, hogy az 
Olaszországgal folytatandó új tárgyalások a lehető legrövidebb időn belül 
meginduljanak. Grandi gróf, az olasz nagykövet ma találkozik Mr. Eden-nel a 
külügyminisztériumban. Politikai körökben úgy vélik, a Nagy-Bri-tannia és 
Olaszország közötti nézeteltérések megoldása máris túl nagy késedelmet 
szenvedett. 


Abesszínia teljes körű jogi elismerése szintén megtörténik majd, , az általános 
rendezés részeként"; a britek elleni olasz propaganda problémái azonban csak 
, másodlagos jelentőségűek".?! 


Érthető, hogy Edén, akinél Abesszínia elismerése szóba sem jöhetett, a 
propaganda viszont alapvetően fontos volt a számára, felháborodott. Tudta, 
hogy Ciano londoni meghívásának ötlete Lady Chamberlaintől származott, és 
okkal gyanította, hogy a sajtókampány magán viseli , a legfelső helyről eredő 
ösztönzés minden jegyét".?? Harvey is megjegyezte, hogy a 
külügyminisztérium , hírosztálya szerint a kampány mögött csak a 10-es szám 
állhat"? Amikor azonban Edén kérdőre vonta Chamberlaint a Daily Mail 
cikke miatt, a miniszterelnök határozottan tagadta felelősségét - ami persze 
arcátlan hazugság volt. Ez egyszer azonban Ball arra kényszerült, hogy 
előbújjon fedezékéből. Biztosítékot kért olasz informátorától, hogy , G[randi] 
nem fogja említeni a nevét", "§ ám néhány nap múlva Harvey feljegyezte: 

, furcsa eset jutott a fülembe, miszerint az Olaszországgal kapcsolatos 
sajtókampányt NEM a 10-es szám mozgatta, hanem Sir Joseph Ball a 
Konzervatív Pártközpontból. Kíváncsi volnék, kinek a nevében?"?? Edén 
helyesen feltételezte, hogy ezt a túlhajtott sajtófigyelmet Rómában a növekvő 
brit készség, sőt kétségbeesés jeleként értelmeznék; aggodalmát Ciano naplója 
is megerősíti. Az olasz külügyminiszter egyaránt gyanakodott a britek 
indítékaira és tulajdon londoni nagykövetére, akit heveny túlbuzgalommal 
vádolt. , Grandi maximális sebességgel indított - jegyezte fel rosszallón -, és 
felhatalmazást akar, hogy ő kezdje el a tárgyalásokat. Megfogalmaztam egy 


egz 


elvégre Edén manővere is lehet - nyugalmat és elővigyázatot javasoltam.""? 


A szombat reggeli újságok tele voltak a Chamberlain és Edén közti 
nézeteltérést alátámasztó részletekkel. Chamberlain elkeseredve panaszkodott 
nővérének, hogy ezek az anyagok , éppoly hazugok és elvetemültek, mint a 
kontinens akármelyik szennylapja. (...) Minden tekintetben hazugság az egész. 
Péntek délelőtt beszéltem Anthonyval, és teljes volt köztünk az egyetértés, talán 


még annál is teljesebb, mint amilyet néha a múltban elértünk."?" Edent 
meglepte volna ez az állítás. Másnap reggel a The Sunday Times, amelyet 
William Hadley, Chamberlain egyik legtüzesebb sajtóbeli támogatója 
szerkesztett, POLITIKAI KACSA főcím alatt úgynevezett hivatalos démentitt 
tett közzé: 


Minden igazság hiányzik azokból a tudósításokból, amelyek tegnap láttak 
napvilágot a miniszterelnök és a külügyminiszter közti éles nézeteltérések és a 
belőlük következő kormányválság kapcsán. Jóllehet a jelentések terjedelme és 
részletei változóak, megegyeznek abban, hogy Mr. Chamberlaint állítják be a 
külpolitika igazi vállalkozó szellemének, míg Mr. Edén a lassabb és óvatosabb 
eljárások híve. A legmagasabb helyről biztosítottak róla, hogy mindebben 
szemernyi igazság sincs. A miniszterelnök és Mr. Edén között teljes az 
egyetértés."§ 


Két esemény együttes hatása oda vezetett, hogy Londonban is, Rómában is 
sürgessék a Nagy-Britannia és Olaszország közti hivatalos tárgyalások 
mielőbbi megkezdését. Először is Németországból kiszivárgott a hír, hogy 
Hitler február 12-én Berchtesgadenbe rendelte Kurt von Schuschnigg osztrák 
kancellárt, és megfélemlítőnek szánt dühroham után olyan , egyezségre" 
kényszerítette, amely a független Ausztria végének kezdetével volt 
egyenértékű. A brit külügyminisztériumba befutó hírszerzői jelentések 
egyöntetűen feltételezték, hogy Mussolini hallgatólagosan támogatta Hitlert, 
aki jogos aggodalmakat keltve most logikusan viheti sikerre politikáját, azaz 
erőszakkal elfoglalhatja Ausztriát. A feltevések szerint Hitler viszonzásul 
szabad kezet adott Olaszországnak Spanyolországban. Annyi bizonyos, hogy 
Mussolini nemrég közölte külügyminiszterével: , ő maga pártolja Ausztria 
nácivá válását", és Schuschnigg berchtesgadeni látogatása után újból hangot 
adott elégedettségének. , A Duce látta az osztrák-német egyezményt - 
jelentette Ciano. - Azt mondja, logikus és elkerülhetetlen fejleménynek 
tekinti két német állam viszonyában."?? 


Valótlan hír hivatalos cáfolata (francia). -A szerk. 
Február 16-án Ciano írásban utasította Grandit, hogy az Ausztria elleni 
növekvő német agressziós szándék fényében gyorsítsa fel londoni 


erőfeszítéseit. 


Hogy a Duce egy mondásával éljek - amely mint mindig, páratlanul találó 


jelenleg az osztrák ügy negyedik és ötödik felvonása közti szünetben vagyunk. 
Hogy mikor kezdődik az ötödik felvonás? Lehetetlen megjósolni. De belül van 
a lehetőség határain, hogy a tempó felgyorsulhat. Ezt a szünetet - és csakis ezt - 
használhatjuk fel a tárgyalásokra köztünk és London között."9 


A római brit nagykövet sürgős üzenetet továbbított Cianótól Edennek, 
miszerint , bizonyos eljövendő történésekre tekintettel az angol- 

olasz párbeszédet korán el kellene kezdeni". Noha Ciano 

, szántszándékkal homályosan fogalmazott", Perth feltételezte, hogy , az újabb 
ausztriai fejlemények csúnyán ráijesztettek az olasz kormányra, és most félnek 
a jövőtől"."! Lady Chamberlain még szókimondóbb volt. Egy Cianóval 
elköltött ebéd után jelentkezett Perthnél, és arra kérte, továbbítson egy 
magánlevelet Edennek, amelyben baljós figyelmeztetést kockáztatott meg: 

, Minden az időn múlik. Ma még könnyen létrejöhet az egyezség, de 
Európában olyan dolgok vannak alakulóban, amik holnapra lehetetlenné 
teszik."52 


Chamberlainre nagyon is hatott e felszólítások sürgető hangneme, de még 
meggyőzőbb volt a Bálitól hallott aggasztó hír, miszerint Grandira Rómából 
növekvő nyomás nehezedik, és a nagykövetet mindinkább nyugtalanítja a saját 
helyzete. Azzal fenyegetőzik, hogy amennyiben Edennek küldött január 19-i 
levele nyilvánosságra kerülne, nem lenne más választása, mint elárulni - már 
csak azért is, hogy megvédje Olaszország becsületét -, hogy azt a levelet a 
miniszterelnök maga írta. Mi több: ha a megbeszélésre néhány napon belül 
nem kerül sor, akkor elhagyja Londont, alighanem örökre. E kettős - 
személyes, illetve politikai - zsarolás veszélyével szembesülve Chamberlain 
felismerte, hogy olasz politikáját ösz-szeomlás fenyegeti. Edén már jóval 
régebben rámutatott, hogy a miniszterelnöknek távol kellene maradnia a 
Grandival folytatott előzetes megbeszélésekről, csakhogy Chamberlainnek 
most sietős lett a dolga. Edén csodálkozására és a forrás feltárása nélkül 
kijelentette, hogy Grandi már jelentkezett és találkozót kért, és ő teljesíteni 
kívánja óhaját. 


Edén kétszer is megkísérelte, hogy Grandit a külügyminisztériumba hívja, az 
olasz nagykövet azonban szándékos sértéssel válaszolt: egyszerűen nem volt 
hajlandó megjelenni. Nagyon is tudatosan felmérte, hogy Edén ragaszkodna az 
olyan kényelmetlen témákhoz, mint a spanyol- és az osztrákkérdés, míg a 
miniszterelnök, attól tartva, hogy Grandi levele kompromittálja, jóval 
előzékenyebbnek mutatkozna. Grandi eredetileg azt állította, hogy levélben vár 


utasításokat Cianótól, másnap azonban egészen különös kifogással hozakodott 
elő: minden percét, úgymond, leköti a golf. Tény és való, hogy tagja volt a 
London melletti exkluzív Wentworthi Golfklubnak, és Cianónak azzal 
kérkedett, hogy , ismét leráztam Edent, azzal az ürüggyel, hogy elígérkeztem 
golfmeccsre (egyébként utálom a golfot, de szükség esetén úgy teszek, mintha 
részt vennék a játékban)"."§ Bálinak eközben a SIS megsúgta, hogy 

Grandi szándékosan tartózkodik Wentworthben, nehogy találkoznia 

kelljen Edennel. Mindenesetre figyelmeztették, hogy a következő meghívást 
feltétlenül fogadja el, mert ezúttal maga a miniszterelnök akar beszélni vele. 


Február 18-án reggel Edén végigsétált a Downing Streeten a 10-es számú 
kapuig. Előzőleg hasztalan próbálta lebeszélni Chamberlaint a Grandival 
tervezett találkozóról, de amikor kiderült, hogy arra mindenképpen sor kerül, 
legalább figyelmeztető levelet intézett a miniszter-elnökhöz. Grandinak, írta, 
az lesz az egyetlen célja, hogy , erőteljesen javasolja a Rómában tartandó 
megbeszélések haladéktalan megkezdését". 


A helyzet nem úgy fest, mintha Grandinak Spanyolország ügyében bármi 
érdemi mondanivalója lenne. Az a határozott megérzésem, hogy 

nagyon óvatosnak kell lennünk, nehogy bármilyen irányban elkötelezzük 
magunkat Grandi kérését illetően - már ha lesz ilyen kérés. A rendelkezésünkre 
álló információ inkább azt a nézetet erősíti, hogy Róma és Berlin között 
létezik valami egyezség, és Mussolininak van - vagy legalábbis ő így gondolja 
- valami guid pro guója" Berlinből, cserébe azért, hogy belenyugszik az 
osztrák eseményekbe.?? 


Edén tekintélye megerősödött, amikor a konzervatív Külügyi Bizottság a 
képviselőházban előző este tartott, meglepően sok érdeklődőt vonzó ! ülésén 
lelkesen tette magáévá véleményét. Különösen Churchill sürgette kollégáit 
hogy tömörüljenek a külügyminiszter mögött. Délelőtt fél tizenkettőkor 
Grandit bevezették a kormány tanácskozótermébe, és megkezdődött az ülés, 
amelyet a brit diplomáciatörténet legrendhagyóbb eseményei között kell 
számon tartanunk. 


Edennek nem volt szabad megtudnia, hogy a miniszterelnök már elhatározta: 

, Szilárdan ki fogok tartani, még akkor is, ha emiatt elveszítem a 
külügyminiszteremet.""§ A tanácskozást megnyitva először aggodalmát fejezte 
ki a legfrissebb ausztriai fejlemények miatt. Mi a véleménye erről az ügyről az 
olasz kormánynak? - tette fel a kérdést. Grandi sajnálkozását fejezte ki Hitler 


lépései miatt, amelyek - ezt elismerte - nem voltak teljesen váratlanok. Amikor 
azonban Chamberlain, mintegy számadásra szólítva fel a nagykövetet, 
megkérdezte, nem volt-e titkos egyezség Olaszország és Németország között, 
Grandi egyértelműen tagadta, hogy létezne ilyen. Őt az aggasztotta, hogy 

, Németország most a Brenner-hágónál áll, és Olaszország nem fogadhatja el, 
hogy egyedül maradjon a világban két lehetséges nagy ellenfél: Németország 
és Nagy-Britannia között".5" Innen tért át Grandi a britektől elszenvedett 
sérelmek színpadias litániájára, amelyet Edén higgadtan 

végighallgatott. Grandi, ahogy később leírta, 


nagyon ügyes diplomata, és nagyszerűen tette a dolgát. Amikor szünetet tartott, 
N. C. buzdította. Miközben Grandi egymás után részletezte a sérelmeket, ő csak 
ült, és helyeslőén bólogatott. Minél hevesebben bólogatott N. C., annál 
gyalázatosabb lett Grandi beszámolója, mígnem a végén már-már úgy tetszett, 
mi rohantuk le Abesszíniát. Ha N. C. nem mozgatja a fejét, a szöveg 
kétharmadától megmenekültünk volna. 


Ezután Chamberlain felkérte Grandit, világítsa meg Ciano és Ivy Chamberlain 
figyelmeztetéseit, miszerint , bizonyos későbbi fejlemények lehetőségére való 
tekintettel" a megbeszéléseknek a lehető leghamarabb meg kell kezdődniük. 
Bár Edén úgy gondolta, mindez csupán , jellegzetes fasiszta zsarolás", "8 
Grandi ügyesen megkerülte a kérdést: ehelyett megismételte, hogy , ha Nagy- 
Britanniához fűződő viszonyunk nem javítható, akkor Olaszországnak még 
közelebb kellene kerülnie Németországhoz"."? Úgy látszott, Chamberlain 
elégedett ezzel a válasszal, lévén hogy megfelelt az eseményekről kialakult 
értelmezésének. Egészen eddig Edén csak szótlanul figyelt, avagy, Grandit 
idézve, , ellenséges hallgatásba burkolózott", de amikor a nagykövet ismét 
hangsúlyozta, hogy a megbeszéléseket Rómában kell tartani, a külügyminiszter 
, élesen közbeszólt", és visszatért Ausztria kérdésére. Chamberlain arcán 

, kiütközött a csalódás és a bosszúság"."9" Grandi mindössze annyit felelt, 

hogy , nem kapott utasítást Ausztria szóba hozására", ez azonban Edent 

nem elégítette ki. Ám amikor szemével a túloldalon ülő 

miniszterelnököt kereste, , hogy vajon felfogta-e a csattanót", Chamberlain 


csak türelmetlenséget árult el, hogy menjenek tovább."! 


Az ülés végén Spanyolország került szóba, különösen az olasz csapatok 
visszavonásának lehetősége. Grandi most is a semmitmondásnál maradt, és 
elnézést kért, amiért az Edennel folytatott korábbi eszmecserék alkalmából 
túlzott optimizmussal közelítette meg ezt a kérdést. Abban egyeztek meg, hogy 


Chamberlain és Edén az ülést követően meg fogják vitatni a felmerült témákat, 
Grandit pedig arra kérték, hogy háromkor jöjjön vissza. Ezután indulatos 
párbeszéd következett. Chamberlain nyersen tudatta Edennel, hogy ha Grandi 
visszatér, ő arról fogja tájékoztatni, hogy a tárgyalások haladéktalanul 
megkezdődnek, és ő még ezen a délutánon személyesen fogja ezt bejelenteni, 
Perthet pedig haza kell hívni Rómából, hogy ellássák utasításokkal. Edén 
energikusan tiltakozott, rámutatva, hogy Spanyolország ügyében semmire sem 
jutottak, és ő nem hagyja magát zsarolni a Rómából érkező , most vagy soha" 
táviratokkal. Chamberlain , szörnyű haragra gerjedt","" kiabálni kezdett a 
külügyminiszterrel, miközben fel s alá járkált a kormány tanácstermében. 


- . Anthony, maga egyik alkalmat késte le a másik után. Ezt így nem csinálhatja 
tovább! 


- . A maga módszerei - felelte higgadtan Edén - akkor helyénvalók, ha 
megbízik az illetőben, akivel tárgyal. 


- . Igenis megbízom benne - jelentette ki Chamberlain."? 


A miniszterelnök kénytelen-kelletlen beleegyezett, hogy mielőtt bármit 
elhatároznának, konzultálni kell a kormánnyal, Edén pedig visszament 
ebédelni a külügyminisztériumba, ahol azt tapasztalta, hogy ott igen borúsra 
fordult a hangulat. Az indulatok elsősorban , a szamár Ivy" ellen irányultak - 
Cadogan nevezte így"" -, avagy, Cranborne szavaival, , az ostoba hölgy ellen, 
akit két nagyon okos és gátlástalan férfi tani-tott be"."" Megbeszélték, hogy 
Edén nem fog tágítani álláspontjától, és ha a kormány nem ért egyet vele, 
lemond. Ebéd után a külügyminiszter ismét összecsapott Chamberlainnel, de 
tartotta magát véleményéhez. Amikor Grandi pontban háromkor megjelent, 
tudtára adták, hogy másnap rendkívüli kormányülés lesz, és hétfőn megkapja a 
választ. Később, még a délután folyamán Sir John Simon pénzügyminiszter 
felhívta Edent a külügyminisztériumban. , Vigyázzon magára, Anthony - 
figyelmeztette. - Elég fáradtnak látszik. Biztos, hogy nincs semmi baja?" 
Simon ugyan, saját bevallása szerint, , úgy szerette Anthonyt, mint a saját 
fiát", de Jim Thomasnak, Edén parlamenti magántitkárának megvallotta, hogy 
egyre inkább aggódik, hátha a külügyminiszter , fizikailag és szellemileg is 
beteg". Féléves pihenést javasolt, ám Thomas mérgesen visszautasította a 
tanácsot, rámutatva, hogy Edén csak most jött meg egy pihentető dél- 
franciaországi üdülésből."§ A suttogó hadjárat megkezdődött. 


Minden idők egyik legbizarrabb diplomáciai üzenetében Grandi így tudósította 
Cianót a Downing Street-i találkozóról: 


Két ellenség állt szemben egymással, mint két harci pozícióban ágaskodó 
kakas - és minden bevett konvencióval dacolva előttem is ellenségként 
viselkedtek. A kérdések és kétségek, amelyekkel Chamberlain hozzám fordult, 
kivétel nélkül szántszándékkal úgy voltak fogalmazva, hogy cáfolják vagy 
megdöntsék az érveket, amelyekre Edén előzőleg épített, vagy amelyekkel a 
maga nyomorúságos olaszellenes és antifasiszta politikáját, Chamberlainnel 
szembeszállva, igazolni próbálta."" 


Grandi eldicsekedett vele: neki mindig is az volt a célja, hogy , éket verjen az 
Edén és Chamberlain között nyíló hasadékba, és ha lehet, tovább tágítsa","? és 
úgy tűnik, fáradozása sikeres volt. A délután folyamán Edén elutazott 
leamingtoni választókerületébe, , mélységes keserűséggel, amiért kollégái így 
bánnak vele, és azzal az érzéssel, hogy nem bírja tovább"."? Immár 


Chamberlain is felismerte, hogy , kormányválság előestéjét éli".?9 


A szombat reggeli lapok címoldalait az a hír uralta, hogy a hírhedett 
arisztokrata ékszertolvajokból álló, úgynevezett , mayfairi banda" négy tagját, 
akik félholtan hagyták a Cartier cég egyik ékszerészét a Hyde Park 
Szállódéban, kényszermunkára és , kilencágú macskára" ítélték. A belső 
oldalakon viszont a legtöbb újság lehozta az első jelzéseket, miszerint a White- 
hallban nincs minden rendben, és mire a kormány délután háromkor összeült, 
a Downing Streeten nagy tömeg verődött egybe. Edén az 

ebédnél külügyminisztériumi tanácsadóinak szőkébb körével készült fel az 
újabb ütközetre; a jelenlévők egyhangúan sürgették, hogy megalkuvás 

nélkül képviselje álláspontját, és amikor átment a Downing Street túloldalára, a 
tömeg harsányan megéljenezte. Ezután bő három óráig nem mutatkozott. 


Chamberlain azzal nyitotta meg az ülést, hogy elnézést kért, amiért a 
minisztereket egy szombati napon kirángatja otthonukból, majd egyórás, 
unalmas beszédbe bocsátkozott az Olaszországgal folytatott megbeszélések 
történetéről. A kormány legtöbb tagja még azt sem értette, egyáltalán miért 
vannak itt. Halifax egy cédulát csempészett oda a mellette ülő Sam Hoare 
belügyminiszternek, hogy , kérdezze meg, mi értelme ennek az unalmas 
történelemórának".§!1 Chamberlain mesteri furfanggal kezdettől arra 
törekedett, hogy Edennel szembeni nézet-eltéréseit minél banálisabbnak 
tüntesse fel. , Ami az Olaszországgal kötendő egyezség kívánatos voltát illeti - 


hangoztatta -, a fő probléma nem elvi, hanem a módszer és az időzítés körül 
forog, vagyis a kérdés úgy hangzik: megfelelő-e a jelen pillanat vagy sem." 
Egyike ez , azon alkalmaknak, amelyek ritkán adódnak, és nem térnek vissza. 
(...) Most itt az alkalom, hogy megmutassuk Signor Mussolininak: Herr 
Hitler helyett más barátokat is szerezhetne." Végezetül kijelentette: ,, Ha 

nem ragadnánk meg ezt az alkalmat, az nemcsak balgaság lenne, 

hanem egyenesen bűn."?2 Edén , elég szürkén"? válaszolt, ismét felsorolva 
indítékait, amelyek miatt ellenzi az Olaszországgal folytatandó tárgyalások 
megkezdését. Ismertette meggyőződését, hogy Mussolini nem szavahihető; 
gyanúját, hogy az Ausztria sorsáról kötött német-olasz alkut illetően Grandi 
hazudott; követelte a Spanyolországban tartózkodó olasz csapatok azonnali 
visszavonását, mint a jóhiszeműség bizonyítékát; és rámutatott arra, hogy 
Nagy-Britannia nemzetközi presztízse veszélyben forogna, ha az a látszat 
támadna, hogy enged a diktátorok zsarolásának, hogy , London 
megfutamodik" és , pánikot kelt barátaink körében".8 Arra azonban, hogy 
Roosevelt hozzáállására utaljon, nem vitte rá a lélek. 


Chamberlain ekkor hozzászólásra kérte a kormány többi tagját. A többség 
egyértelműen őt támogatta. Még Edén természetes szövetségesei is 
megzavarodtak. , Edén - nekem legalábbis úgy rémlett - nem fejtette ki valami 
jól az álláspontját - jegyezte fel Duff Cooper, az Admi-ralitás Első Lordja -, és 
úgy éreztem, hogy azokat, akik előzetesen nem alakították ki véleményüket, a 
miniszterelnök győzte meg."?? Edén beletörődött a vereségbe, de 
figyelmeztetett, hogy , nem javasolhat az Alsóháznak olyan eljárást, amellyel 
nem ért egyet, és nem érvelhet mellette. Ha kollégái vele ellentétesen döntenek, 
akkor csak remélni tudja, hogy találnak majd valaki mást, aki segítségükre van 
e döntés megvalósításában."?§ Ezekre a szavakra , elborzadva hördültek fel"?7 
az asztal körül ülők, Chamberlainnek azonban arcizma sem rezdült, és 

, Szárazon megjegyezte: a helyzet annál nyomasztóbb, mivel ő maga olyan 
erősen vallja az ellenkező álláspontot, hogy más döntést nem lenne képes 
elfogadni".§8 Azzal azonban egyetértett, hogy a helyzet komolyságára 

való tekintettel másnap, vagyis vasárnap még egyszer üljenek össze. 


A tanácskozás vége felé Halifax kompromisszumot ajánlott: akár most rögtön 
is hivatalos bejelentést tehetnének, miszerint a tárgyalások meg fognak 
kezdődni, de csak akkor - és ezt erősen hangsúlyoznák -, ha a spanyolországi 
problémák kielégítően megoldódnak. Aznap este Oliver Stanley-vel, a 
Kereskedelmi Igazgatóság elnökével meg is jelent a külügyminisztériumban, 


hogy kialkudja a kompromisszumot. 


Azonnal megéreztem, hogy a légkör, amely főképp Bobbetyből [Cran-borne- 
ból] áradt, határozottan lemondáspárti. Rám olyanszerű hatást tett, amilyenre a 
szorító sarkából számítanék, amikor a segédek fogadják a visszatérő harcost, 
és szerencsekívánatokkal meg biztató szavakkal próbálják helyreállítani 
életképességét. Szinte hallottam őket: , Remekül csináltad. Az első menetet 
megnyerted. Tarts ki, és akkor minden rendben lesz!" Egy ideig 
elbeszélgettünk, whisky, szóda és cigaretta mellett, elég nyugtalan hangulatban, 
de éreztem, hogy semmilyen hatást nem tettünk a többiekre, és amikor 
eljöttünk, Oliver Stanley megjegyezte: , Poklokat járt meg, hogy elszánja 
magát, és most már k...ra nem fogja visszacsinálni."?9 


Sir Joseph Ball sem tétlenkedett. Ezen a szombat estén figyelmeztette Grandit, 
hogy ha Edén lemond, Chamberlainnek valami coup de théátre-t" kell 
rendeznie, hogy meggyőzze kritikusait, , és bebizonyítsa, hogy az ő nézetei és 
a nézeteiből következő cselekvés az érvényesebbek!". Eszményi esetben ez 
akkor történne meg, ha bejelentenék, hogy az olasz csapatokat visszavonják 
Spanyolországból. Grandi Rómába telefonált utasításokért, Dingli pedig 
később hívta a vidéken tartózkodó Ballt, mondván, hogy a nagykövet kedvező 
válaszra számít, és Chamberlaint erről haladéktalanul tájékoztatni kell. 
Vasárnap reggel Dingli Ball utasítására hívta fel az olasz nagykövetséget, hogy 
nyomatékosan közölje: Chamberlain kétségbeesetten várja a mihamarabbi 
pozitív választ, hogy a kormányülésen energikusabban léphessen fel. Dingli 
Bálinak egy további kérését is közvetítette: e szerint Chamberlain hálás lenne, 
ha az olasz sajtót sikerülne rávenni, nehogy úgy üdvözölje a nap várható 


eseményeit, mint , a diktátorok győzelmét a demokráciák fölött". 


A február 20-i vasárnap hideg, esős, szeles nap volt, ám az újságok bőséges 
híradásainak hatására a tömeg már kora reggel gyülekezni kezdett a Downing 
Streeten. Nem sokkal déli tizenkettő után Chamberlain Edenért küldetett, és 
megtudakolta, változtak-e a nézetei. Ez merő formaság volt, mivel a 
miniszterelnök már eltökélte, hogy Edent le kell mondatni, és immár 
tevékenyen összejátszott az olasz kormánnyal külügyminisztere háta mögött. 
Edén mindenesetre egyetértett a miniszterelnökkel: , A kettőnk közti 
nézetkülönbség alapvető és áthidalhatatlan, ezért nincs más kiút, mint a 
lemondásom."?! Edén csodálkozására azonban Chamberlain ekkor közölte 
vele, hogy az olasz kormány elfogadta az ő kitételét a spanyolországi csapatok 
visszavonásáról. , Ez komoly, Neville? - kérdezte Edén hitetlenkedve. - Én 


semmit sem hallottam erről. A külügyminisztériumba egy szó üzenet sem 
érkezett, és egyelőre még én vagyok a külügyminiszter." Chamberlain 
szemlátomást zavarba jött, de tovább mondta a magáét. , Nem árulhatom el, 
hogyan jutott tudomásomra, de elhiheti nekem, hogy így igaz."77 Valójában 
az történt, hogy egy órával a kormányülés kezdete előtt Dingli a 

Waterloo pályaudvaron várta a vonatról leszálló Ballt, és együtt mentek taxin 
a Westminster felé. így tudta meg Ball, hogy Grandi , minden biztosítékot" 


Szenzációs meglepetés, váratlan esemény (francia). -Aszerk. 


megadott rá, hogy , Róma elfogadta Chamberlain kérését", ?? tehát valamennyi 
olasz önkéntes elhagyja Spanyolországot. 


Mire a miniszterek szállingózni kezdtek, a Downing Streeten egyre többen 
zsúfolódtak össze, és soron kívül kellett újabb rendőröket a helyszínre 
vezényelni, hogy a tolongásban rendet tartsanak. Edent hangos éljenzés és , Ne 
hagyd magad!" kiáltások fogadták." Chamberlain azzal kezdte, hogy 
tolmácsolta az Olaszországból érkezett jó hírt. Edennek azonban nem volt mit 
hozzátennie ahhoz, amit már elmondott: nem javasolhat a parlamentnek olyan 
politikát, amellyel nem ért egyet. , Nem titkolhatom - folytatta -, hogy köztem 
és a miniszterelnök között a külpolitikai meglátások terén általában is 
nézetkülönbség van." Most első ízben utalt Roosevelt javaslatára is, majd 
köszönetét mondott kollégáinak, és megerősítette lemondási szándékát. Ezúttal 
Chamberlain is elismerte, hogy , mélyebb felfogásbeli nézeteltérések" vannak 
kettőjük között, és egyetértett Edennel abban, hogy a lemondás 

, elkerülhetetlen".?? A kormány tagjait mintha főbe kólintották volna. Eladdig 
széles körben feltételezték, hogy a két politikus véleménye egyetlen, jól 
körülhatárolható kérdésben: az olaszokkal folytatandó tárgyalásokat illetően 
tér el egymástól. A jelenlévők többsége még csak nem is hallott 

Roosevelt ajánlatáról, és sejtelme sem volt a miniszterelnök és a 
külügyminiszter közti ellenszenv mértékéről. Az ülés, amelyet Edén 

, fárasztónak és értelmetlennek" nevezett," több mint háromórásra nyúlt, mivel 
számos kompromisszumos javaslat merült fel. William Ormsby-Gore, a 
domíniumok minisztere még a saját tárcáját is felajánlotta Edennek. 


Háromnegyed ötkor az ülést felfüggesztették. Chamberlain kelletlenül, de 
beleegyezett, hogy Halifax elnökletével albizottság alakuljon, amely a 
huszonnegyedik órában kompromisszumot próbál kidolgozni. A szünetben 
néhány miniszter maradásra akarta bírni Edent, majd amikor teljes lett a 


létszám, Halifax ismét beterjesztette a maga kompromisszumos megoldását. 
Arra kérte Edent, hogy járuljon hozzá a tárgyalások formális megkezdéséhez, 
persze csak abban az esetben, ha Olaszország elfogadja a brit szövegezést 
spanyolországi önkéntesei visz-szahívásáról. Hat óra 20 perckor a kimerült 
Edén elhagyta a Downing Streetet, és elindult vissza, a külügyminisztériumba, 
ahol hívei már egyre idegesebben várták - , mert hátha a kormány harmadfokú 
módszerei megtörték".?" A Daily Mail megörökítette a jelenetet. 


A kapu kinyílt, és a lámpafény megvilágította Mr. Edent. Egyedül volt, az arca 
sápadt, fél kezével nyugtalanul babrálta felöltője hajtókáját. Fáradtnak, 
gondterheltnek látszott: homloka ráncokba gyúródott, szája megfeszült az 
Eden-bajusz alatt. 


Az éljenző sokaság megpróbált áttörni a rendőrkordonon. 


, Derék öreg Edén! Edent akarjuk! Nem kell olasz paktum! Fegyvert a 
spanyoloknak!" Lehajtott fejjel, a kabát alatt meggörnyedő vállal, szél borzolta 
hajjal kelt át gyors léptekkel az utcán, és nyomában az éljenzéssel haladt 
külügyminisztériumi szobája felé.9? 


Ballra még egy utolsó, létfontosságú szerep várt Chamberlain oldalán. Este 
hétkor felhívta Dinglit, és közölte: a miniszterelnök azt kéri, hogy Grandi 
ígéretei , hajszálpontosak legyenek", és erősítse meg hivatalosan, hogy 
Olaszország valóban kivonja katonáit Spanyolországból. Erre a lépésre azért 
van szükség, hogy azok a miniszterek, akik esetleg ugyancsak a lemondást 
fontolgatják, meggondolják magukat, és így , a válság az egy Edén 
lemondására korlátozódna".?) Rómában szintén nagy volt az izgalom. ,, A 
krízis - jegyezte fel Ciano - talán a legjelentősebb azok közül, amellyel az 
országnak fennállása óta dolga volt. Felhatalmaztam Grandit, tegyen meg 
minden lépést, amely újabb ütőkártyát adhat Chamberlain kezébe."199 Egy 
órával később Edén visszatért a Downing Streetre. Halifax kompromisszumát 
nem fogadhatta el, és így nem volt más választása, mint lemondani. Olivér 
Stanley közölte, hogy neki is felül kell vizsgálnia a maga helyzetét. Az utolsó 
percben még felmerült egy középutas megoldás gondolata, ezt azonban 
Chamberlain félresöpörte, és felkérte Edent, hogy nyújtsa be lemondólevelét. 
Tíz órakor, a kormány újabb ülésén, egy hosszú nap zárómozzanataként 

a levelet fel is olvasták. Bálinak köszönhetően Chamberlain is beszámolhatott 
Grandi további, a spanyolországi olasz szándékokkal kapcsolatos és Ciano 
által engedélyezett biztosítékairól. Szavai elérték a megcélzott hatást. Stanley 


megvallotta, hogy , alkalma nyílt az ügy átgondolására, és úgy véli, a további 
összeütközésekből az országnak nem lenne semmi haszna. Ennélfogva készen 
áll rá, hogy kollégáival együtt ő is kivegye részét az eljövendő nehézségek 
vállalásából."191 


Másnap reggel nagy tömegek sereglettek Edén lakása elé. és megéljenezték, 
amikor az Alsóházba indult. Ott , hatalmas volt az izgalom, az 
előcsarnokokban zsongtak-zsibongtak a megjelentek".192 Edén leült a 
kormányülések hátsó, közvetlenül a közlekedőfolyosó alatti sorába; a 
hagyomány szerint itt kellett helyet foglalniuk a lemondásuk bejelentésére 
készülő korábbi minisztereknek. Mellette ült Cranborne, aki ugyancsak 
leköszönt. Churchill! lelkes levelet küldött Edennek, és 

egyetértéséről biztosította. , Szerintem létfontosságú - írta -, hogy néhai 
kollégái iránt táplált személyes, baráti érzelmein úrrá legyen, és ne hagyja, 
hogy ezek gátolják ügye elkötelezett szolgálatában."19? Hasonló tanácsot adott 
Lloyd George is, Edén azonban továbbra sem akart komolyan ártani a 
kormánynak. Míg Cranborne megsemmisítő támadást indított - , ha 
Őfelsége kormánya hivatalos tárgyalásokba bocsátkozik, az nem a békéhez 
való hozzájárulásnak fog minősülni, hanem a zsarolás előtti 
behódolásnak"19$ Edén beszéde erőteljes és szakszerű volt, de egyszersmind 
óvatos is. Mindenekelőtt nem kívánt összefüggő magyarázatot adni 
lemondása okairól. Leó Amery idősebb tory képviselő például, aki amúgy 
Edén természetes szövetségese lett volna, feljegyezte, hogy amaz , olyan 
benyomást keltett, mint akinek valójában semmi oka nem volt a 


lemondásra?.105 


Mivel mások végül nem követték Edén példáját, Chamberlainnek könnyebb lett 
a dolga. Harry Crookshank, a Kereskedelmi Igazgatóság miniszterhelyettese a 
miniszterétől kért volna eligazítást, Stanley azonban diplomatikus 
szűkszavúságot tanúsított. Crookshank ezután felhívta pártja szervezeti és 
fegyelmi felelősének figyelmét, hogy , nagyon bizonytalannak" érzi magát, de 
nem talált más miniszterhelyettest, aki osztozott volna aggodalmában, és végül 
levelet írt Chamberlainnek, hogy felhívja figyelmét az újabb nyilatkozataiban 
található , feltűnő ellentmondásokra". Hízelgés és megnyugtatás (, a 
politikámban semmi sem változik"195) ügyes vegyítésével azonban gyorsan le 
lehetett szerelni. Valamennyi kollégája közül Edén a leginkább Stanley-ben 
csalódott, amiért nem mondott le vele együtt. , A Stanley-k a bosworthi 

csata óta mindig is köpönyegforgatók voltak? - jegyezte meg keserűen 


Lady Cranborne a hír hallatán.197 Ball reklámgépezete is túltett 

önmagán. , Hallottam, milyen nagyszerű beszédet tartott - írta Chamberlainnek 
a vita másnapján -, és milyen tökéletesen zúzta szét Edén és 

Cranborne magánszámait." Azzal is elkérkedett, hogy , tettem bizonyos 
magánjellegű lépéseket", hogy leszólja Edent és Cranborne-t a 

konzervatívok felé hajló sajtó berkeiben.198 


Az újságok többsége valóban a miniszterelnököt támogatta. Köte-lességtudóan 
eljátszotta szerepét a Daily Mail is. 


Az ország megkönnyebbülve értesül majd róla, hogy Mr. Edén tegnap este 
kivált a kormányból. Kétéves külügyminisztersége alatt Mr. Edén politikája 
bizonytalanságot keltett itthon és értetlenséget külföldön. 


A Daily Mail soha nem osztotta nézeteit. Hadd reméljük, hogy eljövendő 
politikai pályáján okulni fog tapasztalataiból és tévedéseiből. Mindennél 
fontosabb azonban, hogy az országnak szerencséje van: olyan 
miniszterelnököt mondhat a magáénak, akiben teljes mértékben megbízhat - 
olyan államférfi áll az élén, aki a nemzet bel- és külügyeit egyaránt reálisan és 
józan ésszel intézi. 


A lap diplomáciai tudósítója ugyancsak visszhangozta a betanult hangnemet, 
amelyet a miniszterek és persze Sir Joseph Ball széles körben népszerűsítettek. 


Egészségi okoknak is megvolt a maguk szerepe. Mr. Edén egyik kollégája azt 
mondta nekem tegnap este: , Mr. Edén a mostani hétvégén túl volt terhelve, és 
semmi kétség, hogy állapotában most tetőzik a sok hónapos megerőltetés és 
kemény munka. Meg kell mondanom, hogy a köztünk lévő nézetkülönbségek 
igazán csekélyek voltak. Döntését őszintén fájlalom."199 


A név nélkül említett miniszter szinte biztosan Simon volt, aki később 
szükségét érezte, hogy Edén előtt letagadja, bizonyos pletykák tőle származtak. 
, Hallottam, hogy hitelt adott egy híresztelésnek - írta -, miszerint 
lemondásával kapcsolatban azt közöltem volna a nemzeti liberálisokkal, hogy 
döntéséhez egészségi okok vezettek, vagy hogy a gesztus mögött fizikai 
állapotának romlása állt. Én semmi ilyesmit nem állítottam." Edén hívei 
azonban tudták, mi az igazság. , A szervezők azt terjesztették, hogy A. E. beteg 
- panaszolta Harvey. - Ez persze Simon buzgalmának tudható be." 
Chamberlain azt mondta nővérének, hogy , elsőként a kormány állt mellém, 


aztán az Alsóház, és most az egész ország". Valójában egy, az ellenzék által 
február 22-én beterjesztett bizalmatlansági indítvány körüli vita alkalmából 
Chamberlain nem restellt késhegyig menő szópárbajt vívni Lloyd George- 
dzsal, , amelyben az a gátlástalan kis csirkefogó azt próbálta bizonygatni, hogy 
én valami becstelenséget műveltemV!2 Lloyd George-nak teljes mértékben 
igaza volt. Amikor kérdőre vonták, miért nem Edén, hanem ő értesült elsőnek 
a spanyolországi olasz önkéntesek visszahívásának szándékáról, Chamberlain 
csúnyán megtévesztette a Házat. Mivel Ball tevékenységét titokban akarta 
tartani, először azt állította, hogy Grandi írásos üzenetben tudatta vele a hírt 
hétfő reggel, már Edén lemondását követően. Amikor aztán Lloyd George 
vonta felelősségre, ellentmondásba keveredett, mert kijelentette: , Grandi gróf 
vasárnap kora reggel számolt be nekem a sürgöny tartalmáról." Később, 
ugyanebben a vitában azt állította, hogy , egy barátom, aki Grandi grófotis 
ismeri, megsúgta, hogy a gróf kedvező választ kapott, amit én aztán a 
kormánnyal is közöltem". Vagyis három merőben eltérő magyarázattal 
szolgált. 


Rómából Ivy Chamberlain duruzsolta, ügyetlenül leplezve örömét: , Egész 
Róma ujjong, mintha nagy tehertől szabadult volna meg." Még Ciano is 
mindenki szeme láttára gratulált neki az otthonában rendezett egyik estélyen. 
, Csodálatos! - jelentette ki. - Most végre békében élhetünk Angliával, hiszen 
mondtuk önnek, hogy Mr. Edén gyűlöli Olaszországot! Berlinből 
Henderson jelentkezett: , Itt természetesen mindenki szívből és mélységesen 
megkönnyebbült Edén távozása hallatán." Churchillre hárult, hogy 
emlékiratainak egy gyakran idézett részletében beszámoljon a maga merőben 
ellentétes érzelmeiről. 


Február 20-án késő éjjel Chartwellben, a régi szobámban ültem (ami 
mostanság gyakran megesik velem), amikor telefonüzenetet kaptam. Be kell 
vallanom, hogy búslakodtam, és egy időre elborítottak a kétségbeesés 

sötét hullámai. Hosszú életemben sokszor voltam fenn és sokszor lenn, de 
(...) a legsötétebb időkben sem szenvedtem álmatlanságban. Most 

azonban, 1938. február 20-a éjszakáján, és csakis ez egyszer, elkerült az álom. 
Éjféltől hajnalig emésztett ágyamban fekve a bánat és a félelem. Úgy tűnt, 
egyetlen erős fiatal férfi áll ki a sodródás és a megadás hosszú, végzetes, 
elhúzódó dagálya, a téves felmérések és gyengécske nekibuzdulások ellen - 
és most ez az ember elment. Elnéztem, ahogy a nappal világossága 

lassan bekúszik az ablakon, és lelki szemeim előtt megjelent a Halál 


látomása.116 


1 
Valamit valamiért (latin). - A szerk. 


pi. 


Kilenc hosszú kötél- vagy bőrfonatból készült ostor, mellyel a delikvens hátára 
mértek csapásokat. Fegyelmező, elrettentő eszközként először az angol 
haditengerészetnél alkalmazták. - A szerk. 


VÉSZTERHES SZÜNET 


Német-Ausztriának vissza kell térnie a Nagy Német Anyaországhoz. 
Adolf Hitler: Mein Kampf 

Ausztria a kis világ, ahol a nagyvilág próbát rendez. 

Guido Zernatto, a Hazafias Front főtitkára 


1938. február 12-e, egy vasárnapi nap korai óráiban a vonat, amelyen dr. Kurt 
von Schuschnigg osztrák kancellár utazott, Salzburgon túl, a német határ 
közelében egy csendes mellékvágányra tolatott. Schuschnigg előző este teljes 
titokban hagyta el Bécset, olyan öltözékben, mintha Tirolba készülne hétvégi 
sítúrára. Hálókocsiját Salzburgban csatolták le a vonatról. Kíséretében volt dr. 
Guido Schmidt külügyminisztériumi államtitkár, Bartl ezredes, az adjutánsa és 
egy detektív. Az út veszélyességét illetően nem táplált illúziókat. Mielőtt Bécset 
elhagyta volna, hívatta dr. Richard Schmitzet, Bécs polgármesterét, és 
utasította: ha nem térne vissza Németországból, Schmitz vegye át a kancellári 
hivatalt. Mielőtt Salzburgban leszállt volna, az osztrák Biztonsági Hivatal 
helyi igazgatóját kérette magához, és szigorúan bizalmas alapon tudatta 

vele úti célját, majd hozzátette: ha este kilencig nem ér vissza, a német határt le 
kell zárni, az országot pedig riadókészültségbe kell helyezni. 

Schuschnigg 1934-ben lett kancellár, amikor harminchat évesen követte az 
osztrák nácik által meggyilkolt Engelbert Dollfusst. Diplomás jogászként 
Dollfuss kormányában oktatási miniszter volt, és náciellenes meggyőződése 
ellenére mentorának számos pángermán elképzelésével egyetértett. A jó 
családban született, jól nevelt, méltóságteljes férfit 


, a régi világbeli kifogástalan osztrák modor képviselőjének" tartották. 
Ugyanakkor tartózkodó volt, és veleszületett félénksége miatt könnyen hitték 
hűvösnek vagy éppen olyannak, aki megveti embertársait. Bírálói , szűk 
látókörű, de a maga korlátain belül intelligens férfiúnak" vélték. Dollfuss 
egyszer megjegyezte, hogy mindaz, ami a nemzetiszocializmusban , jó és 
egészséges", az benne van az ő politikai programjában. Schuschnigg úgy 


akarta ezeket a , jó és egészséges" részleteket kidomborítani, hogy sok 
tekintetben utánozta a német nácizmust, arra számítva, hogy , így kifogja a 
szelet a nácik vitorlájából". Reményei szerint az osztrák nácik , nem irigylik 
többé Németországot, ha a nácizmus legrokonszenvesebb vonásait a saját 
hazájukban is fellelik".? Nos, ez a vágyálom reménytelenül optimistának 
bizonyult. 


1936. július 11-én Ausztria és Németország egyezményt írt alá, amely 

, elismerte az Osztrák Szövetségi Állam teljes szuverenitását, összhangban a 
Vezér és Kancellár 1935. május 21-i megállapításaival". Az egyezmény 
továbbá kikötötte, hogy mindkét kormány ,,a másik ország belpolitikai 
szerkezetét, beleértve az osztrák nemzetiszocializmus kérdését, a másik ország 
belügyének tekinti, és azt sem közvetlenül, sem közvetve befolyásolni nem 
fogja". De míg Schuschnigg csupa jó szándék volt, az egyezmény csak arra 
szolgált, hogy növelje az osztrák függetlenségre gyakorolt német nyomást - 
azt a politikát, amelyet egy történész , a békés behatolás politikájának" 
nevezett." Ausztria ugyanakkor egyre kevésbé támaszkodhatott az 1930-as 
évek elején nyújtott olasz támogatásra, és az erőteljes francia-brit közbelépés 
reménye is rohamosan fogyott. 


1937 folyamán az osztrák nácik, akiket Berlinből anyagilag és erkölcsileg is 
buzdítottak, magasabb szintre emelték terrorkampányukat. A mindennapokhoz 
már hozzátartoztak a robbantások, és megszokott eseménnyé váltak a gyakran 
erőszakba torkolló náci tüntetések, különösen a távolabbi tartományokban. 
Hitlert egyre inkább foglalkoztatta Ausztriával kapcsolatos álmának 
megvalósítása. 


A Linzben töltött gyermekkori évek óta meggyőződéssel hitte, hogy Ausztria 
németül beszélő lakosságának jövője csakis a Reichben képzelhető el. Az 
1920-as náci pártprogram első cikkelye , valamennyi német (...) Nagy- 
Németországban való egyesülését" követelte, és a Mein Kampf legelső oldalán 
Hitler azt írta, hogy , Német-Ausztriának vissza kell térnie a Nagy Német 
Anyaországhoz, és korántsem gazdasági megfontolásokból. Nem, nem, és 
harmadszor is nem. Még ha az egyesülés gazdasági szempontból érdektelen, 
sőt egyenesen káros volna, akkor is létre kell jönnie. A közös vér közös 
birodalmat kíván." 


1937 végére azonban a gazdasági tényezők az ideológiai nézetekkel 
egyenrangúvá váltak. Azon túl, hogy Ausztria fontos stratégiai pozíciót foglalt 


el Közép-Európában, égetően szükséges anyagi forrásokat is nyújthatott a 
gyors és erőltetett újrafelfegyvérzés terhétől szenvedő német gazdaságnak, és 
Hitler a Birodalmi Kancellárián november 5-én rendezett megbeszélésen 
mindkét tényezőt aláhúzta. A nyár folyamán gazdasági tanácsadóját, Wilhelm 
Kepplert bízta meg a párt ügyeinek ausztriai intézésével, és így a 
külügyminisztérium befolyásának rovására az egyre széthúzóbb bécsi náci 
vezetést mindinkább a kezében tartotta. November közepén Lord Halifax 
berchtesgadeni látogatása csak tovább erősítette Hitler meggyőződését, 
miszerint sem a brit, sem a francia kormány a kisujját sem mozdítaná, hogy 
Ausztriát a német agressziótól megmentse. 


A bécsi akasztófahumor kipécézte a türelmetlen Führert, aki bezárkózik az 
Obersalzbergre, bécsi képeslapok százai fölött mereng, és további osztrák kis- 
és nagyvárosokat tanulmányoz, helyet keresve az egyes náci 
főhadiszállásoknak. A falra a szóbeszéd szerint Bécs óriás utcatérképét tűzték, 
amellyel szemben Hitler , órákon át ül egy műszaki rajzolói asztalnál, és 
építészeti szörnyszüleményeket tervez, hogy hódítóhoz méltó, diadalmas 
bevonulása után majd ezekkel pótolja Bécs finom vonalú, álmatag barokk 
homlokzatait". 1938 januárjában Francois-Poncet berlini francia nagykövet azt 
jelentette a guai dOrsay-nak, hogy Hitler nyíltan azzal dicsekszik: , Hamarosan 
megszerzem Schuschnigg fejét."" És míg az osztrák nácik fokozták felkelésre 
mozgósító kampányukat, Hitler bécsi nagykövete, Franz von Papén azt 
javasolta: itt az ideje, hogy a Führer személyesen találkozzon Schuschnigg-gal, 
és az erő helyzetéből fenyegesse meg. , Csak akkor érhetünk el további 
haladást - írta -, ha a szövetségi kancellárt a lehető legerősebb nyomásnak 
vetjük alá." 


Miután Schuschnigg beleegyezett, hogy találkozik Hitlerrel, először azzal 
próbálkozott, hogy megszilárdítsa a maga pozícióját. Január 25-én a bécsi 
Reichspost interjút közölt dr. Leopold Tavsszal, Bécs helyettes náci vezetőjével 
és gauleiterével. Tavs az interjúban nyíltan szembeszállt a kormánnyal, azt 
állítva, hogy a rendőrség soha nem merne eljárni az osztrák nácik ellen, mivel 
tartana a német megtorlástól. Schuschnigg ekként megkapta a szükséges 
ürügyet, és a rendőrség még aznap este razziát rendezett az úgynevezett Hetes 
Bizottság teinfalt-strassei főhadiszállásán. A bizottság - vezető osztrák nácik 
testületé -1937-ben alakult, azzal a céllal, hogy hidat próbáljon építeni az 
uralkodó párt, azaz a Hazafias Front és a mérsékelteknek feltüntetett 

nácik között. Csakhamar azonban kiderült, hogy a Heteket , jobban érdekli 

a hidak felrobbantása, mint építésük",? az pedig köztudott volt, 


hogy teinfaltstrassei irodájuk a bécsi földalatti náci mozgalom 
főhadiszállása. Tavsot letartóztatták, a rendőrség pedig felfedezett egy 
rejtekhelyei, ahol titkos dokumentumokat tartottak; sokat közülük Hitler 
helyettese, Rudolf Hess írt alá. Az úgynevezett Tavs-terv 1938 márciusára és 
áprilisára a legkihívóbb törvénytelen akciók egész sorozatát készítette 

elő, robbantásokat és gyilkos merényleteket is beleértve, abban a reményben, 
hogy e gyalázatos bűntettek súlyos kormányzati megtorláshoz vezetnek, és ez 
majd igazolja a Reich teljes katonai súlyával végrehajtott fegyveres 
beavatkozást, amelyet természetesen megelőz a német erők határ menti 
felvonulása. 


A terv legsajátságosabb vonása volt az a javaslat, hogy az uralkodó Hazafias 
Front rohamosztagosainak egyenruhájába bújtatott nácik intézzenek 
meglepetésszerű támadást a német nagykövetség ellen. Úgy tervezték, hogy a 
követség épületét porig égetik, és - bármily hihetetlen - megölik a német 
nagykövetet. Hogy mi zajlott le Papenben, amikor megtudta, hogy náci 
eszmetársai az ő meggyilkolására készülnek, azt nem árulta el sem Papén, sem 
a történelem. Arisztokrata diplomata és régi vágású politikus létére, aki 
korábban maga is német kancellár volt, Papén 1933-ban elősegítette Hitler 
hatalomátvételét, és jutalmul ő lett a kancellárhelyettes. 1934-ben nevezték ki 
bécsi nagykövetté, és abban a hitben élt, hogy Hitler nem nélkülözheti, hiszen 
részt vesz Ausztria bekebelezésének előkészületeiben. Ezért , szólni sem tudott 
a megdöbbenéstől", amikor a Blomberg- és Fritsch-ügyek 

utórezgéseként Berlinből értesítették, hogy ő is egyike lesz a nagyköveteknek, 
akiket a hitleri személycserék keretében lapátra tesznek.? 


Schuschnigg fájlalta, hogy elveszít egy olyan diplomatát, akiről széles körben 
azt hiszik, fékező hatást gyakorol Hitlerre, noha ez a feltételezés alapvetően 
téves volt. , Papén ismerteti tervét Schuschnigg megdöntésére - jegyezte fel 
Goebbels nem sokkal karácsony előtt. - A macska nem hagyja békén az egeret. 
De jó ez így. Schuschnigg egyre erősebb és pimaszabb lesz."19 A valóságban 
Schuschnigg megbuktatásának tervében Hitler első számú ügynöke Papén volt. 
Az osztrák kancellár hasonló naivitást tanúsított, amikor Arthur Seyss-Inguart 
bécsi ügyvéddel, a mérsékeltnek látszó náci vezérrel volt dolga. Abban 

a hitben, hogy elnyerheti Seyss-Inguart rokonszenvét, és mielőtt még Hitlerrel 
találkozna, megegyezhet vele, nagy balgatagon titkos tárgyalások sorozatába 
bocsátkozott. Ám ahogy egy történész megfogalmazta, , Seyss-Inguart 
lojalitásába vetett hite szánni való öncsalás volt". Az úgynevezett Tíz pont 
(Punktationen), amelyben Schuschnigg és Seyss-Inguart megegyezett, osztrák 


részről számos jelentős engedményt tartalmazott. Seyss-Inguart azonban 
állandó kapcsolatban állt német gazdáival, és gondoskodott róla, hogy Hitler 
jóval a berchtes-gadeni találkozó előtt részletes tájékoztatást kapjon 
Schuschnigg valószínű tárgyalási álláspontjáról. 


Alig néhány nappal Papén elbocsátása után Hitler váratlanul meggondolta 
magát, és a volt nagykövetet Berchtesgadenbe rendelte. Papén , kimerültnek és 
szórakozottnak" találta a Führert. De amikor feltámasztotta a Schuschnigg-gal 
való találkozás gondolatát, amelyet a Blomberg és Fritsch körül kirobbant 
válság miatt félretettek, Hitler élénk örömmel üdvözölte a javaslatot. Papent 
visszaküldte Bécsbe, azzal az utasítással, hogy , a következő néhány nap során" 
hozza tető alá a találkozót. Papén tiltakozott, mondván, hogy elbocsátása óta 
alig telt el negyvennyolc óra, Hitler azonban félresöpörte a kifogást. , Nagyon 
kérem önt, Herr von Papén - rimánkodott vegye át ismét a követség vezetését, 
amíg a Schuschnigg-gal való találkozást meg nem szervezik." Schuschnigg, 
érthető módon, gyanút fogott, Papén azonban biztosította, hogy az 1936-os 
egyezményt tiszteletben fogják tartani, és , a javasolt megbeszélés azokkal a 
félreértésekkel és súrlódási pontokkal foglalkozik majd, amelyek az 1936-os 
egyezmény után is fennmaradtak". A találkozó után ilyen értelmű közleményt 
adnak majd ki, Ausztria függetlensége megmarad, és az , osztrák-német 
viszony nem fog romlani". Schuschnigg hivatalos meghíváshoz is 
ragaszkodott, továbbá kikötötte, hogy a találkozó közös megegyezéssel 
elfogadott napirend szerint bonyolódjék, és biztosítva legyen a legszigorúbb 
titkosság. , A legrosz-szabb, ami történhet - fogadkozott Papén hogy a 
találkozó után pontosan ott tartunk majd, ahol ma. Ezt a Führer maga mondta 
nekem/13 

Február 12-én dermesztőén hideg téli reggelre virradtak. Schuschnigg és 
kollégái átszálltak egy várakozó autóba, és a néhány kilométeres távolságot 
néptelen úton tették meg a Salzach folyó menti határállomásig, ahol Papén 
várta a vendéget. Schuschnigg úgy látta, hogy a volt nagykövet fényes 
kedvében van, de rögtön elkedvetlenítette Papén könnyed bejelentése, miszerint 
a Berghof csak úgy hemzseg a katonai fejesektől. Ott lesz Wilhelm Keitel 
tábornok, az újonnan megalakult Fegyveres Erők Főparancsnokságának 
vezetője, Walter von Reichenau, a müncheni régió körzeti parancsnoka, aki ,,a 
hadsereg egyik leginkább nácivá vált tábornoka", valamint Hugo Sperrle, a 
légierő bajorországi parancsnoka és a Condor Légió veteránja, , aki spanyol 


városok földig rombolásával tett bizonyságot képességeiről".1? Mindezen 
urakat Hitler hívta össze, és Schuschnigg joggal aggódott. Hitler felkészítette 
Keitelt, hogy nem lesz sok dolguk, és csak azért ragaszkodott parancsnokai 
jelenlétéhez, hogy , Schuschnigg lásson maga körül egy pár egyenruhát".!§ 
Úton Berchtesgaden felé az osztrák kancellár bőségesen tapasztalhatta, 
mekkora német katonai erő koncentrálódik a határ közelében. És amikor végül 
felkapaszkodtak a Berghofhoz vezető befagyott hegyi útra, elhaladva az 
ellenőrző pontok és a laktanyák mellett, Schuschnigg látta, hogyan préselődik 
a jégvirágos ablakokhoz a vizslató katonák arca. Tudta, hogy sokan közülük az 
úgynevezett , Osztrák Légió" tagjai: osztrák nácik, akik átszöktek a határon, és 
most félkatonai kiképzésben részesülnek, hogy bevethessék őket Ausztria ellen. 


Tizenegykor Schuschnigg , sápadtan, beragadt szemmel, borotválat-lanul" 
megérkezett a Berghof elé." Hitler, aki horogkeresztes karszalaggal ellátott 
barna rohamosztagos zubbonyt és fekete nadrágot viselt, idegesen, de tüntető 
udvariassággal üdvözölte. Schuschnigg megfigyelte, ahogy , katonai kórusa" a 
gazda köré zárul. Közeledve a Führer emeleti dolgozószobájához, ahol 
Halifaxet is fogadta, az osztrák kancellár feltűnés nélkül szemlélte meg a 
környezetet. , A berendezés ízléses volt és nem magamutogató; sok volt a 
virág; a falakon Lenbach-portrék és egy különösen szép Dürer-Madonna. 
Schuschnigg jellegzetes osztrák udvariassággal, a házigazdának címzett 
bókokkal kezdte a beszélgetést. , Ez a szoba, kancellár úr, a maga bámulatos 
kilátásával, bizonyára sok döntően fontos tanácskozás színhelye volt." Hitler 
azonban beléfojtotta a szót. , Schuschnigg úr, nem azért vagyunk itt, hogy a 
szép kilátásról vagy az időjárásról beszélgessünk." 

Schuschnigg erre hivatalosabb megközelítéssel próbálkozott, és annak az 
optimista reményének adott hangot, miszerint találkozójuk a két ország között 
fennálló valamennyi elintézetlen nézetkülönbséget megoldja majd, és az ő 
egyedüli célja, hogy , kölcsönös egyezségünkkel összhangban baráti politikát 
folytassak Németországgal szemben". Hitlerből erre valósággal kirobbant a 
tiltakozás. 


Szóval ön, Schuschnigg úr, ezt baráti politikának nevezi? Ön mindent 
elkövetett, hogy ne baráti politikát folytasson! Emellett Ausztria soha semmit 
sem tett, amivel Németországot segíthetné. Ausztria egész történelme az árulás 
végtelen folyamata. Már most megmondhatom önnek, Herr Schuschnigg: 
szilárd elhatározásom, hogy mindennek véget vessek.?? 


Schuschnigg állta a sarat. 


- Mi, osztrákok - felelte higgadtan -, úgy látjuk, hogy egész történelmünk 
lényegi és elválaszthatatlan része a német történelemnek. Ausztria szerepe 
ebben a vonatkozásban igen jelentős. 


- . Abszolút nulla, ha mondom önnek! Abszolút nulla! - süvöltötte Hitler. - 
Amióta történelem van, Ausztria minden nemzeti gondolatot elszabotált, sőt ez 
a szabotázs volt a Habsburgok és a katolikus egyház legfőbb tevékenysége. 


- . Ausztria számos hozzájárulását, kancellár úr, akkor sem lehet elválasztani a 
német kultúra összképétől - vágott vissza Schuschnigg. -Vegyük például 
Beethovent... 


- . Beethovent? Ne mondja! Hadd tudassam önnel, hogy Beethoven az Alsó- 
Rajna-vidékről jött. 


- . De Ausztriát, akárcsak annyian mások, ő választotta hazájául. Senki sem 
hivatkozna például Metternichre mint Rajna-vidéki németre. 


- . Még egyszer mondom - tért vissza vesszőparipájához Hitler - hogy a 
dolgok így nem mehetnek tovább. 


Nekem történelmi küldetésem van, és ezt a küldetést teljesíteni fogom, mert 
erre rendelt a Gondviselés. Ez az életem. Aki nincs velem, összezúzzuk. Arra 
vagyok hivatva, hogy véghezvigyem ezt a feladatot. A legnehezebb utat 
választottam, amelyet német valaha vállalt. Németország történetében én vittem 
véghez a legnagyobb teljesítményt. (...) És jól figyeljen: nem erőszakkal. 
Engem népem szeretete visz végig utamon. 


Miután Schuschnigg egy órán át hallgatta mindezt, arra kérte Hitlert, sorolja 
fel sérelmeit, és megígérte: 


- . Mindent el fogunk követni, hogy a jobb megértés érdekében a lehetséges 
határain belül elmozdítsuk az akadályokat. 


- . Ezt mondja ön, Schuschnigg úr. Én pedig azt mondom, hogy így vagy úgy, 
de megoldom az úgynevezett osztrák problémát. Azt képzeli, nem tudom, hogy 
megerősítik határaikat a Reich ellen? 


Schuschnigg tagadta ezt, Hitler azonban csak még harsányabban fenyegetőzött. 


Á, szóval nem? Elég nevetséges műveletekkel aláaknázták a Reichbe vezető 
hidakat és utakat. Ide figyeljen, csak nem hiszi komolyan, hogy egyetlen követ 
is megmozdíthatnak Ausztriában anélkül, hogy én azt másnap a legapróbb 
részletekig ne tudnám? Csak parancsot kell adnom, és egyetlen éjszaka alatt az 
összes nevetséges védelmi berendezésüket miszlikké robbantják. Ki tudja? 
Talán egy szép napon Bécsben arra ébred, hogy megjöttünk - akár a tavaszi 
vihar. És akkor majd láthat egyet-mást. Nagyon szeretném megmenteni 
Ausztriát ettől a sorstól, mert az ilyen akció vérrel jár. A hadsereg után 
bevonulna az én SA-m és az Osztrák Légió, és az ő jogos bosszújukat senki 
sem állíthatja meg. 


- Teljesen tisztában vagyok vele, hogy ön lerohanhatja Ausztriát - ismerte el 
Schuschnigg. - De ez, kancellár úr, akár tetszik nekünk, akár nem, vérontást 
jelentene. Nem állunk egyedül a világban, és az ilyen lépés valószínűleg 
háborúval járna. 


Hitlerre ez az érv sem hatott. 


Elég könnyű háborúról beszélni, miközben itt ülünk a kényelmes foteljeinkben. 
De a háború milliók számára véget nem érő nyomorúságot jelent. Egy 
pillanatig se higgye, hogy bárki ezen a földön keresztülhúzhatja döntéseimet. 
Olaszország? Mussolinival megértjük egymást, Olaszországhoz a 
legszorosabb barátság fűz. És Anglia? Anglia a kisujját se fogja mozdítani 
Ausztriáért. Nemrég egy angol diplomata ült abban a székben, ahol most Ön. 
Nem, Angliától nem várhat semmilyen segítséget." ! 


Két órán át voltak négyszemközt, és majdnem végig Hitler vitte a szót. 
Erőszakos volt és kiabált, az öklét rázta, és verte az asztalt. Fenyegetőzött, 
hogy , azonmód kiadja az Ausztriába szóló menetparancsot", majd rögtön 
ezután könnyekre fakadt, amikor , az én népemről - az én kedves, drága, 
megkínzott német népemről" beszélt. Schuschnigg nyugodt viselkedése 
azonban csak tovább szította dühét. 


- . Figyeljen ide, ha mondom, figyeljen ide! Én vagyok minden németek 
legnagyobbika - a legnagyobb német, aki valaha élt, hallja? Be fogok vonulni - 
a népem szólít. 


Egy ízben Schuschnigg hűvösen elővette cigarettatárcáját, mire Hitler 
ráripakodott: 

- . Az én jelenlétemben senki sem dohányozhat!?? 

Végül Hitler csengetett, az ajtót kívülről kinyitották, és lekísérték őket az 
ebédlőbe; útközben egy Bismarck-mellszobor előtt haladtak el. Amikor 
Schuschnigg a Dürer-Madonnához fűzött megjegyzést, Hitler kijelentette: ez a 
, kedvenc képe, mert olyan ízig-vérig német". Az ebédet Hitler csatlósainak 
társaságában költötték el, , magas, jóképű SS-katonák szolgáltak fel, hófehér 
pincéregyenruhában"."? Étkezés közben Schuschnigg fejében egyre csak Hitler 
fenyegetései jártak, vészjósló hangja a fülében csengett. Keveset beszélt, 
,zaklatottnak és gondterheltnek" látszott. Hitler viszont váratlanul , nyugodt és 
udvarias lett". Élénken ecsetelte, mennyire szereti az autókat, és 

micsoda autópályákat épít alájuk; elmondta, hogy felhőkarcolókat 

terveztet, amelyek a világon a legmagasabbak lesznek, még magasabbak, 

mint az Egyesült Államokban; és hatalmas hidat építtet az Elba torkolatánál, 
hogy csodálatra késztesse az idelátogató amerikaiakat. Sperrle előadta néhány, 
a spanyolországi háborúban szerzett élményét, de magánemberként elismerte, 


hogy , fogalma sincs, miért hívták meg". 


Schuschnigg egész idő alatt , hallgatott, töprengett, és sápadt volt, mint egy 


kísértet" .22 


Ebéd után az osztrákokat a nagyterembe kalauzolták, ahol a hatalmas 
kilátóablak volt. Kávéval és likőrökkel kínálták őket, aztán további két órán át 
hagyták, hogy tébláboljanak. A láncdohányos Schuschnigg, aki ismét engedélyt 
kért, végre rágyújthatott, és erős italt is fogyaszthatott. A három tábornok, 
valamint Otto Dietrich, Hitler sajtófőnöke, idegesen ténfergett a terem túlsó 
végében. A délelőtt folyamán, míg Schuschnigg végigszenvedte Hitler 
vészjósló kitöréseit, Papén és Ribbentrop bezárkóztak, és szorgosan összeírták 
a német követelések listáját. Papén kibírhatatlanul nagyképűnek találta 
Ribbentropot, akiről napnál világosabban kiderült, hogy mit sem konyít az 
osztrák politika ügyeihez. Végül mégis elkészült a követelmények gépelt, 
kétoldalas, , egyezménynek" nevezett felsorolása, amelyet egyszerűen 
Schuschnigg és külügyi tanácsadója, Schmidt kezébe nyomtak. Schuschnigg 
valósággal megkönnyebbült, amiért legalább valami kézzelfoghatóban van 
része. 


A megkönnyebbülés érzése azonban hamar elpárolgott. Hitler követelései, 
akárhonnan nézve is, ultimátumot alkottak. Lényegük az volt, hogy egy héten 
belül a teljes osztrák kormányapparátus a helyi nácikra ruházandó át. A 
legfőbb követelés abban állt, hogy Seyss-Inguartot kell kinevezni a 
közbiztonságért felelős belügyminiszterré, aki , teljes és korlátlan 
ellenőrzéssel bír az osztrák rendőri erők fölött". Egy további náci, dr. 
Fischboek pénzügyminiszterként előkészíti , Ausztria beillesztését a német 
gazdasági rendszerbe". Az osztrák náci párt betiltása feloldandó, az állásukból 
felmentett náci tisztviselőket vissza kell venni, a börtönben ülő nácikat 
amnesztiával három napon belül szabadlábra kel! helyezni. A német és osztrák 
hadseregek között szorosabb kapcsolat létesítendő, a fegyveres erők 
minisztere egy további náciszimpatizáns, Edmund Glaise-Horstenau lesz.? 
Schuschnigg szerint a legveszélyesebbnek az az állítás tűnt, miszerint 

, mindenki szabadon vallhatja a nemzetiszocialista hitet", és ,a 
nemzetiszocialista csoportok, az osztrák törvényekkel összhangban, 
törvényesen tevékenykedhetnek". 

Ribbentrop lapos, prózai modorban magyarázta el az egyes cikkelyeket, de 
ragaszkodott hozzá, hogy a dokumentumot egészében kell elfogadni. 
Schuschnigg azonban világosan látta, hogy az írásmű az osztrák függetlenség 
végét vetíti előre, és elutasította, hogy aláírja. Hivatkozott az immár mit sem 
érő egyezményre, amelyet berchtesgadeni útja előtt Papennal kötött. Ereje 
azonban hamarosan fogyatkozni kezdett. Naivul tudakolta, vajon , számíthat-e 
Németország jóakaratára, él-e a Reich kormányában legalább a szándék, hogy 
az alku rá háruló részét betartsa", majd Ribbentrop válaszával elégedettnek 
mutatkozott." Papén képmutatóan csodálkozásának adott hangot, amiért a 
feltételek ilyen szigorúak, de biztosította Schuschniggot, hogy ha aláírja az 
egyezményt, , attól kezdve Németország lojálisán tartani fogja magát hozzá, és 
Ausztria nem ütközik további nehézségekbe". Miután két apró és homályos 
változtatást ejtettek a dokumentumon, Schuschniggot Hitler ismét a színe elé 
rendelte. A Führer, mint mindig, ha izgalomba jött, mérgesen rótta fel s alá a 
dolgozószoba padlóját. 


- . Schuschnigg úr - kezdte -, itt a dokumentum fogalmazványa. Nincs miről 
beszélni. Jottányit se fogok változtatni rajta. Vagy aláírja így, ahogy van, és 
három napon belül teljesíti követeléseimet, vagy kiadom a parancsot az 
ausztriai bevonulásra." 


Schuschnigg kapitulált, ám jóllehet a dokumentum aláírásába beleegyezett, 


felhívta a figyelmet, hogy aláírása valójában mit sem ér. Az osztrák alkotmány 
értelmében ilyen egyezséget csak az elnök ratifikálhat, és ő ugyan igyekszik 
majd az elnököt rábeszélni az aláírásra, de az eredményért nem állhat jót. 


- . Pedig jót kell hogy álljon! - dühöngött Hitler. 
- . Nem tehetem, kancellár úr - felelte nyugodtan Schuschnigg.? 


Ettől Hitler az önuralom látszatát is elvesztette, és dührohamba hajszolta 
magát. A végén szerephez jutott Keitel is, aki egész nap a ház körül lézengett, 
és pokolian unta már magát. 


- . Keitel tábornok! Hol van Keitel? Szóljanak neki, hogy azonnal jöjjön ide! - 
bömbölte Hitler.?! 


Keitel , nagy fegyvercsörömpölés közepette" végigrohant a folyosón, és éppen 
akkor rontott be a helyiségbe, amikor Schuschnigg távozni készült - , tetőtől 
talpig fegyverben, csizmásán, sarkantyúsan kész hadiistenként, Mars testet 
öltött másaként festett". Hitler , fel-felhorkant a dühtől, a szeme villámlott". 
Majd mihelyt Schuschnigg hallótávolságon kívül került, nyomban harsogó 
nevetésben tört ki.?2 


- . Nincs semmilyen parancs - tudatta Keitellel. - Csak azt akartam, hogy itt 
legyen. 


A fondorlat bevált. Schmidt rémülten érzékelte a légkör azonnali 
megváltozását és attól félt, azonmód letartóztatják őket. Fél órával később 
ismét Hitler elé terelték az osztrákokat. 


- . Úgy határoztam, hogy életemben először meggondolom magam - jelentette 
ki Hitler. - De figyelmeztetem önöket, hogy ez az utolsó esélyük. Három 
további napot adtam önöknek, hogy megvalósítsák az egyezséget. 


Schuschnigg erre kábultan aláírta az okmányt, némi társalgásba bocsátkozott a 
sokkal nyugodtabban viselkedő Hitlerrel, de elutasította meghívását, hogy 
maradjanak ott vacsorára is. Amikor azt kérte, hogy a végleges szöveg Papén 
ígéretéhez híven tegyen említést az 1936. júliusi egyezményről is, Hitler 
kereken nemet mondott: Ausztria először teljesítse az új egyezmény 
valamennyi feltételét. Időközben éjjel 11 óra lett. A kimerült Schuschniggot a 


kétkulacsos Papén kíséretében leszállították a hegyről. A kocsiban teljes csend 
honolt. Amikor áthajtottak a határon, és onnan tovább, Salzburg felé, Papén 
végre meg akarta törni a nyomasztó hallgatást, hogy felderítse osztrák barátait. 


- . Nos hát - jegyezte meg kedélyesen -, most láthatták, milyen tud lenni olykor 
a Führer. De legközelebb, biztosra veszem, minden más lesz. Tudják, időnként 
elbűvölően kedves. 


Schuschnigg hajnali háromkor kótyagosan érkezett haza Bécsbe. , Nem tudom 
elhinni, hogy ez tényleg megtörtént - ismételgette barátainak. - Nem tudom 
elhinni, hogy valaki így bánhatott velem..." Tisztában volt azzal, hogy csak 
három napja van rá, hogy megerősítse: Ausztria elfogadja Hitler feltételeit. így 
hát még aznap nekilátott, hogy meggyőzze Wilhelm Miklas elnököt: a náci 
ultimátumnak nincs alternatívája. Miklas , földhözragadt, középszerű ember 
volt, akiről a bécsiek azt mondták: életének legfőbb teljesítménye, hogy egy 
csomó gyereket nemzett". Ám volt benne , bizonyos paraszti szívósság" is, és 
miután ötvenkét évet töltött az állam szolgálatában, nem hagyta magát 
sürgetni." Hajlandó volt amnesztiában részesíteni a még börtönben ülő 
nácikat, de abba, hogy Seyss-Inguartot kinevezze belügyminiszterré, nem ment 
bele. Mindazonáltal február 14-én Papén azt jelentette Hitlernek, hogy 


Schuschnigg reméli: másnapra , leküzdi az elnök ellenállását". 


Hitler eközben semmit sem bízott a véletlenre. Keitel, amikor február 13-án 
Berchtesgadenból visszatért Berlinbe, rögtön a Bendler-strasséra hívatta 
Canaris tengernagyot és Jodl ezredest, és tolmácsolta nekik Hitler kívánságát, 
miszerint , 15-ig katonai tevékenységet kell szimulálni, hogy fenntartsák a 
katonai nyomást".? Terve értelmében az osztrák határon annyi katonai 
mozgást kell színlelni, hogy Miklas kénytelen legyen ratifikálni az 
egyezményt. Tényleges manőverekre nem kerül sor: csupán leleményesen 
félrevezetik az osztrák kormányt. Ehhez az Abwehr ausztriai ügynökhálózatát 
is felhasználják: az ügynökök , abszolút valószínűnek tetsző hamis 
információkat fognak terjeszteni, amelyek alátámasztják, hogy Ausztria ellen 
katonai intézkedéseket léptettek életbe". A valószínűen hangzó mendemondák 
között lesz, hogy a 7. hadtestnél elhalasztották a szabadságolásokat, Augsburg 
és München létfontosságú pontjain katonai felszerelést halmoztak fel, és az 
osztrák határon megerősítették a határőrizetet. Muff vezérőrnagyot, a 

bécsi német katonai attasét visszarendelték Berlinbe; hírlett, hogy a hegyekben 
alpesi egységek manővereznek; és , erősödő katonai rádiós tevékenységet 
rendeltek el a bajor határövezetben, ami azt a látszatot kelti majd, hogy a 


kérdéses területen csapatokat vonnak össze".9 


A tervet telefonon közölték Hitlerrel, hogy jóváhagyja; ez hajnali 2 óra 40 
perckor meg is történt. Pirkadatkor Canaris és két rangidős tisztje Münchenbe 
utazott, hogy foganatosítsák a Führer utasításait. , A hatás erős és gyors - 
jelentette másnap Jodl. - Ausztriában az a benyomás alakult ki, hogy 
Németország komoly katonai előkészületeket folytat."§! Jodl nem tévedett. A 
szimuláció olyan hatásos volt, hogy Canaris helyi rangidős tisztje aggódott, 
hátha a britek azt fogják hinni, hogy igazi invázió fenyeget. Miklas, ahogy 
kellett, február 15-én, a kegyelmi idő utolsó napján aláírta az egyezményt. 
Másnap bejelentették az amnesztiát (amely jelentős problémákkal járt, mivel a 
szabadulok között sok volt a korábbi rendőr, akiket most vissza kellett helyezni 
tisztségükbe), és a kormányt is átszervezték. Seyss-Inguart álnok 

módon meglepetést színlelt, amikor kinevezéséről tájékoztatták, de 

azért hamarosan már repülőgépen ült, hogy Berlinben átvegye utasításait, és 
megszilárdítsa kiemelt helyzetét az osztrák nácik között. 


Arthur Seyss-Inguart, , az első guisling", eszményi jelölt volt rá, hogy az 
ausztriai náci uralomnak tiszteletre méltó külcsínt kölcsönözzön. Papén 

, lelkiismeretes, toleráns és intelligens embernek" tartotta, , akiről senki sem 
feltételezte, hogy fejest ugrana holmi vad kalandba". 


Származására nézve szudétanémet volt, módos családja félúton állt a közép- és 
a felső osztály között, ő maga gyermekként csak mérsékelt német 
nacionalizmust szívott magába. Mint kellemes modorú, értelmes ifjú bécsi 
ügyvéd, sikeres praxist mondhatott magáénak, és mindig gondosan távolságot 
tartott , bombákat hajigáló" osztrák náci bajtársai legsötétebb szélsőségeitől. 
1918 óta elméletileg nyíltan támogatta a Németországgal való egyesülést, 
ugyanakkor azonban szerénynek és józannak látszott, a náci pártba nem volt 
hajlandó belépni, és logikusan fejtegette, miért tartja erkölcsi 
szükségszerűségnek, hogy céljait békés eszközökkel érje el. Keményvonalas 
náci eszmetársai gyanakodva figyelték, különösen Seyss-Inguart sikeres 
tudományos karrierje, virágzó ügyvédi praxisa és a zsidók iránti toleranciája 
szúrt szemet. A többiek inkább tartották , katolikusnak, mint igazi nácinak"."? 


1936-ban Seyss-Inguartot államtanácsossá nevezték ki, ettől kezdve Papén és 
más német tisztségviselők segítségével azon fáradozott, hogy , belső 
aknamunkával bomlasszon".§? Ahogy berlini politikai gazdái 

előre megmondták, könnyen férkőzött Schuschnigg bizalmába, főleg 


kettejük sokrétű hasonlóságának köszönhetően. Mindketten vagyonos 
családból származtak, mindketten értelmiségiek és jogvégzett emberek 

voltak, mindketten vallásos, gyakorló katolikusok. Az első 

világháborúban hasonló ezredekben szolgálták hazájukat; Seyss-Inguart súlyos 
sebesüléssel tért haza, amelynek következtében egész hátralévő 

életében sántított. Mindketten mérsékelt pángermán nézeteket vallottak, és 
egyikük sem pártolta az erőszak alkalmazását. Ahogy egy történész Seyss- 
Inguartról írta: , Valójában nem volt tudatos áruló; az árulás tetteiből nőtt ki, de 
nem motiválta azokat." Ő osztrák hazafinak tartotta magát, , aki békésen és 
önkéntesen igyekezett honfitársait a Zusammenschluss, azaz a Németországgal 
való egyesülés felé vezetni".§§ Ám a bizalom, amelyet Schuschnigg táplált 
iránta, így is fájdalmas tévedésen alapult. 


A hír, hogy az osztrák kancellár felkereste Hitlert a maga hegyteteji 
barlangjában, Bécsben jelentős izgalmat keltett. Az utazást olyan titokban 
szervezték meg, hogy sem a nácik, sem a nacionalisták nem tudták, miképpen 
értelmezzék. A diplomáciai testületet is meglepte az esemény. Noha a francia 
meg a brit nagykövet figyelmét Schuschnigg előre felhívta a tervre (az utóbbi 
energikusan lebeszélte róla), amikor a találkozó körülményeinek és 
eredményének híre kiszivárgott, általános hitetlenség fogadta. A hivatalos 
hírügynökségnek Schuschnigg utasítást adott, hogy tompítsák az esemény 
jelentőségét, ám csakhamar kiderült, hogy az osztrák kancellár számára a 
találkozó súlyos diplomáciai katasztrófával ért véget. Michael Palairet bécsi 
angol nagykövet azt sürgönyöz-te Londonnak, hogy Schuschnigg helyzete 

, komolyan megrendült" "? és az egyezség , az első lépés a teljes náci 
átalakulás felé", bár Guido Schmidt, az új külügyminiszter, aki javában 
küszködött addigi nézetei megváltoztatásával, korábban arról győzködte őt, 
hogy , Seyss-Inguart őszintén ragaszkodik Ausztria függetlenségéhez, nem is 


szólva arról, hogy gyakorló katolikus".38 


Londonban a politika fókuszában továbbra is az Olaszországgal való 
tárgyalások tartósnak bizonyuló problémája, valamint Eden lemondásának 
értékelése állt, és az Ausztria melletti kiállás nem vert nagyobb hullámokat. 
Február 15-én Cadogan feljegyezte, hogy a külügyminisztériumban , nagy volt 
a felbolydulás Ausztria miatt", majd összefoglalta a többségi álláspontot: 

, Személy szerint már-már azt szeretném, hogy Németország lenyelje 
Ausztriát, és túlessünk az ügyön. Előbb-utóbb így is, úgy is megteszi. Mire 
akkor ez a hűhó?" Amikor Vansittart hivatalos tiltakozást követelt, Cadogan 
így zsémbelődött: , Mi értelme, hogy Ausztriát Hitler orra alá dörgöljük, 


amikor úgysem tehetünk semmit az ügyben? Ahogy már mondtam, én nem 
bánnám, ha Ausztriát gleich-schaltolnák."§7" Harvey azt jelentette, hogy még 
Eden is , határozottan ellenzi, hogy az osztrákoknak tanácsot adjunk; ha 
megszívlelik, a helyzet pedig tovább romlik, rajtunk ragad a felelősség". Ő 
maga azt szűrte le, hogy , nem áll módunkban harcolni Ausztriáért, és 
vigyáznunk kell, nehogy Bécsben hamis reményeket keltsünk". Ausztriának a 
Reichhez való csatolása , alighanem elkerülhetetlen, és ezt kívülről 


megakadályozni lehetetlen és védhetetlen".8 


Ha politikai és diplomáciai körökben ez volt is az uralkodó vélemény, 
Goebbels felismerte, hogy a sajtó nem ilyen elnéző. , A nemzetközi sajtó 
tombol a dühtől - jegyezte fel. - Megerőszakolást emlegetnek, és nem minden 
alap nélkül.""? A brit kormány ezért érthető módon érzékeny volt, nehogy 
azzal vádolják, hogy valamiképpen hozzájárult Ausztria szorult helyzetéhez; 
haragra gerjedt például, amikor Palairet egy jelentésében arra utalt, hogy 
Hitler közölte Schuschnigg-gal: , Lord Halifax teljes mértékben egyetértett az 
Ausztriával kapcsolatos német állásponttal." Palairet hevesen tagadta, hogy ez 
valóban így történt volna, Schuschnigg azonban fájdalmasan jelentette ki, hogy 
, Anglia és Franciaország persze semmit sem tenne Ausztria 

megmentéséért, Olaszország pedig legföljebb annyit tehet, hogy a németek 
minden lépését illetően nemtetszését fejezi ki". A problémát tovább 

élezték Schuschnigg elhibázott kísérletei, hogy a briteket és a franciákat 
megnyugtassa, és biztosítsa őket, hogy nincs semmi baj. Az osztrák kancellár a 
nyilvánosság előtt nem volt hajlandó hangoztatni aggodalmát, és minden tőle 
telhetőt elkövetett, hogy elfojtsa a balsejtelmeket. Magánemberként azonban 
helyi diplomaták előtt elismerte, hogy a Führer rettenetesen bánt vele. 


- Soha kormányfővel nem bánt úgy külföldi vezető, ahogy velem Hitler - 
panaszolta Gabriel Puaux francia követnek. - Örült ez az ember, aki istennek 
képzeli magát?"! 


Mussolini eközben már azt tanácsolta Schuschniggnak, hogy engedjen Hitler 
követeléseinek, s a Berchtesgadenben aláírt egyezményt úgy jellemezte, mint 
, logikus és elkerülhetetlen fejleményt két német állam viszonyában".?? A 
francia kormány viszont felszólította Nagy-Britanniát, nyújtsanak át Berlinben 
egy közös, szigorúan fogalmazott felszólítást. Eden azonban lehűtötte a 
franciák vállalkozó kedvét, annak ellenére, hogy Schuschnigg is kérelmet 
intézett a britekhez, miszerint , rendkívül nagy segítség lenne, ha Önök 
Berlinben határozottan szóba hoznák Őfelsége kormányának érdekeltségét 


Ausztria függetlenségének megőrzésében".?? Hendersonnak épp elég 
kellemetlen volt, hogy egyáltalán fel kellett vetnie a témát. Halifaxhez intézett 
magánlevelében így írt: , Ausztriát illetően helytelenítek minden, túlságosan 
határozott vonalat. A legjobb akarattal sem segíthetünk rajtuk, és még ha úgy 
teszünk, mintha volna ilyen szándékunk, az is messze állna attól, hogy száz 
százalékig igazolható legyen." 


900 


A délkelet-ausztriai tartomány, Stájerország volt Ausztria legnyíltabban náci 
párti vidéke. A neheztelés, amiért az első világháború után területet kellett 
átengedni az új jugoszláv államnak, felszította a helyi radikalizmust, és ,a 


vidéket az osztrák nácizmus melegágyává tette".?? 


Becslések szerint Graz, a tartományi főváros lakosságának 80 százaléka 
rokonszenvezett a nemzetiszocializmussal, a helyi tisztségviselők, 
köztisztviselők, valamint az egyetemi oktatók és diákok többsége 
meggyőződéses náci volt. 1938 elején a jól szervezett és önbizalomtól 
duzzadó helyi nácik reményeit és hatalomvágyát csak fokozta a berchtesgadeni 
egyezmény híre. A kirakatokban életnagyságú Hitler-képek jelentek meg, a 
rendőrség már alig vett tudomást az egyre gyakoribb náci felvonulásokról, és 
a horogkereszt nyilvános viselésének tilalmát a stájerok nyíltan semmibe 
vették. Február 19-e estéjén a grazi tömeges nácibarát tüntetések miatt 
ideiglenesen be kellett zárni az egyetemet. 


Másnap este a Reichstag képviselői előtt elhangzott Hitler rég várt beszéde, 
amelyet egyszer már, a Blomberg- és Fritsch-ügyek folyományaként, 
elhalasztottak. A Führer most bepótolta az elvesztett időt, ugyanis több mint 
három órán át beszélt. Ez volt az első alkalom, amikor az osztrák rádió teljes 
egészében közvetített egy Hitler-beszédet, és jelen volt kedvenc brit újságírója, 
George Ward Price a Daily Mailtől, akinek gondja volt rá, hogy hazai olvasói 
a légkörből is ízelítőt kapjanak. 


A német kancellár beszéde alkalmából a Kroll Színházban intim, kötetlen volt a 
hangulat. A bíborvörössel bevont épület uralkodó eleme a náci szuverenitást 
jelképező Sas és Horogkereszt hatalmas arany reprodukciója volt a 
megvilágított háttér előtt. Hitler úr szónoki képességének próbája volt, hogy 
egy teljes órán át a német termelés számsorait darálta, anélkül hogy a 
közönség figyelmét elveszítette volna. Diadalmas hangnemének lelkesedése 


mindenkire átragadt. Úgy látszott, kiváló egészségnek örvend, az arca friss és 
kifejező volt." 


Meglehet, hogy a Führer makkegészséges volt, ám a beszéd tartalma a 
legkevésbé sem bizonyult barátságosnak. 


A határainkkal szomszédos államok közül kettőben több mint tízmillió német 
él. Egy önmagát tiszteletben tartó világhatalom számára elviselhetetlen a tudat, 
hogy a határon túl rokonai élnek súlyos üldöztetésnek kitéve, csak mert 
rokonszenveznek Németországgal, és úgy érzik, egyek vele. A Német 
Birodalom érdekeihez hozzátartozik az is, hogy megvédje a határain túl élő 
nemzettársakat, akik nem tudják kivívni maguknak a jogot az általános 
szabadsághoz, legyen bár az személyi, politikai vagy ideológiai." 


Az egyetlen engedményre, amelyet Schuschniggnak Berchtesgadenben tett - az 
ígéretre, miszerint beiktat egy Ausztria függetlenségét biztosító passzust nem 
tért ki. 


A hatás azonnali volt; Hitler átlátszóan leplezett fenyegetése csak felbátorította 
a már amúgy is magabiztos osztrák nácikat. Négy nappal később, február 24-e 
estéjén Schuschnigg ugyancsak kihívó beszéddel reagált az osztrák Bundestag 
előtt. Azt követelte, hogy érjenek véget a Németországnak tett engedmények - 

, Megálljt kell kiáltanunk: eddig és ne tovább!" és érzelmes felhívással fordult 
az osztrák hazafiakhoz: álljanak ki a függetlenség mellett." 


Ausztria tovább élhet, és élni is fog. Soha nem fog önként lemondani nemzeti 
létéről. Jelszavunk a régi: , Igaz németek és piros-fehér- 
pirosak mindhalálig."?? 


Graz főterén húszezer náci sereglett össze, hogy egy hangosítóberen-dezés 
segítségével meghallgassák Schuschniggot, és azzal reagáltak, hogy 
leszaggatták a hangszórókat, és követelték, hogy a nácibarát polgármester 
vonja fel a városházára a horogkeresztes zászlót. Másnap minden egyetemista 
horogkeresztes karszalagot húzott fel, széles körben használták az illegális 

, Heil Hitler!" köszöntést, és az utcákon régi náci indulókat danoltak. 
Schuschnigg kihívó viselkedése rövid időre fel-ajzotta ugyan híveinek harci 
szellemét, de egyszersmind tovább izzította az Ausztrián belüli feszültségeket, 
és csak annyit ért el, hogy Hitlert még inkább felbőszítette. 


Március 3-án Henderson felkereste a Birodalmi Kancelláriát, hogy sor 
kerüljön a Hitlerrel való rég várt találkozásra. Január végén, amikor tetőzött az 
Eden küszöbönálló lemondása körüli krízis, a nagykövetet visszahívták 
Londonba azokra a megbeszélésekre, amelyek Halifax berchtesgadeni 
látogatását követték. Január 24-én Chamberlain a kormány külpolitikai 
bizottsága előtt ismertette terveit, amelyek értelmében a gyarmatok kérdésében 
engedményeket fog tenni Németországnak; 


szándékát úgy jellemezte, hogy , teljesen új fejezetet nyit az afrikai gyarmatok 
fejlesztésének történelmében"."9 Úgy látszott, sem Chamberlaint, sem 
Hendersont nem aggasztja, hogy a legtöbb terület, amellyel Hitlert meg akarta 
békíteni, még csak nincs is Nagy-Britannia tulajdonában. Henderson utasítást 
kapott, hogy hangsúlyozza: a két ország közti minden jelentősebb nézeteltérést 
meg lehet tárgyalni. A Blomberg- és Fritsch-ügyek, valamint Schuschnigg 
berchtesgadeni látogatása néhány héttel késleltette a találkozót, és mire Hitler 
végre magához rendelte Hendersont, Eden már leköszönt a 
külügyminiszterségről, és a helyére, Henderson nyilvánvaló örömére, Lord 
Halifaxet nevezték ki. így írt Halifaxnek: , Mivel a Németországgal való 
megegyezést, ha nem akarunk lassan vagy éppen nagyon is gyorsan háborúba 
sodródni, nélkülözhetetlennek tartom, mind Eden lemondását, mind az Ön 
kinevezését csak a legteljesebb megkönnyebbüléssel fogadhatom.""! 


Amikor azonban a találkozóra végre sor került, maga Henderson is elismerte, 
hogy a pillanatot , rosszul választották meg", és a Führer , következésképpen 
borzalmas kedvében volt, amit nem is igyekezett leplezni". Henderson először 
is cáfolta a német sajtóban hangoztatott vádakat, miszerint ő azért jelent meg, 
hogy üzletet ajánljon - afféle Kuh-handelt vagy marhavásárt, ahogy írták. 
Hitler , görnyedten gubbasztott karosszékében, arcán dühödt fintorral", és 
amikor Henderson befejezte mon-dókáját, , elengedte magát". Egy órán át 
leckéztette a szerencsétlen nagykövetet legkedvesebb rögeszméi egész 
sorozata tárgyában: kitért az ellenszenves képre, amelyet a brit sajtó fest róla, a 
közép-európai ügyekbe való illetéktelen brit beavatkozásra, a brit püspökök 
német egyházi problémákba való beleszólására, a parlamenti képviselőknek 
Németország politikai ügyeit illető kéretlen véleménynyilvánítására, valamint 
a bol-sevizmus gazságaira. A gyarmatok kérdésében teljesen közönyösnek 
mutatkozott, kifejtette viszont Ausztriáról és , az ottani nácibarát 

németek szomorú sorsáról" vallott nézeteit. Azt állította, hogy a lakosságnak 
mindössze 15 százaléka támogatja Schuschniggot, és ha Nagy-Britannia 
ellenzi az igazságos rendezést, akkor Németországnak fegyvert kell fognia. 


, Villámgyorsan (blitzschnell) lép majd fel" - fogadkozott. 


A megbeszélés német átiratát másnap továbbították Hendersonnak. A nagykövet 
a jelentések szerint elhatárolódott bécsi kollégájától, aki tiltakozott 
Schuschnigg berchtesgadeni meghurcoltatása ellen, és , kijelentette, hogy ő, 

Sir Nevile Henderson maga is gyakran kiállt az anschluss mellett!".5? Bár 
Henderson rögtön válaszolt, hangsúlyozva, hogy ő semmi ilyet nem tett, annyit 
elismert, hogy , néha kifejezte a maga személyes véleményét, amely talán nem 
volt teljes összhangban kormányom nézeteivel"."§ A baj azonban már 
megtörtént. Halifax előző évi megjegyzéseinek, a lord Eden helyére való 
kinevezésének és most Henderson langyos rosszallásának az ausztriai német 
politika kapcsán megvolt a maguk együttes hatása: Hitlerben kialakult a 
meggyőződés, hogy London irányából nem kell jelentős ellenállásra 
számítania. Nyíltan hangoztatott célja azonban továbbra is az maradt, hogy , az 
ausztriai németek jogos érdekeit ki kell elégíteni, és békés fejlődési folyamat 
segítségével véget kell vetni az elnyomásnak" .5? 


Schuschnigg március 9-ének estéjén elhangzó drámai bejelentése mindent 
megváltoztatott. Mivel érzékelte, hogy a grazi nácibarát hangulat az ország 
többi részét is mindinkább megfertőzi, úgy döntött, hogy , eljött az egyértelmű 
elhatározás pillanata"."f Innsbruckban nagy tömeg előtt kijelentette, hogy 
mindössze négy nappal később, március 13-án, amely vasárnapra esett, 
országos népszavazást rendez az osztrák függetlenség jövőjéről. A nácik már 
régóta pártoltak egy ilyen referendumot, mert bíztak benne, hogy a 
Németországgal való egyesülés kérdésének nyílt és egyértelmű felvetése az ő 
javukra fog kiütni. Hendersonnal való utolsó megbeszélésén Hitler is 
népszavazást javasolt, bár ragaszkodott hozzá, hogy a megválaszolandó 
kérdést ő fogalmazza meg. Schuschnigg azonban ráérzett Hitler tervezett 
lépésére, és bejelentette, hogy arra kéri majd Ausztria népét: támogassa ,,a 
szabad és német, független és szociális, keresztény és egyesült Ausztriát, és 
szavazzon a szabadságra és a munkára, valamint a faj és a haza minden 
hívének egyenlőségére". Ahogy egy amerikai történész később írta, az ilyen 
ajánlat elutasítása felérne azzal, mintha egy amerikai nem kérne , a Csillagok 
és Sávokból, az almás pitéből és az anyaságból".7 


Schuschnigg, nehogy bármit is a véletlenre bízzon, a nácik tulajdon választási 
kézikönyvéből is elcsent egy oldalt. Úgy gondolta, a népszavazás kitűzött 
dátuma előtti rövid szünet majd biztosítja, hogy a meghökkent náciknak kevés 
idejük legyen a felkészülésre, különösen a hegyekben gazdag tartományokban, 


ahol a legerősebbek voltak. A választói névjegyzék nem volt naprakész, lévén 
hogy az utolsó választásokat 1930-ban rendezték; a legfiatalabb választók 
korhatárát huszonnégy évben állapították meg, amivel sok náci fiatalt 
kirekesztettek; és csak a mindkét oldalon piros-fehér-pirossal, vagyis az 
osztrák színekkel ellátott , igen" szavazólapok álltak rendelkezésre - aki 

, hem"-mel akart szavazni, annak otthonról kellett magával hoznia saját 
szavazólapot. Noha Seyss-Inguartnak sikerült rávennie Schuschniggot néhány 
ilyen feltétel módosítására, az osztrák nácik továbbra is azt hitték, a választás 
meg lesz bundázva. Schuschnigg Mussolinit is felkérte a népszavazás 
támogatására, de kurta választ kapott: , Cté un errore!"68x A Duce 
figyelmeztette a római osztrák katonai attasét, hogy Schuschniggnak , az időt 
kellett volna húznia, ahelyett hogy siettetné a dolgokat", majd így 

folytatta: , Mondja meg a kancellárnak, hogy olyan bombával játszik, amely 
felrobbanhat a kezében." Schuschnigg azt válaszolta, már túl késő van ahhoz, 
hogy lemondjon tervéről. Mire Mussolini: , Akkor mondja meg neki, hogy 
Ausztriához többé semmi közöm.""9 


Berlinben a hírt először néma döbbenettel fogadták. Hitler kezdetben 
hitetlenkedett, majd dühbe jött. Egy jeles történész szavaival , úgy reagált, 
mintha valaki egy fájdalmas tyúkszemére hágott volna. Nem kapott semmilyen 
figyelmeztetést, és így nem is készült fel az eseményre. Világosan látta, hogy 
az xevolúciós megoldásc meghiúsult. Vagy cselekednie kell, vagy vállalja a 
megaláztatást.""9 Közvetlen lépései, melyeket nyaktörő gyorsasággal hajtott 
végre, jórészt rögtönzöttek voltak. Még aznap este a kancelláriába kérette 
Göringet és Goebbelst, és szabadjára engedte haragját , Schuschnigg 
végtelenül piszkos trükkje ellen (...), ahogy átverte a Reichet ezzel az ostoba és 
idióta népszavazással". Megfelelő válaszban azonban nem tudtak megegyezni, 
ehelyett megvitattak egy sor lehetséges opciót, köztük a náciknak a 
népszavazástól való tartózkodását, valamint röpcédulák ledobását Ausztria 
teljes területére. Az éjszakai órákban Hitler visszarendelte Goebbelst további 
tárgyalásra, amelyen az egyik ausztriai náci vezető, Glaise-Horstenau is jelen 
volt. , A Führer drasztikusan körvonalazta előtte terveit" - jegyezte fel 
Goebbels, aki hajnali ötig időzött Hitlernél. A Führer immár , teljes 
lendületben" volt, és , csodálatos harci kedvről tett bizonyságot. Az a 
véleménye, hogy ütött az óra.""! 


Az egész egy tévedés! - A ford. 


Másnap reggel, március 10-én a Birodalmi Kancellárián lázas tevékenység 


folyt. Jodl megjegyezte: , A Führer eltökélte, hogy nem tűri tovább." Von 
Reichenau tábornokot visszahívták Kairóból, ahol Németországot képviselte a 
Nemzetközi Olimpiai Bizottság ülésén, míg Milchet, a Luftwaffe tábornokát 
svájci vakációjáról rendelték sürgősen haza. Göringnek ugyanekkor 
elnökölnie kellett a Fritsch-ügy katonai bíróság előtti tárgyalásának 
nyitónapján; a tárgyalást azonban, mint arról már szó esett, a marsall nyomban 
elnapolta, és ezután érkezett meg a kancelláriára. A fordulat a Wehrmachtot is 
meglepetésszerűen érte. Amikor Keitelt délelőtt tízkor Hitlerhez rendelték, 
rögtön kitalálta, hogy utasítást fog kapni Ausztria azonnali megtámadására. A 
tábornok óvatosságból először Jodllal és Max von Viebahn tábornokkal, a 
Fegyveres Erők Főparancsnoksága hadműveleti vezérkari főnökével 
értekezett. Szerencséjére a talpraesett Jodl emlékezett az Ottó-tervre, amelyet 
eredetileg csak kisegítő műveletnek szántak arra az esetre, ha valakik 
megkísérelnék visszaültetni Habsburg Ottót az osztrák trónra, de most 

ez maradt az Ausztria elleni katonai akció egyetlen rendelkezésre álló 
stratégiája. , Készítsék elő az Ottó-tervet" - rendelkezett Hitler."? 


Mindazok közül, akiket az események gyors egymásutánja váratlanul ért, talán 
Hitler új külügyminisztere, Joachim von Ribbentrop volt a 
legbalszerencsésebb. Éppen ezt a hetet választotta, hogy visszautazzon 
Londonba, és mint nagykövet hivatalosan elbúcsúzzon, és most ott állt partra 
vetetten, miközben Berlinben javában zajlott addigi diplomáciai pályafutásának 
legnagyobb eseménye. Miután a hírek apránként hozzá is elszivárogtak, 
felhívta wilhelmstrassei magántitkárát, Reinhard Spitzyt, és meghagyta neki: 
derítse ki, mi történik a kancellárián. Spitzyt először rendre utasították, hogy 
,törődjön a maga dolgával, és Ribbentrop véleményére senki sem kíváncsi", 
de alighogy a titkár visszaért irodájába, megszólalt a telefon: maga Hitler akart 
beszélni vele. , Utasítom, hogy haladéktalanul repüljön Londonba, és adja át ezt 
a levelet Ribbentrop úrnak - kezdte Hitler. - Válaszoljon írásban, mégpedig 
azonnal, maga pedig már indul is vissza a válaszával. Nincs vesztegetni való 
időnk. A repülőgép - mellesleg Fritsch régi gépe - már indulásra kész." 
Amikor Spitzy udvariasan érdeklődött az üzenet tartalmáról, Hitler kifakadt: 

, Az a csirkefogó Schuschnigg be akar csapni (...) Most tudtuk meg, hogy 
népszavazást sóz ránk az osztrák függetlenségről. Mi több. bevet mindenféle 


mocskos trükköt, hogy az eredmény neki kedvezzen. Hallatlan az ilyen 
viselkedés, és nem vagyok hajlandó eltűrni.""? 


Spitzy másnap kora reggel érkezett meg Londonba, amelynek repülőterén egy 
falka újságíró várta. Ribbentrop viszont akadályoztatva volt: Halifaxszel való 


utolsó találkozását délelőtt tizenegy órára tűzték ki. Az új brit külügyminiszter 
már biztosította a kormányt, hogy a beszélgetés folyamán , csalódottságot fog 
vegyíteni szemrehányással és figyelmeztetéssel. Ha egyszer Közép-Európában 
kitör a háború, senki sem jósolhatja meg, hol fog véget érni, és kik keverednek 
bele."7§ Ribbentropot a brit külügyminisztérium előtt lármás, ellenséges 
sokaság fogadta, amely , Ribbentrop, takarodj !"-ot skandált; ő pedig arra kérte 
Halifaxet, hogy tegyen meg minden tőle telhetőt az ausztriai népszavazás 
felfüggesztése érdekében. Halifax magában , értelmetlennek és provokatívnak" 
tartotta Schuschnigg viselkedését," Palairet azonban Bécsből azt sürgönyözte, 
hogy szerinte a népszavazás , olyan kockázat, amit érdemes vállalni"."5 Halifax 
ennek következtében kijelentette Ribbentrop-nak, hogy a népszavazást nem 
szabad megakadályozni, menjen csak végbe , szabadon és zavartalanul"."" 
Cadogannek az volt a véleménye, hogy Ribbentrop , reménytelen eset, fafejű és 
használhatatlan. Halifax prédikációt tartott neki, ha szerintem nem is valami 
sikerültet"."8 Meglehet, hogy Halifax ekkor már birtokában volt a SIS 
hírszerzői anyagának, amely figyelmeztetett, hogy az Ausztria elleni invázió 
valószínűleg küszöbön áll. Előző este, mielőtt Kairóból visszatért volna 
Berlinbe, von Reichenau felhívta a kairói német követet, és tájékoztatta, hogy 
az an-schlussra bármelyik nap sor kerülhet. A hívást lehallgatták, és a 
részleteket megküldték a brit külügynek."? 


A Fegyveres Erők Főparancsnokságának bendlerstrassei főhadiszállásán 
Brauchitsch nem volt jelen - hivatalos ügy szólította el -, de a ravasz Keitelnek 
így is sikerült egyenletesebben elosztani a katonai előkészületek felelősségét: 
Becket avatta be aggodalmaiba. 


- . A Führer azt kívánja, hogy azonnal tegyen neki jelentést a Wehr-macht 
ausztriai behatolásának diszpozícióiról - rendelkezett. 


- . De hiszen semmit sem készítettünk elő - válaszolta elkeseredve Beck. - 
Semmi sem történt, semmi a világon. 


- . És mi van az 1937. júniusi Ottó-terwel? 


- . Az csak feltételes terv volt, arra az esetre, ha meg kellene akadályozni a 
Habsburgok restaurációs kísérletét. A kettő nem ugyanaz. 


Beck mindazonáltal átvitt a kancelláriára minden tervet, amit csak 
összeszedhetett. Noha kételkedett több páncéloshadosztály harci készenlétében, 


Hitler körömszakadtáig ragaszkodott parancsainak a végrehajtásához. 


- . Én vagyok a Wehrmacht főparancsnoka, vagy valaki más? - harsogta. - Ez 
az a perc, amikor villámgyorsan kell cselekednem, és maga azzal jön, hogy 
semmi nem kész, mindent az utolsó pillanatban kell rögtönözni! Csináljon, 
amit akar, de március 12-én a csapatainknak Bécsben kell lenniük!?9 


A következő öt óra alatt a Bendlerstrasse rangidős tábornokai megfogalmazták 
a szükséges parancsokat. Kevés idő állt rendelkezésre. Már csütörtök volt, és a 
katonáknak legkésőbb szombatra menetkész állapotban kellett lenniük. A 
Münchenben állomásozó 7. és a Nürn-bergbe telepített 13. hadtestet, valamint a 
2. páncéloshadosztályt azonnal mozgósították, hogy vonuljanak fel az osztrák 
határon. Valamennyi, a támadáshoz kijelölt egységet Fedor von Bock 
tábornok, a Drezdában állomásozó 8. hadsereg parancsnoka alá rendelték. 
Délután 4-kor Beck magához hívatta Heinz Guderian tábornokot, a 

16. gépesített hadtest újonnan kinevezett parancsnokát, és közölte vele: , Ha az 
anschlusst végre akarjuk hajtani, valószínűleg ez a legjobb pillanat." 
Guderiannak mozgósítania kellett a 16. hadtestet, és riasztania, majd 
összegyűjtenie a 2. páncéloshadosztályt, hogy készen álljanak az ausztriai 
behatolásra.§! A bajorországi repülőtereken teljes riadókészültségbe helyezték 
a Luftwaffét is, Sperrle parancsnoksága alatt. Szerepe az lesz, hogy 

, megmutassa magát, propagandaanyagot dobjon le, és elfoglalja az ausztriai 
repülőtereket", majd , szükség esetén támogassa a szárazföldi erőket, és tartson 
készenlétben további bombázóegységeket speciális feladatokra".§2 Éjfélkor 
Goebbels ismét felkereste Hitlert. , A kocka el van vetve - jegyezte fel. - 
Szombaton bevonulunk. Egyenesen nyomulunk Bécsig. Nagy légi akció. A 
Führer maga is Ausztriába megy." Goebbels ezután visszasietett a 
minisztériumába, ahol egész éjjel a propagandával kapcsolatos terveken 
dolgozott. , Ismét nagy idők járnak - írta. - Nagyszabású történelmi 
feladatokkal. Ez csodálatos!"?? 


Március 11-én, hajnali kettőkor Hitler kiadta az Ottó-terv 1. számú direktíváját. 
Ausztria meghódításának lázában azonban elfelejtette aláírni, és ezt csak kis 
híján tizenkét órával később pótolta. 


SZIGORÚAN TITKOS 


1. Ha egyéb intézkedések sikertelennek bizonyulnak, fegyveres támadást 
kívánok indítani Ausztria ellen, hogy alkotmányos körülményeket teremtsek, 


és meggátoljam a további atrocitásokat a németbarát lakosság ellen. 
2. A teljes műveletet magam irányítom. 


3.  Ahadsereg és a légierő e műveletre kirendelt egységeinek 1938. március 
12-én, legkésőbb 12 órakor támadásra készen kell állniuk. 


4.  Katonáink viselkedésének azt a benyomást kell kelteniük, hogy 
nem kívánunk háborút viselni osztrák testvéreink ellen. Ezért 
kerülendő minden provokáció. Ha azonban ellenállásba ütköznek, azt 
fegyveres erővel, könyörtelenül meg kell törni. 


Bécsben Schuschnigg ezen az éjszakán úgy tért nyugovóra, hogy még mindig 
bízott benne: népszavazási hazárdjátéka be fog válni. Reggel fél hatkor 
azonban felriasztotta álmából az ágya melletti telefon hangos csengése. Dr. 
Skubl kereste, a rendőrfőkapitánya, egyike a néhány rangidős rendőri 
vezetőnek, aki Seyss-Inguart belügyminiszteri kinevezése után is a posztján 
maradt. Skublnak rossz hírei voltak. A német határt Salzburgnál egy órával 
ezelőtt lezárták, a német vámtisztviselőket visszarendelték, és a Németország 
és Ausztria közti vasúti forgalmat leállították. Szürke volt a reggel, szemerkélt 
az eső. Negyed hétkor Schuschnigg elindult hivatalába. Útközben csak rövid 
időre állt meg a Szent István-szé-kesegyháznál. Mialatt megvirradt, és tartott a 
kora reggeli szentmise, Ausztria kancellárja nyugtalanul ült az egyik 
padsorban, és amikor lopva keresztet vetett, akkor is Skubl üzenetének 
jelentésén tépelődött. A ball-hausplatzi kancellári hivatalban még teljes volt a 
csend. Schuschnigg felhívta a rendőrség központját, és elrendelte, hogy 
elővigyázatosságból vonjanak rendőrkordont a belváros és a kormányépületek 
köré. Müncheni főkonzulja is telefonált, hogy figyelmeztesse: a városban 
állomásozó német hadosztályokat mozgósították. Amikor a kancellár 
rendkívüli kormányülést hívott össze, csak Seyss-Inguartot nem sikerült 
megtalálni. 


Előző este Papent sürgősen visszarendelték Berlinbe, és ő aznap reggel hatkor 
egy magánrepülőgépen el is hagyta Bécset. Seyss-Inguart kikísérte a 
repülőtérre, ahonnan nem is távozott: egy későbbi berlini gépre várt, amelyen 
miniszterkollégája, Glaise-Horstenau utazott. Utóbbi utasításokat hozott a 
Führertől. Délelőtt fél tízkor mindketten megjelentek a kancellári hivatalban. 


Seyss-Inguart futólag elnézést kért a késésért, majd kurtán tájékoztatta 


Schuschniggot a Führer haragjáról. 


- . A Reichben nagy a felbolydulás a népszavazás miatt - figyelmeztetett. - 
Hitler állítólag magánkívül van. Mindenki dühös. 


Schuschnigg védekezésül rámutatott, hogy a népszavazás hiánytalanul 
megfelel a berchtesgadeni megállapodásnak. 


- . Nem, ezt nem állíthatja - szakította félbe Glaise-Horstenau. - Ezzel a 
népszavazással betelt a pohár. Előre lehetett tudni, hogy fel fogja bosz- 


. szántani a Führert. Nem lett volna szabad belekezdenie. 
Seyss a maga részéről Göringtől kapta az utasításait. 
- . A népszavazást egy órán belül el kell halasztani - rendelkezett. 


Hitlernek volt egy további követelése is: Schuschniggnak le kell mondania 
Seyss-Inguart javára. 


Amikor Papén reggel 9-kor megjelent a Birodalmi Kancellárián, ott kaotikus 
jeleneteket látott, és érzékelte, hogy a levegő vibrál a feszültségtől. Rendkívül 
ritkán fordult elő, hogy Hitler tíz óránál korábban megjelenjen a nyilvánosság 
előtt, ám most a dolgozószobája előtti tágas fogadóhelyiségben már nyüzsgött 
a miniszterek és tányérnyalók bizarr gyülekezete, , mindenki, akinek 
kötelessége, kíváncsisága, beosztása vagy az intrikákban játszott szerepe okán 
bármi köze volt a kérdéses ügyhöz". Ribbentrop londoni távolléte miatt Hitler 
tanácsadói minőségben visszahívta von Neurathot, főleg abból a célból, hogy 
ha majd a támadásnak híre megy, megnyugtassa a diplomáciai kart. Goebbels 
jelenléte, az átvirrasztott éjszaka után, nagyon is feltűnő volt, lévén hogy 
magával hozta propagandaminisztériumi légionáriusait is, míg a 
körbeszaglászó Himmlert , tucatnyi Góliát termetű SS-tiszt" rajzotta körül, 
Brauchitsch és Keitel pedig teljes katonai díszben pompázott. Hitler , állapota a 
hisztériával volt határos". Látszott, hogy még nem döntötte el, mi legyen a 
következő lépése.§5 


Nagyjából ugyanekkor tért vissza Londonból Spitzy is, aki késő éjjel repült el 
Croydonból, és reggel 8-ra érkezett meg a tempelhofi repülőtérre, kezében 
szorongatva Ribbentrop terjedelmes válaszlevelét. Autókaraván száguldott vele 
a kancelláriára, ahol Hitler, bár bosszantotta a késedelem, nagy örömmel 


olvasta végig külügyminisztere válaszát. 


Mit tesz majd most Anglia, ha kiderül, hogy az osztrák helyzet nem oldható 
meg békésen? Alapvetően az a meggyőződésem, hogy Anglia a maga 
akaratából jelenleg semmit sem fog tenni az ügyben, de mérséklő befolyást 
gyakorol majd a többi hatalomra.?7 


- Pontosan úgy van, ahogy gondoltam - kiáltott fel Hitler. - Odaátról 
semmilyen komplikációtól nem kell tartanunk. Holnap 
leszámolunk Ausztriával! 


Dörzsölgette a kezét, csapkodta a combját, és a legjobb hangulatban bocsátotta 
el Spitzyt.28 Néhány száz méterrel arrább, a brit nagykövetségen Henderson is 
egy üzeneten rágódott, amelyet kora reggel kapott müncheni főkonzuljától: a 
városon nagyszámú katonai és rendőri erő vonult át, és indult el keletre, az 
osztrák határ felé. 


Henderson nyomban utasította a katonai attasét, Frank Mason-Mac-Farlane 
ezredest, hogy hívja fel a Fegyveres Erők Főparancsnokságánál von 
Tippelskirch tábornokot, a katonai hírszerzés igazgatóját, és szembesítse ezzel 
a hírrel. A tábornok, mint közölték, elérhetetlen volt, de egy magas rangú 
vezérkari tiszt megnyugtatta Mason-MacFarlane-t, hogy az információ 
merőben téves, és aznapra nem is terveznek semmiféle szokatlan 
csapatmozdulatot. A katonai attasé azonban nem adott hitelt a gyanús 
cáfolatnak, inkább útra kelt, hogy személyesen derítse fel az osztrák határt. 
Alighogy Berlin környékét elhagyta, autója belegabalyodott egy több mint 
3000 felfegyverzett rendőrből és SS-katoná-ból álló oszlopba, amely 

, autóbuszokon, pékségek teherautóin, bútorszállító kocsikon és töméntelen 
egyéb járművön haladt Ausztria felé".?? Ezalatt a helyettesét a Fegyveres Erők 
Főparancsnokságának főhadiszállására kérették, ahol egy szemlátomást kínos 
zavarban lévő, alacsonyabb beosztású tiszt elismerte, hogy Mason- 
MacFarlane-t az imént megtévesztették. Töredelmesen és terjengősen 
mentegetőzött, és megsúgta, miszerint ,,a politikai helyzet megkövetelte, hogy 
az osztrák határon erőteljes demonstrációt rendezzünk". A cél kettős volt: 

, megakadályozni, hogy mindenféle marxista eredetű zűrzavar terjedjen át 


Németországra, és megvédeni az igazi németeket a fent nevezett marxista 
elemektől". Amikor Henderson továbbította ezt az információt a brit 
külügyminisztériumnak, nem tudott ellenállni a lehetőségnek, 


hogy megeresszen egy saját gyártmányú szójátékot. Noha , nem ítélheti meg a 
Schuschniggot akcióra késztető indítékokat", népszavazási 
döntése , elsietettnek és balgának" tűnik.?11 


Ribbentrop eközben még mindig egy helyben toporgott Londonban. Miután 
Spitzyt a Führernek szóló válasszal visszaküldte Berlinbe, nagyszabású 
búcsúfogadást adott, s ez alkalomból a Carlton House Gardensben található, 
frissen renovált s a Malira néző német nagykövetségre mindenkit meghívott, 
akivel csak Londonban valaha megismerkedett.72 Másnap, amikor Berlinben 
tetőztek Ausztria inváziójának előkészületei, kisebb társaságot hívott meg 
reggelire. Ezúttal legbizalmasabb brit barátait látta vendégül, köztük Nancy 
Astor parlamenti képviselőt, valamint Sir Thomas Inskipet, a honvédelem 
összehangolásával megbízott minisztert, , akit a brit miniszterek között a 
leginkább németbarátnak tartott" .?? Inskip, úgymonad, biztosította róla, hogy 
,ha Németország győzné türelemmel, az osztrákkérdést előbb vagy utóbb a 
németek szándéka szerint lehetne megoldani; továbbá határozottan 

állította, hogy ha ez bekövetkezne, a brit kormány nem szavazná meg 
Anglia katonai beavatkozását. Más lenne azonban a helyzet, ha 

Németország erőszakkal avagy - világosabban fogalmazva - katonai 
eszközökkel intézné el a kérdést. Akkor akár nagyobb méretű konfliktus is 
bekövetkezhet, amely Angliát is érinthetné."94 


A fennálló szokások szerint a távozó nagykövetek előkelőbbjei a királynak 
mutatták be visszahívó levelüket, és utána ebédre voltak hivatalosak a 
Buckingham-palotába. Ribbentrop esetében azonban a király diszkréten azt 
kérte, mentsék fel e megpróbáltatás alól, tekintettel arra, hogy a német 
nagykövet londoni tartózkodása alatt , a legkevésbé sem volt segítőkész". 
Ehelyett Ribbentrop rövid látogatást tett a palotában, és ennek során tagadta, 
hogy bármilyen tudomása lett volna az Ausztriában kibontakozó 
eseményekről. , Azt feleltem - mesélte később a király -, hogy tudtommal ő 
Németország külügyminisztere. De utána úgy gondoltam, bölcsebb, ha nem 
erőltetem tovább a témát.""f Ribbentrop és felesége ezután a Downing Streetre 
indult, ahol a Chamberlain házaspár várta őket ebédre. Rajtuk kívül jelen volt 
Churchill, Cadogan, Inskip, Halifax és Simon, ki-ki a feleségével. Az ebéd 

, zord élmény" volt," és amikor már majdnem véget ért, küldönc érkezett a 
külügyminisztériumból, aki két táviratot hozott Cadogannek. Cadogan először 
magában olvasta el, majd továbbadta először Halifaxnek és utána 
Chamberlainnek. Churchill észrevette, hogy a miniszterelnök , szemlátomást 


elko-morodott", majd férje egy kézmozdulatára Mrs. Chamberlain a 
szalonba hívta a vendégeket kávéra. Mindenki felfogta, hogy ideje távozni, 
Ribben-tropék azonban , mintha nem ébredtek volna rá a légkör 
megváltozására". Ekként , a társaságon általános nyugtalanság lett úrrá, és 


mindenki ott téblábolt búcsúzásra készen".98 


Végül rávették Ribbentrop asszonyt, hogy férje nélkül térjen meg otthonába, 
míg Chamberlain, Halifax és Cadogan társaságában, Ribben-tropot a 
dolgozószobájába kalauzolta, ahol felolvasták a táviratokat. Az egyik 
Hendersontól jött, és az osztrák határnál zajló német csapat-mozgások híreit 
ismertette; a másikat Bécsből küldte Palairet, aki részleteket közölt a 
Schuschniggnak átadott ultimátumról, hozzáfűzve, hogy az osztrák kancellár 
most a brit kormánytól kér tanácsot. Halifax ezután , Ribbentrophoz fordult, és 
nagyon komolyan arra kérte, hogy mielőtt nem késő, bírja rá főnökét a 
további lépések felfüggesztésére".7? Ribbentrop azonban azt állította, hogy 
nem tud semmiféle csapatmozgásokról, és ultimátumról sem hallott; határozott 
kétségeit fejezte ki a jelentések szavahihetőségét illetően, és csak a már jól 
ismert panaszokat hangoztatta a , hitszegő" Schuschnigg által elrendelt 

, tisztességtelen népszavazás" kapcsán. Az eszmecsere, ahogy Ribbentrop 
jelentette, , feszült légkörben zajlott, és az általában higgadt Lord Halifax 

még Chamberlainnél is hevesebb izgalomba jött, utóbbi legalább 

külsőleg nyugodtnak és józannak látszott".199 A délután folyamán Halifax 
látogatást tett a német nagykövetségen, a délutáni teával összekötött, 

előre megbeszélt búcsútalálkozás céljából, és , még komolyabb beszédet 
tartott" Ribbentropnak, akit ezúttal sem sikerült meggyőznie.191 


A háború után Nürnbergben, ahol a tárgyaláson az élete volt a tét, Ribbentrop 
megírta visszaemlékezéseit, és ezekben Halifaxre próbálta hárítani a 
felelősséget, amiért nem akadályozta meg az anschlusst. Halifax biztosította őt, 
Ribbentropot, hogy , az angol nép soha nem lenne hajlandó háborút viselni 
pusztán azért, mert két, németek lakta ország egyesülni akar", és azt állította, 
hogy március 10-i találkozásuk alkalmából Halifax , nyugodtan, hidegvérrel 
fogadta el a helyzetet". 192 valójában a találkozásról szóló brit 
külügyminisztériumi jelentés azt állapította meg, hogy Ribbentrop 
csökönyösen tagadta, hogy a Bécsben zajló eseményekről bárminemű 
tudomása volna, Halifax pedig határozottan tiltakozott , a nyers erő fitogtatása 
ellen".193 Halifax életrajzírója azt emeli ki, hogy , Ribbentrop szélsőséges 


korlátoltsága meggátolta, hogy a németekkel érdemben lehessen tárgyalni", 198 


és ezt a véleményt hangoztatta Chamberlain is. ,, Valahányszor Ribbentroppal 
tárgyalok, mindig elfog a tehetetlenség érzése - panaszkodott nővérének a 
Downing Street-i ebéd kapcsán. - Olyan buta, olyan sekélyes, olyan énközpontú 
és önelégült, olyan tökéletesen hiányzik belőle minden szellemi 
befogadóképesség, hogy szemlátomást képtelen megérteni, amit mondanak 
neki."195 Való igaz: mihelyt Ribbentrop visszautazott Londonba, többé nem 
volt olyan helyzetben, hogy bármilyen hatást gyakoroljon a berlini helyzetre - 
lényegében tudatosan kizárták a döntéshozó folyamatból. Spitzy nem 

volt hajlandó továbbítani neki az információkat, azzal az ürüggyel, hogy a 
telefonvonalat csaknem biztosan lehallgatják, Göring pedig 

éppenséggel rábeszélte, hogy maradjon csak Londonban, állítólag azért, hogy 
, figyelje a britek reakcióit". Hitler maga is hiánytalanul elégedett volt, amiért 
a külügyminisztérium ügyeit ismét a sokkal nyugodtabb von Neurath vitte, ha 
csak ideiglenesen is. Bármilyen hangosan rikácsolt is Ribbentrop Spitzyre a 
telefonba, a Berlinben és Bécsben kibontakozó eseményeket a német 
külügyminiszter csak a BBC-n át követhette. 


Közismert volt Göring régóta dédelgetett vágya, hogy Ausztriát betagolják a 
birodalomba. Amikor előző évben a windsori herceg és neje Carinhallba 
látogatott, a herceg megfigyelte, hogy a könyvtárban, a kandalló fölé akasztott 
térképen Ausztria már a zöldre színezett Németország szerves részeként jelent 
meg. Midőn szóba hozta a témát, Göring csak úgy sugárzott. , Most 
csináltattam - jegyezte meg kuncogva. - Gyönyörű példája az új német 
kartográfiának." A herceg erre hangot adott nézetének, miszerint a német 
térképészek, úgy látszik, , újszerű, és hoz-zátehetném, terjeszkedő eszméket 
vallanak". Göring alig bírta türtőztetni magát. , Hohó, uram, Ön Ausztriának 
Németországba való beolvasztására céloz! Nos, új térképre volt szükségem, és 
mivel Ausztria hamarosan csatlakozni fog Németországhoz - természetesen 
önként -, gazdaságosabbnak látszott, ha előrehozom az eseményt."198 

Amikor Guido Schmidt a vadászati kiállítás idején felkereste Carinhallt, 
Göring megmutatta neki a szóban forgó térképet, és széles vigyorral 
megjegyezte: , A jó vadász nem ismer határokat."197 Amikor pedig Mussolini 
is megszemlélte, és nem reagált ellenségesen, Göring ezt jelzésként értelmezte: 
Olaszország tehát nem ellenzi az anschlusst. 


Most, március 11-én délután, a Birodalmi Kancellárián Göring magához 
ragadta a kezdeményezést, , megkaparintva a főszerepet, amelyet az ingadozó 
Hitler kiengedett a kezéből".198 Schuschniggot figyelmeztette a bécsi 
rendőrfőkapitány, hogy a város utcáit ugyan még a kormány ellenőrzi, ám a 


rendőrség, amelybe a Berchtesgadenben elfogadott amnesztia következtében 
befurakodtak a szabadon engedett nácik, immár nem megbízható. Közben 
Grazból híre jött, hogy az utcákat már náci hangszórós kocsik járják, hogy 
bejelentsék a népszavazás elmaradását és Schuschnigg lemondását. A kancellár, 
aki kétségbeesve szerette volna elkerülni emberéletek pusztulását, valóban 
elhalasztotta a népszavazást, és magához hívta Seyss-Inguartot, valamint 
Glaise-Horste-naut, hogy ezt közölje velük. Délután háromnegyed háromkor 
befutott Göring első bécsi telefonhívása. Seyss tájékoztatta, hogy 

Schuschnigg beleegyezett a népszavazás lefújásába, de lemondani nem 
hajlandó. 


Göring - mint később Nürnbergben beismerte - ekkor rájött, hogy ,a 
lehetőség, amelyre oly régóta s oly hevesen vártunk, végre eljött - 

most kezünk ügyében van a teljes és tökéletes megoldás". Ettől a perctől, 
magyarázta, , százszázalékos felelősséget kell vállalnom minden további 
történésért, mert nem annyira a Führer, mint inkább én diktáltam az iramot, és 
a Führer balsejtelmein is felülemelkedve én vezéreltem a folyamatot a végső 
fejleményekig".199 Azt felelte Seyss-Inguartnak, hogy a népszavazás 
visszavonása nem elég, majd húsz perc múlva, miután tanácskozott Hitlerrel, 
ismét jelentkezett, hogy hangsúlyozza a lényeget: Schuschnigg-nak muszáj 
lemondania, és Seyss-Inguartnak kell a helyére állnia. Ha egy órán belül nem 
kap értesítést, azt kell feltételeznie, hogy Seyss-Inguart akadályozva van a 
hívásban. , Ha ezek a feltételek nem teljesülnek", Schuschnigg-gal közölni kell, 
hogy , a német hadseregek bevonulnak Ausztriába".19 Seyss-Inguart elnémult, 


és , belesápadt a megrendülésbe".!1! 


Seyss-Inguart és osztrák náci eszmetársai majdnem annyira tartottak a német 
inváziótól, mint Schuschnigg, és még mindig a Gleichschal-tungban - 
anschluss helyett Ausztria náci szellemű átalakításában -reménykedtek, ami 
fölöslegessé tenné a német csapatok bevonulását. Hitler különleges ausztriai 
ügynöke, Wilhelm Keppler időközben megérkezett Berlinből, és magával 
hozta egy távirat vázlatát, azzal az utasítással, hogy Seyss-Inguart küldje el 
Hitlernek. A távirat arra kérte a Führert, küldjön mielőbb német csapatokat 
Ausztriába, hogy elfojtsák az egyre terjedő mozgolódást. Seyss-Inguart 
azonban megtagadta a sürgöny elküldését, mondván, hogy a helyzet teljesen 
nyugodt. Való igaz: nyugtalanság csak a nácik körében volt észlelhető. Kora 
reggel óta osztrák SA- és SS-egységek gyülekeztek országszerte a városokban. 
Grazban heves összecsapásokra került sor, és késő délutánra 

Grazban, Salzburgban és Innsbruckban már felvonult az SA és az SS, sőt 


hamarosan megszállták a városi és tartományi kormányépületeket. Délután 
fél négykor Schuschnigg végül is lemondott. Először telefonbeszélgetést kért 
Mussolinival, de aztán lemondta; sejtette, hogy , csak az időt vesztegetné". 
Igaza volt. Rómából üzenet érkezett, miszerint ,,az olasz kormány kijelenti, 
hogy amennyiben tanácsért fordulnának hozzá, az adott körülmények között 
nem áll módjában tanácsot adni". 


Az ausztriai náci vezetőség, Keppler, Seyss-Inguart, Glaise-Horste-nau és 
mások, ekkor berendezkedtek az osztrák kormány központjának, a 
kancelláriának egy rögtönzött irodájában. Schuschnigg már nem állíthatta meg 
őket; csak annyit jegyzett meg, hogy a kancellária , olyan, mint egy felbolydult 
méhkas": , az egyik sarokban Seyss-Inguart és Glaise-Horstenau rendezte be 
udvartartását", körülöttük egy csoportra való , különös megjelenésű férfi, 
rövidre nyírt hajjal vagy éppen kopaszon, legtöbbjük kard vágta sebhellyel az 
arcán" 12 Senki sem számolt azonban Miklas, az osztrák elnök hősies 
makacsságával. Schuschnigg lemondását elfogadta, de hajthatatlanul 
megtagadta, hogy Seyss-Inguartot nevezze ki a helyére. Berlinben kezdetben 
enyhült a feszültség, amikor az egyik jelentés tévedésből úgy szólt, hogy már 
Seyss-Inguart a kancellár. , Tudassa azonnal Brauchitschcsal, hogy a 
menetparancs érvénytelen" - utasította Keitelt Hitler. Brauchitsch 

fellélegzett megkönnyebbülésében. , Hála Istennek, ettől megmenekültünk" - 
jegyezte meg Papennak.!13 


Göring azonban szemlátomást lubickolt a feszült helyzetben. Hitler Luftwaffe- 
adjutánsa, az arisztokrata származású Nicolaus von Below százados úgy írta le, 
mint aki , elemében van" és teljes mértékben , ura a helyzetnek".!§ Ám délután 
5 óra 26 perckor ismét jelentkezett maga Seyss-Inguart, hogy megcáfolja a 
korábbi hírt: nem lett belőle kancellár, és semmi sem utal arra, hogy Miklas 
meggondolná magát. Göringből kirobbant a méreg. 


- Azonnal keresse fel az elnököt - utasította Seyss-Inguartot -, és tudassa vele, 
hogy ha ott és akkor nem fogadja el követeléseinket, a határon már 
felsorakozott csapataink haladéktalanul megindulnak, és Ausztria megszűnik 
létezni. Mondja meg neki azt is, hogy nem tréfálunk.!1" 


Az elszánt Miklas azonban továbbra is kitartott. Hatkor a bécsi rádió 
bejelentette, hogy a népszavazást elhalasztották, és az egész kormány 
lemondott - ám új kinevezésekről nem esett szó. Hat óra 28 perckor Göring 
újra felhívta Kepplert és Seyss-Inguartot. Amikor meghallotta, hogy Miklas 


most sem enged, megparancsolta, hogy tolmácsolják az elnöknek az újabb 
ultimátumot: figyelmeztessék, hogy , ő, Göring, öt percen belül kiadja a 
csapatoknak a menetparancsot".11§ , Tájékoztattam a két urat - vallotta később 
Miklas -, hogy az ultimátumot visszautasítom (...), és hogy egyedül Ausztria 


dönti el, ki legyen a kormányfő."11"7 


Időközben már alkonyodott, és Schuschnigg még egyszer körbejárta a 
kancelláriát. A folyosók zsúfolva voltak ifjú nácikkal, akik megvető tekintettel 
méregették, az utca felől pedig hallhatta a tüntetések zsivaját, a náci dalokat, a 
menetelők lábdobogását. Még egyszer nekidurálta magát, hogy rávegye 
Miklast Seyss-Inguart kinevezésére, de az öregúr hajthatatlan volt. , Nem volt 
hajlandó Ausztria kancellárjává egy nácit kinevezni", és keserűen jegyezte 
meg: , Most aztán mind egy szálig magamra hagynak."8 Abban a 
helyiségben, ahol négy évvel korábban Doll-fuss kancellárt megölték, sietve 
felszereltek egy rádiós mikrofont. Hét óra 47 perckor elhangzott 
Schuschniggnak a nemzethez intézett búcsúbeszéde. Feltárta, hogy lemondása 
hátterében a német ultimátum áll, és megcáfolta a Németországból sugárzott 
jelentéseket, melyek szerint , a munkások között zavargások törtek ki, 
patakokban folyik a vér, és az osztrák kormány nem képes úrrá lenni a 
helyzeten".119 Ezek a hírek, jelentette ki, ,,á-tól z-ig hamisak".120 Az 
erőszaknak engedünk -tudatta az osztrák néppel. - Mivel még e sötét órán sem 
kívánunk német vért ontani, utasítottuk hadseregünket, hogy vonuljon vissza 
ellenállás nélkül (...) Ezennel elbúcsúzom hát az osztrák néptől, és szívem 
mélyéből mondon: Isten óvja Ausztriát!"121 


Most a bécsi német katonai attasén, Wolfgang Muff tábornokon volt a sor, 
hogy baljós híreket továbbítson. Miklas továbbra sem engedett. 


- . Igazán drámai volt - tudatta Göringgel Muff. - Majdnem egy negyedórán át 
beszéltem a lelkére, de kijelentette, hogy az erőszaknak semmilyen 
körülmények között sem enged. 


- . Ezt mondta? - tudakolta Göring hitetlenkedve. - Hogy nem enged az 
erőszaknak? 


- . Úgy van. Nem akar meghajolni. 


- . Szóval azt akarja, hogy simán kidobjuk innen? 


- . Minden bizonnyal - felelte Muff. - Mert ő nem mozdul a helyéről. 
Göring elnevette magát - először az este folyamán. 


- . Hát tizennégy gyerekkel senki sem szeret fickándozni. Na, mindegy. 
Mondja meg Seyss-Inguartnak, hogy vegyen át mindent.122 


Amikor Keppler egy óra múlva ismét felhívta Berlint, nemcsak Miklas 
rendíthetetlen kitartását erősítette meg, hanem aztis jelentette, hogy Seyss- 
Inguart sem hajlandó elküldeni azt a bizonyos, Berlinben fogalmazott táviratot, 
amelyben német katonai segítséget kér. Göring azt felelte, hogy erre 
tulajdonképpen nincs is szükség; Seyss-Inguart-nak csak annyit kell mondania, 
hogy egyetért az üzenet tartalmával. Valójában fél órával később maga Keppler 
küldte el a sürgönyt, de ennek már akkor nem volt jelentősége. Göring többé 
nem érte be a puszta Gleichschaltunggál, és addig duruzsolt Hitler fülébe, míg 
az háromnegyed kilenckor végre kiadta a menetparancsot. 


BIZALMAS - A Wehrmacht Főparancsnokságának 
Tárgy: az Ottó-terv 


1. Az ultimátumban foglalt és az osztrák kormánynak címzett követelések 
nem teljesültek. 


2. Az osztrák fegyveres erők parancsot kaptak, hogy vonuljanak vissza az 
előrenyomuló német csapatok elől, és kerüljék a harcot. Ausztria kormánya 
megszűnt működni. 


3. Elkerülendő az osztrák városokban a további vérontást, a német Wehrmacht 
az 1. sz. irányelvvel összhangban március 12-én, mihelyt világosodik, 
megkezdi a behatolást Ausztriába. Elvárom a fokozott erőfeszítést annak 
érdekében, hogy a kitűzött célt a lehető leghamarabb elérjük. 


Adolf Hitler123 


Késő este megérkezett a hívás, amelyre Hitler egész nap oly idegesen várt. 
Attól a perctől, amikor az invázió mellett döntött, aggasztotta, hogyan reagál 
majd Ausztria korábbi védelmezője, Mussolini. Március 10-én magánrepülőn 
menesztette Rómába személyes küldöttjét, Fülöp hesseni herceget, az olasz 
király vejét egy, a Dúcénak szóló személyes üzenettel, anelyben megindokolta 


a készülő akciót, egyszersmind megértést és együttérzést kérve 
diktátortársától. 


Az engem mint a Német Birodalom Vezérét és Kancellárját kötelező felelősség 
nevében, valamint a szóban forgó föld fiaként az említett fejlemények láttán 
tovább nem maradhatok tétlen. Ezennel elszántam magam, hogy 
szülőföldemen helyreállítsam a törvényt és a rendet. 


Biztosította Mussolinit, hogy Német- és Olaszország között , a végleges határ" 
továbbra is , a Brenner" lesz.124 Éjjel 10 óra 25 perckor megjött a várva várt 
válasz, amelyet a Rómában tartózkodó Fülöp herceg tolmácsolt telefonon. A 
Birodalmi Kancellária áramellátása egész délután és este azon fáradozott, 
hogy a Berlin és Róma közti telefon-összeköttetés működőképes maradjon. 
Hitler és a , testes" Göring méltósága végül mégis csorbát szenvedett, amikor 
az urak kénytelenek voltak beszu-szakolni magukat a telefonközpontos 
fülkéjébe, hogy fogadják a hívást. 


Hitler a kagyló után kapott. , Állva maradt, fél lábbal a díványon, izgatottan 
csavargatta a függönyzsinórt, és addig rángatta, míg az egész függöny 
leszakadt és a díványra hullott."12? Fülöp herceg beszámolója hallatán nagyot 
sóhajtott megkönnyebbülésében. 


- Most jövök a Palazzo Veneziából. A Duce nagyon barátságosan bólintott rá 
az egész tervre. Üdvözletét küldi. (...) Schuschnigg beszámolt neki a 
fejleményekről. (...) Mussolini azt mondta, Ausztria nem számít neki. 


- . Akkor mondja meg, kérem, Mussolininak, hogy ezt a gesztusát soha nem 
fogom elfelejteni. 


- . Igenis, uram. 
- . Soha, soha, soha, történjék bármi! Vele tartok tűzön-vízen át! 
- . Igenis, mein Führer. 


- . Aztis megmondhatja, hogy szívem legmélyéből mondok köszönetét. Soha 
nem fogom elfelejteni, történjék bármi. Ha valaha segítségre lenne szüksége, 
vagy veszélybe kerülne, legyen meggyőződve, hogy minden körülmények 
között mellette állok, még ha az egész világ támad is ellene.!2§ 


A szerencsétlen Miklas éjfélkor végre megadta magát, és Seyss-Inguart-ból 
szövetségi kancellár lett. Göring lazíthatott, és elindulhatott a kancelláriáról a 
néhány sarokra lévő korábbi porosz parlament, a Prinz-Albrecht-strassei 
pompázatos Repülők Háza felé. A házigazda szerepe várt rá egy csillogó 
bálon, amelyre több mint ezer vendéget hívtak, köztük kormányzati 
potentátokat, külföldi diplomatákat és a náci párt egész hierarchiáját. A 
szórakoztatásról az Állami Operaház zenekara, balett-társulata és énekesei 
gondoskodtak. A hatalmas bálteremben a légkört kezdettől , elektromos 
feszültség és a közelgő tragédia előszele" hatotta át, és különösen a 
tengerentúli vendégek érezték úgy, hogy Ausztria megcsonkítása közepette 

, hem helyénvaló a zene meg a tánc".1?7 A diplomáciai testület tagjai egész nap 
hallgathatták a határ menti német csapatösszevonásokról szóló híreket, és még 
a mulatság kezdete előtt érte el őket Schuschnigg érzelmektől fűtött 
búcsúbeszédének bécsi rádióközvetítése. A Repülők Házában különösen 
feltűnő volt a hadsereg és a Luftwaffe tisztjeinek távolmaradása, és ha néhá- 
nyan jelen is voltak, az estély folyamán lassan elszivárogtak. 


Henderson, aki a nap folyamán már benyújtott egy hivatalos tiltakozást von 
Neurathnak a külügyminisztériumba, vonakodva tett eleget a meghívásnak. A 
lengyel nagykövet és a csehszlovák követ előzetesen együtt vacsorázott, és 
vacsorájuk hangulatát , alig fokozható feszültség és depresszió hatotta át".12? 
Amíg Göring meg nem érkezett, a hamis normalités szürreális légköre 
jellemezte az estélyt - a zenekarok játszottak, a párok keringőztek, és a világ 
minden tájáról érkezett diplomaták összeverődtek a kerek asztalok körül, hogy 
élénk eszmecseréket folytassanak a nap eseményeiről. Egyszer csak beállított a 
brit nagykövetségről Kirkpatrick, aki további, Londonból származó 
utasításokat hozott Hendersonnak. Amikor utat tört magának a tolongó 
vendégek között a központi asztal felé, a hatalmas teremben hirtelen csend 

lett. Kirkpatrick két gyűrött papírdarabot húzott elő a zsebéből, Henderson igen 
lassan elolvasta őket, majd bólintott. , A teremben egy gombostű leesése is 
hallatszott volna"? - idézte fel Henderson, ahogy , kétezer szempár" leste a 
reakcióját.129 

Végre megjött Göring , rendjelekkel és kitüntetésekkel teleaggatva?.1?9 
Azonnal megkereste a tömegben a csehszlovák követet, dr. Vojtech Mastnyt, és 
átment vele egy nem nyilvános helyiségbe. , Ausztria német családi ügy - 
közölte megnyugtatóan -, és a ma éjjeli események Csehszlovákia számára 
teljesen érdektelenek, ameddig a csehek nem mozgósítanak. Becsületszavamat 


adom - folytatta -, hogy Csehszlovákiának semmi oka félni a birodalomtól."1 "1 


Mialatt mindenki arra várt, hogy kezdődjön az előadás, Göring letépett 
műsorlapjából egy darabkát, ráfirkantott néhány szót, és továbbította 
Hendersonnak, átnyúlva az amerikai nagykövet felesége előtt. , Mindent meg 
fogok magyarázni Önnek? - ígérte.1322 Mastny ezenközben visszasietett a maga 
küldöttségéhez, hogy utasításokért telefonáljon Prágába. Heves izgalomban 
tért vissza a Repülők Házába, és most ő biztosította Göringet, hogy a 

csehek nem fognak mozgósítani. Göring arca felragyogott. Közölte a 
hiszékeny követtel, hogy nemcsak a saját nevében beszél, hanem a Führer 
nevében is, aki, mielőtt elindult volna Ausztriába, minden hatalmat 
ráruházott. , És most jól figyeljen Excellenciád - cifrázta végezetül a szót. - 
Személyes becsületszavamat adom, hogy ebben az ügyben kizárólag 
Ausztria csatlakozásáról van szó, és egyetlen német katona sem fogja 
megközelíteni a cseh határt. "138 


Eközben a bécsi Ballhausplatzon a kancellária utcafronti helyiségei az odakint 
tolongó tömeg miatt már nem voltak biztonságban. Fiatal legényekből álló 
csapat mászott fel az épületre, hogy kitűzze a horogkeresztes zászlót, Seyss- 
Inguart pedig kiment az erkélyre, hogy csillapítani próbálja a csődületet, de 
kénytelen volt visszahúzódni. Felajánlotta Schuschniggnak, hogy hazaviszi a 
kocsiján, vagy menedéket szerez neki a szemközti magyar nagykövetségen. 
Schuschnigg hívei még repülőgépet is szereztek, amely készenlétben 
várakozott az asperni repülőtéren, hogy biztosítsa a leváltott kancellár 
emigrálását. 


Ő azonban minden ajánlatot elhárított, és Seyss-Inguarttal távozott, kezet rázva 
addigi őreivel, akik immár maguk is könnyeztek. Közben az egész épületet 
megszállták; a monumentális lépcsőt horogkeresztes karszalagot viselő civilek 
állták el. Schuschniggot gyorsan betuszkolták Seyss-Inguart mellé, miközben a 
kocsifelhajtón náci őrök ügyeltek biztonságukra. A kocsi lassan küzdötte át 
magát a tömegen; Schuschniggot most szállították haza utoljára a 
kancelláriáról. Az elkövetkező tíz hetet házi őrizetben töltötte, mígnem a 
Gestapo bécsi főhadiszállásának egyik cellájába zárták. A háborút 
koncentrációs táborban élte végig, először Dachauban, majd 
Sachsenhausenben. 


Seyss-Inguart még egy utolsó kísérletet tett, hogy feltartóztassa az inváziót. 
Utasítására hajnali 2 óra 10 perckor Muff felhívta a berlini 
külügyminisztérium osztrák referensét, és azt kérte, hogy , a 


riadókészültségben lévő csapatok maradjanak, de ne lépjék át a határt" - vagy 
ha már megtették volna, vonják vissza őket. A kagylót Keppler is átvette, hogy 
támogassa a kérést. Hitler, a jól végzett munkával elégedetten, éjfélkor 
nyugovóra tért, és korántsem volt lelkes, amikor felverték álmából. Adjutánsa 
visszahívta Bécset, és közölte: a Führer a leghatározottabban kijelentette, hogy 
, a behatolást már nem lehet megállítani". Muff egyetlen, az adott körülmények 
között bátornak tekinthető reakciója az volt, hogy , sajnálattal veszi tudomásul 
az üzenetet" 184 Az éjszaka folyamán Keitel is több telefonhívást kapott 
tiszttársaitól, akik az invázió lefújására kérték. Hajnali 4-kor adott hírt 
magáról Brauchitsch és Viebahn, a Fegyveres Erők Főparancsnoksága 
hadműveleti vezérkari főnöke: mindketten sürgették Keitek, hogy járjon közbe 
Hitlernél, és függesszék fel a műveletet. Keitel azonban még ahhoz is gyáva 
volt, hogy továbbítsa az üzenetet. Bécsben Miklas elnök is utoljára 

indult haza. így morfondírozott: , Tökéletesen magamra hagytak. Idehaza 

is, külföldön is."186 


s 


1 

A szójáték a plebiscite (népszavazás) és precipitous (elsietett) angol szavak 
hasonló hangzásán alapul. - kford. 


Tavaszi vihar 


Ki tudja? Talán egy szép napon Bécsben arra ébred, hogy megjöttünk - akár a 
tavaszi vihar. 


Adolf Hitler Kurt von Schuschniggnak, Berchtesgaden, 1938. február 21. 
Kedves Csehszlovákia, 

Nem hiszem, hogy megtámadnak, 

De én nem foglak megsegíteni. 

Hillaire Belloc által Chamberlainnek tulajdonított mondás, 

1938. március 24. 

Európa, akár az articsóka, megérett rá, hogy levelenként elfogyasszák. 
Joseph Paul-Boncour francia külügyminiszter, 1938. március 


Március 12-én, szombaton kora reggel százával szálltak fel a bajor 
repülőterekről Sperrle Luftwafféjának gépei. Voltak, amelyek magas rangú 
német tisztségviselőket szállítottak, és közvetlenül egyes osztrák repülőtereken 
értek földet, de a legtöbbje lomhán körözött Bécs, Linz és más nagyvárosok 
fölött, ezrével dobva le a propagandacélú röplapokat. Reggel fél hatkor 
Bregenznél, Innsbrucknál, Kufsteinnél, Braunaunál és Salzburgnál az első 
német egységek átlépték a határt. Guderian tábornok 16. hadteste Németország 
különböző tájairól gyűlt össze, és az osztrák határ túloldalán, Passaunál vonult 
fel. Az oszlop élén a Guderian által korábban vezetett 2. páncéloshadosztály 
haladt, őket követte a motorizált Waffen SS-alakulat, majd Sepp Dietrich SS- 
Obergruppenführer vezetésével az S5-Leibstandarte Adolf Hitler. Az SS- 
Leibstandarte Hitler személyi testőrsége volt, következésképpen végső soron 
Dietrich, a parancsnok felelt Hitler biztonságáért, és amellett Hitler nagyra 
becsült bizalmasa is volt. Guderian javaslatára az Ausztriába gördülő tankokat 
zöld ágak, valamint a két ország zászlaja díszítette , a baráti érzelmek jeléül". 


Az invázió kezdeti fázisai azonban korántsem zajlottak simán. Az SS- 
Leibstandarte a maga berlini laktanyájából érkezett, míg a 2. 


páncéloshadosztály 320 kilométert tett meg az éjszaka folyamán. A 
parancsnok, Rudolf Veiel tábornok sem Ausztria-térképeket, sem az út 
folytatásához szükséges üzemanyagot nem hozott magával. Térképek 

helyett Guderian ellátta egy Ausztriáról szóló, turistáknak szánt Baedeker-ka- 
lauzzal, az üzemanyag problémáját pedig rögtönzésekkel oldották 

meg: teherautókat vettek kölcsön, és megálltak az útba eső benzinkutaknál. Az 
indulást reggel nyolc órára időzítették, de az első tankok csak egy órával 
később keltek át a határon; a sorompókat, az , isten hozott" jelképéül, addigra 
már felhúzták. Ellenállás nem volt. A bevonuló erőket mindenütt , örömteli 
fogadtatásban" részesítették. Az út széléről valamennyi kitüntetésükkel 
kidekorált, büszke első világháborús veteránok integettek a tovagördülő 
tankoknak. A megállóknál asszonyok rajzot-tak ki a horogkeresztes zászlókkal 
fellobogózott házakból, hogy virágot és ennivalót vigyenek a katonáknak. ,, A 
kezüket szorongatták, megcsókolták őket, és sokan örömkönnyeket ontottak."! 


Ám a menet kínos lassúsággal haladt, főleg az üzemanyag hiánya miatt. A 
jeges utakat még veszélyesebbé tette a sűrű hóesés és a régebbi tankok gyenge 
mechanikai teljesítménye. A fiatal sofőrök jó részét kiképzésük korai 
szakaszából emelték ki. Megfigyelők, akik Salzburgtól Bécsig követték a 
páncélosok oszlopát, azt tapasztalták, hogy lerobbant tankok és páncélozott 
járművek tucatjait hagyták a helyszínen, s ezek néha az utat is eltorlaszolták. 
Churchill később azt állította, hogy ,,a német hadigépezet meg-meginogva 
zötyögött át a határon, hogy aztán megrekedjen".? Guderian maga ismerte el, 
hogy páncélosainak mintegy 30 százalékát ott kellett hagyni útközben, míg 
Jodl a Passau és Bécs közti szakasz kapcsán egyenesen 70 százalékot 
emlegetett. Délre azonban Guderian így is megérkezett Linzbe, ahol azonnal 
nekifogott a város körüli utak biztosításának, tekintettel Hitler várható 
érkezésére. Bécs-ből azt jelentette a brit nagykövet, hogy 200 szállító 
repülőgépen 2000 állig felfegyverzett német katona ért földet az asperni 
repülőtéren; a gépek jóformán percenként érkeztek. Baljósán fűzte hozzá, hogy 
, a német és osztrák katonák javában fraternizálnak".? 


Reggel hatkor több, a náci párthoz és a Wehrmachthoz tartozó főméltósággal 
dugig tömött katonai repülőgép hagyta el a berlini Tempel-hof repülőteret, 
vadászflotta kíséretében. Hitler Keitellel tartott. A müncheni Oberwiesenfeld 
repülőtéren szürke, hatkerekű Mercedesekből álló konvoj várta őket; a hűvös 
idő ellenére mindnek leengedték a tetejét. Hitler először a határ német oldalán 
lévő Mühldorf am Innbe hajtatott, ahol a támadásra kész 8. hadsereg 
főparancsnoka, Bock tábornok a maga parancsnoki posztját berendezte. Hitler 


elégedetten hallgatta meg Bock jelentését az alakulatok által megtett útról, 
majd folytatta útját Ausztriába. Nem sokkal délután 4 óra előtt kelt át a határt 
alkotó kis hídon, és érkezett meg szülővárosába, Braunau am Innbe, ahol 
köszöntésére megkondultak a templomi harangok, , és véget nem érő 
üdvrivalgással fogadták" az utcákat ezrével szegélyező, örömittas 

hívek. Miután Braunau új polgármestere, akit csak előző nap engedtek ki a 
börtönből, érzelmektől túlfűtött beszédet tartott, Hitler rövid időre megállt a 
Pommer vendéglő előtt, ahol majdnem negyvenkilenc évvel korábban világra 
jött. , Szemlátomást az egész eseménysor megindította." 


Braunauból a konvoj továbbindult Linzbe, Felső-Ausztria fővárosába. 
Lambachnál, ahol a gyerekkorát töltötte, Hitler utasította a sofőrt, hogy álljon 
meg a kolostor előtt, ahol valaha énekelni tanult. A menet lassan haladt, főleg 
az út mentén tolongó, ujjongó tömegek miatt, akik éljenezve, kiabálva vagy 
sikoltozva ünnepelték a köztük elhaladó Führert. A nők a kocsihoz rontottak, 
virággal árasztották el a motorháztetőt; a szülők a fejük fölé emelték 
gyermekeiket, hogy azok többet lássanak; a falvakban helyi zenekarok 
produkálták magukat az átutazó tiszteletére. Hitler órákon át állt nyílegyenesen, 
üdvözlésre nyújtott karral nyitott tetejű kocsijában. Amikor jóval sötétedés után 
végre megérkezett Linzbe, ott Seyss-Inguarton és más náci vezetőkön kívül 
százezer emberből álló hisztérikus tömeg fogadta - , az utcák, a háztetők, az 
erkélyek, az ablakok, sőt még a fák és az utcai lámpák is tele voltak 

bömbölő, sikongató emberekkel".? Hitler a városháza erkélyéről szólt az alant 
hullámzó sokasághoz; gyakran kellett szünetet tartania, mialatt az öreg piactér 
visszhangzott a kiáltásoktól: , Sieg Heil! Ein Volk! Ein Reich! Ein Führer!" A 
mellette álló Guderian látta, hogy Hitler , mélyen meg van rendülve; arcán 
patakzottak a könnyek". 


Éljen a győzelem! Egy nép! Egy birodalom! Egy vezér! - A szerk. 


Ha egykor a Gondviselés ebből a városból szólított el a Reich vezérévé, ezzel 
egy küldetést kellett rám ruháznia, és ez a küldetés csak az lehetett, hogy drága 
szülőhazámat visszavezessem a Német Birodalomba. Én hittem ebben a 
küldetésben, érte éltem, és harcoltam érte, és hiszem, hogy mostanra 
teljesítettem." 


Késői linzi megérkezésük, valamint a városban összegyűlt tömegek puszta 
mérete arra késztette Hitlert és környezetét, hogy elvessék eredeti tervüket, 
melynek értelmében továbbhajtottak volna egyenesen Bécsbe. Ehelyett 


bejelentkeztek a már megtelt Duna-parti Weinzinger Szállóba, ahol a 
tulajdonos büszkén engedte át Hitlernek a saját lakosztályát. A szálloda hallja 
azonban, amely gazdagon volt díszítve kitömött állatfejekkel, szigorú 
dorgálásra sarkallta a vadászatot mereven ellenző Führert. Az ennivaló 
hamarosan elfogyott; a hotel egyetlen telefonját eredetileg Hitler személyes 
használatára tartották fenn. Ám Berlinnel összeköttetést teremteni kilenc órába 
telt, így végül elhatározták, hogy az elsőbbséget átengedik George Ward Price- 
nak, a Daily Mail nácirajongó munkatársának, aki ritka zsákmánnyal 
dicsekedhetett: magával Hitlerrel készített rövid interjút. , Az ő igénye - 
jegyezte fel Spitzy az irónia legcsekélyebb nyoma nélkül - sokkal sürgetőbb 
volt, mint a miénk, elvégre döntően fontos volt, hogy a világlapok közül 
legalább egy pontosan és elfogulatlanul tálalja az eseményeket."? 


A késedelem további oka Himmler kérése volt, hogy még egy napot kapjon 
Bécsben ,, a biztonsági intézkedések tökéletesítésére", amin főleg a 

, nemkívánatos elemek ezreinek"? összeszedését értette. Néhány órával mind a 
Wehrmachtot, mind Hitlert megelőzte, mivel Tempelhofot éjjel egy órakor 
hagyta el katonai szállítógépen. Legmagasabb rangú tisztjei kísérték; köztük 
volt Walther Schellenberg, külföldi hírszerző szolgálatának főnöke, valamint 
Adolf Eichmann, az SS zsidóügyi osztályának tisztje. Védelmükről Reinhard 
Heydrich SD-gengsztereinek egy marcona osztaga gondoskodott. Hajnali 4- 
kor szálltak le Bécsben, ahol a félelmetes külsejű Ernst Kaltenbrunner, az 
osztrák SS főnöke fogadta őket, majd rögtön a Ballhausplatzra hajtottak, ahol a 
kancellári hivatalban lázas tevékenység folyt. Himmlernek az volt a célja, hogy 
haladéktalanul óvintézkedéseket léptessen életbe minden lehetséges 
ellenállással szemben, és ehhez először az osztrák hírszerző szolgálat 

aktáit akarta megkaparintani a politikai ellenfelekről és a zsidó 

közösségről. Legnagyobb elszörnyedésére azonban felfedezte, hogy Canaris 
tengernagy az Abwehrtől, ez a tetőtől talpig megbízhatatlan személy még 

nála is korábban termett a helyszínen, Abwehr-tisztek speciális csoportjának 
társaságában. Ők már magukhoz vették a témába vágó dossziékat, elsősorban 
azt az ötöt, amelyet az osztrákok Hitlerről, Göringről, Himm-lerről, 
Heydrichről és - ami Canaris számára a legfontosabb volt - róla magáról 
állítottak össze. 


Hitler puccsát tökéletesen időzítették, és ha a többi nagyhatalom reakciói nem 
befolyásolták volna már eleve az akciót, most annál inkább érdekelték a 
Führert. Moszkvában Nyikolaj Buharin, Genrih Jagoda és Alekszej Rikov, 
valamint Lenin hajdani Politikai Bizottságának tizennyolc további tagja a 


halálbüntetés végrehajtására várt, miután Sztálin utolsó nagyszabású 
kirakatperében hazaárulásért elítélték őket. Washingtonban a német nagykövet 
felkereste Cordell Hull külügyminisztert, aki már áttanulmányozta Hitler linzi 
beszédének tartalmát, és , szemlátomást még mindig a proklamáció hatása 
alatt állt". Hull kevés számú, békülékeny kérdése lényegéből a meglepett német 
diplomata azt szűrte le, hogy , nyilvánvalóan tökéletesen megérti akciónkat".!9 
Franciaországban egyáltalán nem volt kormány, lévén hogy Camille 
Chautemps és Yvon Delbos adminisztrációja március 10-én megbukott. Léon 
Blumot jelölték átmeneti miniszterelnöknek, de ő négy napnál tovább nem 
akarta vállalni a tisztséget. , Franciaországot, mint rendesen, most is ejtőzésen 
kapták - írta nővérének mérgesen Chamberlain -, és így rajtunk a világ 


szeme."11 
000 


Március 12-én, szombaton délelőtt fél 11-kor a brit kormány rendkívüli ülést 
tartott. Chamberlain először is odavetőleg elnézést kért: , Bár 

sokat valószínűleg úgysem lehetne tenni, úgy látta helyesnek, ha összehívja 

a kormányt." Halifax meg ő ezután ismertette az elmúlt negyvennyolc 

óra eseményeit, kitérve a Ribbentroppal történt találkozásokra, a 

Downing Street-i ebédre, valamint a berlini és bécsi táviratok özönére. 
Schuschnigg segítségkérésére válaszul Halifax már eleve kijelentette: , Nem 
vállalhatja a felelősséget, hogy a kancellárnak bármilyen eljárást 

javasoljon, amely országát esetleg veszélyeknek tenné ki, mivel e veszélyek 
ellen Őfelsége kormánya nem szavatolhat védelmet/ Chamberlain 

ennek kapcsán nem tudta megállni, hogy ne emlékeztesse szarkasztikusán 
kollégáit: , Doktor Schuschnigg nem kért tanácsot, mielőtt bejelentette volna a 
népszavazást, amelyből annyi baj származott." Nyilvánvaló, hogy ,,Herr Hitler 
egy idő óta már fontolgatta ezt az akciót, és doktor Schuschnigg baklövése 
megteremtette hozzá az alkalmat". Az olaszok ebben az ügyben nem 
hajlandóak semmilyen párbeszédre, Henderson tiltakozásait félreütötték, és 
mindent egybevetve sokkal többet nem lehet tenni.12 


Berlinben a nap folyamán Ribbentrop nagy mérgére Göringre és von 
Neurathra hárult, hogy kivédjék a világ diplomáciai képviselőinek 
tiltakozásait. Von Neurath számára ez azt jelentette, hogy , kerek perec ha- 
zudoznia kell", ő azonban elszántan kitartott amellett, hogy 

Schuschnigg provokatív kezdeményezésének hatására az osztrák nacionalisták 
új kormányt követeltek, amely aztán minden befolyásolástól mentesen, csakis a 


vérontást elkerülendő, kért segítséget a német kormánytól. , A régi rend 
tiszteletre méltó bürokratája és diplomatája harmatgyenge teljesítményt 
nyújtott" - jegyezte fel Henderson életrajzírója.1? Henderson először március 
11-én beszélt von Neurathtal, majd átadta a hivatalos írásbeli jegyzéket, 
amelyet Kirkpatrick meg ő fogalmazott a Repülők Házában. A brit kormány - 
szólt a jegyzék - , kötelességének érzi, hogy a legerőteljesebben tiltakozzék az 
erőszakkal megtámogatott kényszer ellen, amely egy független államot sújt". 
Hendersonnak ugyanakkor sajnálatos módon sikerült a tiltakozás erejét 
csorbítania, amikor az estélyen bevallotta Göringnek, hogy , ő többé-kevésbé 
egyetértett azzal, hogy dr. Schuschnigg elsietve és ostobán járt el", 

amikor elrendelte a népszavazást.!? Halifax élesen cáfolta ezt a felfogást, 

és , feldúltan" olvasta végig a nagykövet kommentárjait. , Lehet, hogy Önnek 
ez a személyes véleménye - válaszolta feddőn. - De óhatatlanul az az érzésem, 
hogy a Göring tábornok előtti beismeréssel Ön egyértelműen csökkentette a 
tiltakozás erejét." Hitlertől amúgy is távol állt a megbánás. , Anglia 
tiltakozott nálam - kérkedett. - Egy hadüzenetet megértettem volna; tiltakozásra 
nem is válaszolok." 


Hitler március 13-án, vasárnap - amikor a Schuschnigg-féle népszavazást 
kellett volna megtartani - jóformán mindvégig bezárkózott a Weinzinger 
Szállóba. Délelőtt azonban, hűséges komornyikja, Heinz 


Linge társaságában, kis időre kimerészkedett a szállodából, és rövid látogatást 
tett a közeli Leonding faluban, hogy megkoszorúzza szülei sírját a család régi 
otthonával szemközti temetőben. Néhány percig egyedül, némán elidőzött a 
sírnál, majd felkereste hajdani elemi iskoláját, ahol számos régi iskolatárs 
köszöntötte. Akárhová ment, óhatatlanul szíven ütötte a fogadtatás melegsége, 
és az Ausztria jövőbeli kormányzását érintő nézetei apránként megváltoztak. 
Eleddig gondos mérlegelés árán a Zusammenschlusst, a két ország szoros 
szövetségét pártfogolta; közös államfőnek önmagát szánta, de Ausztriának 
meghagyott volna bizonyos mértékű belső autonómiát. Tény és való, Seyss- 
Inguart nem volt hajlandó elfogadni, hogy az invázió szükségképpen az 
osztrák függetlenség eltörlésével járjon, és még mindig , arról képzelgett, 
hogy egy katolikus-náci Ausztria megteremtését fogja 

végigvezényelni".!§ Berlinben dr. Wilhelm Frick belügyminiszter már javában 
szorgoskodott azon a törvényjavaslaton, amely Ausztriát , Németország 
védelme alá helyezi", ám nem vezet teljes egyesüléshez. 


Hamarosan azonban világossá vált, hogy sem Nagy-Britannia, sem 


Franciaország nem tervez konkrét lépéseket Hitler nyomulásának 
feltartóztatására. , A sors rendelése, Linge - jelentette ki komornyikjának. - 
Arra szánt engem, hogy én legyek a Führer, aki minden németet bevezet a 
Nagynémet Birodalomba."!9 Tudomására hozták, hogy a külföldi lapok már 
fait accompliként fogadják el a teljes anschlusst, és Ward Price vele készített 
interjújában célzott is rá, hogy Ausztriából német tartomány lesz, , szakasztott 
olyan, mint Bajorország vagy Szászország". Valamikor a szóban forgó 
vasárnap folyamán végre hivatalos üzenetet kapott Mussolinitól. , Gratulálok a 
módhoz, ahogy az osztrák problémát megoldotta - állt a Duce táviratában. - 
Schuschniggot már figyelmeztettem." Hitler el volt bűvölve. , Mussolini - 
válaszolta -, ezt soha nem fogom Önnek elfelejteni."?! Amikor Göring a 
rádióból értesült a linzi , örömteli fogadtatásról", ő is üzent: , Ha ekkora a 
lelkesedés, miért nem megyünk végig az úton?" Valójában Hitler mostanra 
pontosan így határozott. Félmegoldásokkal már nem érte be, csak a 
maradéktalan bekebelezés felelt meg neki. Ahogy Göring később feljegyezte: 
, Ausztria eltörlését a linzi fogadtatás után határozta el."72 


Dr. Wilhelm Stuckart belügyminisztériumi államtitkárt Berlinből sürgősen 
Linzbe rendelték, ahol , legnagyobb meglepetésére" Hitler minden teketória 
nélkül utasította, hogy , fogalmazzon törvényt, amely deklarálja a közvetlen és 
maradéktalan anschlusst, azaz úgy határozza meg Ausztria státusát, mint a 
Német Birodalom egyik tartományáét".? Stuckart a vasárnap délelőttöt a 
szállodában töltötte, hogy kidolgozza , a törvényt Ausztriának a Német 
Birodalommal való újraegyesüléséről", délben pedig Bécsbe repült, hogy 
jóváhagyásra benyújtsa a törvényt az újonnan létrehozott osztrák 
minisztertanácsnak; a testület délután 5-kor, ötperces ülésezés után 
egyhangúlag elfogadta a szöveget. Miklas elnök azonban megtagadta az új 
törvény aláírását, és a helyszínen lemondott tisztségéről. Seyss-Inguart a 
kancellári hatáskör mellé az elnökit is elvállalta, és Keppler társaságában 
Linzbe utazott, hogy az új csatlakozási törvényt bemutassa a Führernek, és 
aláírassa vele. Ahogy később feljegyezte, az aláírás pillanatában Hitler 

, könnyekig meghatódott". Este nyolckor a Bécsben tartózkodó külföldi 
újságírókat a kancelláriára hívták. Tájékoztatták őket Miklas lemondásáról, 
valamint az új törvény intézkedéseiről. Az 1. paragrafus a legnagyobb 
természetességgel leszögezte, hogy , Ausztria a Német Birodalom egyik 
tartománya". A 2. paragrafus az anschluss visszamenőleges hatályú 
szentesítését ígérte. ,, Vasárnap, 1938. április 10-én a 20 év fölötti német férfiak 
és nők részvételével szabad és titkos népszavazást tartunk a Német 


Birodalommal való újraegyesítésről."?? 


Hitler másnap délelőtt 11-kor indult el Linzből Bécsbe, tizenhárom rendőrautó 
konvojának kíséretében. A berlini brit katonai attasé, aki az előző napot 
Bécsben töltötte, egy Linz melletti garázs udvaráról figyelte a menet 
elhaladását. A Mercedesek - idézte fel - , zsúfolásig voltak rakva 
géppisztolyokkal és más, halált osztó fegyverekkel megspékelt SS-ekkel". 
Hitler , szenvtelenül" ült kocsijában, , ahomlokába lógó fekete hajtinccsel és a 
fogkefebajszával; mereven nézett előre, tudomást sem véve környezetéről".2§ 
A tömegek és az elhagyott tankok most is lassították utazását, amely hat órát 
vett igénybe. Az egyik faluban mikrofont tartottak egy asszony elé, aki 
, megható kis történettel szolgált Adolffal közös braunaui iskolaéveikrő 
Amikor valamivel 5 óra után a pazar tavaszi napsütésben végre Bécsbe 
értek, megkondultak a templomi harangok, és a tornyokon 
horogkeresztes zászlók libegtek. Hitler továbbra is állt a kocsiban, feszülten és 
mo-solytalanul barna felöltőjében, jobb karját szinte folyamatosan üdvözlésre 
emelve, míg bal kezével idegesen markolászta a szélvédő tetejét. A házakat 
német és osztrák zászlók díszítették, a háztetőkön és az ablakokban minden 
centiméternyi tér foglalt volt, harsogott a fülsiketítő éljenzés. Ahogy a The 
Daily Telegraph bécsi tudósítója kelletlenül megjegyezte: , Ha azt mondjuk, 
hogy a tömegek, amelyek végig a Ring-strassén köszöntötték, eksztázisban 
voltak az örömtől, még semmit sem mondtunk."28 

, Lehetetlen tagadni a lelkesedést - erősítette meg Palairet Halifax-nek -, 
amellyel itt mind az új rezsimet, mind a Reichbe való beolvadás tegnap esti 
bejelentését fogadták."?? Hitler autója a tömegeken át eljutott a Hotel 
Imperialig - hányszor tanácsolták el a kapuja elől mint nincstelen fiatalembert! 
Most a tetőről lelógatott élénkpiros horogkeresztes zászlók borították a 
homlokzatát. Hitler az elnöki lakosztály erkélyéről üdvözölte a hatalmas 
tömeget, és a szüntelen skandálás: , Führerünket akarjuk! Führerünket akarjuk!" 
miatt újra meg újra meg kellett jelennie. Ezen az estén sokáig volt fenn, és 
tisztjei előtt felidézte ifjúkorának fagyos éjszakáit, amikor irigykedve 
kukucskált be a szálloda ablakain. Keitel, akinek szobája az utcára nézett, hiába 
próbált korán nyugovóra térni, ameddig a zajongó tömeg kitartott, elkerülte 
az álom.9 Linzből Hitler felhívta Éva Braunt, és magához rendelte, 

hogy osztozzék diadalában. A fiatal nő, akit anyja gardírozott, mégis 

érkezett, de olyan diszkréten húzódott meg Hitlerével szemközti 

szobájában, hogy senki még csak tudomást sem szerzett ottlétéről. Az esemény 


felkavaró hatása azonban őt is magával ragadta. , Ich bin verrückt! 
(Meg vagyok bolondulva)" - firkantotta az Ilse nővérének szóló képeslapra.?! 


Hitler másnap is igazi tavaszias időben szólt a Heldenplatzon összegyűlt 
hatalmas, eksztatikus tömeghez; becslések szerint negyedmillióan voltak. 
Aznapra szerte a városban zárva maradtak a gyárak, a hivatalok, az iskolák, és 
Ausztria minden részéből buszokkal szállították Bécsbe a tömegeket. Hitler a 
Hofburg, a Habsburgok császári palotája, a Szent Német-római Birodalom 
nagy hatású jelképe erkélyéről szónokolt, és tudatta az emberekkel, hogy az 
addig független Ausztriát német tartományként Ostmarkká nevezik át; a 
mellette álló Seyss-Inguart pedig ezentúl nem kancellár lesz, hanem 
Reichsstatthalter (birodalmi helytartó), vagyis alig több tartományi 
kormányzónál. 


1. Adolf Hitler 1937 márciusában gratulál Werner von Blomberg 
tábornagynak a német hadseregben való szolgálata 40. évfordulóján. Jobbra az 
első sorban (balról jobbra) Werner von Fritsch és Hermann Göring 
tábornokok, valamint Erich Raeder tengernagy 

2. , Náci Vadászati Kiállítás" - Dávid Low karikatúrája az Evening Standard 
1937. november 19-i számából. Lord Halifax, aki a kiállítás megtekintése 
ürügyén Berlinbe látogatott, megszemléli Hitler trófeáit - az üres helyek 

( foglalt" jelzéssel) Ausztria, Csehszlovákia és Lengyelország fejére várnak 


, 


3. Halifax a , megbékítés" tetőpontján. A lordot a Berghofon üdvözli 
Hitler 1937. november 19-én. Halifax mellet a Führer mindenütt jelen lévő 
tolmács; Paul Schmidt áll, míg Constantin von Neurath német 
külügyminisztert Hitler részben eltakarja. A háttérben, a berlini brit 
nagykövetség képviseletében Ivone Kirkpatrick és Sir Nevile Henderson 


4.1938. február 20-án Anthony Edén, miután lemondott 
külügyminiszteri posztjáról, elhagyja a külügyminisztérium épületét. Szorosan 
mögötte személyi titkára, Olivér Harvey, aki később Halifax titkáraként 


dolgozott 


5. Hitler élvezi az osztrák tömegek ünneplését, amikor 1938. március 14-én, 
úton Linzből Bécsbe, megáll ebédelni St. Pöltenben 


6. Bécsben 1938. március 14-én Arthur Seyss-Inguart, az Ostmark nevű új 
német tartomány újonnan kinevezett Reichsstatthaltere (birodalmi helytartója) 
köszönti Hitlert. Mögötte (balról) Heinrich Himmler, Reinhard Heydrich 

és Wilhelm Keitel 


7. Hitler 1938. március 15-én a bécsi Heldenplatzon beszédet intéz a 
negyedmilliósra becsült, hatalmas, örömittas tömeghez 

8.1938. május 6-án Hitler szemlét tart Rómában a felvonuló csapatok fölött. 
Balra tőle Mussolini, jobbra Viktor Emánuel király és Ilona királyné. A 
második sorban (balról jobbra) Ribbentrop, Goebbels, Rudolf Hess és 
Himmler. A király az egész látogatás során megvetően kezelte Hitlert, és 
Cianónak arról panaszkodott, hogy a Führer , ajzószereket és narkotikumokat 
fecskendez be magának" 


kW 


9. Lord Runciman (balra) és Edvard Benes elnök első találkozója 1938. 
augusztus 4-én a prágai várban, a Hradzsinban 


10. A Berlinből visszahívott Sir Nevile Henderson (balra) és Lord Halifax 
1938. augusztus 30-án a Downing Street 10.-be igyekeznek, a rendkívüli 
kormányülésre 


11. , Hitler kém hercegnője", Stephanie von Hohenlohe (összefont karral) 
Magda Goebbels mellett ül. Mögöttük (balról jobbra) Hohenlohe , mentora", 
Lord Rothermere, Goebbels szerint , a Führer lelkes híve"; Paul Schmidt, a 
tolmács; Hitler; kicsit hátrébb a Führer adjutánsa és Hohenlohe szeretője, Fritz 
Wiedemann; és Joseph Goebbels. A fénykép a Berghofon készült 1937 
januárjában 


12. Sir Robert Vansittart és Sir Alexander Cadogan 1938. szeptember 11- 

én, vasárnap elhagyja a Downing Streetet, miután a tanácskozáson 
megállapodtak, hogy Henderson ne figyelmeztesse hivatalosan Nürnbergben 
Hitlert. , Van nagyon dühös", jegyzi fel Cadogan 


13. Sir Nevile Henderson és Joseph Goebbels, a Harmadik 
Birodalom propagandaminisztere egy vacsorán, amelyet Himmler rendezett 
az SS nürnbergi táborában, 1938. szeptember 12-én 


14. A Reichstag és Ausztria, valamint Szudétaföld képviselőinek találkozója a 
berlini Kroll Operaházban: középen Arthur Seyss-Inguart, balján 
Konrad Henlein szudétanémet vezető 


15.1938. szeptember 12-én, a pártkongresszus utolsó napján Hitler a Hadsereg 
Napja alkalmából százezer katona fölött tart szemlét a nürnbergi Zeppelin- 
mezőn 

16. Neville Chamberlain és Hitler 1938. szeptember 15-én, a miniszterelnök 
berchtesgadeni látogatásán , gyászos ötórai teán" vesznek részt. Schmidt és 
Henderson érdeklődése feltűnő módon nem ugyanarra irányul 


ea 


17.1938. szeptember 18-án, vasárnap Chamberlain üdvözli Édouard Daladier 
francia miniszter-elnököt (jobbra) a croydoni repülőtéren. Közöttük (szemből) 
Georges Bonnet francia külügyminiszter, a megbékítés állhatatos híve 


18. Chamberlain 1938. szeptember 22-én egy Super Lockheed Electrán felszáll 
Croydonból, hogy Kölnbe, majd onnan Bad Godesbergbe, a Hitlerrel 
megbeszélt második találkozásának színhelyére repüljön. Napjainkban az M4- 
es autópálya a fénykép közepét szeli át, a leszállópálya helyén pedig a hestoni 
szervizállomás található 


És most kihirdetem e föld új küldetését. A német nép legősibb keleti 
tartománya ezentúl a német nemzet legifjabb védőbástyája lesz. Ezen az órán 
jelenthetem a történelemnek életem legfőbb céljának beteljesülését: 
szülőhazám belépését a Német Birodalomba.?? 


Amikor a hosszan tartó éljenzés elcsitult, Hitler levonult a Hofburg előtt 
felállított emelvényhez, és onnan nézte üdvözlésre kinyújtott karral az előtte 


elvonuló sokaságot - Papén szerint , eksztatikus állapotban". 


Március 14-én, hétfőn délelőtt, mialatt Hitler a bécsi tömegek imádatában 
sütkérezett a Heldenplatzon, a brit kormány összeült, hogy megírja válaszát az 
anschlussra; a szöveget délután kellett ismertetnie a miniszterelnöknek az 
Alsóházban. Chamberlain javaslata így hangzott: , El kell ítélnünk a Herr Hitler 
alkalmazta módszereket és a megrázkódtatást, amely e módszerek miatt a világ 
bizakodását érte." Mindazonáltal tény, hogy , eddig nem került sor komolyabb 


vérontásra". Csak Leslie Hore-Belisha, a hadügyminiszter kelt ki hosszabban e 
laissez-faire magatartás ellen; idézett a Mein Kampfból, és figyelmeztetett, 
hogy a britek most , új módszerekkel állnak szemben és egy olyan 

emberrel, aki igencsak messzire ment a német fegyverzet fejlesztésében. 

(...) Súlyos kockázattal kellene számolnunk, ha Németország nagyon is 

valós erőfeszítéseire mindössze halogató szóvirágokkal válaszolnánk." 

Sir Nevile Henderson, aki azt jósolta, hogy Németország hajlandó 

lenne tárgyalni, , éppúgy tévedett, mint ahogy Mr. Palairet jóslata 

bevált". Chamberlain, akinek sürgetőbb elfoglaltsága volt, tudomást is alig 
vett Hore-Belisha intéséről. A miniszterelnök , rámutatott, hogy most fél 

egy van, és őt egy órakor várja ebédre Őfelsége, a király". 

Chamberlain délutáni alsóházi beszéde egy megfigyelő szerint , tárgyszerű és 
fölöttébb tartózkodó" volt.? Összefoglalta az előző néhány nap 
eseménysorozatát, és teljes egészében felolvasta a brit tiltakozó jegyzéket, 
valamint von Neurath válaszát. Ezután megismételte Göringnek a berlini cseh 
követ előtt tett megnyugtató kijelentését, miszerint Csehszlovákiának nincs 
mitől tartania, és azt a hasonló célzatú megjegyzést, amit aznap délelőtt 
Hendersonnak tett: hogy tudniillik a német csapatokat, mihelyt lehetséges, 
kivonják Ausztriából. (Mint kiderült, mindkét ígéret teljesen megalapozatlan 
volt.) Ám amikor a miniszterelnök erős szavakkal ítélte el a náciknak az 
anschluss meg- 


valósításához alkalmazott módszereit, elnyerte a Ház csendes támogatását. 
Magánemberként ugyanakkor biztos volt benne, hogy az ausztriai események 
azt az álláspontot igazolták, amelyet Edén lemondása kapcsán ő képviselt. 

, Nos, mindez nagyon csüggesztő és elkedvetlenítő - írta nővérének. - Tragikus 
elgondolni, hogy mindezt valószínűleg meg lehetett volna előzni, ha akkor, 
amikor megírtam a Mussolininak szóló levelemet, Halifax lett volna a 
külügyminiszterem Anthony helyett."?§ 


A politikai közvélemény az anschluss tárgyában mélyen megosztott volt, bár a 
többség megkönnyebbült, amiért az osztrák probléma legalább elintéződött. 
Vegyes érzelmek motoszkáltak még azokban is, akik jól ismerték az országot, 
és nem bánták volna, ha függetlensége határozottabb támogatásban részesül. 

, Igazi fekete betűs nap ez - jegyezte fel Victor Cazalet, az egyik Ausztria-barát 
konzervatív képviselő. - A hírek főbe kólintották. Forr bennem a düh és a 
tehetetlenség. Mindenki fel van háborodva. De hát az ember nem harcolhat, ha 
az osztrákok sem akarnak." A kenetteljes Chips Channon , hihetetlen napot" 


emlegetett, amelyen , két dolog történt. Hitler elfoglalta Bécset, és én 
beleszerettem a miniszterelnökbe. Nácivá lesz az én imádni való Ausztriám?"?§ 
Az előző hónapban Leó Amery veterán konzervatív képviselő levelet írt Eden- 
nek, amelyben felajánlotta, hogy londoni látogatást és 

megnyilatkozási alkalmat szervez Schuschniggnak, hátha ez megerősítheti 
helyzetét. Edén azonban elvetette az ötletet, azzal az indokkal, hogy a 

látogatás , óhatatlanul vad találgatásoknak és gyanakvásnak nyitna utat. 

(...) Kínossá válna, tehát nem érdemel támogatást." Amery megvallotta, hogy 
az anschluss híre , szörnyű csapásként ért", és , a béke legvalósabb reménye az 
lesz, ha Németország tudtára adjuk: nyúljon csak hozzá Csehszlovákiához, mi 
is ott leszünk".39 


Az ilyen álláspont azonban a kisebbségi nézetek közé tartozott. Március 14-én 
a The Times arról tájékoztatta olvasóit, hogy , tudósítónk számára kétségtelen 
volt az ujjongás, amely Hitlert és hadseregét mindenütt fogadta". A 
Munkáspárt, felidézve, milyen brutálisan járt el Schuschnigg néhány évvel 
korábban az osztrák szocialisták ellen, nem szívesen állt ki most mellette, noha 
március 13-án a Irafalgar Sguare-en tízezer tiltakozó gyűlt össze, és Victor 
Gollancz, a baloldali könyvkiadó vezetésével a közeli német nagykövetség elé 
vonult, azt kiáltozva: , El a kezekkel Ausztriától!"§! A Lordok Házában még a 
canterburyi érsek is , higgadtsá- 


got és kiegyensúlyozott ítéletet" sürgetett. , Németország és Ausztria előbb 
vagy utóbb bekövetkező egyesülése - magyarázta a többi főrendnek - 
elkerülhetetlen volt, és végül talán bizonyos fokú stabilitást 

teremt Európában."$2 A külügyminisztériumban is általános volt a megköny- 
nyebbülés. , Az osztrák ügytől, hál" istennek, megszabadultunk" - 

írta Hendersonnak Cadogan, Nancy Astor kenti tengerparti házából. 


Önkéntelenül is az jár a fejemben, hogy Ausztria közhangulatát illetően 
nagyon rosszul vagyunk informálva. Nem kétlem, hogy a pincékben rejtőző 
lakosság egy része meg néhányan, akik horogkeresztes zászlókat lobogtatnak, 
esetleg később megbánják, de nagy hibát követtünk volna el, ha a lakosság egy 
igen jelentős hányadának kívánsága ellenére megpróbáltuk volna az anschlusst 
megakadályozni. Elvégre semmi közünk nem volt hozzá." 


Még ha tekintetbe vesszük is, hogy Cadogannek ebben az időben viszonylag 
korlátozott ismeretei lehettek a bécsi eseményekről, megjegyzései meglepően 
érzéketlennek tűnnek. A visszatekintés előnyével élve azt is mondhatjuk, hogy 


feltűnő rövidlátásról tesznek bizonyságot. Halifax már március 12-én 
figyelmeztette Palairet bécsi nagykövetet, hogy , ideát jelentékeny aggodalom 
mutatkozik az ausztriai zsidók és szocialisták helyzetével kapcsolatban", és 
arra kérte, , ragadjon meg minden kínálkozó alkalmat, hogy hangsúlyozza, (...) 
miszerint az ausztriai zsidókkal és szocialistákkal való rossz bánásmód csak 
elmélyítené az országunkban keletkezett kínos benyomást". Valójában már 
késő volt. Ausztriából már akkor megkezdődött a menekülés, 

amikor Schuschnigg bejelentette lemondását. Egyes magasabb rangú tisztség- 
viselők, akik felismerték, milyen irányba fejlődnek a politikai események, úgy 
döntöttek, nem várják be azt, ami elkerülhetetlen, hanem már át is lépték a cseh 
határt, és csatlakoztak ama kevesekhez, akik eljutottak Pozsonyba, és onnan 
emigrációba vonulhattak. Március 11-én, este 8 órától a Bécsből a határ felé 
vezető utakon annyi különböző fajtájú jármű torlódott össze, amennyi csak 
elképzelhető. Egyes útvonalak csakhamar járhatatlanná váltak, mivel a 
menekülők elhagyták kocsijukat, és gyalog igyekeztek tovább, abban a 
reményben, hogy az erdőkben és a hegyi átkelőpontokon észrevétlenek 
maradnak. A repülőtéren 


és a vasútállomásokon hosszú sorok álltak. Aspernben Louis de Rothschild 
báró egy Rómába tartó gépre próbált felszállni, de útlevelét a német tiszt 
összetépte, és az arcába vágta, azzal a megjegyzéssel: , Maguknak, zsidóknak 
soha többé nem lesz útlevelük!"$? 


Az Ostbahnhofról éjjel negyed 12-kor kellett indulnia Prágába az aznapi utolsó 
vonatnak, az éjszakai expressznek. A peronon tolongó hatalmas tömeg már 
órákkal korábban többszörösen megtöltötte volna a vonatot. Azok, akiknek 
sikerült felnyomakodniuk, szerencsésnek hitték magukat, de éppen amikor a 
szerelvény kigördült volna a pályaudvarról, náci rohamosztagosok rohanták 
meg. Kutyakorbáccsal felfegyverkezve robogtak végig a vagonokon, hogy 
azokat, akiket merőben önkényesen , nemkívánatosaknak" ítéltek, 
elkerülhetetlenül börtönbe és valószínűleg a halálba hurcolják. Még azoktól is 
elkobozták a holmijukat, akiket a vonaton hagytak. Indulás után húsz perccel a 
vonatot ismét megállították, és visszaparancsolták Bécsbe, ahol 
megismétlődött a razzia, a fosztogatás, az emberek kényszerű eltávolítása. 
Amikor a vonaton maradt utasok már a biztonságos Csehszlovákiában hitték 
magukat, Breclav határváros hatóságai megtagadták tőlük a belépési engedélyt, 
és a következő vonattal visszaküldték őket. A legtöbben, akiket ezen az 
éjszakán letartóztattak, , gyakorlatilag egyenesen Dachauba kerültek"."" 


Az ütlegelést, a kínzást, a fosztogatást találomra végezték az osztrák náci 
alvilág elemei. Teljes anarchia dúlt, és küszöbön állt az annyiszor lefestett 
pogrom, annak minden kellékével. Zsidó üzleteket raboltak ki, az utcán 
elkapott zsidókat megfosztották minden tulajdonuktól, és mielőtt összeverték 
volna őket, át kellett adniuk autójukat, ékszereiket, pénzüket. Himmler és 
Heydrich azonban hamarosan urai lettek a helyzetnek. A Metropol Szállodában 
berendezték a Gestapo főhadiszállását, s az erőszak szervezettebb lett. A 
határokat valóban lezárták, és megkezdődött a terror uralma. Az egyik 
amerikai újságíró néhány hónapon át , a szadizmus olyan orgiájának" lett 
szemtanúja, amelynél borzalmasabbat, úgymond, Németországban sem 
tapasztalt." A zsidó férfiakat és nőket, korosztálytól függetlenül, elhurcolták 
otthonukból és munkahelyükről, vagy az utcán szedték össze őket. Gumibotot 
lóbáló rohamosztagosok terelték össze az elfogottakat, és vigyorgó tömegek 
vették körül őket, majd valamennyiüket beosztották az úgynevezett 
,takarítóbrigádokba", amelyeknek a schuschniggi propagandajelszavakat 


kellett négykézláb levakarniuk a kövezetről egy olyan savas oldattal, amely 
felmarta a kezüket. , Végre a zsidók is dolgoznak, dolgozzanak a zsidók! - 
kántálta a bámész tömeg, miközben a náci felügyelők rugdosták és vízzel 
öntötték le a zsidókat. - Köszönjük Führerünknek, hogy a zsidóknak munkát 
talált!" 


Harold Nicolson munkáspárti képviselő leírta feleségének, hogyan szedtek 
össze vasárnaponként a nácik csak úgy találomra mindenkit, aki délutáni sétát 
tett a Práterben. Miután kiemelték a zsidókat, a férfiaknak, megint csak 
koruktól függetlenül, megparancsolták, hogy meztelenre vetkőzve 

, négykézláb másszanak a füvön". Ezalatt , az idős zsidó hölgyeket arra 
kényszerítették, hogy létrán felmásszanak a fákra, és ott gubbasszanak; majd 
rájuk parancsoltak, hogy csicseregjenek, mint a madarak. (...) Az 
öngyilkosságok száma elképesztő. A nyomorúság sötét felhője csüng a város 
fölött.""8 A Práterben elterjedt mulatságok egy másik formája a legöregebb 
zsidókat érintette. Ezeket egy sor úgynevezett , fizikai gyakorlatra" fogták, 
amelyekre reménytelenül alkalmatlanok voltak, és mindeközben a 
rohamosztagosok órákon át rugdosták és gyötörték őket; a tömeg kedvenc 
száma a kötelező díszlépés volt. Az értelmiséggel sem tettek kivételt. Az 
orvosoknak és egyetemi tanároknak az SS- és SA-laktanyák vécéit kellett 
kitakarítaniuk, amihez csak a puszta kezüket és a közeli zsinagógából 
származó szent imaszíjakat, a tefilli-neket használhatták. 


Miközben az utcákon ez a szervezetlennek látszó brutalitás tombolt, Himmler 
csendben létrehozta a Zsidó Emigrációs Irodát, az egyetlen szervet, amely 
engedélyezhette, hogy egyes zsidók elhagyják az országot. Vezetője Adolf 
Eichmann, , az SD Zsidó Ügyosztályának emelkedő csillaga" volt."? Mivel 
közvetlenül hozzáférhetett az osztrák rendőrség irataihoz, gyorsan 
azonosította a , nemkívánatosnak" látszó elemeket, és csakhamar ő felelt az 
emberi szabadsággal való jövedelmező üzérkedésért: végül csaknem százezer 
zsidó hagyhatta el a várost, földi javaiért cserébe. A gazdagabb zsidóktól a 
nácik tekintélyes zsákmányt oroztak el. Louis de Rothschild bárónak, miután 
március 11-i menekülése kudarcot vallott, először végig kellett néznie, ahogy 
palotájából elrabolnak minden festményt, ezüstneműt és falikárpitot, mielőtt a 
szó szoros értelmében azzal váltotta volna meg szabadságát, hogy acélműveit 
átadta a náciknak. Himmlert azonban nem lehetett kielégíteni 


a zsidók puszta kiűzésével. Néhány héttel azután, hogy Ausztriába érkezett, 
hozzálátott egy új koncentrációs tábor építtetéséhez: ez Maut-hausenben volt, 
Linz közelében, a Duna északi partján. A The Daily Telegraph bécsi tudósítója, 
akit magát is nem sokkal ezután kiutasítottak, leírta, hogy számos asszony kis 
csomagot kapott a következő üzenettel: , Fizetendő 150 márka férje 
elhamvasztásáért; a hamvak Dachauból csatolva." Sokak számára csak egyetlen 
kiút létezett: már semmi meglepő nem volt abban, hogy , minden zsidó 
háztartás úgy fogadta el az öngyilkosságot, mint teljesen normális, természetes 
aktust". 

Az anschluss utórezgései során mindenki felfogta, hogy Csehszlovákia mind 
gazdaságilag, mind a honvédelem szempontjából reménytelenül sebezhető lett. 


Immár megszakítás nélküli fasiszta tömb terpeszkedett el a Baltitengertől az 
Adriai-tengerig. Csehszlovákia nyugat-csehországi részén a nagyszabású 
természetes és mesterséges hegyi erődítmények veszítettek értékükből. A 
korábbi Ausztriával közös határ lapos és nagyrészt erődítetten volt, a többi 
határ pedig minden oldalról - különösen egy délnyugatról érkező német 
behatolás előtt - védtelenné vált. Mivel a csehszlovák áruforgalom 
háromnegyede Németországon keresztül bonyolódott, Hitler gazdasági 
tekintetben immár hatékonyan áshatta alá Csehszlovákia kapcsolatait a 
külvilággal. Chamberlain, nővérének szóló levelében, tömören foglalta össze 
a helyzetet. 


Csak rá kell nézni a térképre, hogy meggyőződj róla: semmi, amit 
Franciaország vagy mi tehetünk, nem mentheti meg Csehszlovákiát attól, hogy 
a németek, ha úgy tartja kedvük, lerohanják. Az osztrák határ gyakorlatilag 
nyitott; a nagy jelentőségű Skoda hadianyaggyár a német repülőterekről 
könnyen bombázható, a vonatok mind német területen haladnak át, a 
Szovjetunió száz mérföld távolságra van.?! 


A Csehszlovák Köztársaságot a háború utáni 1919-es békeszerződések hozták 
létre. Általuk hét és fél millió cseh került hatalmi helyzetbe három és 
negyedmillió német, két és fél millió szlovák, félmillió magyar, 


további félmillió ruszin és 80 ezer lengyel fölött. Az Osztrák-Magyar 
Monarchia maradványaiból kihasított állam megteremtői a monarchia , faji 
kirakós játékát reprodukálták miniatűr formában".?? Az azonos labilis 
alapokra épített Csehszlovákia megszületése pillanatától ugyanazoknak a 
hasadásra kész folyamatoknak volt kitéve, amelyek a Habsburgokat 
évszázadokon keresztül sújtották. A demokráciát valamilyen úton-módon 
megőrizték, noha csupán az uralkodó cseh többség volt igazán elégedett a 
fennálló renddel; a kisebbségi közösségekben széles körökben terjedt az 
elégedetlenség, valamint a természetes hajlam, hogy , anyaországaiktól" 
várjanak támogatást. A magyarok és a ruszinok az egyre harciasabb 
Magyarország felé tekintettek. A túlnyomó részben katolikus Szlovák Néppárt, 
amely 1935-ben győzött a választásokon, ugyancsak nagyobb autonómiát 
követelt; Varsó pedig sóváran méregette a csekély számú tescheni lengyel 
kisebbséget, és kiváltképpen az ottani jövedelmező szénmezőket. 


A legnagyobb etnikai kisebbséget azonban a németek alkották. Noha soha nem 
tartoztak ténylegesen Németországhoz, a történelem folyamán Csehországban 
és Morvaországban mindig jelentős politikai befolyásuk volt; sőt a 
Habsburgok uralma idején a csehek gyakran érezték magukat a német 
diszkrimináció áldozatainak. Mostanra a helyzet megfordult. A szudétanémetek 
elsősorban a Szudétaföldként ismert iparvidéken éltek, amely az ország észak- 
és délnyugati határai mentén terült el, és létfontosságú volt mind a csehszlovák 
gazdaság, mind az ország védelme szempontjából; lakosai pedig mindig is 
viszonylagos jómódban éltek. Az 1931 és 1933 közötti gazdasági hanyatlás 
azonban éppen a Szudéta-vidéken volt különösen kemény; a 

munkanélküliség 25 százalék fölé ugrott. A németeket hagyományosan előbb 
bocsátották el, mint a cseheket, és a nacionalista érzelmek elmélyültek. A 
szudétanémetek a cseheket , félművelt alakoknak" tekintették, akiken , bizonyos 


fokig segít a német befolyás, de politikailag elviselhetetlenek és 
megbízhatatlanok, szociális szempontból örökké elégedetlenek, és folyvást a 
saját nemzetük érdekében nyomulnak". Ugyanakkor a csehek a 
szudétanémetben látták , a behatolót, a gátlástalan hódítót, a germán 
világuralom apostolát, a gazdaság zsarnokát, aki csak azért él itt, hogy a cseh 


népet szociálisan, politikailag és minden más tekintetben maga alá gyűrje".?? 


A történészek általában elismerik, hogy Csehszlovákia centralizált struktúrája 
ellenére az ottani kisebbségeket több toleranciával kezelték, mint az Európában 
sok esetben szokásos volt. Eric Gedye, a The Daily Telegraph közép-európai 
tudósítója, aki tizenkét évet töltött Bécsben, majd az anschluss után Prágába 
költözött, úgy jellemezte a szudéta-német kisebbséget, mint , valószínűleg a 
legkiváltságosabbat egész Európában. (...) Soha nem szenvedett politikai 
üldöztetést, s mindig arcátlan tudatossággal élvezte a németországi 
hatvanhatmillió támogatását."?" Teljes körű demokratikus és polgári jogokban 
volt részük, így szavazati jogban is, a kisebbségi pártok vezetői pedig gyakran 
töltöttek be miniszteri posztot a központi kormányban. Mindazonáltal a cseh 
többség, amelyet évszázadokon át az osztrákok nyomtak el, önmaga 
legádázabb ellenfelének bizonyult. Gyakran mutatkoztak tapintatlannak és 
intoleránsnak, és meg sem kísérelték a kisebbségi közösségeket sújtó helyi 
bürokratikus és gazdasági diszkrimináció megszüntetését. Az eredmény a 
kisebb-nagyobb sérelmek listájának folyamatos bővülése volt, amiért általában 
a kicsinyes helyi hivatalnokok feleltek. A szudétanémetek felrótták a hivatali 
állások aránytalan elosztását, cseh iskolák létesítését nem csehek lakta 
körzetekben, valamint a cseh nyelv kizárólagos használatát. Hitler hatalmának 
gyarapodásával párhuzamosan nőtt a német kisebbség nyugtalansága, a náci 
propagandagépezet pedig sikeresen duzzasztotta fel a kisebb sérelmeket 

is, egészen odáig menően, hogy a szudétanémetek , kegyetlenül 

elnyomott kisebbségként"??? állíthatták be magukat. 


1933-ban megalakult a Szudétanémet Párt Konrad Henlein, egy komoly, szelíd 
modorú, rövidlátó észak-csehországi tornatanár vezetésével. Az 1888-ban 
Liberec (Reichenberg) mellett született Henlein apja német könyvelő volt, 
anyja pedig cseh, amit mindig titkolni igyekezett. Az első világháborúban 
önkéntesként szolgált az osztrák hadseregben, majd 1918-ban megsebesült és 
olasz fogságba került. A háború után egy ideig banktisztviselőként dolgozott, 
amíg nem választotta hivatásul a tornatanítást; ennek révén hűséges politikai 
követőket sikerült toboroznia a testnevelőklubokból, , amelyeknek mindig erős 
német nacionalista színezetük volt". Bár 1933-ban csak formálisan, a Német 


Tornaszövetség sokéves szervezőjeként lépett be a náci pártba, mindig 
, tetőtől talpig tökéletes náci tisztségviselőnek" számított." 


1935-re a Szudétanémet Pártot titokban a berlini külügyminisztérium 
szubvencionálta havi 15 ezer márka erejéig, valamint az 1935 májusában 
rendezett parlamenti választásokon, Henleinnek pedig mintegy 330 ezer 
birodalmi márka támogatást utaltak ki, ami az adott korban csillagászati 
összegnek számított.?? A Szudéta-vidék körzeteiben a Szudétanémet Párt 
szemkápráztató sikert aratott: egy és negyedmillió szavazattal és 44 
képviselővel az első helyen végzett, maga mögé utasítva a mérsékeltebb 
szociáldemokratákat. Maga Henlein, utánozva Hitlernek a parlamenti 
demokrácia iránti megvetését, nem jelöltette magát képviselőnek; úgy vélte, ez 
pártvezéri méltóságán aluli volna. E népes és nyilvánvalóan ellenséges erőnek 
a cseh parlamentbe való hirtelen betódulása megszólaltathatta volna a 
vészcsengőt. Visszhangozva a parancsokat, amelyeket Hitler 1932 nyarán a 
maga reichstagbeli képviselőinek adott, Henlein is azért rendelte maga elé 
Egerbe (Cheb) a Szudétanémet Párt újonnan megválasztott képviselőit, hogy 
mielőtt a parlamentben letennék a hivatalos alkotmányos esküt, először 
személyesen neki fogadjanak hűséget. Az új képviselők közül sokan 
lovaglócsizmában jártak el a parlamentbe. 


Noha Henlein szemlátomást megvetette a demokráciát, 1935 augusztusában, 
majd decemberében Londonban mégis meleg fogadtatásban részesült. Második 
látogatásakor szemérmetlenül azt nyilatkozta a The Daily Telegraphnak, hogy 
, soha semmikor nem voltam kapcsolatban a jelenlegi német kormánnyal", 
majd így folytatta: , Hitlert soha nem láttam, soha nem beszéltem, leveleztem 
vagy bármi módon tárgyaltam vele."?? Amikor a londoni Chatham House-ban, 
a befolyásos Királyi Külügyi Intézet meghívására beszédet tartott, hasonló 
stílusban nyilvánult meg: , őszintén jó szándékú" embernek mondta magát, 
akinek egyetlen vágya, hogy a szu-détanémetek nevében közvetítsen , német 
anyaországuk és a cseh nép között", és , lojálisán működne együtt az 
állammal". Távol áll tőle, hogy , Hitler helyi képviselője" legyen, és , pártja 
sem álcázott náci párt"."9 Noha a politikailag jól tájékozott hallgatóság kritikai 
jellegű kérdéseket szegezett neki, az ülésen jelen lévő külügyminisztériumi 
tisztviselőre nagy hatást tett Henlein , mérséklete és mindennemű fanatizmustól 
való mentessége"."! Látogatása során hatással volt még a megbékítés olyan 
ellenfeleire is, mint Churchill és Vansittart, Jan Masaryk, a londoni cseh 

követ pedig , szeretetre méltó és talán hasznos személynek" tartotta.? 


Hitler , mély és régóta tartó ellenszenvet" táplált a csehek iránt;?? ez részben 


osztrák neveltetéséből fakadt: akkoriban járványos volt az emberekben mélyen 
gyökerező gyűlölet minden iránt, ami cseh. Most ugyan az volt a célszerű, 
hogy a szudétanémetek állítólagos üldöztetését tüntesse fel akciói ürügyeként, 
és védelmezőjük szerepét magára ossza, de korábban soha nem árult el 
vonzalmat irántuk, és nyomorúságos helyzetük sem váltott ki belőle 
semmilyen érdeklődést. Csehszlovákia legfőbb bűne a valóságban az ország 
nyugtalanító földrajzi helyzete volt: mint jelképes tőr fúródott fenyegetően 
kelet felől az újonnan teremtett Nagy-Németország szívébe. Csehszlovákia 
torlaszolta el Hitler útját a meghódítandó Lengyelország és tovább, Ukrajna és 
a Szovjetunió áruban és nyersanyagokban gazdag területei felé - s ami még 
nagyobb bűn, Hitler fő ellenségének, a Szovjetuniónak a szövetségese volt. A 
Zöld terv 1937. júniusi előkészületei, valamint az év novemberében 

Hitler megjegyzései a Hossbach-konferencián kizártak minden kétséget. A 
Szu-détaföldnek adandó nagyobb autonómia vagy akár a területnek a 
birodalomhoz való csatolása sem volt már elég - immár csak 

Csehszlovákia teljes felszámolása felelt meg Hitler céljainak. 


Hitler ausztriai diadala hatalmas politikai és lélektani jelentőséggel bírt. Ő 
maga tíz napon át személyesen kampányolt a megnagyobbodott birodalomban, 
és az április 10-én rendezett népszavazáson mind az anschluss, mind a 
Reichstag általa összeállított jelöltlistája elsöprő többséget kapott: 99,08 
százalékot Nagy-Németországban és 99,75 százalékot Ausztriában. A német 
közönség eufóriájának csúcspontján hazai népszerűsége egyre magasabbra 
szökött. Legnagyobb diadala órájában az eksztázisba esett lakosság 
megfeledkezett a hadseregben történt botrányokról, és tudomást sem vett az 
Ausztria meghódításához alkalmazott módszerekről. A külországi terjeszkedés 
megint egyszer arra szolgált, hogy elfojtsa az otthon motoszkáló 
elégedetlenséget. Hitler a maga vakmerő vezetési stílusával egyre szorosabban 
kaparintotta markába a hadsereget, és még tovább fokozta saját 
csalhatatlansági tudatát. Most pedig türelmetlenül várta a folytatást. Napokon 
belül már buzgón tanulmányozta propagandaminiszterével a térképeket. 

, Elsőnek most Csehföld következik - jegyezte fel Goebbels -, mégpedig 
drasztikusan, az első adódó alkalommal. (...) A Führer csodálatos. (...) Igazi 
géniusz. Most órákon át ül a térkép fölött, és töpreng.""" 


Az anschluss hírei a szudétaföldi nacionalista törekvéseket új magasságokig 
lendítették. A libereci brit konzul azt jelentette, hogy ,,a szu-détanémetek 
körében nacionalista érzelmek lavináját hozta mozgásba, amiből hamarosan 


valamennyi német egységírontja alakul majd ki, és ezt nehéz lesz kordában 
tartani, hacsak a kormány nem hajlandó engedményekre"? A brit katonai 
attasé még messzebb ment. , A nácizmus úgy szállt a fejükbe, mint a bor" - 
figyelmeztetett." , A nép többségét a Német Birodalomhoz való csatlakozáson 
kívül semmi sem fogja kielégíteni."57" Március 28-án Henleint Berlinbe 
rendelték, ahol három órát töltött Hitler, Ribbentrop és Hess társaságában. 
Hitler kijelentette: , nem tűrheti tovább, hogy németeket elnyomjanak vagy 
lőjenek rájuk", , és szándékában áll, hogy a nem túl távoli jövőben rendezze a 
szudéta-német problémát". Henlein lesz az ő , helytartója" (Statthalter); és 
utasította, hogy , a Szudétanémet Párt álljon elő olyan 

követelésekkel, amelyeket a cseh kormány nem fogadhat el". Henlein, aki 
tökéletesen megértette a Führer parancsait, így foglalta össze a lényeget: 

, Mindig annyit kell kérnünk, hogy soha ne lehessünk elégedettek.""? 

1936. november 20-án Leamington Spa-i választóihoz intézett beszédében 
Anthony Edén akkori külügyminiszter megpróbált rávilágítani, hol találhatók 
Közép-Európában Nagy-Britannia nemzeti érdekei. , A nemzetektől nem 
várható el - hívta fel a figyelmet -, hogy automatikusan kötelezettségeket 
vállaljanak olyan területekért, amelyekhez nem tűzik őket létfontosságú 
érdekek." Nagy-Britannia esetében ezek az érdekek semmiképpen nem 
terjedtek túl a Rajna keleti partján."? 1937. március 3-án Halifax a Lordok 
Háza előtt tartott beszédében megismételte ezt a figyelmeztetést. , Nem tudjuk 
előre megállapítani - hangsúlyozta -, hogyan viszonyulnánk egy feltételezett 
közép- vagy kelet-európai bonyodalomhoz.""" Chamberlain még 
szókimondóbban fogalmazta meg személyes véleményét. Csehszlovákia 
védelmének sebezhetőségét így magyarázta el nővérének: 


Ezért nem nyújthatnánk segítséget Cseh-Szlovákiának - az ország csupán 
ürügy lenne, hogy háborúzzunk Németországgal. Erre pedig nem 


is gondolhatunk, hacsak nincs rá reális esélyünk, hogy észszerű időn belül 
térdre kényszerülhetjük, márpedig ennek nem látom jelét. Ezért letettem 
minden olyan elképzelésről, hogy garanciát vállaljak Csehszlovákiával 
szemben, avagy Franciaországgal szemben, az említett országhoz fűződő 
kötelezettségei kapcsán."1- 


Franciaország 1925 decemberében valóban kölcsönös segítségnyújtási 


egyezményt írt alá, amelyben garantálta Csehszlovákia határait, de 
kötelezettségének csak azzal tehetett eleget, ha a Rajnán át támadást 

indít Németország ellen. Hasonló egyezményt kötött 1935-ben a 

Szovjetunió is, de azzal a feltétellel, hogy csak akkor köteles beavatkozni 
Csehszlovákia oldalán, ha ezt elsőnek Franciaország teszi meg. Március 17- 

én Makszim Litvinov orosz külügyi népbiztos bejelentette, hogy a szovjetek, 
esetleg a Népszövetség égisze alatt, hajlandók részt venni kétoldalú akciókban, 
hogy elrettentsék a németeket a további agressziótól. Chilston vikomt, a 
moszkvai brit nagykövet feljegyezte, hogy Litvinov biztosította a külföldi 
újságírókat: , A Szovjetunió beavatkozna Csehszlovákia védelmében, ha 
Franciaország is így tesz." Amikor faggatni kezdték, hogyan vihető ez végbe 
közös határ híján, Litvinov azt felelte: , Majd megtaláljuk a módját."7? Chilston 
azonban a választ blöffnek tartotta, és nemigen bízott a szovjet katonai 
lehetőségekben. Sztálinnak a Vörös Hadseregben végzett tisztogatásai csak 
nemrég érték el csúcspontjukat. A brit katonai attasé becslése szerint a 
magasabb rangú tisztek 65 százalékát gyilkolták meg, aminek , óhatatlanul 
katasztrofális hatása lehetett a Vörös Hadsereg moráljára és hatékonyságára". 
Az attasé arra a következtetésre jutott, hogy az oroszok ugyan képesek lehetnek 
saját határaik megvédésére, de , arra, hogy a háborút a végső siker 
reményében az ellenség területére helyezzék át, nem futja erejükből"."? 

A Szovjetuniónak sem Csehszlovákiával, sem Németországgal nem volt közös 
határa, ezért logisztikai szempontból elég nehéz lett volna katonai erőt 
felvonultatni Csehszlovákia megsegítése céljából; ugyanakkor mind 
Lengyelország, mind Románia csaknem bizonyosan megtiltotta volna, hogy 
területükön orosz csapatok vonuljanak át - vagyis a katonai akció politikai 
nehézségekbe is ütközött volna. Chamberlain aggódott, hogy egy Nagy- 
Britanniát, Franciaországot és a Szovjetuniót magába foglaló szövetség (az 
úgynevezett Grand" Alliance, amelyet Churchill oly- 


annyira pártolt) , súlyosbíthatná az olyan kizárólagos nemzeti csoportosulások 
létrejöttére irányuló tendenciát amely szükségképp (...) az európai béke 
kilátásai ellen hatna"." A miniszterelnök nyilvánvalóan úgy vélte, sem a 
Róma-Berlin-tengely, sem az antikomintern paktum nem érinti semmilyen 
mértékben ezt a gondolatmenetet. Tisztességesebb eljárás lett volna, ha a 
nyilvánosság előtt is elismeri, amit nővérének bizalmasan megvallott, vagyis 
hogy meggyőződése szerint az oroszok , lopva és ravaszul minden szálat 
megmozgatnak a színfalak mögött, hogy bennünket belerángassanak egy 
Németország elleni háborúba (titkosszolgálatunk nem azzal tölti minden idejét, 


hogy kinézzen az ablakon)"."? Valószínűleg Iván Majszkij londoni szovjet 
nagykövet járt a legközelebb az igazsághoz: Chamberlain, jelentette ki, 
gyakran utal a Szovjetunióra mint , ellenségeinkre", és , megátalkodottan 


oroszellenes"."§ 


Nem a miniszterelnök volt az egyetlen, aki úgy gondolta, hogy Csehszlovákia 
megvédéséhez totális európai háborúra lenne szükség. Hasonló nézetet vallott 
a külügyminisztériumban Cadogan is. , Ami Ausztriát illeti - jegyezte fel -, 
tehetetlenek vagyunk; ez már lezárt ügy. Ami Csehszlovákiát és a többit illeti, 
elképzelhető, hogy tehetetlenek leszünk." Elszántan ellenezte, hogy Nagy- 
Britannia garanciát vállaljon Csehszlovákiával szemben. , Hívjanak 
ygyávánakc - jelentette ki -, de arra a következtetésre jutottam, hogy ez a 
legkisebb rossz. Lehet, hogy később se lesz jobb, de bármi megtörténhet 
(felismerem a Micawber-féle örökséget) "771 A külügyminisztériumban sem 
mindenki értett egyet vele. Egy belső memorandum megállapította: 
Chamberlain abból az előfeltevésből indul ki, hogy , valamilyen általános és 
tartós megegyezés mindkét diktátorral (...) nemcsak kívánatos, de lehetséges 
is". Cadogan magántitkára, Gladwyn Jebb szerint , alig volt olyan 
külügyminiszté-riumi tisztviselő, aki ezt a képtelen elméletet bevette volna"."? 


A kormány külpolitikai bizottsága március 18-án ült össze, hogy megvitassa 
Halifax és Cadogan tervezetét, amely három világos opciót terjesztett elő. Az 
első Churchill úgynevezett Grand" Alliance-a volt; a második garancia nyújtása 
Csehszlovákiának, vagy közvetlenül, vagy pedig közvetve, azaz a franciáknak 
adandó garancia révén; a harmadik 


pedig, amelynek vonzereje a másik két opció nyilvánvaló hátrányaiból eredt, 
Csehszlovákia közös, angol és francia részvétellel történő rábeszélése, hogy 
, alkudja ki Németországgal a lehető legjobb feltételeket". Ez utóbbi felvetés 
szöges ellentétben volt azzal a kéréssel, amelyet mindössze három nappal 
korábban terjesztett Sir Eric Phipps, a párizsi brit nagykövet elé a francia 
külügyminiszter és korábbi miniszterelnök, Joseph Paul-Boncour. 
Beszélgetésük folyamán az utóbbi , azt sürgette, hogy Őfelsége kormánya 
jelentse ki a nyilvánosság előtt, hogy ameny-nyiben Németország megtámadná 
Csehszlovákiát, és Franciaország az utóbbi segítségére sietne, úgy Nagy- 
Britannia Franciaország mellett állna"."? Sir Thomas Inskip, a védelem 
összehangolásáért felelős miniszter azonban rámutatott a katonai helyzet 
realitásaira: 


Bizonyosnak látszott, hogy Németországnak egy hétbe se telne lerohanni egész 
Csehszlovákiát. (...) nehéz volt elképzelni, hogyan gyakorolhatnánk időben 
olyan katonai nyomást Németországra, amely Csehszlovákiát megmenthetné.99 


Noha egy vagy két miniszter a Franciaországnak adandó garancia mellett volt, 
Halifax rábeszélte a bizottságot a harmadik opcióra. Cadogan 
megkönnyebbülésének adott hangot, amiért a bizottság , egyhangúan úgy 
döntött, hogy Csehszlovákiáért egyetlen brit gránátos bőrét sem érdemes 
vásárra vinni. És milyen igazuk van!"§1 


Amikor március 22-én az egész kormány összeült, a vezérkari főnökök újabb, 
velejéig pesszimista jelentéssel álltak elő, amelynek címe így hangzott: ,, A 
Csehszlovákia elleni német agresszió katonai következményei". A jelentés azt 
szűrte le a helyzetből, hogy , Csehszlovákia vereségének megakadályozásához 
nem lenne elég semmilyen nyomás, amelyet ez az ország és lehetséges 
szövetségesei kifejthetnének". Chamberlain közölte kollégáival: , Nincs abban 
a helyzetben, hogy olyan politikát javasoljon, amely magában foglalja a 
háború kockázatát"; ehelyett inkább jegyzéket küldene a franciáknak, hogy egy 
Csehszlovákia miatti háború esetén Nagy-Britannia nem feltétlenül 

támogatná őket.?2 Egyedül Duff Coopernek volt különvéleménye: rámutatott, 
hogy , ha Franciaország Németország ellen harcolna, nekünk is 

harcolnunk kellene, akár tetszik ez nekünk, akár nem, úgyhogy ezt akár ki is 
mond- 


hatnánk "1.83 Mindazonáltal a jelenlévők megegyeztek abban, hogy 
Franciaországot fel kell kérni: gyakorolja a lehető legnagyobb nyomást a cseh 
kormányra, hogy béküljön meg a szudétanémetekkel; , ez kellemetlen egy ügy 
- ismerte el Halifax -, de próbáljuk meg a lehető legkellemesebben 
elvégezni".8 Néhány nappal később Malcolm MacDonald, a domíniumok 
minisztere így summázta a hatást, amelyet a katonai vezetők jelentése 
minisztertársaira tett: 


Valóban nem vagyunk elég erősek a hadviseléshez. Azzal járna, hogy London 
utcáin tömegesen gyilkolnák a nőket és gyerekeket. Semmilyen kormány nem 
vállalhatja egy háború kockázatát, amíg légvédelmünk ilyen bohózatba illő 
állapotban van. Semmilyen kabinet nem vállalhatna kockázatot, ha tudja - mint 
ahogy tudja -, milyen szánalmasak a védelmi berendezéseink. Legföljebb 
annyit tehetünk, hogy bölcs visszavonulással és jó diplomáciával csökkentjük 
az ellenünk felsorakoztatott veszélyeket. A kormány pontosan tudja, hogy nagy 


felelősség alól bújunk ki. 
De ezt a felelősséget nem vállalhatja.§? 


Amikor Chamberlain március 24-én felszólalt az Alsóházban, ráérzett a Ház 
hangulatára. A kormány nem fogja megtagadni saját józan ítélőképességét 
azzal, hogy a csehek vagy a franciák iránti elkötelezettség okán háborút üzen; 
mint ahogy azt a szovjet ajánlatot sem fogadja el, hogy vállaljanak kölcsönös 
kötelezettséget az agresszió ellen. Chamberlain azonban egyszersmind 
óvatosságra is intett. 


Ám miközben ezt a döntést világosan kimondom, valamit hozzátennék. Ahol 
háború és béke forog kockán, nem csak a jogi kötelezettségek játszanak 
szerepet, és ha kitörne a háború, nem valószínű, hogy azokra korlátozódnék, 
akik ilyen kötelezettségeket vállaltak. Lehetetlen volna megjósolni, hol ér majd 
véget, és mely kormányokra terjed ki. A tények könyörtelen nyomása könnyen 
bizonyulhat erősebbnek a hivatalos kijelentéseknél, és (...) szinte bizonyos, 
hogy az eredeti viszályban érintett feleken kívül más országok is 
belekeverednének a konfliktusba.96 


Az anschluss egyik fejleményeként Blum és Paul-Boncour megpróbálták 
megnyugtatni Prágát, figyelmeztetni Berlint és mozgósítani Londont. 


Ám április 10-én , népfrontos" kormányuk Phipps nagy örömére megbukott. 
Másnap Halifax kinyilvánította ingerültségét, amiért az addigi francia politika 
arra biztatta a cseheket, hogy továbbra is a maguk merőben irreális, az angol- 
francia erőre és presztízsre alapozott világában éljenek. 


Ha a francia és a csehszlovák kormányt nem sikerül rábírni, hogy nézzenek 
szembe a mostani helyzet realitásaival, úgy tartani kell tőle, hogy a 
csehszlovák kormány nem fogja felismerni, hogy drasztikus engedményeket 
kell tennie a német kisebbségnek; ehelyett beérik majd felszínes 
intézkedésekkel, amelyek a múltban talán beváltak, most azonban az eset 
kezelésére már nem alkalmasak." 


Amikor pedig úgy látszott, hogy Édouard Daladier, az új miniszterelnök 
esetleg felkéri Paul-Boncourt, hogy vállalja továbbra is a külügyminiszteri 
tárcát, Phipps, Halifax jóváhagyásával, rendkívüli lépésre szánta el magát: 

, Közvetett csatornákon át tudatta Daladier-val, hogy rendkívül szerencsétlen 


lenne, ha Paul-Boncour a helyén maradna."?8 Az utóbbi helyett Daladier a 
közismerten megbékítéspárti Georges Bonnet-t jelölte a külügyminiszteri 
posztra. 


Április végén az új francia miniszterek Londonba utaztak kétnapos 
megbeszélésre. Látványosan próbálták meggyőzni Chamberlaint, hogy Hitler 
Csehszlovákia eltörlése mellett döntött, a csehek készek és képesek fegyvert 
fogni, és Franciaország melléjük áll majd. Daladier megható érvei azonban 
jórészt azt a célt szolgálták, hogy a jegyzőkönyv megörökítse őket, az ő 
hírneve pedig gyarapodjon. A német nagykövetség egyik ügynöke előtt 
világossá vált, hogy Daladier azt reméli: , Chamberlain és Halifax maguk 
javasolják majd, hogy nyomást kell gyakorolni Prágára", ő pedig , bele fog 
ebbe nyugodni anélkül, hogy a saját azonos célú kezdeményezése bárkinek 
feltűnne" .§? Chamberlain tökéletesen játszotta szerepét; azzal érvelt, hogy 
Csehszlovákia katonailag gyenge, a Szovjetuniónak semmi hasznát nem 
vennék, Csehszlovákia német megszállását megakadályozni pedig a 
lehetetlennel határos. Ha Németországot fenyegetni kezdenék, az olyan 
blöffsorozatot tenne szükségessé, amely Hitlerre semmiféle elrettentő hatást 
nem gyakorolna. Noha Chamberlain azt írta nővérének, hogy a tárgyalások 


, szerencsésen végződtek ugyan, de meglehetősen nehezek voltak", a franciák 
valójában nagyon is boldogan sorakoztak fel Chamberlain mögött, és 
készségesen követték iránymutatását. 

Április 21-e, virágvasárnap estéjén Hitler a Birodalmi Kancelláriára rendelte 
Keitelt, hogy megbeszélje vele a Zöld tervet, és utasítsa, végeztessen előzetes 
kutatásokat Csehszlovákia inváziójához. Gyors megoldást akart, mivel attól 
tartott, hogy ha majd eljön az ideje , a Kelettel (...) és különösen a 
bolsevikokkal való nagy leszámolásnak", Csehszlovákia stratégiai jelentőségű 
földrajzi helyzete , rendkívüli veszélyt jelentene a Reichre nézve". Nem 
tűrhetik, figyelmeztette Keitelt, hogy Csehszlovákia ,,a Vörös Hadsereg és a 
szovjet légierő ugródeszkájává váljék, mert az ellenség pillanatokon belül a 
Reich szívében és Drezda kapujában teremne".?! Másnap Rudolf Schmundt 
őrnagy, aki újonnan kinevezett adjutánsként a Wehrmachtot képviselte Hitler 
mellett, összefoglalást készített a megbeszélésről, három lehetséges 
forgatókönyvet rögzítve. 


1. A derült égből váratlanul lecsapó, ok és igazolási lehetőség 
nélküli stratégiai támadás kizárva. Indok: a világ közvéleményének ellenséges 
reakciója, amely súlyos helyzethez vezethetne. 


2. Az akció olyan diplomáciai megbeszélések időszakát követi, 
amelyek fokozatosan krízishez, majd háborúhoz vezetnek. 


3.  Villámgyors akció, amely valamilyen incidensen alapul (például 
egy németellenes tüntetés folyamán megölik a német küldöttet). 


A Führernek, aki szemlátomást a diplomáciai testület bizonyos tagjait 
egyértelműen pótolhatónak tekintette, a harmadik opció nyerte meg tetszését. 
Hasonló , incidenst" persze már valamivel korábban is terveztek, azzal a céllal, 
hogy Ausztriában viszályt szítsanak; akkor Papén meggyilkolását készítették 
elő. Hitler ugyanakkor azt sulykolta Keitelbe, hogy a lényeg a gyorsaság. 


Politikai szempontból a katonai akció első négy napja a döntő. Kiemelkedő 
katonai sikerek híján Európában egész biztosan krízisre kerülne sor.72 


Noha az efféle megjegyzések óvatosságra utalnak, a valóságban Hitler 
bizonyosra vette, hogy sem Nagy-Britanniának, sem Franciaországnak nincs 
sem elegendő ereje, sem kellő elszántsága ahhoz, hogy háborút indítson. Lelke 
mélyén azonban motoszkált még annyi bizonytalanság, hogy további 
biztosítékokra törekedjen. Április 18-án Nagy-Britannia és Olaszország végre 
aláírta kettejük rég várt, de javarészt semmitmondó egyezményét (amelyet 
Churchill , Mussolini teljes diadalaként"?? jellemzett), Hitler tehát május 2-án 
Rómába utazott azzal az egyértelmű céllal, hogy megszerezze egyetlen 
szövetségese áldását és támogatását. A látogatás a német küldöttség méretéről 
híresült el. Valamennyiüket ez alkalomra tervezett, testre szabott 
díszegyenruhába öltöztették, amelyet Ribbentrop asszony hagyott jóvá. A 
külügyminisztériumi delegáltak inkább a délelőtti frakkviselet diplomáciai 
szabványához voltak szokva, protokollfőnökük, Bülow-Schwante gróf 
azonban bonyolult időbeosztást szerkesztett, amelyben gondosan részletezte, 
milyen alkalomhoz melyik egyenruha való. Három különvonatot állítottak be, 
hogy felférjen rá a diplomatákból, tábornokokból, pártfunkcionáriusokból 

és biztonsági őrökből álló, hatalmas, 500 főnyi kíséret, és a vonatok elindulása 
után , a fülkék csakhamar színészi öltözőkhöz hasonlítottak".?§ 


Olasz szemszögből nézve a látogatás részben a pazar vendéglátás okán vált 


emlékezetessé, részben Viktor Emánuel király Hitlerrel szembeni mord 
viselkedése miatt; őt mind a király, mind a királyné rendkívüli megvetéssel 
kezelte. Hitlert már az is végtelenül ingerelte, hogy nem Mussolini, hanem a 
királyi pár volt a hivatalos vendéglátója, és kíséretének élénk mulatságára 
szemlátomást feszélyezte, hogy a királyi udvar látványos pompája veszi körül. 
Az, hogy a királyi lakhelyen, a Ouirinalén szállásolták el, csöppet sem felelt 
meg ízlésének, és hamarosan mindkét küldöttség berkein belül szájról szájra 
járt, hogy az első éjszakán egy nő szolgálataira tartott igényt. , Ez nagy 
felfordulást keltett - kuncogott Ciano majd megjött a magyarázat: e szerint 

a vezér csak akkor tud elaludni, ha saját szemével látja, hogy egy nő frissen 
megágyaz neki. Nőt találni elég nehéz volt, de végül szereztek egy szállodai 
szobalányt, és a probléma megoldódott." A király emellett elpanaszolta 
Cianónak, hogy Hitler , élénkítőket és kábítószereket fecskendez be magának", 
míg Mussolini azon ütközött meg, hogy a Führer jól láthatóan rúzsozza az 
Arcát 


Amikor az érkezésének tiszteletére rendezett csillogó banketten Hitlernek 
kellett asztalhoz vezetnie a királynét, mindenki szeme láttára kínosan 
feszélyezte, hogy a szoborszerű dáma jócskán fölé tornyosul. Még inkább 
elborzadt, amikor a folyosó szélén sorban álló olasz hölgyek mély bókot 
csaptak, letérdeltek, vagy éppen megcsókolták a királyné ruhájának szegélyét; 
a furcsa pár az est hátralévő részében egyetlen szót sem váltott egymással. 
Weizsácker államtitkárnak ennél élvezetesebb estéje volt. Amikor Ribbentrop 
nagyképűen kipipálta a nevét, amiért hajlandó volt egy rangján aluli helyen 
ülni, Weizsácker emlékeztette az örökzöld igazságra, miszerint , minél lejjebb 
ültem az asztalnál, a szomszédnőim többnyire annál csinosabbak voltak"."f 


Az utolsó csepp Hitler poharában az volt, amikor a nápolyi operaházban 
bemutatott Aida díszelőadása után előzetes figyelmeztetés nélkül meghívták, 
hogy tekintse meg a díszőrséget a pompás egyenruhát viselő, kitüntetésekkel 
teliaggatott király mellett. Hitler ugyanekkor ha-jadonfőtt volt, és még az 
esthez illő frakk volt rajta. Kénytelen volt megalázó módon elmasírozni a sor 
előtt, köszöntésre kinyújtott karral, bal hüvelykujja (amelyet általában a 
derékszíjába akasztott) bágyadtan pihent a mellén, és a frakk szárnyai a szélben 
libegve úsztak utána. , A német Vezér és Kancellár - írta adjutánsa, Wiedemann, 
akit módfelett szórakoztatott a jelenet - úgy festett, mint csúcsforgalom idején 
egy éttermi főpincér, és bizonyára ő is érezte, milyen nevetséges."77 

Hitler ezzel nagyon is tisztában volt, és a boldogtalan von Bülow- 

Schwante, akinek választékos ruházkodási szakértelme kudarcot vallott, 


állásával lakolt a Führer megaláztatásáért. 


Ez egyszer azonban Hitler hajlandó volt eltűrni az ilyen, részben valós, 
részben képzelt sérelmeket, ha ezáltal elnyeri tervezett cseh kalandjához 
Mussolini áldását. A baj csak az volt, hogy Ciano aprólékos gonddal szervezte 
meg társasági programját, éppen azzal a szándékkal, hogy minden komolyabb 
politikai megbeszélés elkerülhető legyen. Ribbentrop is reményekkel eltelve 
érkezett Rómába, kezében szorongatva a javasolt német-olasz szerződés 
fogalmazványát, amely majd hivatalos formában rögzíti a tengelyhatalmak 
már meglévő egyezségét, és így a két ország közösen nyithat diplomáciai 
össztüzet Nagy-Bri-tanniára és Franciaországra. Ribbentrop szokásához híven 
a maga otrombaságában a legrosszabb pillanatot választotta, hogy a doku- 
meritumot bemutassa Cianónak, aki egy-két nap múlva annyi javítással adta 
vissza, hogy az írásmű lényegében minden értelmét elvesztette. Ribbentropot 
Mussolini is megvetette; mint vejének megjegyezte, , azokhoz a németekhez 
tartozik, akik országuk számára kész katasztrófát jelentenek. Összevissza 
beszél erről meg arról a háborúról, anélkül hogy megnevezné az ellenséget, 
vagy meghatározná a háború célját.""§ Hitler azonban megvalósította legfőbb 
ambícióját: azt, hogy , Csehszlovákiával a zsebében térjen haza".?? Május 7-én, 
a Palazzo Veneziában rendezett vacsorán kizárta, hogy a németek bármilyen 
igényt formálnának Dél-Tirolra; ezzel lecsillapította az olaszokban még 
motoszkáló aggodalmakat, és , végeredményben sikeresen olvasztotta fel az őt 
körülvevő jeget".199 Berlinbe hazatérve Ribbentrop azt jelenthette a külföldi 
német képviseleteknek, hogy , ami a szudétanémet kérdést illeti, a 
beszélgetések folyamán tisztázódott, hogy az olaszok megértik 


a szudétanémetek sorsáért érzett aggodalmunkat".191 


Weizsácker ugyanekkor tájékoztatta kollégáit, hogy , Franciaország és Nagy- 
Britannia valószínűleg nem készülnek rá, hogy fegyveres erővel lépjenek 
közbe Csehszlovákia érdekében".192 És valóban: egyre világosabbá vált, hogy 
a brit kormány szinte töri magát, hogy levegye Hitler válláról a munka terhét. 
Miután eltökélte, hogy a háborút mindenáron elkerüli, logikus volt a 
következő lépés: könyörtelenül növelni a nyomást Csehszlovákiára, hogy 
teljesítse a szudétanémetek követeléseit. Ez a nyomás, ahogy Lord Birkenhead, 
Halifax parlamenti személyi titkára és későbbi életrajzírója felidézte, , úgy lett 
egyre erősebb és célratörőbb, ahogy cseh részről időnként habozást észleltek, 
mígnem szinte már úgy tűnt, mintha Csehszlovákia nem passzív áldozat 
volna, hanem maga a zsákmányszerző".193 Május 2-án Halifax magához 


rendelte Jan Masarykot, a cseh követet, az ország megalapítójának fiát, 

és nyersen figyelmeztette: ha a problémát meg akarják oldani, , a csehszlovák 
kormánynak rendkívüli lépésekre kell felkészülnie". Katonai téren, folytatta, 
, Csehszlovákia barátainak számára fizikailag lehetetlen, 

hogy megakadályozzák Németországot az ország lerohanásában", és még 

ha hadat üzennének és megvernék a németeket, akkor is , kétséges, vajon mai 


formájában állítanák-e helyre a csehszlovák államot".198 


Ribbentrop utóda a londoni nagyköveti poszton, Herbert von Dirk-sen is 
Halifax egyik kijelentését idézte: , Nagy-Britannia is meg akarja 


tenni a magáét", és olyan démarche-ra készül Prágában, , amely rábírná 
Benest, hogy a legnagyobb előzékenységet tanúsítsa a 

szudétanémetek iránt".195 Berlinben hasonló üzenet hangzott el. Május 7-én 
Henderson megjelent a külügyminisztériumban, hogy tudassa Ribbentroppal 
és Weizsáckerrel a saját helyzetértékelését. , Franciaország a 

cseheket, Németország a szudétanémeteket képviseli - jelentette ki. - Nagy- 
Britannia azonban ebben az ügyben Németországot támogatja."195 Kirkpatrick 
eközben kifejtette: ha a német kormány , bizalmasan tájékoztatná a brit 
kormányt, hogy a szudétanémet probléma vonatkozásában miféle megoldásra 
törekszik", akkor a brit kormány , olyan nyomást gyakorolna Prágára, hogy a 


csehszlovák kormány rákényszerülne a német kívánságok teljesítésére" .197 


Április 24-én, a Szudétanémet Párt évi karlsbadi kongresszusán Hen-lein nyolc 
híressé vált követelményt támasztott a cseh kormánnyal szemben; a német 
külügyminisztérium már előzetesen jóváhagyta valamennyit. Közülük a 
legfontosabbak a következők voltak: a Szudéta-föld mint önálló jogi személy 
elismerése; az államon belül csehek és németek teljes egyenlősége, amely 
kiterjed a kormányzati állások arányos betöltésére; és ami a legdöntőbb: jog a 
náci nézetek képviseletére és terjesztésére. Ezek a lépések együttesen a 
valóságban a szudétanémetek teljes autonómiáját jelentették. Május 12-én, úton 
Londonba, Henlein titkos látogatást tett a Wilhelmstrassén, hogy meghallgassa 
Ribbentrop utasításait. , Herr Henlein Londonban tagadni fogja, hogy Berlin 
utasításai szerint jár el - jegyezte fel Weizsácker. - Karlsbadi beszédét 

annak publikálása előtt nem ismerték Berlinben." Londonban állandóan 
hangsúlyoznia kell majd , a cseh politikai struktúra jelenleg zajló 

fokozatos felbomlását, hogy elbátortalanítsa azokat a köröket, amelyek úgy 
vélik, hogy az említett politikai struktúra javát szolgáló közbelépésük 

még hasznos lehet".198 Ugyanezen a napon a prágai német követ Berlin 


részéről táviratilag nagyobb óvatosságot sürgetett: a cseh kormány 
előtt ugyanis titokban kell tartani, hogy , a követségi tisztségviselők 
jóformán hetenként továbbítanak titkos pénzösszegeket és dokumentumokat 


a Szudétanémet Párt tagjai részére".199 


A taktika minden részletében bevált. Vansittart, aki , már néhány év óta meleg 
baráti viszonyt tartott fenn Herr Henleinnel", úgy gondolta, , kár lenne Herr 
Henlein kezdeményezését durván visszautasítani !. Egy négyórás tanácskozás 
folyamán Henlein panaszkodott a cseh kormányra, , amely siralmas 
lassúsággal halad előre az ügyek intézésében", és hangoztatta, hogy , ő mindig 
a megbékélés apostola volt". Vansittart megállapította, hogy , sokkal 
észszerűbben és kezesebben viselkedett, mint azt remélni mertem".119 Churchill 
beleegyezett, hogy fogadja Hen-leint westminsteri lakásán, és amikor később 
beszámolt Masaryknak a beszélgetésről, megkönnyebbülten tapasztalta, hogy a 
cseh érdekek képviselője , elégedett volt a fenti értelmű megegyezéssel"! 
Chamberlainnek azt is elmondta, hogy Henlein , következetesen 

hangsúlyozta, sőt becsületszavát is adta rá, hogy soha nem kapott Berlinből 
utasításokat, de még csak ajánlásokat sem"? Harold Nicolson teadélutánt 
rendezett Hitler Statthalter Ja számára, hogy az találkozhasson a 

parlamenti képviselők ifjabb nemzedékének néhány tagjával. Henlein ez 
alkalomból aláhúzta, hogy , ő maga nem szeretne csatlakozni 
Németországhoz, noha számos követőjének épp ez a kívánsága" !!? Ez 
ugyanaz az ember volt, aki az elmúlt év novemberében még büszkén írta 

, vezérének és birodalmi kancellárjának", hogy , Csehszlovákiában a németek 
és a csehek közötti megegyezés gyakorlatilag lehetetlen, és a szudétanémet 
kérdés megoldása csak német alapon képzelhető el?.!18 


Hitler ezalatt az Obersalzbergen pihent, és türelmetlenségében tudni akarta, hol 
tartanak Berlinben a Zöld tervvel. Keitel és Jodl szántszándékkal húzta az időt a 
Csehszlovákia elleni haditervek elkészítésével, és , bölcsen titkolták az ügyet a 
hadsereg vezérkara előtt, (...) nehogy fölösleges riadalmat keltsenek"!!! Beck 
azonban valahogy megszimatolta az előkészületeket, és május 5-én megírta a 
maga memorandumát, amelyben azt elemezte, miért fölösleges, sőt káros 
mind politikai, mind katonai tekintetben egy Csehszlovákia miatti háború. Meg 
volt győződve róla, hogy Csehszlovákia megtámadása európai háborút 
robbantana ki, amelyben Nagy-Britannia, Franciaország és a Szovjetunió 
összefogna Németország ellen, az Egyesült Államok pedig a Nyugat 
fegyvertárává válna. Rámutatott, hogy egy ilyen háborút Németország 


elsősorban a nyersanyagok hiánya miatt úgysem nyerhetne meg, és azt szűrte 
le, hogy Németország hadigazdasági helyzete 


jelenleg rosszabb, mint volt 1917-18-ban, amikor a Kaiser hadseregei 
összeomlóban voltak.1§ Hogy ez idő tájt a hadsereg főparancsnoksága 
mennyire rettegett már Hitlertől, kiderül abból is, hogy Brauchitsch és Keitel 
összebeszélt: a memorandum sötétebb konklúzióit nem mutatják meg neki. 


Május 16-án Schmundt sürgős és , szigorúan titkos" jelzésű táviratot küldött 
Berchtesgadenből a Fegyveres Erők Főparancsnokságára, azt tudakolva, hány 
hadosztály áll a cseh határon, , amely mozgósítás esetén tizenkét órán belül 
menetkész lenne". A postafordultával érkező válasz közölte, hogy tizenkét 
hadosztály máris készenlétben várakozik. Hitlert azonban ez nem elégítette ki. 
, Kérem, közöljék a hadosztályok számát", jelentkezett ismét Schmundt, és 
ekkor már részletesebb adatokat kapott: a szóban forgó hadosztályok a 7,, 

17., 10., 24., 4., 14., 3., 18., továbbá a 8. PZ (páncélos) és a Géb. (hegyi) 
számot, illetve nevet viselték 117 Május 20-án Keitel a Berghofba továbbította a 
Zöld terv végérvényes irányelveinek vázlatát, megígérve, hogy csak akkor 
vitatják majd meg a katonai parancsnokokkal, , ha Ön, Führerem, már 
jóváhagyta" 1? Az új irányelvek első mondata máris rávilágított Hitler 
kívánságaira. 


Nem áll szándékomban, hogy provokáció híján a legközelebbi jövőben 
katonai akcióval szétzúzzam Csehszlovákiát, hacsak az országon 

belüli politikai körülmények valamilyen elkerülhetetlen fejleménye nem 
igényel más megoldást, avagy az európai politikai események nem teremtenek 
olyan különösen kedvező alkalmat, amely talán soha nem fog visszatérni.119 


Közvetlenül az anschluss folyományait követően Jodl feljegyezte naplójában, 
hogy , a Führer megemlíti: a csehkérdés megoldása egyáltalán nem sürgős, 
mert először Ausztriát kell megemésztenünk".129 Furcsa módon Chamberlain 
is hasonló képi világhoz folyamodott: ő , Németországot óriáskígyónak" 
nevezte, , amely egy pompás étkezésen van túl, és mielőtt újabb falatok után 
nézne, először meg szeretné emészteni, amit lenyelt".121 Most, amikor Hitleren 
ismét úrrá lett a nyugtalanság, az emésztési folyamat nagyjából véget ért, és 
gondolatai már a következő étkezés körül forogtak. 


1 


Utalás Dickens: David Copperfield című regényének egyik szereplőjére, aki az 
adósok börtönébe jut, mégis derűs optimizmussal bízik a jövőben. - A szerk. 


VA 


Demars; a diplomáciai életben használt kifejezés - a diplomatának a fogadó 
ország kormányánál tett valamilyen hivatalos lépése (pl. figyelmeztetés, 
tiltakozás). -Aszerk. 


MÁJUSI VÁLSÁG 


Egész Csehszlovákia elragadása nem lenne összhangban Herr Hitler 
politikájával (...) Ha Németország békés módszerekkel is elnyerhetné; amit 
kíván, semmi oka nem volna rá, hogy elvesse ezt az eljárást egy olyan 
kedvéért, amely erőszakra épül. 


Neville Chamberlain, 1938. március 18. 


Rendíthetetlen elhatározásom, hogy Csehszlovákiát a közeljövőben katonai 
akcióval szétverem. 


Adolf Hitler, 1938. május 30. 
Én viselem a németek közelségének terhét, de valamennyiünk helyett. 
Benes elnök Anthony Edennek, 1935. április 4. 


1938 tavaszán Chamberlain magabiztosan hitt benne, hogy politikai helyzete 
támadhatatlan. Szilárd tekintéllyel irányította a kormányt, legfőbb szervezője 
és fegyelmezője, David Margesson százados pedig a kemény kéz taktikájával 
uralta a parlamenti frakciót is. Szerfölött hízelgő volt Lord Beaverbrook 
véleménye, amelyet R. B. Bennett korábbi kanadai miniszterelnök mondott 
vissza Chamberlainnek: , Fél évszázad óta nem volt nála jobb 
miniszterelnökünk (...) aki így uralná a parlamentet, csak az ország még nem 
kedvelte meg." Ha akarná, állította Beaverbrook, , élete végéig miniszterelnök 
lehetne".! Chamberlain a rá jellemző önelégültséggel jellemezte az 
Alsóházban március 24-én tartott beszédét mint , kirobbanó sikert. Sőt nem is 
emlékszem bármilyen brit miniszternek egy kritikus időpontban tartott 
beszédére, amely ilyen egyetemes elismerést aratott volna Európában." 
Nővérének egy kényelmes clivedeni hétvégéről, Nancy Astor házából írt, 
ugyanebben a vénában: , Ami az Alsóházat illeti, vitán felül áll, hogy népünk 
úgy bízik bennem, ahogy Stanley Baldwinban soha nem bízott."? 


Lelkesedését az sem lohasztotta le, hogy április 6-án West Fulham-ben a 
Munkáspárt győzött az időközi választáson, és ez a vereség érzékenynek is 
bizonyulhatott; nagy felzúdulást keltett a Konzervatív Párt központjában, és az 
Alsóházban indítványt terjesztettek be a cenzúra bevezetésére. , Oly rég volt 


már, hogy embereink igazi harcias beszédet hallottak, nem csoda, hogy 
mámorosak voltak az örömtől" - kérkedett nővérének, ? Harvey pedig 
feljegyezte, hogy , az Alsóház konzervatívjai hisztérikusan sorakoztak fel a 
miniszterelnök mögött - hiszen ő volt az a férfi, aki szembenézett a 
diktátorokkal, és megmentette a békét". Edén lemondása óta számos fiatalabb 
másként gondolkodó kezdett diszkréten találkozgatni, és szövögetett terveket a 
kormány összetételének lehetséges változásairól. , Az Alsóházban túlteng az 
intrika - jegyezte fel naplójába Chips Chapman. - Az úgynevezett xfelkelőkc 
heves izgalmi állapotban rohangálnak ide-oda. Vissza akarják hívni 

Anthony Edent, és árnyékkormányukba meghívták Lloyd George-ot, Winstont 
és Edent."? Harold Nicolsonnak például le kellett köszönnie a 

befolyásos Külügyi Bizottság alelnöki tisztjéről, mert nem tudott egyértelműen 
nyilatkozni, hogy , Eden-párti-e vagy Chamberlain-párti"."Ám híveinek 

nagy bánatára Edén a legcsekélyebb hajlandóságot sem mutatta, hogy 

eljátssza a prédáért lesben álló vad szerepét. 


Csakhogy nem minden történt egészen úgy, ahogy a miniszterelnök 
elhatározta. Lord Swinton, a légügyi miniszter, az egyik legrégebbi politikai 
barátja volt, de 1938 májusában minden teketória nélkül elbocsátották egy 
parlamenti veszekedés következményeként, amely a légierő felfegyverzésének 
lassúsága miatt tört ki. Swinton véleményébe nyilván belejátszott a keserűség is 
sután bonyolított elbocsátása miatt, de még mindig sokak nevében szólalt fel, 
amikor Chamberlain szemére vetette, hogy túl , autokratikus, és nem tűri a 
kritikát", és , úgy viselkedik, mint egy elnöki rendszer egyszemélyes 
kormánya". Chamberlain , tűrhetetlenül erőszakos lett", és minden, az övével 
ellentétes nézetet , illojálisnak nyilvánít, és személyes ellenségességre vezet 
vissza". S ami még ennél is rosszabb: gyanakvása már-már a paranoiáig 
fokozódott, és a kétes hírű Sir Joseph Bálitól rendel az M15 támogatásával 
információkat politikai ellenfelei kapcsolatairól és pénzügyi helyzetéről; még 
a telefonbeszélgetéseiket is lehallgattatja. Azokat, akik nem értettek egyet 

vele, nyíltan semmibe vette, mivel egyik legkevésbé vonzó tulajdonsága volt, 


,hogy gátlástalanul éreztette megvetését";? sőt még határozottan büszke is volt 
erre a harcias vitamódszerre, és meg se kísérelte tompítani nyers, rámenős 
stílusát. Elődje, Lord Baldwin panaszkodott is: egész munkája, , hogy a politika 
nemzeti és ne pártpolitika legyen", semmivé vált.? Edén is aggodalmát fejezte 
ki, amiért a kormány , visszatér az osztályharc legkeservesebb formájához",!9 


és még Halifax is érzékelte, , mennyi kárt okoz a miniszterelnök az ellenzék 


megbélyegzésével".1! 

Míg Chamberlain a nyilvánosság előtt magabiztos, határozott és autokratikus 
volt, magánemberként nemegyszer kínos félénkséget mutatott, elzárkózott a 
barátkozási közeledések elől, és mindenki gőgösnek találta. , Társaságban 
inkább visszahúzódó", és a megszelídítési kísérletek nála csődöt mondtak. 
Noha igazán nem szokatlan, hogy egy miniszterelnök nem sok rokonszenwel 
méregeti az ellenzéki padsorokat, Chamberlain ezt a művészetet a szokottnál 
magasabb szintre emelte. Helyettes szervezési és fegyelmi felelőse később 
felidézte ,a dermesztő gúnyt, amellyel az ellenzékhez tartozó bírálókat 
kezelte", és felfigyelt rá, hogy , bámulatos szakértelemmel sértette vérig az 
ellenzéki támadókat". Másfelől általános szokás, hogy a vezető igyekszik 
valamiféle kapcsolatot kiépíteni a hátsó sorokban ülő , mezei 

képviselőkkel", de Chamberlainnek még ez is súlyos megpróbáltatást jelentett. 
Jó példa erre, hogy egy ízben parlamenti személyi titkára, Lord Dunglass [aki 
később mint Sir Alec Douglas-Home maga is miniszterelnöklettj fogadásból 
elkísérte a dohányzóba, hátha párbeszédbe elegyedik néhány tory kollégájával. 
Kínos csend támadt, amelyet csak James Maxton, a szókimondó clydeside-i 
szocialista képviselő harsány közbeszólása tört meg: , Ó, Jimmy - incselkedett 
-, ennél azért többre van szükség. Mindenki láthatja, milyen szerencsétlenek 
így együtt."12 Jóllehet Dunglass mindvégig, még annak halála után is lojális 
maradt Chamberlainhez, később elismerte, hogy főnöke , takarékoskodott a 
humorral, és barátai megválasztásában a finnyásságig igényes volt".!? 
Egy jeles történész, aki kritikailag elemezte Chamberlain két vénlány 
nővérének, Hildának és Idának küldött terjedelmes leveleit, azt írja, hogy a 
levelezés , kivételes bepillantást nyújt szellemébe és érzelmeibe", és olyan 
, személyiséget tükröz, aki határozott kisebbrendűségi komplexusoktól 
szenved, és valósággal éhezik a hízelgésre, amely aztán egyre növekvő 
hiúságra és önelégültségre vezetett". Leveleiből , majdnem 


teljességgel hiányzik az önkritika vagy a kétség; olyan ember rajzolódik ki 
belőlük, akit rögeszmés küldetéstudat hajt, és olyan jóslatokba bocsátkozik, 
amelyek egytől egyig optimisták és egytől egyig tévesek". Viselkedését 

, képmutatónak" és , elviselhetetlenül nagyképűnek jellemzik". !§ Egy másik 
történész, Donald Cameron Watt még nyersebben fogalmaz: , Neville 
Chamberlaint kedvelni végtelenül nehéz" - jelenti ki. Úgy véli, a 
miniszterelnök legrosszabb tulajdonsága ,,a bizalmatlanság és a közvélemény 
iránti ellenszenv". Azt gondolta, a brit közvéleményt , érzelmekkel túl könnyű 


befolyásolni, és ezért nem szabad beavatni a kendőzetlen tényékbe"; így aztán 
tudatosan annyit hallgatott el előlük az igazságból, amennyit csak lehetett." 


Hogy megkönnyítse ezt a megtévesztést, Chamberlain kialakította és felügyelte 
a sajtószolgálat legkifinomultabb módszerét, amelyet a Downing Street valaha 
látott: tudatosan édesgette magához a kegyben álló lobbista újságírók egy 
válogatott csapatát. , Céljának az égvilágon semmi köze nem volt a nyitott 
kormányzáshoz, az információhoz való hozzáféréshez és a demokratikus 
folyamat megerősítéséhez - írta egy korabeli újságíró. - Annál több volt 
viszont a sajtó kizsákmányolásához annak érdekében, hogy magáévá tegye és 
képviselje a kormányzati gondolkodást."1f Amikor utasításokat adott, azok 

, oly egyértelműen ellent-mondtak minden más létező bizonyítéknak, hogy sok 
állami hivatalnok képtelen volt felfogni, miért hajlandók a lobbista újságírók 
írásba foglalni mondanivalóját mindennemű független értékelés vagy 
kommentárjai igazságtartalmának bírálata nélkül".1" Chamberlainnek és 
sajtófőnökének, George Stewardnak a technikája a mézesmadzag és a 
nádpálca kombinációja volt. 


A modern idők spin doktorainak érdekes előjátékaként Chamberlainnek 
sikerült meggyőznie bizonyos újságírókat, hogy , részei az Establishmentnek, 
partnerek a hatalom, a tekintély és a kiváltságos tudás megosztásában".!9 Az 
egészséges szembenálláson alapuló viszonyt, amelyet az újságírónak a 
politikussal szemben képviselnie kell, meghitt, kényelmes kapcsolat váltotta 
fel. Az újságírók munkáját megkönnyítette a napi kétszeri tájékoztató, és a 
legsikeresebb hízelkedőket Chamberlain befogadta a sziklaszilárd és lelkes 

fel a westminsteri Szent István Klubban. Ugyanakkor a kormány és a párt közti 
megkülönböztetést 


eltorzította, hogy ezeken a tájékoztatókon rendszeresen jelen volt Sir Róbert 
Tipping, a Konzervatív Párt Központi Irodájának főigazgatója. Egy-két 
gondosan kiválasztott tudósító akadálytalanul léphetett be a miniszterelnökhöz, 
például W. W. Hadley, a The Sunday Times főszerkesztője, aki dicséreteit a 
legtúlzóbb formában osztogatta. Minden pénteken délután fél négykor 
megjelent a Downing Streeten, és , vasárnap reggelenként az újság vezércikkei 


és riportjai hűségesen tükrözték a miniszterelnök megbékítési terveit".!9 


Azok az újságírók azonban, akik nem igazodtak a pártvonalhoz, 
marginalizálódtak, sőt vegzatúrának is ki voltak téve. Chamberlain nem 


fogadta el a kapásból feltett kérdéseket; egyes újságíróktól megkívánta, hogy 
négy órával korábban írásban nyújtsák be a magukéit. Egyikük szerint az volt a 
szándéka, hogy , úgy manipulálja a sajtót, hogy az támogassa a diktátorok 
megbékítésének politikáját". Eközben mindinkább , mellőzte a meggyőzést, 
ehelyett gyakorta fenyegetésekkel és kényszerrel élt, hogy a sajtót 
együttműködésre bírja". Ahogy a médiumok szerepe rögeszméjévé vált, , a 
régi, oldott és kedélyes légkört fagyos pökhendiség és intolerancia váltotta 
fel". Rossz néven vette a bíráló vagy éppen mélyebbre hatoló kérdéseket, 
amelyekre gőgös gúnymosollyal válaszolt. Kis szünet után megkérdezte a 
tulajdonos nem fog örülni alkalmazottja , hazafiatlan viselkedésének". Meg 
sem kísérelte, hogy leplezze dühét, és , dermesztő némasággal sújtotta a 
tudósítót", mielőtt felcsattant: , További kérdés?" Sajátos módszert dolgozott ki 
az olyan súlyos problémák elhallgattatására, mint , a zsidóüldözés, Hitler 
megszegett fogadkozásai vagy Mussolini céljai": ilyenkor meglepődést 
színlelt, amiért , egy ilyen tapasztalt újságíró fogékony a zsidó-kommunista 
propagandára". 

A közép-európai ügyekben való tájékozatlanság még a politikusok és az 
újságírók köreiben is elterjedt volt. Parlamenti képviselők gyakran utaltak 
beszédeikben Csehoszláviára és Csehoszlovéniára, anélkül hogy kollégáik 
helyreigazították volna őket, vagy akár csak diszkréten somolyogtak volna. 
Amikor Jan Masaryk londoni cseh követ egyszer elsétált a Downing Street 10. 
előtt, szomorkásán jegyezte meg, hogy az épületben töltött , hivatalos idejének 
nagy részében azt magyarázza a benn tartózkodó úriembernek, hogy 
Csehszlovákia ország, nem pedig fertőző betegség"."! Chamberlain valóban 
nem volt különösebben érzékeny a 


csehek gondjaira, mivel meggyőződéssel hitte, hogy fontosabb problémákkal 
kell foglalkoznia. 1937 novemberében, Halifax németországi látogatása után 
nővéréhez írt magánlevelében feltételezte, hogy Hitler , nagyjából ugyanazt 
akarja elérni a szudétanémetek számára, mint annak idején mi Dél-Afrikában, a 
transvaali uitlanderek számára",?? vagyis azokra a külföldre szakadt brit 
munkásokra utalt, akiknek ügyét, mint az jól ismert, apja karolta fel mint 
gyarmatügyi miniszter az 1890-es évek végén, ami többek között a búr háború 
kitöréséhez vezetett. 


Az anschluss után Chamberlain hamar visszanyerte belső egyensúlyát. Immár 
ismét az foglalkoztatta, hogyan javítsa meg az angol-német kapcsolatokat. A 


válasz nézete szerint az volt, hogy közeledjen Hitlerhez, , és valami ilyet 
mondjon": 


Nem érdemes a veszett fejsze nyelén búsulni. (...) Mindenki azt gondolja, hogy 
Ön majd Csehszlovákiában is megismétli az ausztriai államcsínyt. 


A legjobb, amit tehet, az, hogy pontosan tudatja velünk, mit kíván az Ön 
szudétanémetei számára. Ha kívánságai észszerűek, sürgetni fogjuk a cseheket, 
hogy fogadják el őket... 


A kormány külpolitikai bizottságának ülésén Sir Thomas Inskip 
Csehszlovákiát , Közép-Európa labilis elemének" nevezte, és megállapította, 
hogy , nem látja okát, miért tegyünk lépéseket egy ilyen egység fenntartására". 
Amikor megkérdezte a miniszterelnököt, úgy gondolja-e, hogy Németország 
beérné a Szudétafölddel, avagy igazából az egész országot be akarja 
olvasztani, Chamberlain leleplezte, milyen riasztóan képtelen Hitler 
szándékainak megértésére. 


Egész Csehszlovákia birtokbavétele nem férne össze Herr Hitler politikájával, 
amelynek lényege, hogy minden németet a birodalomban egyesítsen - más 
nemzetiségekre nem tart igényt. Ha Németország békés úton valósíthatná meg 
kívánságlistáját, semmi oka nem lenne rá, hogy elvesse ezt az eljárást, és 
erőszakon alapuló megoldást válasszon." 


Április 11-én Halifax Párizsba, Phippsnek írt levelében kiemeli: , Döntő 
fontosságú, hogy a csehszlovák kormány minden erőfeszítésével a német 
kisebbségi probléma rendezésére törekedjen", ezt pedig a ,, Herr 
Henleinnel folytatott közvetlen tárgyalások útján? érheti el." Ugyanarról a 
Herr Henleinről volt szó, aki mindössze hat nappal korábban tudatta a magyar 
külügyminiszterrel, hogy , bármit ajánljon a cseh kormány, ő újra meg újra 
még magasabb igényeket támasztana (...) az egyezséget mindenáron szabotálni 
akarja, mert ez az egyetlen módszer Csehszlovákia gyors felrobbantására?."§ 
Az, hogy a brit kormány hitt Henleinben, aligha meglepő, hiszen az még 
Churchillt és Vansittar-tot is az orránál fogva vezette. Az utóbbi hírszerzési 
forrásai szerint a szudétanémet vezetőnek , sürgős szüksége van tekintélye 
megerősítésére, és mindenki csak jól járna, ha erről mi gondoskodnánk? ?" 
Május 4-én Halifax közölte a kormánnyal, hogy , igen hasznos lenne, ha a 
németek előbb-utóbb elárulnák nekünk, mi az, ami őket 


kielégítené". Chamberlainnek nagyon tetszett ez a megfogalmazás. Meg is 
erősítette: , Ha erre mód van, ő azt szeretné, ha a németeket szóra bírnánk: 
miféle rendezést fogadnának el."?8 


Május 12-én Chamberlain ebédre volt hivatalos Nancy Astor londoni 
palotájába, a St. James5s Sguare-re. A válogatott amerikai és kanadai újságírók 
összejövetelét részben Joseph Driscoll, kiemelkedő kanadai újságíró, a New 
York Héráid Iribüné állandó munkatársa szervezte, abból a célból, hogy 

, tucatnyi minden hájjal megkent, dörzsölt fickó" találkozzék Chamberlainnel, 
és minden közlési szándék nélkül, kötetlen környezetben hallgassa meg 
nézeteit. Ez egyszer azonban a miniszter-elnököt cserbenhagyta a sajtó 
kezelésének művészete. , Beszéltem nekik az európai helyzetről - írta 
nővérének -, majd kérdésekre válaszoltam." Rávilágított, hogy véleménye 
szerint sem Franciaország, sem a Szovjetunió, Nagy-Britannia pedig végképp 
nem fog harcolni Csehszlovákiáért, egy olyan államért, amely jelen 
formájában nem tartható fenn. Ő személy szerint azt pártolná, ha a 
szudétanémet körzeteket átengednék a Reichnek. Eközben szokás szerint 
levetkezte mind szerénységét, mind biztos ösztönét. , Amennyire megítélhetem 
abból, amit Astorék utána hallottak, a kísérlet nagyon jól sikerült - írta 
nővérének. - Megállapították, hogy őszinte vagyok, józan, és még humorom is 
van."29 Valójában Nancy Astor szívesen szerzett örömet Chamberlainnek, és 
pontosan azt mondta, amit az hallani akart. 


Két nappal később a The New York Times ismeretlen szerző tollából részletes 
beszámolót közölt az ebédről. A konklúzió így szólt: , Mr. Chamberlain 


(...) drasztikusabb intézkedést részesít előnyben - tudniillik a német körzetek 
leválasztását a Csehszlovák Köztársaság testéről, hogy aztán ezeket 
Németország bekebelezze."? Hasonló cikkek jelentek meg Joseph 

Driscoll tollából mind a New York Héráid Iribüné-bán, mind a Montreal 
Daily Starban. Driscoll feltárta, amit addig a közönség jelentős része, sőt a 
legtöbb képviselő sem tudott: hogy Edén lemondását a közte és 

Chamberlain közötti komoly nézeteltérések váltották ki, nemcsak Olaszország, 
hanem Roosevelt ajánlata ügyében is. Driscoll mintegy összeesküvés-szerűen 
hozzátette: , most abban a kiváltságban van része, hogy úgyszólván 

hivatalos minőségében fényt deríthet a Csehszlovákiával szembeni valóságos 


brit álláspontra", amely értékelés pontossága , nem vitatható ".?! 


Talán Csehszlovákia a világ legveszélyesebb pontja. Mit gondolnak efelől a 


brit illetékesek? Mi sem látszik világosabbnak, mint hogy a britek 

nem készülnek harcolni Csehszlovákiáért, és arra sem számítanak, hogy 
Franciaország vagy a Szovjetunió megteszi ezt. Ha ez így van, és a 
német követelések észszerűek, akkor a cseheknek engedniük kell. 


Noha a cikkek nem Nagy-Britanniában jelentek meg, hamar hírük kelt, és a 
parlamentben kérdéseket tettek fel. Mióta Halifax, a főrend lett a 
külügyminiszter, az Alsóházban maga Chamberlain válaszolta meg a kormány 
nevében a külügyi kérdéseket, és ami egy miniszterelnök esetében rendkívül 
szokatlan fejlemény volt: rákényszerült, hogy részt vegyen egy éjszakai vitán, 
amelyet Geoffrey Mander liberális képviselő beszámolójáról rendeztek. 
Chamberlain azzal kezdte válaszát, hogy hazudott a Háznak: kijelentette, hogy 
Roosevelt ajánlata kapcsán Edén és közte nem volt semmilyen nézeteltérés. 
Ezután azzal a tréfával próbálta félresöpörni az ügyet, hogy Mander, mint az 
köztudott, az Alsóház enfant terrible- le, majd az egész vitát , izgága és 
rosszindulatú kíváncsiskodás-nak... öncélú kötekedésnek" minősítette.?? 


Másnap a liberálisok vezetője, Sir Archibald Sinclair visszatért a témára. 
Chamberlain, a parlamenti ködösítés mesteri teljesítményét 

produkálva, tiltakozásul előadta: ha nem volt hajlandó tagadni, hogy interjút 
adott, az még nem jelenti, hogy be is ismerte. Balszerencséjére ekkor utolérte 
az a sors, amelytől minden pártvezető retteg: egy hátsó padsorbeli 

kolléga segítőkésznek szánt, de épp ellenkező hatású közbelépése. Amikor 
Sinclair 


kihívóan megkérdezte, hogy volt-e egyáltalán ilyen ebéd, Nancy Astor talpra 
ugrott, , és közölte, hogy az egészből egy árva szó sem igaz". Néhány nappal 
később, széles körű derültség közepette, arra kényszerült, hogy a Háznak tett 
személyes nyilatkozatban vonja vissza állítását. 


Soha nem állt szándékomban tagadni, hogy a miniszterelnök a házamban 
ebédelt. A miniszterelnök azért volt jelen, mert néhány amerikai újságírónak, 
akik addig nem találkoztak vele, alkalmat akartunk adni a személyes jellegű, 
kötetlen ismerkedésre... (nevetés az ellenzék részéről) 


Én azt a feltevést tagadtam és tagadom most is, miszerint a szóban forgó 
alkalommal interjú készült volna. Interjú olyan alkalmakkor jön létre, amikor 
az információ átadására speciálisan azért kerül sor, hogy annak alapján 
újságcikkek jelenjenek meg... (Ismételt nevetés az ellenzék részéről)??? 


Chamberlain tombolt mérgében. , Az ég óvjon meg a barátaimtól" - 
panaszkodott nővérének.?§ 


Május 14-én egyesek a nagy nyilvánosság előtt mutatták be, mire képesek 
Hitler megbékítése érdekében. Az angol labdarúgó-válogatott, benne a 
legendás Stanley Matthewszal, Németország ellen játszott a berlini olimpiai 
stadionban. Maga Hitler ugyan nem jelent meg, ám a százezres tömegben ott 
volt Goebbels, Göring, Hess és Ribbentrop is. Amikor a két csapat a 
kezdőrúgás előtt felsorakozott, Eddie Hapgood, az angol kapitány 
irányításával csapata a német nemzeti himnusz elhangzása közben náci 
köszöntésre lendítette karját. A brit sajtó haladéktalanul és széles körben 
elítélte az esetet. Később kiderült, hogy a játékosok között hosszadalmas, 
lelkiismereti kérdéseket is érintő vita folyt, hogy nyugodjanak-e bele a kapott 
utasításba, amely egyenesen a külügyminisztériumból származott, és a 
Labdarúgó-szövetség titkára, Stanley Rous erőltette keresztül. Anglia Matthews 
és az Arsenal csatára, Cliff Bastin góljaival 6:3-ra megnyerte a mérkőzést, de 
Hitler addigra már besöpörte a maga propagandagyőzelmét. Henderson, aki a 
Führer páholyából, a náci méltóságok gyűrűjében nézte a meccset, szemernyi 
irónia nélkül jegyezte meg, hogy a mérkőzés szelleme , legalábbis a sport- 


események terén szívélyes jövőbeli kapcsolatok ígéretét hordozta". 


Május közepére a SIS jó néhány hírszerzői jelentése jutott el a 
külügyminisztériumba, amelyek szerint Csehszlovákia német megtámadása 
küszöbön áll. Tartalmazták von Reichenau tábornok lehallgatott kairói 
telefonhívását, továbbá minden valószínűség szerint részleteket Hitler és a 
Bendlerstrasse eszmecseréiből bizonyos határ menti hadosztályok 
harckészültsége kapcsán, valamint Keitel legújabb irányelvváltozatát a Zöld 
tervhez. A gyorsaság, amellyel Németország az anschlusst lebonyolította, már 
önmagában is szorongó érzést keltett Európában, és a május 21-22-i hétvégére 
kiírt cseh helyhatósági választások perspektívája, no meg a német sajtó egyre 
harciasabb hangvétele csak növelte a feszültséget. Május 19-én Henlein 
megszakította a Szudétanémet Párt és a cseh kormány közti tárgyalásokat. 


1937 februárjában az Abwehr egy kiábrándult tisztje, bizonyos Paul Thümmel 
levélben ajánlotta fel szolgálatait Frantisek Moravec tábornoknak, a cseh 
katonai hírszerzés vezetőjének. Ajánlólevél gyanánt bemutatott egy sor német 
kézbe jutott titkos cseh tervet, és leleplezett egy magas rangú cseh tisztet, aki az 
Abwehrnek kémkedett. Az illetőt letartóztatták és felakasztották, Moravec pedig 
hivatalosan is beszervezte Thümmelt, aki az A-54 kódnevet kapta. 1938 


tavaszára Thümmel rendszeresen látta el Moravecet rendkívül értékes 
jelentésekkel, és azt állította, hogy jóllehet árulását igen jelentős 

összeggel díjazták, nem ez volt egyedüli indítéka: szerb menyasszonya egy 
elnyomott kelet-poroszországi szláv kisebbséghez tartozott, és a tiszt ennek 
megfelelően gyűlölte a nácikat. Moravec nagyon is elégedett volt Thümmel 
anyagainak minőségével, de a magyarázata korántsem győzte meg. , Mivel a 
kémek is csak emberek - jegyezte fel -, abban az esetben, ha hazájukat 
kizárólag a pénz kedvéért árulják el, gyakran találnak ki valami jobban hangzó 
indítékot."§ Hamarosan bebizonyosodott, hogy Thümmel egészen bizalmas 
hírszerzői anyagokhoz fér hozzá, különösen az Abwehr és a Sicherheitsdienst 
(SD) nevű náci biztonsági szolgálat felépítésének tárgyköréből. 
Dokumentumokat szállított továbbá a Wehrmacht harci parancsaiból, a 
mozgósítási tervekből és a német határvédelmi berendezésekről; mi több, 
Moravec alig egy hónappal az után értesült a Zöld terv részleteiről, hogy 
ezeket Blomberg 1937 júniusában megrendelte, és nem kétséges, hogy 
értesüléseit a SIS-szel is megosztotta. 


1938. május 12-én éjjel az A-54-es ügynök egy szudétaföldi rendőrőrsön cseh 
hírszerzőtisztekkel találkozott - és riasztó képet tárt fel előttük. 


A németek provokációs és szabotázskampányra készülnek, amelyet a május 22- 
i cseh helyhatósági választások előestéjén robbantanak ki. 


Az elmúlt néhány nap folyamán fegyvert, robbanószert és lőszert csempésztek 
Csehszlovákiába. Az SS és az SA magas rangú tisztjeinek vezetésével 
rohamcsapatok állnak készenlétben a cseh terület elleni támadásra. A Henlein- 
féle Szudétanémet Párt tisztségviselőinek rendszeresen hallgatniuk kell a német 
rádió adásait, és mihelyt a jelszó elhangzik, riadókészültséget kell 
elrendelniük. Ez lesz a jeladás a szabotázsra: vasútvonalakat, főbb utakat és 
hidakat kell tönkretenniük, valamint fegyveres támadásokat intézniük 
határőrségek és cseh őrök ellen. Ez az akció május 22-én éri el tetőpontját. (...) 
Ezután szudétanémet szabadcsapatok árasztják el Csehszlovákiát SS-csapatok 
támogatásával.? 


Május eleje óta ijesztő mértékben szaporodtak a Prágába érkező jelentések a 
cseh határ közelében zajló szokatlan német csapatösszevonásokról. A cseh 
katonai hírszerzés részleteket továbbított Thümmel állításaiból Harold , Gibby" 
Gibson őrnagynak, a veterán útlevélellenőrnek, a prágai SIS-kirendeltség 
főnökének, aki továbbküldte Londonba az információt. Május 19-én este 


Henderson táviratilag jelentette a brit külügyminisztériumnak, hogy a drezdai 
brit konzul szerint német csapatok sorakoznak fel a cseh határ mentén 
Szászországban, Sziléziában és Észak-Ausztriában; berlini francia kollégája 
hasonló értesüléseket kapott. Másnap reggel a prágai brit katonai attasét, H. C. 
T. Stronge alezredest megbeszélésre hívták a cseh honvédelmi 
minisztériumba. Moravec a falitérképen pálcával mutatta be , bizonyos 
Wehrmacht-ala-kulatok mozdulatait", amelyeket, mint mondta, ,,a cseh 
nemzetbiztonság szempontjából fenyegetőnek tekintenek"."9 


Május 20-án, péntek délután Henderson a külügyminisztériumban felkereste 
Weizsácker államtitkárt, hogy szembesítse ezekkel a jelentésekkel. Weizsácker 
biztosította, hogy nincs tudomása semmiféle csapat-mozgásokról, és egy 
legyintéssel elintézte a híreszteléseket. Hogy azonban mégis megnyugtassa a 
nagykövetet, megígérte, hogy felhívja a 


Bendlerstrassén Keitelt, erősítse meg a cáfolatot. Henderson ennyivel meg is 
elégedett, de mielőtt a követségre visszatért volna, tapintatosan emlékeztette 
Weizsáckert, hogy hasonló, hamisnak bizonyult megnyugtatásokat kapott a 
Fegyveres Erők Főparancsnokságától saját katonai attaséja is március 11-én, 
röviddel az anschluss előtt, és kérte, hogy Keitel a válaszában tartsa ezt szem 
előtt. Délután 6 óra 50 perckor Henderson felhívta Londont, és közölte: 
Weizsácker visszahívta, tudatva, hogy ,,a csapatösszevonásokkal kapcsolatos 
szóbeszédet" Keitel is , abszolút légből kapottnak" minősítette, és 
becsületszavát adta, hogy , Szászországban semmilyen csapatokat nem 
koncentráltak".§! Cáfolatának egyes részleteiről Henderson a Reuterst is 
tájékoztatta, hogy a brit sajtó terjessze őket. Hasonló megnyugtató 
felvilágosítást adott a német külügyminisztérium a berlini cseh követnek és a 
prágai kormánynak. 


Az anschluss emléke azonban friss volt még, és a német sajtó a maga harcias 
hangvételével mit sem tett az elburjánzó híresztelések elcsití-tásáért. Késő este 
Basil Newton prágai brit követ egy sor táviratot fogalmazott, hogy hajnalban 
küldjék el őket Londonba, ahová reggel fél 10-kor meg is érkeztek. 


A csehszlovák vezérkartól kapott legutóbbi jelentések szerint a német 7. és 17. 
gyalogoshadosztályok a bajor-cseh határ felé vonulnak. 


A csehszlovák vezérkar véleménye szerint a német csapatok közeledése a 
csehszlovák határ felé általánosnak mondható 7 


Az üzenet jelentősége abban rejlik, hogy az említett két hadosztály 
egyszersmind az első helyen szerepelt a menetkésznek nyilvánított tizenkét 
hadosztály listáján, amelyet néhány nappal korábban küldtek meg Hitlernek. 
Emiatt legalább egy történész levonta a következtetést, miszerint a csehek 
aggodalmait , minden bizonnyal a német csapat-mozgásokról szóló részletes 
és legalább a felszínen hitelesen hangzó jelentések indokolják"."? Newton egy 
további táviratában azt állította, hogy a csapatmozgások, valamint a Luftwaffe 
csehszlovák terület fölötti átrepülései részei , egy általános provokációs és 
megfélemlítési tervnek". A cseh vezérkar azonnali mozgósítást javasolt." 


Aggasztotta a cseh kormányt az a jellegzetesen durva hangnem is, amelyet 
berlini követének kellett elviselnie Ribbentroppal való aznap 


délutáni találkozásán. Ezért sem lepett meg senkit, amikor Benes rendkívüli 
ülésre hívta össze a kormányt és a Legfelső Honvédelmi Tanácsot; a délután 
kezdődő megbeszélés a késő esti órákba nyúlt. Este 9-kor azonnali részleges 
mozgósítást rendeltek el: 180 ezer embert hívtak be, főleg tartalékosokat. Az 
éjszaka folyamán csapatszállító vonatok gördültek ki Prágából, és május 21-én 
hajnalban már cseh csapatok foglalták el a határ menti erődítményeket és a 
teljes Szudétaföldet. Henderson elhatározta, hogy katonai attaséját, Mason- 
MacFarlane ezredest a helyettes katonai attasé társaságában felderítő misszióra 
küldi Szászországba és Sziléziába, annak mintájára, amelyre az anschluss 
idején került sor. Ezt követően Henderson visszatért a Wilhelmstrasséra 
Ribbentrophoz, akit , rendkívül feldúlt és harcias kedélyállapotban" talált." 
Egy brit újság sajnálatos módon név szerint idézte Keitelt mint a Hendersonnak 
szóló cáfolat forrását, és a külügyminiszter tajtékzott haragjában. 


Ribbentropnak Keitel iránti régi keletű személyes ellenszenve közismert volt; 
nem rajongott a méla brit nagykövetért sem, akit a brit diplomácia ódivatú, 
gentleman stílusú iskolája jellegzetes termékének tartott, ezt az iskolát pedig 
londoni szolgálata idején szívből megutálta. Most felbőszítette, hogy a két 
ember a jelek szerint összejátszik. , Ön, nagykövet úr, megkerült engem - 
harsogta -, és a hátam mögött Keitel tábornoknál érdeklődött a csehszlovák 
határon állítólag végrehajtott német csapatmozgásokról. Gondom lesz rá, 
hogy a jövőben katonai ügyekben ne kapjon információt." Hendersonnak 
arcizma sem rezdült. , Ezt jelentenem kell kormányomnak - felelte higgadtan. - 
Az Ön megjegyzéseiből csak azt szűrhetem le, hogy Keitel nem az 
igazságnak megfelelően tájékoztatott. "Ribbentrop megpróbált más tárgyra 
térni: fájdalmasan elpanaszolta, hogy kora reggel Eger közelében megölték 


a Szudétanémet Párt két futárát. Amikor egy ellenőrző pontnál igazoltatta őket 
egy cseh rendőr, a két ember állítólag nem volt hajlandó 

megállítani motorkerékpárját, mire agyonlőtték őket." Ribbentrop szitkok 
egész áradatát zúdította az , őrült" csehekre, akiket - biztosította Hendersont - 
, mind ki fognak irtani, asszonyostul, gyerekestül, mindenestül". 

Amikor Henderson szárazon megjegyezte, hogy a két német halála ugyan 
fölöttébb sajnálatos, de semmiképpen sem annyira, mintha a háborúban 
százezrek hullanának el, Ribbentrop azt felelte, hogy , minden német 

kész meghalni a hazájáért"."8 

Londonban, a külügyminisztériumban egyre idegesebb lett a hangulat. Newton 
további sürgönyei kiemelték, hogy a cseh kormány meggyőződése szerint a 
német csapatösszevonások híre hiteles, és a támadást valószínűnek tartják. 
Cadogan visszahívta Halifaxet oxfordi víkendjéről, míg Chamberlain akkor 
értesült az eseményekről, amikor Sir Joseph Ball-lal horgászott a Test folyón. 
Első reakciója az volt, hogy , azok a k... németek megint elrontották a 
hétvégémet", de azért nem hagyta abba kedves időtöltését, noha , az üzenetről 
értesülve kényelmetlen érzés fogott el, amely aztán szorongássá mélyült, és 
megnehezítette, hogy kellően koncentráljak a horgászásra"."? Hendersont 
utasították, hogy jelentkezzék újra Ribbentropnál, és részesítse még 
erőteljesebb figyelmeztetésben. Rá kellett mutatnia, hogy , a Csehszlovákia felé 
irányuló csapatmozgásokról szóló makacs beszámolók" nem csitulnak, és a 
britek , minden tőlük telhetőt elkövetnek a probléma békés 

megoldásának előmozdítása érdekében". Henderson arra is figyelmeztetett, 
hogy amennyiben a franciák vállalják kötelezettségeiket, és 

beavatkoznak Csehszlovákia oldalán, akkor , Őfelsége kormánya nem 
garantálhatja, hogy a körülmények nem kényszerítik hasonló lépésre". 
Ribbentrop hangulata délelőtti találkozásuk óta megváltozott: most durcás 
hallgatásba burkolózott, és csak akkor tört ki rajta újra a hisztéria, 
amikor Henderson a mondókája végére ért. 


- Ha Franciaország valóban olyan esztelen lenne, hogy megtámadjon minket - 
fenyegetőzött -, az a világtörténelem talán legnagyobb francia vereségéhez 
vezetne, ha pedig Nagy-Britannia csatlakozna hozzá, akkor ismét életre-halálra 
kellene megküzdenünk.?! 


Ekkorra valamennyi érintett idegei már pattanásig feszültek. A berlini brit 
tengerészeti attasé odahaza eltöltendő szabadságra készült családjával, és a 
követség egy másik munkatársa megkérdezte, nem vállalná-e, hogy az ő 


gyerekeit is hazaviszi. A vonaton sajnos már nem volt hely, de a vasúttársaság 
felajánlotta, hogy kész a vonathoz csatolni egy további kocsit, feltéve, ha az 
megtelik. Rábeszélték a személyzet két további tagját, hogy küldjék haza ők is 
a családjukat, és amikor kitelt a létszám, megrendelték az új kocsit. A brit 
nagykövetség evakuálásának híre futótűzként terjedt tovább a diplomáciai 
testületben. Francois-Poncet személyesen állított be, hogy megtudja, mi történt, 
Weizsacker pedig felhívta Hendersont, és könyörögve kérte, ne keltsen 
pánikot. 


Amikor a hír eljutott Londonba, először még Cadogan is azt hitte, hogy 
helytálló a szóbeszéd, Halifax pedig , elszörnyedt a vaklárma miatt, 

és telefonált, hogy leállítsa"."" Ezen az estén Henderson a londoni 

német nagykövet mostohaanyjával, von Dirksen asszonnyal vacsorázott, és 

az építőmunkások éppen ekkor láttak neki egy közeli, bontásra ítélt épület 
felrobbantásának. Henderson szarkasztikusán jegyezte meg Fran/ois-Poncet- 
nak, hogy , úgy látszik, elkezdődött a háború", Göring pedig, aki ugyancsak 
hallotta a robbanást, tréfásan kijelentette: első reakciója az volt, hogy , azok az 
átok csehek elkezdték!".?? Prágában a német nagykövet kényes iratokat égetett. 


Mason-MacFarlane és helyettese május 22-én, vasárnap reggel tért vissza 
felderítő körútjáról Berlinbe. Huszonnégy órán belül több mint 1600 
kilométert jártak be, de semmilyen szokatlan vagy árulkodó katonai 
tevékenységnek nem látták nyomát. A délelőtt folyamán Henderson ismét 
megjelent a Wilhelmstrassén: Weizsáckerrel akart beszélni, mivel Ribbentrop 
Berchtesgadenbe utazott. A helyzet komolyságát jelezte, hogy Halifaxtől 
további figyelmeztetés érkezett Hitler részére. 


Amennyiben erőszakos intézkedésekre kerül sor, sem én, sem ő nem 
jósolhatjuk meg az esetleges eredményeket, és én arra kérném, hogy ha 
valamilyen elsietett akcióból európai tűzvész keletkezik, ne számítson rá, hogy 
ez az ország elhatárolódhat tőle." 


Délután 5 órakor a brit kormány egyórás ülést tartott - mellesleg 
ritkaságszámba ment, hogy vasárnapra rendkívüli ülést hívjanak össze. ,, Az 
általános vélemény az volt - panaszolta Duff Cooper -, hogy a nagy, brutális 
Csehszlovákia hepciáskodik a szegény, békés kis Németországgal. Legalábbis 
így vélekedett a Lordkancellár (Lord Maugham), aki szerintem a lehető 
legkevésbé kívánatos módon egészíti ki a kormányt."?? 


Az igazság az, hogy vasárnap délutánra a válság már végetis ért. Németország 
végül mégsem szándékozott megtámadni Csehszlovákiát. A közvetlen veszély 
elmúlt. A vádaskodás azonban, hogy egyáltalán ki feleljen a válság 
előidézéséért, egy darabig még folytatódott, megosztva a feleket. A berlini és a 
prágai brit katonai attasék később egyértelműen a cseheket hibáztatták. , Mindig 
is hajlottam rá - írta Prágából Stronge -, hogy a csehekre gyanakodjam, mivel 
akkoriban egyedül ők húzhattak 


hasznot az ijedelemből. Nagy-Britannia és Franciaország kínos helyzetbe 
került mivel minden szándékukkal ellentétben fel kellett fedniük kártyáikat és 
figyelmeztetniük kellett Hitlert.""" Mason-MacFarlane ugyancsak azt szűrte le, 
hogy a cseh vezérkar , számos téves következtetésre jutott, és erős túlzásokba 
meg kitalációkba esett. Az is lehet, hogy részükről mindez tudatos volt."" 


Londonban azonban a hangulatot a teljes önelégültség jellemezte. Vansittart a 
maga személyes hírszerzési csatornáinak köszönhetően továbbra is meg volt 
győződve róla, hogy Csehszlovákia ellen puccs volt készülőben, de sikerült 
meghiúsítani. Mason-MacFarlane ezzel ellentétes nyilatkozatát elhessegette, 
mondván, hogy , azok beszélnek így, akik a ymegbékítéspártix Henderson alatt 
szolgálnak".8 Mason-MacFarlane valójában egyáltalán nem rokonszenvezett 
nagykövete nézeteivel. Henry Pownall vezérőrnagy, a katonai hírszerzés 
vezetője úgyszintén azt gondolta, hogy , Németország holmi pajzán 
trükkökben sántikáltak (sic!)". A SIS főnöke őt arról tájékoztatta, hogy 

, Németországban valaki hétfőn az egészet lefújta, részben nyilván az egységes 
és elszánt cs-szl. és francia megnyilatkozások hatására. Egy szó mint száz, 
lebuktak, és leszálltak a magas lóról."?? 


Chamberlain is dc$ámai formában tálalta nővérének a hétvége eseményeit. 


Minél többet hallok az elmúlt hétvégéről, annál inkább érzem, milyen , r-ul 
veszélyes" volt a helyzet. Könnyű a német sajtónak most lekicsinyelnie, de 
miért sértegette Ribbentrop Hendersont? Magamban nem vonhatom kétségbe, 
(1) hogy a német kormány minden előkészületet megtett a puccsra, (2) hogy 
végül, figyelmeztetéseink hatására úgy látták, túl nagy a kockázat, (3) hogy e 
nézet elterjedése miatt belátták, micsoda presztízsveszteség érte őket, és (4) 
hogy rajtunk vezetik le bosszúságukat, mert érzik, miénk az érdem, hogy 
megfékeztük őket. 


A miniszterelnököt fájdalmas köszvényroham gyötörte, és depressziós volt. ,, A 


cseh krízis több volt a soknál - panaszolta -, de lassan már újra a régi 
vagyok." 


Londonban, Párizsban, Prágában, sőt Moszkvában is megkönnyebbülten 
lélegeztek fel a világ vezetői. A válságot tárgyalásos úton megöl-dották, és 
Hitlert megleckéztették; olyan diplomáciai határozottsággal került szembe, 
hogy kénytelen volt meghátrálni. A nyugati sajtó ünnepet ült a Führer rovására. 
Pownall így összegezte a londoni közhangulatot: , A németek csuda mérgesek, 
annál is inkább, mert a francia újságok az ügyet Anglia győzelmekérnt tálalják, 
minden érdemet a brit (és francia] diplomáciának tulajdonítanak, és egy szót se 
szólnak Németország (állítólagos) önmérsékletéről."! A 
külügyminisztériumba érkező hírszerzői jelentések hasonló következtetésekre 
adtak alkalmat. , Forrásainkból többnyire az tűnik ki - jegyezte fel Harvey -, 
hogy Hitler valóban le akart csapni Csehszlovákiára, de figyelmeztetéseink 
hatására visszariadt.""2 Vansittart azt Írta: , Németország kezelésére a 

legjobb módszer a szilárdság. Az elmúlt napok megmutatták, hogy ez az 
egyetlen kifizetődő módszer." Ez egyszer Henderson elemzése is 
helytállónak bizonyult. , Hitler gyomra nem tudta bevenni a külföldi sajtó 
diadalordítását - jegyezte meg Halifaxnek -, különösen a brit sajtóét, amelyre a 
legérzékenyebb." 

Chamberlainnek egy bizonyos tekintetben igaza volt: Hitlernek valóban 
szándékában állt, hogy dühét ellenségein élje ki. Hogy valóban készen állt-e 
Csehszlovákia lerohanására, immár nem sokat számított. A sikeres cseh 
mozgósítást mélységes megaláztatásként élte meg, és sokkolta a széles körű 
támogatás, amelyben a csehek részesültek. Nagy-Britannia és Franciaország a 
nagy nyilvánosság előtt leleplezte blöff-jét; az egész világ szeme láttára 
szenvedett jelentős diplomáciai vereséget. , Németország önmérséklete miatt - 
jegyezte fel Jodl - a Führer olyan presztízsveszteséget szenvedett, amilyet 
ezután nem hajlandó elviselni.""5 Hitler haragját csak fokozta, hogy időnek 
előtte vádolták egy olyan bűn elkövetésének szándékával, amelyet valóban el 
akart követni, de még nem nyílt rá alkalma. Az úgynevezett , májusi 

válság" hétvégi eseményei megerősítették elhatározásában, és 

felgyorsították előkészületeit. Később így idézte fel a történteket: , Május 21-e 
után napnál világosabbá vált, hogy ezt a problémát így vagy úgy, de meg 

kell oldani. Minden további halogatás csak bonyolítja a kérdést, és 


ezzel véresebbé teszi a megoldást.""§ 


Hitler egy héten át gubbasztott egymagában a Berghofon, magasan 
Berchtesgaden fölött - némán rágódott, és szőtte bosszúterveit. Május 28-án 
azonban hirtelen megjelent Berlinben, és rögtön magához rendelte első számú 
katonai vezetőit, köztük Göringet, Becket, Keitelt és Raedert, valamint 
Ribbentropot és von Neurathot egy, a Birodalmi Kancellárián tartandó 
megbeszélésre. Előző napon utasította Raeder tengernagyot, hogy gyorsítsa fel 
a csatahajók és tengeralattjárók építési programját, azzal a határozott célzattal, 
hogy mindem, a britekkel szembeni későbbi konfliktusban kedvezőbb 
alkuhelyzetben legyen. Abban azonban, hogy Nagy-Britannia háborúba menne 
Csehszlovákiáért, továbbra sem hitt. Amikor a Reich krémje összegyűlt a 
Télikert előtt, általános volt a feltételezés, miszerint a Führer további katonai 
intézkedéseket jelent majd be. Göring izgatottan vonta félre Wiedemannt: , Hát 
nem méri fel a Führer, mit művel? - kérdezte panaszosan. - Ez háborút jelent 
Franciaországgal!" És megígérte, hogy a megfelelő pillanatban fel fog 
szólalni." 


Hitler két órán át beszélt, higgadtan és céltudatosan. Beszéde sok szempontból 
emlékeztetett az előző novemberben elhangzottakra; a döntő különbség az volt, 
hogy most egészen közelinek állította be Csehszlovákia megtámadását. A cseh 
erődítmények befejezetlensége, valamint a brit újrafelfegyverzés lassú üteme 
sürgetővé tette a minél korábbi cselekvést. Elhatározta, hogy alaposan 
felgyorsítja az építkezési munkálatokat a nagy Nyugati Falon, a Siegfried- 
vonalként is ismert félelmetes nyugat-németországi erődrendszeren, amely 
lehetővé teszi majd , a Csehszlovákiába történő villámgyors behatolást"."? Ha a 
háborút sikerül gyorsan megnyerni, Nagy-Britannia és Franciaország nem lesz 
képes beavatkozásra. Október 2-ára a katonai akció valamennyi előkészületét 
be kell fejezni. 


- . Rendíthetetlen akaratom - zárta szavait elképedt hallgatósága előtt -, hogy 
Csehszlovákiát letöröljem a térképről. Olyan módszereket kell használnunk, 
amelyeket önök, mint idősebb tisztek, talán nem fognak közvetlenül helyeselni. 


Alighogy befejezte beszédét, Göring izgatottan, csillogó szemmel rontott 
előre. 


- . Mein Führer - kiáltotta, megragadva Hitler kezét, és 
megfeledkezve Wiedemann-nak tett korábbi ígéretéről -, hadd gratuláljak teljes 


szívemből ehhez a páratlan elgondoláshoz! 


Tiltakozás nem hangzott el, még további megbeszélésre sem került sor."? 


Két nappal később, május 30-án Hitler aláírta a Zöld terv új direktíváját, amely 
csak két ponton tért el a korábbi változatoktól. Az első paragrafus most így 
hangzott: 


Rendíthetetlen elhatározásom, hogy Csehszlovákiát a közeljövőben katonai 
akcióval szétverem. A politikai vezetés dolga, hogy a politikai és katonai 
szempontból megfelelő pillanatot kivárja vagy előidézze. 


Amennyiben a Csehszlovákián belüli események valamely elkerülhetetlen 
fejleménye vagy egyéb európai politikai események nem várt módon kedvező 
és talán soha vissza nem térő alkalmat teremtenek, megtörténhet, hogy az 
akciót korábbra időzítem. 


Eközben teljes súlyával megindult a propagandaháború, hogy ,,a cseheket 
fenyegetésekkel megfélemlítse, és széjmállassza ellenálló erejüket". Keitel egy 
megerősítő levélben elmagyarázta, mi értendő , közeljövőn". Az irányelv 

, végrehajtását - rendelkezett - legkésőbb 1938. október 1-jén kell 


megindítani"."9 


Ugyanekkor a Nyugati Fal építkezésének felgyorsítása céljából több mint 
félmillió embert fogtak éjjel-nappal munkára Fritz Todtnak, az 
autópályarendszer építészének irányításával. Az erődítményeket úgy tervezték, 
hogy a lehető legkevesebb emberrel is meggátolják a franciák bárminemű 
behatolását Németországba, miközben keleten villámháborús csapással 
elfoglalják Csehszlovákiát. Június 18-án a főtiszteket részletesebb útmutatással 
látták el. Hitler megerősítette, hogy október 1-jétől , minden kedvező politikai 
alkalmat teljes mértékben ki akar használni céljának megvalósítása érdekében". 
Ám ahogyan azt 1936-ban a Rajna-vidéken, néhány hónappal korábban pedig 
Ausztriában is tette, Csehszlovákia ellen csak akkor akart fellépni, ha , teljes 
bizonyossággal meggyőződik arról, hogy Franciaország nem indul meg, és 
ezért Nagy-Britannia beavatkozása sem várható"."! A dátumot rögzítették, és 
noha Hitler és a hadsereg vezetése között mélyült az ellentét, ehhez az 
időponthoz Hitler az elkövetkező hónapokban megingás nélkül ragaszkodott. 


A Hitler katonai terveivel szembeni ellenszegülést Ludwig Beck tábornok, a 


hadsereg vezérkari főnöke irányította. , Az érzékeny, intelligens, 


tisztességes, de határozatlan férfiúról" - ahogy egy kortárs újságíró 
jellemezte"? - a berlini brit nagykövetség is tudta, hogy , nem rokonszenvezik 
a jelenlegi rezsimmel"."? Beck eleinte üdvözölte Hitler hatalomra kerülését, és 
bár később szélesebb, idealistább alapról szállt szembe a náci rendszerrel, 
1938 tavaszán ez a nézeteltérés még csak szakmai természetű volt. Beck nem 
vitatta az erő alkalmazását Ausztriával szemben, és azzal is egyetértett, hogy 
Csehszlovákia elpusztítása szükséges előfeltétele a Lebensraum, az élettér 
kiterjesztésének. Közte és Hitler közt az alapvető nézetkülönbség abban állt, 
hogy Beck szerint Németország még nem volt elég erős ahhoz, hogy a 
világhatalmakkal szembeszálljon, és úgy vélte, minden konfliktus óhatatlanul 
egész Európára kiterjedne."! Miután május 28-án meghallgatta Hitler beszédét, 
Beck május 29-én és június 3-án két memorandumban válaszolt: mindkettőben 
élesen bírálta Hitler Nagy-Britanniával és Franciaországgal kapcsolatos 
feltételezéseit, valamint a Zöld terv hadműveleti életképességét. Pontról pontra 
megbírálta Hitler terveit, s arra a következtetésre jutott, hogy az új direktíva 

, katonailag fogyatékos", ezért azt javasolta Walther von Brauchitsch 
tábornoknak, a hadsereg főparancsnokának, hogy a főparancsnokság vesse el. 


Mint tudjuk, Brauchitsch volt a Blomberg-féle botrány fő haszon-élvezője, 
minthogy Hitler őt nevezte ki Blomberg utódául az újonnan felállított 
Fegyveres Erők Főparancsnokságának élén. Előkelő porosz családból 
származott, gyerekkorában apródként szolgált Auguszta Viktória császárné 
mellett, és huszonnyolc éve élt házasságban egy gazdag örökösnővel. 
Érzékeny idegzetű, művelt férfi volt, , csendes, méltóságteljes, meglehetősen 
zárkózott, némileg talán befelé forduló","? aki azonban 1938 februárjában 
váratlanul elhagyta feleségét, és ezzel az egész berlini társaságot sokkolta. 
Bizonyosnak látszik, hogy ettől kezdve vált Hitler személyes lekötelezettjévé. 
A Führer ez egyszer félretette a válással szembeni előítéleteit, és jelentős 
összeget ajánlott fel Brau-chitschnak, hogy megkönnyítse válását és azonnali 
újabb házasságkötését egy nála jóval fiatalabb nővel, aki egyébként maga is 
szenvedélyes náci volt. Mindazonáltal ennek a vesztegetésnek a jelentőségét 
nem szabad túlbecsülni; Hitler egyik életrajzírója rámutat, hogy 

, Brauchitsch Hitlerrel szembeni szolgai engedelmessége természetes módon 
alakult ki, nem kellett megvásárolni"."f Más történészek megjegyezték, hogy 


, egy gerinctelen ember barátai gerincét sem veheti kölcsön"/" és többen 
megfigyelték, hogy Hitler jelenlétében a puhány Brauchitsch , nem 


bírt megszólalni, gyakorlatilag megbénult". Egy ízben maga is 
elismerte: , Amikor szembe kell néznem ezzel az emberrel, úgy érzem, 
mintha valaki fojtogatna, és torkomon akad a szó.""? 


Június 13-án Hitler negyven rangidős hadseregparancsnokot hívott össze a 
pomerániai Barthba. Miután a Göring elnökletével összeülő katonai bíróság 
minden vád alól felmentette Fritschet, a tisztikarban erősödött a zúgolódás. 
Fritschet széles körben tisztelték, és Hitler fülébe is eljutott, hogy a vele 
szembeni méltatlan bánásmód miatt sokan kollektív lemondást fontolgatnak. 
így hát a Führer most arra játszott, hogy az általa indítványozott cseh kaland 
majd eltereli tisztjei figyelmét a Fritsch-ügyről, és változatosságról 
gondoskodik a számukra. Hitler megérkezése előtt a délelőtti ülésen 
Brauchitsch készítette elő a talajt: tájékoztatta az összegyűlt tiszteket, akiknek 
zöme mit sem tudott a Zöld tervről, hogy Hitler Csehszlovákia erőszakos 
elfoglalására készül. Nagy volt a meglepetés, de a feszült hangulatú 
összejövetelen Brauchitsch végül sikeresen apellált a jelenlévők 

lojalitására. Amikor Hitler ebédidőben megérkezett, kiegészítette Brauchitsch 
bevezetőjét a Fritsch-ügy saját, gondosan elpróbált elemzésével, 

amely, figyelemre érdemes módon, maradéktalanul kielégítette bírálóit. Végül, 
akárcsak Brauchitsch, ő is a lojalitásra hivatkozott, és egy történész szavaival 
bemutatta, , milyen kivételesen mély betekintése van a lelkiismeret és önérdek 
között hányódó embereknek abba a hajlandóságába, hogy amennyiben ezt 
megkönnyítik számukra, az utóbbi mellett döntsenek"."? 


Brauchitsch tehát immár maradéktalanul azonosult Hitler politikájával, a 
rangidős tisztek többsége pedig jámborul beállt a sorba - így hát Becknek 
hamar fel kellett adnia a reményt, hogy egy egységíront élén léphet fel. Június 
közepén pozíciója tovább gyengült: ekkor a hadsereg hadijátékokat rendezett, 
hogy bebizonyosodjék, Csehszlovákiát, Beck komor jóslatait megcáfolva, 
tizenegy nap alatt igenis könnyen le lehet rohanni. Július 16-án a tábornok egy 
harmadik és végső memorandumot juttatott el Brauchitschnak, amelyben 
immár lépéseket javasolt az ipar terén, valamint a katonai vezetés tömeges 


lemondását sürgette, , Németország általános katasztrófáját elkerülendő".890 


A katonai kötelesség annál a pontnál ér véget, ahol a katonák tudása, 
lelkiismerete és felelősségérzete megtiltja egy adott parancs végrehajtását. 


Ha ebben a helyzetben nem hallgatják meg tanácsukat és figyelmeztetéseiket, 
akkor joguk, valamint a néppel és a történelemmel szemben kötelességük, 


hogy lemondjanak posztjukról. Ekként a legrosszabbtól, a pusztulástól mentik 
szülőhazájukat. (...) A rendkívüli idők rendkívüli tetteket követelnek.! 


Beck személyesen Brauchitschnak adta át írásművét, és hozzáfűzte: ha a 
Wehrmacht rangidős parancsnokai nem bírhatták rá Hitlert háborús tervei 
feladására, akkor valamennyiüknek be kell nyújtaniuk lemondásukat. 


- De hát ezzel Ön kollektív engedetlenségre szólítja fel őket! - kiáltott fel 
Brauchitsch. - Ez lázadással ér fel!?2 

1938 tavaszán és nyarán Chamberlain erős, sőt közel egyhangú támogatásban 
részesült a sajtó részéről; különösen azoktól a lapoktól, amelyek a kor két 
nagy sajtócézárja, Beaverbrook és Rothermere lordok tulajdonában voltak. 
Noha Beaverbrook tartózkodóbban kezelte a náci vezetést, mint Rothermere, 
1935-ben már jó viszonyt tartott fenn Ribbentroppal, vendégül látta surrey-i 
kúriájában, és gondoskodott róla, hogy a lapjaiban megjelenő esetleges bíráló 
hangú cikkeket gyorsan korrigálják. 1936 augusztusában Ribbentrop 
vendégeként vett részt a berlini olimpiai játékokon, és amikor októberben Rib- 
bentropot londoni nagykövetté nevezték ki, mind a Daily Express, mind az 
Evening Standard , hízelgéssel árasztotta el".§? 1938 februárjában, amikor 
Ribbentropot külügyminiszterré léptették elő, Beaver-brook ömlengve 
gratulált: 


Nagy örömmel hallottam ma kinevezéséről a legmagasabb hivatalba, amellyel 
vezetője megajándékozhatta. Pontosan tudom, hogy teljes mértékben 
kihasználja majd nagy tekintélyét és kivételes hatalmát a béke és nyugalom 
politikájának további elősegítésére; és ebben az igyekezetében számíthat 
újságjaim lojális támogatására." 


Egyik életrajzírójának kommentárja szerint ezt a konklúziót , úgy tekinthetjük, 
mint a legmeggondolatlanabb és legártalmasabb sort, amelyet Beaverbrook 


valaha leírt".82 


Március 10-én lapjai közül a Daily Express használta elsőnek a híres címsort, 
amely az eljövendő hónapok során rendszeresen visszatért: , Európában nem 
lesz háború." Általában a következő jelszó kísérte: , Nagy-Britannia sem az 
idén, sem jövőre nem keveredik európai háborúba." Beaverbrook saját 


szignója alatt tette fel a kérdést: , Mit érdekel bennünket, hogy a csehszlovákiai 
németeket Prágából vagy saját autonóm területükről kormányozzák?" 
Életrajzírója, A. J. P. Taylor, a kiváló történész hangsúlyozza, hogy 
Beaverbrook indítékai nem voltak olyan szimplák, mint ahogy beállították. ,, A 
diktátorok iránti ellenszenvét - nyomatékosba Taylor - csak a háború iránti 
ellenszenve múlta felül, és a kitartás, amellyel a fegyverkezés szükségességét 
hirdette, legalább olyan erős volt, mint az elszigetelődéshez való 
ragaszkodása." Kevésbé voltak dicséretesek egyes nézetei, amelyeket 
magánlevelezésében fejtett ki: 


A zsidók erős pozíciót szereztek az itteni sajtóban. Becslésem szerint a The 
Daily Telegraph forgalmának egyharmada van zsidó kézben. A Daily Mirror 
valószínűleg zsidó tulajdonban van. A Daily Héráid egész biztosan. És a News 
Chronicle-t igazából Jews Chronicle-nek kellene hívni. 


A zsidók háborúba kergethetnek minket. Nem ezt akarják, de öntudatlanul 
háborúba kergetnek. A politikai befolyásuk hajt minket ebbe az irányba.§7 


Habár a külügyekről vallott felfogása ellentétes volt Beaverbrook nézeteivel, 
1936 óta Churchill kéthetenként kéthasábos rovattal gazdagította az Evening 
Standardét. Az európai helyzet romlásával azonban még ez a rovat is viták 
forrása lett. Februárban a Standard társlapja, a Daily Express megtámadta 
Churchillt a maga , erőszakos, dőre és veszélyes kampányáért",88 és Churchill 
kitartó igyekezete, hogy az Evening Standard olvasóit megnyerje a cseh 
ügynek, végül az elbocsátásához vezetett. , Nyilvánvaló volt - írta R. J. 
Thompson, a főszerkesztő -, hogy az Ön külügyi nézetei és az országhoz illő 
szerepről alkotott felfogása szögesen eltérnek a mi álláspontunktól." Válaszul 
Churchill dühösen hivatkozott Dávid Low, a remek új-zélandi karikaturista 
nézeteire, mondván, hogy 


a művésznek a Standardben megjelent rajzai jóval botrányosabbak az ő 
cikkeinél. , Azt hittem volna - írta befejezésül - hogy Lord Beaverbrook büszke 
az Evening Standardcben létrehozott emelvényre, amelyen különböző 
vélemények kaphatnak hangot, természetesen a sajátját is beleértve/ Ő maga a 
megértőbb The Daily Telegraphba helyezte át rovatát.?? 


Noha Churchill ekkoriban aligha tudott róla, még Low sem menekült meg 
Beaverbrook beavatkozásától. Amikor Halifax előző évben Németországba 
látogatott, Goebbels hosszadalmas kioktatásban részesítette a brit sajtó 


tárgyában. A náci vezetést, fejtegette, felháborítják az ellenük intézett 
becsmérlő támadások. A legsértőbb gyalázkodások, úgymond, Low-tól 
erednek, és Goebbels nem sajnálta a fáradságot: egész kollekciót állított össze 
a botrányos gúnyrajzokból. Halifax Londonba visszatérve kapcsolatba lépett 
Beaverbrookkal, aki utasította Michael War-dellt, az Evening Standard 
lapigazgatóját, hogy oldja meg a problémát. Wardell londoni lakásának a Hyde 
Parkra néző tetőteraszán kínos ebédre került sor, amelyen Halifax 
figyelmeztette Low-t, , milyen intenzív keserűséggel fogadják a náci főnökök 
az ellenük irányuló támadásokat. (...) Low minden, Hitlert támadó karikatúráját 
azonnal megmutatják a Führernek - aki majd felrobban." Halifaxen látszott, 
milyen kellemetlen számára a feladat, Low pedig megkérdezte: 


- Jól értem-e, hogy ön könnyebben hozhatná tető alá a békét, ha a karikatúráim 
nem bosszantanák személy szerint a náci vezetőket? 


Halifax jóváhagyta ezt a meglátást. Low egy időre abbahagyta az egyes 
személyek karikírozását, és ehelyett megalkotta híres figuráját, a , Muzz-ler"-t, 
akiben Hitler és Mussolini legismertebb vonásai keveredtek; de igencsak 
zokon vette, hogy egyáltalán meghátrálásra kényszerült.?9 


Lord Rothermere sokkal szorosabb kapcsolatokat ápolt az élvonalbeli náci 
vezetőkkel, és 1930 óta - amikor először írt Hitlerről EGY NEMZET 
ÚJJÁSZÜLETÉSE címen - rendszeresen ellátogatott Németországba. 


1933 júliusában megírta a Daily Mail egyik legszégyenletesebb vezércikkét 
, Valahonnan Náciföldről", Diadalmas Ifjúság főcímmel. Ebben biztosította 
olvasóit, hogy , egyes nácik kisebb ballépéseit bőségesen feledtetik a hatalmas 
jótétemények, amelyekkel az új rendszer máris elárasztja Németországot"?! 
1933-tól Rothermere rendszeres levelezésben állt Hitlerrel, akivel ajándékokat 


is cseréltek, és akivel első ízben 
1934 decemberében, Berlinben találkozott. Miután először őt látták 


vendégül a Birodalmi Kancellárián, Rothermere viszonozta az előzékenységet, 
és vacsorát adott Hitler tiszteletére az Adlon Szállóban, amelyen részt vett 
többek közt von Neurath, Goebbels, Ribbentrop és Göring is, feleségük 
társaságában. A továbbiakban a lord még számos alkalommal meglátogatta 
Hitlert, így 1936 szeptembere és 1937 májusa között háromszor a Berghofon 
is megfordult. 


E különös barátság folyományaként, míg más újságok elítélték a nácik 
legsötétebb túlkapásait, Rothermere lapjai gondosan terjesztették az 
elképzelést, miszerint a Führer szándékai makulátlanul békések, és ő maga a 
vereséget szenvedett Németország megváltója. George Ward Price-nak, a 
Daily Mail közép-európai tudósítójának személyében Rothermere 
foglalkoztatta azt az újságírót, aki az egész Fleet Streeten a náci rezsim 
leglelkesebb híve volt. Mindig elkísérte főnökét, valahányszor az Hitlerhez 
látogatott, és hamarosan maga is jó viszonyba került a náci vezetőkkel, akik 
kiváltságokkal ruházták fel. Bécsbe a német csapatokkal együtt vonult be, és 
amikor Hitler a Hofburg erkélyéről beszédet intézett a tömegekhez, ott állt a 
közelében. Bécsből aztán Prágába utazott, ahol mindenkit, aki meghallgatta, 
arról győzködött, hogy Csehszlovákiának meg kell hajolnia a német 
követelmények előtt; nemhiába nevezte egy másik tudósító , szívvel-lélekkel 
nácinak".92 Hazatérőben meglátogatta Carinhallban Göringet, majd 
hosszadalmas memorandumot nyújtott be a brit külügyminisztériumnak; ebben 
leírta, milyen idilli napot töltöttek együtt - bebarangolták a birtokot, és ő 
játszott , a marsall míves játékvasút-rendszerével". Göring, jelentette, 

intő szavakkal fordult a brit kormányhoz. , Miért kergettek bennünket az 
ellenségeik közé? - kiáltott fel. - A Nagy-Britannia és Németország 

közti esetleges kibékülés homokja gyorsan lepereg!"9? 


Az adott időszak újságjai közül talán a The Times követte a legszolgaibban a 
kormány vonalát. A lapban, egy történész szavaival, , külföldön széles körben 
a brit kormány gondolkodásának félhivatalos szócsövét látták; a világ 
kancelláriáin és nagykövetségein aprólékos gonddal elemezték hosszú, 
elegáns vezércikkeinek minden árnyalatát". Főszerkesztője Geoffrey 
Dawson, Halifax egyik legrégebbi és legbizalmasabb barátja volt; mindketten 
Etonban tanultak, mindketten az All Souls kollégium növendékei voltak, 
Észak-Yorkshire-ban laktak és vadásztak, az anglikán egyház , high" 
szárnyához tartoztak, és régóta 


kötődtek az imperialista konzervatívok egy szűk elit köréhez. 1937 áprilisában 
a The Times tudósítóit a német propagandaminisztérium ideiglenesen 
kiutasította, mivel az újság a tényeknek megfelelően a német gépeket tette 
felelőssé az észak-spanyolországi Guernica város borzalmas pusztulását 
előidéző bombázásért; az akció világszerte felháborodást keltett. Dawson 
értetlenül fogadta a rendszabályt. Mint genfi tudósítójának írta, fel nem 
foghatja, , miért ilyen ellenségesek a németek. Én éjszakáról éjszakára mindent 
elkövettem, hogy a lap ne keveredjék semmibe, ami sérthetné 


érzékenységüket." 


Dawsonnak meggyőződése volt, hogy , a világbéke mindennél inkább attól 
függ, sikerül-e Németországgal észszerű viszonyt kialakítanunk",?? és nagy 
gondot fordított rá, hogy a lap vezércikkei ezt a felfogást tükrözzék. 
Csakhamar azonban viszály támadt a főszerkesztő és néhány, Európában, a 

, terepen" dolgozó tudósítója között. Az utóbbiakat mindinkább , zavarta a 
gyakorlat, hogy kihagyjanak mindent, amit a németek netán yméltánytalannakc 
tekintenének, és úgy gondolták, tudósításaikat xpmegnyesikc, hogy egy 
bizonyos politikához idomuljanak"."f A bécsi tudósító magánlevélben számolt 
be Dawsonnak az anschluss-ról. , Legvadabb rémálmaimban sem számítottam 
ilyen tökéletesen megszervezett, ilyen brutális, könyörtelen, erőszakos 
eseményre. Ha ez a gépezet működésbe lép, úgy tarol majd le mindent, ami 
útjába esik, mint a sáskaraj." A nácik végcélja, figyelmeztetett az újságíró, 
,hem más, mint Anglia elpusztítása. (...) Gyűlöletük igazi tárgya Anglia." A 
The Times prágai tudósítója azt írta, hogy , meggyőződése szerint a náci 
Németországnak hosszú távú programja van, amelyet eltökélten meg akar 
valósítani". Semmi kétsége nem volt afelől, hogy Hitler , ennek az országnak a 
megsemmisítésére és a brit birodalom provokálására törekszik", és ezért 
szembe kell szállni vele.?" 


Június 3-án a The Times első vezércikke annak a véleménynek adott hangot, 
miszerint , a csehszlovákiai németek számára lehetővé kell tenni, hogy 
népszavazással vagy más módon maguk döntsenek jövőjükről - még akkor is, 
ha ez azt jelentené, hogy kiválnak Csehszlovákiából, és a Reichhez 
csatlakoznak". 


Könnyű megérteni, hogy a cseh kormány nem szívesen járulna hozzá egy 
népszavazáshoz, amely valószínűleg a szudétanémetek áttelepülé-séhez és 
területük elvesztéséhez vezet. Mindazonáltal ha ezzel megbarátkoznának 
hosszú távon ők nyerhetnének vele, mivel a népük homogén és elégedett 
lenne.98 


A cikk azonnal vihart keltett, és a külügyminisztériumnak nyomban cáfolnia 
kellett, hogy a kormány álláspontját tükrözné. Halifax sürgö-nyözött 
Newtonnak, mert attól tartott, hogy ,,a csehszlovák kormány félreértené, és úgy 
értelmezné, mint Őfelsége kormánya politikájának megváltoztatását". 
Newtonnak tudatnia kellett Prágával, , hogy semmi ilyesmiről nincs szó, és a 
cikk semmiképpen sem fejezi ki Őfelsége kormányának véleményét".?? Még a 


The Times lapigazgatója is kifogást emelt Dawsonnál. 


Úgy érzem, Csehszlovákiáról szóló vezércikkünk a The Times számos 
olvasóját sokkolhatta, lévén hogy az igazság terepén a farkas ügyét karolta fel 
a báránnyal szemben. Nem csoda, ha Berlinben nagy az öröm.!199 


A német kormány, túl azon, hogy örvendezett, okosabb volt annál, semhogy 
hitelt adjon a brit külügyminisztérium cáfolatának. Fritz Hesse, a német 
nagykövetség sajtófőnöke és Chamberlain sajtófőnökének közeli barátja, 
tájékoztatta nagykövetét, hogy a cikk , azon az interjún alapult, amelyet 
Chamberlain szerda este a brit sajtó képviselőinek adott", és maga a 
miniszterelnök , a cikk egyetlen részétől sem határolódott el".19! Nem ez volt 
az első eset, hogy a Downing Street tájékoztatása meghazudtolta a 
külügyminisztérium cáfolatát. A The Times kitartott álláspontja mellett: június 
14-én leszögezte, hogy , az európai államférfiúi bölcsesség csődje lenne, ha 
mintegy hárommilliónyi német nemzetiségű cseh alattvaló jövőjének 


problémája pusztító háborúba dönthetne egy egész kontinenst".192 


Ez a fejlemény végre arra indította Halifaxet, hogy hivatalosan panaszt emeljen 
Dawsonnál. Közölte régi barátjával, hogy a támogatás, amelyben a lap a 
népszavazást részesítette, , meglehetősen kellemetlen helyzetbe hozta", mivel a 
kormány , minden tőle telhetőt elkövet, hogy dr. Benest és Herr Henleint 
tárgyalóasztalhoz ültesse, a Szudétaföld igényeinek a csehszlovák államon 
belüli kielégítése céljából". Ezt követően Halifaxnek sikerült saját panaszát 
megtorpedóznia, tudniillik elismerte, 


, hogy végső soron mégis szükség lehet népszavazásra, egy súlyosabb 
katasztrófa megelőzése céljából".193 Dawson, aki magánemberként amúgy is 
nap mint nap találkozott Halifaxszel, biztos volt benne, hogy barátja tiltakozása 
nem egészen őszinte. Ő abból indult ki, hogy voltaképpen szívességet tesz 
Halifaxnek, és , ez egyike azoknak az eseteknek, amikor a The Times 
olyasmire vállalkozhat, ami a külügyminisztériumnak kevésbé áll 


módjában".198 

Július 6-án Halifax Eaton Sguare-i házában korai vendég jelent meg. Lady 
Snowden Philip Snowdennek, az 1924-es és 1929-es munkáspárti kormány 
pénzügyminiszterének volt az özvegye. Bár Ethel Snowden aktív szocialista, 


szüfrazsett és békeharcos volt, az elmúlt három évben részt vett a nürnbergi 
pártkongresszusokon, és lelkes beszámolókat tett közzé róluk a Daily Mailben. 
1937 szeptemberében Goebbels is feljegyezte naplójában, hogy , Lady 
Snowden lelkes cikket ír Nürnbergről. Ebben a nőben van kurázsi. Londonban 
ezt nem értik."195 Halifax most elmesélte Cadogannek, hogy a lady üzenetet 
kapott , egy olyan személyen keresztül, aki nagyon bizalmas kapcsolatban áll 
Hitlerrel; úgy értettem, Hohenlohe hercegnőről van szó". A Führer , meg kíván 
bizonyosodni róla, megfelelő lenne-e (...) hogy nem hivatalos 

beszélgetések céljából Angliába küldje egyik bizalmas barátját". Az utalás 
Göringre vonatkozott, bár Hitler aggódott, biztonságban lesz-e Göring 
Angliában, nem fogják-e , túl hevesen és nyíltan inzultálni".196 


Stephanie von Hohenlohe hercegnő 1891-ben Bécsben született Stephanie 
Richter néven egy prágai zsidó anya és szeretője, egy zsidó pénzkölcsönző 
törvénytelen gyermekeként. Stephanie azonban egész színes, változatos élete 
folyamán fajtiszta árjának mondta magát. Édesanyjának férje, akit mindig vér 
szerinti apjának tekintett, bécsi ügyvéd volt, aki Stephanie fogantatása idején 
börtönben ült ügyfelei pénzének elsikkasztása miatt. A lányt húszas évei elején 
teherbe ejtette I. Ferenc József császár egyik veje, a botrányt azonban gyorsan 
elsimították: hozzáadták egy másik osztrák-magyar királyi herceghez, 
Friedrich Franz von Hohenlohéhoz. A fia 1914-ben Bécsben jött a világra, 
Stephanie azonban az első világháború végén nem az osztrák, hanem a magyar 


állampolgárságot vette fel, majd miután 1920-ban elvált, Párizsba költözött. 
1932-ben azonban Franciaországból is távoznia kellett, majdnem biztosan 
azért, mert kémkedésbe bonyolódott. Ezután Londonban kezdett új életet. 


1925-ben Hohenlohe Monté Carlóban megismerkedett Lord Rother-mere-rel. 
A főrendet rögtön meghódította ez a fémmé fatale, aki , szépségével és 
eleganciájával, opportunizmusával és ravaszságával a sótlan bécsi polgárság 
soraiból feltört a leggazdagabbak mámorító sztratoszférájába".197 A lord azon 
nyomban elhalmozta pénzzel és ékszerekkel, lakosztályt bérelt neki a Park 
Lane-i Dorchester Szállóban, és szerződtette a maga európai utazó 
nagykövetének. A hölgy arra használta társasági kapcsolatait, hogy alkalmi 
interjúkat készítsen a gazdagokkal és a hírességekkel a Daily Mail számára. 
Hamarosan megkapta legfontosabb feladatát: személyes kapcsolatot kellett 
létrehoznia Rothermere és Hitler között. 1933 és 1938 között leveleket és 
ajándékokat továbbított hol a Führernek a sajtómágnástól, hol az utóbbinak az 
előbbitől, továbbá megszervezte Rothermere berlini és berchtesgadeni 


látogatásait. 1937 januárjában Goebbels felidézte, hogyan kereste fel 
Rothermere, Hohenlohe és Ward Price Berchtesgadent Hitler vendégeként. 


Igen szűk körű ebéd. Rothermere elhalmoz bókokkal. Részletesen érdeklődik a 
német sajtópolitikáról. Erősen zsidóellenes. A hercegnő nagyon rámenős. 
Rothermere jó és hasznos cikkeket ír az angol-német szövetség 
előmozdítására. Kitartó híve a Führernek.198 


1938 elején Hitler személyesen adta át Hohenlohénak a náci párt arany 
érdemrendjét; kivételes megtiszteltetés volt ez egy nőnek, különösen az 
olyannak, akinek zsidó származása köztudott volt. 


A Birodalmi Kancellárián és a Berghofon tett gyakori látogatásai során 
Hohenlohe összemelegedett Hitler rangidős adjutánsával. Fritz Wiedemann 
azóta ismerte Hitlert, amióta az első világháborúban ugyanabban az ezredben 
szolgáltak, sőt a Führer közvetlen feljebbvalója volt. Berlinben közismert 
szoknyavadászkérnt tartották számon, és senkit nem lepett meg, amikor a jóképű 
adjutáns, noha házasember volt, szenvedélyes viszonyba keveredett a magyar 
hercegnővel. Martha Dodd, a berlini amerikai nagykövet lánya később 
megemlékezett Hitler belső 


körének , erős emberéről, aki egy vadállat ravaszságával és alattomosságával 
tűnt ki". , A magas, sötét hajú, izmos férfi - írta - kétségtelen fizikai vonzerővel 
rendelkezett, és bátornak látszott."199 Június 27-én Hohenlohe sürgönyt kapott 
kedvesétől, aki Londonból Berlinbe hívta. Amikor megérkezett, kivitték 
Carinhallba Göringhez, aki közölte: Nagy-Britanniába szeretne látogatni, és a 
nőnek kell megszerveznie utazását. Göring azt hitte, ha négyszemközt 
beszélhetne Halifaxszel, akkor a háború még elkerülhető. Wiedemann előzőleg 
titokban Londonba utazna puhatolózni. Ribbentrop semmit sem tudhat a 
tervezett találkozásról. 


Göring angliai látogatásának gondolata nem volt újdonság. Májusban Halifax 
megjegyezte Harold Nicolsonnak, hogy Göring , szívesen fogadna egy 
sandringhami meghívást".19 Halifax joggal feltételezte, hogy Hohenlohe 
rávette londoni jó barátnőjét, Ethel Snowdent, puhatolja ki hajlandóságát. A 
külügyminisztert mindazonáltal aggasztotta a közeledésnek ez a bizarr módja; 
úgy vélte, , a közvetítőket elég különösen választották meg", lévén hogy 
Hohenlohe , jól ismert kalandornő, hogy ne mondja, zsaroló" volt.!! A bécsi 
brit nagykövet, Sir Walford Selby csak az előző évben hívta fel a figyelmet, 


hogy Hohenlohe , nemzetközi kalandornő", aki köztudottan ,, Hitler 
ügynöke" 2 Halifax ennek ellenére hajlandó volt találkozni Wiedemann-nal; 
csak azt kötötte ki, hogy , W. jelentkezésének egyetlen célja Göring 
látogatásának megbeszélése legyen". Figyelmeztetett, hogy Göring londoni 


látogatását nem lehet titokban tartani, és , meg is lenne az eredménye".!113 


Hétfőn, július 18-án délelőtt 10 órakor a brit külügyminiszter Eaton Sguare 88. 
alatti otthonában fogadta Hitler küldöttét. Kettőjükön kívül csak a tolmácsként 
is működő Cadogan volt jelen. Wiedemann megerősítette, hogy ,, Hitler 
tudtával" jött Londonba abból a célból, hogy , megvizsgálja a lehetőségét egy 
jelentős német személyiség közeljövőben megejtendő látogatásának, az angol- 
német viszony teljes körű megvitatása érdekében". Halifax óvatos elvi 
jóváhagyásának adott hangot minden, a kapcsolatok javítását célzó 
elképzeléssel kapcsolatban, de figyelmeztetett, hogy az ilyen látogatás 
időpontját gondosan kellene megválasztani, mivel , óhatatlanul felkeltené a 
nyilvánosság figyelmét", és könnyen lehet, hogy , többet ártana, mint 
használna". Wiedemann a továbbiakban biztosította Halifaxet, hogy a Führer 

, mindig csodálatot és barátságot érzett" Anglia iránt, ám az a benyomása, 
hogy , különböző 


alkalmakkor visszautasításban részesült". Wiedemann elsősorban arra utalt, 
hogy Halifax németországi látogatása után a további előrehaladás megrekedt, 
és a német fél neheztelését is kifejezte, amiért a májusi válságra a brit sajtó 
kárörömmel reagált. Azt azonban elismerte, hogy a szóban forgó ügyet 

, Ribbentrop nem jól kezelte". 


Halifax figyelmeztette vendégét, hogy ,,a jelen pillanat talán nem a 
legkedvezőbb", hacsak Csehszlovákiában nem kerül sor békés döntésre. Adhat- 
e neki Wiedemann biztosítékot e tekintetben? Wiedemann képmutató módon azt 
felelte, hogy politikai küldetésre nem kapott megbízást, és ezért , aligha van 
abban a helyzetben, hogy ezt a kérdést megvitassa". Rögtön ezután 
ellentmondásba keveredett: az elképzelhető legkötelezőbb biztosítékot adta rá - 
amire természetesen fel is hatalmazták -, hogy ,,a német kormány nem tervez 
semmilyen erőszakos akciót", hacsak valamilyen előre nem látott incidens rá 
nem kényszeríti. És ezt az az ember mondta, aki május 28-án saját fülével 
hallotta Hitler fogadkozását, hogy , szétzúzza a cseheket"! A beszélgetés 
szívélyes hangnemben ért véget: Wiedemann felidézte a régi időket, 

amikor egy lövészárokban ült Hitlerrel. Akkoriban még nem tűntek fel 

neki , Herr Hitler kiemelkedő képességei", noha kétségtelen, hogy 


, bátor, megbízható, hűvös fejű katona volt, az a fajta, akire támaszkodni 
lehet"; ám tény, hogy , azokról a képességekről, amelyekről Herr Hitler 


később bizonyságot tett, még sejtelme sem volt" 


A találkozót a külügyminisztérium óvatos biztatásként értékelte. Wiedemann - 
jegyezte fel Harvey - , jó benyomást tett, komoly és egyenes embernek tűnt".115 
Másutt Európában azonban meglehetős nyugtalanságot keltett Hitler 
adjutánsának megjelenése a brit külügyminiszter otthonában. Amikor 
Wiedemann megérkezett Croydonba, felismerte és követte egy brit újságíró. 
Másnap reggel a baloldalra hajló Daily Herald a címoldalán leplezte le a titkos 
találkozót. Európa-szerte viliództak ide-oda a diplomáciai üzenetek. Francois- 
Poncet tájékoztatta a guai dOrsay-t, miszerint , az ötletet, hogy Lord Halifax 
fogadja Wiedemann századost, Hohenlohe hercegnő sütötte ki, akit az 

összes nagyhatalom titkosszolgálata kívül-belül ismer". A hölgy úgy 

tesz, mintha , Nagy-Britannia érdekeit szolgálná", de valójában , főleg 
Németország érdekeinek kötelezte el magát". Masaryk felháborodva írta 
prágai megbízóinak: 


Ha maradt még tisztesség ezen a világon, nagy botrány lesz, amikor kiderül, 
milyen szerepet játszott Wiedemann látogatásában Steffi Hohenlohe, született 
Richter. Ez a világszerte hírhedett titkos ügynök, kém és szélhámosnő, aki 
minden csepp vérében zsidó, mára Hitler londoni propagandájának 
gyújtópontjába került.16 


Amikor a látogatás híre eljutott Berlinbe, Ribbentrop szemlátomást zavarba 
jött, és nem titkolta haragját. Ez oda vezetett, hogy amikor Wiedemann 
jelentéstételre Berchtesgadenbe utazott, a Berghofon órákig váratták, míg 
Hitler Unity Mitforddal sétált. Aznap este a Führer mindössze öt percet 
engedélyezett neki, majd indulatosan kizárta Göring londoni látogatásának 
lehetőségét, és többé tárgyalni sem volt hajlandó a témáról. Wiedemann-nak 
alaposan megszépített jelentést kellett írnia Ribbentrop számára; közismertté 
vált az a meghökkentő állítása, miszerint Halifax arra kérte: , Adja át 
üdvözletét a Führernek, és mondja meg neki, hogy ő (Halifax) még halála 
előtt, életműve betetőzéseként, látni szeretné, ahogy a Führer az angol király 
oldalán, az angol nép éljenzése közepette bevonul Londonba."!7" Néhány 
hónappal később Wiedemannt San Franciscóba száműzték mint főkonzult; 
magával vitte Stephanie von Hohenlohét is. A Halifaxszel való találkozásnak 
nem lett semmilyen folytatása. Egy történész szavaival az epizód 

, feltétlenül egyike az angol-német diplomáciai viszony legpikareszkebb 


fejezeteinek, amelytől, ahogy az várható volt, egyik fél sem lett bölcsebb".!18 


Egy távoli ország 


Micsoda csatatér volt ez a Csehország mindig is! Nyolcszáz éven át 
veszekedtek és harcoltak. Csak egyetlen királynak sikerült békét teremteni 
köztük, V. Károlynak, és ő is francia volt! Akkor nekünk hogy sikerülne? 


Lord Runciman Neville Chamberlainnek, 1938. augusztus 1. 
Was brauchen wir nen Weihnachtsmann, 

Wir habén unser"n Runciman! 

(Minek nekünk a Télapó, 

Lord Runciman épp olyan jó!) 

Népszerű szudétanémet dal, 1938. augusztus 


1938. augusztus 3-án a párizs-prágai expressz percnyi pontosan, délelőtt 
negyed 12-kor haladt át a közép-európai nyári nap párás fényében a német 
határon, és bepöfögött Eger cseh határváros állomására. Egy első osztályú 
fülkéből alacsony, disztingvált külsejű, ritkuló ősz hajú férfi nézett ki 
érdeklődve az ablakon, gondosan megfigyelve környezetét. Halványszürke 
öltönyt viselt, kihajtott keménygalléros inggel, ami ilyen meleg nyári napon 
kissé feltűnő volt. Vámosok és útlevélvizsgálók jelentek meg a peronon, de a 
jeles vendéget nem várta hivatalos fogadóbizottság - sehol egy cseh miniszter 
vagy szudétanémet tisztségviselő. Holott éppen az állomással szemben állt a 
Victoria Szálló, a szudétanémet vezető, Konrad Henlein főhadiszállása, és az 
otthona is csak néhány kilométerrel északabbra, Asch határvárosban volt. 


A határátlépés formaságai nem sok időt vettek igénybe, és az első osztályon 
utazó öregedő férfi csakhamar ismét könyvébe merült. A vonat közben 
elhagyta Egert, és továbbhaladt a dimbes-dombos szudétaföldi tájban. A 
dombokat fenyvesek borították, amelyek között pisztrángoktól hemzsegő 
folyók törtek utat maguknak. Az aranyló kukoricaföldeken félig már 
betakarították a termést; a kis tavakban lármás gyerekek 


lubickoltak; a fehér falú, piros tetejű házikók csillogtak a déli napfényben. A 
következő megálló Marienbad fürdővárosa volt, egykor VII. Edward király 
kedvelt nyaralóhelye. Tőle északabbra terült el egy másik híres fürdőváros, 
Karlsbad (Karlovy Vary); ide látogatott el még a Nagy Háború előtt a fiatal 
Neville Chamberlain, hogy köszvényét kúrálja - ez volt az egyetlen alkalom, 
amikor a messzi Csehszlovákiában járt. Marienbad-ból továbbrobogott a vonat 
Pilsenen át, majd a Skoda lőszergyár magasba szökő kéményei mellett, 
amelyeket oly sóváran méregettek Berlinből a háborúra készülők. Egy ízben a 
vonat egy újabb, láthatatlan határon kelt át, amely a Szudétaföldet választotta el 
Csehszlovákia többi részétől; innentől az állomások nevét csak csehül írták ki. 
Egy órával később a vonat befutott a prágai Wilson pályaudvarra, , amelyet a 
háború utáni jó remények lázában az amerikai elnökről neveztek el", 

amiért közreműködött a csehszlovák állam létrehozásában! 


A vonatról, ahogy egy kritikus hajlamú brit megfigyelő feljegyezte, elsőnek 

, néhány úr és egy hölgy szállt le, az idegen földre lépő britek tudatosan 
felsőbbrendű modorával, poggyászhegyek kíséretében". Végül leszállt maga 
az előkelő látogató is, , görnyedt, tar fejű férfi, simára borotvált arcán 
csőrszerű orral, kezében aktatáskával".? Ő volt Walter Runciman, Doxford első 
Runciman vikomtja, felesége társaságában, aki a várakozó csehek 
megdöbbenésére hangosan panaszkodott a csehszlovákiai , bolsevik 
befolyásra".? Runciman a brit kormány hivatalosan kijelölt közvetítőjeként 
érkezett Prágába; ezt a tényt tükrözte a peronon összegyűlt fogadóbizottság is. 
A bizottság tagjai voltak a prágai főpolgármester, az elnök kabinetfőnöke, 
valamint a brit követ, Basil Newton, fején az Anthony Edén által divatba hozott 
széles karimájú puhakalappal." Egy másik, kisebb küldöttség hangsúlyozottan 
néhány lépéssel távolabb állt, és szemlátomást gyanakodva méregette a 

csehek képviselőit. Ernst Kundt és Wilhelm Sebekovsky Henlein 

Szudétanémet Pártjának legtekintélyesebb tagjai közé tartoztak, és a küldetés 
jelentőségét hangsúlyozandó, Newton feltűnő gesztusokkal mutatta be őket 

a peronon Runcimannek. Amikor a kíséret elhagyta az állomást, úton Prága 
legelegánsabb szállodájába, a Vencel térről nyíló Hotel Alcronba, Runciman 
átsettenkedett a félhomályon" - mormolta a The Daily Telegraph tudósítója, 
Eric Gedye egy cseh barátjának." 


Londontól idáig vezető útján Runcimant rendszeresen megszólították az 
újságírók, akik elsőnek szerettek volna interjút készíteni a brit közvetítővel. 


Ezért aznap este hatkor sajtókonferenciát tartott a szálloda éttermében, ahol 
mintegy háromszáz újságíró zsúfolódott össze a világ minden tájáról, hogy 
meghallgassák bölcs szavait. Runciman immár fekete öltönyt viselt az 
elmaradhatatlan keménygallérral, és minden eddiginél jobban hasonlított a 
liberális viktoriánus politikushoz, aki lélekben volt. Utat tört magának a 
sokaságon át, és felhágott a nem túl magas emelvényre, amelyet az utolsó 
pillanatban szállítottak át a helyiség túlsó végéből, mivel ekkor vették észre, 
hogy a vasárnapot szigorúan megtartó és antialkoholista főrendet 
máskülönben egy meztelen lány csíndús, kezét hívogatón kinyújtó bronzszobra 
előtt kellett volna lefényképezni. A rendezők diszkréten rámutattak, hogy az 
emelvényről, amely most az ajtó közelébe került, könnyebb lesz gyorsan 
távozni, ha netán a jelen lévő cseh újságírók belekötnének a hívatlan 
közvetítőbe. A híradósok ívlámpái fokozták a helyiség nyomasztó hőségét és 
feszültségét, Runciman azonban nyugodtan és csendesen szólította meg 
hallgatóságát. 


- Mindenki barátja vagyok, és senkinek sem ellensége - kezdte. -Megtanultam, 
hogy az állandó béke és nyugalom csak a kölcsönös egyetértés talaján jöhet 
létre. Sok minden szól a türelem gyakorlása mellett." 


Runcimannek nem kellett aggódnia személyes biztonságáért. Fogadtatását 
rokonszenv hatotta át, noha néhány cseh újságírónak nem tetszett, hogy a 
vendég túlzott lelkesedéssel köszönte meg a szudétanémet 

vezetők megjelenését a pályaudvaron. Másnap reggel a helyi újságok , A 
LORD MEGÉRKEZETT" főcímmel általában melegen méltatták a Runciman- 
misszió-nak elnevezett látogatást. A lelkesedés azonban korántsem volt 
egységes. William L. Shirer amerikai újságíró, a későbbi történész, a CBS 
rádió megbízásából Prágában tartózkodott, és aznap este kifejtette naplójában 
véleményét, miszerint Runciman utazásának célja, , hogy összeragassza a 
szerkezetet, és ha teheti, olcsón árusítsa ki a cseheket". A Héráid Iribüné 
egyik újságírója már osztogatta a lap egy korábbi cikkének másolatait: a cikk 
hírt adott Chamberlain megjegyzéseiről Nancy Astor immár hírhedtté 

vált ebédjén. Shirer véleménye az egész amerikai sajtóra jellemző volt. 
Mielőtt nyugovóra tért volna, még feljegyezte: , Runciman egész missziója 
bűzlik." 

A Runciman-misszió már jó ideje volt kihordás alatt. Legyünk méltányosak a 


lordhoz: ő nem áhítozott erre a megbízásra; még csak nem is fogadta 
örömmel. Halifaxben már június elején megfogant az ötlet, hogy amennyiben 
a cseh kormány és Henlein Szudétanémet Pártja közötti tárgyalások, amint az 
valószínűnek látszott, zsákutcába torkollnak, közvetítőt küld Prágába. Június 
16-án tudatta a kormány külpolitikai bizottságával, hogy egy előkelő 
személyiség közvetítői megbízását mérlegeli, és két nappal később 
megerősítette Newtonnak, hogy meg kívánja keresni a cseh kormányt, , vajon 
készek lennének-e elfogadni egy független brit szakértő szolgálatait a két fél 
esetleges összebékítése érdekében". Halifax mint korábbi indiai alkirály 
eredetileg egy indiai tartomány exkormányzóját tartotta legalkalmasabbnak a 
feladatra, Newton azonban ódzkodott ettől a kinevezéstől, amelyet szerinte 

, mindkét fél sérelmesnek találhatna". Azt felelte, sokkal előnyösebbnek 
tartana , valamilyen kiemelkedő személyt, akinek pártatlanságát és 
ítélőképességét mindkét fél szívesebben elfogadná" .? 

A nyár előrehaladtával nyilvánvaló lett, hogy a két fél megegyezésének 
reménye gyorsan fogyatkozik. Az úgynevezett , első terv", amelyet a cseh 
kormány terjesztett elő, teljes körű autonómiát juttatott volna Csehország, 
Morvaország és Szilézia történelmi tartományai új országgyűléseinek. Ezt 
Henlein tárgyalói visszautasították, azon a kézenfekvő alapon, hogy a 
szudétanémetek egyik országgyűlésen sem lennének többségben. Ugyanakkor 
a brit kormány egyre kétségbeesettebben igyekezett, hogy Benest 
engedményekre kényszerítse. , Őszintén remélem - írta Halifax a párizsi brit 
nagykövetnek -, hogy a francia kormány Őfelsége kormányánál semmivel sem 
kevésbé érzi majd fontosnak, hogy dr. Benesre haladéktalanul a lehető 
legnagyobb nyomást gyakorolja." Halifax hivatkozott a francia 
külügyminiszter egy korábbi figyelmeztetésére, miszerint ha a csehek 

, valóban észszerűtlenül viselkednek", hamar eljöhet az idő, amikor a franciák 
fontolóra veszik Csehszlovákiának tett ígéreteik visszavonását. , Úgy érzem - 
folytatta Halifax -, most elérkezett a pillanat, amikor ezen az alapon 
figyelmeztetni kell a csehszlovák kormányt."19 


Természetesen sem Nagy-Britannia, sem Franciaország nem tudhatta, hogy 
Hitler és Henlein magánjellegű megállapodása értelmében megegyezésre nem 
volt semmiféle kilátás, bármiféle jelentős engedményeket vállaltak is a csehek. 
Ők maguk egyre hevesebb méltatlankodás- 


sál reagáltak a brit magatartásra. Egy vezető külügyminisztériumi 
tisztségviselő elpanaszolta egy brit újságírónak, hogy Chamberlain , úgy 


kezeli államunk fejét, mintha nigger főnök volna valamilyen bajkeverő 
gyarmati törzs élén". A brit diplomáciai nyomás , egyre 

tűrhetetlenebbé válik". Prágában, vagyis a terepen egyedül Newton tanúsított 
igazi megértést a csehek előtt álló dilemma iránt. A nagykövet 

rávilágított: teljesen valószínűtlen, hogy Benesnek sikerül rábeszélnie a cseh 
közvéleményt, a hadsereget és a nem német politikai meggyőződés bármelyik 
árnyalatát olyan engedmények elfogadására, amelyek Henleint kielégítenék. 
Sürgette külügyminisztériumi megbízóit, hogy , tanúsítsanak rokonszenvező 
elismerést a cseh kormány iránt, amely eddig igen messzire menő és 
kétségkívül nehezen emészthető tanácsokat fogadott el, és újabban minden tőle 


telhetőt elkövetett".12 


Eközben az egyre magabiztosabb Henleinnek csak rá kellett erősítenie a 
nyomásra, következetesen hangsúlyozva, hogy éppen a csehek húzzák 
tudatosan az időt, és sem a tárgyalásokat, sem London nyomását nem veszik 
elég komolyan. Az örökké szolgálatkész Ward Price-nak adott interjújában 
figyelmeztetett, hogy a kormány előtt most három egyszerű választási 
lehetőség áll. Először is megad mindent a szudéta-németeknek, amit kérnek; 
másodszor népszavazást rendel el a Németországhoz való csatlakozásról, vagy 
pedig háborút indít. A harmadik választás, hangoztatta, , lenne a 
legegyszerűbb". Június 8-án megbízottai egy memorandumot nyújtottak át a 
kormánynak a karlsbadi követelésekről. E szerint Csehszlovákiát faji 
körzetekre osztanák, amelyek teljes függetlenséget élveznének, és 
folyamatosan beleszólhatnának a központi kormány ügyeibe. Valójában a 
Szudétaföldből ily módon független náci állam lenne. London nyomására a 
kormány elfogadta ezt vitaalapnak, de két rendszabály kapcsán megmakacsolta 
magát: elutasította, hogy a Szudétanémet Párt Volkstagja, azaz 
pártkongresszusa törvényhozói jogkört kapjon, és hogy Henlein 
ellenőrizhesse a helyi rendőrséget, azaz náci rohamosztagosokra bízza a 
Szudétaföld törvényes rendjét. Ehelyett a kormány további elképzeléseket 
javasolt, de Ernst Kundt, Henlein főtárgyalója egyik kompromisszumot a 
másik után vetette el, és a két fél közötti szakadék áthidalhatatlannak bizonyult. 


E nem sok jót ígérő háttérhez képest állította össze Halifax a maga listáját a 
közvetítői feladat megfelelő jelöltjeiről. Június 29-én jött el az 


ideje, hogy először beszélgessen el Runcimannel, miután meggyőzték róla, 
hogy főrendtársát a maga , széles körű és változatos tapasztalatai tiszteletet 
parancsoló múlttal ruházzák fel". Ugyanakkor aggasztó figyelmeztetésben is 


részesült, miszerint a lordot , valakinek el kell kísérnie, és az illető végzi majd 
el a munka oroszlánrészét".1§ Runciman, az Észak-kelet-Angliából származó 
hajóépítő mágnás az első világháború előtt miniszter volt Campbell- 
Bannerman, valamint Asguith liberális kormányaiban, és ekkoriban 
mindörökre ellenségévé tette Lloyd George-ot: a korábbi miniszterelnök egy 
ízben azt mondta róla, hogy , még messziről is lezuhanna tőle a hőmérő". Az 
1931-es választáson nemzeti liberálisként indult, és a megválasztott nemzeti 
kormányban kereskedelmi miniszterként vett részt. Amikor azonban 
Chamberlain 1937 májusában miniszterelnök lett, Runcimannek csak helyettesi 
posztot ajánlottak, ő pedig mélyen megbántva, bár vikomti ranggal a 
tarsolyában, kilépett a kormányból. 


Runciman első reakciója a súlyos kételkedés volt, mind a misszióra való saját 
alkalmasságát, mind az egész misszió életképességét illetően. Június 30-án 
írásban utasította vissza Halifax ajánlatát, találóan rámutatva, hogy , egy 
szabadon engedett nagykövet ritkán ér el sikert".1€ Halifax azonban nem 
törődött bele a vereségbe, és egészen skóciai üdülőhelyéig bombázta 
sürgönyeivel Runcimant. Végül július 16-án, egyórás, Cadogant, Sargentet és 
Stranget is mozgósító külügyminisztériumi érvelés és győzködés után 
jelenthette Newtonnak, hogy Runciman vállalta a megbízatást, azzal az egyetlen 
feltétellel, hogy csak akkor utazik, ha , mindkét fél hajlandó fogadni, és teljes 
egészében kifejti előtte a maga álláspontját".!" A lord azonban továbbra is 
mély szkepszissel viseltetett az egész terv iránt. 


- . Felfogtam - közölte Halifaxszel -, hogy ön egy kis csónakban tesz ki az 
Atlanti-óceán kellős közepén. 


A külügyminiszter néhány pillanatig gondolkodott. 
- . Hát pontosan ez a helyzet - mondta aztán.!9 


Ha Runcimannek még maradtak kétségei, tartozunk az igazságnak azzal, hogy 
megjegyezzük: egyetlen érintett sem volt elragadtatva. Amikor Newton július 
20-án jelentkezett Benesnél, hogy tájékoztassa, az elnököt , szemlátomást 
megdöbbentette és feldúlta a hír, kivörösödött, és a kétórás beszélgetés végére 
sem nyerte vissza teljesen a nyugalmát". A javaslat, figyelmeztetett Benes nem 
minden alap nélkül, súlyosan , érinti az ország szuverenitását, nagyon komoly 
válságot idézne elő, és akormány lemondásához vezethetne". A csehek 
kifogásait végül nyers fenyegetéssel szerelték le: ha Benes továbbra is ellenáll, 


a brit kormány a nyilvánosság elé viszi az ajánlatot csakúgy, mint a csehek 
nemleges válaszát. A Szudétanémet Párt vezetősége tartózkodott a nyilvános 
véleménytől, noha Kundt biztosította Newtont, hogy pártja , üdvözölné a 
helyzet minden olyan objektív vizsgálatát, amely valamilyen úton-módon 
pozitív eredményhez vezetne". Berlinben Ribbentrop igencsak zokon vette, 
hogy , a nyilvános bejelentés megelőzte a német kormány tájékoztatását","! és 
később vitriolos levélben tudatta Halifaxszel, hogy , a birodalmi kormány nem 
vállal semmilyen felelősséget Lord Runciman fáradozásaiért, akár sikerrel 
járnak, akár nem".?? Berlinben Henderson sem állhatott ellen az alkalomnak, 
hogy újólag kifejtse a maga előítéleteit. , Nem irigylem Lord Runcimant a 
vállalt nehéz és hálátlan feladatért - írta Halifaxnek. - A csehek fafejű népség, 
és Benes az egyik legfafejűbb köztük." 


Július 26-án, miután a News Chronicle kiszivárogtatta az ügyet, Chamberlain 
nagy sebbel-lobbal jelentette be az Alsóháznak, hogy Runciman valóban 
Prágába utazik, noha a lord által szabott feltétel, hogy mindkét félnek el kell őt 
fogadnia, még korántsem teljesült. Chamberlain először kénytelen volt tagadni 
, a szóbeszédet", miszerint , Nagy-Britannia rán-cigálja a cseh kormányt", 
holott a kifejezés, ha nem is volt valami kifinomult, pontosan jellemezte a 
májusi válságot követő brit magatartást." Ezután a miniszterelnök 
szemérmetlenül hazudott a Háznak, azt állítva, hogy Runciman ,,a csehszlovák 
kormány kérésére" keresi fel Prágát. Méltatta Runciman személyes 
alkalmasságát a feladatra, kiemelve , félelmet nem ismerő természetét, 
mentességét minden előítélettől, makulátlan tisztességét és pártatlanságát". 

, Szigorúan független maradna Őfelsége kormányától", és , csak a maga 
személyes minőségében járna el". Végül rámutatott, hogy Runciman 

, semmilyen értelemben nem lesz döntőbíró", inkább ,,a tisztázás és a 
közvetítés" lesz a feladata, vagyis olyan szerepet tölt majd be, amelyben nagy 
gyakorlata van, , mint olyan férfinak, aki kiszáll a helyszínre, hogy segítsen 
egy sztrájk elsimításában".?? 

Ami üzleti tevékenységét illeti, Runciman valóban elismert szakembere volt az 
ipari konfliktusok elegyengetésének, bár a legkevésbé sem tudható, mit 
kezdene a cseh kormány országa puszta létének az ipari kapcsolatok száraz 
nyelvén való leírásával. Chamberlain talán tisztában volt jelöltje esetleges, még 
parázsló neheztelésével, ezért írta másnap Runcimannek, hogy , ki kell 
mondanom, mennyire csodálom bátorságát és közösségi szellemét, amiért 
ilyen nehéz és kényes feladatot vállár".2" Mindenesetre a cseheket e meleg 


szavak ellenére bizonyára érdekelte volna, hogy Chamberlain, még mielőtt 
miniszterelnök lett, és kirúgta volna barátját, akit állítólag , nagyon kedvelt", 
Runcimanről így nyilatkozott: , Nem valami értékes kolléga a kormányban, 
mert ritkán nyitja ki a száját", és különben is , lusta" 27 Runciman ekkor 
hatvannyolc éves volt, Chamberlainnél egy évvel fiatalabb (és , hasonló lelkes 
híve a kihajtott keménygallérnak"7§), de látszott, hogy politikai karrierjének 
immár bealkonyult. Emellett egészsége is észrevehetőn hanyatlott, külseje 
pedig felváltva adott okot aggodalomra és élcelődésre. , Hallgatag, keskeny 
ajkú emberke, akinek kopasz feje olyan kerek, hogy elformátlanodott 
tojásra emlékeztet" - így írta le Runcimant Shirer, amikor az Prágába 
érkezett.?? 


Chamberlain bejelentése határozottan langyos fogadtatásra talált. A News 
Chronicle, amely elsőként fecsegte ki a történetet, azt panaszolta, hogy , senki - 
cseh vagy német pedig végképp nem ad majd hitelt Mr. Chamberlain 
mézesmázos megnyugtatásának, miszerint a brit kormánynak az égvilágon 
semmi köze Lord Runciman sikeréhez vagy kudarcához".9 Még a 
Beaverbrook tulajdonában lévő, megbékéléspárti Evening Standard is feltette a 
kérdést, , vajon muszáj volt-e a brit kormánynak egyáltalán rábeszélnie a cseh 
kormányt erre a találkozóra, olyan feltételekkel, amelyeket ennyire könnyű 
félreérteni, és olyan cél érdekében, amelyet ennyi bonyodalom terhel"?! 
Ugyancsak hűvösen reagáltak Runciman régi politikai ellenfelei, például 

Leó Amery. , Még nem tudom eldönteni - tűnődött szarkasztikusán -, 

hogy Runciman tanácsadónak és közvetítőnek való kijelölése komikus-e vagy 
zseniális húzás. Könnyen lehet, hogy nyájas és legyőzhetetlen tudatlansága és 
alkalmatlansága, amelynek következtében a két fél érzelmeit és törekvéseit 
még csak felfogni sem képes, hozzájárulhat a kedélyek lehűtéséhez."? 


,; MEGKÖNNYEBBÜLÉS" - harsogta világgá a The Observer hatalmas betűs 
főcíme július 31-én, hírneves szerkesztője, az ismert megbékéléspárti J. L. 
Garvin által aláírt cikk fölött. 


Ha a nemzet jogosan csomagol össze felszabadult lélekkel a vakációra, ennek 
nemcsak az az oka, hogy Lord Runciman elkötelezetten indul a béke 
zarándoklatára a viszályok küzdőtere felé. Van ennek szélesebb és biztosabb 
alapja is. A zarándoklat eredeti és vakmerő ötlete magától a miniszterelnöktől 
származik. 


Valóban vakációs hangulat honolt a Whitehallban, amikor Chamberlain 


becsomagolta horgászfelszerelését, hogy eleget tegyen az első, de később 
egyre gyakoribb meghívásnak, amelyet skót nagybirtokosoktól kapott. Már 
alig várta, hogy kipihenhesse magát. , Magam is csodálkozom, milyen jól 
bírom a megerőltetést - írta nővérének -, mert megállnom nem nagyon 
lehet." Sajnálatos módon alig egy napot töltött a folyón a westminsteri 
herceg társaságában az Invernesstől északra fekvő Lochmore-ban, amikor 
heveny orrmelléküreg-gyulladás tört rá. Olyan erős fájdalmai voltak, hogy 
félbe kellett szakítania üdülését, és kénytelen volt visszatérni Londonba 
szakorvosi kezelésre. , Nagyon szomorúan hallottam, hogy vissza kellett térnie 
Londonba az orra kezelésére - fejezte ki részvétét a király. - Ez nagyon 
fájdalmasnak és kellemetlennek ígérkezik." VI. György kifejezte reményét, 
hogy mindez nem hátráltatja Chamberlainnek a hónap végén esedékes 
balmorali látogatását. , A német magatartás - zárta sorait bravúros királyi 
understatementXev - valóban aggodalomra ad okot." 

Augusztus 4-én, napra pontosan huszonnégy évvel az után, hogy Nagy- 
Britannia belépett az első világháborúba és Lord Runciman prágai 
megérkezésének másnapján a brit közvetítő kedvetlenül látott munkához. A 
pompás nyári nap perzselő melegében - árnyékban is több volt harmincöt 
foknál - zsakettet és cilindert öltött, majd elindult, hogy 

udvariassági látogatásokat tegyen a cseh kormány tagjainál. Először a Várba, a 
Hrad-zsinba ment, amely háromszáz éven át volt a csehek fölötti német Habs- 
burg-uralom központja; a Szent Vitus-székesegyház magas tornyai uralták a 
városképet. Amikor autója, amelyet rendőrségi motorkerékpárok menete 
kísért, begurult az udvarra, bizonyára felfedezte Csehszlovákia Versailles-ban 
nehezen kivívott függetlenségének egy szembeszökő jelét. 


Az előtte tisztelgő őrök nem a cseh hadsereg előírásos khakizöld egyenruháját, 
hanem a francia, az olasz és a cári orosz seregek első világháborús 
uniformisait viselték: a felsorolt országok külföldi légióiba osztották be a 
cseheket, hogy szembeszálljanak korábbi német uraikkal. 


Runcimant elsőként az elnök, Edvard Benes fogadta nagy belmagasságú 
dolgozószobájában, amelynek padlótól a mennyezetig érő ablakai az alanti 
völgyben kanyargó Moldva folyóra néztek. A nagy műveltségű elnök, aki 
Prágában és Párizsban végezte tanulmányait, csendes, tudósnak látszó férfi 
volt, aki a fennhéjázás minden külső jelét kerülte. Az első világháború nagy 


részét párizsi emigrációban töltötte, egyike volt a cseh függetlenségi 
mozgalom legfőbb szervezőinek, majd azon munkálkodott, hogy Nagy- 
Britannia és Franciaország elismerje a független Csehszlovákiát. Az új állam 
első elnökének, Tomás Masaryknak, az alapító atyának a társaságában ő 
képviselte Versailles-ban Csehszlovákiát mint külügyminiszter. 1935 
decemberében ő lett a betegeskedő - és 1937-ben elhunyt - régi barát, Masaryk 
utóda, és bár hét háborús évet emigrációban töltött, 1948-ig ő maradt 
Csehszlovákia elnöke. 


Benes meglátogatása után Runciman a miniszterelnöknél, a szlovák 
nemzetiségű dr. Milan Hodzánál tette tiszteletét, aki a háború előtt a szlovák 
kisebbséget képviselte a magyar parlamentben, és ennek megfelelően mentes 
volt a cseheknek a németek iránti természetes ellenszenvétől. Köztudott volt, 
hogy pártolja a Henleinnel kötendő kompromisszumot. , A zömök, jól öltözött, 
precíz embert, aki csiptetőt viselt, és erős álla makacsságról tanúskodott, bárki 
sikeres bankigazgatónak hihette volna/?f Runciman harmadik délelőtti 
látogatása dr. Kamii Krofta külügyminiszternek, Benes szoros szövetségesének 
szólt, aki hatvanöt évesen a prágai egyetem történelem tanszékének 
professzori állásáról mondott le, hogy Masaryk halálát követően belépjen a 
kormányba. Beneshez hasonlóan Krofta is visszahúzódó, minden 

feltűnést kerülő életmódot folytatott, hivatalában, a Czernin-palotában, 

amely azelőtt Czernin grófnak, az első világháború osztrák 
külügyminiszterének az otthona volt, higgadtan, zajtalanul végezte munkáját. 
Korábbi fenntartásaik ellenére nyilvánvaló volt, hogy a felsorolt 

miniszterek kétségbeesetten szerettek volna minden lehetséges módon 
együttműködni Runcimannel, akit azonban ez a helyzet zavarba hozott. 

, Önként tárult fel előttem minden ajtó - írta aznap este Halifaxnek -, és én 


nagyon kényelmetlenül érzem magam, mivel mind hajlanak rá, hogy túl sokat 
várjanak." 


Ezen az estén Runciman visszament az Alcron Szállóba, ahol lefoglalta 
beszélgetéseihez a hotel nagy társalgóját, és hosszas megbeszélést tartott a két 
szudétanémet vezetővel, Kundttal és Sebekovskyval. Henlein maga nem jelent 
meg; nem volt hajlandó Prágába utazni. Közölte, hogy Runcimannel csak 
akkor találkozik, ha a brit közvetítő a Szudétaföldön keresi fel. Ez a hosszúra 
nyúlt első kapcsolatfelvétel, amely annyira eltért a cseh minisztereknél tett 
rövid udvariassági látogatásoktól, megadta a következő hetek alaphangját, és 

lordot egész csehszlovákiai tartózkodása alatt nyomasztotta a gáncsoskodás, 
hogy , a henleinistákkal való találkozások hosszúak és elmélyültek, míg a 
kormánnyal való megbeszélések rövidek és határozottan hűvösek voltak". 


Runcimant egy tanácsadókból álló csapat kísérte el Prágába, amelynek 
összetétele meghazudtolta Chamberlain bizonykodását, miszerint a misszió 
független a kormánytól. A csapatot Frank Ashton-G watkin, a 
külügyminisztérium gazdasági szekciójának főnöke vezette - ő 

elismert szakértője volt a kereskedelmi tárgyalásoknak, és Runcimant még 
mint kereskedelmi minisztert ismerte meg.? A baj csak az volt, hogy 
egyiküket sem látták el hivatalosan megfogalmazott hatáskörrel, és Halifax 
is fukarkodott minden konkrét meghatalmazással; éppen csak arra 
figyelmeztette elutazása előtt Runcimant, hogy , ne tegyen semmi olyat, 

ami még jobban elkötelezné országunkat INagy-Britanniát], hogy német akció 
esetén lépnie kelljen"."9 Még abban az esetben is, ha Runciman 

több rokonszenvet kívánt volna tanúsítani a cseh ügy iránt, ez a 
megfogalmazás szinte bizonyosan visszatartotta volna. A helyzet úgy festett, 
hogy már a Benessel való első rövid találkozás után gyorsan felmérte, hogy 
az elnök , nem sok megértést vagy empátiát mutat a csehszlovákiai németek 
iránt"! Geoffrey Pető, egy korábbi konzervatív képviselő, aki feleségével 
együtt elkísérte a küldöttséget, még brutálisabban fogalmazott. Alig 
háromnapos prágai tartózkodás után azzal döbbentette meg a cseheket, hogy 
egy német diplomatának megjegyezte: , Nagyon is megérti, miért viseltetik a 
Szudétanémet Párt ellenszenvvel a zsidók iránt." 


Kétségessé tette Runciman elfogulatlanságát az is, hogy szemlátomást nem 
tudta megérteni: nemcsak Henlein és a Szudétanémet Párt 


képviseli a csehszlovákiai német közvéleményt. A mérsékelt szociáldemokrata 
pártot ugyan igencsak megszorongatták az 1935-ös választásokon, de azért 
még létezett, és Wenzel Jaksch személyében fiatal és vonzó vezetője volt. Első 
prágai napján Runcimant megkérdezte egy ott élő brit újságíró, hogy 
szándékában áll-e megbeszéléseket folytatni a szociáldemokratákkal. Válasz 
helyett a brit közvetítő , érteden képet vágott", mintha , addig a percig halvány 
sejtelme sem lett volna" a létezésükről, majd annyit mondott, hogy , eddig nem 
léptek kapcsolatba velem?" §? Amikor végre rászánta magát a találkozásra, 
akkor az - Jaksch szerint - nem sikerült valami jól. 


Lord Runciman hangsúlyozta, hogy mi, szociáldemokraták Henlei-nékhez 


viszonyítva csak kis párt vagyunk. Elmondtam neki: a mi problémánk az, hogy 
a béke és a szabadság pártja vagyunk, és ezek az eszmények manapság nem túl 
népszerűek, így hát nem versenyezhetünk igazán sikeresen az olyan pártokkal, 
amelyek nem hisznek ezekben az eszményekben.t 


Augusztusban fojtogató hőség volt Prágában, Lord és Lady Runciman tehát 
érthető módon alig várták, hogy a hétvégéken elmeneküljenek a nagyvárosból, 
és élvezzék a cseh vidék friss levegőjét. Vendéglátóikat azonban nem valami 
szerencsésen válogatták meg. , Sok középosztálybeli, de eltérő meggyőződésű 
összeköttetésekkel rendelkező gazdag liberálishoz hasonlóan - idézte fel sok 
évvel később Harold Macmillan -Runcimant is sajátosan vonzotta az 
arisztokrácia. Hétvégéit ezért az előkelő osztrák nemesség, a régi osztrák 
birodalom túlélőinek kastélyaiban töltötte, azok között, akik szívük mélyén 
soha nem fogadták el hazájuknak Csehszlovákiát."!? Az ország nagybirtokai 
többnyire a Szudé-taföldön terültek el, és a német ajkú nemesség tulajdonában 
voltak; ezek az urak visszavágytak a bécsi uralom idejébe, és nehezteltek a cseh 
kormányra, amiért elvesztették hatalmukat és presztízsüket. Runciman második 
csehszlovákiai hétvégéjét Ulrich Kinsky hercegnek, a Szudéta-német Párt 
tagjának Brünn melletti kastélyában töltötte. A prágai német ügyvivő büszkén 
jelentette Berlinnek, hogy a párt , politikai gárdát" tartott fenn a helyszínen, 
hogy tárgyaljanak Runcimannel, sőt , volt egy társasági gárda is Ulrich Kinsky 
herceg, a gazdag nagybirtokos vezetésével"."§ 


Úgy látszik, Runcimannek egyszer sem jutott eszébe, hogy a csehek szemében 
jó esetben tapintatlanságnak, legrosszabb esetben PR-kataszt-rófának tűnhetett, 
ha hétvégeken részben a német arisztokráciával, részben a vendégnek álcázott 
szudétanémet vezetőkkel komázik. 

Noha nagy elfoglaltsága miatt Prágában nem találkozhatott Runciman-nel, 
Henlein augusztus 5-én Zürichbe utazott, hogy fura titkos találkozót 
bonyolítson le Malcolm Christie brit diplomatával és volt repülőezredessel, 
akiről azt mondták, hogy , szakasztott olyan, mintha John Buchan valamelyik 
könyvéből lépett volna elő". Christie az Aacheni Egyetem diákja volt, és ott 
ismerkedett meg Göringgel, majd az első világháborúban a Királyi Légierő 
pilótájaként katonai érdemkereszttel tüntették ki. Ezután légügyi attaséként 
szolgált először Washingtonban, majd 1927 és 1930 között Berlinben; ekkor 
azonban az üzleti karriert választotta. Idővel Sir Róbert Vansittart beszervezte 


magánjellegű hírszerző szolgálatának egyik vezető tagjává, és Christie, aki 
diszkréten működött a német-holland határ mentén lévő otthonából, üzleti 
vállalkozásának fedezékében könnyedén mozgott a náci párt hierarchiájának 
vezető berlini rétegeiben. Roppantul élvezte munkájának , köpenyes-kardos" 
jellegét; legbizalmasabb ismerősei között tarthatta számon Göringet, 

valamint Göringnek mint birodalmi légügyi miniszternek a helyettesét, 

Erhard Milch tábornokot. 1936-tól folyamatosan látta el Vansittartot hírszerzői 
anyaggal, elsősorban a Luftwaffe újrafegyverkezési 

programjával kapcsolatos, Milchtől származó értesülésekkel."" 


Christie jól ismerte mind Henleint, mind a Szudétaföldet. Amikor Henlein 
1935-ben Londonba látogatott, ő , egyengette az útját": megszervezte 
programját, és kieszközölte számára a megtisztelő meghívást, hogy a Chatham 
House-ban beszédet tartson."? Bemutatta Vansittart-nak is, aki ekkor még a 
külügyminiszter állandó helyettese volt. , Rendkívül kedvező benyomást kelt - 
jegyezte fel Vansittart a szudétanémet vezetőről. - Mértékletes, tisztességes és 
jó szemű embernek mondanám. Őszintesége, határozottsága bizalmat ébreszt." 
Amikor Henlein biztosította, hogy a szudétanémetek nem kívánnak a Reichhez 
tartozni, Vansittart ezt szűrte le: , Azt hiszem, igazat mond.""9 A megbékélés ily 
ádáz 


ellenfelének a támogatása rendkívül becses volt Henlein számára. Van-sittartot 
eközben egy másik közvetítő is meghódította, nevezetesen Max Hohenlohe- 
Langenburg német-cseh herceg, , több nagybirtok tulajdonosa, akinek angliai 
neveltetése és kifogástalan modora érthető módon nagy hatással volt a 
diplomatákra, akikkel találkozott". 1938 májusában Vansittart megpróbálta 
rábeszélni Chamberlaint a Hohenlohéval való megismerkedésre, azzal az 
indokkal, hogy az arisztokrata , Hen-leinre is befolyással lehet";?? és a jelek 
szerint soha senki nem jött rá, hogy Hohenlohe, akárcsak hercegnő névrokona 
(bár semmilyen rokonság nem volt köztük), valójában , az egyik legügyesebb 


náci ügynök volt"! 


Hohenlohe részt vett az augusztus 5-i zürichi találkozón is, amikor Henlein 
végre felhagyott minden színleléssel, és meghökkentő tirádát adott elő 
Csehszlovákia ellen, amely , gazemberek és bűnözők állama (...), elvetélt 
állam". Komédiázásnak nyoma sem volt többé. Henlein felhívta a figyelmet: itt 
az ideje, , hogy megfosszuk a briteket az illúziótól, hogy egy cseh szuverenitás 
alá tartozó társult államban stabilitás jöhet létre". Itt már nemcsak a 
szudétanémetek jogairól van szó, hanem a végső csatáról, , Németország 


kontra Csehszlovákia". Hosszú távon, jelentette ki, , Németország nem viselhet 
el ilyen tályogot a testén (...) Ha Anglia azt hiszi, hogy ezt az államot, ha törik, 
ha szakad, védelmeznie kell, akkor Anglia lesz a felelős a konfliktus 
kiterjedéséért".?? A találkozóról Vansit-tartnak írott jelentésében Christie 
mérsékeltebb nyelvet használ, de felhívja a figyelmet, hogy Runciman, 

, bármilyen előkelő és tapasztalt férfiú, megmaradt vérbeli angolnak, 
jellegzetes angol észjárással, amely (...) nem képes áthatolni a félrevezető 
nyilatkozatok ködén".?? Henlein továbbra sem volt hajlandó találkozni vele, és 
tárgyalóit kifejezetten arra utasította, hogy a találkozást addig halogassák, 
ameddig csak lehet. 


A Szudétanémet Párt tárgyalási taktikája egyszerű volt. Teletömték ,,a briteket 
információval és bőséges bizonyító erejű dokumentációval", közben azonban 
minden lehetőséget kihasználtak, amely a cseheket hátrányos megvilágításba 
helyezi." Gyakran jelentek meg az Alcron Szállóban vaskos, többnyire 
kétnyelvű, angol és német dokumentum-kötegekkel felszerelve, és 
ragaszkodtak hozzá, hogy ezeket hajnalig ma-gyarázgassák. Runciman számos 
sürgönyt is kapott a Szudétaföldről, amelyeket a Szudétanémet Párt gondosan 
összehangolt; mind tiltakoztak a szenvedések ellen, amelyeket a csehek igája 
alatt el kell viselniük, 


és rendre meghívták Runcimant, legyen szemtanúja az üldöztetésnek. 
Jellegzetes incidensre került sor augusztus 7-e éjjelén, a Szudétaföld 

egy Gasterwald nevű, távoli erdei falujában. Egy fiatal német favágót, 

Henlein lelkes hívét a helyi kocsma előtt egy részeg dulakodásban halálra 
szur-kálta egy másik német, aki szociáldemokrata volt. A német sajtó 

kéjjel vetette rá magát az esetre. Noha mindkét fél német volt, az ügyben a cseh 
brutalitás újabb példáját mutatták fel. Az áldozat temetését jelentős 
propagandaeseménnyé fújták fel, náci felvonulással, zokogó anyával és a 
koporsó előtti szónoklattal, amelyet Henlein keményvonalas helyettese, Karl 
Hermann Frank tartott. 


, Bármily furcsa - jelentette augusztus 10-én Runciman a 
külügyminisztériumnak, némi, nála ritkaságszámba menő humorral Henlein 
nem bukkant fel, noha itt kell lennie valahol Csehszlovákiában." 

Tudta azonban, hogy semmivel sem jutott közelebb a két fél közti 
megegyezés kialkudásához, és a felelősség egyre súlyosabban nyomasztotta. 
, A siker - vallotta meg - azon múlik, háborúzni akar-e a Führer, vagy sem." 


A jelenlegi válság megindító oldala, hogy az itteni egyszerű emberek és, mint 
hallom, a másutt élők is bennem és a missziómban látják a békekötés egyetlen 
reményét. Sajnos nem fogják fel, milyen gyengék a szankcióink, és rettegve 
várom a pillanatot, amikor rájönnek, hogy semmi sem mentheti meg őket. 
Iszonyatos csalódás lesz. 


Még csak egy hetet töltött Prágában, de máris szükségét érezte, hogy feltegye 
Halifaxnek a kérdést: , Véleménye szerint meddig kell tartanom a frontot?" 
Remélte, hogy ha kitörőben lenne az ellenségeskedés, legalább , kap majd 
valami figyelmeztetést".?" Miután két hétig eredménytelenül tárgyalt a 
Szudétanémet Párttal és a cseh kormánnyal, a megbeszélések holtpontra 
jutottak, és augusztus 17-én Kundt felhívta a figyelmét, hogy , népünk, amely 
az Ön részéről a jóakarat semmilyen jelét nem észlelte, hamarabb ki fog 


fogyni a türelemből, mint mi".§ 


Runciman végül úgy látta, a további előrehaladás érdekében személyesen 
Henleinnel kell összeülnie. Sietősen már másnapra összehozták a találkozót a 
Rothenhaus-kastélyban, amely Hohenlohe herceg tulajdonában volt, és 
Komotau közelében, a német határtól mindössze 24 kilométerre állt. 
Runcimant a kocsi a Szudétaföld hegyei közé röpítette, 


Bismarck szavaival , egy erődbe, amelyet Isten épített Európa szívében". A 
konvoj éppen déli tizenkettő előtt kanyarodott rá a kastély széles felhajtóágára, 
ahol Hohenlohe herceg vadőreiből verbuvált díszőrség köszöntötte őket; tagjai 
horogkeresztes jelvényt viseltek hajtókájukon, és náci üdvözléssel fogadták 
Runcimant. Tíz perccel később ugyanők még lelkesebben fogadtak két 
száguldó, nyitott tetejű kocsit, amelyben Franck, Kundt és maga Henlein ült. 
Geoffrey Cox, a Daily Express munkatársa felidézte, hogy Henlein barna 
sportzakója és szürke flanelnadrágja őt , egy üdülő angol banktisztviselőre" 
emlékeztette. 


Noha Runciman mindent elkövetett, hogy a találkozót titokban tartsa, a sajtó 
már Prágától saját konvojban követte őket, most azonban a főkapu előtt 
rekedtek magukra utalva. Sajnálatos módon, de jellegzetes brit modorban sem 
Runciman, sem küldöttségének tagjai nem követtek el semmit annak 
érdekében, hogy jó pontokat szerezzenek a világsajtó Prágába menesztett 
népes küldöttségénél. Napi kommünikéik rövidek voltak, és csak a tényekre 
szorítkoztak; különösen Ashton-Gwatkin nem tudta elrejteni az újságírókkal 
szembeni , szófukar megvetését", amellyel leginkább az amerikai 

megpillanthatták Hohenlohe herceget és vendégeit, amint a nyári napsütésben a 
kastély teraszán szürcsölgetik kávéjukat, miközben kissé disszonáns módon a 
gondozott pázsiton gyerekek és kutyák hancúroztak. Hohenlohe vadőrei ezalatt 
szürke egyenruhás szudétanémet rohamoszta-gosokkal kiegészülve 
gondoskodtak a sajtó féken tartásáról, bár a német és szudétanémet újságírókat 
beengedték a kastély belső udvarába. A jelenet Coxot , a clivedeni stílusra" 
emlékeztette, , a vidéki kúriák diplomáciai művészetére, amelyet most nagy 
szakértelemmel Közép-Európára alkalmaztak".?" 


Runciman és Henlein öt órán át tárgyaltak; tolmácsként Hohenlohe és Ashton- 
Gwatkin működött közre. Az utóbbi szerint Henlein semmiféle új javaslattal 
nem állt elő, és ragaszkodott hozzá, hogy a Karlsbad-ban beterjesztett nyolc 
követelése hiánytalanul teljesüljön. 


A csehszlovákiai németeknek, mondotta, meg kell védeniük otthonukat, 
megélhetésüket és gyermekeik jövőjét a félelmetes cseh nyomulástól, 
amelyet a kormány ösztönöz és támogat. 


Egyszersmind megismételte immár jól ismert, de minden ízükben képmutató 
kijelentéseit, miszerint a népszavazásnál jobban örülne egy tárgyalásos 
megegyezésnek, továbbá meg kívánja őrizni Csehszlovákia határait, és a 
jövőben is mérsékletre fogja buzdítani követőit. , Attól tart azonban - 
figyelmeztetett -, hogy fogyóban az idő", és a zord télre való kilátásra mint 
további nehézségre tekintettel az ő helyzetét hamarosan saját népe 
fenyegetheti.7? Henleinnek a találkozóra vonatkozó saját feljegyzései rögzítik: 
Runciman azt legalább megtagadta, hogy mindent, ami elhangzott, 
készpénznek vegyen. Amikor Henlein azt állította, hogy a cseh kormány , a 
szudétanémetek kiirtására és otthonaik lerombolására" törekszik, és 

, legmagasabb politikai és katonai köreik háborút akarnak", Runciman 

, Csodálkozva" nézett rá, és azt tudakolta, miféle bizonyítékokkal tudja 
alátámasztani állítását. Amikor pedig Henlein lefestette a szudétanémetek 
állítólagos nehéz helyzetét, Runciman szárazon azt felelte, hogy , átmenetileg 


mindenütt bajok vannak a gazdasággal, még Angliában is".?? 


Délután hatkor Runcimant nagy sebességgel elvitte az autó, és hamarosan 
Henlein is követte. Ashton-Gwatkinre hárult, hogy tájékoztassa a nem német 
sajtót, ő azonban ehelyett egy semmitmondó kétsoros közleményt bocsátott ki, 
megerősítve, hogy a találkozóra sor került, és Henlein kifejtette nézeteit 
Runcimannek. Az újságírók között, akik hat órán át várakoztak, elszabadultak 
az indulatok, és Walter Kerr a New York Héráid Iribune-tóv mindannyiuk 
nevében megkérdezte, hogyan szerkesszék meg beszámolóikat további 
információ nélkül. , Használják a fantáziájukat" - vágott vissza Ashton- 
Gwatkin. Amikor elhangzott az újabb panasz, miszerint a német tudósítók és 
fotósok szabadon mozoghattak a kastély udvarában, Ashton-Gwatkin ismét 
dühösen elhárította a tiltakozást. , Szerencsésnek kellene mondaniuk magukat, 
amiért egyáltalán a kastély területére léphettek" - válaszolta." Nem meglepő, 
hogy a történelem oly keményen ítélte meg a Runciman-missziót, hiszen 

a legtöbbet azok a brit és amerikai tudósítók írták róla, akiket e célból küldtek 
a helyszínre. 


Néhány nappal később, augusztus 22-én Ashton-Gwatkin folytatni akarta a 
Rothenhaus-kastélyban lezajlott megbeszélést, és ismét a Szu-détaföldre 
hajtatott, hogy meglátogassa Henleint Marienbadban, ahol a Szudétanémet Párt 
politikai bizottsága éppen összegyűlt. Tárgyalásuk 


során Henlein alaposan megtévesztette a britet, aki készpénznek vette a 
szudétanémet vezető tagadó válaszait. 


Henlein tagadta, (1] hogy ő diktátor volna; (2) hogy a legkevésbé is 
egyetértene a német nácik , terrorjával"; (3) hogy valaha is eltűrné a zsidók 
elleni uszítást (, Judenhetze"); (4) hogy politikai totalitarizmusra törekedne, 
vagy bármilyen egyéb akcióra, amely eltér az ellenfelek és az ellenzék 
tisztességes kezelésétől.! 


Henleinnek a találkozóról készült jegyzetei ismét jóval többet árulnak el, mint 
a hivatalos brit jelentés. Ashton-Gwatkin oly kevéssé fogta fel a helyzet 
realitását, hogy szemlátomást komolyan azt javasolta: küldjék el a , mérsékelt" 
Henleint Hitlerhez békét szerezni. Megkérdezte, , hajlandó lenne-e Henlein 
megszondázni Hitlert, hogy vajon kívánatosnak tartana-e egy személyes 
találkozót Nagy-Britannia képviselőivel"??? , Kedvelem őt - tudatta végül 
Ashton-Gwatkin egy külügyminiszté-riumi feljebbvalóinak szánt jegyzetben. - 
Határozottan állíthatom, hogy abszolút tisztességes fickó."?? 


Augusztus 24-én Ashton-Gwatkin néhány napra visszatért Londonba, hogy 
tájékoztassa Halifaxet, és további utasításokat kérjen. Halifax rövid úton 
elintézte a komolyan hangzó javaslatot, hogy Henleint brit békekövet- 
pótléknak használják. Meg is dorgálta Runcimant: , Meglepett a javaslat, hogy 
Henlein bármilyen úton-módon Őfelsége kormánya nevében szólaljon meg, 
akár az Ön missziója, akár egy angolnémet egyezség tárgyában. (...) Egyáltalán 
nem lenne helyénvaló, hogy ilyesmire sor kerüljön, és mindenféle 
bonyodalomhoz vezethetne." Melegebb fogadtatásban részesült azonban egy 
Hitlernél teendő látogatás elvi ötlete; Halifax azt javasolta, hogy maga 
Runciman utazzon Berlinbe. Runciman, ami korántsem volt meglepő, 
udvariasan, de határozottan nemet mondott, azzal az indokkal, hogy egy ilyen 
vállalkozás meghaladná semleges megfigyelői státusát. 

Július közepére a Zöld terv katonai előkészítése már előrehaladott állapotban 
volt, és egyre lázasabb ritmusra kapcsolt. Mussolini immár 


ismerte a stratégiát és a megközelítő időzítést. Az őszi manővereket előbbre 
hozták a nyári hónapokra, azzal a szándékkal, hogy csúcspontjukon a 
csapategységeket úgy állítsák fel, hogy helyzetük megfeleljen Csehszlovákia 
lerohanásához. A prágai német légügyi attasé szorgalmasan kutatta fel a német 
gépeknek megfelelő szudétaföldi leszállóhelyeket; tervek készültek a hadsereg 
tíz főhadiszállása megépítéséhez, a megfelelő parancsnokok és személyzet 
feltüntetésével - öt az invázió megvalósításához, és öt Németország egyéb, 
nyugati és lengyelországi határainak védelméhez." Hitler ezalatt továbbra is 
hegyi búvóhelyén maradt, követelésekkel és parancsokkal bombázva katonai 
parancsnokait: tovább kellett gyorsítani a Nyugati Fal megépítését, 

különleges hadgyakorlatokra került sor, hogy a katonák tökéletesítsék az 
alaposan felfegyverzett erődítmények elfoglalásának művészetét, és a 

külföldi katonai attasékat eltiltották Németország határ menti régióinak 
felkeresésétől. Hitler tudni akarta, milyen állapotban van jelenleg a cseh 
katonai felszerelés, és az is érdekelte, várható-e a Szovjetunió beavatkozása. 


Beck tábornok kísérletei, hogy Brauchitsch révén óvja Hitlert a katonai akció 
veszélyeitől, továbbra is hiábavalóak voltak, és most - ő legalábbis így hitte - 
utoljára próbálkozott a háború megakadályozásával. Végre felderengett benne, 
hogy Brauchitsch ugyan magánemberként egyetért az ő elemzésével, de Hitler 
előtt egyszerűen elhallgatja Beck aggodalmait. Ezért rávette, hogy augusztus 4- 


re hívja össze a vezérlő tábornokokat, és mert kollégája szónoki 
képességeiben nem bízott, maga írt számára egy erőteljes beszédet. Amikor 
azonban a tábornokok összegyűltek, Brauchitschnak sajnálatos módon megint 
inába szállt a bátorsága, és Becknek kellett felolvasnia a saját, július 16-i 
memorandumát, amellyel arra figyelmeztetett, hogy immár csak a hadsereg 
tartóztathatja fel Hitler háborús készülődését. 


Teljes mértékben tudatában vagyok e lépés súlyosságának, de egyszersmind 
saját felelősségemnek is, és ezért kötelességemnek érzem, hogy sürgősen 
felszólítsam a fegyveres erők főparancsno kát: állítsa le háborús előkészületeit, 
és amíg a katonai helyzet nem változik meg alapvetően, tegyen le a csehkérdés 
erőszakos megoldásáról. Jelenleg ezt reménytelennek tekintem, és nézetemet a 
vezérkar valamennyi főtisztje osztja."§ 


Becket egyhangúan támogatta mind a húsz egybegyűlt tábornok. Wilhelm 
Adam tábornok azonnal magáévá tette Beck nézeteit, és mint a nyugati front 
leendő parancsnoka, aláhúzta, hogy az ottani erődítmények egyáltalán nem 
felelnek meg céljuknak. Ha a hadsereg zömét Csehszlovákia ellen kötik le, 
neki mindössze öt aktív hadosztály állna rendelkezésére, és a franciák 
egykettőre lerohannák. , Sötét képet festek" - ismerte el, de hozzátette, hogy 
véleményét szíves-örömest ismételné el személyesen Hitler előtt is.§7 A 
jelenlévők egyetértettek abban, hogy Németország valószínűleg képes lenne 
Csehszlovákia lerohanására, de egészen más dolog egy olyan háború, 
amelyben a nyugati hatalmak is részt vesznek, és senki sem hiszi, hogy a 
Szudétaföld olyan ügy, amiért érdemes kockára tenni a nemzet biztonságát. 


A gyűlés látszólagos egyetértése azonban csakhamar bomlásnak indult. A 
jelenlévők közül túlságosan sokakat kápráztattak el Hitler addigi sikerei, vagy 
valamilyen módon a lekötelezettjei voltak, avagy becsvágyuk és a kötelező 
lojalitás megszegésének félelme felülkerekedett aggályaikon. Von Reichenau 
tábornok, a jelenlévők közül a legtüzesebb nácibarát, , a Führerhez fűződő 
bizalmas kapcsolatával" kérkedett, és óvta társait a vele való egyéni 
szembeszállástól.§8 , A kérdés, hogy he-lyénvaló-e háborút indítani vagy sem, 
nem ránk tartozik - jelentette ki. 


- . Ez a Führer dolga. Rá kell bíznunk, hogy a legjobb megoldást 

válassza." Támogatta őt a nyíltan Hitler-párti Ernst Busch tábornok, aki 
erkölcsi magaslatra emelkedve ünnepélyesen méltatta az engedelmességet és a 
lojalitást, és ahhoz az évszázados közhelyhez folyamodott, miszerint 


a katonáknak nem kötelességük, hogy politikai döntéseket vitassanak. ,, Semmi 
sem menthet fel bennünket a Führernek tett hűségeskünk alól 


- . oktatta ki kollégáit. - Én is tisztában vagyok hadseregünk 

gyengéivel, mindazonáltal végrehajtom parancsait, mert ha nem ezt tenném, 
fegyelemsértést követnék el.""? Végül Gerd von Rundstedt vezérezredes, az 
egyik legnagyobb tiszteletnek örvendő, rangidős főtiszt sokak nevében szólalt 
fel, amikor kijelentette: nem akar újabb válságot provokálni Hitler és a 
hadsereg között. 


A gyűlés megegyezés nélkül ért véget, időközben Brauchitsch megemberelte 
magát, és elküldte Hitlernek Beck legújabb memorandumát. Hitler reakciója 
előre megjósolható volt. Tudni akarta, ki más látta még a dokumentumot, 
tombolt haragjában, és a Berghofra rendelte Brauchi- 

tschot, ahol többórás , féktelen és sok decibeles szóbeli kirohanást"? intézett 
ellene, ami a lenti teraszon ülőket olyan kínosan érintette, hogy a belső 
helyiségekbe húzódtak. Ugyanakkor az a körülmény, hogy Beck hangosan 
felolvasta a tábornokoknak memorandumát, olyannyira nyugtalanította a 
Führert, hogy egy legkevésbé sem ortodox lépésre szánta el magát. Augusztus 
10-én, hogy megkerülje a legfelső katonai vezetést, a Berghofra rendelte a 
hierarchiában közvetlenül a vezérlő tábornokok alatt elhelyezkedőket, akik 
közül sokan arra számítottak, hogy a vezérkarhoz kerülnek a tábornokok 
mellé. A csoport fiatalabb, vélhetően tehát minden vitától tartózkodó tisztekből 
állt, akik háború esetére gyorsabb előléptetésben bizakodtak, és ezért Hitler 
reményei szerint nagyobb lojalitásra számíthatott tőlük. 


A rangidős tábornokok ilyetén lekezelése súlyosan megsértette a katonai 
protokollt, és a jelenlévők szemlátomást kényelmetlenül érezték magukat. Ebéd 
után Hitler háromórás előadásban ismertette a maga katonai ambícióit, ám 
ezzel szerencsétlenségére nem tett mélyebb benyomást a megjelentekre, mint 
korábban a parancsnokaikra. Amikor szónoklatát befejezte, hallgatói közül a 
rangidős, Gustav Anton von Wietersheim tábornok, nagy bátran felállt, és 
kétségbe vonta Hitler feltételezéseit az angol-francia beavatkozás 
elmaradásáról. Mint Adam tábornok nyugati erőinek kijelölt vezérkari főnöke, 
idézte Adam előző heti figyelmeztetését: ha a hadsereg zöme Csehszlovákiában 
van lekötve, akkor a Nyugati Fal védművei valószínűleg legföljebb három 
hétig tarthatók a franciákkal szemben. Ekkor Hitler, ami senkit sem ért 
váratlanul, kijött a sodrából. Dühödten jelentette ki, hogy ha így áll a helyzet, 


, akkor az egész hadsereg semmire se volna jó. Közlöm Önnel, Herr General, 
hogy az állások nem három hétig, hanem három évig fognak kitartani". 


A Berghofon 1938. augusztus 10-én rendezett megbeszélés a jelen lévő von 
Manstein tábornok szerint történelmi jelentőségű volt - az utolsó, amelyen 
Hitler valaha is eltűrte, hogy katonai parancsnokai kérdéseket tegyenek fel, 
vagy akár csak megvitassák terveit. Jodl ugyan megvallotta naplójának, hogy 
Adam és Wietersheim , csüggedt véleményét a hadsereg vezérkarán belül 
széles körben osztották", főleg mert , már nem hittek a Führer géniuszában", 
ám az ilyen álláspontok nyilvánosan már nem kaptak hangot."! Öt nappal 
később Hitler részt vett egy kato- 


nai szemlén Berlintől délre, a jüterbogi tüzérségi lőtéren, és utána még 
egyszer megkísérelte kivédeni Beck memorandumának hatását. Összehívta 
tábornokait a tiszti étkezdébe, és megismételte, hogy a csehszlovák kérdést 
erőből akarja megoldani, és a fenyegető élt alig palástolva közvetlenül utalt 
Sztálin minapi tisztogatására a hadsereg legfelső berkeiben. 


- . Én sem hátrálnék meg tízezer tiszt megsemmisítése elől, ha szem- 
beszállnának akaratommal - figyelmeztetett. - Mit számít ez egy 
nyolcvanmilliós nemzetnek? Nekem nem intelligens, hanem brutális 
emberek kellenek."? 


Augusztus 18-án Beck végül benyújtotta lemondólevelét, amelyet már egy 
hónappal korábban megírt; Brauchitschot hiába próbálta rábeszélni, hogy 
csatlakozzon hozzá. 


- . Azt hitte, követni fogják? - kérdezte Canaris, aki megjegyezte magának 
Hitler intelligens emberekre vonatkozó, becsmérlő megjegyzését. - En jól 
ismerem őket. Mind csupa jobbágy."? 


Beck azonban még lemondása pillanatában is beugrott egy végső trükknek. 
Rendes körülmények közt a hadsereg vezérkari főnökének távozása, 
különösen nemzetközileg feszült időszakokban, nyugtalanságot keltett a honi 
katonai körökben, és többnyire külföldön is visszhangja támadt. Hitler 
azonban, bár kapva kapott a lemondáson, ravaszul rávette Becket, hogy a hírt 
ne hozzák nyilvánosságra. Beck, célt tévesztett hazafias felbuzdulásában, 
beleegyezett a javaslatba, Hitler pedig ekként ügyesen elhallgattatta a tényt, 
hogy a hadseregben jelentős ellenzéke van. így fecsérlődött el az egyik utolsó 


alkalom egy Hitlerrel szembeszállni képes koalíció kialakulására, Hitler pedig 
végképp elérte, hogy a katonai vezetés, ha vonakodva is, de 

belenyugodjon terveibe. , Én szóltam - panaszolta Beck néhány hónappal 
később -, de a végén magamra maradtam." 


Augusztus 19-re Ribbentrop már elég magabiztos volt ahhoz, hogy megsúgja 
Weizsáckernek: , A Führer szilárdan eltökélte, hogy a cseh ügyet fegyveres 
erővel oldja meg. Lehetséges végső dátumként a légi hadműveletekkel 
összefüggő műszaki okok miatt október közepét jelölte meg." Weizsácker, aki 
diplomáciai megoldással szerette volna siettetni Csehszlovákia úgynevezett 

, kémiai bomlási folyamatát", ellenezte a tervet. Ribbentrop azonban mérgesen 
azt felelte, hogy , a Führer 


még soha nem tévedett", és Weizsáckernek , hinnie kell a géniuszában, ahogy 
hosszú évek tapasztalatai alapján ő is teszi". Ribbentrop azt a bizarr állítást is 
megkockáztatta, hogy Hitler , személyesen akar benyomulni Csehszlovákiába, 
a legelöl haladó páncéloshadosztály élén"."? Augusztus 24-én Jodl sürgős 
memorandumot szerkesztett a Führer számára, , Az X-parancs időzítése és az 
előzetes intézkedések kérdése" címen. Bevezetésként ismertette a hadsereg és a 
Luftwaffe egymásnak ellentmondó kívánságait a sikeres invázióhoz szükséges 
riasztás időpontja tárgyában. A Luftwaffe azt kívánta, hogy a parancsot a lehető 
legkésőbb bocsássák ki, hogy , az ellenséges légierőt váratlanul, 

békeidőben használt repülőterein lepjük meg". A hadsereg viszont még jól 
emlékezett az anschlusst megelőző mozgósítás káoszára, és minél hosszabb 
felkészülési időt sürgetett. 


A dokumentum részletesen foglalkozott valamilyen casus bellinek alkalmas 
mesterséges incidens előidézésének terveivel is; Ausztria esetében is 
előkészítettek hasonlót. 


A Zöld hadműveletet egy Csehszlovákiában történő , incidens" fogja elindítani, 
amely Németországot katonai beavatkozásra készteti. Ezen incidens pontos 
idejének meghatározása döntő fontosságú. Akkor kell bekövetkeznie, amikor 
az időjárási viszonyok kedveznek a mi magasabb rendű Luftwaffénknak, hogy 
akcióba lépjen, és olyan időpontban, amely lehetővé teszi, hogy az X-napot 
megelőzően déli 12-ig hiteles híreket kapjunk róla. Az X-napot megelőzően 
egyetlen olyan előzetes intézkedés sem foganatosítható, amelyre nincs ártatlan 
magyarázat, mivel ellenkező esetben az lenne a látszat, hogy az incidenst mi 
rendeztük meg. 


A feladat, hogy a mozgósításnak a legutolsó pillanatig semmilyen jele ne 
legyen, olyan alapvető fontosságú volt, hogy Jodl elismerte: még saját prágai 
diplomáciai képviseletüket sem figyelmeztethetik az első légitámadásra, 

, jóllehet ha egy ilyen támadásnak áldozatul esnének, a következmények igen 
súlyosak lehetnek"."§ 


Augusztus 22-én Hitler megszakította mindennapos felkészülését az invázióra, 
hogy két napon át tengeri hadgyakorlatokat szemléljen meg Kiéiben. Erre az 
alkalomra meghívta Horthy tengernagyot, a magyar kormányzót is, 
miniszterelnökével, Imrédy Bélával egyetemben. A látó - 


gatás meghirdetett célja az volt, hogy a vendégek is megszemléljék a Prinz 
Eugen nevű nehézcirkáló vízre bocsátását, Hitler számára azonban fontosabb 
volt az alkalom, hogy kipuhatolja, csatlakoznának-e a magyarok 
Németországhoz egy Csehszlovákia elleni közös katonai akció céljából. 
Horthy és Imrédy jelentős dilemmával kerültek szembe. Egyfelől, amíg 
tartottak a cseh kormány és a szudétanémetek közti tárgyalások, 
reménykedhettek, hogy a jelentős csehszlovákiai magyar kisebbség hasznot 
húzhat az egyéb kisebbségeknek juttatott engedményekből; másfelől egyre 
nyilvánvalóbb lett, hogy küszöbön áll a Csehszlovákia elleni német támadás, 
amely csaknem bizonyosan az ország feldarabolásához vezet. Ez utóbbi 
esetben sor kerülhetne tényleges területi revízióra is Magyarország javára, és 
ők természetesen alig várták, hogy részesüljenek a zsákmányból. 


1938 tavaszán és nyarán a magyar vezetést elsősorban Göring részéről 
ajánlatokkal hízelegték körül, miszerint , egy esetleges német-cseh 
konfliktusból Magyarország is részt vállalhatna, és részesülhetne az 
eredményből". Göring azonban azt is aláhúzta, hogy Magyarországnak , nem 
lenne szabad elvárnia, hogy Németország egyedül kaparja ki számára a 
gesztenyét"."" Háború esetén azonban Magyarországot jelentős veszélyek 
fenyegették. 1921-ben Csehszlovákia, Jugoszlávia és Románia megalakította az 
úgynevezett , kisantantot", azzal a céllal, hogy közösen védekezzenek a magyar 
területi igények ellen. Ha mármost a magyar csapatok a Csehszlovákia elleni 
hadjáratban megindulnának észak felé, az ország déli határai ki lennének téve a 
jugoszlávok támadásának, amire Magyarország katonailag reménytelenül 
felkészületlen volt. Horthy attól is tartott, hogy egy általános európai 
háborúban Németország vereséget szenvedne, Magyarországot pedig 
megsemmisítenék. Aggodalmait éppen ekkor, néhány nappal korábban 
erősítették meg, amikor Canaris egy titkos küldötte, akivel Horthy mint 


tengerésztiszt kollégájával az első világháború alatt megismerkedett, 
váratlanul felbukkant Budapesten, hogy felhívja a kormányzó figyelmét: Hitler 
, visz-szavonhatatlanul" elhatározta, hogy , szeptember végén vagy 

október elején leszámol Csehszlovákiával". 


A látogatás második napján Hitler és Horthy megbeszélést tartott a Patria nevű 
német hadihajó fedélzetén; Helgoland szigetére kirándultak, mialatt Imrédy és 
Kánya Kálmán magyar külügyminiszter Ribbent- 


roppal tárgyalt. A németek nagy bosszúságára Horthy nemcsak a 
csehszlovákiai invázió katonai támogatását tagadta meg, hanem ez után ki 
merészelte oktatni a Führert arról, miért nem lenne ajánlatos egy ilyen akció: 
nos, főleg azért nem, mert Nagy-Britannia minden kétséget kizáróan belépne 
ebbe a háborúba, és , óhatatlanul győzne!". Noha ez az álláspont felért , a bika 
előtt lengetett piros zászlóval","? Hitler továbbra is próbálkozott Horthy 
rábeszélésével: még Szlovákiát és Kárpát-Ukrajnát is felajánlotta a magyar 
részvétel jutalmaként."? Végül azonban, ha vonakodva is, kénytelen volt 
beletörődni, hogy a magyaroktól nem várhat segítséget. Mindenesetre 
figyelmeztetett: , Ha valaki le akar ülni a vacsoraasztalhoz, előtte a főzésben is 
segédkeznie kell."?9 Mihelyt vendégei visszaindultak Budapestre, Hitler a 
bizalmasai előtt megsemmisítőén nyilatkozott magatartásukról, azt állítva, 
hogy hiányzik belőlük a cselekvés bátorsága. Ehelyett - zsörtölődött - inkább 


ücsörögni szeretnek, , és cigányzenét hallgatni"?! 


Hitler azonban gyorsan túljutott csalódásán, és újból útra kelt. Augusztus 26-án 
Himmler, jodl és Fritz Todt, az építkezéseket vezető mérnök társaságában 
elindult, hogy megtekintse a Nyugati Falat. Másnap Aachennél Adam tábornok 
is felszállt a Führer különvonatára, és egészen a svájci határig a társasággal 
maradt. Egy ponton, a Strasbourg melletti francia határnál, Hitler nagy műsort 
rendezett: elment a határt alkotó Rajna-híd feléig, miközben a túlsó partról 
álmélkodva nézték a francia katonák. Az SS és a Hitlerjugend nagy számban 
vonult ki, hogy megéljenezze a Führert, aki egykettőre , megmámorosodott a 
színjátéktól", Adam pedig megjegyezte, hogy az ellenőrző körút 

, didiadalmenetté változott". Mindamellett Adamot nem nyűgözte le a látvány. A 
hatvan fölötti generális, akit szeretettel emlegettek a Reich hegyi 

csapatainak , atyjaként", egyike volt a bajor tisztikar két rangidős, 
köztiszteletnek örvendő tagjának, és mindenki természetesnek tartotta, hogy a 
nyugati front német haderejének parancsnokaként rá essen a választás. 
Ugyanakkor hírhedten makacs volt, és már bebizonyította, hogy szükség esetén 


nem fél kimondani a véleményét. 


Adam most négyszemközti kihallgatást kért Hitlertől, és ragaszkodott hozzá, 
hogy a Führer kíséretében lévő pártbeli cimborák, Himmlert is beleértve, 
kiszálljanak a kocsiból, és ők ketten zavartalanul tárgyalhassanak tisztán 
katonai ügyekről. Amikor nagy kelletlenül 


Himmler is eltávozott, Adam nem válogatta meg a szavait. Bármennyit 
kérkednek vele, jelentette ki, a Nyugati Fal még mindig alkalmatlan feladata 
ellátására, és ő a rendelkezésére álló haderővel nem tudja megvédeni. A 
helyzet csak akkor fordulhat jobbra, ha a nyersanyagok szállítása jelentősen 
felgyorsul, és újra hangot adott meggyőződésének, miszerint a britek és a 
franciák, , mihelyt az első német lövés a csehek ellen eldördül, beszállnak a 
háborúba, és a franciák hamarosan áttörnek".§2 Hitler hisztérikusan reagált. 


- . Nincs időm tovább hallgatni ezt a zagyvaságot! - vágott Adam szavába. - 
Maga nem érti ezt. Németországban évi 23 millió tonna acélt gyártunk, a 
franciák csak 6 milliót, az angolok csak 16-ot. Az angoloknak nincsenek 
tartalékaik, a franciák pedig súlyos belső nehézségekkel küzdenek. Óvakodni 
fognak tőle, hogy nekünk hadat üzenjenek.§? 


Adam szarkasztikusán azt felelte, hogy ez esetben a nyugati fronton őrá nincs 
is szükség. 


- . Aki nem tudja tartani ezeket az erődítményeket - süvöltötte Hitler -, az 
gazember! Csak azt sajnálom, hogy én vagyok a Führer és a 
birodalmi kancellár, és ezért nem lehetek a nyugati front főparancsnoka.8 

ASIS első jelentései a Zöld terv részleteiről július elején futottak be a 
Whitehallba. Rámutattak ugyan, hogy a németek fokozódó katonai 
előkészületeinek , nem szükségképp az a közvetlen céljuk, hogy megtámadják 
Csehszlovákiát", mindazonáltal világosan utaltak rá, hogy , ősszel bajba 
kerülhetünk". A , folyamatos riadókészültség" miatt a német 
századparancsnokokat utasították, hogy ne hagyják el a laktanyákat, egyre több 
tartalékost hívnak be, és augusztus 1-je óta megtiltották, hogy a szabadságra 
utazók elhagyják Németországot. A nyugati erődítmények építését 
nagymértékben felgyorsították, és mind a hadsereg, mind a Luftwaffe tetemes 


üzemanyag-tartalékokat halmozott fel. Noha a szeptember elején esedékes 
nürnbergi pártkongresszus előtt , nem várható komoly baj", egyes források 
felvetik, hogy ,,a németeknek részletes tervük van Csehszlovákiának a 
betakarítást követő megtámadására".?? Berlinből a nyugalmát általában csak 
ritkán elveszítő Henderson jelentette, hogy a Luftwaffénál töröltek minden 
szabadsá- 


golást, és , a legjobb pilótákat sietve visszahívják Spanyolországból". 
Mindazonáltal Henderson ezúttal sem állhatott ellen a kísértésnek, hogy 
mindezért ne a cseheket hibáztassa. Saját figyelmeztetését azzal kommentálta, 
hogy , ezek a tudatos kiszivárogtatások" mind Göringhez közeli forrásokból 
származnak, és valószínűleg , a szándékos blöff politikáját szolgálják, 
válaszképpen Prága örökös halogatására és a Mr. Benessel szembeni 


bizalmatlanság jeleként".§6 


Augusztus közepére ezeket a figyelmeztetéseket Vansittart saját hírszerző 
hálózatától származó, további információk erősítették meg. Egy Halifaxnek 
augusztus 18-án készült memorandumban, amely , egy jól informált német 
ismerőssel" folytatott beszélgetésen alapult, Vansittart azt írta: hangsúlyosan 
közölték vele, hogy , a háború immár bizonyos, hacsak mi meg nem állítjuk. 
(...) Csupán egyetlen igazi szélsőséges van, és az Hitler maga. Ő a nagy 
veszély, és teljes mértékben a saját szakállára cselekszik."?" Aznap délután 
Vansittart találkozott egy mérsékelt németországi ellenzéki mozgalom 
küldöttjével. Ewald von Kleist-Schmenzin biztosította, hogy ,,a német hadsereg 
minden tábornokának nevében" szólhat, akikkel , baráti viszonyban van", majd 
így folytatta: , Mind teljes szívükből ellenzik a háborút, de nem lesz 

erejük feltartóztatni, hacsak nem kapnak külső bátorítást és segítséget. 

Ahogy már mondtam, ismerik a dátumot, és ha az eljön, kénytelenek 

lesznek megindulni." Vansittart megkérdezte, mi ez a dátum. Kleist jót nevetett. 
, De hiszen tudják! Vagy legalábbis a miniszterelnökük tudja." Majd a 
legnagyobb lelki nyugalommal ennyit mondott: , Szeptember 27-e után már 
késő lesz."?8 


A javaslat, hogy Kleistet küldjék Londonba, hadd puhatolja ki a hivatalos 
véleményt, Hans Oster ezredesnek, az Abwehr adminisztrációért és 
szervezésért felelős Z szekciója főnökének, ténylegesen Canaris tengernagy 
helyettesének agyában fogant meg, de egyértelműen a főnöke utasítására. Egy 
Berlinben dolgozó fiatal brit újságíró, lan Colvin, a News Chronicle 
munkatársa már , bepillantást nyert Canaris önálló diplomáciájába", és Kleist 


elárulta neki, hogy Canaris meg akar bizonyosodni róla, fegyvert fogna-e 
Nagy-Britannia, ha Németország megtámadja Csehszlovákiát. , A tengernagy 
azt akarja, hogy valaki menjen Londonba, és derítse ezt ki - suttogta 
összeesküvő módjára. - Tartogatunk a briteknek egy ajánlatot és egy 
figyelmeztetést."?? Kleist, a po- 


merániai nagybirtokos, eszményi jelölt volt erre a misszióra. Hitbuzgó 
keresztény volt, amellett , minden ízében gentleman, Hitler rendíthetetlen 
ellenfele, továbbá megnyerő modorú, becsületes és mélységesen őszinte". 
Tagja volt a Régi Konzervatív Párt nevű, kőkeményen mo-narchista 
csoportnak, amelynek valamilyen úton-módon a náci Németország kulisszái 


mögött sikerült megőriznie a régi porosz junker földbirtokosok hangját. 


Amikor Nevile Henderson tudomást szerzett Kleist látogatásáról, korántsem 
volt lelkes: attól tartott, a német kormány zokon veszi a dolgot. , Dőreség 
lenne, ha hivatalos helyen fogadnák", jelentette ki, Halifax azonban 
ragaszkodott hozzá, hogy Kleistet , ne utasítsák el",?! és Berlinben már 
zajlottak az előkészületek. Beck cinkosként oktatta ki Kleistet: , Ha Londonból 
pozitív bizonyítékot tud hozni, hogy Csehszlovákia megtámadásának esetén a 
britek háborúzni fognak, akkor véget vetek ennek a rezsimnek." Becknek 
csupán arra volt szüksége, hogy Nagy-Britannia , nyíltan elkötelezze magát: 
háború esetén segítséget nyújt Csehszlovákiának".?? Eközben Canaris, ismét 
bizonyságot téve a ,kémfőnöknek az útlevélrendszerrel szembeni fölényesen 
hetyke álláspontjáról", ?? friss személyazonossággal, új útlevéllel és megfelelő 
mennyiségű angol fonttal látta el Kleistet, és intézkedett, hogy egy, a Fegyveres 
Erők Főparancsnokságának gépkocsiállományához tartozó Mercedes 
egyenesen a gép lépcsőjéhez szállítsa, ekként megkerülve a vám- és 
útlevélvizsgálatot. Croydonban felfigyeltek Kleist érkezésére, ő pedig felszállt 
a Londonba tartó buszra, majd a Park Lane Szállodához vette útját. 
Vansittartnak elmondta, hogy , kötéllel a nyaka körül hagyta el 
Németországot", és , nem voltak illúziói, mi lesz a sorsa, ha kudarcot vall".?$ 
Másnap reggel Kleistet Chartwellbe vitték, hogy találkozzon Chur-chill-lel, 
akinek a fia, Randolph megörökítette a találkozót. Kleist megismételte, amit 
előző nap Vansittartnak előadott, hangsúlyozva, hogy Hitler elszánta magát a 
háborúra, és , küszöbön áll a Csehszlovákia elleni támadás", amelyre 
valószínűleg a nürnbergi pártkongresszus után, de mindenképpen szeptember 
vége előtt kerül sor. Nem lesz semmilyen ultimátum, csupán 
villámháborúszerű invázió, noha , Németországban senki sincs, aki háborút 


akarna, kivéve H.-t, aki a május 21-i eseményeket személyes kudarcként élte 
meg". Tábornokai , egytől egyig békepártiak, 


és ha csak némi bátorítást kapnának, talán megtagadnák a hadba vonulást", 
bármennyire félnek is Hitler dühétől. ,, Valamilyen gesztusra van szükség - 
zárta szavait Kleist -, hogy kikristályosodjék a németországi széles körű, sőt 
egyetemesnek mondható háborúellenes hangulat" Ha egy magas rangú brit 
politikus csupán valami pozitív jelzést küldene, a tábornokok , kiállnának a 
béke mellett, és negyvennyolc órán belül új kormányzati rendszer jönne 
létre".95 


Churchillre szemlátomást komoly hatással volt a találkozó, és még annak vége 
előtt felhívta Halifaxet, engedélyt kérve, hogy hivatalosan közölhesse Kleisttel: 
az érvényes kormánypolitika most is az, amit Chamberlain március 24-én az 
Alsóházban kifejtett. Ezek után átadott vendégének egy nyílt levelet, hogy azzal 
térjen vissza Berlinbe. 


Szívesen láttam itt, mint olyasvalakit, aki kockázatot vállalni is kész Európa 
békéjéért és a brit, francia és német nép közötti, kölcsönösen előnyös, tartós 
barátságért. (...) Biztos vagyok benne, hogy amennyiben a német seregek vagy 
a légierő nagyobb számban átlépi Csehszlovákia határát, az ismét 
világháborúhoz vezet. Olyan biztos vagyok ebben, mint voltam 1914 júliusa 
végén: Anglia követni fogja Franciaországot (...) és Németország egy kis 
szomszéd elleni fegyveres támadásának és az ebből eredő véres harcoknak a 
látványa az egész brit birodalmat mozgósítani fogja, és a legsúlyosabb 
döntéseket vonja maga után. Nagyon kérem, e tekintetben ne áltassa magát. Ha 
egyszer egy ilyen háború elkezdődik, végig is fogják vívni mind a keserves 
befejezésig, és nem arra kell gondolnunk, ami az első néhány hónapban 
történik, hanem arra, hol tartunk majd mindnyájan a harmadik vagy a negyedik 
év végén.95 


Kleist visszatért Berlinbe, ahol a levelet néhány nappal később átadta neki egy 
titkos futár, Fábián von Schlabrendorff, az Abwehr egyik jogásza. Másolatok 
készültek Becknek és Canarisnak; az utóbbit Kleist az Abwehr tirpitzuferi 
főhadiszállásán kereste fel. Kénytelen volt azonban beismerni, hogy üres 
kézzel tért vissza, és , senkit sem talált Londonban, aki megragadná az 
alkalmat, és megelőző háborút indítana".?" Megállapítása helyes volt. Miután 
Chamberlain elolvasta a Kleisttel történt találkozásról készült feljegyzést, 
Cheguersből így írt Halifaxnek: 


Feltételezem, hogy von Kleist esküdt ellensége Hitlernek, és nagyon szeretné, 
ha németországi barátait felbujtathatná egy Hitler megdöntésére irányuló 
kísérletre. Engem a francia udvarnál Vilmos király idejében működő Stuart- 
párti jakobitákra emlékeztet, és azt hiszem, sokat le kell vonnunk abból, amit 
mond.98 


Canaris utasította egyik ügynökét, hogy férkőzzön Mason-MacFarlane, a brit 
katonai attasé közelébe, és próbálja nyomatékosítani az üzenetet: a titkos 
mozgósítás folytatódik, az inváziót szeptember végére tervezik, a vezérkart 
pedig , elképeszti, hogy külföldön mindezt ilyen félvállról veszik". Ám 
Henderson, mint mindig, ezt az üzenetet is felhígította, hozzáfűzve saját 
kötelező figyelmeztetését: a forrás náciellenes beállítottsága közismert, írta, 
, kijelentései egyértelműen elfogultak, és nagyrészt propagandisztikusak".?? 


Ugyanekkor brit hírszerzői körökben az , útlevél-ellenőrzési rendszer" elleni 
első közvetlen német akció megerősítette az aggodalmat, miszerint a német 
katonai támadás valóban küszöbön áll. Augusztus 17-én reggel a Salzburgtól 
nyugatra fekvő Freilassing város közelében letartóztatták Thomas Kendrick 
századost, a bécsi konzulátus útlevélellenőrzési és SIS-kirendeltségének 
vezetőjét, aki feleségével együtt éppen Münchenbe hajtatott; visszavitték 
Bécsbe, és a Metropol Szállóban, a Gestapo főhadiszállásán tartották fogva, 
számos magas rangú letartóztatott, így Schuschnigg és Rothschild báró mellett. 
Bár a hivatalos brit változat azt hangoztatta, hogy , a Kendrick százados elleni 
állítólagos bizonyítékokból semmilyen részletet nem mutattak be",199 és 
letartóztatása feltehetően az útlevél valamilyen csekély 

szabálytalanságával függ össze, a The Times hamarosan feltárta, hogy a 
százados , részben olyan területeken vagy azok közelében hajtott el, ahol 
köztudottan német hadmozdulatok zajlanak" .191 


Kendrick letartóztatása és azt követő, kimerítő vallatása a Gestapo által nagy 
ijedelmet váltott ki a SIS Victoria negyedbeli főhadiszállásán, a Broadway 
Buildingsben. Sir Hugh Sinclair tengernagy kénytelen volt felkérni 
Hendersont, hogy járjon közbe Berlinben, és Henderson, aki Weizsáckert 
kereste fel, ki is eszközölte, hogy Kendricket augusztus 21-én, vasárnap 
szabadon engedjék. Ám mintegy a modern kémbotrányok előjátékaként a 
németek el voltak tökélve, hogy a brit kormány- 


nak minél nagyobb kellemetlenséget okozzanak. , KÉMKÉNT KIUTASÍTVA 
NÉMETORSZÁGBÓL? - harsogta a The Times; megerősítve, hogy 


Kendricket valóban kémkedéssel vádolták. Szabadulása után alig kapott rá időt, 
hogy bécsi lakásában összeszedje holmiját, máris Magyar-országra kellett 
távoznia, hogy aztán onnan Londonba repüljön. , A német kormány eljárását 
jellemző önuralom - rikácsolta a német sajtó amellyel Kendrick századost 
pusztán az ország elhagyására kötelezte, bizonyítja, milyen fontos számára a 
Nagy-Britanniával fennálló jó viszony megőrzése."192 


Kendrick letartóztatását az tette jelentőssé, hogy tizenkét évig dolgozott 
Bécsben, és a német hatóságoknak már régóta ismerniük kellett útlevél- 
ellenőrzési és SIS-tisztként játszott kettős szerepét. Miért vártak mostanáig 
letartóztatásával és kitiltásával, amikor ezt az anschluss óta bármikor 
megtehették volna? Eljárásuk vagy , a SIS tevékenységének leleplezésére 
irányuló újfajta elszántságra?" utalt, vagy, ami ennél sokkal baljósabb, ,a Zöld 
hadművelettel kapcsolatos adatgyűjtés megakadályozásának" 
szükségességére.193 Bármelyik forgatókönyvet fogadjuk is el, az M16 egyik 
történetírója szerint a letartóztatással, , amelynek komoly következményei 
lettek egész Európában, minden érintett rosszul járt". A Bécsben maradt SIS- 
alkalmazottakat csakúgy visszahívták Londonba, mint berlini és prágai 
megfelelőiket, a helyi főnökeikkel, Frank Foley, illetve Gibson őrnagyokkal 
egyetemben. Mindennek egy kulcs-fontosságú pillanatban súlyos rövid távú 
kihatásai voltak az akkori legjelentősebb európai fővárosokban folytatott brit 
hírszerző tevékenységre; Sinclair számára pedig , kijózanító tapasztalatot és az 
eljö-vendőkre való komoly figyelmeztetést" jelentettek.194 


Augusztus 27-én Sir John Simon pénzügyminiszter, a Királyi és Ősi Golfklub 
korábbi kapitánya megszakította a golfnak szentelt észak-ber-wicki vakációját. 
Chamberlain, aki választókerületében Lord Dunglass Lanarki Unionista 
Szövetségének visszafogott nyári fesztiváljára készült, megfelelőnek látta az 
alkalmat kormánya külpolitikájának újonnan esedékes áthangolására. Simont 
Dunglass kérte fel szónoknak néhány hónappal korábban, most azonban a 
lanarki lóversenypálya jegyei egykettőre elkeltek, és bár a kitartó esőzések 
miatt a Dunglass és Lanark Tizenegye közti krikettmérkőzést le kellett fújni, 
kétezer ember Simon beszéde kedvéért dacolt a skóciai időjárással. 


Mindenestül visszautasítom azt a szemléletet, amely kísértve érzi magát, hogy 
a háború elkerülhetetlenségét jövendölje, mintha csak bizonyos országok 
kötelesek volnának ellenségeskedni velünk. A konfliktus kezdete hasonlít az 
erőszakos szélben fellobbanó tűz kezdetére. Először talán korlátozott, de ki 
mondhatná meg, meddig terjed, mekkora pusztítást végez vagy hány ember 


szükséges az elfojtásához?!195 

Bár előző napon a külügyminisztérium egyik vezető tisztségviselője 
figyelmeztette a király személyi titkárát, hogy , Simon semmi korszakalkotót 
nem fog mondani",!196 a beszéd rafináltan megismételte Chamberlain március 
24-i alsóházi nyilatkozatát: , Ha Hitler erőszakot alkalmazna Csehszlovákia 
ellen, lehetetlenné válhat az ebből eredő háború lokalizálása, és mi magunk is 
belesodródhatunk."197 Noha a szónoklat nem elégítette ki sem a megbékítés 
támogatóit, sem azokat, akik keményebb Hitler elleni állásfoglalást követeltek, 
a brit sajtó viszonylag melegen fogadta, azon az alapon, hogy , Berlinen kívül 
csaknem mindenütt elégedetten fogadták".198 Sajnálatos módon épp a német 
főváros volt az egyetlen hely, amelynek reagálása számított. , Lehetetlen volna 
meggyőzni Ribbentropot - jelentette ki Henderson-nak Weizsácker -, hogy 
Anglia akármilyen körülmények közt is megmozdulna."199 A német sajtó 

, csalódással és haraggal" fogadta Simon beszédét, amelyet úgy értékelt, mint 
, Prágának szóló biztatást, hogy folytassa a halogatás és akonokság 
politikáját".9 Miután a SIS, továbbá Vansittart, Kleist és Mason-MacFarlane 
korábbi álláspontjukat megerősítő jelentései gyors iramban és vaskos 
halomban kötöttek ki a miniszterelnök íróasztalán, Chamberlain is felfogta 
végre a helyzet komolyságát, és kijelentette: , a közlések hatására hajlandó 
valamilyen figyelmeztető gesztust tenni" Hitler felé, mielőtt az megtartaná 
szeptember 12-i nürnbergi beszédét!!! 


Chamberlain , gesztusa" abban állt, hogy sürgős whitehalli megbeszélésre 
hívja vissza Berlinből Hendersont, és , ügyeljen rá, hogy ezt mindenki 
megtudja". Henderson valóban tudatta Berlinben, hogy , Londonba hívták 
konzultációra a cselákokkal összefüggő súlyos helyzet ügyében".12 
Chamberlainnek volt azonban egy további indoka is, és amikor Henderson 
augusztus 29-én, egy hétfői napon megérkezett, azonnal a Downing Streetre 


rendelték, majd bevezették a miniszter- 


elnökhöz, akinél ott volt rangidős tanácsadója, Sir Horace Wilson is. Ahogy 
azt nővérének megírta, Chamberlain már jó ideje törte a fejét, hogy kitaláljon 
, valami megoldást a valószínűleg nyakunkba szakadó katasztrófa elhárítására". 
Most úgy gondolta, , olyan, a konvencióktól elütő és vakmerő" választ eszelt 
ki, hogy , Halifaxnek a lélegzete is elállt tőle"; és ki akarta próbálni 
Hendersonon. Wilson később felidézte, hogy , Sir Nevile-t, aki nem tudta, 
miért hívatták, micsoda meglepetésként érte a bejelentés", !§ de a nagykövet 


hamar visszanyerte nyugalmát, és egyetértett Chamberlainnel abban, hogy 
, Ötlete all. órában még megmentheti a helyzetet". 1!" Még két hétbe telt 
azonban, amíg a miniszterelnök tervéről a világ többi része is értesült. 


Csehszlovákia magára marad 


NEM LESZ HÁBORÚ... Európában nem lesz háború. Hogy miért nem? Mert a 
döntés békéről vagy háborúról egyetlen embertől: a németek 
Führerjétőlbgg. O pedig ez idő szerint nem vállalja a háború felelősségét. 


Lord Beaverbrook, Daily Express, 1938. szeptember 1. 
Éljen a háború, tartson bár kettőtől nyolc évig. 
Adolf Hitler Konrad Henleinnek, Berchtesgaden, 1938. szeptember 2. 


A csehszlovák kormánynak talán érdemes lenne megfontolnia, bölcs dolog-e 
teljesen elzárkóznia attól a tervtől, amelyet bizonyos körökben 

kedvezően fogadtak: azaz hogy Csehszlovákiát homogénebb állammá tegyék 
annak a határvidéki idegen lakosságnak a kiválása révén, amely ily módon a 

vele szomszédos nemzettel fajilag egyesül. 


The Times, 1938. szeptember 7. 


Augusztus 27-én Edward Bridges, az újonnan kinevezett kabinettitkár így írt 
Sir Alec Hardinge-nak, a király személyi titkárának, aki VI. György-gyel 
együtt Balmoralban időzött: 


A miniszterelnök úgy határozott, hogy az elérhető minisztereknek össze kell 
ülniük (...), hogy megvitassák a nemzetközi helyzet legújabb fejleményeit, 
különös tekintettel Csehszlovákiára. A miniszterelnök jelentőséget tulajdonít 
annak, hogy ezt a tanácskozást - legalábbis a nyilvánosság előtt - ne nevezzék 
kormányülésnek, és lépések történtek annak érdekében, hogy a készülő 
találkozás ténye előre ne tudódjék ki.! 


Az előző napon a kormány minden tagját hasonló összeesküvő hangvételű 
levélben hívták meg az augusztus 30-án, egy keddi napon tar- 


tandó megbeszélésre, figyelmeztetve őket, hogy , a sajtó riadóztató 


spekulációit elkerülendő, szíveskedjenek mellőzni 

helyváltoztatásaik nyilvánosságra hozatalát"? A miniszterelnök 
óvintézkedéseinek sajnálatos módon csekély hatásuk volt. Augusztus 29-én 
még a 1 he Times is felhatalmazva érezte magát annak közlésére, miszerint 
Henderson sürgős és rendkívüli hazahívása alátámasztja , a szélesebb körű 
balsejtelmeket, amelyeket Németország a szudéta követelések támogatásának 


módjával keltett"? 


A miniszterek többségének sikerült a találkozó kedvéért megváltoztatnia 
nyaralási terveit. Duff Cooper, aki egy élvezetes balti-tengeri hajókiránduláson 
vett részt az Admiralitás Enchantress nevű jachtján, aznap kora reggel ért 
vissza Tilburybe. Lord Hailsham dél-amerikai körúton volt, Lord Stanley 
hivatalos ügyben Kanadában tartózkodott." Csak Leslie Burgin közlekedési 
miniszter nem volt hajlandó változtatni programján, és elutazott Svájcba, 
ahogy tervezte. A tizennyolc elérhető miniszter 11 órára összegyűlt a Downing 
Streeten, miközben a reggeli lapok főcímei arról tanúskodtak, hogy 
Chamberlain próbálkozásai a , riadóztatás" elkerülésére vagy éppen a titkosság 
biztosítására reménytelenül megbuktak. , Ma találkoznak a miniszterek", 
erősítette meg a Daily Maii.? Chamberlain először is elnézést kért, amiért 
félbeszakította kollégái vakációját, de aláhúzta: , A helyzet olyan komoly, hogy 
a kormány tagjainak tudniuk kell, hogyan állnak a dolgok." Ezután 

Halifax beszélt egy teljes órán át. Felvázolta az összképet, először kifejtve, 
hogy Runciman misszióját , a német külügyminisztérium hűvösen 

fogadta"," majd figyelmeztetett, hogy , Németország katonai előkészületei 
teljes gőzzel zajlanak". A katonai manőverek , nagyszabásúak, folyik az 

áruk felhalmozása, a dolgozókat behívják, a hadseregnél megszűntek a 
szabadságolások"." Emellett Vuillemin tábornok, a francia légierő 
parancsnoka a közelmúltban Berlinben járt, ahol , Göring tábornagy 

rendkívül kedvezőtlen benyomást tett rá". 


Két forgatókönyv lehetséges, folytatta Halifax. Az első szerint Hitler , a 
hadsereg és a mérsékeltek táborának tanácsa ellenére" háborút akar, talán mert 
őszintén ezt tartja a legjobb megoldásnak, vagy mert , el akarja tüntetni a május 
21-i események utóízét", vagy éppenséggel azért, mert , belpolitikai okokból 
látványos sikerre van szüksége". Ez esetben, figyelmeztetett Halifax, , az 
elrettentés egyetlen hatékony eszköze az lenne, 


ha bejelentenénk, hogy a Csehszlovákia elleni német támadás esetén hadat 
üzenünk". Személyes véleménye szerint egy ilyen fenyegetés megosztaná a 


közvéleményt, ő pedig nem szavatolhatja, hogy az ország támogatná 
beváltását. Továbbá , ha az elrettentő megfélemlítés csődöt mondana", akkor 
sem akadályozhatnák meg Csehszlovákia lerohanását, és nem valószínű, hogy 
az ország mostani állapotát valaha is vissza lehetne állítani, és ő úgy véli, 

, nincs sok értelme egy elérhetetlen célért háborút viselni". , Igazolható-e tehát 
- tette fel a kérdést kollégáinak -, hogy most vállaljunk egy biztos háborút egy 
későbbi lehetséges háború megelőzése érdekében?" Mindezek következtében 
ő, Halifax nem lát más lehetőséget, mint a jelenlegi politika fenntartását, azaz 
megadni Lord Runcimannek minden lehetséges támogatást, és közben 
,bizonytalanságban hagyni Hitlert". 


Chamberlain , teljes körűnek és mesterinek" nyilvánította Halifax beszédét, és 
magáévá tette külügyminisztere végső következtetését. , Semmilyen államnak, 
különösen demokratikus államnak nem szabad háborúval fenyegetőznie - 
közölte minisztereivel ha nincs felkészülve megvívására, és nincs elszánva rá. 
íme egy épkézláb alapelv." Ezt a nézetet támogatta a következőkben Nevile 
Henderson is, aki a hagyomány szokatlan, de nem példa nélkül álló 
megszegésével jelen volt a megbeszélésen. Berlini tapasztalatai alapján azt 
hangoztatta: semmi sem bizonyítja, hogy Hitler már döntött az erőszak 
alkalmazásáról. Sir Samuel Hoare belügyminisztert azonban nem győzte meg 
Henderson magánszáma. Míg a nagykövet minden bizonnyal , épp oly mélyen 
el van kötelezve a háború megakadályozása mellett, mint Chamberlain", a 
miniszterelnökkel ellentétben , őt az idegei vezérlik" és , túlterheltnek 
látszik"; mi több, , olyan szorongva törekszik a háború elhárítására, hogy, 
minden bizonnyal öntudatlanul, állást foglal mindenki ellen, akiről azt hiszi, 
hogy akadályozza a békét". Henderson erre kijelentette, hogy ha a 

nemzetközi békét fenn akarjuk tartani, akkor az olyan országoknak, mint 
Ausztria és Csehszlovákia, , el kell fogadniuk a Reichbe való virtuális 


beolvadást".? 


Az egyetértést csak Duff Cooper zavarta meg. 

A nagy veszély az volt, hogy Hitler úgy gondolhatja, túl lehet az egészen 
egy villámrohammal, amelynek révén megkaphatja a Szudétaföldet, még 
mielőtt Franciaországnak vagy Angliának ideje lett volna megmozdulni. 


Ekkor leállt volna - békét hirdet, és jó feltételeket szab a cseheknek. Ha az ilyen 


politika beválna, az Európa jövője szempontjából katasztrofális lenne. A 
kisebb hatalmak mind feladnák a reményt, és rögtön megegyeznének 
Németországgal az elérhető legjobb feltételekkel. Angliát megaláztatás érné, a 
kormányt pedig nagyon kemény csapás sújtaná.19 

Amikor ezután Cooper mint az Admiralitás Első Lordja, a flotta részleges 
mozgósítását javasolta, Chamberlain elvetette az ötletet, mondván, hogy ,,a 
tűszúrások nagyságrendjébe tartozik", és felhívta a figyelmet, , milyen fontos, 
hogy ne erősítsük az ellenünk irányuló berlini hangulatot" .!! Két és 
háromnegyed óra elteltével a tanácskozás jóformán semmire sem jutott. A 
politika nem változik, nem lesz semmilyen új diplomáciai kezdeményezés, 
Berlint nem figyelmeztetik. Még csak arról sem határoztak, hogyan reagáljon 
Nagy-Britannia, ha Németország valóban megtámadja Csehszlovákiát. 
Chamberlain azonban pontosan azt kapta meg, amit akart: egyhangú 
kormánytámogatást vezetői működéséhez és a háború elhárításáért folytatott 
politikájához. 


Aznap délután Joseph Kennedy, az amerikai nagykövet kereste fel 
Chamberlaint a Downing Streeten. Közölte a miniszterelnökkel: ha Hitler 
továbblép, és megtámadja Csehszlovákiát, , kitörne a pokol", de biztosította 
vendéglátóját, hogy Roosevelt elhatározta: bármilyen lépések mellett dönt is 
Chamberlain, , ő vele tart".12 Később, miután orvosai ellenőrizték egészségi 
állapotát, a miniszterelnök Balmoralba indult, ahol , a király melletti 
miniszterként" tartózkodik majd. Rövid kézírásos feljegyzést hagyott 
Halifaxnek, ismét hangsúlyozva, milyen fontos, hogy ne értékeljék túl a 
délelőtti tanácskozás sajtóvisszhangját. , A tőzsdén máris teljes depresszió és 
szorongás lett úrrá - írta -, és Kennedy, aki épp az imént járt nálam, kifejezte 
aggodalmát, nehogy az Egyesült Államok sgazdasági dugóhúzóbax kerüljön, 
a minisztertanácsi megbeszélés túl hangsúlyos sajtóvisszhangja miatt." 
Különösen izgatta Chamberlaint, , hogy a légkört ne tüntessék fel fölöslegesen 
feszültnek, és ne táplálják a Daily Mail meg a Daily Express által aznap reggel 
felvetett ötletet, miszerint Henderson fenyegető vagy figyelmeztető 

üzenetet visz Hitlernek a kormány részéről".!? 


Csöppet sem meglepő, hogy a kibocsátott kommüniké semmitmondó volt. 


A külügyminiszter teljeskörűen ismertette a nemzetközi helyzetet, és a 
megbeszélés lezárásaként a miniszterek kifejezték egyetértésüket a már megtett 
lépésekkel és a jövőben követendő politikával kapcsolatban. 


További megbeszélésekre nem került sor, noha a minisztereket felkérték, hogy 
maradjanak minél közelebb Londonhoz. Chamberlain viszont elutazott 
Skóciába, Henderson pedig felszállt a berlini repülőgépre. Másnap reggel a 
Daily Express tudomást sem vett a tanácskozás jelentőségének 
elbagatellizálására irányuló, külügyminisztériumi kísérletekről. A nagybetűs 
főcím - , NEM LESZ HÁBORÚ" - alatt Beaverbrook saját aláírásával közölte a 
címoldal vezércikkét. 


Európában nem lesz háború. Hogy miért nem? Mert a döntés békéről vagy 
háborúról egyetlen embertől: a németek Führerjétől függ. Ő pedig ez idő 
szerint nem vállalja a háború felelősségét. Hitler egész pályafutása során 
kivételesen eszes férfiúnak mutatkozott. 


Ehhez a nézethez csatlakozott Joseph Kennedy is, aki Chamberlainnel való 
találkozása után bizalmasan tájékoztatta a New York Héráid Iribüné olvasóit, 
hogy , 1938 HÁBORÚ NÉLKÜL ÉR MAJD VÉGET". 


A miniszterelnök balmorali tartózkodása - mialatt még Londonban maradt 
felesége, Annié támaszát is nélkülöznie kellett - sivár időszak volt. A 
lehangoltságot, amely az európai események láttán eltöltötte, fokozta a 
szörnyűséges időjárás, és csüggedését még legkedvesebb időtöltései, a 
vadászat és a horgászat sem oszlathatták el. , A válság légköre félre nem 
ismerhetőn jelen volt - panaszolta nővérének a Dow-ning Street-i megbeszélés 
kapcsán. - Nem borzalmas elgondolni - folytatta hogy százmilliók sorsa 
egyetlen embertől függ, és az illető félbolond?"" A király jelenlétében 
igyekezett magabiztosnak látszani, de feleségének megvallotta, hogy , ez az 
ügy egész idő alatt lidércnyomásként nehezedik rám, és gyakran azt kívánom, 
bárcsak a Downing Streeten volnék". Még , horgászni se volt kedvem", és 
amikor a ház vendégei végül dacolva az időjárással kimerészkedtek a lápra, 
jégverés fogadta őket. , Ügyetlenül lőttem - írta Annie-nek -, és 

balszerencsém is volt, mert kevesebb fájd jött puskavégre, mint bárki 
másnak."17 Ám mind e levertség közepette sem állhatott ellen a vágynak, hogy 
önmaga 


megnyugtatására ne kérkedjen jó formájával. , Meglehetős szenzációt keltettem 
Balmoralban - büszkélkedett nővérének mert látszott, hogy a hosszú gyaloglás 
után, amely többeket közülünk kimerített, nem vagyok se fáradt, se merev/ 1? 


Halifax Londonban maradt, hogy Chamberlain távollétében tartsa a frontot, és 


ekkor kezdett dolgozni egy beszéden, amelyet még a nürnbergi náci 
pártkongresszus előtt el akart mondani. Mint Hendersonnak reménykedve 
megsúgta, a végső konklúzió egy figyelmeztetés lesz: , Európa nem készült fel 
rá, hogy békéjét akár észszerűtlenül gondolkodó csehek, akár szerzésre éhes 
németek megzavarják." Henderson azonban semmilyen kijelentést nem volt 
hajlandó támogatni, amely Hitlert ingerelhetné. Berlinbe visszatérve még 
aznap este vacsorára hívta Weizsáckert a brit követségre, és étkezés közben a 
beszélgetés során különös szerepcserére nyílt alkalom. A mérsékelt 
Weizsácker volt az, aki finoman célzott rá, hogy több határozottságra lenne 
szükség, sajnálkozását fejezve ki, miszerint , 1914-ben talán el lehetett volna 
kerülni a háborút, ha Nagy-Britannia időben szólal meg". A brit nagykövet 
csak azzal érvelhetett, hogy , nem lenne kívánatos" olyan nyelvi formát 
használni, amely hatásában , árthatna Herr Hitler presztízsének, és 


ingerültséget válthatna ki belőle".?? 


Ezalatt a brit külügyminisztériumban zajló vita középpontjában az a kérdés állt, 
bölcs dolog-e Hitlert hivatalosan figyelmeztetni. Németországból a hírszerzői 
jelentések továbbra is arról szóltak, hogy a háború küszöbön áll. A legújabb 
Philip Conwell-Evans professzortól, Malcolm Christie barátjától érkezett, aki a 
Königsbergi Egyetemen vezetett tanszéket, és egyik pillére volt az Angol- 
Német Társaságnak, amely a két ország közti kapcsolatok jobbítását tűzte ki 
célul. A professzorra hosszú idő óta nagy hatást tett a náci rendszer, és 
köztudott volt, hogy lelkes szószólója a Németország javát szolgáló 
engedményeknek. Nemrég tért vissza Berlinből, ahol Ribbentroppal és 

más rangos személyiségekkel találkozott, és Londonba érve 

tájékoztatta Halifaxet, Vansittartot és Wilsont. Németpárti érzelmei ellenére 
most szilárdan meg volt győződve róla, hogy Hitler valóban elszánta 

magát Csehszlovákia megtámadására, valamint , Morvaország egyes részei 

és Csehország bekebelezésére", azaz nemcsak szudétanémet, hanem 

cseh területeket is el akar foglalni. A Führer felülbírálta tábornokai kifogá- 


sait, biztosítva őket, , hogy Franciaország és Nagy-Britannia semleges marad", 
és a katonai akcióra , szeptember vége és október 15-e között bármikor sor 
kerülhet". Inmár csak egy hivatalos figyelmeztetés, , egy határozott 
nyilatkozat" fékezhetné meg. ! 


Szeptember 2-án, egy pénteki napon Cadogant végül visszarendelték a Le 
Toguet-i golfpályákról, és a hétvégét annak szentelte, hogy naprakész legyen 
az eseményekben. Fel is fedezte, hogy ,,a titkos jelentésekben annyi minden 


van, hogy az ember haja égnek áll". Mindent mérlegelve ő is arra szavazott, 
hogy küldjenek Hitlernek magánjellegű figyelmeztetést." Vasárnapra a 
külügyminisztérium vezető tisztség-viselői mind visszatértek üdülésükből. 
Még Halifaxet is, akinek az volt a szokása, hogy ,, csak minden hét közepén 
nézett be a minisztériumba", arra kényszerítették , a közép-európai események 
(..), hogy korábban térjen vissza és tovább időzzön hivatalában"."? Egyedül 
Chamberlain késlekedett, ő ugyanis augusztusi betegsége miatt mindenkinél 
később kezdte meg szabadságát. Balmorali tartózkodása alatt a helyzet 

olyan súlyosra fordult, hogy a király intézkedett: szükség esetén 

bármikor repüljön vissza Londonba a királyi flotta egyik gépével. 
Chamberlain azonban elhárította az ajánlatot, arra hivatkozva, hogy , eleddig 
még soha nem utazott repülőn, és ez idő szerint még nem akar szakítani 

egy élet megszokásával".2$ Szeptember 5-én az Evening Standard , Egy 
londoni polgár naplója" című rovatában a lap legújabb irodalmi sorozatával, 
Graham Greene Brightoni sziklájával egy oldalon a miniszterelnök hollétéről 
is tudósított. 


A miniszterelnök ma az angusi Mildenben vadászik, Iván Cobbold százados 
társaságában, akit Anglia hat legjobb lövésze között tartanak számon. Cobbold 
százados a módos ipswichi sörfőző család tagja. Városi tevékenysége 
elegendő szabadidőt biztosít számára, hogy egy évadban kerek 40 ezer töltényt 
használjon el; Skóciában fajdra lő, kelet-angliai birtokán pedig fogolyra és 
fácánra. 


Az olvasókat megismertették azzal a lenyűgöző társasági ínyencfalattal is, 
miszerint Lady Blanche, Cobbold felesége és a devonshire-i herceg nővére 


, egyike a kevés angol mohamedánnak, és ismert közel-keleti utazó".2? 


Chamberlain távollétében legbizalmasabb szövetségese, Sir Horace Wilson 
vette át a Downing Streeten barátja számos feladatkörét. Wilson, mint hivatásos 
köztisztviselő, ipari viták kifogástalan bonyolítójaként szerzett nevet, először 
mint a munkaügyi miniszter állandó helyettese (jelentős szerepet játszott 
például az 1926-os általános sztrájkot lezáró megegyezésben), 1930-tól pedig 
a kormány legfőbb ipari tanácsadója, amely tisztséget egyenesen az ő számára 
hozták létre. 1935-ben Stanley Baldwin, az akkori miniszterelnök az állam- 
kincstárhoz helyezte (kulcsfontosságú szerepe volt a VIII. Edward körüli 
lemondási válságban is), ahol hamarosan Chamberlain, az 

akkori pénzügyminiszter közeli barátja lett: mindkét férfi , mindennél 

többre becsülte akemény munkát, a hatékonyságot és a nyílt beszédet". Amikor 


Chamberlain miniszterelnök lett, váratlanul magával vitte Wilsont a Downing 
Streetre. Wilsonnak, mint igazi self-made mannek, nem voltak magániskolái 
vagy oxbridge-i összeköttetései, , és csak (...) kiemelkedő képességei okán" 
jutott magas pozícióba." Hoare jellemzése szerint , minden tekintetben maga 
az ortodox, lelkiismeretes és hatékony köztisztviselő. (...) Ügyintézőként 
páratlan hírnévnek örvendett a Whitehallban."?" 


1938-ra, Lord Woolton szerint, akivel ugyancsak közeli barátságban volt, 
Wilsonnak , egészen kivételes hatalma lett - nagyobb, mint a kormány 
bármelyik tagjának" .2? Ennek eredményeként , ő lett kora legtöbbet 
fényképezett és az újságokban legtöbbet szerepeltetett köz-tisztviselője". 
Irodája közvetlenül szomszédos volt a kormány tanácstermével, és egyetlen 
feljebbvalója Chamberlain volt, aki , alternatív vélemény- és 
információforrásnak" tekintette.?? A miniszterelnök fenntartás nélkül 
megbízott benne, és , a két férfi között magas fokú szellemi és személyes 
rokonszenv, sőt vonzalom honolt". Mindketten rühellték a 
külügyminisztérium tekintélyelvű és végérvényesnek szánt nyilatkozatait 
(Wilson úgy vélte, túl sok ott a dilettáns), az ezekből áradó, egyébként 
kölcsönös bizalmatlanságot. A külügyminisztérium megritkult légkörében 
Wilsont szürke eminenciásnak tekintették, szerény származása megvetés tárgya 
volt (Sir Orme Sargent a , csúszómászó Jézus" csúfnevet aggatta rá), és 
külügyi szakértelmét katasztrofálisnak minősítették. Képességeiről még 
Clement Attlee is azt mondta, , nem országosak, csak közép-angliai módra 
vidékiek"?! 


Ám mint Chamberlain rögeszméjének, az angol-német viszony megjavításának 
és a diktátorok megbékítésének lelkes híve, nélkülözhetetlenné tette magát.?? 


Szeptember 5-én este Wilsont a Downing Streeten Theodor Kordt, a német 
nagykövetség tanácsosa kereste fel. Kordt fivérének, Erich Kordtnak az 
utasítására járt el, aki Ribbentrop londoni nagykövetsége idején annak 
beosztottja volt, majd főnökével együtt visszatért Berlinbe, mint Ribbentrop 
külügyminisztériumi személyi irodájának vezetője. Erich Kordt Weizsácker 
közeli barátjaként rávette Ribbentropot, hogy léptesse elő Weizsáckert 
államtitkárrá. Amikor Ribbentrop az utóbbi képességeit firtatta, Kordt azt 
felelte, hogy mint korábbi tengerésztiszt és ügyes diplomata, , ért az 
engedelmességhez", ami Ribbentrop szemében különösen értékessé tette a 
jelöltet. 1938-ra , Erich Kordt körül már alakulóban volt egy ellenzéki mag", 


és államtitkári kinevezése után , Weizsácker lett e kör patrónusa és tényleges 

feje". 
Theo Kordt közölte Wilsonnal, hogy , lelkiismeretét a lojalitása elé helyezte", 
és azért jött, hogy figyelmeztesse a brit kormányt: Hitler elhatározta, hogy 
szeptember 19-én vagy 20-án , bevonul". Bár ma már tudjuk, hogy ez az 
információ pontatlan volt, Wilson elég komolyan vette ahhoz, hogy 
visszahívja Chamberlaint skóciai vakációjáról, Halifax pedig lemondott egy 
népszövetségi megbeszélést. Másnap délelőtt Kordt visszatért a Downing 
Streetre: alattomban osont be a 10. számú ház kerti kapuján. Ez alkalomból 
Wilson mellett Halifax is várta. Kordt megismételte az előző napon 
mondottakat, és finomított a támadás időpontjának részletein. A mozgósítás, 
tudatta a külügyminiszterrel, szeptember 16-án kezdődik, azzal a szándékkal, 
hogy Csehszlovákiát legkésőbb október 1-jén megtámadják. Rádióadást 
javasolt, hogy a német nemzetet figyelmeztessék, de Halifaxnek nem volt 
ínyére az ötlet. Kordt erre biztosította mindkettőjüket, hogy a német 
külügyminisztériumban és a rangidős tábornokok között megfelelő számú 
ellenzője van Hitler terveinek, tehát , Nagy-Britanniától és Franciaországtól 
mindössze azt kérik, hogy maradjanak szilárdak, és ne hátráljanak meg 

Hitler várható nürnbergi kirohanásai és őrjöngése elől".? 


Kordt figyelmeztetése egybevágott a külügyminisztérium egyéb értesüléseivel; 
ugyanez áll shakespeare-i jóslatára is, miszerint Hitler politikai és katonai 
ellenzéke kész , kiszáll(ni) tenger fájdalma ellen,/ 


S fegyvert ragadva véget vet(ni) neki".§1 Továbbá, Kleisttel ellentétben, Kordt 
nem volt holmi ismeretlen, Németországból szalajtott küldött, hanem a német 
nagykövetség hivatalosan meghatalmazott második embere, a diplomáciai 
körök köztiszteletben álló szereplője. Mivel javaslatai élesen elütöttek az 
akkori berlini politikától, visszatekintve különösnek tűnik, hogy senkitől nem 
kértek tanácsot, és további akcióra sem vállalkoztak. Amikor aznap este 
Prágából jelentették, hogy az ottani tárgyalások megszakadtak, és lehet, hogy a 
német csapatok már meg is indultak, ismét Cadogant fogták be egy Hitlernek 
szóló megfelelő figyelmeztetés megfogalmazására. A BBC azonban 
biztosította Wilsont, hogy a jelentések alaptalanok, és másnap reggelre valóban 
úgy látszott, hogy elmúlt a veszély. 


Chamberlain szeptember 8-án korán megérkezett Londonba, és délelőtt 11-re 
szűk körű megbeszélésre hívta a Downing Steetre Wilsont, Halifaxet, Cadogant 


és Simont. , A min. eln. nem tartja elég jónak a figyelmeztető üzenetet - 
jegyezte fel Cadogan. - Úgy gondolja, neki magának kell odamennie. 
Egyetértek."?" Halifaxet, aki nem volt jelen, amikor Chamberlain Hitler 
meglátogatásának ötletét először vitatta meg Wilsonnal és Hendersonnal, úgy 
tetszik, meglepte a javaslat, és makacsul sürgette, hogy hívják meg a 
tanácskozásra Vansittartot is. Sir Sámuel Hoare kivételével - Balmoralban ő 
vette át Chamberlain helyét - a csoport a kormány tanácstermében gyűlt össze; 
ez volt az első megbeszélése annak a szűkebb kabinetnek (, belső körnek"), 
amely a következő néhány hét során rendszeresen összeült. Vansittart 
egykettőre civódást robbantott ki, amikor nagy lendülettel érvelt 
Chamberlainnek Hitlernél teendő látogatása ellen. , A Canossa szót is említette 
- idézte fel Cadogan eközben a miniszterelnök a tanácskozóasztalra 
könyökölt, fejét két kezébe temetve, és végig egy árva szót sem szólt."?? 

Augusztus utolsó néhány napján Csehszlovákiában egyre lázasabb diplomáciai 
tevékenység zajlott. Runciman mind nagyobb nyomást gyakorolt a cseh 
kormányra, hogy adjon helyet a szudétanémet követeléseknek. 


Lassan, de biztosan Benes engedni kezdett a brit nyomásnak, és további 
engedményeket ajánlott a Szudétanémet Pártnak, ami az utóbbi 
tárgyalócsoportját arra indította, hogy Berlintől kérjen tanácsot. Egy 

ilyen alkalommal a prágai német ügyvivő, egészen valószínűtlen időpontot 
választva, éjjel egy órakor ébresztette fel Ribbentropot, hogy 

valamilyen dilemma megoldásához utasítást kérjen. A külügyminiszter, igazán 
nem meglepő módon, dühbe gurult. Henlein , már világos utasításokat 
kapott [...), tanulja meg ő is, az emberei is, hogy megálljának a maguk 
lábán". A parancsok valóban világosak voltak: , Tárgyaljanak és 
tárgyaljanak, hogy ne szakadjon meg a kapcsolat, és követeljenek mindig 
többet, mint amennyit a másik fél megadhat."?? 


Augusztus 24-én Benes további javaslatokat terjesztett Kundt és Sebekovsky 
elé. Ez az úgynevezett Harmadik terv jóval tovább ment, mint az előzőek, és 
jelentős új engedményeket tartalmazott a nyelvi problémák, a német tisztviselői 
kvóta és az ínséget szenvedő körzetek szubvencionálása terén. A legnagyobb 
horderejű az a javaslat volt, hogy Csehországot és Morvaországot osszák 
autonóm területekre (Gau); ezek közül háromban német többség élne, vagyis a 
nácik legalább részben irányíthatnák Csehszlovákiát. Augusztus 27-én, 


szombaton Runciman Clary-Aldringen herceg teplitzi kastélyába volt hivatalos 
a hétvégére; a herceg is egyike volt ama cseh arisztokratáknak, akik a 
szudétanéme-tek ügyével rokonszenveztek. Runciman, mielőtt elhagyta volna 
Prágát, felkereste Benest, hogy , közvetítsen egy figyelmeztetést: (...) feltétlenül 
szükséges, hogy a szudéták kívánságainak teljesítésében menjen el a végsőkig, 
és azon is túl".$9 Aznap este Ashton-G watkin, aki délután tért vissza 
Londonból, és elkísérte Runcimant Teplitzig, továbbhajtatott Hohenlohe 
herceg közeli rothenhausi kastélyába, ahol másnap ismét Henleinnel és 
helyettesével, Kari Hermann Frankkal tárgyalt. 


A beszélgetés Frank egy mindenestül kitalált beszámolójával kezdődött: 
elmondta, hogyan kereste fel a minap Berlinben Hitlert. Biztosította Ashton- 
Gwatkint, hogy a Führer , üdvözölné a Szudéta-kérdés békés megoldását, ha 
arra minél gyorsabban sor kerül", és meghívta Henleint is, feltéve ha magával 
hozza a brit kormány javaslatainak , végérvényes szövegét". Hitler különösen 
ahhoz ragaszkodik, hogy Runciman hivatalosan javasolja a cseh kormánynak: 
, fogadja el a Herr Henlein karlsbadi beszédében elhangzott nyolcpontos 
programot mint 


a Szudéta-kérdés megoldásának általános alapját"."! Valójában Frank 
elbeszélése az első szótól az utolsóig a fantázia terméke volt. Hitlerrel 
folytatott beszélgetéséről az igazat egy vezető Abwehr-tisztnek, Helmuth 
Groscurthnak árulta el, röviddel azelőtt, hogy elhagyta Berlint. , A Führer - 
jegyezte fel Groscurth - eltökélte, hogy háborút indít. Parancsokat osztogat, 
hogy rendezzenek incidenseket Csehszlovákiában. Sértegette Benest. Élve 
akarja elfogni, hogy saját kezűleg akassza fel." 


Hitler utasítása, hogy Frank indítson kampányt provokatív incidensek 
megszervezésére, újabb lépés volt az invázió és a Zöld terv megvalósítása felé. 
A provokációknak könyörtelenül el kellett vezetniük egy végső incidenshez, 
amely majd a szükséges ürügyet szállítja a katonai beavatkozáshoz. Gondosan 
kiválogatott SA-legények, akiknek bizonyítottan gyakorlatuk volt az ilyen 
incidensek szervezésében, surrantak át diszkréten a határon, míg 
keményvonalas szudétanémetek az ellenkező irányba mozdultak, hogy a cseh 
határ közelében különleges légió alakuljon belőlük. A Szudétaföldön 
megszaporodtak a németek és csehek közti verekedések, és a német sajtó 
oldalait egyre több hamis beszámoló lepte el német falvak elleni cseh 
támadásokról. A cseh rendőrség növekvő számú, a körzetben szabadon ide-oda 
szállított obbanóanyag nyomára bukkant, és ezzel párhuzamosan szaporodtak 


a letartóztatások a határon átcsempészett fegyverek miatt. 


Augusztus 30-án Benes ismét találkozott Kundttal és Sebekovsky-val, és 
átnyújtott nekik egy memorandumot, amely magában foglalta a Harmadik 
tervvel kapcsolatos javaslatait; egyúttal biztosította a két szudétanémetet, hogy 
lényegében elfogadta Henlein nyolc karlsbadi feltételét. Frank nyugtázta ezt, és 
kénytelen volt elismerni, hogy a javaslatok , viszonylag nagy horderejűek" és 
, nem lehet őket egyből elutasítani" 1? Másnap azonban Kundt visszavonta ezt 
az álláspontot, és elpanaszolta Runcimannek, hogy a javaslatok még mindig 
nem vezetnek elég messzire. Külön figyelmet érdemel, hogy nézetét osztotta az 
úgynevezett brit , közvetítő", aki újabban mindinkább a döntőbíró szerepét 
játszotta; vagyis pontosan azt tette, ami Chamberlain ország-világnak 

szóló ígérete szerint nem fog bekövetkezni. Egy Halifaxnek írt, a 

szokásosnál is gátlástalanabb levelében Runciman keserves csalódásként 
bélyegezte meg Benes legújabb tervét, , amely hemzseg a kibúvóktól és 
megszorításoktól - semmi értelme nyilvánosságra hozni". Csehszlovákia, 
sirán- 


kozott, , elátkozott ország, ahol a rossz kormányzás jelei napról napra 
halmozódnak, és H. bármelyik pillanatban találhat ürügyet, hogy rend-teremtés 
címén átlépje a határt". Mivel Runciman tudta, hogy Chamberlain a skót 
nagybirtokokat járja puskáival és horgászbotjaival, különösen rossz néven 
vette, hogy ő , még csak egy szabadnapot sem vehetett ki az itteni csodás 


fogolyvadászatok kedvéért". 


Ugyanezen a napon Ashton-Gwatkin Marienbadba utazott, ahol sürgette 
Henleint: tegyen jelentést magának Hitlernek a legújabb cseh ajánlatról. A 20. 
századi diplomácia annaleseiben az érdekesebb epizódok egyike, hogy a brit 
külügyminisztérium tisztségviselője látta el Henleint, egy, a britekkel 
szövetséges ország irredenta vezető politikusát két üzenettel: adja át Hitlernek 
a brit kormány nevében. Mi több: a hagyományos diplomáciai gyakorlattal 
szembemenve mindkettőt először németre fordították. Az egyik Hitler 
hozzájárulását kérte Runciman további közvetítői ténykedéséhez, a másik az 
angol-német viszony szélesebb körű problémáival foglalkozott. Runciman 
azzal indokolta ezt a megközelítést, hogy Henlein , magatartása hatással lehet 
Hitlerre"? Henlein viszont csak azzal a feltétellel utazott el a találkozóra, ha 
egyértelműen kiderül, hogy kifejezetten a brit kormány kérésére tette. Az 
irónia legcsekélyebb jele nélkül közölte Ashton-Gwatkinnel: nem szeretné, , ha 
azzal vádolnák, hogy neki Hitler parancsol".§ 


Szeptember 1-jén az eső meg a hideg ellenére Henlein Berchtesga-denbe 
utazott, miután megígérte Runcimannek, hogy , mozgalmát elhatárolja a 
birodalmi nácikkal való azonosulástól".t" Két napra zárkózott be a Berghofba 
Hitler, Göring és Goebbels társaságában. Hitler semmilyen részletet nem árult 
el a Zöld tervből, de nem hagyott kétséget Henleinben, hogy immár a háború 
útjára léptek; ám a Szudétanémet Párt csak tárgyaljon tovább, hogy úgy tűnjön, 
semmilyen közvetlen válságról nincs szó. Ami az időzítést illeti, csak annyit 
ígért, hogy , az ügy elintézésére" szeptember folyamán kerül majd sor. , Éljen a 
háború - jelentette ki búcsúzóul -, tartson bár kettőtől nyolc évig.""8 Henlein 
pénteken, szeptember 2-án tért vissza Csehszlovákiába abban a 
meggyőződésben, hogy Hitler immár a katonai megoldás mellett döntött. 

, Mindenütt a háborúról folyik a szó - jegyezte fel Goebbels. - Ez ma a két 
legdivatosabb téma: a háború és Prága.""? A The Times hírül adta, hogy a 
berlini középületeken, így a Reichstagon is légelhárító fegyverek jelentek meg. 


Prágában ezalatt tovább növelték a Benesre nehezedő nyomást. A miniszterek 
augusztus 30-i vésztanácskozása után Halifax Newtonnak írt levelében 
rámutatott, hogy minden hozzáférhető hírszerzői jelentés szerint Hitler a jövő 
héten vagy közvetlenül utána Nürn-bergben , elkötelezi magát a 
legszélsőségesebb akcióra"; azt reméli, , diplomáciai sikert arat majd, ha még 
idén ősszel, ha kell, erőszakkal, megoldja a Szudétaföld problémáját". Ezért 
létfontosságú, hogy , ezeket a kellemetlen, de elkerülhetetlen tényeket" Benes 
előtt nyomatékosan hangsúlyozzák. Benesnek el kell oszlatnia a széles körben 
elterjedt gyanút, hogy , csak előnyösebb pozícióért manőverezik, és elhúzza a 
tárgyalásokat, anélkül hogy őszintén szembe akarna nézni a közvetlen és 
létfontosságú problémával". Az egyetlen megoldás, ha , haladéktalanul, 
nyilvánosan és fenntartás nélkül" felajánlja a szükséges engedményeket." 
Benest, akinek választania kellett , a karl5-badi program elfogadása vagy a 
háború között", Runciman arra is figyelmeztette: , Ne tápláljon illúziókat 
afelől, hogy a britek melyiket választanák."?"! Newton még kíméletlenebb volt. 
Ha háború törne ki, Csehszlovákia , hadszíntérré válna, és bármi legyen is a 
végső kimenetel, lerohannák, és hosszú időre megszállnák. (...) Az ország 
számára létfontosságú, hogy nagy áldozatokat és szükség esetén jelentős 
kockázatokat vállaljon."?? 


Ashton-Gwatkin értékelése szerint Benes , okos ember, ügyesen egyensúlyoz a 
politikában, amellett optimista is: mindig abban bízik, hogy a sarkon túl ott a 
kiút".?? Miközben a fülében csengtek a britek figyelmeztetései, a cseh elnök 


elhatározta, hogy a legutolsó gesztenyéjét is kihúzza a tűzből, és szeptember 5- 
én délelőtt meghívta Kundtot és Sebekovskyt a Várba. Hűvös üdvözlések után 
Benes minden bevezetés nélkül egy üres papírlapot tolt át az asztalon. 


- . Kérem, írják le ide a pártjuk összes követelését - mondta. - 
Előre megígérem, hogy azonnal elfogadom őket. 


A két férfiba , mintha villám csapott volna". Kundt hitetlenkedve meredt az 
asztalra, Sebekovsky némán ült, dühösen és gyanakodva. 


- . Tessék, kezdjék! - mondta Benes. - írjanak! 


A durcás szudétanémetek attól féltek, hogy egy fortélyos cseh csapdába 
sétálnak. Kényelmetlenül fészkelődtek székükön, de vonakodtak attól, hogy 
saját kezűleg hagyjanak maradandó nyomot. Hitler paran- 


csai nem készítették fel őket erre a váratlan eshetőségre - az ellenfél totális 
fegyverletételére. 


- így is jó - mondta Benes. - Ha nem hajlandók írni, majd írok én. Maguk meg 
diktálnak. 


Azzal maga elé húzta az üres papírlapot, lassan lecsavarta töltőtolla kupakját, 
majd a tollat a papír fölé tartotta." 


Mire Kundt és Sebekovsky befejezte a diktálást, az elkészült dokumentum, 
amely később Negyedik terv néven vált ismertté, tartalmazta Henlein csaknem 
minden követelését, amely valaha is elhangzott. Benes aláírta a papírt, és átadta 
a szudétanémeteknek. Ezután el kellett viselnie egy négyórás kormányülést, 
amelynek végén miniszterei, ha kelletlenül is, de hozzájárultak a tervhez. 
Magában azonban az elnök úgy gondolta: a másik fél még ezeket a javaslatokat 
se fogadja majd el. 


Nagyon jól tudtam, hogy elbuktam ebben a küzdelemben, amelyet a náci 
totalitarizmus ellen, a cseh demokrácia megmentéséért vívtunk. Engedtem a 
túlzott és erkölcstelen nyomásnak, amely (...) az etnikai igazságosságjelmezébe 
öltöztetett engedményekre kényszerített, holott ezek valódi célja államunk és 
nemzeti létünk megsemmisítése volt. Meg akartam győzni a francia és a brit 
kormányt, hogy Berlint vagy a szudéta pán-germánokat még a legnagyobb 
engedmények sem elégítik ki. Ebben láttam az utolsó és egyetlen lehetőséget, 


(...) hogy a mi oldalunkra állítsam a nyugati hatalmakat arra az esetre, ha 
köztünk és Németország között fegyveres konfliktus törne ki.?? 


A kísérő sajtókommüniké kiemelte: az engedményekre csak azért került sor, 
, mert külföldi barátaink rendkívüli nyomást gyakoroltak ránk", ami , jelentős 


megdöbbenést és elégedetlenséget keltett".?? 


A Henlein követelései előtti kapituláció valóban megdöbbentette a cseh 
hazafiakat, sőt még a német demokratákat is, és a megdöbbenést ironikus 
módon még a Szudétanémet Párt hierarchiája is osztotta. Az elsöprő erejű 
engedmények zűrzavart keltettek a Szudétaföldön, ezért nagy sietve 
tanácskozást hívtak össze Egerbe a legújabb fejlemények megvitatására. 

, Úristen, hisz ezek mindent megadtak nekünk!" - így reagált aggodalmasan a 
keményvonalas Frank, Henlein pedig mér- 


gében nyomban Nürnbergbe utazott mint Hitler személyes vendége. Elrepült 
Németországba Frank is további utasításokért, és bár kezdetben Berlinben is 
csodálkozás és zavar támadt, a Frank zsinórjait mozgató náci bábjátékosok 
hamar visszanyerték önuralmukat. Megértették vele, hogy a beszéd ideje lejárt, 
a polgári engedetlenség eleddig visszafogott kampányát pedig még 
lelkesebben kell szítani az egész Szudéta-földön. A szudéta vezetők sietve és 
fürgén láttak neki a feladatnak. 


Szeptember 7-én a radikális Fritz Köllner vezetésével egy szudéta-német 
képviselőcsoport kereste fel a Morvaország északkeleti részén fekvő 
Máhrisch-Ostrau iparvárost. A várost túlnyomórészt csehek lakták, de élt ott 
mintegy 20 ezer német is, és a hatóságok a közelmúltban felpörgették a 
letartóztatási kampányt a közeli német határon át folytatott fegyvercsempészés 
ügyében. A látogatás napján a Szudétanémet Párt 82 tagja volt őrizetben, 
Köllner és kollégái pedig látványosan és kihívóan felkeresték a helyi 
rendőrséget, hogy letartóztatott bajtársaik hogylétéről érdeklődjenek. Mialatt 
sorra járták a cellákat, kétszáz helyi német fiatal, akiknek legtöbbjét sietve 
toborozták a helyi német középiskolából, összesereglett a rendőrség előtt, 
énekelve és gúnyos jelszavakat skandálva. A botrány egykettőre cseh 
ellentüntetést váltott ki, és hamarosan lovas rendőrök érkeztek a rend 
helyreállítására. Amikor a képviselőkhöz beszűrődött a kinti zsivaj, néhányan 
kijöttek körülnézni, és a kialakuló kavarodásban egyiküket, Franz Mayt 
megütötte egy rendőr. 


A németek azt állították, hogy May lármásan hivatkozott parlamenti 
sérthetetlenségére, mire az egyik rendőr visszaordított, hogy , fütyülök rá", és 
egy lovaglóostorral végigvágott rajta.?" A cseh változat szerint a Szudétanémet 
Párt képviselője már javában verekedett valakivel, a rendőrök megpróbálták 
szétválasztani a feleket, és eközben merőben véletlenül érte Mayt az ütés. A 
rendőr azt mondta a Daily Expressnek: ő nem tudhatta, hogy May képviselő. 

, Nem ismertem fel. Mivel egy cseh köztisztviselő nyakát szorongatta, 
kötelességemnek éreztem, hogy közbelépjek."?? Bár senki sem sebesült meg, 
mindössze hat embert vettek ideiglenesen őrizetbe, és az egész csetepaté fél 
órán belül véget ért, a Szudétanémet Párt gyorsan felmérte, micsoda 
propagandisztikus lehetőség rejlik az esetben. A The Times hírül adta, hogy 
Köllner és May sürgős táviratot küldött a cseh miniszterelnöknek. 


Lovas rendőrök indítanak lovaglóostorokkal brutális támadást Máhrisch- 
Ostrauban parlamenti képviselők üdvözlésére összegyűlt békés férfiak és nők 
ellen. Bennünket, képviselőket, noha igazoltuk magunkat, lovaglóostorokkal 
fenyegetnek, ütlegelnek, és lovaik a falhoz nyomnak. Szenvedélyesen 
tiltakozunk az állami rendőrség e brutális támadó akciója ellen, és követeljük a 
felelősök megbüntetését." 


A Szudétanémet Párt vezetősége azon nyomban ürügyül használta az incidenst, 
hogy felfüggessze a Negyedik terv mérlegelését, azzal az indokkal, hogy , az 
állami rendőrség máhrisch-ostraui eljárása közvetlenül ellentmond a kormány 
javaslatainak"."9 A brit követség megfigyelője még aznap az állítólagos bűntett 
helyszínére sietett, hogy felderítse a történteket. Hamarosan le is vonta a 
következtetést: 


(i) a szudétanémet képviselők tudatosan rendezték meg az úgynevezett 
,Zzavargást", (ii) a szóban forgó képviselőt nem , verték meg", és valószínűleg 
meg sem ütötték, (ni) az igazság az, hogy amikor a , verés? állítólag megesett, 
ő éppen egy csehet támadott meg, és (iv) ha tényleg , megverték volna", csak 
azt kapta volna, amit viselkedéséért megérdemelt.! 


Ashton-Gwatkin azzal egészítette ki ezt a meglehetősen szókimondó jelentést, 
hogy megerősítette: May , közismert verekedő", akit kollégái általában 

, Siegfriednek" neveznek.§? Noha borúsan megjegyezte Runci-mannek, hogy 
szerinte , ezzel vége a Runciman-missziónak", Ashton-Gwatkin azért elment 
Hodza miniszterelnökhöz, és rábeszélte, hogy a kormány tegyen eleget a 
szudéták jóvátételi igényének, beleértve a rendőr megbüntetését.?? Ezen az 


estén Kundt is felkereste Hodzát, hogy közölje vele: további tárgyalásokról 
addig nem lehet szó, , amíg a máhrisch-ostraui incidenseket meg nem 
torolták","§ míg Ashton-Gwatkin az estét az Alcron Szállóban töltötte, hogy 
rávegye Frankot, egyezzen bele a tárgyalások folytatásába. 


A szerencsétlen rendőrt elbocsátották, a helyi rendőrkapitánynak megengedték, 
hogy maga mondjon le posztjáról, négy emberét pedig felfüggesztették, amíg 
nem állnak bíróság elé a foglyokkal való állítólagos rossz bánásmód címén. 
Ám a Szudétanémet Párt megint csak kifogyott a követelésekből, és szeptember 
10-én kelletlenül hozzájárult, 


hogy három nap múlva, Hitler nürnbergi beszéde után, folytassák a 
tárgyalásokat. Mindazonáltal - bár ezt ő maga ekkor még nem ismerte fel - 
Runciman csehszlovákiai szereplése lényegében véget ért. Hogy vajon a 
máhrisch-ostraui incidenst, mint a Hitler által tervbe vett provokációk egyikét 
tudatosan megrendezték-e, avagy csak szerencsés véletlenről volt-e szó - a 
szudétanémetek mindenesetre azonnal megragadták az alkalmat, , akár 
fuldokló a mentőcsónakot".?? Runciman elismerte, hogy az esetet , ürügyként 
használták fel a tárgyalások felfüggesztésére, ha ugyan nem a 
megszakításukra".5§ Valóban: a megbeszélések szeptember 13-ra kitűzött 
folytatása egyszer s mindenkorra elmaradt. Hitler néhány nappal későbbi 
nürnbergi beszédének utóhatásaként a csehszlovákiai helyzet gyökeresen 
megváltozott. Az elnyújtott tárgyalások immár eljátszották azt a szerepet, 
amelyet Hitler szánt nekik, és ettől kezdve a szudétanémet vezetőség 

hallani sem akart további megbeszélésekről. 

Szeptember 7-én egy újabb eseményre került sor, amely a csehek és a 
szudétanémetek megegyezésének jóformán az utolsó, törékeny esélyét is 
szétzúzta. Egész Nagy-Britanniában és az európai kancelláriákon a The Times 
olvasói, amikor reggelizés közben megszokott újságjuk közepére lapoztak, 
hogy elolvassák a hosszadalmas vezércikket, egy sajtó-történész szerint 

, alighanem a leghíresebb és legvitatottabb vezércikket" láthatták, amely , brit 
újságban valaha megjelent"."7" Az ártalmatlan cím - , NÜRNBERG ÉS 
AUSSIG"682 . alatt a névtelen vezércikkíró a fejlemények szempontjából 
vizsgálta Hitlernek a pártkongresszuson elhangzott megnyitó beszédét, továbbá 
elemezte Benes Negyedik tervének érdemeit; az új javaslatokat úgy üdvözölte, 
mint hathatós kísérletet a helyi sérelmek megszüntetésére és a szudétanémetek 


nagyobb helyi ön-rendelkezésének megteremtésére. Egyszersmind jogosnak 
ismerte el, hogy a cseh kormány igényt tart a központi irányításra és 
ellenőrzésre az olyan területeken, mint a honvédelem, a külpolitika és a 
pénzügyek. 


Ahogy ez oly gyakran megesik, az ördög a cikk legvégén bujkált, száraz, már- 
már tudományos nyelvezettel álcázva. 


Ha a szudéták most többet kérnek, mint amennyit a cseh kormány az utolsó 
javaslatcsomagjában a jelek szerint kész megadni, abból csak 

arra következtethetünk, hogy a németek túllépnek a sérelmek puszta 
kiküszöbölésén, és nem érzik jól magukat a Csehszlovák Köztársaságban. 

Ez esetben a csehszlovák kormánynak talán érdemes lenne megfontolnia, bölcs 
dolog-e teljesen elzárkóznia attól a tervtől, amelyet bizonyos körökben 
kedvezően fogadtak: azaz hogy Csehszlovákiát homogénebb állammá tegyék 
annak a határvidéki idegen lakosságnak a kiválása révén, amely ily módon a 
vele szomszédos nemzettel fajilag egyesül. (...) 


Ha Csehszlovákia homogén állammá válik, ennek előnyei feltehetően 
meghaladják ama nyilvánvaló hátrányokat, amelyek a 
peremvidék szudétanémet körzeteinek elvesztésével járnak." 


Augusztus 25-én Robin Barrington-Ward, a The Times közismerten 
megbékítéspárti főszerkesztő-helyettese, aki már rég elfogadta a 

tételt, miszerint a versailles-i szerződés igazságtalan, az anschluss pedig 
elkerülhetetlen volt, felkereste Halifaxet a külügyminisztériumban. Úgy látta, a 
minisztert túlságosan is aggasztja a német katonai készülődés és Hitler 
eltökéltsége a csehkérd és erőszakos megoldására; Barrington-Ward azonban 
nem hitte el ezeket a híreket. Aznap azt írta főszerkesztőjének, Geoffrey 
Dawsonnak, hogy ő továbbra is kételkedik, , ahogy bizonyára te is, hogy Hitler 
valóban kész-e vállalni az erőszakos cselekvésből adódó kockázatokat"."9 
Augusztus 31-én, a miniszterek Downing Street-i megbeszélését követő napon 
a lap névtelen , diplomáciai tudósítója" azt jelentette, hogy bizonyos londoni 
hivatalos forrásoknak , nincs okuk kételkedni Herr Hitler nyilatkozatában a 
maga békés céljairól"."! A cikk hatására Halifax még aznap délután felhívta 
Barrington-Wardot, hogy elégedetlenségét fejezze ki. 


Szeptember elején Dawson yorkshire-i vidéki házában töltötte a nyári vakáció 
utolsó napjait. Barrington-Ward eredetileg szeptember 3-án akart skóciai 


üdülésre indulni, de habozott, elhagyja-e Londont ilyen válságos időkben. 
Dawson azonban rábeszélte az utazásra, és az újságot a szerkesztői rangsor 
harmadik tagjára bízták. Szeptember 


4-én, vasárnap a soros vezércikkíró, vagyis Leó Kennedy, a lap diplomáciai 
tudósítója, akinek korábbi, csehellenes prágai beszámolói már hatottak a 
szerkesztési politikára, megírta cikkét a hétfő reggeli számba, utána pedig még 
egy, a csehkérdéssel általában foglalkozó vezércikket is papírra vetett, hogy 
majd szerkesztés után egy későbbi számban felhasználhassák. Szeptember 6-án, 
kedden Dawson késő délután visszatért Yorkshire-ből a szerkesztőségbe, és az 
íróasztalán ott találta ezt a nyers második vezércikket. Aznap éjjel feljegyezte, 
hogy a cikk , elég felületesen szellőztette meg az ötletet, amelyről 

korábban gyakran beszélgettünk, hogy tudniillik a szudéta peremvidék 


csatlakozhatna Németországhoz"."? 


Dawson kihúzott egy bekezdést, amely nem tetszett neki, egy másiknál jelezte, 
hogy átírandó, a megmaradt szöveget pedig leküldte a szedőterembe, hogy 
készítsék elő a másnap reggeli kiadás számára -majd , elment vacsorázni". 
Amikor jóval később visszatért, ráeszmélt, hogy a javított változattal sincs 
megelégedve, és nekiült, hogy maga végezze el a további változtatásokat. 
Immár közeledett az éjfél, ő pedig tanácsot kért a szerkesztőség egyetlen 
tekintélyesebb tagjától, aki még az épületben tartózkodott. William Casey, 
akiből tíz évvel később ugyancsak főszerkesztő lett, hagyományosan kevés 
vagy semmilyen szerepet nem játszott a külügyekkel kapcsolatos szerkesztői 
politikában, és Dawson, miután tanácsot kért tőle az átírt vezércikket illetően, 
végül elengedte a füle mellett kollégája erőteljesen kifejezett kétségeit. A 
cikken ejtett döntő változtatások egyike volt az , amelyet bizonyos körökben 
kedvezően fogadtak" kiegészítés, valamint a záró mondat, amely arra utalt, 
hogy a Szudétaföld elvesztésének Csehszlovákiát sújtó hátrányait , feltehetően" 
felülmúlná az előny, hogy , homogén állammá" válik. Éjfél után öt perccel, 
néhány perccel a nyomdagépek elindítása előtt, Dawson leküldte nyomtatásra a 
végleges változatot."? 


Másnap reggel Kennedy , álmából ébredve elszörnyedve észlelte, hogy 
vezércikke utolsó bekezdését teljesen átírták, és most az az értelme, hogy a 
Szudétaföldet azonnal át kell engedni Németországnak"."§ Dawson azonban 
egyáltalán nem tanúsított bűnbánatot. , A ma reggeli vezércikk miatt, ahogy 
arra eleve számítottam, nagy ribillió tört ki" - jegyezte fel, és másnap majdnem 
minden második lap , szidalmak pergőtüzét zúdította rá"."" Való igaz: a cikk 


felzúdulást keltett 


szinte mindenütt ahol a The Timest olvasták. A kifejezés, miszerint , bizonyos 
körökben kedvezően fogadták", ahhoz a csaknem általános feltételezéshez 
vezetett, hogy a javaslat a Szudétaföld Németországnak való átengedésére 
híven tükrözi a kormány jelenlegi politikáját; és a legtöbben érthető módon 
arra következtettek, hogy a cikket a legmagasabb szintről sugallta valamilyen 
hivatalos forrás. Jan Masaryk aznap már kora reggel beállított a 
külügyminisztériumba, hogy energikus panaszt emeljen Halifaxnél. Noha 
megnyugtatásul biztosította kormányát, hogy a The Times , politikai nézeteit 
illetően teljes függetlenséget élvez", nagyon is tisztában volt vele, hogy ,,a fent 
említett újság eme függetlenségéről a külföldi lakosság igen nagy 


hányadának fogalma sincs"."? 


Szerencsétlen időzítés következtében Halifax és Dawson közös ebédet 
beszéltek meg az utóbbi klubjában, a Pali Mall-i Travellersben. Bármilyen 
furcsa, úgy tűnt, Halifaxet hidegen hagyja a jövő. , Ma együtt ebédeltem 
Edward Halifaxszel - írta Dawson aznap délután Barring-ton- Wardnak. - 
Ahogy számítottam rá, elmesélte, hogy Kennedy ma reggeli vezércikke 
felzaklatta az egész hivatalát, habár ő maga nem kifogásolta." A 
külügyminisztériumra diplomáciai panaszok özöne zúdult. Vansittart 

, végzetesnek" nevezte a cikket; attól tartott, ,, a brit magatartás rendkívül 
veszélyes félreismeréséhez" vezet majd, a szu-détanémeteket pedig csak 
felbátorítja, hogy minden további engedményt elutasítsanak. Az egyik 
hírszerző kapcsolata megerősítette, hogy Berlinben katasztrofális 
következmények várhatók, , mivel az írás azt abenyomást kelti, hogy Őfelsége 
kormánya megfutamodott"."§ Theodor Kordt közölte Ribbentroppal, hogy a 
cikk , nagy szenzációt keltett Londonban". Ő maga ugyan nem gondolta, hogy 
az írást a brit külügyminisztérium sugallta volna; , az ötlet valószínűleg a 
miniszterelnök környezetéből jutott el a The Times 

szerkesztőgárdájához"."? Phipps jelentette, hogy a franciák tudni szeretnék, 
vajon a cikk , Őfelsége kormányának nézeteit fejezi-e ki", Runciman pedig azt 
sürgö-nyözte Prágából, hogy a The Times , gyarapította 

nehézségeinket", hozzáfűzve, hogy , az utolsó bekezdés új anschlusst javasol". 


Aznap este a külügyminisztérium végül hivatalos nyilatkozatot bocsátott ki, 
miszerint , a reggeli The Timesban olvasható felvetés - hogy tudniillik a 
csehszlovák kormány jelenlegi javaslataihoz képest altér- 


natívának tekinthetné a területén élő határvidéki idegen néprétegek kiválását - 
semmilyen értelemben nem tükrözi Őfelsége kormányának véleményét".?9 Ez 
azonban túl kevés volt, és későn érkezett. Harvey feljegyezte, hogy a cikk ,a 
külügyminisztérium cáfolata ellenére kétségbeejtő hatást keltett". A német 
rádió az egész országban hírt adott róla, és , mindenütt, különösen az Egyesült 
Államokban, úgy értelmezték, mint kísérleti léggömböt, amely előrevetíti 
Őfelsége kormányának legújabb kapitulációját". Harvey különösen , arra a 
kis defetista Dawsonra" haragudott.§! Iván Majszkij orosz nagykövet 

is megjelent a külügyminisztériumban, hogy rosszallóan közölje: a 

cikk megjelentetése , a lehető legkárosabb hatást keltette". Halifax, kissé sután, 
csak azt felelhette, hogy , a legkevésbé sem határolódik el Majszkij 
véleményétől", amikor azonban a nagykövet felkérte, erősítse meg a tegnapi 
démentit, a külügyminiszter közölte, hogy , nem szokása ellenvéleményeket 


megismételni".?2 


Londont időközben elárasztották az összeesküvés-elméletek. Harold Nicolsont 
a The Times szerkesztőségében lévő egyik forrása biztosította, hogy a cikket 

, Leó Kennedy írta, és Geoffrey Dawson épp csak belepillantott".§? Chips 
Channonnak külügyminisztériumi informátora súgta meg, hogy , Lord Halifax 
5-én, hétfő este együtt vacsorázott Geoffrey Dawsonnal". A cikket , minden 
kétséget kizáróan sugallták; kísérleti léggömb volt, hogy kiderüljön, miként 
reagál a közvélemény".8$ Claud Cock-burn, a Week baloldali szerkesztője, aki 
elsőként ötlötte ki a , clivedeni garnitúra" meghatározást a megbékítéspártiak 
Nancy Astor köré lazán összeverődött csoportjára, azt állította: nem elég, hogy 
a cikk a kormány felbujtására íródott, de egyenesen a német nagykövetség elé 
terjesztették jóváhagyásra. Dawson megjegyezte Barrington-Wardnak, 

hogy Halifax , magánemberként egyetértett a javaslattal, hogy Prágában igenis 
szabadon meg kell vitatni minden megoldást, akár még a német kisebbségek 
kiválását is".?? 

Noha a külügyminiszter hallgatólagosan egyetérthetett a cikkel, az valójában 
úgy született meg, hogy Dawson kapkodva tért vissza üdüléséből, és így, a The 
Times hivatalos krónikájának szavaival, , vacsora előtt vagy után nem volt elég 
ideje, hogy egy ilyen jellegű cikknek annyi megfontolást és korrekciót 
szenteljen, amennyire az adott körülmények közt szükség lett volna".?§ A 
csehekre nézve a következmények 


végzetesek voltak. Első ízben hangzott el egyértelmű javaslat Csehszlovákia 


felosztására, Hitlernek pedig brit részről önként ajánlották fel, amit valójában 
akart, még mielőtt szándékát egyáltalán kimondta volna. Most, hogy a 
Runciman-féle misszió kifulladt, és minden szem Nürnberg felé nézett, az 
utalás, miszerint a brit kormány csöppet sem bánja, ha a Szudétaföld a Reich 
része lesz, ha mégoly téves volt is, minden további tárgyalásnak véget vetett. A 
szudétanémet tárgyalóknak csak annyi dolguk volt, hogy egy ideig még 
késleltessék a megegyezést, hiszen jól tudták, hogy Hitler és támadásra kész 
hadserege úgyis elvégzi majd helyettük a munkát. 


1 


Hamlet, III/I., Arany János fordítása. -A ford. 


VA 


Aussig - teljes nevén Aussig an der Elbe - Űsti nad Labern, az akkori 
Szudétaföldön lévő cseh város német elnevezése volt. -Aford. 


Harsog a kiáltás: háború! 


Nem azért neveltem föl hogy katona legyen, fiamat, életem örömét és 
reményét! 


Puskát vállára hát most senki ne tegyen, hogy megölje egy másik anya szeme 
fényét! 


Sir Nevile Henderson, 1937. június 1.! 


Vagy valamely király, mikor háborúba megy, hogy egy másik királlyal 
megütközzék, nemde leülvén először tanácskozik, hogy tízezerrel 
szembeszállhat-é azzal, aki őellene húszezerrel jött? 


Mert különben még mikor amaz távol van, követséget küldvén, megkérdezi a 
békefeltételeket. 


Lukács 14,31-32" 


Nem szörnyű-e elgondolni, hogy százmilliók sorsa egyetlen embertől függ, és 
az illető félbolond? 


Neville Chamberlain, 1938. szeptember 3. 


, HITLER A HEGYEK KÖZÉ VONUL VISSZA, HOGY DÖNTSÖN!" - 
rikoltotta szeptember 1-jén a Daily Express főcíme. ,, A Bajor-Alpok 
magányában meditálva dönti majd el a következő négy nap során, mi legyen 
politikája Csehszlovákia és a szudétanémet problémák tárgyában."? 

Eltekintve egy-egy alkalmi kirándulástól, hogy erődítményeket szemléljen 
meg vagy katonai hadgyakorlatokat nézzen, Hitler a nyár nagy részét valóban 
a Berghof rejtekhelyén töltötte. Ebben az évszakban érezte magát a legjobban a 
hegyek között, és elvetette a téli alpesi élet állítólagos örömeit, különösen a 
sízés élvezetét - , Miféle gyönyöröket tartogathat, ha a hegyek közt időzve 
mesterségesen meghosszabbítjuk a szörnyű telet? 


Károli Gáspár fordítása - A ford. 


Ha tehetném, betiltanám az ilyen sportokat, amelyek annyi balesettel járnak."? 


Laza, oldott napirendje még nemzetközi válság esetén is alig változott. A napot 
azzal kezdte, hogy kényelmesen megreggelizett az ágyában, ahonnan 
élvezhette a pazar kilátást egészen az untersbergi hegytömb megannyi meredek 
sziklafaláig. A legenda szerint Nagy Károly császár karddal a kezében még 
egyre itt szunnyad, várva a harsona hívó szavát, hogy helyreállítsa a 
Nagynémet Birodalom régi dicsőségét. , Nem véletlen - mondogatta Hitler a 
látogatóinak -, hogy a rezidenciám szemben van vele." 


Napjának hivatalos része később kezdődött, amikor megjelent a földszinten, 
gyakran hagyományos bajor viseletben, máskor vidékre való öltözetben. Egy 
ideig tanulmányozta a legfrissebb sajtó-összefoglalókat, amelyeket 
sajtófőnöke, Ottó Dietrich szállított, vagy diplomáciai sürgönyöket és katonai 
jelentéseket futott át. Mivel ragaszkodott hozzá, hogy a Berghofon csak 
legközelebbi barátai és tanácsadói vegyék körül, a kései ebéd intim légkörben 
zajlott, habár a formaságokat szigorúan betartották. A vendégek párosával 
léptek be az első emeleti ebédlőbe; ha nem volt kívülről jött látogató, akkor 
Éva Braun a Führer-től balra ült. Építésze, Albert Speer szerint, aki 
közreműködött a ház teljes átalakításában, ,,a helyiség a művészien rusztikus és 
a nagyvárosiasán elegáns ötvözete volt". A falakat és a mennyezetet 
vörösfenyővel burkolták, a vendégek súlyos, díszes, vörös szattyánnal 
behúzott székeken ültek; hatalmas termetű, makulátlan fehér spencert és 

fekete nadrágot viselő SS-pincérek szolgálták ki őket, az egyszerű fehér 
porcelántányérokra Hitler monogramját vésték. Még az asztali kiegészítőket is 
horogkereszt ékesítette. 


Étkezés után a Führer és vendégei a nagy földszinti társalgóban - itt volt a híres 
panorámaablak? - fogyasztották a csokoládét és az aprósüteményt. Ezután 
libasorban haladva legföljebb félórás sétát tettek az úgynevezett teaházig: a 
házikót veszélyesen biggyesztették egy kiugró sziklára, a csodás panoráma 
kedvéért. Hitlernek felszolgálták a teát, ő egy darabig Éva Braunnal csevegett, 
majd egy karosszékben elszundikált. A délután vége felé az ott várakozó fekete 
Mercedes visszavitte a Berghofba. Alkalmilag, néhány kiszemelt barátjával, 
messzebb is elmerészkedett, a közeli magashegyi erdőkbe vagy egy ugyancsak 
közeli tó partjáig. Ilyenkor e célra elkészített és feltálalt piknikben volt része, 


miközben udvari fényképésze, Heinrich Hoffmann, minden gesztusát 
megörökítette az utókor számára, a kortársakat pedig Hitlerről 

szóló képeskönyvek sorozatával tette boldoggá. Esténként Hitler olykor Speert 
is magához rendelte, és órákig , elszórakoztak iránytűvel és szögmérővel", 


vagy új építkezések tervrajzait tanulmányozták. Gyakoribb volt, hogy a 
vacsorát filmvetítés követte. Hitler előszeretettel nézte legkedvesebb sztárja, 
Greta Garbo filmjeit - , olyan nordikus", mondta róla. Máskor gramofonról 
hallgattak lemezeket. Ivone Kirkpatrick, akinek kétszer volt alkalma a 
Berghofon tanulmányozni Hitler életstílusát, azt írta: , Napokon, sőt heteken át 
folytatódik ez az idilli létforma. (...) Hitler állíthatja, hogy szó sincs üdülésről, 
de minden német katona és munkás boldogan mondana le szabadságáról, ha 
cserébe néhány napig Berchtesgaden varázslatos atmoszférájában 
pihenhetne."§ 


Miután szeptember 2-án a Berghofon utasításokkal látta el Henleint, másnapra 
Brauchitschot és Keitelt rendelte magához, hogy megbeszéljék a Zöld terv 
legújabb változatát. A két tábornok kénytelen volt végighallgatni a Führer 
terjengős monológját, amelyben hangot adott elégedetlenségének a 
Csehszlovákia elleni haditerv csaknem valamennyi részletével kapcsolatban. 
Brauchitsch felhívta figyelmét a gépesített hadosztályok kifogásolható 
állapotára, a frontvonalra szánt erősítések valószínű elégtelenségére és némely 
katonai vezető szembeszökő gyakorlatlanságára; Hitler azonban minden 
kifogását félresöpörte. Ezzel szemben azt bizonygatta, hogy a Rundstedt 
vezette 2. hadsereg, amelynek el kellett szigetelnie Cseh- és Morvaországot 
Csehszlovákia többi részétől, tehát rá hárult az akció oroszlánrésze, nem 
alkalmas az invázió vezetésére, és elhelyezése sem megfelelő. Szembe fognak 
kerülni az összevont, legnépesebb cseh erőkkel és a határ leginkább 
megerősített szakaszával. Hitler ,, Verdun lehetséges megismétlődésétől" 
tartott, és hallani sem akart róla, hogy , katonái elvérezzenek egy 
teljesíthetetlen feladat miatt". Aztán elrendelte, hogy a csapatokat gyűjtsék 
össze és tartsák menetkészen a mozgósítástól számított mindössze két nap 
alatt, a parancsnokok pedig - figyelmeztetett komoran - , tartsák észben, 

hogy az X-nap szeptember 27-én, déli 12-kor kezdődik"." Az invázió 
időpontja ki lett tűzve. 


Szeptember 5-én, egy hétfői napon tartották Nürnbergben, a Nemzetiszocialista 
Párt X. kongresszusán a hivatalos , Köszöntés Napját". 


Hitler vonaton érkezett Münchenből, a történelmi város fényesen feldíszített 
pályaudvarán helyettese, Rudolf Hess köszöntötte őt. A délutáni napsütésben 
templomi harangok zúgása közepette száguldott vele az autó a városházára. Az 
összegyűlt tömegnek kijelentette: ez a kongresszus, Ausztriának a birodalomba 
való hazatérése tiszteletére, ,a Nagyobb Németország első 


pártkongresszusaként" válik majd ismertté. Erre az alkalomra egyébként 35 
ezer osztrák utazott Nürn-bergbe. A vonatok egymást követték a pályaudvaron, 
csak úgy ontották a Reich minden irányából ide igyekvő nácikat és más 
országokból érkező vendégeket: a város lakossága félmillió fővel 
gyarapodott. Kétszázötven újságíró sereglett össze a világ minden tájáról. 
Mindenütt látható volt a nacionalista Spanyolország zászlaja, az , új 
Spanyolország" küldöttségének tiszteletére - a küldöttséget Jósé Millán-Astray 
tábornok, a Spanyol Külföldi Légió legendás alapítója vezette; és most első 
ízben még az Egyesült Államok nagykövete is megjelent. Csak a pápai 
nuncius és a szovjet nagykövet maradt Berlinben. A jelenlévőket, írta a The 
Times tudósítója, , egyetlen gondolat foglalkoztatta: vajon nyilatkozik-e 

a Führer Csehszlovákiáról?"? 


Másnap reggel a kongresszus hivatalosan is megnyílt; a hatalmas kongresszusi 
csarnokban a Führer 14 ezer követője gyűlt össze. Hitler megnyitó beszédét az 
övére emlékeztető reszelős hangon Adolf Wagner bajorországi körzetvezető 
olvasta fel. A beszéd hosszasan elidőzött a német népnek a Führer isteni 
küldetésébe vetett, soha ki nem alvó hiténél, és ecsetelte Hitler örömét, amiért 
Ausztriát a birodalomban üdvözölheti. 


Ezekben a napokban első ízben jelenik meg Nürnbergben Nagy-Német-ország. 
Az ősi Reich felségjelvényei a jövőt jelentik ebben a régi német városban. Hat 
és fél millió német hozta ide és kísérte őket, akik ma lélekben egyesülnek 
valamennyi német férfival és nővel. Számunkra és minden utódunk számára a 
németek birodalma mostantól örökre Nagy-Németország lesz.? 


A régi Reich felségjelvényeire való utalás később, a délelőtt folyamán 
világosodott meg egy szertartáson, amely A nürnbergi mesterdalnokok I. 
felvonásának helyszíneként elhíresült, ősi Szent Katalin-templomban zajlott. A 
kék egyenruhás osztrák küldöttség élén Seyss-Inguart adta át 


Nürnberg polgármesterének a Szent Német-római Birodalom uralkodói 
jelvényeit. Az ékkövekkel kirakott koronát, a császári kardot, az arany 
országalmát és a jogart 1809-ben a Hofburgba szállították, hogy Napóleon ne 
férhessen hozzájuk. Hitler most megfogadta, hogy a német nemzet örök időkre 
visszakapja őket, és felhívta Nürnberg városát, hogy vállalja őrzésüket. 


Ezen az estén Hitler az Operaházban rendezett , kulturális kongresszuson" vett 
részt. Goebbels felügyelte a nemzeti művészeti és tudományos díjak átadását. 


Kitüntették Fritz Todtot, a német autópályák és a Nyugati Fal építőjét; Willy 
Messerschmitt és Ernst Heinkel professzorokat repülőgépterveikért; valamint 
Ferdinand Porschét, az úgynevezett , népautó", abogárhátú Volkswagen 
tervezőjét.19 A kongresszus kísérőrendezvényeként politikai kiállítás is nyílt, 
, Kampfim Osten" (Harc Keleten) címmel. Hitler maga írt hozzá feltűnő helyre 
kifüggesztett magyarázatot, kidomborítva a nyugat-európai nemzeteket 
egyesítő kölcsönös kötelékeket - kultúrájukat, történelmüket, jövőjüket -, és 
kiemelve állítólagos kölcsönös küzdelmüket az élettérért és a fajtisztaságért. 
Németországot úgy festette le , mint az Európa megszállása és a nyugati 
kultúra lerombolása elleni erődöt, melyet egymás után kíséreltek 
megostromolni a Keletről benyomuló hordák: hunok, törökök és modern 
változatuk, a Szovjetunió által felbujtott kommunisták". Csehszlovákia egy 
hatalmas térképen úgy jelent meg, amint utat enged az Európa szíve felé törő 
orosz bombázóknak. Más kiállított tárgyak a zsidókat és a , politikai 
szabadkőművesség" gazságait támadták; az utóbbit illusztrálta egy VII. Edward 
királyról mint walesi hercegről készült fénykép, amely teljes szabadkőműves 
díszben ábrázolta őt.!! 


Bár a kongresszus első néhány napján Hitlernek kedvét szegte a kitartóan 
zuhogó eső, semmi sem hűthette le a birodalmi munkaszolgálat 40 ezer lelkes 
tagját, akik a hatalmas Zeppelin-mezőn gyűltek össze a Nemzeti 
Munkaszolgálat Napján. , Napbarnítottan és acélosan", hat széles, szürkésbarna 
oszlopban vonult el a Führer előtt a náci fiatalság színe-virága; negyvenezer 
ásó csillogott a felhők közül időnként kibukkanó nap fényében. , Ezt a 
díszmenetet nem koptathatja el az ismétlődés - ömlengett a The Times 
tudósítója. - Újra meg újra felszítja minden német büszkeségét, és irigységet 
kelt a legtöbb külföldi vendégben." Közben az egymást szorosan követő sorok 
ezt kántálták Hitlernek: 


Ausztria nem szenved tovább. A Führer Isten hadsegédeként eljött, és 
szabaddá tette. (...) A vér erősebb az ellenség hatalmánál, és ami német, 
annak Németországban a helye. 


E szavak elhangzásakor Göring a mellette álló Hendersonhoz fordult, és 

, mosolyogva elmagyarázta" a brit nagykövetnek rejtett 

értelmüket.12 Hendersont könnyű volt lebilincselni. , Véleményem szerint - írta 
egy Halifaxnek szóló magánlevélben - a felvonulás volt a legszebb az 


egész náci rezsimben."13 


Henderson már másodszor vett részt pártkongresszuson. Elődje, Sir Eric 
Phipps következetesen megtagadta, hogy Nürnbergbe utazzon, Hendersonnak 
azonban, amikor Berlinbe érkezett, egyik első dolga volt, hogy bejelentse 
részvételi szándékát, anélkül hogy ezt megtanácskozta volna a brit 
külügyminisztériummal, ami Vansittartot igencsak felbőszítette. 1938-ban 
szeptember 6-án, este hagyta el Berlint, és másnap kora reggel szállt ki a 
vonatból Nürnbergben. A kérdést, hogy adjon-e át egy igen kemény hangvételű 
figyelmeztetést Hitlernek, még mindig buzgón vitatták Londonban, és éppen 
ezen a napon Halifax egy Chamberlainnek szóló feljegyzésben ecsetelte, 
milyen vonalat képviseljen Henderson, ha alkalma nyílik szót váltania 
Hitlerrel. Elképzelése szerint Henderson tegye világossá, hogy amennyiben 
Hitler megtámadná Csehszlovákiát, , országának óhatatlanul a csehek 
segítségére kell sietnie".1§ Henderson azonban hallani sem akart ilyesmiről. ,, A 
hivatalos lépés - intette Halifaxet - csak még súlyosabb 
erőszakcselekményekbe, még hevesebb fenyegetőzésbe kergetné Hitlert. (...) 
Egy újabb figyelmeztetéssel semmit sem érnénk." Akármilyen hihetetlen, még 
mindig bízott benne, hogy Hitler végül a béke pártjára áll. , Szívből kívánom - 
folytatta -, hogy legalább a The Timest, Camrose-t, a Beaverbrook-sajtót stb. 
rábírhatnánk, ábrázolják Hitlert a béke apostolaként. Borzalmas rövidlátásról 
fog tanúskodni, ha ezt nem érjük el. A sajtóosztály nem segíthetne?"1" 


Amióta Henderson augusztus 31-én visszatért Londonból Berlinbe, fülében 
még ott csengtek a miniszteri megbeszélés vitájának foszlányai, és legfőbb 
gondja az volt, hogy minden tőle telhetőt elkövessen, nehogy politikai gazdái 
hivatalos figyelmeztetést intézzenek Hitlerhez. Egész pályája során ellenezte 
azt a diplomáciai taktikát, amely értelmetlen 


fenyegetések kibocsátásában áll, és a májusi krízis utóhatásaként félelme Hitler 
további ingerlésétől lassan rögeszmévé erősödött. Mindenekelőtt 
meggyőződése volt, hogy Hitler egyre irracionálisabb viselkedése miatt a 
figyelmeztetések úgyis az ellenkező hatást érnék el. Nürnberg-ből azt 
jelentette, hogy Hitler , a végletes idegfeszültség állapotában" van, és 

, abnormalitása szemlátomást erősebb, mint valaha".1§ Hender-son nagyon is 
lehetségesnek vélte, hogy , a katonai erő táplálta nagyzási mánia sugallatára 
(...) talán már át is lépte az elmebaj határát".1" A nagykövet vonakodását 
ugyanakkor az is magyarázta, hogy alapvetően jogosnak tartotta a 
szudétanémetek igényét az autonómiára, sőt akár a Csehszlovákiából való 


kiválásra is. Egy korábbi, Halifaxhez intézett jellegzetes sürgönyében arra 
hivatkozott, hogy a szudétanémeteknek , erkölcsi joguk van legalább az 
önigazgatásra, de adott esetben az ön-rendelkezésre is. Erkölcsileg 
igazságtalan - folytatta - ezt atömör germán kisebbséget arra kényszeríteni, 
hogy továbbra is alá legyen vetve a prágai központi szláv kormánynak."!8 
Henderson Berlinben sem csinált titkot véleményéből. Magas rangú németek 
társaságában gyakran hangoztatta, hogy , Nagy-Britanniának eszében sincs 


akár egyetlen tengerész vagy pilóta életét is kockáztatni Csehszlovákiáért".!9 


Kevés háború utáni történész vállalkozott rá, hogy Nevile Henderson 
érdekében szót emeljen, és sokuk szemében a Nürnbergben töltött hét jelenti 
pályája mélypontját. Magatartásának legelnézőbb értelmezése szerint 
bizonyságot tett , a követeknek arról a nem szokatlan hajlamáról, hogy 
rokonszenvezzenek az országgal, ahová kirendelték őket"."9 A vele 
egyidejűleg szolgálók azonban nem voltak ilyen irgalmas szívűek. Cadogan 
személyi titkára, Gladwyn Jebb (a későbbi Lord Gladwyn) , katasztrófának" 
nevezte Henderson berlini működését: , Az első perctől arra hajlott, hogy 
mindenestül egyetértsen a nácik szempontjaival." Henderson állítólag 

, üdvösnek" tartotta , a náci Németország közép-európai terjeszkedését", és úgy 
vélte, Nagy-Britanniának , bele kellene egyeznie, hogy a németek a saját fejük 
után menjenek", és többek között , magukba szippantsák Csehszlovákiát"! 
Még könyörtelenebb bírálatot fogalmazott meg Con (később Sir Con) ONeill, 
aki harmadtitkárként Berlinben Henderson beosztottja volt. O Neill úgy 
jellemezte a külügyminisztérium központi főosztályát, mint ,,a 

Henderson iránti gyűlölet melegágyát; ez az ember csupán borzadályt és 
utálatot 


keltett az ügyeivel foglalkozók lelkében", és a Németországgal kapcsolatos 
, magatartása és elvei valóban undorítóak voltak"? 


Még Henderson egyetlen, hozzá rokonszenwel közelítő életrajzírója is 
elismeri, hogy , nürnbergi viselkedése kétségkívül furcsa volt, és egyszerre 
tette ki őt bírálatnak és köznevetségnek"."? Arról azonban nem ő tehetett, hogy 
a külföldi diplomaták páratlanul zsúfolt körülmények között kényszerültek 
élni, aludni és dolgozni, egy mellékvágányon állomásozó vonat 
hálókocsijában - a szállodákat ugyanis Hitler vendégei részére foglalták le. 
Hendersont is elkerülte az álom, és elkeseredve szidta a körülményeket, 
amelyeken csak rontott a tény, hogy előrehaladott gégerákban szenvedett; 
emiatt egy hónappal később haza is kellett utaznia orvosi kezelésre. 1942-ben 


aztán ez a kór okozta halálát. A biztonság hiányától tartva nem vitt magával 
rejtjelfejtő gépet, így sem Berlinnel, sem Londonnal nem teremthetett 
közvetlen kapcsolatot. Hogy tetézze a bajt, érthetetlen módon írószereket és 
papírt sem csomagolt be, és arra kényszerült, hogy ,,a történetesen magammal 


hozott detek-tívregényekből tépjek ki üres lapokat"? 


Szeptember 7-én délután Henderson részt vett a fogadáson, amelyet Hitler a 
diplomáciai testület részére adott. A hangulat - és ezzel még nem is mondtunk 
sokat - barátságos volt. Hitler , egész jó formában volt, és mindenkivel 
kellemesen viselkedett, a cseh követtől eltekintve". Ám továbbra is makacsul 
kerülte a politikai témákat, és Hendersonnal is csak az időjárásról meg a 
munkaszolgálatosok délelőtti felvonulásáról beszélgetett, s eldicsekedett azzal 
a képességével, hogy , puszta akaraterőből órákon át tartja kinyújtva a 
karját"? Francois-Poncet, a jelen lévő diplomaták közt a rangidős, legalább 
megpróbált egy komolyabb témát szóba hozni, ráadásul a német nyelvvel 
bajlódva, hogy Hitler megértse. 


Valamennyiünket egyazon érzelem mozgat, ha szabad megneveznem. 


Ez az érzelem a remény, hogy a béke fennmarad az emberiség számára, amely 
oly sok éven át szenvedett. Mert államférfi nem kaphat szebb babért, mint azt, 
amelyiktől nem fakad könny az anyák szemében. Ezt a babért kívánom Önnek! 
Ezt kívánjuk Önnek mindnyájan. 


, É szenvedélyes kérés ellenére - idézi fel Francois-Poncet - Hitler arca 
kifürkészhetetlen maradt.""" , Bízom benne, hogy akármit teszek, egyet- 


len anyát sem fog megríkatni" - felelte, majd kezet rázott a nagykövettel, és 
kicsörtetett a helyiségből.2"7 


Szeptember 9-én Hitler nagy örömére Nürnberg fölött végre kisütött a nap. A 
Zeppelin-mezőn százezer néző tapsolt, amikor sportolók ezrei, főleg az SS, az 
SA és a Hitlerjugend tagjai mutatták be tehetségüket ,,a Barátság Napjának 
közösségi játékaiban". Aznap este hatalmas fáklyásmenet vonult végig a 
városon. Londonban a kabinet egész nap szinte folyamatosan ülésezett. 
Szünetet csak ebédidőben tartottak, amikor Edén, aki e célból tért vissza egy 
írországi utazásból, beállított a külügyminisztériumba, hogy találkozzék az 
utódjával. , Nyomatékosan javasolta, hogy küldjenek egy újabb és konkrétabb 
figyelmeztetést Hitlernek", és elárulta Harvey-nak, hogy Halifaxet , nagyon 


lehangolt állapotban találta", és igencsak tart tőle, hogy , Őfelsége kormánya 
kibújhat a felelősség alól, és cserbenhagyja a cseheket". Hendersonnak 
további utasításokat küldtek a Berlinben tartózkodó Kirkpatricken 

keresztül, aki az éjszakai vonattal továbbította az üzenetet Nürnbergbe. Az 
utasítás úgy szólt, hogy a nagykövet kérjen haladéktalanul találkozót Rib- 
bentroptól, és mutasson rá energikusan, hogy a briteket 

, fölöttébb nyugtalanítják a prágai tárgyalások körüli atmoszféra 
romlásának jelei". Ha háború lesz, és a franciák teljesítik szerződéses 
kötelezettségüket Csehszlovákia iránt, akkor , elkerülhetetlen, hogy az 
események láncolata általános konfliktushoz vezessen, amelyből Nagy- 


Britannia sem vonhatja ki magát". 


Aznap este Hitler 180 ezer híve előtt mondott beszédet a Zeppelinmezőn - a 
barnainges tömeg tíz széles, egyenként 220 méter hosszú oszlopban sorakozott 
fel, amelyeket széles, nyitott térközök választottak el egymástól. Hitler a 
stadion túlsó végén, az emelvénytől távol jelent meg, és legmagasabb rangú 
kísérete gyűrűjében vonult végig a középső járáson. Érkezése tiszteletére 
hirtelen háromszáz reflektor gyűlt ki, és a , hatalmas stadion fölé kék 
fénykupola borult". A fényforrásokat egymástól 12 méternyire állították fel, 
és a sugarak 7600 méter magasan szöktek az éjszakai égbolt felé, hogy 
legfelül összeérjenek. Speer, a látvány tervezője szerint a hatás , egy hatalmas 
terem tetejéhez hasonlított, a fénysugarak pedig olybá tűntek, mint végtelen 
magasságú külső falak hatalmas oszlopai". Hitler mögött jöttek a 
zászlóvivők, az óriási horogkeresztek is ki voltak világítva, és , leírhatatlanul 
festői benyomást 


keltettek", mintha , vörös és arany folyók hullámoznának" a tömegek között. 
, A komor és szépséges hatás - írta Henderson - olyan volt, mintha egy 
jégkatedrálisban volnánk."?2 


Az emelkedett nürnbergi hangulattól Hitler mindig megmámorosodott, és 
amikor a hódolat ilyetén megnyilvánulása után visszatért szállodájába, a 
Deutscher Hofba, még magabiztosabbnak érezte magát, mint bármikor. A 
csúszómászó Keitel jelenléte csak fokozta öntudatát, ? és nem sokkal éjfél előtt 
megbeszélésre rendelte magához Brauchitschot, Keitelt, valamint Franz Halder 
tábornokot, Beck utódát a vezérkari főnök posztján. Az utóbbi szólalt fel 
elsőnek: nagy hévvel védelmezte a Zöld terv legújabb koncepcióját, amely 
szembement Hitler múlt heti, a Berghofon elhangzott bírálatával, és az invázió 
legfőbb hajtóerejének szerepét továbbra is Rundstedt 2. hadseregére bízta. 


Hitlert azonban nem sikerült meggyőznie; élesen kritizálta az elképzelést. A 
katonai tervek, hangoztatta, nem alapulhatnak , vágyálmokon, hanem mindig az 
ellenség legvalószínűbb akciójából kell kiindulniuk". A Rundstedt előtt álló 
erődítmények a legfélelmetesebbek egész Csehszlovákiában, ám az ő 
parancsnokai nem gondoskodtak olyan erőről, amely áttörhetne rajtuk 
egyenesen Csehszlovákia szíve felé, és bekerítő hadmozdulattal oszthatná ketté 
az országot. Mindenekelőtt , gyors sikert" követelt, mivel , az első hét 
politikailag döntő jelentőségű, és ezalatt kell jelentős területi nyereséghez 
jutnunk". 


A simulékony Keitel, aki boldogan helyeselte a Führer minden szavát, 
elkeseredve tapasztalta, hogy Brauchitsch és Halder továbbra is vitatkozik 
Hitlerrel, aki nekitüzesedve oktatta ki őket. Végül, hajnali 4 óra tájban Hitler 
kifogyott a türelméből; váratlanul berekesztette a megbeszélést, hatalmi szóval 
engedelmességre utasította tábornokait, majd indulatosan elbocsátotta őket. 
Kifelé menet a három generális megállt a szálloda bárjában egy kései itókára. 
,, Tulajdonképpen mit akar?" - kérdezte Halder a felháborodástól remegő 
hangon. , Ha nem jött rá, minden részvétem" - felelte bosszúsan Keitel. 
Brauchitsch elsimította a vitát, és új parancsokat fogalmaztak meg, immár 
Hitler megelégedésére. , Miért harcolnak ellene? - kérdezte Keitel. - Hiszen 
tudhatnák: a csata még meg sem kezdődött, máris elveszett. Senki sem 
gondolja, hogy ebből háború lesz, úgyhogy ennek az ádáz hátvédperpatvarnak 
semmi teteje." Jodl, Keitel vezérkari főnöke mindkettőjük nevében írta a 
naplójába: 


Csak egyetlen fegyelmezetlen elem van a hadseregben - a tábornokok, és ez, 
mindent egybevetve, abból ered, hogy pökhendiek és arrogánsak. Egyaránt 
hiányzik belőlük a bizalom és a fegyelem, mivel nem képesek felismerni a 
Führer géniuszát.?§ 


Szombaton, szeptember 10-én a világ a brit sajtó nagybetűs főcímeire ébredt. 

, MINISZTEREK ÉJFÉLI DÖNTÉSE - adta hírül a Daily Mail hatalmas, merész 
betűkkel. - NAGY-BRITANNIA MA FIGYELMEZTETI NÉMETORSZÁGOT - 
NEM ÁLL FÉLRE, HA A CSEHEKET TÁMADÁS ÉRI - ÚJ UTASÍTÁSOK A 
NAGYKÖVETNEK". 


A brit kormány tegnap, röviddel éjfél előtt, úgy határozott: precízen és 
hivatalosan tájékoztatja a német kormányt, hogy Nagy-Britannia nem 
fog félreállni, ha Csehszlovákia katonai agresszió áldozata lesz. Ilyen 


értelmű diplomáciai jegyzéket ad majd át a következő néhány óra folyamán 
Sir Nevile Henderson valószínűleg magának Herr Hitlernek Nürnbergben. 


A Daily Express versenyre kelt laptársával: , NAGY-BRITANNIA 5KEMÉNY 
HANGVÉTELŰK JEGYZÉKET KÜLD HITLERNEK - A 

NAGYKÖVET TÁRGYALÁSA RIBBENTROPPAL NEM VOLT 
yKIELÉGÍTŐc". Ám az apokaliptikus főcímek ellenére Beaverbrook a 
vezércikknek fenntartott oldalon tőle telhetőén csillapította az olvasók 
aggodalmait. 


A Daily Express újra meg újra megismétli, hogy nemzetünk sem idén, sem 
jövőre nem bonyolódik harcba. A fiáért reszkető anya, a lány, akit kétségbe ejt 
a búcsú kedvesétől - nyugodtak lehetnek.?? 


Henderson azonban elborzadt a fejleményektől. Reggel fél kilenckor sikerült 
telefonon elérnie a külügyminisztériumot. , Légi úton küldte a választ - 
emlékezett vissza Cadogan -, de az csak Kölnig jutott el. Fél tízkor sikerült 
Londonból útnak indítanom egy gépet, hogy Kölnben vegye fel a hírnököt. 
Bejelentünk egypár tengeri manővert (amelyek izgalomba hozzák a német 
tengerészeti attasét)."? Henderson válasza nyers volt, de tárgyszerű. A 
hivatalos figyelmeztetés , rosszul lenne időzítve, hatása pedig katasztrofálisnak 
bizonyulna". Biztosította Halifaxet, hogy ő már hosszan tárgyalt Göringgel, 
Goebbelsszel, von 


Neurath tál és Ribbentroppal, és , napnál világosabbá tette a brit álláspontot 
olyan emberek előtt, akik számítanak. (...] Hűvös fejjel kell gondolkodnunk, 
mert itt a légkör csupa elektromosság. Az a helyzet, hogy a történet egy 
londoni gépről, amely nekem hozott üzenetet, elég ahhoz, hogy máris egy 
újabb május 21-ről terjedjen el a szóbeszéd, és az ilyesmit mindenáron kerülni 
kell, mert teljesen kihozza Hitlert a sodrából."§! 


Késő délelőtt, a Hitlerjugend napja részeként, a kongresszus végigélvezhette a 
hét eddigi fénypontját: Göring szólalt fel, szokatlanul hosszan. 


Tudjuk mi jól, mi folyik odaát. Tudjuk, milyen tűrhetetlen, hogy az a 
töredéknyi kis nép odaát - isten tudja, honnan szalajtották - kitartóan zaklasson 
és elnyomjon egy fölényesen civilizált népet. De azt is tudjuk, hogy nem ezek a 
nevetséges törpék a felelősök. Moszkva és az örökké torzul fintorgó 
judeobolsevista csürhe áll a háttérben. 


A beszéd mérgezett élét a jelek szerint egyedül a The Times tudósítója nem 
ismerte fel. , Göring - írta - remek formában volt. Erőteljes, gyakran humoros 
és néha közönséges stílusával kedve szerint elérte, hogy közönsége hol 
rázkódjék a nevetéstől, hol a hazafias lelkesedés csúcsaiig szárnyaljon.""? 


Noha szombat volt, az európai fővárosokban politikusok és diplomaták lázas 
napot éltek át. A londoni német nagykövetségen megdöbbenést keltett a hír a 
brit flotta mozgósításáról. A tengerészeti attasé máris ott termett az 
Admiralitáson, hogy panaszt emeljen a tengerészeti hírszerzés igazgatójánál, 
aki azzal vágott vissza, hogy az intézkedés válasz volt az európai helyzetre. Az 
attasé ekkor közölte az admirálissal: , Németországban senki sem hiszi, hogy 
Nagy-Britannia bármilyen helyzetben Németország ellen fordulna", habár ő 
maga most először fogja fel, hogy ez a lehetőség nagyon is reális, és , ez a 
kilátás őt mélyen megrendíti".§§ Aznap délután a német nagykövetség 
tanácsosa figyelmeztette a Wilhelmstrassét, hogy a brit sajtó és közvélemény 
az elmúlt néhány napban valóságos pálforduláson esett át. Az általános nézet 
az, hogy Hitlert , a brit kormány és közvélemény 

álláspontjáról félretájékoztatják", hogy ,,a szudétanémetek elé terjesztett cseh 
javaslatok rendkívüli horderejűek", és hogy , éppen ezért az erőre 

alapozott német akciót semmi sem indokolja". Végezetül a tanácsos megállapí- 


tóttá, hogy , a fentieknél fogva" egész Nagy-Britannia , számol a háború 
lehetőségével"? 


Henderson jelentése délután 4 órakor érkezett meg Londonba, és a kabinet a 
Downing Streeten haladéktalanul áttanulmányozta. Hoare a király kérésére 
még egy napig időzött és vadászott Balmoralban; visszatérésével teljessé vált a 
csoport létszáma.15 Henderson tiltakozását elfogadták. ,,N. H. hevesen ellenzi a 
figyelmeztetést - jegyezte fel Cado-gan. - Szerintem helyesen ítéli meg a 
helyzetet. Vanl[sittart] dühöng.""7 Halifax este így válaszolt Hendersonnak: 

,, Tekintettel a ma érkezett közleményeiben erőteljesen kifejtett véleményére, és 
elismerve, hogy utasításai lényegét voltaképpen már tolmácsolta Herr von 
Ribbentropnak és másoknak (...) egyetértek vele, hogy az Ön részéről minden 
további kapcsolatfelvétel fölösleges.""8 Amikor a négy miniszter és 
tanácsadóik elhagyták a kormány tanácstermét, csodálkozva fedezték fel az 
előtérben a várakozó Winston Churchill fenyegető alakját. Jövetelének célja az 
volt, hogy , Hitlernek címzett azonnali ultimátumot követeljen", 

mivel , meggyőződésem, hogy ez az utolsó esélyünk a földcsuszamlás 


megállítására".!? Véleményét azonban nem vették figyelembe. Ehelyett 
táviratot küldtek a párizsi, berlini és prágai brit nagykövetségeknek, amelyben 
cáfolták a reggeli újságcikkeket. , Felelősségünk tudatában kijelenthetjük, hogy 
az ilyen nyilatkozatok egyike sem tekintendő hitelesnek."?9 A nap győztese, 
legalábbis átmeneti időre, Henderson lett. 


Másnap, szeptember 11-én, vasárnap délelőtt Chamberlain a Downing Streeten 
újságírók válogatott csoportját tájékoztatta arról, hogy , amennyiben általános 
konfliktusra kerülne sor, amely Franciaország biztonságát is fenyegetné, 
Nagy-Britannia sem vonhatná ki magát". 


Kétségkívül elsődlegesen fontos, hogy a német kormány ebben a kérdésben ne 
tápláljon illúziókat, és ellentétben egyesek sugalmazásával ne számítson rá, 
hogy biztonságosan végigvihet egy rövid és sikeres hadjáratot Csehszlovákia 
ellen.?! 


Nürnbergben ezen a délutánon rendezte meg Ribbentrop a maga minden évi 
teadélutánját, amelyre háromszáz külföldi méltóság volt hivatalos. Nagy- 
Britanniát számos meghívott képviselte, és Lord Brocket, a megbékítés 
fanatikus híve és a nácik kedvence, abban a megtisztel- 


tetésben részesült, hogy a Führer mellett ülhetett. ,, Tudatosan szemelték ki - 
siránkozott Horace Wilson mert gyenge." Brocket a rendezvényen dicsőíteni 
kezdett mindent, ami náci; úgy látszott, talbpnyalásától még Hitler is zavarba 
jött, holott máskülönben , igazán roppant szórakoztató volt, és sokat nevetett". 
, A külügyek és az időjárás egyaránt nyomasztóak" - tréfálkozott. Ám amikor a 
beszélgetés Csehszlovákiára terelődött, egyetértett Brockettel, aki Benest 
,közveszélyesnek" minősítette. , Hétfőn muszáj lesz minderről néhány szigorú 
szót ejtenem" - zárta le a témát Hitler.?? 


Prágában William L. Shirer amerikai újságíró szerint , késsel lehetett vágni a 
feszültséget". Göring beszéde után este Benes szólította meg rádión a nemzetet, 
mégpedig csehül és németül egyaránt. Nyugalmat kért, Shirer azonban túl 

, józannak" találta beszédét; feltételezése szerint , nyilvánvalóan a britek 
kedvében akart járni".7? Híresztelések kaptak lábra, miszerint az osztrák-cseh 
határnál kétszázezer német katonát vontak össze, Newton pedig azt jelentette, 
hogy a cseh vezérkar , egyre aggodalmasabb, amiért nem hoztak 
elővigyázatossági intézkedéseket a német hadsereg jelenlegi kivételes ereje és 
felkészültsége ellen". A prágai repülőteret és pályaudvart zsidók 


ostromolták, akik kétségbeesetten próbáltak menekülni az országból, és 
mindenfelé gázálarcokat osztogattak a német bombázók esetleges villámszerű 
támadása ellen.?? Runciman eközben Czernin gróf Karlsbadhoz közeli 
kastélyában töltötte a hétvégét, és a nyomásgyakorlás új formájával 

találta szemben magát. Vasárnap több száz szudétanémet, a helyi Szudéta-német 
Párt parlamenti képviselőjével az élen, felvonult a kastély kapui elé, majd 
vérbő tolmácsolásban előadta a Deutschland überAUest és a Horst Wessel-dalt. 
A tömeg úgy fellelkesült, hogy Runciman kénytelen volt kiállni a kastély 
erkélyére; üdvözölte a sokaságot, és angolul szólt néhány békítő szót. Az 
egybegyűltek , Sieg Heil!" és , Heil Hitler!" kiáltásokkal válaszoltak, valamint 
egy, a lord tiszteletére szerzett új dallal: , Lieber Runziman mach uns frei, / 
Von dér Tschechoslowakei!"95r 


Amikor hétfőn, szeptember 12-én - Hitler nürnbergi záróbeszéde napján - 
megvirradt, a The Times azt adta hírül, hogy ,,a pártnap leírhatatlan feszültség 
légkörében közeledik a befejezéshez".?" A Daily Express 


Kedves Runciman, tégy szabaddá, / Ne tartozzunk a csehek alá! 


címlapján nürnbergi fényképet is közölt Hitlerről és a mellette álló, 
szemlátomást ideges Hendersonról. A kormány délelőtt 11-kor ült össze, és 
Chamberlain kifejezte reményét, miszerint az ülés puszta ösz-szehívása már 
eleve , szerepet fog játszani a közvélemény kiegyensúlyozásában". Halifax 
körképet vázolt fel az utolsó ülés óta lejátszódott eseményekről. A franciák, 
mondta, , tartalékosokat hívtak be, és katonaságot helyeztek el a Maginot- 
vonalnál". Benes legújabb javaslatait , megfelelő tárgyalási alapnak" 
nyilvánította, és nehezményezte barátja, Geoffrey Dawson , szerencsétlen The 
Times-beli vezércikkét". A francia miniszterelnök tájékoztatta Phippset, hogy 
, amennyiben Németország behatol Csehszlovákiába, Franciaország mozgósít 
és hadat üzen", Henderson pedig Nürnbergben megismételte Ribbentrop előtt a 
korábbi figyelmeztetéseket. Ami őt, Halifaxet illeti, már több ízben 

tárgyalt mind Churchill-lel, mind Edennel. Mindebből azt szűrte le, hogy , ha 
Herr Hitler eltökélte, hogy támadni fog, valószínűleg bármit tennénk, 
semmivel sem állíthatjuk meg". Személyes véleménye szerint , lehetséges, sőt 
valószínű, hogy Hitler őrült". 


Akárcsak augusztus 30-án, a soron következő vitában főképpen Duff Cooper 
hangoztatott ellenvéleményt. Aggodalmát fejezte ki, amiért az egy Henderson 
tanácsára hallgatva nem küldtek Hitlernek figyelmeztetést. , Ugy tűnik - közölte 


kollégáival hogy a megoldás, amelyet Sir Nevile tervezett, a csehek részéről 
teljes megadáshoz vezetne." Magánbeszélgetésekben még lesújtóbban 
nyilatkozott. A kormánynak , Henderson részéről teljes sorozatnyi üzenetet 
tálaltak fel, amelyekben már-már hisztérikusan könyörgött: ne követeljék tőle, 
hogy végrehajtsa ezeket az utasításokat. (...) És a kormány engedett.""? 
Chamberlain azonban nem tűrt kritikát. , Ha Herr Hitler elszánta magát, hogy 
erőszakot alkalmaz - jelentette ki -, a javasolt üzenet nem állítaná meg, és ha 
nem szánta el magát, a javasolt üzenet hatására valószínűleg éppen azt az utat 
választaná, amelyet mi mindenáron el akartunk kerülni." Cooper aggodalmait a 
miniszterelnök azzal utasította el, hogy rámutatott: Henderson van ,,ott a 
helyszínen, és jól ismeri a helyi légkört".9 

A világ tehát várta a Nürnbergben esedékes csúcspontot. A várakozás elsöprő 
erejű volt, a feszültség elviselhetetlen. Hitler a kongresszus utolsó napján - 
amelynek hagyományos elnevezése , a Hadsereg Napja" volt - megcsodálta a 
náci katonai hatalom teljesítményeit; ezeket száz- 


ezernél több néző előtt vonultatták fel a Zeppelin-mezőn rendezett parádé 
során. Az attrakciók között szerepelt a modern idők első helikoptere, amely 
lélegzetelállítóan mutatta be a függőleges le- és felszállást egy színlelt csata 
esetén.§! Aznap este 30 ezer, gondosan válogatott náci hívő tolongott a 
kongresszusi csarnokban, ahová Hitler röviddel 7 óra előtt érkezett meg. 
Lassan vonult fel a színpadra; a zenekart nagysága és a rézfúvósok dübörgése 
ellenére elnyomták a , Sieg Heil!" kiáltások. Amikor Hess tudatta a 
hallgatósággal, ki is áll a színpadon, hirtelen teljes csend lett. Hitler belekezdett 
szokás szerint elnyújtott szónoklatába, amelynek tárgya ezúttal a náci párt volt, 
a legkorábbi küzdelmektől a jelen sikerekig. Ezután, noha egyes külföldi 
megfigyelők már reménykedni kezdtek, hogy a szónok még csak érinteni se 
fogja a témát, amelyre mindenki várt, hirtelen megváltozott a hangulat: a 
tömeg megérezte, hogy Hitler most más témára tér. 


- Tűrhetetlen - rikácsolta -, hogy létezik egy ország, ahol népünk egy jelentős 
része szégyentelen sanyargatásnak van kiszolgáltatva, anélkül hogy 
érzékelhető módja volna az önvédelemre. 


Ez az állam demokrácia, azaz demokratikus elvekre épült. (...) Mint valódi 
demokrácia, ez az állam haladéktalanul hozzálátott, hogy lakosainak többségét 
elnyomja, sanyargassa és megfossza létfontosságú jogaitól. A szóban forgó 
állam elnyomásától szenvedő nemzetiségi többségen belül három és fél millió 


német található. (...) Ebben az államban, amint az köztudott, tűrhetetlen 
állapotok uralkodnak. A gazdasági életben hét és fél millió embert 
módszeresen tönkretesznek, és így lassú kiirtási folyamatnak vannak kitéve. A 
szudétanémetek nyomora leírhatatlan. 


Az a cél, hogy megsemmisítsék őket. Mint emberi lényeket elnyomják, és 
botrányosan, tűrhetetlenül bánnak velük. (...) jogfosztásuknak véget kell érnie. 
(...) Ezennel kijelentem, hogy a Reich nem tűri tovább e három és fél millió 
német elnyomását, és felkérem a külföldi országok államférfiak, vegyék 
tudomásul, hogy ez nem üres beszéd.52 


írott szó nem adhatja vissza Hitler nekivadult, izzó előadásmódját, sem azt a 
tomboló lelkesedést, amellyel rajongó követői fogadták. ,, Valahányszor 
szünetet tartott - jegyezte fel az egyik történész -, egybeolvadt a hatalmas 
tömeg mély hangú csaholása (...) és a xSieg Heil! Sieg 


Heil! Sieg Heil!x bömbölés alkotta a baljós hátteret.""? Tapasztalt megfigyelők 
egybehangzón állították, hogy , az őrjöngés pártrendezvényeken korábban 
soha nem látott magaslatokig szökött", a The New York Times tudósítója pedig 
így áradozott: , Szebb volt és egyszersmind lenyűgö-zőbb is, mint valaha." 
Az Egyesült Államok több mint száz rádióadója teljes egészében közvetítette a 
beszédet, és New Yorkban a Wall! Street nem sokkal záróra előtt leállt. 


Londonban a brit sajtó , Hitler éjszakáját" VIII. Edward lemondásának 
éjszakájához hasonlította; országszerte rádiójuk köré gyűltek a családok. 
Délután fél hatkor háromszáz ember verődött össze a Downing Streeten, és 
megéljenezett minden minisztert, amint érkezőben vagy távozóban megmutatta 
magát. Kilenc órára a sokaság tízezres nagyságúvá duzzadt, és pfujolta a 
Whitehall Színház esti gálaöltözékben pompázó nézőit, amiért ilyen fontos 
éjszakán szórakozni mernek. Az Evening Standard 150 ezer példányt 
nyomtatott e célra készült , Hitler-külön-számából",?? a BBC pedig este 8 és 11 
óra közt háromszor szakította félbe meghirdetett műsorát, hogy élő 
riportokkal jelentkezzék Nürn-bergből."§ Prágában ezalatt szürkén, siváran telt 
a nap, és a hidegen zuhogó esőben kevesen jártak az utcán; amikor Hitler 
szónokolni kezdett, a város jóformán néptelen volt. Shirer, aki egy újságíró- 
kollégákból álló társasággal gubbasztott a rádiónál egy telefüstölt helyiségben, 
korábban már sokszor hallotta Hitlert beszélni, most azonban 

megállapította: , soha nem hallottam az Adolfot ilyen gyűlölködőnek"; 


szavaiból , csöpögött a gyilkos méreg"."7 


Olivér Harvey egy kollégája lakásán hallgatta a rádiót, és Hitlert , őrültnek 
vagy inkább a törzsének szónokló afrikai törzsfőnöknek" képzelte el." Leó 
Amery , félelmetesnek" tartotta ,,a tömeg őrjöngő lármáját és szenvedélyes 
éljenzését".5? Harold Macmillan sussexi otthonában kapcsolta be a rádiót, és 
felesége , egy sor német nevelőnőnek köszönhetően" igyekezett fordítani. 
Csatlakozott hozzájuk a közelben lakó Lord Cecil, akinek nem volt rádiója, és 
, teljes hosszában kinyújtózott" Macmillan pamlagán, miközben , hosszú, 
szikár termetével, impozáns fejével és jókora sasorrával egy modern 
Savonarolára emlékeztetett". Macmillan később felidézte, hogy fogyatékos 
némettudása ellenére , minden hallgató felfogta a mérgezett sértésekkel tetézett 
mondatok jelentőségét, amelyeket a szónok - rekedt, mániákus, szinte 
embertelen 


hangon - kiokádott magából, miközben az eszelős tömeg vademberek 
hordájának harci kiáltására emlékeztetőén üvöltött , Sieg Heil!"-1. A beszéd 
végén Cecil , lassan kitekerőzött fekvő helyzetéből", és 

komoran megállapította: , Ez háborút jelent."79 


A beszédből azonban nem lett háború. Bármilyen brutálisan adta is elő Hitler, 
szándékosan riadt vissza a nyílt hadüzenettől. Hevesen gya-lázta a cseheket, az 
elnököt , Hazudozó Benesnek" titulálta. Ám miután egy halom részlettel 
szolgált a szudétanémetek állítólagos , tűrhetetlen elnyomásáról", csupán 

, igazságot" követelt nekik, amelynek kulcsa az önrendelkezés. Ügyesen 
fenntartotta magának a jogot, hogy a problémát a maga módján és a maga 
választotta időpontban intézze el. Cadogan megkönnyebbült, amiért a beszéd 
, nem húzta meg a ravaszt"."! Rómában Mussolini, rádióját kikapcsolva, 
kijelentette: , Fenyegetőbb beszédre számítottam. (...) Semmi sincs veszve. 
Másnap a Führer csaknem egymillió híve kerekedett fel a hazáig vezető 
hosszú útra. , Viszontlátásra 1939-ben" - hirdette a hatalmas zászló, amelyet 

a városból kivezető főútvonal fölött feszítettek ki. Valójában, anélkül hogy 
erről bármelyiküknek tudomása lett volna, az utolsó 

nürnbergi pártkongresszuson vettek részt. A következő év szeptemberében már 
világszerte dúlt a háború."? 

Este fél tízkor, majdnem közvetlenül Hitler nürnbergi beszédének elhangzása 
után, a szűkebb kabinet összegyűlt a kormány Downing Street-i 
tanácstermében. Az asztalon ott hevertek előttük a beszéd angolra fordított 


másolatai. Bár valójában ez volt az ötödik ilyen találkozó, ez volt az első, 
amelyen az újonnan kinevezett kabinettitkár, Edward Bridges hivatalos 
jegyzőkönyvet vezetett." A négy jelen lévő kormánytag Chamberlain, Halifax, 
Simon és Hoare volt; a létszámot Vansittart, Cadogan és Wilson egészítette ki. 
A résztvevők megkönnyebbülten hallgatták , a beszédről kialakult első 
benyomásokat"; e szerint , Herr Hitler nem kötelezte el magát semmilyen 
erőszakos akció mellett". Röviden megvitatták azt is, bölcs dolog lenne-e két 
testőrt küldeni Prágába Run-ciman védelmére. Francia hírszerzési források 
ugyanis arra figyelmeztettek, hogy , súlyos és nagyon is valós veszélye forog 
fenn egy gyilkos 


merényletnek Lord Runciman ellen - cseh részről, de német szervezésben , 
hogy ekként idegenítsék el a briteket"."" Newton ezzel szemben azzal érvelt, 
hogy , a németek örömmel fogadnák két, Lord Runciman őrzésére hivatott 
angol detektív érkezését, mivel bizonyítéknak tekintenék, hogy a cseh kormány 


nem képes a rend fenntartására"."§ 


Két héttel később Chamberlain majd elmondja az Alsóháznak, hogy Hitler 
beszéde , nem változtatott a helyzeten, sőt a feszültség kissé még enyhült is"."7 
Ha ez netán így voltis, a pozitív hatás legföljebb néhány óráig tartott. Hitler 
ugyan az utolsó percben megtartóztatta magát a hadüzenettől, de jelt adott egy 
szudétaföldi felkelésre. Noha a beszéd 8 óra 40 perckor véget ért, Henlein 
hívei perceken belül az utcákra özönlöttek, kántálták a jelszót: , Ein Volk, ein 
Reich, ein Führer!", és megengedték maguknak, hogy elszórtan erőszakot 
alkalmazzanak a cseh rendőrök ellen."? Két órába sem telt, és a verekedőkedv 
elszabadult, majd az éj leple alatt városszerte erőre kaptak a zavargások. A 
Szudé-tanémet Párt rohamosztagosait már előzőleg arra utasították, 

hogy gyülekezzenek a kijelölt belvárosi pontokon, és hallgassák meg együtt a 
beszédet. A rohamosztagosok, különösen Eger és Karlsbad környékén, ezt 
végszónak tekintették, és indíttatva érezték magukat, hogy puskát, gépfegyvert 
és kézigránátokat vigyenek magukkal az utcákra; abban bíztak, hogy 
hamarosan német tankok gördülnek be Csehszlovákiába, és megsegítik őket. 
Prágában ezalatt a Szudétanémet Párt csendben bezárta irodáit, elégetett 
minden dokumentumot, az idős vagy családos mozgalmárokat pedig 
határozatlan idejű szabadságra küldték. 


Másnap reggelre számos szudétaföldi város és falu utcáit borították 
üvegcserepek, valamint a kifosztott cseh és zsidó üzletek romjai. Az éjszaka 
folyamán rendőrőrsöket is megtámadtak, sőt a zendülők vasútállomások, 


posta- és vámhivatalok elfoglalásával is megpróbálkoztak. Csaknem 
valamennyi középületre óriási horogkeresztes zászlókat tűztek ki. Az utcákon 
náci rohamosztagosok cirkáltak, és még az ügyeiket intéző polgári személyek 
is horogkeresztes karszalagot viseltek. Napközben a lázadás egyre nagyobb 
területekre terjedt ki. Négy cseh csendőrt, akik egy helyi iskolát akartak 
megvédeni a támadástól, megöltek, és a határ menti körzetek zavargásaiban 
mások is meghaltak. Egy nagyobb, huszonhat csendőrből álló csoportot, amely 
segítséget vitt volna bajtársainak, elhurcoltak, majd a határon át 
Németországba tették át 


őket; többé senki sem hallott róluk. A nap végén a tartományban 
huszonháromra emelkedett a halottak száma; közülük tizenhármán csehek, 
nagyobbrészt csendőrök voltak, tízen pedig szudétanémetek. Tucatjával 
akadtak sebesültek is."? 


Prágában a kormány nem volt hajlandó pánikba esni, és megkísérelte 
helyreállítani a rendet. Szükségállapotot hirdetett, és a Szudéta-föld jó néhány 
körzetében bevezette a statáriumot. A polgári bíróságok hatáskörét 
kiterjesztették: tárgyalhatták a vádlottak ügyét, el is ítélhették őket, és szükség 
esetén fellebbezési jog nélkül három napon belül a halálos ítéletet is 
végrehajthatták. A gyűléseket és felvonulásokat betiltották, az érintett 
körzetekbe buszon szállítottak nagyszámú rendőrt és katonát. A szudétanémet 
bandák, amelyek huszonnégy órán keresztül mindenütt ott voltak, egyszerűen 
kámforrá váltak, és a városokat csendben, nyugodtan visszafoglalták a békés 
polgárok. Volt, ahol erőszakot kellett alkalmazni, és jó néhány véres 
összecsapásra is sor került. De szeptember 13-án késő délután az érintett 
szudéta körzetek többségében helyreállt a rend; csak a Schwaderbach nevű kis 
határváros tartott ki, mert ha a csehek lőttek volna, a golyók átrepülnek 
Németországba.?9 A lázadás jóformán még el sem kezdődött, máris véget ért. 
Nem sikerült kirobbantania a polgárháborút, és Hitler szemszögéből 

nézve kudarcot vallott a terv, hogy a provokáció majd megerősíti a 

kormány tehetetlenségének vádját, és ekként igazolja a fegyveres beavatkozást. 


Runciman napirendjén szerepelt, hogy aznap délután találkozik Prágában 
Henleinnel, és folytatják az elhalasztott tárgyalást. A Szudétanémet Párt vezére 
azonban éjjel elmenekült a városból, és a párt végrehajtó bizottsága aznap, 
valamivel később, Egerben ült össze. Henlein nehezményezte , az állami 
hatóságok által megölt és megsebesített szudétanémetek magas számát", és jó 
néhány, hat órán belül teljesítendő követelést fogalmazott meg - ha a határidőt 


elmulasztják, ő, Henlein kénytelen lesz , elhárítani minden felelősséget a 
további fejleményekért".§! A követelések így szóltak: ,,1. Hívják vissza az 
állami rendőrséget; 2. Oldják fel a statáriumot; 3. Az utcákon ne mutatkozzon a 
katonaság, ne hagyja el a kaszárnyákat; és 4. A rendőrség és a 

biztonsági szolgálat ellenőrzése és irányítása legyen a helyi hatóságok 
feladata."$? A cseh kormány, figyelemre méltó önuralomról téve 
tanúbizonyságot, elfogadta a követeléseket, de kitartott amellett, hogy a 
Szudétaföld nem 


maradhat a törvényt és a rendet garantáló hivatali gépezet nélkül. Kérték, hogy 
a Szudétanémet Párt küldje el képviselőjét Prágába, hogy megbeszéljék a 
biztonsági intézkedéseket, kérésüket azonban elutasították. 


Ashton-Gwatkin még egy utolsó, kétségbeesett lépéssel próbálkozott, hogy 
megmentse a Runciman-missziót. Aznap este a szudétaföldi Aschba utazott, 
ahová éjjel fél kettőkor érkezett meg. Henlein sajnálatos módon nem volt 
otthon; ehelyett a briteknek egy előzőleg aláírt levelet nyújtottak át, amely 
hivatalosan megszakította a tárgyalásokat, és feloszlatta a Szudétanémet Párt 
küldöttségét. Két órakor Ashton-Gwatkin visszatért Egerbe, ahol felkereste 
Frank pártbeli főhadiszállását, az , Arbeitstelle der S.d.P-t - valóságos erőd 
volt, acélajtókkal ellátva". A brit látogatót , nehézfiúk fogadták sHeil Hitler c- 
kórussal", Frank pedig emeleti irodájában lóbálta felé a revolverét. Aztán 
kettesben sétáltak Eger utcáin fél négyig, nézték a cseh katonákat, amint rendet 
és békét teremtenek, Frank azonban , úgy megittasodott a nürnbergi 
ékesszólástól és saját fontosságától, hogy semmiféle józan észt vagy 
felelősségtudatot nem lehetett kipréselni belőle".§? Délelőtt 11-kor Ashton- 
Gwatkin még egyszer visszatért Aschba, egy utolsó találkozásra Henleinnel. A 
hangulat barátságos volt, és a szudéta vezető nem mondta ki kerek perec, de 
nyilvánvaló volt, hogy a brit misszió véget ért. 


Prágában ezen az éjszakán kitört a háborús láz. A legtöbben arra számítottak, 
hogy amint Henlein ultimátuma lejár, azonnal kirobban a konfliktus. Shirer és 
külföldi újságíró-kollégái átvirrasztották az éjszakát, és fülüket hegyezve 
várták a német bombázókat, amelyek szerintük már a levegőben voltak, úton a 
csehszlovák főváros felé. Az Ambassador Szálloda előcsarnokában, ahol 
diplomaták és tudósítók a hagyományhoz híven szívesen elüldögéltek, 

, leírhatatlan volt a feszültség és a zűrzavar", ahogy sorra jöttek a hírek a 
küszöbönálló német invázióról. Az egyetlen telefonközpontost egyre 
ostromolták az újságírók, hogy továbbíthassák a maguk beszámolóit, és a 


feszültség csak akkor hagyott alább rövid időre, amikor a Chicago Tribune 
tudósítója táviratot kapott a főszerkesztőjétől. , A háborúk mindig hajnalban 
kezdődnek - szólt a szöveg. - Légy ott hajnalban." A külügyminisztériumból 
komor képű tisztviselő hozta a hírt, hogy Henlein ultimátumát elutasították. ,, A 
tudósítók - jegyezte fel Shirer - ismét a telefonhoz rohannak. Több 

zsidó menekül." A Szudétaföldről a Daily Express tudósítója telefonon adja 


le jelentését: egy rendőrőrsön áll, és négy cseh csendőr lepedővel letakart 
teteme fekszik mellette kiterítve. 


Ashton-Gwatkin elcsigázva tért vissza Prágába, csak hogy megtudja: a 
Runciman-misszió valóban véget ért. Küldöttségük már , ki is költözött a 
zaklatott légkörű szállodából, és inkább Őfelsége követségének békésebb 
környezetét választotta" .§? Az éjszaka folyamán Frank egeri erődjét 
megrohamozta a cseh hadsereg, mire Henlein és a Szudétanémet Párt több más 
vezetője átszökött a határon Bajorországba, ahol új főhadiszállást rendeztek be 
maguknak. Henlein egy, a szudétanémetek-nek szóló proklamációt hagyott 
hátra. Ez volt részéről a kihívás és az árulás utolsó aktusa. 


Szabad németekként akarunk élni! Békét és munkát akarunk saját hazánkban! 
Vissza akarunk térni a birodalomba! Isten legyen velünk jogos harcunkban.H6 


Runciman számára mindez érdektelen volt immár. Mint közvetítőt hamarosan 
felváltotta maga a miniszterelnök, aki a hivatalos bejelentés szerint másnap 
reggel Berchtesgadenbe repül, hogy találkozzék Hitlerrel. Prágában a 
rikkancsok az esti lapot árulták. , Rendkívüli kiadás! Rendkívüli kiadás! 
Tudjanak meg mindent a brit birodalom nagy hatalmú uráról, aki koldusként 
járul Hitler elé!"?" Két nappal később, szeptember 16-án Runciman és csapata 
utoljára tért vissza Londonba. 


Borotvaélen 


Ahogy Priamoszt, óráján az éjnek Hektó rért, istenek vezessenek, hogy a még 
élő, ifjú testeket, a még ki nem tört harcból visszakérjed! 


Sir John Masefield, koszorús költő, The Times, 1938. szeptember 16. 


Teremtettem egyfajta bizalmat, amint az a célom volt, és (...) az volt a 
benyomásom, hogy olyan emberrel van dolgom, akiben, ha egyszer a szavát 


adta, meg lehet bízni. 


Neville Chamberlain Ida Chamberlainnek, 1938. szeptember 19-én, miután 
visszatért Berchtesgadenből 


Chamberlain és tanácsadója, SirHorace Wilson két olyan lelkész naiv hitével 
lépett a diplomáciába, mintha először tennék be a lábukat egy kocsmába. Nem 
tűnt fel nekik a különbség egy társas összejövetel és egy kocsmai verekedés 
között, és azt sem fogták fel, hogy az összeverődött nehézfiúk nem beszélik és 
nem értik az ő nyelvüket. 


Harold Nicolson: WhyBritain is at War, 1939. 


Az ötlet, hogy a miniszterelnöknek fel kellene keresnie Hitlert, augusztus 28- 
án fogant meg, Chamberlain és Wilson egy késő éjszakai beszélgetése során, 
majd ezt követte egy magas szintű megbeszélés, amelyen Chamberlain az e 
célból Londonba rendelt Halifaxet, Simont és Hen-dersont is beavatta az 
elképzelésbe. Az ötlet, ahogy Chamberlain a nővérével tudatta, , olyan 
konvenciómentes és vakmerő volt, hogy Halifaxnek a lélegzete is elállt". Igaz, 
Henderson óvatosan üdvözölte, de elismerte, hogy , talán a tizenegyedik 
órában megmenthetné a helyzetet".! Wilson, miután még egyszer megbeszélte 
az ügyet Hendersonnal, megfogalmazta a látogatás kezdeti vázlatát. 


Létezik egy terv, nevezzük ,,Z tervnek", amelyet csak a miniszterelnök, a 
pénzügyminiszter, a külügyminiszter és Sir Nevile Henderson, valamint 
jómagam ismerünk, és nem is ismerhet más. Csak bizonyos körülmények 
között léphet érvénybe. (...,) Amennyiben érvénybe lép, sikere a meglepetés 
erején múlik, és döntően fontos, hogy egyetlen szó se hangozzék el róla.? 


A ,Z terv" zérus órát jelentett, Chamberlainre pedig mindennemű levelezésben 
csak mint ,, X"-re lehetett utalni. Ha a terv megvalósításához megfelelőek a 
körülmények, Hendersont a lehető legrészletesebben tájékoztatni kell, hogy 
hozzáláthasson a szükséges előkészületekhez. 


A rá következő héten nem tárgyaltak tovább a tervről, amíg szeptember 8-án 
össze nem ült első tanácskozására a szűkebb kabinet. A megbeszélés két 
összefüggő javaslat körül forgott: a Hitlernek küldendő figyelmeztetés és 
Chamberlain németországi látogatása került szőnyegre. , Min. eln. nem tartja 
nagyra a figyelmeztetést - jegyezte fel Cadogan. - Úgy gondolja, neki kell 


elmennie. Egyetértek."? Vansittart viszont , alaposan felizgatta magát; foggal- 
körömmel tiltakozott az ötlet ellen", és a javaslatot , IV. Henrik második 
Canossa-járásának" nevezte." Szeptember 9-én a szűkebb kabinet szinte 
megszakítás nélkül ülésezett. , A nap legnagyobb részében együtt 
gubbasztottunk, mint rendesen" -idézte fel Cadogan.? Chamberlaint 
mindinkább felajzotta a látogatás, és egy drcámai gesztus foglalkoztatta: mi 
lenne, ha bejelentés nélkül lepné meg Hitlert Nürnbergben, avagy a jövő héten 
Berlinben? Aznap délután Wilson bizalmas levelet küldött Hendersonnak 
speciális légi futárral. A kabinet , még egyszer megvizsgálta Z-t, és 
pillanatnyilag arra hajlik, hogy közeleg a pillanat, amikor esetleg el kell 
határoznunk az alkalmazását". 


Volt azonban egy jelentős ok is az aggodalomra, és ezt mindnyájan átérezték. 
Mi van akkor, ha a miniszterelnök bejelentés nélkül érkezik, a Führer pedig 

, diplomáciai náthát" kap, és nem hajlandó fogadni? , Ez nagyon kényelmetlen 
lenne - morfondírozott Wilson mesteri un-derstatementXel -, és ideát sem 
keltene kedvező hatást. Vagy lehet, hogy a látogatás tényének dicsfénye úgy 
megtetszene neki, hogy tartózkodna az ilyen durva elutasítástól?"" Henderson a 
nürnbergi hálókocsijából válaszolt. , Véleményem szerint a pillanat nem 
kedvez X látogatásának. Itt, Nürnbergben a dolog semmiképpen sem jöhet 
szóba." A nagykövet 


amúgy is Hitler előzetes értesítése mellett tette le voksát." Miután ezen az estén 
Londonból további kérdést kapott, éjfélkor újabb választ küldött, és ezúttal 
Wilsonnak már nem maradhattak kétségei a nézetei felől. , Bár erősen kétlem, 
hogy H. beteget jelentene, és nem lenne hajlandó fogadni X-et - írta -, még erre 
is sor kerülhetne, ha a dolgok odáig jutottak, hogy úgy vélné, a német becsület 
ezt követeli. Érzésem szerint ezt a kockázatot nem szabad vállalni, mivel X 
elutasítása tűrhetetlen lenne." Végezetül ismét korábbi tanácsát hangoztatta: 

, Nekem nem tetszik az ötlet, hogy előzetes megállapodás nélkül járjunk el."" 


Amikor Hoare szeptember 10-én, szombat délelőtt Balmoralból visz-szatért 
Londonba, egyenesen a Downing Streetre ment, ahol Chamberlaint a kormány 
termében egyedül találta. A miniszterelnök borúsan tájékoztatta 
belügyminiszterét , a hirtelen kritikussá vált helyzetről", és közölte: 

, Valamilyen drámai közbelépésre van szükség, hogy megállítsuk ezt a rettentő 
szerencsétlenséget." Hoare figyelmeztette, hogy , nagy politikai kockázatot 
vállal, ha személyesen lép közbe olyan formában, amely minden bizonnyal 
bukásra van ítélve". Chamberlain válasza azt a témát variálta, amely az 


elkövetkező hetekben a vesszőparipája lett: , Soha nem bocsátaná meg 
magának, ha kitörne a háború, és ő úgy érezné, hogy nem tett meg mindent az 
elhárítására." Aznap délután Hoare először vett részt a szőkébb kabinet ülésén, 
és miután hossza-dalmasan megtárgyalták Henderson egyre feldúltabb 
nürnbergi üzeneteit, visszatértek Chamberlain látogatására. , A miniszterek 
mind egyetértettek abban, hogy a látogatásnak meg kell történnie - jegyezte fel 
Hoare -, előtte azonban ki kell kérni a kormány egyetértését."? 


Ám amikor szeptember 12-én, aznap, midőn Hitler beszéde elhangzott, teljes 
létszámban összeült a kormány, a Z terv nem került szóba. Mi több, Inskipet, 
akit időközben beavattak a titokba, Wilson előzetesen külön figyelmeztette, 

, nehogy az ülésen vagy azon kívül szóba hozza".!9 Chamberlain azonban ki 
akarta puhatolni a Prágában tartózkodó Runciman véleményét. ,, Teljes 
szívemből ki kell fejeznem csodálatomat azért a türelemért, tapintatért és 
szakértelemért, amellyel hálátlan feladatának eleget tesz - kezdte. - Ha egyedül 
juthatna a végére, bíznék a megállapodásban." Mivel azonban ez a kifejlet 
immár valószínűtlennek tűnt, Chamberlain helyette elárulta szándékát, 
miszerint a ,Z tervet" haladéktalanul érvénybe lépteti, jóllehet ,,a kormányt 
csak 


az utolsó percben kívánja beavatni", hogy csökkentse , a kiszivárogtatás 
valószínűségét". Kérte továbbá, hogy Runciman a kibontakozó drámában is 
vállaljon vezető szerepet; szándékában áll javasolni Hitlernek, hogy Runciman 
hagyja abba közvetítői kísérletét, és legyen inkább döntőbíró a szudétaföldi 
vitában.!! Runciman egyáltalán nem volt elragadtatva, de hozzájárult, hogy 

, erős vonakodással 8 ha végképp nincs más megoldás, megteszem, amit 
javasol. Ez persze azzal járna, hogy itteni közvetítésem véget ér."12 


A brit minisztereknek ebben a helyzetben még valamit tekintetbe kellett 
venniük: francia kollégáik reagálását. Ha Hitler nürnbergi beszéde Londonban 
bizonytalanságot keltett - Párizsban káoszt és tanácstalanságot váltott ki. Bár 
Hitler nem beszélt egyértelműen háborúról, a szu-détanémetek védnökének 
nyilvánította magát, és nyíltan kimondta, hogy ezt a kötelezettségét tiszteletben 
akarja tartani. Franciaország kiélezett dilemmával szembesült. Kormányának, 
mint Csehszlovákia legszorosabb szövetségesének, döntenie kellett, hogy 
amennyiben Hitler mozgósítja haderejét a szudétanémetek megsegítésére, 
álljon-e a csehek mellé vagy sem. E felelősség súlya nyomasztóan nehezedett 
a vezető francia politikusok vállára. Édouard Daladier, a 

miniszterelnök következetesen állította, hogy országa segítséget fog nyújtani 


Csehszlovákiának. Szeptember 8-án Phippsnek ,,a leghatározottabban 
kijelentette, hogy amennyiben a német erők átlépik a csehszlovák határt, a 
franciák egy emberként megindulnak (...t nem a csehek szép szeméért, hanem 
hogy a saját bőrüket mentsék, mivel bizonyos idő után Németország (...] 
Franciaország ellen fordulna" !? Két nappal később Halifax úgy találta, hogy 
Charles Corbin londoni francia nagykövet , csupa harciasság": közölte, hogy 

, ha a németek megtámadják Csehszlovákiát, Franciaország nem tehet mást, 
mint hogy mozgósít és hadat üzen".!§ Gamelin tábornok, a francia vezérkari 
főnök pedig nemrég kijelentette, hogy , a francia hadsereg nemcsak a Maginot- 
vonalat képes tartani, hanem német területek ellen is sikeres támadássorozatot 


vihet végbe".15 


És mégis: szeptember 10-én Georges Bonnet francia külügyminiszter a guai 
dOrsay-ra kérette Phippset, és aggodalmasan érdeklődött, kérdezhetne-e tőle 
valamit mint jó baráttól, nem mint brit nagykövettől. , Tegyük fel, hogy a 
németek megtámadják Csehszlovákiát, és Francia-ország - amint ez rögtön 
bekövetkezne - mozgósít. És tegyük fel - foly- 


tatta Bonnet - hogy Franciaország ekkor Nagy-Britanniához fordul, és azt 
kérdezi: 3Mi masírozni fogunk - velünk jöttök?x Nos, mit felelnének?" Phipps 
értetlenkedett, Bonnet azonban megismételte a kérdést, hangsúlyozva, hogy ez 
, rettentően fontos", de magánemberi közlésnek kell tekinteni, és nehogy 
Phipps hivatalosan kezelje. Phipps végül azt felelte, hogy , négyszemközt 
szólva" erre a hipotetikus kérdésre , nemcsak ő nem tud válaszolni, hanem 
egész őszintén azt hiszi, hogy Őfelsége kormánya sem tudna mit mondani".1§ 


Két nappal később Halifax a következő óvatos választ küldte Phippsnek: 


Amilyen mértékben olyan helyzetben vagyok, hogy ebben a stádiumban 
válaszolhatok Monsieur Bonnet kérdésére, azt kell mondanom, hogy 

bár Őfelsége kormánya soha nem engedné, hogy Franciaország 

biztonsága veszélyben forogjon, sem eljövendő cselekvésünk jellegére, sem 
annak időpontjára nézve nem vállalkozhatunk pontos nyilatkozatokra, mivel az 
akkori körülményeket jelenleg nem láthatjuk előre." 


Ez a távirat Bonnet-ból valósággal hisztérikus reakciót váltott ki. Visz-szahívta 
Phippset egy újabb megbeszélésre. A nagykövet , magába ros-kadva, teljes 
megsemmisülésben" találta.18 


M. Bonnet mélységesen feldúlt volt, és azt mondta, a békét mindenáron meg 


kell őrizni, mert sem Franciaország, sem Nagy-Britannia nincs felkészülve a 
háborúra. Lindbergh ezredes visszatért (németországi) körútjáról, és elborzadt 
Németország mindent felülmúló légi erejétől. (...) 


Azt mondja, Németországnak 8000 repülőgépe van, és havi 1500 gyártására 
képes. M. Bonnet szerint francia és brit városokat törölnének el a föld színéről, 
és megtorlásra alig vagy egyáltalán nincs mód. 


Phipps úgy vélte, Bonnet , összeomlása oly hirtelen és különös", !? hogy ő 
azonnali meghallgatást kér Daladier-től, aki a napot egy reménytelenül 
megosztott kormányülés levezetésével töltötte. Hamarosan kiderült, hogy 
Bonnet viselkedése egy újabb irányzat folyománya volt, és immár Daladier is 
, feltűnően csekély lelkesedést" tanúsított a Csehszlovákiával szembeni francia 
elkötelezettség vállalása iránt. , A mai M. Daladier merőben különbözött a 
szeptember 8-itól - jelen- 


tette Halifaxnek Phipps. - Hangneme, nyelvezete eltérőbb nem is lehetett volna/" 
A nagykövet attól tartott, hogy a franciák blöfföltek, , habár én ismételten 


rámutattam, hogy Hitlerrel nem lehet blöffölni".9 


Szeptember 13-án reggel a brit kormány , titkosszolgálati forrásokból" 
megtudta: ,, Valamennyi német nagykövetséget és követséget tájékoztatták, hogy 
Hitler szeptember 25-én szándékozik megtámadni Csehszlovákiát."2! Vansittart 
magánjellegű forrásai Wiedemannt idézték, aki kijelentette: Hitler , fanatikusan 
el van tökélve, hogy ezen az őszön elpusztítja Csehszlovákiát". A mozgósítást 
szeptember 15-én rendelik el, és tíz nappal később kerül sor az invázióra; 
olyan gyorsan hajtják majd végre, hogy a német erők az ötödik napon 
Prágában lesznek."? Berlinből még Henderson is azt jelentette, hogy , csak a 
csehszlovák kormány azonnali akciója akadályozhatja meg, hogy 
Németország erőszakhoz folyamodjon. Ha a csehszlovák kormány lépései 
nem tudják vagy nem akarják kielégíteni a németeket, háború lesz, bármily 
következményekkel járjon is.""? Chamberlain felismerte, hogy 

haladéktalanul cselekednie kell. Leült, és így írt a királynak: 


Újabban egy hirtelen és drámai lépés lehetőségét mérlegelem, amely talán az 
egész helyzetet megváltoztatja. A terv értelmében tudatnám Herr Hitlerrel, 
hogy szándékomban áll azonnal Németországba menni és találkozni vele. Ha 
beleegyezik - és nem egykönnyen mondhatna nemet -, reményeim szerint 
meggyőzhetem: páratlan alkalma nyílik presztízse növelésére, és beválthatja 


annyiszor kinyilvánított célját, hogy a csehszlovák kérdés rendezése után 
megteremtsük az angol-német megértést." 


A szűkebb kabinet délután háromkor ült össze, és röviden megvitatta a franciák 
utolsó percben érkezett javaslatát egy négyhatalmi tanácskozás összehívására. 
Ám egységesen úgy vélekedtek, hogy , a javaslat semmiképpen nem tetszene 
Németországnak, hacsak nem foglalja magában a Szovjetunió kirekesztését". A 
két utolsó napirendi pont a következő volt: 


9. A ,Z terv" (a miniszterelnök látogatása Herr Hitlernél). 
10. A ,Z terv" közzététele. 


A megbeszélésről nem készült jegyzőkönyv." Hat órakor a szolgáltatásokért 
felelős minisztereket és a vezérkari főnököket a Downing Streetre hívták 
értekezletre. Duff Cooper megkísérelte elfogadtatni a flotta mozgósítását, 
Chamberlain azonban azzal torkolta le, hogy megígérte: másnap a teljes 
kormány előtt felveti a kérdést.2S Valójában a gondolatai másutt jártak. A 
szintén jelen lévő Inskip szemléletesen mutatta be a válsághangulatot. 


Három óra körül fülünkbe csörömpölt a háború. Német csapatmozgások, 
harcok Csehszlovákiában, ádáz német és szudéta propaganda. Phipps jelentette, 
hogy Bonnet az összeomlás állapotában van. Daladier megpróbálta felhívni a 
min. eln.-öt, de az nem akart beszélni vele. Phipps tárgyalt Daladier-val. (...) 
Kijelentette, hogy Németországot , mindenáron" meg kell állítani. Kell találni 
valamilyen kiutat. Ha Csehszlovákiát lerohanják, Franciaország , szembesülne 
kötelezettségeivel". Mindez elrémítette Daladier-t. Minden arra vallott, hogy a 
franciák nem akarnak harcolni, nem harcképesek, és nem is fognak harcolni." 


Chamberlain később elmagyarázta az Alsóházban, hogy aznap este , rendkívül 
kritikus helyzet alakult ki: fennállt a közvetlen veszély, hogy a határ mentén 
koncentrált német erők behatolnak Csehszlovákiába, megakadályozandó a 
további szudétaföldi incidenseket". Ezért elhatározta, hogy életbe léptet , egy 
tervet, amely végső mentsvárként már jó ideje foglalkoztatott"? , Először is 
lényeges - közölte nővérével -, hogy a tervet éppen a legsötétebb helyzetben 
próbáljuk ki, másodszor pedig teljes meglepetésként hasson." A kormány 
egyetértését szerda délelőtt akarta megszerezni, , de kedd este úgy láttam, hogy 
eljött a pillanat, és meg kell ragadni, ha nem akarunk elkésni".2? Simon már ezt 
megelőzően kifejtette Wilsonnak, hogy fölösleges összehívni a kormányt. 


, Nem tartom szükségesnek. Korm. bízni fog min. eln.-ben, és hálás lesz neki. 
Ui. S(am) H(oare) is egyetért."9 Tíz órakor Chamberlain, Halifax, Cadogan és 
Wilson összeült a kormány termében; az egyetlen napirendi pont a , Z terv" 
volt. Rögzítették, hogy , telefonon kapcsolatba léptek Sir Nevile 

Hendersonnal, aki diszkréten tudakozódott Herr von Ribbentrop hollétéről". 


Némi vita után megegyeztek, hogy ,,a tervezett üzenetet el kell küldeni, ám 
tekintettel az idő előrehaladott voltára, Sir Nevile Henderson 


csak szeptember 14-én kora reggel próbáljon kapcsolatba lépni Herr von 
Ribbentroppal".?! Ezért sietve sürgönyt fogalmaztak, a szöveget jóváhagyták, 
és késő éjjel megtelefonálták Hendersonnak: utasították, hogy a lehető 
leghamarabb beszéljen Ribbentroppal, hogy az ,,a következő üzenetet 
továbbítsa Herr Hitlernek, mint a miniszterelnök személyes üzenetét": 


Tekintettel az egyre kritikusabb helyzetre, tájékoztatni szeretném, hogy 
haladéktalanul felkeresném Önt békés megoldás kialakítása céljából. Repülőn 
utaznék, és akár már holnap kész vagyok indulni. Kérem, jelezze, legkorábban 
mikor fogadhatna, és javasoljon helyszínt. Hálás lennék mihamarabbi 
válaszáért.?2 


Chamberlain újra írt a királynak is, aki még mindig Balmoralban tartózkodott. 


Az európai kontinens viszonyai oly gyorsan változnak, és a helyzet minden jel 
szerint oly kritikussá vált, hogy személyes üzenetet küldtem Herr Hitlernek, 
miszerint szándékomban áll Németországba repülni, és akár holnap is 
indulásra kész vagyok.?? 


A király úgy döntött, hogy haladéktalanul délre utazik, , hogy további időnk 
jusson a nemzetközi helyzet megvitatására az Ön minisztereivel".? 


Másnap reggel kilenckor Henderson felkereste a Wilhelmstrassén Weizsáckert, 
hogy átadja Chamberlain sürgönyét. Ez bizonyítja, közölte az államtitkárral, 

, milyen messzire hajlandó elmenni az angol miniszterelnök a Nagy-Britannia 
és Németország közötti újabb háború elkerülése érdekében, lévén hogy a 
Cséhszlovákia elleni német beavatkozás bizton háborúhoz vezetne"? 
Ribbentrop Münchenben tartózkodott, hogy néhány napra közelebb legyen 
Hitlerhez, aki Nürn-berget elhagyva visszatért Berchtesgadenbe. Fél tízkor 
Weizsácker telefonon felolvasta neki Chamberlain üzenetét, hozzáfűzve, hogy 


a terv , nem új", de az a körülmény, hogy Chamberlain az ő korában hajlandó 
legyen , személyesen közbenjárni a béke érdekében, (...) bizonyítja szándékát, 
hogy nagy áldozat árán is megtegye ezt az utolsó 


lépést". Negyed egykor Henderson aggodalmasan hívta fel Weizsáckert, hogy 
történt-e előrehaladás, mire az államtitkár megnyugtatta, hogy azóta már 
Ribbentrop is Berchtesgadenbe érkezett, és Hitler válasza hamarosan várható. 
Ribbentrop csak 2 óra 40 perckor telefonált mind Weizsáckernek, mind 
Hendersonnak, hogy tudassa: Hitler szívesen fogadná a miniszterelnököt.?§ 


Londonban délelőtt 11-kor Chamberlain azzal a közléssel nyitotta meg a 
kormányülést, hogy Hitler igazolta a nürnbergi beszédére reagáló brit 
politikát, mivel , nem művelt semmi jóvátehetetlent". Mindazonáltal elismerte, 
hogy , a beszéd nem nyújtott semmilyen biztatást, és néhány baljós mondatot is 
tartalmazott". Ezután ötven percen át taglalta a ,,Z terv" alapelemeit, amely 
tervnek reményei szerint , lesz némi esélye, hogy a tizenegyedik órában 
megmentse a békét". Bátorítást merített Henderson ama véleményéből is, hogy 
, amennyiben Herr Hitler már elhatározta Csehszlovákia lerohanását, ennek az 
új ötletnek a hatására talán lemond szándékáról". Elnézést kért, amiért kollégáit 
nem tájékoztatta már korábban a tervről, ám annak döntő eleme a meglepetés, 
és ő jobbnak találta, , ha említését az utolsó percig halasztja". Időközben letett 
eredeti elképzeléséről, hogy bejelentés nélkül érkezik Németországba, és 
korábbra időzítette a látogatást, részben az egyre súlyosabb szudétaföldi 
incidensek hatására, részben mert Phipps , figyelemre méltó tájékoztatása 
szerint Bonnet , az összeomlás stádiumában van" és , teljesen meg van 
félemlítve". Elismerte továbbá, hogy a Hitlernek szóló sürgönyt már el is 
küldték. , Reméli, a kormány úgy érzi majd, hogy ezzel a kezdeményezéssel, 
amelyhez nem vette igénybe a teljes kormány hozzájárulását, nem lépte túl 
hatáskörét." Abban is bízik, hogy kezdeményezése , elnyeri a hitleri mentalitás 
rokonszenvét (...), és talán Herr Hitler hiúságának is jólesik majd, hogy a brit 
miniszterelnök ilyen példátlan lépésre vállalkozik". 


A miniszterelnök bejelentése ,bombarobbanásként" érte kollégáit. Leslie Hore- 
Belisha, a hadügyminiszter , nem minden kockázat nélkülinek" értékelte, és 
figyelmeztetett, hogy Hitler tettei nyilvánvaló módon , egytől egyig a Mein 
Kampfra épülő könyörtelen tervvé állnak össze"; és a kormánynak 
haladéktalanul , fel kell gyorsítania az újrafelfegyvérzés programját".? Több 
miniszter is aggodalmát fejezte ki a népszavazás elgondolása miatt. Olivér 
Stanley azzal érvelt, hogy ez az engedmény 


,teljes kapitulációval érne fel, és megadná Herr Hitlernek mindazt, amit most 
erőszakkal követel". Chamberlain elismerte, hogy ő sincs elragadtatva a 
népszavazás gondolatától, amely szinte bizonyosan a szudéta területek 
elszakadásához vezetne, de azzal érvelt, hogy , egy, a miénkhez hasonló 
demokrácia nem jelentheti ki, hogy a népszavazás megelőzésére inkább a 
háborút választja", és kétségeit fejezte ki, vajon , élhet-e egyáltalán 
Csehszlovákia békében, ameddig a szudétanémetek az országhoz tartoznak".? 
Végső soron elodázhatatlan, hogy ,,a szudéták, akár fegyveres erő 
alkalmazásával, akár saját óhajuk népszavazás általi kifejezésével a Reichbe 
tagolódjanak", és , nem kérdés, hogy e két lehetőség közül melyik a kisebbik 


rossz".40 


Duff Cooper azzal érvelt, hogy , nem a háború és a népszavazás között lehet 
választani, hanem az azonnali és a későbbi háború között", de jóllehet 
korábban a flotta mozgósítását javasolta, most azzal is megelégedett, hogy 
Chamberlain javaslata szabad utat kap.§! Nem hivatalosan azonban dühítette, 
hogy a kormánnyal , nem konzultáltak, csak utólag tájékoztatták, hiszen a 
sürgönyök már elmentek"92 Lord Hails-ham megkérdezte, mi lenne, ha más 
kisebbségek is népszavazást követelnének, mire Chamberlain azt felelte, hogy 
,hem számít ilyen követelés felmerülésére". Halifax szelíden megfeddte ezért, 
figyelmeztetve, hogy a népszavazás ötlete , ragályos" lehet. Sir John Simon azt 
kérdezte, hogy ha majd a szudéta területeket átengedték a Reichnek, mi 

lesz Csehszlovákia többi részével. Chamberlain számára ez volt minden kérdés 
közül a legkényesebb: az anschluss óta következetesen ellenezte, hogy 
Csehszlovákiának hivatalos garanciát ajánljanak. Most azonban kelletlenül 
elismerte, hogy , országunknak talán másokkal együtt garantálnia kellene 
Csehszlovákia megmaradt részének épségét. (...) A garancia értéke elrettentő 
hatásában rejlene. Csehszlovákia, élvezve Franciaország, a Szovjetunió, 
Németország és Nagy-Britannia garanciáját, semleges állammá válna." 


Csak Walter Elliot egészségügyi miniszter nyilatkozott ellenségesen 
Chamberlain javaslatáról, felróva a konzultáció hiányát, és figyelmeztetve, 
hogy a kormányt , nyomással bírják rá valamire, amit szabad akaratunkból 
soha nem tettünk volna". Máskülönben, jegyezte fel Inskip, , majdnem 
mindenki csodálattal szólt a min. eln. merész húzásáról", Simon pedig 


, befejezésül szokásos bókjaival árasztotta el a min. eln.-öt"." 


Simon, aki semmilyen alkalmat nem hagyott ki, hogy behízelegje magát, a 
végsőkig tartogatta saját észrevételeit. Biztosra vette, hogy , a miniszterelnököt 


mélységesen megindítja a támogatás, amelyben briliáns indítványát kollégái 
részesítik", és felszólította a kormányt, , foglalják írásba egyhangú 
egyetértésüket az akcióval, és fejezzék ki a miniszter-elnökbe vetett teljes 
bizalmukat". 


Országunktól való távolléte, ha nem tart is sokáig, keserves dolog, ám 
ha eredményesen térne haza, és meghozná a béke magvait, mindenütt 
úgy ünnepelnék, mint aki véghezvitte az elmúlt húsz év legnagyobb 
teljesítményét. 


Chamberlain köszönetét mondott kollégáinak, és megismételte, hogy 
, megszegte volna lelkiismeretével szembeni kötelességét, ha nem igyekszik 
elhárítani a fenyegető katasztrófát; és mélységesen megindítja a belé helyezett 


bizalom" §? 


Rögtön a két és fél órás megbeszélés befejezése után Phipps telefonált 
Párizsból, hogy megerősítse a ,,Z tervről" még mit sem sejtő francia 
miniszterek teljes pálfordulását. Bonnet a tudtára adta, hogy Franciaország 
,kész elfogadni a csehszlovák kérdés bármilyen, a háború elkerülésére 
alkalmas megoldását", a francia nép pedig , soha nem tűrné tízmillió ember 
feláldozását annak érdekében, hogy három és fél millió szudéta ne 
csatlakozhassék a Reichhez". , A német agresszió megakadályozása" kedvéért 
végső esetben , még a népszavazáshoz is hozzájárulnának, annak eldöntésére, 
hogy a szudéták az országon belül maradnak-e, vagy csatlakozhatnak a 
Reichhez". Álláspontjuk megerősítésére Bonnet ,,M. Benes előtt közérthetően 
utalt rá, hogy Francia-ország esetleg rákényszerül Csehszlovákiával szembeni 
kötelezettségei felülvizsgálatára".t5 Phipps közölte Leó Amery konzervatív 
képviselővel, aki aznap átutazott Párizson: a franciák , annyira félnek a 
háborútól, hogy adott esetben bármilyen, a szorult helyzetből való kitörésre 
alkalmas ürügy jó nekik, csak lerázhassák a Csehszlovákiával 

szembeni kötelezettségeket"." , Bőségesen beigazolódott - jelentette ki 

Lord Zetland, az indiai ügyek minisztere -, hogy a német agresszió közvetlen 
valószínűségével szemben a francia kormány úgy viselkedik, mint egy 


kilyukadt léggömb."98 


Fél 4-kor Henderson megtelefonálta Cadogannek, hogy Hitler , teljes 


mértékben a miniszterelnök rendelkezésére áll"? Clement Attleet, a 
Munkáspárt vezetőjét és az ellenzék más vezetőit most tájékoztatták a 
látogatásról, Phippset és Runcimant pedig sürgönyileg értesítették, hogy 
Chamberlain másnap reggel Németországba indul. Runcimant egyszersmind 
készenlétbe helyezték, hogy szükség esetén rövid határidőn belül ő utazzon. 
Phipps jelentette, hogy amikor tolmácsolta az üzenetet, Daladier , nem látszott 
valami boldognak". Az egész délután folyamán , nagy és aggodalmaskodó, 
de fegyelmezett tömeg?" gyűlt össze a Downing Streeten, mivel híre ment, hogy 
fontos bejelentés hangzik majd el, és mire este 9-kor kiadták a hivatalos 
közleményt, már több ezer ember tolongott a Whitehall körül. A 

Downing Streeten, hogy elsőnek érjék el az utca végén álló 

telefonfülkéket, mialatt a közönség köréjük tódult, hátha elkaphat valamit a 
világ hírportáljaihoz továbbított jelentésekből.?! 


Aznap este a vezérkari főnökök, teljesítve Inskip néhány nappal korábbi 
kérelmét, jelentést bocsátottak ki, amelyben elemezték Nagy-Britannia katonai 
felkészültségét arra az esetre, ha a németek megtámadnák Csehszlovákiát. 
Ahogy Inskip maga is elismerte: tanulságos olvasmány volt. 


Megerősítette abbeli nézetüket, miszerint nincs olyan, részünkről és 
Franciaország részéről kifejthető tengeri, szárazföldi vagy légi nyomás, amely 
meggátolhatná Németországot, hogy lerohanja Csehországot, és döntő 
vereséget mérjen Csehszlovákiára. Ez a háború korlátlan lenne. Bár 
bombázásokat mi nem indíthatnánk, előbb-utóbb két hónapon át akár napi 500- 
600 tonnáig is terjedő bombamennyiség zúdulna ránk.?? 


Chamberlain lelkesedését azonban semmi sem csillapíthatta. ,, Hitler teljes 
mértékben a rendelkezésemre áll - dicsekedett nővérének -, még Mrs. 
Chamberlaint is szívesen látná!" Mi több, úgy hallotta, hogy javaslata hallatán 
Hitler , valósággal elképedt, és azt kiáltotta: : Mégsem hagyhatom, hogy valaki 
az ő korában ekkora útra vállalkozzon; nekem kell Londonba mennemlc"?? 
Hitler tényleges reagálása a jelek szerint abban 


állt, hogy el sem hitte, mekkora szerencse éri. A hír hallatán állítólag 
, kuncogva" megjegyezte: , Ich bin vom Himmel gefallen! (Valósággal 
az égből pottyantam le!)"? 

, A világ felhördült a csodálkozástól - jelentette másnap reggel a Daily Express 
-, hogy aztán a gondterhelt fővárosokat újfajta megkönnyebbülés árassza el." 
Mind odahaza, mind külföldön már-már egyhangú elismeréssel nyugtázták 
Chamberlain merész húzását, és csodálták, amiért hatvankilenc évesen 
vállalkozik élete első repülőútjára. , Túl súlyosnak érzi a kockán forgó tétet, 
hogysem saját kényelmével vagy közérzetével törődne" - tudatta olvasóival a 
lap." Még a kormány külpolitikájával szemben bíráló hajlamú újságok is 
csatlakoztak a dicsőítéshez. A Munkáspártot támogató Daily Herald is , SOK 
SZERENCSÉT, CHAMBERLAIN!" főcímmel üdvözölte a miniszterelnök 

, vakmerő lépését, amely általános támogatásra számíthat. (...) Fáradságos 
igyekezet ez a riasztóan közeledő háború elhárítására - folytatta a cikk és mint 
ilyen, pártállástól függetlenül mindenütt egyetértést és ro-konszenvet 
érdemel."9f A liberálisokhoz húzó News Chronicle lelkesen méltatta ,,a 
modern diplomácia történetének egyik legmerészebb és legdrámaibb 
húzását"." A The Times, , A FÜHRER MELEGEN ÜDVÖZLI A 
LÁTOGATÁST" alcímmel, azt jelentette, hogy Chamberlain kezdeményezése 
, háttérbe szorítja az európai válság minden egyéb eseményét". A látogatás 
bejelentése , mindenkit megkönnyebbüléssel és mélységes elégedettséggel 
töltött el (...), és bizonyítja (a miniszter-elnök) bátorságát és józan eszét". A 
pénzügyi rovat viszont a tőzsdei árak zuhanását jelezte, kimutatta az amerikai 
dollár iránti kereslet megnövekedését és a háborús kockázatok elleni 
biztosítások díjának emelkedését. 


A politikai hangulat és a közvélemény szinte egyöntetűen pozitív volt. A Mass- 
Observation közvélemény-kutató szervezet Chamberlain népszerűségének 
azonnali növekedését mutatta ki: a megkérdezettek 70 százaléka gondolta úgy, 
hogy az utazás , a béke hasznára válik".?? Genfben a látogatás hírét egy 
banketten jelentették be, amelyet a Nép-szövetség brit küldöttsége rendezett. 
Diana Cooper Eamon de Valera, 


az ír Taoiseach! mellett ült, aki kijelentette, hogy , ez minden idők 
legnagyszerűbb tette"."? Ugyanezen a vacsorán Chips Channon úgy jellemezte 
Chamberlain teljesítményét, mint , a történelem egyik legcsodálatosabb, 
legpéldásabb cselekedetét. (...) A társaság, ahogy ez most mindenütt kötelező, 
felvillanyozva szökött talpra, és ivott az egészségére." Chamberlainnek csak az 
okozott csalódást, hogy , néhány zsidó és számos, Genf körül ólálkodó, 
kétesebb hírű újságíró mérgelődik"."9 Eközben a canterburyi érsek 
bejelentette, hogy a westminsteri apátság éjjel-nappal nyitva lesz, hogy ,,a jelen 


válsággal kapcsolatban egy ideig megszakítás nélkül lehessen könyörögni". 
Külön területet rendeztek be az imádkozáshoz, székekkel és megfelelő hellyel 
az Ismeretlen katona sírja körül térdeplők részére, és amikor az apátság reggel 
8-kor kinyitott, már hosszú sor várakozott a kapu előtt. 


Megnyugvással fogadta a hírt a Munkáspárt vezetősége is. Előző héten, a párt 
Durham megyei nagygyűlésén Hugh Dalton, az árnyék-kormány 
külügyminisztere közölte híveivel, hogy a háborút , immár csak egyféleképpen 
lehet elhárítani: Hitlert a lehető legvilágosabb és a legkevésbé félreérthető 
nyelven kell figyelmeztetni, hogy amennyiben ezt a bűnt elköveti, Nagy- 
Britannia Franciaországgal és a Szovjetunióval szövetkezve fegyveresen fog 
ellenállni az agressziónak"."! Dalton most elárulta Douglas Jaynek, a Daily 
Héráid munkatársának, hogy , Chamberlain biztosította őt: azért utazik 
Németországba, hogy tájékoztassa Hitlert: ha további agresszív lépéseket tesz, 
mi készen állunk a harcra".f2 Vincent Massey kanadai főbiztos a domíniumok 
általában szkeptikus kormányai nevében szólalt fel: Chamberlain 
kezdeményezését , igen bátor tettként" méltatta, amely szerinte , nem ronthat a 
dolgokon, viszont javítani javíthat rajtuk""? Még Leó Amery, a megbékítés 
sziklaszilárd ellenfele is , vakmerő húzásról" beszélt, amelyről 

, elképzelhető, hogy megmenti a helyzetet, habár az ember nem állhatja meg, 
hogy Schuschniggra ne gondoljon". Amikor a Whitehallban Annié 


Chamberlainnel találkozott, gratulált neki , Neville bátor tettéhez".$ 


Churchill ezzel szemben a látogatást , minden idők legostobább eljárásának" 


nyilvánította, "? Edén pedig , felbőszült" a hír hallatán."§ Prágában fojtott volt a 
reakció, mivel a csehek ekkor emésztették meg 


Henlein Németországba szökését. A kormány árulónak nyilvánította, és 
elrendelte, hogy ha ismét cseh földre lépne, azonnal le kell tartóztatni. Shirer 
azt jelentette, hogy a csehek , el vannak képedve (...), és végkiárusítást 
gyanítanak"."" Spontán tüntetésekre került sor: az utcákon összesereglő 
tömegek sürgették Benest, hogy szegüljön szembe azzal, amit a nevükben 
elkövetnek. , A békének jót tesz, de annál többet árt Csehszlovákiának", 
vallották a legtöbben.f? Ami Rómát illeti, Mussolini is csodálkozott. , Háború 
nem lesz - kiáltott fel Ciano előtt -, de az angolok presztízsének ezzel 
befellegzett.""? Berlinben , aknaként robbant a hír, és a közvélemény 
elégedetten, végtelen megkönnyebbüléssel fogadta"."9 Az újságok 
címoldalaikon taglalták a látogatás részleteit. , SZÍVÜNKRŐL LEGÖRDÜLT A 


SÚLY" - így summázta a hírt a The Times helyi tudósítója. Éppen egy 
férfiaknak fenntartott, zsúfolt berlini klubban ebédelt, amikor a látogatást 
bejelentették: a vendégek mind felugrottak, és Chamberlain egészségére 
ürítették poharukat. A berliniek , férfihoz méltó tettként" értékelték 
Chamberlain látogatását, amely , hosszú idők óta a béke lehetőségének legjobb 
reményét kínálja, és Németország előtti őszinte tisztelgéssel ér fel"."! 


Reggel háromnegyed 8-kor Chamberlain sugárzó képpel hagyta el a Downing 
Streetet, és derűsen integetett a már e kora reggeli órán ösz-szegyűlt jelentős 
tömegnek. A Londontól félórás autóútra eső hestoni repülőtéren méltóságok 
kis csoportja búcsúztatta a miniszterelnököt. Köztük volt Lord és Lady Halifax, 
akiket Cadogan fuvarozott a reptérre; Theodor Kordt, a német nagykövetség 
tanácsosa, a napszakhoz illő zsakettben; a British Airways elnök-igazgatója; 
valamint a Nürnbergből éppen hazaérkezett Lord Brocket. Miközben 
Chamberlain a kifutópálya aszfaltján közeledett gépéhez, Hitler egy további 
brit barátjának, Lord Londonderrynek a magángépe bukkant fel az égbolton, és 
a lord is csatlakozott a miniszterelnököt búcsúztatókhoz."? Volt egy magányos 
tüntető is, akit nem engedtek be a korlát mögül, de még onnan is hallatszott a 
közelében elhaladó Chamberlainnek szóló kiáltása: , Állj on ki Csehszlovákia 
mellett! Semmilyen engedményt Hitlernek!""? Fél kilenckor a miniszterelnök 
még nyilatkozott a BBC-nek: 


Azért keresem fel a német kancellárt, mert a jelen helyzetet alkalmasnak látom 
rá, hogy kettőnk megbeszélései hasznos követkéz- 


ményekhez vezessenek. Politikám mindig is a béke biztosítására törekedett, és 
a Führer, amikor készségesen fogadta jelentkezésemet, megerősítette bennem a 
reményt, hogy látogatásom nem lesz eredménytelen." 


Azzal felszállt az ezüstösen csillogó, kétmotoros Lockheed Electrára két 
útitársával, Sir Horace Wilsonnal és William Stranggel, a külügyminisztérium 
központi osztályának vezetőjével. A The Times megnyugtatta olvasóit, hogy ez 
a British Airways flottájának legkorszerűbb, , minden, a modern tudomány 
által ismert navigációs és biztonsági berendezéssel felszerelt" gépe, amely 
óránként 280 kilométeres sebességgel halad, és Chamberlain eközben lazíthat 
, a hangszigetelt kabin mély, állítható ülésein"."? Valójában a miniszterelnök 
első repülőútja elég dobálósra sikeredett, és némi időbe telt, míg a jeles utas 
felülkerekedett kezdeti idegességén; csak később emlegetett , holmi 

csekély süllyedéseket" abban a szakaszban, amikor a gép London 


elővárosai fölé kúszott." Amúgy elég hamar magához tért, és öröme telt az 
utazáshoz előkészített sonkás szendvicsekben meg whiskyben."" Wilson 

a maga részéről mindent elkövetett, hogy elterelje Chamberlain figyelmét: 
felolvasott a Downing Streetre már befutott elismerő levelekből 

és sürgönyökből, azaz, egy kritikus szellemű történész szavaival, 
gondoskodott róla, hogy a miniszterelnök , magasztalások felhőjébe 
burkolva libegjen Berchtesgaden felé"."? Strang ezzel szemben úgy találta, 
hogy Chamberlaint furcsa módon meg sem legyintette az első 

repülőút izgalma, még akkor sem, amikor a gép Münchenhez közeledve 
heves viharba került. Ekkor is, , mint mindig, fensőbbséges, tartózkodó, 
rendíthetetlen és megingathatatlanul magabiztos" volt."? 


Fél órával hamarabb, 12 óra 35 perckor értek földet, és a gépről egy szemtanú 
későbbi visszaemlékezése szerint , egy nagyon finom, eser-nyős idős úr" szállt 
le.29 A lépcső aljánál a Berlinből vonaton érkezett Hendersonon és a londoni 
német nagykövetséget képviselő Dirksenen kívül Ribbentrop fogadta, aki arról 
érdeklődött, milyen volt a repülőút. , Nagyon jól viseltem - felelte Chamberlain 
-, bár egy részében rossz időnk volt, és én még sosem ültem repülőgépen."?! A 
Daily Mail arról tudósított, hogy a miniszterelnök mosolygott, , frissnek és 
pirospozsgásnak látszott, és a szeme csillogott". Amikor a német 
méltóságokkal kezet 


rázott, , merev keménygallérja és súlyos szürke selyem nyakkendője félre nem 
ismerhető és meglehetősen ódivatú angol színfoltot képviselt a Schutzstaffel 
testületének fekete egyenruhái között"? , Szívós vagyok, és sovány, de izmos" 


- nyugtatta meg Hendersont.?? 


Az eső ellenére is összegyűlt vagy három-négyezer ember, hogy egy pillantást 
vethessen a magas vendégre, akit felkértek: szemlélje meg a dobszó közepette 
felsorakozott díszőrséget. A pálya aszfaltján tizennégy puha tetejű Mercedes 
várakozott, zárt motorháztetővel, hogy kirekesz-szék az esőt. Amikor 
Chamberlain és Ribbentrop megtették a 80 kilométeres utat a pályaudvarig, 
egykettőre kiderült, hogy a müncheniek nagy számban sorakoztak fel az utcák 
szélén, és hangosan éljenzik a brit miniszterelnököt. Paul Schmidt, Hitler 
tolmácsa szerint, aki a két előkelőséggel utazott, a fogadtatás sokkal melegebb 
volt, mint amilyenben az előző évben Mussolini részesült. Ez a körülmény 
üdítően hatott a hosszú repülőúttól mégiscsak elfáradt Chamberlainre; 
kijelentette, hogy , el vagyok ragadtatva az esőben kitartóan várakozó tömegek 


lelkes üdvözlésétől, akik náci karlendítéssel köszöntöttek, és egészen a 
pályaudvarig teli torokból vHeil!x-t kiabáltak".§$ Vele ellentétben 
Ribbentrop duzzogott, és , feltűnően sápadt" volt.?? 


Hitler a háromórás berchtesgadeni úthoz saját, hat zöldesszürke kocsiból álló 
vonatát bocsátotta Chamberlain rendelkezésére. A vonaton utazott az 
elmaradhatatlan Ward Price, a Daily Mail riportere is, aki úgy látta, a 
miniszterelnök elemében van. Az ebédet a Führer juharfa burkolatú 
étkezőkocsijában tálalták, ahol tizenöt személyre terítettek; Chamberlain 
Ribbentrop mellett ült. A menü teknősbékalevesből, az alpesi tavakban honos 
nagy marénából, marhasültből és Yorkshire-pudingból, valamint sajtos 
fánkocskákból és gyümölcsből állt. Mialatt a kávét, a likőröket és a szivarokat 
kínálták, Chamberlain mindinkább , felélénkült".88 Az ablakokon túl, miközben 
a vonat a hegyekre kapaszkodott, a festői bajor táj úszott el mellettük, Schmidt 
azonban megfigyelte, hogy Chamberlaint jobban érdekli a többi vonat: 

, Drámai háttérként csapatszállító szerelvények gördültek tova, megannyi 
katona vadonatúj egyenruhában, puskájuk csövével az eget böködték."§7 Az 
utat tömegek szegélyezték, és emberek sokasága szorongott az állomásokon 
meg a szintbeni kereszteződéseknél is, hogy megéljenezzék a béke átsuhanó 
követét, a berchtesgadeni állomáson pedig úgy zsongott az élet, mint egy 
méhkasban. Hitler a kancelláriáját vezető Ottó Meissnert és mindhárom 
adjutánsát elküldte vendége köszöntésére, a város csak úgy hemzsegett a világ 
minden tájáról érkezett újságíróktól. A miniszterelnök kísérete rövid időre 
megállt, hogy bejelentkezzék a Grand Hotelbe, ahol újabb SS-díszőrség 
fogadta őket, és csak ezután vágtak neki a hegynek; a volánnál a Führer sofőrje 
ült. Eleredt az eső, az ég elsötétült, a hegyek látványát elhomályosították a 
felhők meg a köd. 


A hatvankilenc éves Chamberlain, aki hajnal óta talpon volt, valamivel délután 
5 óra előtt érkezett meg a Berghof lépcsőjéhez. Újabb dobpergés kíséretében 
az Adolf Hitler Testőrségének fekete ruhás tagjaiból álló díszőrség snájdigul 
vigyázzba vágta magát. Hitler, Keitel-lel az oldalán, lejött a lépcsőn, hogy 
kezet fogjon a miniszterelnökkel. Chamberlain , barátságosan lengette meg a 
kalapját", majd a díszőrség megszemlélése után , ismét kalapot lengetett, 
miközben bal karjáról fityegett az esernyő".?? Házigazdáját azonban élesen 
szemügyre vette. , Első látásra - mesélte később a kormánynak - Herr Hitler 
érdektelennek tűnt."?9 


Hajadonfőtt volt, és khaki színű zubbonyt viselt vörös, horogkeresztes 


karszalaggal, mellén a Vaskereszttel. Olyan fekete nadrág volt rajta, amilyet mi 
viselünk este, és fekete, fűzős lakkcipő. A haja barna, nem fekete, a szeme kék, 
arckifejezése, főleg nyugalmi állapotban, elég kellemetlen, és mindösszesen 
elég jellegtelennek látszik. Tömegben soha nem figyelnénk fel rá, és annak 
néznénk, ami egykor volt: szobafestőnek."9 


Hitler ment előre a szűkösen bútorozott folyosón a nagyterem felé, amelynek 
híres-nevezetes panorámaablaka az Unterbergre nézett. , Gyászos" teázás 
következett egy alacsony, kerek asztal körül.2! Chamberlaint szemlátomást 
lenyűgözte a szerte a házban kiakasztott aktfestmények mennyisége és méretei, 
de tapintatosan megtartóztatta magát attól, hogy szóba hozza őket. A feszültség 
érzékelhető volt. Hitler is feszültnek látszott, és teázás közben mesterkélten 
folyt a beszélgetés. Hitler együttérzését fejezte ki a vendégét terhelő hosszú 
utazás miatt, míg a miniszterelnök a tájat dicsérte, és csalódásának adott 
hangot, amiért a rossz idő miatt keveset látni belőle. 


- . Sokat hallottam erről a szobáról - folytatta -, de jóval nagyobb, mint hittem. 
- . Önöknél, Angliában vannak az igazán nagy szobák - felelte Hitler. 
- . Egyszer el kell jönnie, hogy megnézze őket. 


- . Rosszalló megnyilvánulásokkal fogadnának - jegyezte meg Hitler, aki 
végre egy halovány mosolyt is megengedett magának. 


- . Nos, talán bölcsen kellene megválasztania a pillanatot.?? 


Miután fél órán átváltottak hasonló közhelyeket, Hitler hirtelen-váratlan 
megszakította a csevegést, és megkérdezte, milyen módszerrel óhajt tárgyalni 
Chamberlain. Megegyeztek, hogy a beszélgetés hivatalos részét a két államfő 
négyszemközt bonyolítja le; rajtuk kívül csak Schmidt lesz jelen, hogy 
fordítson. Ezt a sémát Henderson és Weiz-sácker előre, de Hitler 
egyetértésével dolgozta ki, hogy Ribbentropot kizárják a beszélgetésből. Az 
elképzelés bevált, ám, mint várható volt, Ribbentrop fortyogott mérgében a 
mellőzés miatt, és másnap rá jellemző kicsinyességgel állt bosszút. Hitler 
felkísérte Chamberlaint privát emeleti dolgozószobájába, egy kopár, 
faburkolatú helyiségbe, amelynek berendezése mindössze egy kályhából, egy 
díványból, valamint egy három székkel körülvett asztalkából állt. Itt zajlott le a 
közelmúltban Halifax, illetve Schuschnigg oly élesen ellentétes találkozása a 


Führerrel. Hiába állítottak részükre üvegeket az asztalra, Hitler nem kínálta 
meg vendégét egy pohár vízzel. 


Hitlernek immár tisztán kellett látnia, hogy Chamberlain valamilyen 
kompromisszum tervével jött Németországba. Amikor megkapta 

a miniszterelnök sürgönyét, első reakciója merőben más volt. 

Később elmondta a berlini lengyel nagykövetnek, hogy , Chamberlain 
berchtes-gadeni utazásának bejelentése megdöbbentette, (...) de persze nem 
tehette meg, hogy ne fogadja a brit miniszterelnököt. Azt hitte, Chamberlain 
ünnepélyesen be akarja majd jelenteni, hogy Nagy-Britannia készen áll a 
háborúra."9? Ez az aggodalma azonban hamarosan elpárolgott. Nürnbergi 
beszédének nyomán és a berchtesgadeni látogatás közhírré tétele előtti napon a 
miniszterelnök sajtótitkára közölte a Londonban tartózkodó német 
tudósítókkal, hogy Chamberlaint a Führer beszéde miatt , csalódás és 
neheztelés" töltötte el. Úgy vélte, , ha a dolgok ebben a mederben folytatódnak, 
úgy a háború elkerülhetetlen", ám ennek ellenére , továbbra is készen áll 
messzemenő, akár a népszavazásra is 


kiterjedő német indítványok megfontolására, hajlandó részt venni 
megvalósításukban és a nyilvánosság előtt is melléjük állni".?" Hitler tehát már 
tisztában volt Chamberlain tárgyalási pozíciójával. 


Mire a brit miniszterelnök a Berghofba érkezett, a helyzet ismét megváltozott. 
A Münchenből induló vonaton a német rádióadók részleteket közvetítettek 
Henlein kiáltványából, amelynek jelszava így hangzott: , Wir woüen heim ins 
Reich!" (Haza akarunk térni a birodalomba!), és ennek megfelelően a 
Szudétaföldnek a birodalomhoz való csatlakozását követelte. Henlein a 
kiáltvány egy példányát elküldte Hitlernek is, a következő magánlevél 
kíséretében: 


Amennyiben Ön, mein Führer, mint rövid távú, szakaszos megoldást 
jóváhagyja, engedelmével két javaslatot terjesztenék elő: 


1. Népszavazás helyett azonnal átadandó minden körzet, ahol a 
német lakosság száma meghaladja az 5096-ot. 


2. Az ilyen körzeteket 24 (48) órán belül német csapatoknak kell 
megszállniuk (hogy a cseh fanatizmusból eredő további gyilkosságoknak 


elejét vegyük). 


Heil mein Führer!?? 

Ha Chamberlaint az a szándék hozta Berchtesgadenbe, hogy a szudé-taföldi 
népszavazás lehetőségéről vagy akár a terület részleges átengedéséről 
tárgyaljon, akkor most egyszer csak mindkét opció kicsúszott a kezéből. Hitler 
az elnyomott szudétanémetek bajnokává tornászta fel magát, és ha az utóbbiak 
vezetője most a birodalomhoz való csatlakozásukat kéri, úgy de facto ez a 
feltétel vált amegegyezés minimális követelményévé. 


Hitler melegen üdvözölte Henlein proklamációját. Egyfelől nagyon jól tudta, 
hogy a világ közvéleményének csak akkor tesz eleget, ha hajlandó találkozni 
Chamberlainnel. Ugyanakkor ennek ellenére is ragaszkodott Csehszlovákia 
megtámadásához, amire hosszú hónapok óta készült, azt sem bánva, ha ez a 
lépés európai háborúhoz vezet. A döntés, hogy fogadja Chamberlaint, csupán 
az egyik aspektusa volt egy kétirányú megközelítésnek: ugyanakkor Henleint 
provokációk megszervezésére utasította, abban a reményben, hogy ekként 
ürügyet koholhat a háborúra, sőt talán még Nagy-Britanniát és 
Franciaországot is elriaszthatja 


a beavatkozástól. , Én gondoskodtam ezekről a provokációkról" - jelentette ki 
a Berghofon környezete egyik tagjának.95 Henlein levélbeli utalása a , rövid 
távú, szakaszos megoldásra" egyszersmind le is leplezi, mire megy ki a játék. 
A Szudétaföld elcsatolása csak ugródeszka egész Csehszlovákia majdani 
megszállásához. 


Chamberlain a megbeszélést azzal kezdte, hogy üdvözölte , az alkalmat, 
amikor régi ambíciójához híven újfajta megértés születhet Anglia és 
Németország között". Eddig ez lehetetlennek bizonyult, most azonban helyre 
akarja hozni a mulasztást. Hitler azonban szinte azonnal félbeszakította: bár ez 
a kérdés, másokkal egyetemben, kétségkívül fontos, jelenleg a szudétanémetek 
sanyarú sorsa , a legsürgetőbb és nem tűr halasztást".?" Éppen ezen a napon 
érkeztek olyan jelentések, amelyek szerint háromszáz szudétanémet esett 
áldozatul a cseh hatóságokkal történt összecsapásoknak. Mindenekelőtt tehát 
ezt a problémát kell megbeszélniük. Schmidt gyorsan felismerte, hogy Hitler 
még mindig a pártkongresszuson érzi magát. Miután követelte, hogy első 
témájuk Csehszlovákia legyen, valójában előre kitervelt szónoklatra zen-dített 
rá: hosszú tirádában ecsetelte, mi mindent tett a német népért, és felsorolta 


Németország nagyszámú sérelmét. Chamberlain türelmesen hallgatta végig, 
mit gondol Hitler a versailles-i szerződésről, a Népszövetségről, a 
lefegyverzésről, a munkanélküliségről, valamint seregnyi, a 
nemzetiszocializmussal összefüggő kérdésről. , [Chamberlain] éles metszésű, 
jellegzetesen angol arcvonásaiban - busa szemöldök, hegyes orr, erős száj - 
semmi sem árulkodott arról, mi zajlik magas homloka mögött" - jegyezte meg 
Schmidt.98 


Amikor Hitler monológja végre kitért az angol-német viszony témájára, 
először a nyilvánvaló brit fenyegetéseket nehezményezte, majd azzal lepte meg 
vendégét, hogy az angol-német tengerészeti egyezmény érvényességét és 
értelmét kezdte firtatni. Chamberlain most reagált először: udvariasan mutatott 
rá a fenyegetés és a figyelmeztetés közti különbségre. Hitler azonban nem volt 
fogékony az ilyen nyelvi finomságokra, és egyre izgatottabban fogott bele a 
faji egységről szóló elméletének részletes kifejtésébe. Mint mondta, 

ezen alapul az a követelése, hogy minden németnek , vissza kell térnie 

a birodalomba, amelyhez ezer éven át tartoztak". A hétmillió ausztriai német 
hívó szavára már válaszolt; most a hárommillió szudéta-németen van a sor, 

, akiknek leghőbb vágya, hogy visszatérjenek Németországba", és ő ezt, 
kerüljön bármibe, lehetővé fogja tenni." , Egy világháborúval is szembenézek! 
- bömbölte. - Negyvenkilenc éves vagyok, és még elég fiatal akarok lenni 
hozzá, hogy a népemet győzelemre vezessem!"199 


Ezen a ponton Chamberlain ismét megszólalt. 


Várjon egy percig: van itt egy kérdés, amit tisztázni szeretnék, és azt is 
megmondom, miért Ön azt állítja, hogy a hárommillió szudétanémet-nek 
csatlakoznia kell a birodalomhoz. Ennyivel beérné, és nem akar semmi mást? 
Ezt azért kérdezem, mert sokak szerint ez még nem minden, és Ön fel akarja 
darabolni Csehszlovákiát. 


Hitler újabb szerteszét indázó beszédbe fogott. Képtelenség, mondta, , hogy 
Csehszlovákia megmaradjon Németország oldalába döfött dárdahegynek, ő 
azonban nem tart igényt egy csomó csehre, neki csak a szudétanémetek 
kellenek". Továbbá nem érzi magát biztonságban addig, amíg Csehszlovákiát 
és a Szovjetuniót kölcsönös szerződés fűzi egymáshoz. Chamberlain, noha 
erre nem volt felhatalmazva, felvetette, hogy a szerződésen módosításokat is 
lehet eszközölni, és kijelentette: ha a szudétanémetek már csatlakoztak a 
Reichhez, a magyar, lengyel és szlovák kisebbségek is kiválnának, , és ami 


megmarad, oly kicsi lenne, hogy senkinek nem fájna miatta a feje".19! 


A brit miniszterelnök ezután részletesen elemezte, miféle gyakorlati 
nehézségekkel járna annak eldöntése, hogy mely helységek kerüljenek 
Németországhoz, és a lakosság hány százaléka legyen a mérce. Még ha a 80 
százalékban németek lakta területek a birodalomhoz is csatlakoznának, 
továbbra is jelentős számú német maradna cseh területen és vice versa, tehát 
nemcsak a határokat kellene megváltoztatni, hanem lakosságcserére is szükség 
lenne. Megígérte: mindaddig, amíg erőszak alkalmazására nem kerül sor, 
minden tőle telhetőt elkövet, hogy a német sérelmeket orvosolják. Hitlert 
azonban hidegen hagyták az ilyen apró részletek. A százalékarány nem gond: 
az a terület, ahol a németek többségben vannak, a birodalomhoz kerül. 
Nehezményezte, hogy a megbeszélés, úgymond, túlságosan akadémikussá 
válik. Háromszáz szudétanémetet megöltek. 


- . Erőszak! - kiáltotta. - Ki beszél itt erőszakról? Herr Benes alkalmaz 
erőszakot a Szudétaföldön az én honfitársaim ellen, Herr Benes mozgósított 
májusban, nem én. 


Miközben az eső csapkodta az ablakokat, és odakinn süvített a szél, Hitlerből 
végül kirobbant az indulat. 


- . Ezt nem tűröm tovább. így vagy úgy, de elintézem ezt az ügyet. A saját 
kezembe veszem a dolgokat.!92 


Chamberlain most először reagált dühösen. 


- . Ha jól értettem - felelte -, ön eltökélte, hogy mindenképpen 

fellép Csehszlovákia ellen. Ha ez a szándéka, miért hívott ide, Berchtesga- 
denbe? Ilyen körülmények között a legjobb, ha máris távozom. Úgy látszik, az 
egésznek semmi értelme.193 


A visszavágás eredményesnek bizonyult. Schmidt egészen addig a 
legrosszabbtól tartott: vagy beadja Chamberlain a derekát, vagy háború lesz. 
, Ezekben a pillanatokban - idézte fel később - a háború vagy béke kérdése 
borotvaélen táncolt."194 Ekkor azonban, Schmidt őszinte ámulatára, Hitler 
meghátrált. A modora megváltozott, csendesebben beszélt. 


- . Ha ön elismeri a Szudéta-kérdés kezelésében az önrendelkezés elvét - 


jelentette ki -, akkor megvitathatjuk, hogyan ültessük át az elvet a 
gyakorlatba.195 


Igaz, a szudétanémetek önrendelkezésének elvét Chamberlain jószerével már 
elfogadta, és mi sem lett volna egyszerűbb, mint hogy itt és most megadja a 
Hitler által kért biztosítékot. Aznap esti levelében meg is vallotta nővérének, 
hogy , egy lyukas garast se ér meg neki, hogy benn vannak-e a szudéták a 
Reichben vagy nincsenek".!95 De talán érezte, hogy most első ízben élvezi 
Hitler teljes és osztatlan figyelmét, és nyomatékosan kijelentette, hogy először 
haza kell utaznia, megtanácskozni a kérdést kormányával. Hitlert ez először 
kellemetlenül érintette, de amikor Schmidt tisztázta, hogy Chamberlain ezután 
vissza kíván térni a megbeszélés folytatására, szemlátomást megkönnyebbült. 


A találkozó végeztével Hitler lekísérte Chamberlaint a várakozó autóhoz. 
Immár barátságosabb hangulatban volt, még meg is hívta vendégét másnapra a 
panoráma megcsodálására. A díszőrség újfent vi-gyázzba vágta magát, a 
dobok megszólaltak, Chamberlaint pedig a hegyről a szállodájába fuvarozták, 


7 rá rk. 


volt".197 Az egységesen kibocsá- 


tott sajtóközlemény , átfogó és őszinte eszmecseréről" adott hírt, és hozzátette, 
hogy miután Chamberlain a kormányával tanácskozott, , néhány napon belül 
további beszélgetésre kerül sor".198 Az élet a Berg-hofon is visszatért a rendes 
kerékvágásba: Hitler Chamberlainről csevegett, és , Éva Braun barátnői is 
előbújtak a homályból". A vacsorán a Speer és a Bormann házaspár is részt 
vett, és a nők , kigúnyolták a régimódi angolt, aki annyira csüng az 
esernyőjén". Hitler sem tudott ellenállni némi kérkedésnek. , Az öregúr 
életében először repülőre ült, hogy eljöjjön hozzám" - mondta csodálóinak, 
szarkasztikusán hozzátéve, hogy Chamberlainnek , fizetnie kell, ha a hölgyek 
még egyszer a nyelvükre veszik".199 


Hitler elégedett volt aznapi teljesítnényével. Ribbentropnak és Weizsáckernek 
, élénk, örömteli leírást adott a beszélgetésről", és , még tapsolt is, akár egy 
roppant sikeres műsor után. Érezte, hogy sikerült a száraz civilt sarokba 
szorítania". Közölte, hogy biztosra veszi: , Brutálisan kinyilvánított 
szándékával, hogy a csehkérdést akár egy európai háború árán is megoldja, 
valamint ígéretével, hogy ezzel beéri Európában, rászorította Chamberlaint, 
hogy előmozdítsa a Szudéta-föld átengedését." Ő, Hitler a népszavazást sem 
ellenezné, de ha a csehek nem kérnek belőle, , megnyílna az út a német 


invázióhoz". Ha viszont Csehszlovákia a Szudétaföld kérdésében enged, ő jövő 
tavasszal úgyis magához csatolja az ország többi részét. Bármelyik 
forgatókönyv valósul meg, ő nem veszíthet: még életében megkapja az oly rég 
óhajtott háborút. 19 


A találkozó végén Chamberlain azt kérte, hogy mielőtt viszontlátnák egymást, 
ne induljon katonai akció Csehszlovákia ellen. , A német katonai gépezet nagy 
hatalmú eszköz - válaszolta Hitler. - Ha egyszer megindul, nem lehet 
megállítani. De ha a csehek nem követnek el újabb súlyos provokációt, én nem 
fogom elindítani addig, amíg nem folytatjuk megbeszélésünket."!1! 
Szállodájába érve Chamberlain nyilatkozatot fogalmazott, amelyet felküldött a 
Berghofra. 


Hogy zavartalanul folytathassuk beszélgetésünket, és se emberéletben ne essék 
kár, se meg ne sebesüljön senki, reméljük, hogy mind a csehek, mind a 
szudétanémetek tartózkodni fognak minden provokációtól, és nyugton 
maradnak.112 


Sajnálatos módon ez az óhaj is Hitler kezére játszott. Készségesen járult hozzá 
a látszólagos engedményhez, minekutána a Zöld terv stratégiája értelmében két 
héten belül amúgy sem tervezett támadást Csehszlovákia ellen. Még ahhoz is 
volt képe, hogy javasolja Chamberlainnek: szólítsa fel a cseheket, hogy , hívják 
vissza államrendőrségüket a szudé-tanémet körzetekből, ne engedjék ki 
katonaságukat a laktanyákból, és vonják vissza a mozgósítást", vagyis nyissák 
meg a határt a behatoló német tankok előtt.13 


Hitler továbbra is el volt tökélve, hogy akár kiterjedt háború árán is, de 
megtámadja Csehszlovákiát. Bízott benne, hogy a brit kormány nem fogja 
jóváhagyni Chamberlain indítványait, de biztosítékra volt szüksége a , veszély" 
ellen, ha valami csoda folytán mégiscsak elfogadnák a miniszterelnök 
beterjesztését. Ezért olyan akcióprogramba fogott, amely , minimalizálhatja az 
esélyt, és ő legalább egy kis háborúcskához" hozzájuthat. Aznap este 
Schmidt, aki ugyanabban a szállodában lakott, mint a brit küldöttség, éppen a 
találkozóról készült jegyzeteit mondta tollba. Henderson többször is benézett 
hozzá, és türelmetlenül érdeklődött, mikor kaphat egy példányt a 
miniszterelnök. A szokásos diplomáciai etiketthez tartozott, hogy ilyen példány 
rendelkezésre álljon, nem utolsósorban azért, mivel Chamberlain szándékosan 
nem hozott magával tolmácsot. De amikor Ribbentrop minderre 

rájött, dühöngeni kezdett. , Még mindig Genfben képzeli magát - 


förmedt Schmidre -, ahol a titkos iratokat akárkiknek szabadon osztogatják? A 
nemzetiszocialista Németországban ilyen nem létezik! Ez a jelentés egyedül a 
Führernek készül." Schmidtre hárult ekkor a kellemetlen feladat, hogy 
elmagyarázza Hendersonnak: nem kaphatja meg az ülés jegyzőkönyvét. 
Feltételezés szerint Ribbentrop utasítását a sértettség motiválta, amiért őt 
kizárták a találkozóról. Valójában Hitler rendelkezett így, mert alkalmat 
szimatolt, hogy megőrizze alkupozíciója rugalmasságát: így elmismásolhatta a 
túl brutális szóhasználatot, sőt később sok mindent letagadhatott abból, ami 
elhangzott. 


Amikor Chamberlain másnap reggel elhagyta a szállodát, egy brit újságíró 
megkérdezte, üzen-e valamit a honi közönségnek. A miniszter-elnök azt felelte: 
most utazik vissza Londonba, tehát , abban a helyzetben van, hogy maga viheti 
Angliába az üzenetet". 16 Hitler személyi sofőrje szállította Münchenbe őt és 
Ribbentropot egy 120 kilométeres, újonnan 


épített autópályán, míg Wilson és Strang Dirksen társaságában a mögöttük 
haladó kocsiban ült. Dirksen elmesélte Wilsonnak, hogy , a miniszterelnök a 
Berghofon mindenkire nagy hatást tett", és Hitler különösen nagyra értékelte 
,beszéde közvetlenségét és a gyorsaságot, ahogy felfogta a helyzet lényegét". 
, Diplomáciai mesterfogása - toldotta meg Dirksen - éppen a Führer szíve 
szerint való volt." Weizsácker is azt mondta Wilsonnak, hogy Chamberlain 

, éppen a megfelelő benyomást tette Hitlerre", míg Walther Hewel, Ribbentrop 
személyi stábjának vezetője, kijelentette: Hitler , úgy érezte, férfival van 
dolga". A mosolyoffenzívába még Schmidt is bekapcsolódott, mondván, 

, Hitlerre elsősorban Mr. Chamberlain közvetlensége, valamint 
gondolkodásának és beszédének világossága hatott". 


Jellemző módon csak Ribbentrop nem tudta rászánni magát, hogy csatlakozzék 
a Chamberlainnek szóló általános elismeréshez - az autóban és a Münchenben 
elfogyasztott ebéden egyaránt duzzogott. Wilson élt az alkalommal, hogy 
szemére vesse a Berghofot előző nap, a találkozó idején elárasztó jelentéseket 
a háromszáz, Egerben lemészárolt szudétanémetről. Wilson még aznap este 
megpróbálta ellenőrizni ezeknek a híreknek a szavahihetőségét, és sorra 
telefonált Londonba, Berlinbe, valamint a Prágában tartózkodó Runcimannek. 
, Ostobaság!", hangzott a válasz. Nem volt semmiféle ilyen vérfürdő, sőt aznap 
semmilyen incidensre nem került sor. Az erőszakos halálesetek száma ez idő 
szerint német és cseh részről egyaránt összesen huszonnyolcra rúgott. Wilson 
kioktatón megjegyezte: , Üdvös lenne, ha minden érintett megjegyezné 


magának a jó öreg szabályt: cselekvés előtt nem árt megismerkedni a 
tényekkel."117 


A müncheni repülőtéren a géphez igyekvő Chamberlain angolul mondott 
köszönetét az oldalán lépkedő Ribbentropnak, amiért , nemcsak a kormány, 
hanem a német nép is oly meleg és baráti fogadtatásban részesített", és közölte, 
hogy örömmel készül a visszatérésre. , Isten Önnel, Henderson - mondta végül. 
- Nemsokára találkozunk."118 Még mindig esett, és az SS díszőrsége utoljára 
vágta magát vigyázzba dobpergés kíséretében. A sonkás szendvicseket és a 
whiskyt, amelyek az odaúton az éhséget csillapították, a hazafelé vezető úton 
csirkés szendvics és vörösbor váltotta fel, és Pelly kapitány, a pilóta azt 
nyilatkozta a The Timesmk, hogy Chamberlain kedélyesen elismerte: 


a repülés , nem olyan rossz dolog, mint ahogy azt vele elhitették, és ő nagyon 
kényelmesen utazott". Erős ellenszél fújt, és a gépnek Kölnben újra 
üzemanyagot kellett felvennie, de a késést behozták, és nem sokkal délután 5 
óra után leszálltak Hestonban, ahol jókora tömeg gyűlt össze a miniszterelnök 
köszöntésére. , Remélem, úgy érzi, sikerrel járt - jelentette ki Theodor Kordt. - 
A honfitársaim szívét mindenesetre meghódította."119 


A várakozók között volt a BBC egyik forgatócsoportja is, amely Chamberlain 
megérkezését akarta filmre venni. Negyed 6-kor élőben közvetítette szavait a 
rádió; a háttérben tisztán hallható volt a sokaság éljenzése. 


Gyorsabban tértem haza, mint gondoltam, egy olyan utazással a hátam mögött, 
amelyet, ha nem vagyok olyan gondterhelt, alaposan élveztem volna. Tegnap 
délután hosszú beszélgetésem volt Herr Hitlerrel. Őszinte, de barátságos 
párbeszéd volt, és most elégedettnek érzem magam, mert mind a ketten 
hiánytalanul értjük, mi jár a másik fejében. Természetesen Önök sem várják el, 
hogy most kifejtsem a beszélgetés esetleges eredményeit. Egyelőre az a 
dolgom, hogy ezeket kollégáimmal tárgyaljam meg. Később - talán már 
néhány nap múlva - Herr Hitler meg én folytatjuk a megbeszélést; ezúttal 
azonban azt mondta, az a szándéka, hogy félúton elém jöjjön. Ezzel megkímél 
egy öregembert egy újabb ilyen hosszú úttól. 


A miniszterelnök szavait a BBC írásos beszámolója szerint , nevetés és 
éljenzés" fogadta.120 


1 


A taoiseach (vezér, főnök) ír nyelven az ír Köztársaság miniszterelnökét jelöli. 
-Aford. 


Uj, ÉLESEBB KARD 


A Cseh Köztársaság szívtelen és felelőtlen elárulása nem békét hozott, hanem 
új, élesebb kardot... 


Hugh MacDiarmid: , When the Gangs Came to London", 1938. október! 


Sajnálattal tudatom, hogy az átlag francia politikusnak nem az igazmondás a 
legerősebb oldala. 


Sir Eric Phipps Lord Halifaxnek, 1938. szeptember 17. 
Nem volt más választásunk, mert magunkra hagytak. 
Csehszlovák kormánynyilatkozat, 1938. szeptember 21. 


Amikor Chamberlain, Halifaxszel az oldalán, Hestonból Londonba hajtatott, 
joggal érezhetett nyugodt elégedettséget, hiszen látogatásának visszhangja 
szinte egyöntetűen pozitív volt. A The Times aznap reggel külön e célra 
megrendelt költeményt közölt Sir John Masefield koszorús költő tollából, aki 
tüzes szavakkal adózott Chamberlain bátorságának, és ezt követően a lap 
megállapította, hogy itthoni fogadtatásának melegsége , mélységes hálaérzetre 
utalt a béke megőrzésére irányuló személyes fáradozásáért"." A sajtó lelkesen 
fogadta rövid hestoni beszédét, és a Downing Streetre visszatérőben csaknem 
3000 főnyi tömeg várta. Amikor aznap este a londoni mozikban a híradó a 
Berghofon játszódó jeleneteket vetített, Chamberlaint megtapsolták, míg 
Hitlert pfujolták és kifütyülték.? Midőn a miniszterelnök megérkezett a 
repülőtérre, kézzel írt levelet adtak át neki a királytól, aki azt kérte, hogy a 
lehető legkorábbi időpontban kaphasson első kézből származó beszámolót a 
látogatásról. 


Azért küldöm ezt a levelet, hogy már hazaérkezésekor megkapja, mivel 
elutazása előtt nem volt alkalmam elmondani, mennyire csodáltam bá- 


torságát és bölcsességét, amiért személyesen keresi fel Hitlert. Bizonyára 
jólesett Önnek az általános elismerés, amely akcióját fogadta. 


A király élénk érdeklődést tanúsított a kibontakozó krízis iránt. Balmo-ralból 


amúgy is délre kellett utaznia unokatestvére, Arthur connaughti herceg 
temetésére, és azon a reggelen érkezett vissza Londonba, amikor Chamberlain 
Berchtesgadenbe indult. A miniszterelnök távollétében a király több 
miniszterrel tanácskozott a Buckingham-palotában, köztük Halifaxszel, Hoare- 
ral, Simonnal és Inskippel. Saját diplomáciai kezdeményezést is mérlegelt; 
személyi titkára, Sir Alexander Hardinge azzal buzdította, hogy , ha Felséged 
teljesen politikamentes szemszögből közelítené meg a kérdést, ez lenne az 
egyetlen igazi gesztus, amivel a békés megoldáshoz hozzájárulhatna".? A 
király ennek megfelelően meg is fogalmazott egy kézzel írt levelet Hitlernek, 
, hem mint egyik államfő a másiknak, inkább mint egyik volt katona a 
másiknak". Felidézte az első világháború mészárlásait abban a 
meggyőződésben, hogy Hitler is , elször-nyedne az ilyen borzalom 
megismétlődésének lehetőségétől". , Az ifjabb nemzedékben - folytatta - túl sok 
az olyan forrófejű, aki, ellentétben Önnel és velem, nem tudja, milyen 
iszonyatot jelent a háború."" Amikor azonban megkérdezte Halifaxet, hasznos 
lehet-e egy ilyen kezdeményezés, a külügyminiszter reakciója határozottan 
langyos volt. 


Chamberlain délután fél 7-kor tért vissza a Downing Streetre, és nyomban 
összehívta a szűkebb kabinetet. Runciman, akinek prágai gépe néhány perccel a 
miniszterelnök járata után ért földet Hestonban, csatlakozott a szokásos, négy 
miniszterből és három tisztségviselőből álló csoporthoz. Hamarosan kiderült, 
hogy Chamberlain személyes véleménye a Hitlerrel történt találkozóról 
korántsem volt olyan optimista, mint azt nyilvános megállapításai sejtették. A 
Berghofra érkezve szinte az első percben , felismerte, hogy a helyzet 
jószerével kétségbeejtő. Minden készen állt az azonnali csapáshoz." Abban nem 
volt biztos, hogy Hitler végleg elszánta-e magát Csehszlovákia lerohanására, 
de a légkör , tele volt fantasztikus történetekkel", és neki úgy tűnt, Hitler 

, egyértelműen felkészült rá, hogy bármely pillanatban lecsapjon". Wilson a 
háromszáz megölt szudétanémet meg nem erősített szóbeszédére utalva 
közölte, hogy , amikor Berchtesgadenbe érkeztek, a hangulat olyan felajzott 
volt, hogy attól tartottak, a beszélgetésre sor sem kerül". 


Chamberlain, mielőtt levonta volna saját következtetését, részletesen ismertette 
a Hitlerrel folytatott beszélgetést. , Személy szerint - tudatta kollégáival - nem 
ellenzem az önrendelkezés elvét, de túlzott jelentőséget sem tulajdonítok neki." 
Véleménye szerint , lehetetlen, hogy a szu-détanémetek és a csehek egymás 
közt megbékéljenek", és ugyanilyen elképzelhetetlen, hogy Nagy-Britannia 
háborút viseljen a szudéta-németek önrendelkezésének megakadályozása 


végett." Cadogan úgy találta, hogy a miniszterelnök kimerültnek látszik, de 
legalább sikerült Hitlert , egy kis időre lekötnie"; világos volt, hogy minden 
csak és kizárólag az , önrendelkezésen" múlik.? Az ülés végeztével 
Chamberlain eleget tett a királyi felszólításnak, és este fél 10-kor megjelent a 
Buckingham-palotában, ahol a királyt , kamaszos izgalomban?" találta.? Ismét 
elbeszélte Hitlerrel való találkozását, és elmondta a királynak: attól tart, hogy a 
Führer , nem blöfföl, hanem valóban el van szánva, hogy az ügyet erőszakkal 
oldja meg". Úgy véli, németországi tartózkodása késleltette Csehszlovákia 
megtámadását, és sikerült , egyheti lélegzetvételi szünetet nyernie". György 
királyt ez nem nyugtatta meg; helyettes személyi titkárának, Alán Lascelles-nek 
később megvallotta, hogy , a hírek elkeserítették és elbizonytalanították".19 


Hestoni rádiónyilatkozatában Chamberlain a tényeknek megfelelően, bár talán 
meggondolatlanul felhívta a figyelmet arra a körülményre, hogy a vártnál 
korábban tért haza Németországból. A Hitlerrel való találkozó rövidségére 
mások is felfigyeltek. Harry Crookshank, az egyik miniszterhelyettes azt 
állította, hogy mindenkit , meglepett Neville visszatérése. Semmi sem utal rá, 
hogy ez mit jelent, és feltételezhető, hogy békét, de a csehek rovására (vagyis 
erkölcsileg becstelenül)."!! Inskip is feljegyezte, hogy , teljes meglepetésként 
hatott, amikor a reggeli sajtóban azt olvastuk, hogy úton van hazafelé"; még 
Mrs. Chamberlain sem tudta, hogy hazatérőben van, amíg ki nem nyitotta az 
aznap reggeli The 77mest.!? Chamberlain azzal a várakozással utazott 
Németországba, hogy a világ egy másik vezetőjével fog tárgyalni; 
feltételezte, hogy kifejtheti álláspontját, szükség esetén engedményeket tehet, 
és végül barátságos egyezséget köthet. Valójában egyetlen, 
megfellebbezhetetlen követeléssel szembesült, amelyet arra az esetre, ha nem 
teljesül, az azonnali háború fenyegetése kísért. Míg a merész húzás, hogy 
elrepül Hitlerhez, még bírálói képzeletét is megragadta, kevesen voltak 


tisztában vele, hogy vállalkozásától nemcsak a cseh válság megoldását 
remélte, de abban is bízott, hogy személyes kapcsolatot létesít Hitlerrel, és 
tartós angol-német megegyezést alakít ki. 


Bármily hihetetlen, a brit miniszterelnök azzal a meggyőződéssel tért haza, 
hogy sikerült , bizonyos fokú bizalmat teremtenie" maga és Hitler között, és 
, az arcán észlelni vélt keménység és könyörtelenség ellenére az volt a 
benyomásom, hogy ebben az emberben, ha egyszer a szavát adta, bízni lehet". 
Rendszeresen megismételte a hamis dicséreteket, amelyeket Hitler 
legközelebbi munkatársai tápláltak Wilsonba, és azzal kérkedett, hogy 


megbízható forrásból hallotta: , ő a legnépszerűbb ember Németországban"? 
Még a vele leginkább rokonszenvező életrajzírója is elismeri, hogy a sokat 
magasztalt , személyes vonzerejébe" vetett hit , tragikus tévképzet" volt,!§ míg 
Hitler életrajzírója azt állítja, hogy ez ameggyőződés bizonyítja, milyen 
mértékben , hagyta magát félrevezetni a német diktátor személyiségétől és 
fogadkozásaitól".1? Halifax életrajzírója ugyanakkor megállapítja, hogy 
Chamberlain , elviselhetetlenül önelégült lett, és mindennemű, a Führert illető 
kritikai megítélést felfüggesztett".1f Egy évvel később, 1939-ben Harold 
Nicol-son Chamberlain és Wilson diplomataként való próbálkozását 

, két lelkész naiv jámborságához" hasonlította, akik , mintha először tennék be 
a lábukat egy kocsmába. Nem tűnt fel nekik a különbség egy 

társas összejövetel és egy kocsmai verekedés között, és azt sem fogták 

fel, hogy az összeverődött nehézfiúk nem beszélik és nem értik az ő nyelvüket, 
hanem azt képzelik, hogy azok is épp olyan illemtudók és tisztességesek, mint 
Ök 


Chamberlain állást foglalt a szudétanémetek önrendelkezése mellett, és miután 
ezt az elvet elfogadta, már csak az volt hátra, hogy megegyezzenek a 
megvalósítás menetében; a választott eszközök azonban, legyen szó akár 
népszavazásról, akár közvetlen átengedésről, nyilvánvalóan jelentősen 
befolyásolják majd az átadandó terület nagyságát. Mialatt Chamberlain 
Németországban tartózkodott, a szűkebb kabinet megvitatta a népszavazás 
koncepcióját és várható következményeit. Szeptember 16-án délelőtt Halifaxet 
felkereste a külügyminisztériumban régi barátja, Leó Amery, a cseh ügyek 
elismert szakértője, aki Lloyd George munkatársaként jelen volt az 1919-es 
párizsi békekonferencián, és jól ismerte mind Tomás Masarykot, mind Benest; 
továbbá közeli 


barátja volt Masaryk fiának, Jannak, a jelenlegi londoni cseh követnek. Amery 
tanácsa rövid és tömör volt: , Csehszlovákia nyilvánítsa magát semlegesnek, és 
kapjon garanciát", továbbá, míg a népszavazás , semmire sem alkalmas, 
elképzelhető lenne végleg átengedni az északnyugati szögletet, amelyet 1919- 
ben Masaryk is fel akart adni". Halifax , inkább berzenkedett" a javaslat ellen, 18 
ám alig két nappal korábban Newton is hasonló beszélgetést folytatott 
Benessel. A cseh elnök , megemlítette, hogy élnek szudétanémetek az olyan 
körzetekben is, mint Egerföld (Chebsko), amelyeket szerinte ki lehetne hasítani 
Csehszlovákiából, anélkül hogy ez az állam létét veszélyeztetné". Mi több, 
1919-ben ő maga , javasolta az ilyen területek átengedését, de a javaslatot soha 


nem vitatták meg komolyan, és küldöttségének más tagjai sem fogadták el".!9 


Mire a kormány szeptember 17-én, szombaton rendkívüli hétvégi ülést tartott, 
az elégedetlenség moraja felerősödött. Kétségeit nyilvánította magánjellegű 
beszélgetések alkalmával néhány miniszter is. Chips Channon , privát 
forrásból" hallotta, hogy , Duff [Cooper], Walter Elliot, [Lord] Winterton és 
természetesen az örökké borúlátó Olivér Stanley - ahogy mi hívjuk, Hófehérke 
- valószínűleg akadékoskodni fognak" "9 Harold Nicolson a klubjában 
találkozott Vincent Massey kanadai főmegbízottal, és megkérdezte, szerinte 
valószínű-e, hogy a kormány elfogadja Hitler követeléseit, , jobb három év 
múlva himlőt kapni, mint most mindjárt" - felelte Massey. , Igen, de ha most 
kapjuk meg, felépülünk - szállt vitába Nicolson -, míg ha három év múlva, 
akkor belehalunk."2! Harvey-t , undor fogta el... hát odáig jutottunk, hogy 
fenyegetés hatására tárgyalnunk kell Hitlerrel".22 Az ülés Runciman 
pesszimista jelentésével kezdődött. Kénytelen volt elismerni, hogy Henlein ,,a 
tárgyalások folyamán mindvégig sokkal közelebbi kapcsolatban állt 

Hitlerrel, mint ő előzőleg képzelte". Véleménye szerint Benes , rendkívül okos 
és ügyes volt; (...) egészében (ő, Runciman) hajlamos volt azt gondolni, hogy 
nem olyan őszintéden, mint amilyennek látszik".? A cseh kormány sajnálatos 
módon , vakon nem vett tudomást arról, ami körülötte történik", és ő maga így 
, arra a következtetésre jutott, hogy Csehszlovákia mai formájában nem 
maradhat fenn. Valamit tenni kell, még ha csak annyit is, hogy bizonyos 
széleket levagdosnak".2 


Innen Chamberlain folytatta a történetet. Elöljáróban hosszasan ecsetelte az 
utazást, a berghofi helyzetet és Hitler küllemét: , a legkö- 


zönségesebb kis kuvasz, akit valaha látott".2? Duff Coopert azonban a 
házigazdának ez a szókimondó bírálata sem hatotta meg. ,, A különös az volt - 
jegyezte fel -, hogy Chamberlain némi elégedettséggel számolt be 
tapasztalatairól." Szemlátomást megigézték a jelentések arról, hogy milyen jó 
benyomást tett, és , nyilvánvaló elégedettséggel ismételte el, hogy Hitler 
valakinek azt mondta: ő - vagyis Chamberlain - sférfix".5 , Az épelméjűség 
hiányával" ugyan nem találkozott, de , az izgalom jeleivel annál inkább. Herr 
Hitler időnként kizökkent gondolatmenetéből, és beleveszett egy tirádába. 
Lehetetlen volt, hogy az ember ne kerüljön erejének hatása alá. A végsőkig 
elszánt volt; eltervezte, amit akar, és azt meg akarja kapni, ellenkezést pedig 
bizonyos ponton túl nem tűrt." Bármilyen hihetetlen, Chamberlain , arra a 


meggyőződésre jutott, hogy Herr Hitler céljai szigorúan korlátozottak". 
Minden azon múlik, szűrte le a miniszterelnök, hogy Hitler komolyan 
gondolja-e, amit mond, vagy sem. , A miniszterelnök - állapította meg a 


hivatalos jegyzőkönyv - úgy gondolja, hogy Herr Hitler igazat mondott." 


Ezen a ponton Chamberlain bizonyára észrevette , a néhány kollégája arcán 
tükröződő megütközést", mert gyorsan meg akarta nyugtatni a kormányt. 
Amikor Németországba érkezett, a helyzet , kétség-beejtően sürgető volt. Ha ő 
nem utazik oda, mostanra már kitört volna az ellenségesség. A légkör telítve 
volt elektromossággal." Ám most is megismételte: , Minden, más forrásból 
származó információ arra utalt, hogy a Führer benyomása a lehető 
legkedvezőbb volt.""? Nos, a kormány asztala körül Chamberlain egyáltalán 
nem keltett ilyen jó benyomást. Cooper feljegyezte: 


A találkozó puszta tényei riasztóak voltak. A részletekbe menő tervezetek, 
amelyeket a kormányban megvitattunk, (...) fel sem merültek - ő úgy érezte, a 
légkör nem kedvezne nekik. Hitler, miután őrjöngve a képébe halandzsázott, az 
önrendelkezésről kezdett beszélni, és megkérdezte a min. eln.-öt, elfogadja-e 
ezt az elvet. A min. eln. azt felelte, hogy ezt meg kell beszélnie kollégáival. 
Szemlátomást azt várta, hogy mindnyájan további vita nélkül elfogadjuk ezt az 
elvet, mert hogy sürget az idő.? 


Még a szuperlojális Inskip is kényelmetlenül érezte magát. , A min. eln. 
elbeszélése kissé kínos hatást keltett - vélekedett. - Napnál világosabb volt, 
hogy az egész beszélgetést H. irányította: lényegében megzsarolta a min. eln.- 

ot. 


Amikor ebéd után az eddigi résztvevők folytatták az ülést, a vitát a többi 
miniszter számára is megnyitották. Elsőnek Lord Maugham, a lordkancellár 
meglehetős unalmasan fejtette ki Canning és Disraeli külpolitikai elveit. , Két 
feltételnek kell megfelelni, mielőtt beavatkozunk -kezdte rá ünnepélyesen. - 
Először is az ügynek komolyan kell érintenie a brit érdekeket; másodszor, csak 
elsöprő túlerő birtokában léphetünk közbe."?? Nos, mondta végezetül, ez 
esetben brit érdekek nincsenek érintve. Cooper , szánalmasnak" minősítette a 
felszólalást: ha ezt az érvet a maga logikai végpontjáig vezetjük - okoskodott -, 
akkor Nagy-Britan-nia aligha tesz ismét szert elegendő erőre bármilyen 
európai fellépéshez. Magánemberként jegyzem meg, mondta befejezésül, hogy 
, nekünk pedig lényegében bealkonyulna?.? Figyelmeztetett, hogy a 

kormány , abban a veszélyben forog, hogy megvádolják: diktátorok előtt 


hajbókol, míg legjobb barátainkat megsérti". Nagy-Britanniának , világossá 
kellene tennie, hogy inkább harcolunk, semhogy szolgalelkűen kapituláljunk". 


Coopert változó hőfokú lelkesedéssel számos kollégája támogatta. Olivér 
Stanley erőteljesen szembeszállt Hitler , ultimátumával", és kijelentette: ,, Ha a 
kormány az elkövetkező négy nap során csak behódolás és harc között 
választhat, akkor harcolnunk kellene." Lord Hailsham látványosan defetista 
kijelentéssel próbálta akormányt megnyerni Chamberlain ügyének: Nagy- 
Britanniának nem érdeke, hogy Európában egyetlen hatalom diktáljon, ,,de 
valójában ez most megtörtént, és szerinte nincs más választásunk, mint alávetni 
magunkat a megaláztatásnak". Ez az álláspont viszont Lord Wintertont arra 
ingerelte, hogy érintőlegesen összehasonlítsa a Szudétaföld átengedését és 
Nagy-Britannia netalántáni belenyugvását ,, Kent lerohanásába vagy Wight 
szigetének átadásába". Winterton levélben már legalább három kormánytag 
lemondásával fenyegette meg Chamberlaint arra az esetre, ha a 

cseheket népszavazásra kényszerítik. Végül Lord De La Warr, a Nemzeti 
Munkáspárt vezetője volt az egyetlen kormánytag, aki kategorikusan 
kijelentette, , háborúval is kész szembenézni, hogy a világot megszabadítsák az 
ultimátumokkal való állandó fenyegetőzéstől". 


Chamberlain azonban nem tűrt ellenvéleményt. A szembeszökően megosztott 
kormányon belül ő a középutat választotta: nem támogatta 


sem a jogászok pacifista álláspontját, sem Cooper és Stanley harciasabb 
nézeteit; ehelyett újra kifejtette a maga tézisét, rámutatva, hogy a kormány 

, elfogadta az önrendelkezés elvét, és megadta hozzá a kért támogatást". Végső 
következtetésként a politikusok elkoptatott menedékéhez, a kétes hitelű 
postástáskához folyamodott. Azt kívánta, bárcsak megmutathatna kollégáinak 
, néhányat a sok levél közül, amelyeket az utóbbi néhány napban kapott, és 
amelyekből kiderül, micsoda mélységes megkönnyebbülés lett úrrá az egész 
országon, s mekkora hála fogadta, hogy a teher legalább ideiglenesen 
legördült az emberek válláról". Az ülés 5 óra 40 perckor ért véget, anélkül 
hogy bármilyen hivatalos döntést hoztak volna. Chamberlain azzal kérkedett 
nővérének, hogy , végül felülkerekedett minden kritikusán, akik közül egyesek 


előzőleg összehangolták szembenállásukat".? 


Aznap este Chamberlain, Halifax és Wilson a Downing Streeten a Munkáspárt 
Nemzeti Tanácsának küldöttségét fogadta, név szerint Hugh Daltont és Herbert 
Morrisont, akik a Munkáspárt vezetését képviselték, és Sir Walter Citrine-t a 


Szakszervezeti Kongresszus részéről. A két csoport három-hármas 
felosztásban ült egymással szemben a kormány asztalánál, és a másfél órás 
találkozó folyamán a Munkáspárt képviselői nem bántak kesztyűs kézzel a 
miniszterelnökkel.? Citrine kijelentette, hogy , Chamberlain utazása Hitlerhez 
súlyosan lealacsonyította a brit presztízst", " míg Dalton kiemelte, hogy az 
elhangzottak aligha merítik ki Hitler követeléseit. , Úgy gondolom, hogy ezt 
kitartóan folytatni fogja - közölte a miniszterelnökkel -, amíg nem 
uralkodik először Közép- és Délkelet-Európa, aztán egész Európa, s végül a 
világ fölött." Chamberlain közhelyekkel és dicsekvéssel válaszolt: 

, igazán nem szeretnék egocentrikusnak látszani", de úgy gondolja, 

, meglehetős benyomást tettem Hitlerre". Aznap éjjel Dalton megsemmisítő 
értékelést írt a miniszterelnökről: 


A legjobb, amit a min. eln.-ről mondhatok, hogy tudadanságának határain belül 
racionális, de elborzaszt, hogy milyen szűkek ezek a határok, és világos, hogy 
Hitler óriási hatást gyakorolt rá, részben erőszakos megfélemlítéssel, részben 
néhány bókkal és udvarias szóval. Ha Hitler brit nemes, Chamberlain pedig 
kisebbrendűségi komplexustól gyötört brit munkás, a művelet akkor sem 
sikerülhetett volna jobban.?? 


Másnap reggel, szeptember 18-án, vasárnap francia küldöttség érkezett 
Londonba. Bonnet már kinyilvánította ingerültségét, amiért nem 

rögtön Chamberlain hazaérkezését követően konzultáltak vele, ez azonban a 
brit külügyminisztérium tudatos elhatározása volt, nehogy bármilyen, a 
franciáknak adott fontos információ óhatatlanul kiszivárogjon."9 Délelőtt 11- 
kor Daladier, Bonnet és a guai dOrsay különféle tisztségviselői leültek a 
kormányasztalhoz, szemközt a szőkébb kabinet tagjaival: Chamberlainnel, 
Halifaxszel, Simonnal és Hoare-ral, akiknek Cadogan, Vansittart, Wilson és 
Strang asszisztáltak. Chamberlain először Runciman jelentését elemezte 
hosszan, jellegzetesen tárgyszerűen, és hasonló kimerítő beszámolót tartott 
saját, Hitlerrel lezajlott találkozójáról, amely, Hoare szavaival, , megfelelően 
ellátta egy hosszú mese nyugtató funkcióját"! A sivár monológot azzal a 
nyers figyelmeztetéssel zárta, hogy amennyiben a Szudétaföldet nem adják át 
haladéktalanul Németországnak, , számítanunk kell rá, hogy Herr Hitler 


válaszképpen kiadja a menetparancsot".? 


A rá következő vita rendkívül fárasztó volt. , Végig kellett hallgatnunk - 
sérelmezte Cadogan -, amint Daladier, gondosan modulált érzelmektől 


reszkető hangon, a francia becsületről és kötelezettségekről beszél.""? Tisztán 
látszott, hogy Daladier és Bonnet teherbírását meghaladja az érzelmi 
feszültség, amellyel megpróbálják teljesíteni Csehszlovákia iránti szerződéses 
kötelezettségeiket, és ugyanakkor mindenáron elkerülni a háborút. Mivel pedig 
a francia diplomácia méltóságát is meg akarták őrizni, , lelkierejük 
szemlátomást felmorzsolódott".§! Daladier, jegyezte fel Hoare, , csak ült 
szögletesen és zömökül, az arca jobban lángolt, mint valaha", míg Bonnet 

, olyan fehér volt, amilyen vörös Daladier, maga volt az érzékenység, és 
szemlátomást az idegroham peremén egyensúlyozott; különösen az tette 
érzékennyé, hogy rájött: Franciaországban nincsenek gázálarcok".§? Az idő 
múlásával Daladier-nek el kellett ismernie, hogy a következő dilemmával 

néz szembe: , Módját kell lelnie, hogy Franciaországot, kötelezettségei 
eredményeképpen, ne kényszerítsék háborúba, ő pedig ugyanakkor megőrizze 
Csehszlovákiát, és annyit mentsen meg az országból, amennyi csak emberileg 
lehetséges.""6 


, Mint nemzetközi tárgyalásokon oly gyakran - idézte fel másnap Chamberlain 
-, azt tapasztaltam, hogy a legsötétebb óra ebéd előtt következik be." Ebéd 
közben azonban felengedett a légkör. Délelőtt 


Daladier erőteljesen tiltakozott a népszavazás általi önrendelkezés gondolata 
ellen. attól tartva, hogy az más kisebbségek hasonló igényeinek áradatához 


vezetne, most azonban tudatta Chamberlainnel, hogy , úgy hiszi, Benes urat 
rábírhatja: a szudétanémetek sajátos esetében egyezzen bele bizonyos területek 
átengedésébe". Bonnet ugyanekkor tájékoztatta Halifaxet: a legfőbb nehézség 
az, , kész-e Nagy-Britannia csatlakozni hozzánk a Csehszlovákiának adandó 
valamiféle nemzetközi garancia dolgában".7 Úgy tűnt, minden egyéb 
tekintetben Daladier , teljesen külügyminisztere befolyása alatt áll, és a 
beszélgetés további szakaszában , némán és komoran ült, beletörődve Bonnet 
szardonikus hozzájárulásába, hogy Franciaország szövetségesének területét 
részben átadják Németországnak".8 


Közvetlenül ebéd után Chamberlain összehívta a Downing Streetre a szűkebb 
kabinetet. Megegyeztek, hogy , a Csehszlovákiának adandó garancia dolgában 
felajánlják a Franciaországhoz való csatlakozást", annak függvényében, hogy 
, a cseh kormány elfogadja a semlegesség helyzetét, és vállalja, hogy háború 
és béke kérdéseiben a mi tanácsunk alapján cselekszik". Ezt követte egy 
felületes megbeszélés a népszavazás, illetve a területek közvetlen átengedése 


viszonylagos előnyeiről; senki sem vitatta Hitler álláspontját, miszerint az 
átadás feltételeként éppen elegendő a német lakosság 50 százalék fölötti 
aránya. Halifax vetette fel a döntő kérdést: elfogadnának-e a csehek egy ilyen 
javaslatot? , Köntörfalazás nélkül ki kell mondani - folytatta -, hogy 
amennyiben dr. Benes nem bízza ránk magát, mi, ami őt illeti, mossuk 
kezeinket." Megállapodtak, hogy , napnál világosabban dr. Benes tudtára kell 
adni, hogy amennyiben nem fogadja el sürgősen a jelen javaslatokat, a francia 
és a brit kormány nem vállal felelősséget a következményekért. Nincs 
vesztegetni való időnk.""9 


Délután fél 4-kor a kormány tanácstermében újra összeült a két küldöttség, és 
egy órán belül létrejött az elvi alap, amelyen a szemközti 
külügyminisztériumban tovább dolgozhattak. Hamarosan el is készült a 
Benesnek küldendő közös angol-francia sürgöny szövege. 

Chamberlain elfogadta Daladier indítványát, mely szerint a szudéta terület 
átengedése ne népszavazás, hanem közvetlen átruházás útján menjen végbe, de 
figyelmeztetett, hogy a maradék Csehszlovákiáért vállalt brit garancia 

, országom számára nagyon komoly további kötelezettséget jelentene", 
amellyel azonban ő ennek ellenére egyetért." Ezután újabb 


szünet következett, ezúttal a vacsora kedvéért; ezalatt a franciák visszamentek 
saját nagykövetségükre, hogy megbeszéljék a külügyminisztériumban 
fogalmazott sürgöny szövegét. A szünet után Daladier bejelentette, hogy noha a 
javaslatokat mélységesen , elkeserítőnek" tartja, , az európai béke érdekében 
(...) e fájdalmas körülmények között is kötelességének érzi, hogy elfogadja 
őket".! Röviddel éjfél után a teljesen elcsigázottnak látszó Daladier elfogadta 
a Benesnek szóló távirat szövegét, Simon szerint mégpedig , oly látványos 
hálálkodással, amilyet még francia szószóló részéről nem láttam".?? Tudta, 
hogy feláldoz egy szövetségest, tudta, hogy meggyengíti Franciaország egy 
stratégiai jelentőségű, előretolt állását, de más választási lehetősége nem 
maradt. 


Chamberlain azonnal el akarta küldeni Prágába a sürgönyt, Daladier azonban 
ragaszkodott hozzá, hogy előbb másnap reggel hazatérjen Párizsba, és 
elnyerje kormánya hozzájárulását. Chamberlain vonakodva ugyan, de 
beleegyezett ebbe, hangsúlyozva, hogy nem óhajtja szeptember 21-nél 
későbbre halasztani Hitlerrel esedékes következő találkozóját. Végül még egy 
utolsó kérdést tett fel francia kollégájának: mi lesz, ha Benes nemet mond? 
Daladier elképzelhetetlennek tartotta, és félresöpörte ezt a lehetőséget; a 


visszautasítás csak háborúhoz vezethetne, és különben sem jöhet szóba, hogy a 
csehek önállóan dönthessenek egy ilyen nagyjelentőségű kérdésben. , Ebben az 
esetben dr. Benesre a legsúlyosabb nyomást kellene gyakorolni - jelentette ki a 
francia miniszterelnök - annak érdekében, hogy a csehszlovák kormány 
elfogadja a javasolt megoldást."? Éjjel negyed egykor ért véget a 
megbeszélés, és Harvey kikísérte a francia küldöttséget a croydoni repülőtérre, 
megjegyezve, hogy , nyomorúságosán festettek". 


A francia kormány viharos ülésén Daladier-val erőteljesen szembeszállt 
néhány kollégája, elsősorban Paul Reynaud, valamint Georges Mandel 
gyarmatügyi miniszter. Daladier kénytelen volt hozzájárulni, hogy Hitlerrel 
csak akkor ismertessék az angol-francia javaslatokat, ha Prága már elfogadta 
azokat, és abba is beleegyezett, hogy - bár Chamberlainnek alig néhány órával 
korábban az ellenkezőjét ígérte - a cseh kormányra nem gyakorolnak 
semmilyen nyomást. Ha pedig a javaslatokat nem fogadnák el a maguk 
egészében, a Csehszlovákiával szembeni francia kötelezettségek akkor is 
érvényben maradnak. Ezt a vállalást csaknem azonnal megszegték. Stefan 
Osusky, a nyílt természetű párizsi 


cseh követ egy órával később felhívta Bonnet-t a guai dfOrsay-n, és kö- 
nyörgött, hogy Franciaország álljon ellen Hitler követeléseinek. , A kurta és 
keserűen gúnyos válasz így hangzott: s Acceptezx.??? A cseh miniszter Így 
perbe és ítélte el, amely bennünket meg sem idézett. Az egyik bíró előzőleg 
felkereste Herr Hitlert, és meghallgatta tanúvallomását, de a miénket nem 
hallgatta meg senki. Holott az egyik bíránk elkötelezett szövetségesünk, a 
másikról pedig azt reméltük, hogy nagy hatalmú barátunk.""? 


Aznap délelőtt összeült a brit kormány is, amelyet Chamberlain megint 
egyszer felszólított: ratifikáljon egy fontos külpolitikai kezdeményezést, 
amelyhez előzőleg nem kérte a hozzájárulásukat. Az angol-francia javaslatokat 
ugyanis a kormány tudtán kívül már az éjszaka folyamán elküldték Prágába, és 
csak a francia kormány hozzájárulását várták, mielőtt a követség eljuttatná őket 
Benesnek. A kormány mélységesen megosztott volt, és hosszasan vitázott a 
Csehszlovákiának nyújtandó garanciáról. Mely további országokat vonnának 
be? Pontosan miféle kötelezettségekkel járna? , Közös" garanciáról van-e szó, 
amely csak valamennyi aláíró fél hozzájárulása esetén lépne életbe, avagy 

, egyenkénti" elkötelezettségről, ami azt jelentené, hogy elméletben Nagy- 
Britanniá-nak esetleg egyedül is meg kellene védenie Csehszlovákiát? A nagy 


hullámokat verő riadalomra válaszul Halifax elismerte, hogy , neki is jelentős 
balsejtelmei vannak a garanciával kapcsoltban, de (...) katasztrofális lett volna, 
ha a franciákkal való megegyezés késedelmet szenved" ."" 


Aggodalmait Hore-Belisha hangoztatta a leglármásabban, főleg azzal a 
stratégiai indoklással, hogy Csehszlovákia védhetetlen. Mihelyt a szu- 
détanémet területeket elcsatolták, az állam , elvesztené gazdasági stabilitását, 
stratégiailag súlyosan meggyengülne, és nem lenne rá lehetőség, hogy a 
garanciának érvényt szerezzünk. Elképzelni is nehéz, hogyan maradhatna fenn 
az ország." A javaslatok semmi másra nem szolgálnak, mint ,,a végzetes nap 
elhalasztására"."? A miniszter egykettőre éles vitába keveredett , a fáradt és 
kedvetlen" Chamberlainnel,?? aki lefegyverző őszinteséggel azt felelte: 

, Helytelen azt feltételezni, hogy a garancia Csehszlovákia mai határainak 
fenntartására kötelez bennünket; az csupán a nem provokált agresszió esetére 
vonatkozik, és legfőbb értéke elrettentő hatásában rejlene." Szokás szerint 
Simon sietett Chamberlain 


megmentésére: közölte kollégáival, hogy a francia küldöttek megérkezésükkor 
, kissé csüggedtnek látszottak, de elmenőben visszanyerték kedélyüket és 
bátorságukat, és ezt a miniszterelnöknek köszönhették"."9 A megbeszélés 
ezúttal is Chamberlain álláspontját tette magáévá. 

Nemcsak magát a kormányt hatotta át növekvő aggodalom. Ugyancsak 
elillanóban volt a berchtesgadeni , megegyezést" követő, egységesen elismerő 
sajtóvisszhang is. Szeptember 16-án Lord Beaverbrook segítséget ajánlott 
Chamberlainnek, és így írt: 


Annyira szeretném, ha kijelölnének egy minisztert, hogy foglalkozzon a lapok 
tulajdonosaival. Mind alig várják, hogy követhessék Önt. De 

sötétben tapogatózunk. Nem információra van szükségünk, hanem 

útmutatásra (...) hogy irányíthassuk a lapok politizálását, kiiktassuk a 
tévedéseket, és megcáfolhassuk a kósza híreszteléseket. 


Beaverbrook régi barátját, Sam Hoare-t ajánlotta megfelelő közvetítőnek, mint 
akiben egyesül a szükséges , egyensúlyérzék, ítélőképesség és presztízs"."! 
Hoare bevezette, hogy naponta megbeszélést tartson a tulajdonosokkal és a 


főszerkesztőkkel, megkerülve mind a Downing Street, mind 


a külügyminisztérium hírrészlegeit. Az volt a célja, hogy a helyzet 
komolyságának oldásával lecsillapítsa az uralkodó válsághangulatot, és azt 
a módszert választotta, hogy a főszerkesztők hazafias érzületét 

szólaltassa meg. Szeptember 17-én Joseph Kennedy amerikai nagykövet nem 
sokkal az után találkozott Hoare-ral, hogy az megbeszélést folytatott a 

Daily Héráid főszerkesztőjével és Sir Walter Laytonnal, a News Chronicle 
elnökigazgatójával. Két és fél órán át , próbálta rábeszélni őket, hogy a 
lapok álljanak ki erőteljesen a béke mellett. Úgy érezte, a Héráid kezes 


lesz; Laytont illetően csak reménykedett, de nem volt biztos a dolgában.""? 


Layton végül beállt a sorba, de közbelépése széles körű ellenérzéseket váltott 
ki saját munkatársaiból. Eleddig a News Chronicle elvi vonala az elszánt 
Hitler-ellenesség volt. Szeptember második felében Layton rendszeresen 
találkozott Hoare-ral, és életrajzírója szerint , inkább játszotta korábbi, 
kormányzati tanácsadói szerepét, semmint a sajtó egyik 

hangadójáét". Amikor az egyik fiatal tudósítója Henlein egy titkos 
dokumentumával tért haza Prágából, amely feltárta a Csehszlovákia elleni 
német invázió részletes menetrendjét, Layton megtiltotta az anyag közlését; 
ehelyett a dokumentumot elküldte Chamberlainnek, amiért 

Hoare négyszemközt megdicsérte.§? Ugyancsak íróasztalfiókban 

maradtak Vernon Bartlettnek, a megbékítés egyik ádáz ellenfelének prágai 
tudósításai is, és amikor Gerald Barry, a lap főszerkesztője Chamberlain- 
ellenes vezércikket írt, Layton azonnal leváltotta tisztségéből. 


Ám nemcsak az írott sajtó került a Downing Street bűvkörébe. A BBC 
hierarchiája - noha ezt később tagadta - ugyancsak hajlandó volt alávetni magát 
a cenzúrának, esetükben Sir Horace Wilson befolyásának. A BBC-nek az 1938. 
szeptemberi válságról szóló későbbi belső jelentése feltárta, hogy , augusztus 
vége felé, amikor a nemzetközi helyzet napról napra kritikusabb lett", Wilson 
jó néhány alkalommal élt burkolt fenyegetéssel. Az olyan programok, mint 
például Harold Nicolson , Az elmúlt héten történt" című előadás-sorozata 
kapcsán elvárta, hogy a BBC , fokozott figyelmet szenteljen az ilyen 
műsorokban elhangzó véleményeknek". Ugyanez a BBC-jelentés később 
megerősítette, hogy , ebben a kritikus időszakban az összes híradó 
felsorakozott a kormány vonala mögé". Szeptember 22-én a Paramount 
Híradója olyan felvételt közölt, amelyben két tekintélyes, Chamberlainnel 
szemben kritikus brit újságíró nyilatkozott. A brit mozilátogatók , hangosan 
megtapsolták" a figyelmeztetést, miszerint , Németország diplomáciai 


diadalnak néz elébe. (...,) Népünknek nem mondták meg az igazat." A 
konzervatívok Központi Irodája panaszt tett, Halifax megkereste Kennedyt, és 
bár , cenzúráról szó sem volt", Hoare követelte a sérelmezett interjúk 
eltávolítását. Kennedy érvényesítette befolyását a Paramount 

amerikai holdingtársaságánál, és a botránykővé lett hírműsort szép 

csendben kivonták a forgalomból.56 


Mindazonáltal a Fleet Street hangulata nyilvánvalóan változóban volt. Layton 
legodaadóbb igyekezete ellenére a News Chronicle szeptember 19-én 
markánsan fejezte ki mélységes aggodalmát. , Vajon tapintatlanságnak 
minősülne-e - tette fel a kérdést -, ha a válságnak ezen a pontján a csehek 
érdekében is szólnánk néhány jó szót?" Két nappal később az újság azt rótta 
fel, hogy ,a meghökkenést felháborodás követi, amiért Nagy-Britanniát 
eszközként akarják használni, hogy egy demokratikus 


kis országot rákényszerítsen: az erőszakkal való fenyegetőzés hatására 
egyezzen bele az öncsonkításba".§7" A Daily Héráid indulatosan állapította meg, 
hogy a cseheket , azok árulták el és hagyták magukra, akik nem fukarkodtak a 
biztosítékokkal, azt ígérve, hogy országukat senki sem fogja feldarabolni","8 
míg a The Daily Telegraph óva intett: , Az a politika, amely nem élvez 
általános elfogadottságot, rosszabb, mint ha hasznavehetetlen volna.""? 
Szeptember 20-i vezércikkében még a megbízhatóan békítés-párti The Times 
is elismerte, hogy , a csehszlovák kormány elé terjesztett feltételektől már a 
dolgok természeténél fogva sem lehetett várni, hogy első látásra tetszést 


arassanak az érintetteknél"."9 


A politikai megosztottságon túllépve a politikusok egyénileg is állást foglaltak 
a miniszterelnökkel szemben. Szeptember 19-én, a Munkáspárt Nemzeti 
Tanácsa southporti gyűlésén Clement Attlee elmondta, hogy aznap, egy 
korábbi időpontban Chamberlainnel is tárgyalt. A Tanács ezt követően 
kiáltványban fejtette ki, hogy 


elítélően vélekedik a brit és a francia kormányok tudomására jutott 
javaslatairól, amelyek a náci Németország fegyveres erejének 

brutális fenyegetőzése következtében Csehszlovákia feldarabolására 
irányulnak, anélkül hogy a szóban forgó javaslatokat a csehszlovák 
kormánnyal előzőleg megtanácskozták volna. A Tanács kijelenti, hogy ez egy 
békés és demokratikus nép szégyenletes elárulása, és veszélyes 

precedenst jelent a jövőre nézve."! 


Chamberlain nem vett tudomást Attlee kísérőleveléről, amelyben a parlament 
újbóli összehívását kérte a krízis megvitatása céljából. Sir Archibald Sinclair 
közölte a Liberális Pártbizottságával, hogy , mi pusztán alávetettük magunkat 
Herr Hitler követeléseinek, és nem azért engedelmeskedtünk, mintha hirtelen 
meggyőzött volna bennünket ügye igazságáról, hanem mert háborúval 
fenyegetőzött"."" Egy választókerületi gyűlésen Anthony Edén elkeseredésében 
kijelentette: , A britek tudják, hogy kiállásra van szükség, és imádkoznak, hogy 
ne késsünk el vele.""? Leó Amery először levélben gratulált Chamberlainnek 
német-országi repülőútjához: , Nagyszabású vállalkozás... - írta. - Ha a 
világbékét sikerül megmenteni, úgy Ön tette érte a legtöbbet."7§ Most azonban 
döbbenten fedezte fel, hogy a Chamberlain által elfogadott félté- 


telek , nem kevesebbet jelentenek, mint a független csehszlovák állam 
szétzúzását"."? 


Winston Churchill , Őfelsége kormányának politikája miatti teljes 
kétségbeesésében""" villámlátogatást tett Párizsban, és egymás után találkozott 
olyan képviselőkkel, mint Mandel és Reynaud, hogy megpróbálja felszítani a 
politikai tiltakozást az angol-francia javaslatok ellen. Ám csak annyit sikerült 
elérnie, hogy megsértette Bonnet-t, akit felbőszített a francia ügyekbe való 
beavatkozás, miközben Phipps keserűen hányta a brit külügyminisztérium 
szemére, hogy , más dolga sincs, mint rossz tanácsokat adni Osusky úrnak [a 
cseh követnek] és bizonyos francia politikusoknak"."" Hazatérve Londonba, 
Churchill egyértelmű nyilatkozatot tett közzé: 


A nemzetnek fel kell ismernie, mekkora szerencsétlenségbe vezetnek 
bennünket. Csehszlovákia angol-francia nyomás alatti felosztása annyit jelent, 
hogy a nyugati demokráciák testestül-lelkestül megadják magukat az 
erőszakkal való náci fenyegetésnek (...), és Európa térdet hajt a náci hatalom 
előtt."§ 


Egy helyről kapott a miniszterelnök kitartó támogatást, noha ennek ő sem örült 
különösebben. Balmorali tartózkodása alatt Chamberlain megtárgyalta a 
királlyal a windsori herceg egyre sürgetőbb kérelmét, hogy engedélyt kapjon 
nagy-britanniai látogatásra. Hosszú levelezés kezdődött, amelynek során 
Chamberlain igyekezett lesimítani a száműzött herceg felborzolt tolláit. 
Szeptember 18-án a herceg újabb levelet küldött dél-franciaországi 
menedékéből: 


Mindenekelőtt hadd mondjam el, mennyire sajnálom, hogy az adott helyzetben 
a hercegné és jómagam angliai visszatérésének részemről történt felvetése 
egybeesett a nagy európai krízissel, amely lesújtott ránk. 


(...) Szeretném a hercegné és a magam részéről legőszintébb csodálatunkat 
kifejezni a bátorságért, amellyel sutba dobta a konvenciót és a precedenseket, 
vagyis személyes kapcsolatra törekedett Herr Hitlerrel, és Németországba 
repült. Merész lépés volt, de ha kimondhatom, szívem szerint való, mivel 
mindig az volt a meggyőződésem, hogy szorult helyzetben a személyes 
érintkezés a legjobb politika."? 


19. A godesbergi Dreesen Hotel, Hitler egyik legkedvesebb szállodája. 1938. 
szeptember 22-én és 23-án itt került sor második találkozójára Chamberlainnel 


20. Hitler 1938. szeptember 23-án üdvözli a megbeszéléseik folytatására a 
Dreesen Hotelbe érkező Chamberlaint 


21. Mialatt a világ nyugtalanul várakozik, Hitler húszezer lelkes nácinak tart 
beszédet a hatalmas berlini Sportpalotában 1938. szeptember 26-án 


22.1938. szeptember 27-én, utolsó, kudarcot szenvedett tárgyalási kísérlete 
után Sir Horace Wilson Berlinből visszatér Hestonba: 


, Nagyon viharos óra áll mögöttem" 


23., 24. és 25. , Milyen szörnyű, hihetetlen és abszurd, hogy országunkban 
lövészárkokat ássunk és gázálarcokat próbálgassunk, mert számunkra 
ismeretlen emberek egy távoli országban összevesztek." Neville 
Chamberlain rádióbeszéde 1938. szeptember 27-én, miközben a müncheni 
tanácskozásokat megelőző héten az ország már háborúra készült 

26. Mialatt 1938. szeptember 29-én különvonaton Kufsteinből Münchenbe 
tartanak, Hitler elmagyarázza Mussolininek és a Duce vejének, Galeazzo Ciano 
gróf külügyminiszternek (jobbra), hogyan fogja , felszámolni Csehszlovákiát" 


27. Joachim von Ribbentrop (jobbra) 1938. szeptember 29-én fogadja 
Chamberlaint Münchenben. Közöttük Chamberlain parlamenti személyi titkára, 
Lord Dunglass, aki később Sir Alec Douglas-Home néven maga is 
miniszterelnök lesz 

28. Chamberlain, Daladier, Hitler, Mussolini és Ciano a müncheni 
Führerbauban 1938. szeptember 29-én 

29. Chamberlain és Hitler 1938. szeptember 30-án délelőtt a Führer müncheni 
magánlakásán találkozik. A , nagyon baráti hangulatú, kellemes 
megbeszélésen" aláírják a papírdarabot, és megállapodnak, hogy , soha többé 
nem háborúznak egymással". Mint rendesen, most is Schmidt tolmácsol. Elöl 
az asztalon Richard Wagner halotti maszkja 

30. Miután 1938. szeptember 30-án távozott Hitler lakásáról, Chamberlaint 
rövid müncheni városnézésre vitték. A képen a hajdani sörözőben, a 
Sterneckerbráuban - a náci párt szellemi szülőhelyén - tesz vitatható módon 
látogatást 


i 


31. , Ma délelőtt újabb megbeszélésünk volt a német kancellárral, Herr 
Hitlerrel, és ezt a papírt mindketten aláírtuk." 1938. szeptember 30-án 
Chamberlain Münchenből visszatér Hestonba 


32. Chamberlain a kocsija felé igyekszik, hogy Londonba induljon, miközben 
a rendőrség visszaszorítja a tömeget, amely a délután folyamán elözönlötte 
Hestont 


33. VI. György király [jobbra] és Erzsébet királyné, a későbbi anyakirályné 
[balral 1938. szeptember 30-án fogadja Neville és Annié Chamberlaint a 
Buckingham-palotában. Később mind a négyen megjelentek a palota erkélyén 


34. , Kedves barátaim, történelmünkben másodszor tért meg Németországból a 
Downing Streetre a becsülettel megkötött béke. Hitem szerint korunk 

békéje ez." Chamberlain 1938. szeptember 30-án a Downing Street 

egyik emeleti ablakából szólt a tömegekhez 


35. A polgármester utasítására 1938. október 2-án a müncheni egyezmény 
tiszteletére horogkeresztes zászló lengett a cardiffi városházán. Miután két 
tanácsos tiltakozásképpen letépte, a polgármester visszahelyeztette a lobogót 


( Ne AA alája 7. 

36. Szudétanémetek ezrei köszöntik Hitlert, amikor 1938. október 4-én, Eger 
(Cheb) városánál átlépi a csehszlovák határt 


Valójában Chamberlain közelebb került, mint valószínűleg sejtette, egy 
lidércnyomásosnak ígérkező diplomáciai incidenshez. A herceg, aki előző 
évben látogatást tett Hitlernél Berchtesgadenben, ez idő szerint komolyan 
mérlegelte, hogy ő is tesz egy , merész lépést". Azt tervezte, hogy közvetítőnek 
ajánlkozik, és egy második látogatásra váratlanul Németországba utazik, hogy 
Hitlert , jó útra térítse".§9 Szerencsére lebeszélték a barátai, akik attól féltek, 
hogy ez a látogatás , katasztrofális hatással lenne a közvéleményre mind 
Angliában, amely a Németország elleni háború peremén áll, mind az Egyesült 
Államokban, ahol felélesztené a legendát a herceg nácibarát érzelmeiről".§1! 


Bár az angol-francia javaslatokra adandó cseh válasz még mindig váratott 
magára, szeptember 21-én, délután újra összeült a kormány, hogy 
megegyezzen az irányelvekben, amelyeket Chamberlainnek a Hitlerrel 
rendezendő következő megbeszélésen képviselnie kellene. 

Egy külügyminisztériumi előterjesztés figyelmeztetett, hogy 

, amennyiben Hitler hű marad önmagához, fel kell készülnünk, (...) hogy a 
háborús fenyegetőzést fenntartva újabb követelésekkel áll elő". A múlt 
alkalommal Berchtesgadenben háromszáz szudétanémet 


legyilkolásáról szónokolt, legközelebbre pedig , minden bizonnyal olyan 
történetet talál ki, amelynek alapján kijelentheti, hogy a helyzet tovább 

romlott (...), olyannyira, hogy már nem áll módjában elfogadni azt az 
egyezséget, amelyhez a múltkor ragaszkodott".22 Cadogan elismerte, hogy ez 
a forgatókönyv valószínű ugyan, de ennek ellenére rámutatott: 

,teljesen világos volt, hogy a magunk részéről elmentünk a végsőkig", és ha 
Hitler újra feljebb srófolja követeléseit, , akkor túlment az általunk elfogadható 
határon, és mi nem tehetünk egyebet, mint hogy szembeszálljunk igényeivel. 
(...) Erkölcsi pozíciónk csak erősebb lesz attól, hogy a végsőkig törekedtünk 
Hitler kielégítésére, és az ő pozíciója a világ előtt csak annál rosszabb lesz."?? 


A kormányt a következőkben figyelmeztették: egyre több bizonyíték utal rá, 
hogy Hitler a szudétanémetek területi követeléseit megtetézi Magyarország és 
Lengyelország igényeivel. Chamberlain ugyan , nem számított arra, hogy 
Hitlernek ez lesz az álláspontja", de egyetértett azzal, hogy ha a téma 
felmerülne, ő megvitatni se lenne hajlandó, és , azt mondaná, hogy haza kell 
térnie konzultálni a kormányával".8$ Ami a Csehszlovákiának adandó garancia 
javaslatát illeti, a miniszterek abban egyeztek 


meg, hogy Chamberlain tárgyalási alapja Franciaország, Nagy-Britannia és a 
Szovjetunió közös jótállása legyen, Németország pedig kössön 

önálló megnemtámadási szerződést Csehszlovákiával. Végül a kormány 
hosszasan tárgyalt a szudéta területek átruházásának javasolt modus vivendijé- 
ről. Chamberlain úgy vélte, , gyakorlati okokból sok szól amellett, 

hogy hozzájáruljunk a reguláris német egységek mielőbbi 

bevonulásához azokra a területekre, ahol a német lakosság igen nagy 
többségben van". Indítványozta azt is, hogy a vegyes lakosságú régiókban 
esetleg brit katonaság léphetne fel mint békefenntartó. Kollégái mindkét 
javaslattal azonnal vitába szálltak. Stanley-nek csöppet sem tetszett az ötlet, 
hogy egyetlen német katona is átlépje a határt, míg Cooper azt 

feltételezte, hogy a német csapatok ez esetben egyszerűen ürügyet találnak 
majd a maradék Csehszlovákia lerohanására. Azt javasolta: a miniszterelnök 
, jelezze Herr Hitlernek, hogy ha további követeléseket támaszt, hadba 
szádunk ellene - nem azért, hogy a szudétanémetek ne élhessenek 
önrendelkezési jogukkal, hanem azért, hogy Herr Hitler ne uralhassa egész 

Chamberlain meg volt győződve róla, hogy egymaga akadályozta meg a 
háború kitörését, és ha a brit, a francia és a csehszlovák kormányt 
rábeszélhetné a Szudétaföld német birodalmi csatlakozásának elfogadására, 
akkor a háború hosszú távon is elkerülhető lenne. Az igazság ezzel szemben az 
volt, hogy míg a brit és a francia miniszterek Londonban arról egyezkedtek, 
hogyan darabolják fel Csehszlovákiát a legcélszerűbben, Hitler, velük mit sem 
törődve, folytatta inváziós előkészületeit. Keitel, mielőtt elhagyta volna Berlint, 
hogy csatlakozzék a Berchtes-gadenben gyülekezőkhöz,§ összehívta a 
hadsereg és a Luftwaffe vezérkari főnökeit, mérjék fel együttesen, , mit lehet 
tenni, ha a Führer a helyzet gyors alakulása következtében" ragaszkodik a 
támadás időpontjának előbbre hozásához. Mindhárman egyetértettek abban, 
hogy ez logisztikaiig kivihetetlen lenne, főleg mert a csapatszállítást 
meghatározó vasúti menetrendet nem lehet megváltoztatni. Jodl megjegyezte, 
hogy , az új vasúti menetrend csak szeptember 28-tól lép életbe, tehát kötve 
vagyunk a Führer által választott dátumhoz".§" Továbbá valamennyi 
rendelkezésre álló napra szükség van a Nyugati Fal építésének befejezéséhez. 
Szeptember 16-án, amikor Chamberlain hazautazott Londonba, a kiadott 
parancs szerint a megerősített határőrséget fel kellett sorakoztatni a cseh határ 
mentén, és minden szabad vasúti gördülőállományt titokban elő kellett 
készíteni a hadsereg szeptember 28-i kezdettel kitűzött stratégiai 
mozgatásához.?8 


, Führer tegnap közölte Chamberlainnel - így kezdődött a bizalmas távirat, 
amelyet a német külügyminisztérium küldött külföldi képviseleteinek -, végül 
úgy határozott, így vagy úgy, de igen rövid időn belül véget vet a szudétaföldi 
tarthatatlan állapotoknak. A szudétanémetek autonómiája már nem jön 
számításba, csupán a régió Németországnak való átadása." A távirat sokat 
sejtetően azzal fejeződött be, hogy , a végrehajtás módszerei még kidolgozás 
alatt vannak".?? Jodl eközben a propagandaminisztériummal karöltve 

, készítette elő a nemzetközi jog minden, részünkről történt megszegésének 
cáfolatát". A náci túlkapások igazolása Goebbels dolga volt, és 
propagandagépezete már javában beindult: , NŐKET ÉS GYEREKEKET 
KASZÁLTAK LE CSEH HARCKOCSIK" - hirdette az egyik főcím, míg a 
Börsen Zeitung világgá harsogta, hogy , MÉRGESGÁZ-TÁMADÁS AUSSIG 
ELLEN".?! Szeptember 17-én a német külügyminisztérium utasította prágai 
képviseletét: szólítson fel , minden birodalmi németet, akinek a körzetében 
csehszlovákok is élnek, hogy feltűnés nélkül és csak szóban tanácsolja el az 
országból a nőket és a gyermekeket".?? Szeptember 18-án öt hadsereg, azaz 


harminchat hadosztály parancsnokának juttatták el az indulás menetrendjét. 


Eközben Hitler a Berghofon egy második angolt is vendégül látott, 
nevezetesen Ward Price-t, a Daily Mail munkatársát, aki sikeresen vette rá a 
Führert egy exkluzív interjúra. Hitler megjegyzései a Daily Mail egyetlen 
olvasóját sem hagyhatták kétségben szándékai felől. Az interjú elég békésen 
indult: Hitler hangoztatta, hogy ,meg van győződve Mr. Chamberlain 
őszinteségéről és jóakaratáról". Hangneme azonban egykettőre fenyegetőbbé 
vált, és , halkan, de komor elszántsággal" a következőket közölte Ward Price- 
szal: 


Ennek a csehkérdésnek egyszer s mindenkorra véget kel! vetni, mégpedig 
most. Olyan daganat ez, amely egész Európa szervezetét megmérgezi. 


(...) Uristen, mit meg nem tehetnék Németországban és Németországért, ha 
nem nehezedne néhány millió németre ez az ördögi cseh zsarnokság. 


De meg kell hogy szűnjön, és meg is fog szűnni. Őrültség és tudatlanság műve 
volt egy maréknyi szellemileg alacsonyabb rendű csehet ültetni olyan fajokhoz 
tartozó kisebbségek fölé, mint a németek, a lengyelek, a magyarok, akik 
mögött ezeréves kultúra áll.9? 


Amikor Hitler egy lélegzetre említette a lengyeleket és a magyarokat a 
németekkel, kinyilvánította, hogy az előbbiek fontos elemei a Csehszlovákia 
feldarabolását célzó terveinek. Szeptember 20-án fogadta Berchtesgadenben 
Imrédy Béla magyar miniszterelnököt és Kánya Kálmán külügyminisztert, és 
, szemrehányást tett a magyar uraknak Magyarország határozatlan 
viselkedéséért". Kijelentette: , feltett szándéka, hogy a csehkérdést még a 
világháború kockáztatása árán is megoldja", és ez , Magyarország utolsó 
lehetősége a csatlakozásra". Azt javasolta, hogy azonnal követeljenek 
népszavazást azon a területen, amelyre Magyarország igényt jelentett be, és ne 
vegyenek részt semmilyen nemzetközi garanciában, amely kezességet vállal 
Csehszlovákia javasolt új határaiért. , A Führer kijelentette - áll a találkozó 
hivatalos jegyzőkönyvében -, hogy a német követeléseket brutális nyíltsággal 
tárja majd Chamberlain elé. Nézete szerint az egyetlen kielégítő megoldást a 
hadsereg fellépése jelenti", noha aggasztja a veszélyes lehetőség, , hogy 


a csehek minden követelésnek alávetik magukat". 


Alighogy a magyar küldöttség távozott, máris a Berghofra érkezett Józef 


Lipski, a lengyel nagykövet. Neki Göring a közelmúltban azt tanácsolta, hogy 
, Lengyelország ragaszkodjék kategorikusan, minden lehetséges nyomást és 
agitációt bevetve, ahhoz, hogy a lengyelek lakta régióban népszavazást 
tartsanak". A megbeszélésen Hitler, Ribbentrop jelenlétében, hevesen 
szidalmazta a cseheket, bár Lipski szórakozott-nak látta, és úgy vélte, 

, igencsak leköti a Chamberlainnel esedékes, közelgő találkozó". 
Mindazonáltal újra közölte a nagykövettel, hogy , fegyveres erőt" kíván 
alkalmazni annak érdekében, hogy , a Szudéta-földet a birodalomhoz csatolja", 
és feltétel nélküli támogatást ígért, ha Lengyelország bekapcsolódik a 
konfliktusba.?? Szeptember 21-én Lengyelország hivatalosan követelt 
népszavazást Csehszlovákia vitatott tescheni (csehül Tésin, lengyelül Cieszyn) 
régiójában, és csapatokat küldött a határra. Ennek következtében Vlagyimir 
Patyomkin szovjet külügyi népbiztoshelyettes éles hangú feljegyzést adott át a 
moszkvai lengyel ügyvivőnek, figyelmeztetve, hogy ha lengyel csapatok 
törnének be Csehszlovákiába, a Szovjetunió felbontaná a lengyel-szovjet 
megnemtámadási szerződést. 


Hitler felismerte: ha azt akarja, hogy az aprólékos katonai előkészületek 
befejeződésével valóban kitörjön a háború, további lépéseket kell tennie. 
Miután biztosította Chamberlaint, hogy újbóli találkozójuk előtt semmilyen 
katonai akciót nem kezdeményez, most ennek épp az ellenkezőjét cselekedte. 
Eddig mind Chamberlainnel, mind külföldi diplomatákkal tárgyalva ismételten 
hangsúlyozta a kikötést, hogy csak akkor garantálhatja bármely, Csehszlovákia 
elleni akció elmaradását, ha az ottani német lakosságot semmilyen előre nem 
látott agresszió nem éri. Balszerencséjére azok után, hogy Hen-lein és 
keményvonalas társai elmenekültek az országból, a szudéta körzetekben 
viszonylagos nyugalom honolt, ami azzal a veszéllyel járt, hogy aláássa az 
invázió igazolására politikai ürügyül szolgáló békétlenséget és rendbontást. 
Hitler ezért nekilátott, hogy éppen az ellenkezőjét tegye annak, mint amit 
Chamberlainnek ígért: nevezetesen az egész Szudétaföldön olyan 
provokációkra adott utasítást, amelyeket aztán háborús ürügyként használhat. 


Henleinnek, távozóban kiadott proklamációjával, nem sikerült népe körében 
spontán felkelést kirobbantania, ezért Hitlernek más módot kellett találnia, 
hogy lázadást szíthasson. Végül azt a módszert választotta, hogy létrehozta a 
szudétanémet Freikorps elnevezésű terrorista szervezetet, amely egyesítette és 
felfegyverezte mindazon szu-détanémeteket, akik Csehszlovákiából 
Németországba menekültek. Ezeket azzal bízták meg, hogy a határ menti 
területeken védelmezzék a szudétanémet lakosságot, összeütközéseket és 


zavargásokat szervezzenek szerte a Szudétaföldön, és a német-csehszlovák 
határ egész hosszában támadják a csehszlovák létesítményeket és 
berendezéseket. Noha a szervezet névleges vezetője Henlein volt, mellé adtak 
egy magas szintű Wehrmacht-tanácsadót, bizonyos Köchling alezredest, aki 
közvetlenül Hitlertől kapta a parancsait. Szeptember 19-re a Freikorps 
tagsága a jelentések szerint 40 ezer főre duzzadt, és ugyanezen a napon tudatta 
a prágai német képviselet, hogy , megkezdődtek a kisebb mérvű akciók". 
Valójában a Freikorps rendkívül sikeresnek bizonyult, sőt túlzott buzgalma 
nem is felelt meg a Wehrmacht-parancs-nokság kényes ízlésének. Amikor a 
szervezet műveleteinek folyományaképpen a cseh hadsereg jelentősebb 
egységeket csoportosított át a határhoz, Hitler kénytelen volt utasítani 
Köchlinget, hogy a Freikorps tanúsítson némi önmérsékletet. 

Mialatt a brit és francia miniszterek Londonban tanakodtak, Hitler pedig a 
Berghofon háborúra készült, Prága népe a ragyogó késő nyári napfénytől 
cirógatva töltötte a hétvégét, és , sztoikus kábulatban várta, mi lesz a sorsa".98 
A londoni, illetve párizsi cseh követek, Masaryk és Osusky, megpróbálták 
bizonyos mértékig felkészíteni prágai megbízóikat a küszöbönálló 
eseményekre. Szeptember 18-án, amikor a brit és a francia miniszterelnök még 
mindig tárgyalt, Masaryk elébe vágott a várható eredménynek, és hivatalos 
démarche-1 nyújtott át Halifax-nek, amelyben felhívta figyelmét: a csehek 

, eleve feltételezik, hogy semmilyen határozat nem születik anélkül, hogy velük 
előzetesen ne konzultálnának", de ennek hiányában a nélkülük meghozott 
döntésekért , semmilyen felelősséget nem vállalhatnak".?? Amikor 

szeptember 19-én a brit és a francia kormány jóváhagyta Beneshez intézett 
közös üzenete szövegét, a csehek megértették, hogy amitől a leginkább féltek, 
bekövetkezett. 


Aznap délután 2 órakor Newton és francia kollégája, Victor de Lacroix 
megjelent a Hradzsinban, hogy átadják Benesnek az úgynevezett , angol- 
francia tervet". Rá kellett mutatniuk, hogy immár mindkét kormány 
megegyezett benne: , a főleg szudétanémetek lakta körzetek" többé nem 
tartozhatnak Csehszlovákiához , anélkül, hogy ne veszélyeztetnék magának 
Csehszlovákiának az érdekeit, valamint Európa békéjét". A kérdéses területet 
sürgősen , át kell ruházni a Reichre", hogy biztosítva legyen , a béke 
fennmaradása és Csehszlovákia létfontosságú érdekeinek biztonsága". Az aktus 
megoldható akár népszavazással, akár közvetlen átengedéssel - a britek és a 


franciák az utóbbit pártolják -, és , valószínűleg olyan területeket kellene 
érintenie, ahol a német lakosok aránya meghaladja az 50 százalékot". Ahol 
szükséges, a határrevízió ügyében , valamilyen nemzetközi testület közvetítene, 
amelyben a csehek egy képviselője is részt vesz", és ugyanez a testület 
határozna , az esetleges lakosságcsere kérdéseiről is". Végül a brit 

kormány kész részt venni , a csehszlovák állam új határainak 

garantálásában nem provokált agresszió esetén", de csak azzal a határozott 
feltétellel, hogy Csehszlovákia hajlandó érvényteleníteni valamennyi, 

jelenleg fennálló katonai egyezményt. 


Benes, miután egész nyáron át Runcimannel tárgyalt, régóta felmérte, hogy 
Hitlerrel szembeszállva nem számíthat a britek támogatására. Most azonban 
tapasztalnia kellett legszorosabb szövetségesének, Franciaországnak az 
elpártolását is, és ezzel egyidejűleg szembesült Csehszlovákia katonailag 
stratégiai fontosságú határának valószínű elvesztésével, valamint a 
követeléssel, hogy bontsa fel a Szovjetunióval kötött, létfontosságú katonai 
szerződését. Mindez sorsdöntő dilemma elé állította. Elképzelhetetlen volt, 
hogy mindezeket a feltételeket elfogadja. Ez azzal járna, hogy átadja a 
Reichnek Csehszlovákia valamennyi határ menti erődítményét, és náci uralom 
alatt élő kisebbséggé fokozna le nem kevesebb, mint 800 ezer cseh polgárt. 

Ha viszont elutasítja a javaslatokat, az háborúhoz vezetne: Csehszlovákia és 
Németország között mindenképpen, de a helyzet valószínűleg általános európai 
kontfliktusig fajulna, amiért minden teketória nélkül őt tennék felelőssé. A 
francia és a brit kormány döbbenetes őszintétlen-séggel azt állította: ,, Tisztában 
vannak vele, mekkora áldozatot követel ez a béke érdekében a csehszlovák 
kormánytól." Mindazonáltal ragaszkodtak ,, a lehető legkorábbi" válaszhoz, 
mivel Chamberlainnek , szerdánál (szeptember 21-énél) nem később ismét le 
kell ülnie a tárgyalóasztalhoz Herr Hitlerrel".199 


Miután Newton eleget tett feladatának, Benes először , annyira megrendült, és 
felizgatta magát", hogy egyáltalán nem volt hajlandó tárgyalni az ügyről; 

, alkotmányosan megválasztott elnökként először konzultálnia kell mind 
kormányával, mind a parlamenttel". Newton látható zavarban magyarázta el, 
milyen lényeges a gyorsaság. A brit miniszter-elnök esedékes németországi 
látogatása legföljebb további negyven-nyolc órával késleltethető, és 
létfontosságú, hogy Prága válasza még elutazása előtt a birtokában legyen. 
Amikor Benes végül képes volt összeszedni a gondolatait, , nagy 
önfegyelemmel, de keserűen" válaszolt. Közölte a két diplomatával, hogy 
megértette: , Hiábavaló volt a maga és kormánya részéről minden igyekezet, 


magukra hagyták őket." A már birtokában lévő garanciákról bebizonyosodott, 
hogy mit sem érnek. A javasolt megoldás továbbá korántsem zárja le a 
helyzetet; végső soron kiderül majd, hogy nem több, , mint egy állomás 
Németország dominanciája felé". Hogy igazolja álláspontját, Ward Price 
Hitlerrel készített interjúját ajánlotta Newton figyelmébe, amelyet aznap reggel 
közölt a Daily Mail. 


Newton ennek ellenére azt jelentette Londonnak, hogy , nagyobb a 
valószínűsége annak, hogy Benes igent mond, mint annak, hogy 
megmakacsolja magát", és , igen fogékony volt minden érvre, amellyel 
népe előtt igazolhatja a javaslatok elfogadását".19! Mire Newton és De 
Lacroix elhagyta a Várat, az angol-francia javaslatok tartalma már Prága- 
szerte ismertté vált. Mialatt a brit lapok szemérmes diszkréciót 

tanúsítottak, francia megfelelőik - Phipps szerint , francia források 
kiszivárogtatása következtében"92 - helytállóan és hosszasan részletezték a 
csehekre kényszerített feltételeket. A prágai sajtó híven ismertette ezeket, és 
a nap folyamán megdöbbent és érteden emberek kisebb csoportjai gyűltek 
össze a város újságárusai körül, hogy lassan felfogják elárultatásuk csupasz 
tényeit. A kezdeti hitetlenséget harag és dac váltotta fel, és Prágán s az egész 
cseh népen , komor, keserű hangulat lett úrrá"193, különösen Franciaország 
iránt. A vezető helyi lap, a Lidové noviny tömören foglalta össze ezt a 
hangulatot a vezércikke fölötti nagybetűs 

főcímben: , ELFOGADHATATLAN".194 


Szeptember 19-én délután Benes rendkívüli kormányülésre hívta össze 
minisztereit, a hat koalíciós párt vezetőit és a vezérkari főnököket; másfél 
napon át üléseztek, éjszaka is, szinte folyamatosan. Még a köztük lévő 
borúlátók sem számítottak rá, hogy ilyen diktátumszerű követelések elé állítják 
őket, ám ennek ellenére sem javasolta senki, hogy fogadják el az angol-francia 
feltételeket. Másnap délelőtt 11-kor Newton üzenetet kapott: a válasznak kora 
délutánra el kell készülnie. Az órák azonban tel-tek-múltak. Negyed 3-kor 
Phipps jelentette, hogy beszélt Bonnet-val, aki úgy tudta, hogy a csehek két 
lehetséges megoldás között ingadoznak: ,,1. döntőbíráskodást kérnek vagy 2. 
elfogadják alapnak a francia-brit tervet". Bonnet ekkor utasította De Lacroix-t, 
hogy sürgősen lépjen közbe, és figyelmeztesse Benest, hogy , az 1. őrültség 
lenne és háborút jelentene, és számára a 2. az egyetlen lehetséges megoldás". 
Javasolta továbbá, hogy Newton ugyanezt a nézetet képviselje.195 Fél 4-kor a 
guai dOrsay kódolt telefonüzenetet kapott De Lacroix-tól: 


végrehajtotta Bonnet utasításait, és szót váltva dr. Kamii Kroftával, a cseh 
külügyminiszterrel, , jelezte neki, hogy a jelen körülmények között 
Csehszlovákia nem tarthat vissza mostani határain belül (...) egy populációt, 
amelyet ez idő szerint egyértelmű gyűlölet fűt az állam iránt, és amely 


ráadásul egy hatalmas ország, azaz Németország támogatását élvezi".196 


Amikor a cseh válasz még fél 7-kor sem futott be, Londonban, ha nem is 
szívesen, úgy határoztak, hogy Chamberlainnek Hitlernél teendő második 
látogatását legalább egy nappal el kell halasztani. Végül, este háromnegyed 8- 
kor Krofta átnyújtotta a választ Newtonnak és De Lac-roix-nak, bár a teljes 
szöveg csak másnap kora reggel érkezett meg Londonba. Méltóságteljes 
válaszában a cseh kormány visszautasította az angol-francia tervet. Nem 
hisznek benne - tudatták -, hogy a javaslatok békét teremtenének; a velük való 
konzultáció elmaradt; továbbá a határ ilyen mértékű revíziója nem történhet 
meg a parlament jóváhagyása nélkül. A javaslatok elfogadása 
alkotmányellenes lenne, és , minden tekintetben a Csehszlovák Állam teljes 
megcsonkításához" vezetne. Ehelyett az egész Szudéta-kérdést nemzetközi 
döntőbíráskodásnak kell alávetni, ahogyan azt az 1925-ben Locarnóban aláírt 

emlékeztették a franciákat Csehszlovákia iránti szerződéses kötelezettségeikre. 


Csehszlovákiát mindig a legodaadóbb nagyrabecsülés és barátság, valamint 
szövetség kötötte, amelynek betartását soha csehszlovák kormány 


és egyetlen csehszlovák ember sem fogja elmulasztani." 


Newton kérlelni kezdte a szemlátomást elkeseredett Kroftát, hogy gondolják 
meg újra döntésüket, és figyelmeztette, hogy az angol-francia terv 
visszautasítása , egyet jelent szépséges hazája pusztulásával". Emlékeztette 
Kroftát, hogy másnap Chamberlain újra Hitlerhez repül, és , mekkora 
szerencsétlenség lenne Csehszlovákiára nézve, ha nem vihetné magával Prága 
kedvező válaszát". A döntőbíráskodás indítványozása csak háborúhoz 
vezethet.198 De Lacroix még hálátlanabb feladatot kapott: Csehszlovákia 
legfőbb szövetségesének képviselőjeként meg kellett erősítenie Newton 
figyelmeztetését. Nem sokkal a megbeszélés befejezése után Hodza cseh 
miniszterelnök kérette magához a francia követet. , Számíthat-e Csehszlovákia 
francia segítségre, igen vagy nem?" - tette fel a kérdést. De Lacroix először 
túlságosan megrendült, semhogy válaszoljon, és könnyekben tört ki. Végül azt 
felelte: bár nem kapott határozott utasításokat, személyes véleménye az, hogy 


francia katonai támogatásra nem fog sor kerülni. Hodza erre azt 
követelte, hogy De Lacroix szerezze meg Párizstól ennek az állításnak az 
írásos megerősítését, amely határozottan kinyilvánítja, hogy amennyiben 
háború tör ki, Franciaország kihátrál a szerződésből. , Csak így 

lehetett megmenteni a békét" - állította később Hodza.199 


Londonban a cseh választ rosszul palástolt ingerültség fogadta. Chamberlain 
egész nap szorongva várakozott, és miután Berlinből és Berch-tesgadenből 
szívósan érdeklődtek útiterve pontos részleteiről, végül kénytelen-kelletlen 
elfogadta Ribbentrop javaslatát, miszerint a látogatást el kellene halasztani egy 
nappal. így aztán amikor a cseh elutasítás híre az este folyamán végre megjött, 
a miniszterelnök tombolt dühében. Newton megkísérelte enyhíteni a csapást. 
Azt állította, ,még jobb forrásból" arról értesült, hogy a hivatalos cseh 
visszautasítás nem szükségképp az utolsó szó az ügyben. Lehetséges, hogy a 
szemlátomást kétszínű Hodza négyszemközt neki is megsúgta, hogy kellő 
nyomás esetén a cseh kormány kapitulálna. Newton azt javasolta 
Chamberlainnek, küldjön , ultimátumot" Benesnek, miszerint a javaslatokat 

, fenntartás és további késedelem nélkül el kell fogadniuk, mert ennek híján 
Őfelsége kormánya a jövőben nem tanúsíthat érdeklődést az ország sorsa 
iránt".19 Éjjel 11-kor Halifaxet hazulról visszarendelték a Downing Streetre, 
ahol ő, Chamberlain és Wilson, Cadogan szavaival, , olyan választ 
fogalmaztak, amely kellően meghúzta a hüvelykszorítót a szerencsétlen 


cseheken". 111 


Szeptember 21-én, szerdán, hajnali 1 óra 20 perckor Newton további 
utasításokat kapott. 


Francia kollégájával közösen haladéktalanul jelezze a cseh kormánynak, hogy 
válaszuk semmiképpen sem felel meg a válságos helyzetnek, amelyet az angol- 
francia javaslatok, rendeltetésük szerint, el kívántak hárítani. Ha válaszuk 
mellett kitartanának, és az nyilvánosságra kerülne, véleményünk szerint 
azonnali német invázióra kerülne sor. Sürgessék a cseh kormányt, hogy ezt a 
választ azonnal vonják vissza, és haladéktalanul vegyenek tekintetbe olyan 
megoldást, amely számol a realitásokkal. 


Halifax felhívta Newton figyelmét: amennyiben a cseh visszautasítás 
közismertté válik, Chamberlain második németországi utazása 
minden értelmét elveszítené. 


Ezért arra kérjük a cseh kormányt, sürgősen és nagyon komolyan vegye 
fontolóra a fentieket, mielőtt olyan helyzetet teremtene, amelyért 

nem vállalhatunk felelősséget. Ha a cseh kormány mindent megfontolva 

is kötelességének érzi, hogy tanácsunkat visszautasítsa, 

természetesen szabadon, belátása szerint kell eljárnia. Kérem, mihelyt ezt az 
üzenetet megkapja, azonnal cselekedjék, bármennyi is az idő.!12 


Newton szaván fogta a külügyminisztert, és röviddel hajnali 2 óra után a 
Várban az elcsigázott Benest kirángatták ágyából, hogy fogadja az angol és a 
francia követet. Három nap óta első ízben, alig egy órája térhetett nyugovóra, 
és látszott, hogy még nem tisztult ki a feje. A két diplomata felolvasta az 
azonos utasításokat, amelyeket politikai gazdáiktól kaptak. De Lacroix 
rávilágított, hogy amennyiben Csehszlovákia nem hajlandó elfogadni az 
angol-francia tervet, és kitörne a háború, úgy kizárólag a cseh kormányt 
tartanák felelősnek, és Franciaország a továbbiakban mindentől elhatárolódna. 
, La France ne syy associera pas"? - zárta szavait félre nem érthetően.!? Benes 
feljegyezte, hogy a franciának , könnyes volt a szeme". Newton ezzel szemben 
hűvösen viselkedett, kényelmetlenül húzta a lábát, és mindegyre a padlót 
bámulta. A kettős démarche értelme világos volt. Nagy-Bri-tannia nem fog 
fegyvert Csehszlovákia védelmében, Franciaország pedig megtagadta eladdig 
szentnek és sérthetetlennek tekintett szerződéses kötelezettségeit. , Az volt a 
benyomásom - írta Benes -, hogy mindketten szívük mélyéig szégyellték a 
megbízást, amelynek eleget kellett tenniük." 


A még mindig kimerült Benes érvelni próbált. Térképet vett elő, és mindenféle 
technikai nehézségre hivatkozott a lakosság javasolt áttelepítése, a 
menekültproblémák és a felkínált garancia kapcsán. Newton és De Lacroix újra 
meg újra elismételte, hogy ők nem tárgyalhatnak a javaslatok részleteiről, 
mivel azokat fenntartás nélkül el kell fogadni. 


Ez esetben Franciaország nem nyújt segítséget. - A szerk. 


Benes azonban még most sem tudta elszánni magát, hogy tudomásul vegye azt, 
ami megmásíthatatlan. A javaslatokat ultimátumnak nevezte, neki pedig, 
úgymond, ebben az esetben is alkotmányos kötelessége, hogy konzultáljon 
kormányával; azt ígérte, délre meglesz a válasz. Prágában már virradt, amikor 
Newton és De Lacroix hajnali 4-kor végre elhagyhatta a Hradzsint. Néhány 
nyugati tudósító, akinek megsúgták, hogy valami jelentős esemény készül, 
felsietett a Várba, és megtudta, hogy Benes már összehívta fontosabb 


minisztereit. Egy órán belül meg is egyeztek: nincs más választásuk, mint hogy 
elfogadják az angol-francia javaslatokat, és reggel fél 7-kor akormány immár 
teljes létszámban összegyűlt, hogy három órán át tanácskozzon. Ezalatt Hodza 
miniszter-elnök személyi titkára felhívta Newtont, hogy továbbítsa a 

, személyes és előzetes információt", miszerint a válasz , igenlő" lesz, , a 
hivatalos választ pedig a lehető leghamarabb megküldik". Ez a hír reggel fél 8- 
kor érkezett meg Londonba.115 


Noha a döntést a teljes kormány ratifikálta, a vezérkari főnökök és a többi 
politikai párt vezetői arra biztatták Benest, hogy utasítsa vissza a javaslatokat. 
Ám a nap folyamán állandó nyomást gyakoroltak a csehekre mind Prágában, 
mind pedig Londonban, ahol Masaryk , elkeseredetten tért nyugovóra", és 

, vagy nem akarta felkeresni Halifaxet, vagy nem volt rá képes", hiszen úgyis 
csak valami újabb követelésről értesült volna.!§ Benes a hajnali 
megbeszélésen kapott szóbeli biztosítékok írásos megerősítését kérte 
Newtontól, különösen azét a pontét, hogy , amennyiben Csehszlovákia 
elfogadja az angol-francia javaslatokat, és a német kormány részéről ennek 
ellenére támadás érné, úgy a két kormány a segítségére siet". Newton szépítés 
nélkül figyelmeztette, hogy , rendkívül veszélyes most, az utolsó percben új 
feltételeket szabni a javaslatok elfogadásához".!7" Késő délutánig a 
Hradzsinból még mindig nem jött válasz. 


Amikor a kapituláció közeli esedékességének híre elterjedt, Prágában megállt 
a mindennapi élet. A hivatalok, a gyárak, sőt a lakások is kiürültek. A város 
utcáin egész nap nyüzsögtek az emberek, a tekintélyes méretű Vencel tér egész 
hosszában, akár egy hatalmas amfiteátrumban, megafonokat erősítettek a 
lámpaoszlopokhoz. Délután 5-kor a cseh kormány végül , nehéz szívvel" 
megadta magát - , forcé par les circonstances et les insistences des 
gouvernements francais et britannigue" (mert erre kényszerítették a 
körülmények, valamint a francia és a brit kormány hangsúlyos követelései). 
Krofta a külügyminisztériumba kérette Newtont és De Lacroix-t, és akarata 
ellenére átnyújtotta nekik Csehszlovákia hozzájárulását az angol-francia 
javaslatokhoz.1!8 , Gyalázatosán elárultak bennünket", háborgott Benes. Este 7- 
kor a Vencel téri hangszórók közvetítették a hírt, amelytől egész Prága 
rettegett. , Nem volt más választásunk - nyilatkozta a kormány mert magunkra 
hagytak." A történelem, folytatta a propagandaminiszter, , majd ítéletet mond e 
napok eseményeiről. Bízzunk önmagunkban. Higgyünk nemzetünk 


géniuszában. Nem adjuk meg magunkat, megőrizzük apáink földjét."119 


A sűrűsödő sötétségben csaknem azonnal hatalmas tömeg indult a Hradzsin 
felé, amelynek impozáns, sötét sziluettje az égre vetült. A menet élén a piros, 
fehér, kék lobogót, Csehszlovákia nemzeti zászlaját vitték, és a tömeg a 
nemzeti himnuszt énekelte. Átkeltek a középkori Károly hídon, majd 
felkapaszkodtak a magaslatra, és megálltak a várkapu előtti téren. Geoffrey 
Cox, a Daily Express tudósítója, így örökítette meg a jelenetet: 


Fanatizmusnak kevés jele volt, csupán értetlenség és elszántság keveredett. 
Emitt egy aktatáskás férfi, aki munkából indult haza. Amott egy csoport diák. 
Mögöttük gyári munkások fekete bőrzekében, kezükön még a munkapad 
kormos nyomai. Asszonyok vezettek gyerekeket kezüknél fogva. A 
kávéházakból jól öltözött emberek jöttek ki, hogy csatlakozzanak a menethez. 
A kék burkolatú utcai lámpák alatt tolongtak valamennyien, felfelé az 
emelkedőn. 


A Vár felé kanyargó utca elején útjukat ötven lovas rendőr állta el, de a kordon 
áttörésének bátortalan kísérlete után a tömeg megállt, a rendőrök pedig 
elvegyültek a tüntetők közé. 


Céljuk nem az erőszak volt. Ehelyett csak álltak a sötétben, énekeltek és 
jelszavaikat kántálták, mígnem úgy két óra múlva lassan elszivárogtak.129 


Másnap reggel általános sztrájk kezdődött Prágában, és még nagyobb 
tömegtüntetésre került sor. Ezrek gyűltek össze a gyárakban, a külvárosokban 
és a környező falvakban, mielőtt elindultak volna a Vencel tér felé. Ott 
százezernél is többen követeltek katonai kormányt és nemzeti ellenállást 
hirdető programot. Tíz órakor a parlament erkélyéről bejelentették, hogy 
lemondott a Hodza-kormány, amely ekkorra a megadás jelképe lett. Helyébe 
Benes új, politikamentes testületet állított; e honvédelmi kormány feje Jan 
Syrovy hadseregtábornok lett. Kinevezését óriási öröm fogadta. Syrovy hősi 
figura volt, akin nem ejtett foltot a politika; az első világháborúban ő volt a 
legendás oroszországi Csehszlovák Légió parancsnoka. A Légió, amely 
először a németek ellen harcolt, a későbbiekben fegyverrel vágott utat 
magának Szibériából vissza a szabadságba, ezúttal a bolsevikok ellen küzdve. 
A nemzeti hős státusát fejezte ki a jobb szemén viselt fekete tapasz, amely egy 
régi háborús sebet álcázott. Syrovy a parlament erkélyéről szólt a tömeghez. 


Kezeskedem érte, hogy a hadsereg határainkon áll, és ott is marad, hogy a 
végsőkig védelmezze szabadságunkat. Ugy lehet, hamarosan 


felhívlak benneteket, hogy vegyetek tevékenyen részt hazánk védelmében, 
amely mindnyájunk szívügye.121 


E szavak elhangzása után Prága népe lassan szétszéledt, és ismét munkához 
látott. Megkönnyebbülés töltötte el: úgy tűnt, a megadás politikája a múltba 
veszett. 


A Rajna két partján 
Magam vagyok a békesség, de mihelyt megszólalok, ők viadalra készek. 


Zsoltárok 120,7 


Nézete szerint Herr Hitlernek vannak bizonyos mércéi; nem csapna be szánt- 
szándékkal valakit, akit tisztel, márpedig ő biztosra veszi, hogy Herr Hitler 
immár valamelyes tiszteletet érez iránta. (...) Úgy gondolja, mára 

sikerült befolyást szereznie Herr Hitlerre, és ez utóbbi bizalommal van iránta. 
A miniszterelnök meg volt győződve róla, hogy Herr Hitler igazat beszél. 


Neville Chamberlain, az 1938. szeptember 24-i kormányülés jegyzőkönyve 


Szeptember 22-én délelőtt Chamberlain háromnegyed 11-kor indult el 
Hestonból; úti célja a Köln melletti Bad Godesberg fürdővárosa volt. A 
felszállópályáról most is beszédet intézett az egybegyűlt újságírókhoz. 


A csehszlovák probléma békés megoldása a brit és a német nép közti jobb 
megértés lényeges előzménye, ez pedig a dolgok rendjénél fogva az európai 
béke nélkülözhetetlen alapja. Az én célom nem más, mint Európa békéje, és 
remélem, ez a találkozó utat nyithat eléréséhez. 


Chamberlain megkönnyebbülten olvasta el a Légügyi Minisztérium reggel fél 
9-kor kiadott időjárás-jelentését. Óránként 30-50 kilométeres szél: a gép 
nemigen fog rázni." A The Times jelentette, hogy az általa igénybe vett Super 
Lockheed 14 múlt vasárnap , egyetlen napon belül tette meg oda-vissza a 
London-Stockholm utat, és ezzel rekordot állított fel a polgári repülésben"; 
nemsokára új útvonalon repül majd Nyugat-Afrikába. Ugyanaz a két pilóta 
szállítja a miniszterelnököt is.? 


Chamberlain ezúttal nemcsak Wilsont vitte magával; egy kis kül- 


ügyminisztériumi csapat is elkísérte. Tagjai voltak William Strang, a Köz- 


ponti Ügyosztály vezetője, Sir William Maikin, a Jogi Főosztály feje, valamint 
két titkár. Maikin kiválasztása elárulta: Chamberlain azt reméli, hogy ezen a 
találkozón megállapodnak a Berchtesgadenben már kialakult egyetértés 
bonyolult gyakorlati finomságaiban. A kis társaság nem sokkal fél egy után 
szállt ki Kölnben, ahol Henderson és Kirkpatrick mellett egy még előkelőbb 
fogadóbizottság várta őket, mint amely előző héten üdvözölte Chamberlaint. A 
gurulópályán túl , méltóságok egész galaxisa" sorakozott fel, köztük 
Ribbentroppal, Weizsackerrel és a londoni német követség képviseletében 
Dirksen nagykövettel." Chamberlaint felkérték, szemlélje meg az SS 

, díszőrséget, csupa fiatal óriást, fekete acélsisakkal, fekete egyenruhában, 
fehér gallérral, fehér kesztyűben". Közben Adolf Hitler Testőrségének 
zenekara látható élvezettel fogott bele a God Savé the King saját változatába." 


A repülőtérről Chamberlaint nagy, fekete Mercedes fuvarozta a szállodájába, a 
motorháztetőn egymás mellett lobogott a Union Jack, a brit meg a 
horogkeresztes zászló. Az utat most is éljenző tömegek szegélyezték, és 
váltakozva díszítették őket horogkeresztes zászlók és Union Jackek. A 
pompázatos Hotel Petersberg a Rajna túlsó partján, egy domb tetején 
magasodott, teraszairól és ablakaiból csodálatos kilátás nyílt a folyóra, a 
városra és a környékre. , Hitler Németország legnagyobb utazási ügynöke - 
lelkendezett a Daily Express. - Idén gyenge volt a szezon, de ő eladott egy 
rajnai utazást a brit miniszterelnöknek." 


A szálloda, amely a Rajna hét dombja közül az elsőnek a tetején épült, 
Németország legcsodásabb kilátásával kérkedhet. Semmi kétség: az 

egyik legszebb kilátást a miniszterelnök élvezheti. Balkonjáról teljes 
panoráma nyílik a bolyhos hátú hegyekre, ablaka alatt pázsitként terülnek el 
a földek. A völgyben boglyákba van rendezve a termés, és alant, a 

faluban pipacsként virítanak a horogkeresztes zászlók. Ám ezer lábbal 
lejjebb simának, békésnek látszik a folyó. A szálloda a Drachenfelsre néz, 
azokra az árnyékba burkolózó szirttetőkre, ahol a gót legendák és Loreley 
regéje születtek. 


Két emeletet Chamberlain és kísérete kizárólagos használatára foglaltak le. A 
német külügyminisztérium, miután a szobák fölött szemlét tartott, 


elrendelte a berendezés teljes cseréjét, és Münchenből hozatott egy 


lakosztályra való Louis Ouinze bútort. Külföldről rendeltek hortenziát, és a 
teremnyi márványebédlőt, amely csempézett fürdőszobához 

hasonlít, elárasztották virággal. A folyosókon kettős testőrség ügyel a 
zavartalan nyugalomra: a Scotland Yard emberei és német rohamosztagosok." 


A szálloda tulajdonosa Peter Mülhens volt, az Eau de Cologne (, kölni víz") 
birodalom örököse; a céget az egyik őse alapította százötven évvel korábban. 
Az Evening Standard , Egy londoni naplója" című rovata szerint Mülhens volt 
ekkoriban , Németország egyik leggazdagabb nagyiparosa és legnagyobb 
földbirtokosa". Tulajdonában gazdaságok, szőlők, továbbá száznál is több 
versenyló volt - ez utóbbiak kék-arany felszerelésben futottak, azokban a 
színekben, amelyek a cég kölnisüvegeit is díszítették. Mülhens volt , az 
egyetlen élő ember, aki ismerte a kölnivíz előállításának titkos receptjét. Maga 
keveri ki zárt dupla ajtók mögött a szükséges eszenciákat, és mielőtt meghal, a 
titkot majd a fiának adja át."" A brit küldöttség nagy gyönyörűségére 
szobáikat bőven ellátták gyümölccsel, szivarral és Mülhens termékeinek nem 
kevesebb, mint tizenöt mintadarabjával: volt hajszesz, borotválkozókrém, 
szappan, fürdősó... Kirkpatrick, akár előtte és utána megannyi szállóvendég, ,,a 
készletből kisajátított egy szerényebb mennyiséget, (...) kárpótlásul" a 
feleségének. 


Hitler jól ismerte a Petersberget; gyakran nézett be egy kávéra a teraszon, és 
gyönyörködött az onnan tárulkozó panorámában. Ő maga a Rajna túlsó 
partján, vagyis magában Godesberg városában rendezte be a főhadiszállását, 
az ottani Hotel Dreesenben, ahol majd a megbeszélésekre is sor kerül. A Daily 
Express ezúttal is a dolgok pozitív oldalát emelte ki. , A Dreesen család - Fritz 
apuka, a felesége, valamint szőkénél is szőkébb fiaik és lányaik - könnyed, 
egyszerű gondoskodásban részesítik a Führert. Hitler itt a legboldogabb, és 
általában vakáción van." Az igaz, hogy Hitler bármely időpontban elfoglalhatta 
a folyóra néző és kettős hangszigetelt ajtóval ellátott lakosztályát. Az elmúlt 
évtized során mindig ősszel telepedett itt le, bár a szobát egész évben 
fenntartották számára, távollétében pedig a szálloda eladta szuvenírnek 
törülközőit, párnahuzatait és vizesüvegeit, míg a közös helyiségeket az ő 
nagyméretű fényképei díszítették." Valamit azonban elhallgatott az olvasók 
elől a tudósító. Dreesent széles körben , a német szállodaipar 

Führereként" ismerték; párttagsági könyve az elsőnek kiadott sorszámok 
egyikét viselte, és a Dreesenben főzte ki Hitler az úgynevezett , hosszú 

kések éjszakája" tervét, amely 1934. június 30-án, Münchenben Ernst Rohm 


és SA-cimboráinak meggyilkolásához vezetett.19 


A Chamberlainnel tartandó megbeszélések idejére a Dreesen nem fogadott más 
vendégeket; akár a Petersbergben, itt is tavaszias nagy-takarítást rendeztek, és 
több tucat horogkeresztes zászló, valamint helyenként egy-egy Union Jack 
szolgált alkalmi díszítésül. Hitler reggel, vonaton érkezett meg Berlinből, és az 
egész város az utcákra tódult, hogy lássa, ahogy az állomásról tovahajtat. 
Autója előtt felvevőgéppel ellátott teherautó haladt, hogy rögzítse minden 
egyes mozdulatát. Wil-liam L. Shirer Prágából jött Godesbergbe, hogy a CBS 
rádiót tudósítsa a találkozóról, és reggelijét már a Dreesen teraszán költötte el. 
Amikor Hitler útközben a folyó mentén haladt, hogy megtekintse a 

jachtját, Shirer megállapította, hogy , rendkívül idegesnek látszik". Az is 
feltűnt neki, hogy a Führer , járása igen furcsa, már-már finnyásan nőies", 

és , sajátosan rángatózik az arca is", aminek következtében a jobb válla 

is idegesen fel-le mozog. Mindebből, valamint , a szeme alatti csúf 

fekete karikákból" Shirer arra következtetett, hogy Hitler ,,a jelek szerint 

közel áll az ideg-összeroppanáshoz". A német sajtó munkatársai körében 
közkeletű volt a szóbeszéd, miszerint Hitler, ha dühöng, elveszti 

önuralmát: ilyenkor , a földre veti magát, és a szőnyeg szélét rágcsálja". Innen 


is eredt a gúnyneve: , Teppichfresser?, azaz , szőnyegzabáló".!! 


A Petersbergben elfogyasztott könnyű ebéd után Chamberlaint a magaslatról 
le, majd a várakozó komphoz vitte a kocsi, hogy két rendőrségi bárka 
kíséretében átkeljen a folyón. Ameddig csak a szem ellátott, mindkét partot 
kíváncsiskodók ezrei szegélyezték; Hendersont a jelenet a Temzére 
emlékeztette azon a napon, amelyen az egyetemi evezősversenyt tartják. A 
rövid átkelést a kikötő és a Dreesen közti rövid autózás követte; az utcákon 
ezúttal is néma tömegek szorongtak. Kirk-patricknek feltűnt, hogy a szálloda 
hallját , a Harmadik Birodalom változatos uniformisba bújt nábobjainak 
csőcseléke" töltötte meg 12 Chamberlain azonban, aki Shirer szerint , hajszálra 
úgy festett, mint egy bagoly", , mosolygott, és amilyen hiú, nagy kedvét lelte az 
SS-őrszázad kényszerű tapsában". Aztán, amikor szájról szájra járt a 

suttogás: , Dér Führer kommt" az előcsarnokra a várakozás csendje 

borult. A jelenlévők a falhoz simultak. Hitler berontott, de nem nézett se 
jobbra, se balra. Fitogtatott nyájassággal, melegen rázta meg Chamberlain 
kezét, és udvariasan érdeklődött, megfelelő-e az elhelyezése a 

Petersbergben. A két vezető ezután követte az előttük haladó SS-őrséget; így 
mentek fel az első emeletre, ahol tárgyalni fognak. 


A szűk, jellegtelen tárgyalóhelyiség legfeltűnőbb vonása a Rajnára és a 
Siebengebirge hegységre nyíló bámulatos kilátás volt. A zöld posztóval bevont 
hosszú asztal köré húsz széket állítottak. Minden helyjelző mellé jegyzettömböt 
és csavaros ceruzát készítettek elő. Az asztal közepét jókora csokor 
skarlátpiros és bíborlila dália díszítette, míg a helyiség egyik rövidebb falán a 
fő helyet a Führer bekeretezett, babérlevéllel övezett fényképe foglalta el. 
Hitler leült az asztalfőn, és odaintette a miniszterelnököt a tőle jobbra eső 
székre. Chamberlain, nehogy a berchtesgadeni hibák megismétlődjenek, 
magával hozta tolmácsnak Kirkpatricket, aki Hitlertől balra foglalt helyet, a 
megkerülhetetlen Paul Schmidt mellett. A négy férfiún túl , hosszan elnyúló 
zöld posztómező meg üres székek, más semmi". Csend volt, amíg csak Hitler 
nem intett újra Chamberlainnek, mint aki azt mondja: , Ön lép először." 


A miniszterelnök bizakodó hangulatban érkezett Godesbergbe. Miután 
Berchtesgadenben elfogadta a szudétanémetek önrendelkezésének elvét, 
egymás után sikerült rábeszélnie először a saját kormányát, majd a francia 
minisztereket, és végül a cseh kormányt, hogy ők is járuljanak hozzá a 
Hitlerrel elért egyezséghez. Mindezzel olyan sikert aratott, amelyet előzőleg a 
legtöbben, Hitlert is beleértve, lehetetlennek tartottak. Most mint békeszerző 
tért vissza Németországba. A meleg fogadtatás, amelyben a repülőtéren, majd 
az útközben érintett városokban és falvakban összesereglett tömegek 
részesítették, megerősítette abban a hitében, hogy a német és a brit nép egyek a 
lángoló békevágyban. Úgy határozott, hogy nem vesz tudomást a 
Németországból érkező baljós jelzésekről - a berlini sajtó heves 
kirohanásairól a csehek ellen, valamint Hitlernek a magyar és lengyel 
személyiségekkel folytatott tárgyalásairól. Arra számított, hogy barátságos 
légkörben beszélget majd a Führerrel, mégpedig kizárólag az angol-francia 
terv gyakorlati megjön a Führer! - A szerk. 


valósításáról. , Csak amagammal hozott javaslatokat kellett megvitatnom vele?" 
- közölte később az Alsóházzal.1§ 


Chamberlain a tárgyalást egy előre kidolgozott, hosszadalmas nyilatkozattal 
akarta kezdeni, és el volt tökélve, hogy ezt teljes terjedelmében előadja. 
Felidézte a Berchtesgadenben kötött egyezséget, és terjengősen kifejtette, 
hogyan sikerült megszereznie a brit és a francia kormány és végül a csehek 
hozzájárulását. Inmár csak azt kell megvitatni, hogyan, milyen keretek között 
adják át rendezett formában a csehszlovák területeket Németországnak. 
Ismertette az átfogó tervet, amelyet e célra kidolgozott, és azt javasolta, hogy 


az új cseh-német határ megvonásához jelöljenek ki nemzetközi bizottságot, 
amely egy cseh és egy német tagból, valamint egy semleges elnökből állna. 
Beszélt az azoknak járó garanciákról, akik egyszer csak a határ 

számukra kedvezőtlen oldalán találják magukat, az állami tulajdon 
birtoklásának kérdéséről, végezetül pedig áttekintette a 

Csehszlovákiának adandó nemzetközi garanciát, valamint a Csehszlovákia és 
Németország között kötendő megnemtámadási szerződést. Amikor végre 
elhallgatott, hátradőlt székében, és arcára kiült az önelégültség, 

amelyet Schmidt így értelmezett: , Hát nem végeztem nagyszerű munkát 
ebben az öt napban?" 


Hitler köszönetét mondott Chamberlainnek , a békés megoldás érdekében 
kifejtett komoly erőfeszítéseiért", és óvatosan megkérdezte, vajon , az imént 
körvonalazott javaslatokat terjesztette-e a csehszlovák kormány elé". 


- . Úgy van - felelte Chamberlain habozás nélkül.18 


Schmidt meglepetésére és Kirkpatrick elszörnyedésére Hitler lenézett az 
asztalra, és száraz, reszelős hangon, szinte sajnálkozva így szólt: 


- . Es tűt mir furchtbar leid, aber das geht nicht mehr.!? 


Azzal hátrább tolta székét az asztaltól, egymásra vetette lábát, ösz-szefonta a 
karját, és mogorván nézett a miniszterelnökre, miközben Schmidt fordított: 

, Borzalmasan sajnálom, Mr. Chamberlain, de ez most már nem megy. Ezekről 
az ügyekről nem tárgyalhatok tovább. Az utolsó néhány nap fejleményei után 
ez a megoldás többé nem alkalmazható .""9? Chamberlain ültében 
kiegyenesedett, dühében elvörösödött, és néhány pillanatra szavát szegte a 
döbbenet. Végtelennek érződő kínos csend után végre összeszedte magát 
annyira, hogy megkérdezze Hitlert: mi az oka e hirtelen pálfordulásnak? 


Amint arra a brit külügyminisztérium előre figyelmeztetett, Hitler teljes lelki 
nyugalommal két merőben új követelést dobott be a vitába. Először is 
rámutatott, hogy megegyezésről szó sem lehet, amíg Magyar-ország és 


Lengyelország , az ő teljes egyetértését bíró" területi követeléseit ki nem 
elégítik. Továbbá igényt támasztott az ütemezés jelentős felgyorsítására. 


Ki kell emelnie, hogy a probléma jelenleg a legkritikusabb szakaszban van. 
Véleménye szerint semmilyen halasztás nem lehetséges. (...) Ahogy ezt az 


egész világ tudja, mindkét oldalon katonai előkészületek folynak, de ez a 
helyzet sokáig nem tartható. így vagy úgy, de megoldást kell találni, vagy 
megegyezés, vagy katonai erő útján. Ő kategorikusan kijelenti, hogy a 
problémát hiánytalanul és végérvényesen legkésőbb október elsejéig rendezni 
kell. 


Ahogy mindinkább belemelegedett a témába, dühbe hergelte magát, és 
félelmetesen ecsetelte, hogyan terrorizálják a cseh hatóságok a szudéta- 
németeket. , Mozgósították az utca népét, a bolsevikok pedig azzal 
fenyegetőznek, hogy átveszik a kormányrudat." A Szudétaföldön egész falvak 
néptelenedtek el, miután ,,a férfiakat letartóztatták vagy besorozták, és az 
utcákon meg a földeken csak az elhagyott gyerekek kóborolnak árván". A 
helyiségbe időről időre üzenetek érkeztek, amelyek a szudétanémetek elleni 
legfrissebb atrocitásokról tudósítottak. 


Chamberlain, mesteri understatementtel, csak annyit tudott felelni, hogy a 
hallottak , egyszerre keltettek benne csalódást és értetlenséget"; majd 
megismételte, hogy Hitler mindent elért, amit Berchtesgadenben követelt, 

, anélkül, hogy egyetlen csepp német vért kellett volna ontani". Panaszosan 
jegyezte meg, hogy bírálóit csak úgy vehette rá Hitler követeléseinek 
elfogadására, , ha politikai pályafutását kockára teszi"; s hogy nehézségeit 
illusztrálja, megjegyezte, hogy , amikor ma útnak indult, a szó szoros 
értelmében kifütyülték". Hitlert azonban ez a teát-rális önsajnálat teljes 
mértékig hidegen hagyta. Térképet vett elő, és kijelentette, hogy , azonnal meg 
kell rajzolni a határ vonalát (...), ahonnan a cseheknek vissza kell vonniuk 
hadseregüket, rendőrségüket és minden állami szervüket; ezt a területet 
Németország haladéktalanul meg fogja szállni". A határt nyelvi alapon vonják 
majd meg, és ő elfogadja, hogy a megszállt területen az 1918-as 
népszámlálásból kiindulva népszavazást tartsanak. Az 1918 óta kivándorolt 
németek ez alkalomból visszanyerik szavazó jogukat, ám mindazok a csehek, 
, akik azóta terpeszkedtek el" a szóban forgó területen, nem szavazhatnak. A 
tulajdonukat vesztett csehek kártalanításával nem óhajt foglalkozni, és 

nem csatlakozik semmilyen nemzetközi testülethez, amely a 

megcsonkított Csehszlovákiának garanciákat nyújt. 


Három órával később a találkozó minden megállapodás nélkül félbeszakadt. 
Az utolsó fázisban rövid időre bekapcsolódott Ribbentrop, Wilson és 
Henderson is, hogy tanulmányozzák az új térképet, és , meddő vitára" került 
sor a népszavazás számadatairól. De még ez az eszmecsere is abbamaradt, 


amikor üzenet érkezett, miszerint tizenkét szudétanémet túszt kivégeztek, ami 
Hitlert újabb dühkitörésre indította. Egyetlen engedményt tett: biztosította 
Chamberlaint, hogy még a következő megbeszélés előtt , azonnal utasítja 
Keitel tábornokot, hogy ne kezdeményezzenek semmiféle katonai akciót". ! 
Igazából persze ez nem is volt engedmény, lévén hogy a támadás továbbra is 
október 1-jére volt kitűzve. Keitel mindazonáltal felhívta berlini székhelyén a 
Fegyveres Erők Főparancsnokságát. , A dátum még nem ismeretes - közölte. - 
Folytassák az előkészületeket a tervnek megfelelően. Szeptember 30-a előtt a 
Zöld terv nem lép hatályba. Ha mégis sor kerül rá, valószínűleg rögtönözni 
kell."22 A két vezető megállapodott, hogy másnap reggel folytatják a 
megbeszélést. Kilépve a szállodából, Hitlernek váratlanul megváltozott a 
hangulata. 


- Jaj, miniszterelnök úr, annyira sajnálom... - mormolta. - Úgy vártam, hogy 
megmutassam Önnek a Rajna szépséges látványát, de most eltakarja a köd.?? 


A csüggedt Chamberlaint a komp visszaszállította a Petersberg biztonságába. 

Mialatt Chamberlain Godesbergben Hitlerrel vitatkozott, a háborús láz 
Londonban is elharapózott. Szeptember 22-e éjjelén az 
Egészségügyi Minisztérium nyilatkozatot tett közzé a BBC-n. 


London körzetében 34 kórházat jelöltek ki a légitámadások sérültjeinek 
szűrésére, és részletes tervek készültek, hogy három-négyezer 

beteget mentővonatokon szállítsanak Londontól több mint 50 mérföldre 
lévő városokba. A sebesülteket hordágyak elhelyezésére átalakított 
autóbuszokkal vinnék a pályaudvarokra."$ 


Eközben azonban a miniszterelnök ázsiója megfogyatkozott. A Mass- 
Observation által szervezett közvélemény-kutatáson kiderült, hogy a 
válaszolók 44 százaléka helyteleníti Chamberlain politikáját, amelyet csak 18 
százalék támogatott. Figyelemre méltó, hogy a fegyvert fogni kész férfiak 67 
százaléka tartozott azok közé, akik negatívan nyilatkoztak a miniszterelnök 
teljesítnényéről. A Daily Star karikatúráján Chamberlain éppen Hitlerhez 
repült, alatta az aláírás így szólt: , Jövök már, gazdám!"?? És aznap este több 
mint tízezer, a Whitehallnál ösz-szegyűlt ember skandálta a két jelszót: 

, Segítsük a cseheket!" és , Chamberlain mondjon le!"2§ 


Változóban voltak a politikai álláspontok is. Chamberlain gyors iramban 
veszítette el a fontosabb tárcák nem egy miniszterének bizalmát, nem 
utolsósorban a külügyminiszterét. Szeptember 22-én reggel Duff Cooper az 
Admiralitáson olyan külügyminisztériumi táviratok másolataira bukkant, 
amelyek a közösen elfogadott kormánypolitika felborításáról tanúskodtak, és 
ehelyett , arra utaltak, hogy komolyan foglalkozunk Csehszlovákia korai 
német katonai megszállásának jóváhagyásával". Cooper azonmód tiltakozó 
levelet írt Halifaxnek, és hamarosan megg is jött a válasz: a külügyminiszter 

, teljes mértékben egyetértett, és egyáltalán nem állt szándékában, hogy 
beleegyezzen a német csapatok csehszlovákiai behatolásába, hacsak a 
csehszlovák kormány ebbe bele nem egyezik"."" Délután 3-kor, éppen akkor, 
amikor Chamberlain és Hitler leült tárgyalni a Dreesenben, a szűkebb kabinet a 
miniszterelnök távollétében ült le ugyanebből a célból 

Halifax külügyminisztériumi irodájában. A szokásos csoporthoz ezúttal 
Malcolm MacDonald, a domíniumok minisztere, valamint Sir Thomas 

Inskip is csatlakozott. Mindenekelőtt megvitatták, bölcs dolog lenne-e 
nyilatkozatot küldeni a BBC-nek, tekintettel arra, hogy ha Godesbergben , a 
dolgok balul ütnek ki, bekövetkezhet a szakítás Németországgal". Egyetértettek 
abban, hogy , a német-szudétaföldi kérdés azonnali, de rendezett lezárása egy 
napon sem említhető az erőszakos bekebelezéssel, amelyet a Gestapo fellépése 


követne".28 


A feszültséget és a rossz közérzetet csak fokozták a Prágából, illetve Berlinből 
érkező, aggasztó sürgönyök, amelyek hírül adták, hogy két szudétaföldi 
várost, Ascht (As) és Egert (Cheb) az elmúlt éjjel elfoglaltak a Freikorps 
harcosai, akik Németország felől lépték át a csehszlovák határt. Berlinben 
Francois-Poncet és Sir George Ogilvie-Forbes brit nagykövetségi tanácsos (ő 
helyettesítette a Godesbergben tartózkodó Hendersont) felkeresték a 
Wilhelmstrassét, hogy tiltakozó jegyzéket adjanak át - mindketten azt a 

, lakonikus" választ kapták, hogy a história , merőben kiagyalt". Ám a hivatalos 
német hírügynökség, a Deutsches Nachrichten Büro, nem volt ilyen 
szemérmes, és azt jelentette: , Horogkeresztes zászlók lobognak az egeri 
városháza és a templom fölött." Késő délutánra a berlini esti lapok már nyíltan 
eldicsekedtek vele, hogy , Asch fölött német zászló leng".?? A náci 

párt hivatalos lapja, a Völkischer Beobachter pedig kendőzetlenül 

kimondta: , El a benesi állammal!"? 


Az előző héten, szeptember 18-án, amikor a francia miniszterek Londonban 
tartózkodtak, a brit és a francia kormány együttes erővel rávette a cseh 


kormányt, hogy az újabb godesbergi tárgyalások tartamára halassza el 
fegyveres erőinek mozgósítását. Azóta a harciasabb Syrovy vette át az 
irányítást, és a fenti tanács felfüggesztését követelte. A kabinet tagjai újabb 
ülésükön elismerték: , Igencsak bajos lenne lebeszélni a mozgósításról a 
csehszlovák hadsereget, ha az országot azonnali német támadás érné." Ezzel 
az állásponttal a franciák is egyetértettek, és este 8-kor Newtont táviratban 
utasították: , Tájékoztassa a csehszlovák kormányt, miszerint a francia és a brit 
kormány a továbbiakban nem vállalhatja annak felelősségét, hogy a 
mozgósítástól eltanácsolja őket." Az üzenet azonban csak 9 órakor ért célba.?? 


Ekkor London és a godesbergi brit küldöttség között nyílt nézet-eltérés támadt. 
Amikor a Hitlerrel lezajlott első találkozás után az utóbbi tagjai visszatértek a 
Petersberg Szállodába, Wilson felhívta a brit külügyminisztériumot, és 
jelentette: , a mai megbeszélés meglehetősen nehéz volt, és mindnyájan eléggé 
kimerültek". A miniszterelnök és ő maga határozottan ellenez minden, a csehek 
mozgósítását elősegítő lépést, és remélik, hogy , ma éjszakára sikerül tartani a 
várat". Kőkemény álláspontjuk, hogy , semmi ne történjen, ami a 
miniszterelnök megbeszéléseinek megszakításához vezethetne, és attól 
tartanak, hogy ameny-nyiben a mozgósítást az éjszaka folyamán Prágában 
bejelentik, és ráadásul közölnék, hogy ezt a lépést mi javasoltuk, ez 
katasztrofális hatással járhat a Bad Godesberg-i megbeszélésekre nézve". így 
hát a szőkébb kabinet aznapi második, este fél tízkor kezdődő ülésén 
kelletlenül beleegyezett: értesítik Newtont, hogy egyelőre ne adja át a cseh 
kormánynak az előzőleg javasolt üzenetet. 


Az első, gyászosan sikerült menet után a godesbergi brit delegáció még késő 
este is azon tanakodott, mi legyen a következő lépés. Kirkpatrick hajnali 4-ig a 
találkozó jegyzőkönyvének elkészítésén munkálkodott. Fél 11-kor 
Chamberlain Halifaxet hívta fel, hogy a rá jellemző bámulatos 
understatementXeX tájékoztassa, miszerint , a Herr Hitlerrel folytatott 
megbeszélés egyáltalán nem volt kielégítő", és , lehet, hogy holnap vissza kell 
mennem". Hajnali 2-kor a brit külügyminiszter újabb tájékoztatást kapott: 
sürgönyileg értesítették Chamberlain elhatározásáról, miszerint feljegyzést 
küld Hitlernek, és , nyomós érvekkel indokolja meg, miért elfogadhatatlan a 
javaslata". Wilson lényegében egész éjjel dolgozott, és másnap, közvetlenül 
reggeli után Chamberlain levele elindult a Rajna túlsó partjára. A szívélyes 
megszólítás - , Kedves Birodalmi Kancellárom" - ellenére a miniszterelnök 
tisztázta, mik a kifogásai Hitler javaslatai ellen, és Schmidt szerint , a levél 


hatása robbanásszerű volt".?§ 


Chamberlain egyetlen szóval sem utalt a magyar és lengyel kisebbségek 
területi igényeire, ehelyett Hitlernek arra az irreális követelésére 
összpontosított, amely azonnali katonai megszállást irányzott elő. A 

brit miniszterelnök továbbá közölte, hogy szívesen terjeszti a cseh 
kormány elé a Führer javasolta új határokat, ám leszögezte, hogy a szóban 
forgó területek német katonai megszállását a külvilág , fölösleges 
erőfitogtatásként ítélné el". 


Azt hiszem, Ön nem fogta fel, hogy semmilyen terv előmozdítását nem 
vállalhatom, ameddig nincs okom feltételezni, hogy országom, Francia- 
ország, sőt a világ közvéleménye elfogadja mint olyan elvek megvalósítását, 
amelyekben szabályos körülmények között, az erőszak fenyegetésétől 
mentesen egyeztünk meg. 


Abban az esetben, ha a német csapatok behatolnak a Szudétaföldre, a 
miniszterelnök biztosra veszi, hogy ,,a csehszlovák kormánynak nem lenne 
más opciója, mint elrendelni fegyveres erőinek a 

mozgósítását". Alternatívaként azt javasolta, vessék fel a cseh kormánynak, 
hogy , létrejöhetne egy olyan megegyezés, amelyben bizonyos, közösen 
kijelölt területeken a törvény és a rend fenntartását, megfelelő erő 
létrehozásával, magukra a szudétanémetekre bíznák".? Hitler reakciója az 
volt, hogy lemondta az aznap délelőttre kitűzött megbeszélést, és 

inkább néhány órára bezárkózott Ribbentroppal a Dreesenben. 


A túlparton a Petersbergben Chamberlain és Henderson idegesen járkált fel s 
alá a szálloda teraszán, várva Hitler válaszát; nem volt más vigaszuk, mint a 
pazar kilátás. A The Times szerint , ez a nap a legkínosabb feszültség jegyében 
telt". Eljött, majd elmúlt az ebédidő, és a Führer még mindig hallgatott, 
mialatt a folyó mindkét oldalán a világsajtót képviselő újságírók tucatjai várták 
türelmetlenül a híreket. Közben fekete gépkocsik egész hada állt folytonos 
készenlétben, begyújtott motorral. Fél 2-kor sürgöny érkezett Halifaxtől, 
amely arra figyelmeztetett, hogy a franciák rendkívüli módon aggódnak, hátha 
nem vonták vissza a cseh kormánynak korábban adott, a mozgósítást ellenző 
tanácsot. Kettőkor Wilson felhívta a brit külügyminisztériumot; 

rámutatott, hogy Hitler válasza még mindig várat magára, ők pedig úgy vélik, 
, a külügyminiszter is várjon még egy ideig a cseheknek szóló közléssel". 
Hozzátette még, hogy a közlés világítson rá: a szóban forgó akcióval 


, igen könnyen siettethetik a másik fél válaszlépését".? 


Wilson a délelőtt nagy részét a Downing Streetnek szóló telefonhívásoknak 
szentelte, hogy kidolgozzák a diplomáciai ingajárat e figyelemre méltó korai 
példájának következő fázisát; szemlátomást élvezte e , köpenyes-kardos" 
légkört. Délelőtt 10-kor megkérte a Downing Street ügyeletes tisztjét, 
gondoskodjék róla, hogy , a két gép, amely a miniszterelnököt és kíséretét 
Godesbergbe szállította, legyen készenlétben bármilyen rendkívüli helyzet 
esetére". Különös nyomatékkai mutatott rá, , hogy szükség esetén Londonon 
kívül más célállomás felé is indulhatnának". Kölnben a pilótákkal kizárólag a 
Downing Streeten és a British Airwaysen keresztül szabad kapcsolatot 
teremteni, , nehogy a godesbergi küldöttség kénytelen legyen a pilótáknak 
olyan üzenetet küldeni, amely Németországban izgalomra adhatna okot". Kora 
délután 


Wilson elrendelte, hogy a pilótákat tartsák készenlétben, , hogy felszólítás 
esetén rövid időn belül akárhová elindulhassanak - akár még Egyiptomba is7. 
Ebből a megjegyzésből az ügyeletes tiszt arra következtetett, , hogy a 
küldöttségnek esetleg Prágában van dolga; Kölnből Egyiptom felé a közvetlen 
útvonal érinti Prágát". Noha a miniszterelnök gépe 1600 kilométert tudott 
repülni, a pilóták nem voltak felszerelve megfelelő térképekkel; bármilyen 
ironikusan hangozzék, , ezeket a Lufthansától kellett volna kölcsönkérni", 


amely , Kölnben rendkívül gazdag könyvtárat tart fenn?" 9 


Hogy mennyire gondolta komolyan Chamberlain ezt a prágai villámlátogatást 
- amelyen feltehetően Hitler feltételeit személyesen ajánlotta volna Benes 
figyelmébe -, soha nem fog kiderülni. Délután 3 órakor a Dreesen végre 
valamelyes életjelet adott: Schmidt előbújt a szállodából, kezében jókora barna 
borítékkal. Fekete Mercedes röpítette át a túlsó partra, miközben száz és száz 
szempár figyelte mohón. Amikor a Petersberg bejárata előtt kiszállt a 
kocsiból, újságírók serege rajzotta körül. 


- Békét hoz vagy háborút? - kiáltotta harsányan egy amerikai tudósító, Schmidt 
azonban nem adott felvilágosítást a boríték tartalmáról, hanem a tolongókon 
áttörve behatolt a szállodába.§! 


Odafenn az erkélyén találta Chamberlaint, aki figyelemre méltó hidegvérrel 
üdvözölte Hitler küldöttjét; anogy Schmidt elismerően feljegyezte, , a zavar 
legcsekélyebb jele nélkül, egy jólesően vakációzó nyári turista 


nyugalmával? 2 Mivel az időnek szűkében voltak, az ötoldalas levélből nem 
készülhetett írásbeli fordítás, ezért Chamberlain az egyik, általa 
dolgozószobának használt helyiségbe invitálta Schmidtet, aki három további 
brit, Henderson, Wilson és Kirkpatrick jelenlétében szóban fordította le az 
irományt. 


Hitler válasza, ahogy egy korabeli történész jellemezte, , egy katonai 
parancsnok szellemében íródott, aki a háború kellős közepén valamilyen, neki 
mindenestül kiszolgáltatott város vagy körzet megadását követeli? 
Chamberlain később, ismét csak méretes understatementtel, azt mondta a 
kormánynak, hogy , a hangnem nem volt ugyan kellően udvarias vagy 
tapintatos, de érdemes felidézni, hogy a németek mindig is hajlamosak voltak 
kurtán fogalmazni? .$$ A levél, amint az megjósolható volt, megismételte az 
előző napi követeléseket, valamint az untig ismert náci sérelmeket: a 
szudétanémetek brutális elnyomását, a versailles-i szerződés állítólagos 
igazságtalanságát, továbbá leszögezte, hogy a Reich már nem hisz az 
ígéreteknek, bárkitől is származzanak. Hitlert a legkevésbé sem érdekelte, 
hogy , elismerik-e az elvet", amelynek értelmében a Szudétaföldet 
Németországhoz kell csatolni -neki csak , az elv megvalósítása volt a fontos, 
amely egyfelől a legrövidebb időn belül véget vet a cseh zsarnokság 
szerencsétlen áldozatai szenvedésének, másfelől megfelel egy nagyhatalom 
méltóságának". Végezetül ismét erő alkalmazásával fenyegetőzött. Minthogy 
úgy látszik, jelenleg az az eset forog fenn, hogy Németország nem tudja , a 
csehszlovákiai németek világos jogait tárgyalások útján 

elfogadtatni", Németország ,,el van szánva rá, hogy a többi lehetőséggel él, 


mivel immár csak ezek maradnak nyitva számára"? 


Amikor Schmidt a Dreesen előtt ismét két könyökkel tört utat magának a 


B 


- Mit mondott? - kérdezte idegesen. - Hogy fogadta a levelemet? 


Egy órával később, délután 6-kor, Wilson és Henderson átkeltek a folyón, és 
átadták Ribbentropnak Chamberlain békülékeny válaszát: a miniszterelnök 
felajánlotta, hogy közvetít a német és a cseh fél között, és felkérte Hitlert, 
vázolja fel javaslatait egy térképekkel kiegészített memorandumban, amelyet ő 
majd továbbít a cseheknek. Addig is újbóli megnyugtatást kért, hogy e 
folyamat közben nem kerül sor katonai erőszakra, és bejelentette, hogy ha a 
kívánt dokumentumot megkapta, ismét visszatér Londonba. A távozással való 


fenyegetés megtette a kellő hatást. Ribbentrop, hogy Hitlerrel tanácskozzon, 
magára hagyta Wilsont és Hendersont, majd visszatérve azt javasolta, este még 
egyszer üljön össze a két vezető; akkor majd Hitler személyesen ismerteti 
Chamberlain előtt a memorandumot. 


A miniszterelnök, balszerencséjére, immár nem légüres térben tárgyalt. Noha 
Godesberg és London között igen nagynak tűnhetett a távolság, a 
sürgönyváltásból óhatatlanul fel kellett ismernie, hogy a Hitler követeléseivel 
szemben tanúsított magatartásának még néhány leglojálisabb híve között is 
fogytán a népszerűsége. Délután 3-kor, éppen, amikor Schmidt a Petersbergben 
felolvasta Chamberlainnek Hitler levelét, Halifax ismét összehívta a szűkebb 
kabinetet külügyminiszté-riumi irodájába. A szokásos csoporthoz most is 
csatlakozott MacDonald és Inskip. Halifax tájékoztatta kollégáit, hogy 
elhatározta: többé nem vesz tudomást Chamberlain és Wilson Godesbergben 
kifejtett erőteljes nézeteiről, és , ennek értelmében megegyezés született, hogy 
sürgönyt küldünk Prágába, amely felhatalmazza követünket, hogy vonja vissza 
a cseh mozgósítást ellenző tanácsunkat". Az egyetlen kikötés - mivel 

fél szemmel a németországi eseményekre kell sandítani -, hogy 

Vansittart beszéljen Jan Masaryk lelkére: , Csehszlovákia érdekében 

különösen fontos, hogy mindenki kerülje a fölösleges nyilvánosságot." 


Chamberlain szempontjából nem sok jót ígért a brit külügyminiszter egy 
további közlése, miszerint , meg nem nevezett miniszterek azon háborognak, 
hogy nem tudják, mi történik". Azt nem ismerte el, hogy immár önmagát is az 
említettek közé sorolja, mi több, a Godesbergből kiszivárgó híreket mindenki, 
aki olvasta őket, egyre ködösebbnek találja." , Úgy érzem, mintha kásában 
tapogatóznánk" - panaszkodott Harvey-nak, amikor a mozgósításról szóló 
sürgöny elment Prágába."" Négy órára Duff Coopert több más szkeptikus 
miniszterrel együtt megbeszélésre hívták Sir John Simonnal. Cooper nagy 
meglepetésére Chamberlain e legtüzesebb előtapsolóját , robusztus állapotban, 
harcra készen" találta: lelkesen fogadta, hogy a cseh mozgósítás tilalmát 
feloldották, , noha a miniszterelnök elég gyengécskén tiltakozott". 

Amikor Cooper visszatért az Admiralitásra, magára vállalta, hogy sokakat 
visz-szahívjon szabadságukról, teljes létszámra töltse fel a hajók 

legénységét, és majdnem 2000 embert küldjön a Földközi-tengerre, hogy 
erősítsék az ottani flottát, és kiegészítsék a Szuezi-csatorna védelmét.8 


A brit külügyminiszter életrajzírója szerint Hitler augusztus 23-i követelései 
, fordulópontot jelentettek Halifaxnek Hitlerrel és a nácizmussal szembeni 


magatartásában. Ebből a krízisből mindenestül hiányzott a megbékítés pozitív, 
keresztény aspektusa, a sebekre hintett balzsam, a jogos sérelmek 
helyreigazítása".§? Este fél 10-kor a szűkebb kabinet ismét összeült, és komoly 
nyugtalansággal fogadta Wilsonnak Godesbergből küldött további sürgönyeit. 
A miniszterelnök még egyszer utoljára átkel a folyón, hogy tárgyaljon 
Hitlerrel, és , ha látszik egy kis rés, maradunk - jelentette Wilson. - Ha nem, 
hazajövünk. Megmondjuk Prágának, hogy az est folyamán egy 
memorandumot várunk, és talán ők is jobbnak tartják, hogy várjanak a 
döntéssel, amíg a szöveget az éjszaka folyamán ők is megkapják." Ez az újabb 
kísérlet a cseh mozgósítás elhalasztására már túl sok volt Halifaxnek, aki 
különösen azért aggódott, , nehogy a godesbergi tárgyalások valamilyen 
egyszerűbb és erőteljesebb nyilatkozattal végződjenek, mint ahogy azt a 


miniszter-elnök tervezte"? 


Este 10-kor Halifax a saját nevében küldött Chamberlainnek keményen 
fogalmazott üzenetet. 


Talán segíthet Önnek, ha bizonyos jelzést adunk az uralkodni látszó 
közvéleményről, amint az a sajtóban és másutt kifejezést nyer. A közvélemény 
zöme, amely bizalmatlan tervünk iránt, de talán, ha vonakodva is, kész 
elfogadni mint a háború alternatíváját, láthatóan megmerevedik abban a 
véleményben, hogy elmentünk az engedmények határáig, és most a 
kancelláron a sor, hogy ezt ő is viszonozza. (...) Az Ön, a kormány és az 
ország szempontjából kollégái létfontosságúnak tartják, hogy mielőtt távozna, 
nyilvánvalóvá tegye a kancellár előtt - ha lehet, egy pótlólagos beszélgetésben 
-, hogy a csehszlovák kormány komoly engedményei után az emberiség elleni 
megbocsáthatatlan bűn lenne, ha visszautasítaná a békés megoldás lehetőségét 
egy olyan megoldás javára, amely szükségképpen háborúval jár."! 


Este fél 11-kor Chamberlain ismét átkelt a Rajnán. Hitler a Dreesen 
előcsarnokában fogadta, ahol a két vezető pózt öltött a fényképekhez, 
amelyeket az egész világon látni fognak. Mivel Henderson, 

Kirkpatrick, Ribbentrop és Weizsácker is jelen volt, továbbá hely kellett a 
megbeszéléshez előkészített térképek kiteregetéséhez, a szálló 

földszinti éttermét kellett igénybe venniük. , Mindenkit meghívtak, aki számít" - 
tréfálkozott ironikusan Schmidt egyik kollégája, amikor megtudta, hogy végül 
Ribbentropnak is sikerült befurakodnia a tárgyalásra. A háromórás találkozó - 
Schmidt szerint , az egész szudétaföldi válság egyik legdrámaibb eseménye" - 
nem sokkal éjjel 11 előtt kezdődött." Chamberlaint meglepte a meleg 


fogadtatás, amelyben Hitler részesítette: a Führer ömlengve mondott 
köszönetét politikai bátorságáért és a béke megőrzésének szentelt 
igyekezetéért, majd reményét fejezte ki, hogy még mindig eljuthatnak a békés 
megoldáshoz. Az illúzió azonban nem volt hosszú életű. Schmidtet felkérték, 
hogy fordítsa le amemorandu-mot, amelyet a miniszterelnök számára 
készítettek, és hamarosan kiderült, hogy Hitler követelései még az előzetes 
félelmeken is túltesznek. 


Hitler memoranduma szerint a Szudétaföldről érkező legújabb jelentések 
igazolják, ,hogy a szudétanémetek helyzete teljességgel tarthatatlanná vált, 
következésképpen veszélyt jelent a békére és Európára". Alapvetően fontos, 
hogy a terület átruházása , minden további halogatás nélkül megtörténjen". 
Hitler ezúttal azt követelte, hogy az egyik kísérő térképen feltüntetett területről 
valamennyi cseh katonai erő vonuljon vissza; a kiürítésnek szeptember 26-án 
kell megkezdődnie, és két nappal később be kell fejeződnie. Az átadandó 
területet a térképen pirosra színezték, míg a többit, ahol majd népszavazást 
rendeznek, zöldre. Szavazati joggal csak azok rendelkeznek, akik 1918 óta 
élnek a területen. A területet továbbá , jelen állapotában" kell átadni; tilos 
minden kísérlet, amely elpusztítaná vagy , bármilyen módon használhatatlanná 
tenné a katonai, gazdasági vagy közlekedési létesítnényeket"; ugyanez a 
korlátozás vonatkozik minden szolgáltatásra. A memorandum függelékének 
megszövegezése rávilágított e kikötés szigorára: , Végezetül nem mozdítható 
el helyéről semmilyen élelmiszer, áru, szarvasmarha, nyersanyag stb."?? A 
szudétaföldi csehek két napon belül lássanak hozzá otthonuk kiürítéséhez, négy 
napon belül pedig távozzanak, anélkül hogy akár egyetlen tehenet is magukkal 
vinnének. 


Chamberlain elszörnyedve hallgatta végig mindezt. 


- . De hiszen ez ultimátum! - kiáltott fel, utálkozva dobta a maga példányát az 
asztalra, és úgy állt fel, mintha távozni készülne. 


- . Ein Diktat - vetette közbe Henderson, aki mindig élvezte a lehetőséget, ha 
némettudását fitogtathatta, amellett tudta, hogy Hitler számára ennek a szónak 
érzelmi értéke van, mivel éveken át ezzel jellemezte a versailles-i szerződést. 


- . Kancellár úr - folytatta Chamberlain -, a legmélyebb sajnálkozással és 
csalódással kell megállapítanom, hogy Ön ie sem próbált hozzájárulni a 
béke biztosítására irányuló kísérleteimhez.?" 


Hitlert, aki nem szokott hozzá, hogy ilyen hangnemben tárgyaljanak vele, 

, szemlátomást kellemetlenül érintette? a miniszterelnök heves reagálása. 
Biztosította Chamberlaint, hogy , súlyosan téved",?? majd így folytatta: 

, Semmi ilyenről nincs szó. Ez egyáltalán nem diktat: nézze csak meg, a 
dokumentumnak memorandum a címe."?f Chamberlaint azonban nem hatották 
meg az efféle szemantikai árnyalatok, és immár , nagyon őszintén" 
fogalmazott. Mint később felidézte, a memorandumnak nem a tartalma 
háborította fel ennyire, sokkal inkább , a dokumentum nyelve és modora, 
amely mélységesen megrázná a semleges országok közvéleményét, és 
keserűen vetettem a kancellár szemére, hogy nem volt hajlandó reagálni 


kezdeményezésemre".?" 


Ebben a sorsdöntő pillanatban egy üzenetet adtak át Hitlernek, aki lassan 
elolvasta, majd átadta Schmidtnek. 


- . Olvassa fel ezt Mr. Chamberlainnek! - utasította. 


A tolmács óvatosan engedelmeskedett. , Benes éppen most jelentette be a rádión 
a csehszlovák haderő általános mozgósítását." A helyiségben dermedt csend 
lett, mindenki ugyanarra gondolt: a háború immár elkerülhetetlen.? Végül 
maga Hitler törte meg a csendet. 


- . E provokáció, e hallatlan provokáció ellenére - mormolta alig hallhatón - 
kitartok, és nem lépek fel Csehszlovákia ellen; nem használok katonai erőt, 
ameddig ezek a tárgyalások tartanak - legalábbis addig, amíg Ön, Mr. 
Chamberlain, német földön tartózkodik.?? 


A feszültség érzékelhetően enyhült. , A cseh mozgósítás üstdobszó-lója után 
néhány ütemnyi csend lett" - jegyezte fel Schmidt. Chamberlain levette a 
szemüvegét, ceruzát húzott elő a zsebéből, és sorról sorra végigment a 
memorandumon. Mire végzett, sikerült néhány kisebb módosítást eszközölnie, 
és egy szerény engedményre is rábírta Hitlert. , Hogy a kedvében járjak, Mr. 
Chamberlain - jelentette ki az utóbbi -, a menetrend dolgában engedek Önnek. 
Ön egyike annak a kevés embernek, akinek a kedvéért valaha ilyet tettem." Úgy 
tűnt, Chamberlaint elbűvöli ez az álságos hízelgés. A Szudétaföld átruházását 
október 1-jére halasztották, ami Hitlernek természetesen nagyon is megfelelt, 
hiszen Csehszlovákia lerohanását már régóta erre az időpontra tűzte ki. 


Ekkorra éjjeli 2 óra lett, és a megbeszélés - Schmidt szavaival - , a 
legbarátságosabb légkörben" véget ért." A két vezető még váltott egymással 
néhány bizalmas szót, majd Chamberlain , nyájasan elköszönt" Hitlertől. A 
miniszterelnök , úgy érezte, az elmúlt néhány nap beszélgetései eredményeként 
bizalmas viszony alakult ki köztük", és ha majd ez a mostani válság 
megoldódott, , örömest beszélne meg a Führerrel egyéb, jelentős problémákat 
is, ugyanebben a szellemben".f! Ami döntő jelentőségű volt: Hitler ezután 

, hagyon komolyan" megismételte a 


Berchtesgadenben elhangzott megnyugtatást, miszerint , Európában nincs 
további területi igénye, és a Reich népét a németeken kívül nem óhajtja más 
fajokkal szaporítani"? William L. Shirer, aki átvirrasztotta az éjszakát, hogy 
tudósítson a konferencia végéről, és a szálloda halijában rögtönzött stúdióban 
gubbasztott, közelről láthatta, hogyan búcsúzik egymástól a két vezető, és 

, meghökkentette, milyen szívélyesek egymáshoz"."? Szeptember 24-e, szombat 
hajnalán, a brit küldöttséget újfent átszállították a Rajnán. 


- . Ó, mennyire fáradt vagyok - sóhajtott fel Chamberlain, amikor visz- 
szaérkezett a Petersbergbe. 


ff fe ij, 


- . Reménytelen a helyzet, uram? - kérdezte tőle az egyik várakozó újságíró. 


- . Ezt nem szívesen mondanám - hangzott a válasz. - A többi most a cseheken 
múlik.58 


900 


Szeptember 23-án, pénteken, nem sokkal este 10 óra után Geoffrey Cox, a 
Daily Express prágai tudósítója éppen végzett londoni hívásával: 

esti tudósítását mondta tollba a szerkesztőségnek. Jóllehet Godesbergben még 
tartott Chamberlain és Hitler tárgyalása, annyi már kiszivárgott, hogy Hitler 
követelései súlyosak - és Prágára rányomta bélyegét a háborús készülődés. 
Cox már tette volna le a kagylót, amikor cseh asszisztense intett, hogy tartsa a 
vonalat. Mint tartalékos tisztet, most hívta fel egy hadügyminisztériumi barátja 
a jó tanáccsal: azonnal hagyja abba a munkát, menjen haza, és búcsúzzon el a 
feleségétől, mivel néhány perc múlva bejelentik az általános mozgósítást. így 
igaz: a brit és a francia kormány tanácsára, amelyet Newton és De Lacroix 
aznap este végre átadott, Benes elrendelte az azonnali mozgósítást. Fél 11-kor a 
rádió bemondta a hírt a köztársaság mind a hat nyelvén: csehül, szlovákul, 


németül, magyarul, ruszinul és lengyelül. Cox folytatást diktálhatott 
tudósításához: megerősítette a mozgósítás tényét másodpercekkel azelőtt, hogy 
Csehszlovákia valamennyi telefonvonala megszakadt. Learathatta a 
szenzációt.5? 


Alighogy a proklamáció elhangzott, a tartalékosok lázasan igyekeztek, hogy a 
parancs szerint azonnal jelentkezzenek gyülekezőhelyeiken. 


Cox tudósítása, amelyet immár ki kellett csempészni az országból, a Daily 
Express hétfői számában jelent meg. 


Az utcákon vadul rohangáló emberek; sietnek haza a felszerelésükért, a Vencel 
téren komor képű tömegek nyüzsögnek, rettegnek a háború gondolatától, de 
hálásak, amiért közeledik az alkalom, hogy megvédelmezhetik hazájukat, 
ahelyett hogy harc nélkül feladnák. Őrök, akiket sebtében a középületek elé 
állítottak, az utcasarkokon, a szállodák előcsarnokában, a pályaudvarok 
peronjain búcsúzkodó férfiak és nők, itt egy férfi siet a vonathoz, miközben 
tízéves fia büszkén viszi a bőröndjét, amott egy csoport katonát szállít a 
dübörgő vonat, a tömeg éljenzése közepette. A háború ezalatt létező 
valóságnak tűnt. Amikor éjjel egykor beállt az első elsötétítés, sokan várták, 
hogy bármelyik percben felbőgnek a bombázók. De pánik nem volt, ijedelem 
is alig.55 


Napnál is világosabb volt, hogy a csehek készek harcolni. Nem csak arról volt 
szó, hogy engedelmeskedtek a behívásnak: , Leírhatatlan lelkesedéssel ragadtak 
fegyvert, hogy szembeszálljanak a támadással." Színházak és mozik előbb 
fejezték be előadásukat; a kávéházak, vendéglők, bárok másodperceken belül 
kiürültek; a tartalékosok kivételével mindenkit udvariasan felkértek, hogy 
szálljon le a villamosokról, így férfiak tömegei zsúfolódtak a kocsikba, és 
utaztak keresztül a városon. Mintegy varázsütésre, megjelentek a civil 
légoltalmi felelősök, hogy helyettesítsék a bevonuló rendőröket; és azok a 
tartalékosok, akik nem találtak maguknak autót, taxit vagy villamost, 
csoportosan, élükön egy zászlóvivővel, vonultak a gyülekezőhelyekre. 
Eközben, noha a német nyelvű rádióban Henlein felszólított minden németet, 
ne engedelmeskedjék a mozgósítási parancsnak, számos német 
szociáldemokrata ugyanolyan lelkesen csatlakozott, akárcsak cseh 
szomszédjai. 


Eric Gedye, a The Daily Telegraph tudósítója éppen egy étteremben ült, alig 


néhány lépésre Henlein két bizalmas munkatársától; egyikük, Ernst Kundt, a 
Runciman-misszióval folytatott tárgyalásokat vezette. A vacsora közepén 
pincérük letette a tálcát, ledobta magáról a kötényt, és kirohant a legközelebbi 
ajtón. A németek dühösen érdeklődtek, hova lett a pincér, és elhűlve értesültek 
róla, hogy engedelmeskedett a mozgósítási parancsnak. Kundtot és kollégáját 
később letartóztatták." 


Minden utcai lámpát kikapcsoltak, az utcákon légvédelmi felelősök jár- 
őröztek, mindenkinél gázálarc volt; az Alcron Szálló igazgatósága - korábban 
itt volt Runciman főhadiszállása - minden vendégnek kiutalt egyet. Amennyire 
az emberek tudhatták, bármely percben megjelenhettek a német bombázók. A 
mozgósítás négy órán belül teljessé vált, és hajnalra Csehszlovákia határ menti 
erődítményeiben is teljes volt a létszám. , Prágában nyugalom van - jelentette 
Berlinbe a német katonai attasé szinte elismeréssel. - Megtörténtek a 
mozgósítás végső intézkedései. Becslések szerint a mozgósítottak létszáma 
egymillió fő. Állomáshelyén tartózkodik nyolcszázezer/"9 


Valójában ezen az éjszakán nem hangzott el hadüzenet, másnap pedig a cseh 
kormány tudomást szerzett Hitler godesbergi követeléseinek elrettentő 
részleteiről. Chamberlain megígérte, hogy közvetítőként lép fel, és a német 
memorandumot kétféle, egymással igencsak ellentétes módon hozták Prága 
tudomására. Schmidt fordítását még az éjszaka folyamán megsürgönyözték 
közvetlenül Newtonnak, aki másnap este átadta Krofta külügyminiszternek. Ám 
valahogy az eredeti német szöveggel, valamint a kísérő térképpel is meg 
kellett ismertetni a cseheket. Ezeket a berlini brit katonai attaséra, Mason- 
MacFarlane ezredesre bízták. Az ezredes, akit mindenki , Mason-Mac" néven 
ismert, nem volt átlagos figura. Rolls-Royce-ával bebarangolta egész 
Németországot, hogy megtekintse a katonai létesítményeket, és 

hallatlanul népszerű volt diplomáciai körökben, ahol erős bécsi akcentusa 
miatt , az osztrák skótként" emlegették. Napjainkban főleg azért emlékeznek rá, 
mert 1938-ban azt a komolyan előadott javaslatot tette a The Times berlini 
tudósítójának, hogy a világbéke érdekében meg kellene ölnie Hitlert. Berlini 
lakása az emelvényre nézett, ahonnan a születésnapja alkalmából rendezett 
katonai parádékon a Führer megszemlélte a hadsereget. , Puskával könnyű 
célpont - jegyezte meg lazán Mason-Mac. -Innen játszi könnyedséggel 
lepuffanthatnám a disznót, és többet mondok: komolyan foglalkoztat a 
dolog."9 


Mason-MacFarlane elkötelezett ellenfele volt a megbékítési politikának, és sem 


Chamberlain, sem saját közvetlen főnöke, Henderson iránt nem táplált 
különösebb rokonszenvet. Egyáltalán nem volt lelkes, amikor őt választották 
Hitler küldöncének, mindenesetre úgy vélte, a cseh mozgósítás után nem 
stílusos, ha hagyományos módon utazik 


Prágába. így aztán egy Richard Hannayhoz! méltó expedícióba fogott. 
Godesbergből visszatért Berlinbe, majd kocsiba ült, útitársául a cseh helyettes 
katonai attasét választva. Sötétedéskor érték el Zinnwaldnál a határt, ám a 
határőrök közölték velük, hogy az előttük lévő út le van zárva. Miközben a két 
utas tanakodott, mitévők legyenek, a túloldali cseh határállomást tűz alá vette a 
Freikorps egyik őrjárata; így aztán az ezredes és társa gyalog indult el az 
erdőn át. Két órával később, miután szögesdrót kerítéseken át törtek maguknak 
utat, elérték a legközelebbi várost, Teplitz-Schönaut. , Nyomorúságos látványt 
nyújtottak: sárosak, piszkosak voltak, arcukat-kezüket véresre karmolta 

a bozót, ruhájuk átázva tapadt a testükhöz." A városban aztán kocsit kaptak, 
hogy szállítsa őket Prágába, és így éjfél után végre átadták a brit követségnek a 
dokumentumokat. Amikor Mason-MacFarlane másnap délelőtt átkelt a határon 
Németország felé, legnagyobb elszörnyedé-sére a helyi SS és a Freikorps 
küldöttsége fogadta, és parancsnokuk harsányan megköszönte, hogy 


, kézbesítették a Führer üzenetét"."9 


Miután a Petersbergben alig néhány órát alhatott, Chamberlain hazaindult 
Londonba, és gépe negyed 2-kor szállt le a Hestonon. A tudósítások szerint , a 
tömeg meleg fogadtatásban részesítette", ő pedig , jókedvűnek és 
reménytelinek" látszott. Ezúttal is nyilatkozott a sajtónak. 


Most, hogy visszatértem, első számú kötelességem, hogy beszámoljak a brit és 
a francia kormánynak küldetésem eredményéről, és amíg ennek nem teszek 
eleget, nehéz lesz erről bármit is mondanom. Csupán ennyit mondok: bízom 
benne, hogy valamennyi érintett továbbra is azon lesz, hogy békésen oldja meg 
a csehszlovák problémát, mivel ezen múlik korunk Európájának békéje."! 


Fél 4-re Chamberlain a Downing Streetre hívta össze a szűkebb kabinetet. Mint 
arról kollégáit biztosította, teljes mértékben hiszi, hogy ,, Herr 


Hitler igazat mondott, amikor kijelentette, hogy ezt a kérdést faji kérdésnek 
tekinti", és a Szudétaföld jelenti területi ambícióinak végső határát. Abban is 
biztos, hogy Hitler , a felajánlott feltételeket az ügyben elhangzott utolsó 
szavának tekinti, és ha ezeket visszautasítanák, fegyvert fogna. Ha háború törne 


ki, Csehszlovákiát mindenképpen lerohannák (...), és ezzel az ország 
megszűnne létezni." Végezetül azzal kérkedett, hogy fontos engedményekre 
bírta rá a Führert, és hangoztatta meggyőződését, miszerint ,, Herr Hitler nem 
szegné meg a neki tett ígéretet". 


Ezen a ponton csak Hoare határolta el magát az öntömjénezés hangulatától, 
noha szavait gondosan megválogatta. A kormány, figyelmeztetett, , könnyen 
ütközhet nehézségekbe, ha kiáll a német javaslatok elfogadása mellett, hacsak 
nem tesz valamit a másik serpenyőbe"."2 Cadogan már látta a hitleri 
memorandumot, amelyet , rémesnek" minősített, és a Downing Streetre menet 
magában hálát adott Istennek, amiért Chamberlain , még nem ajánlotta 
elfogadásra". Az ülés során azonban fokozatosan kiderült, hogy a 
miniszterelnöknek éppen ez a szándéka. , Mélységesen elborzadtam - jegyezte 
fel Cadogan. - Teljes lelki nyugalommal pártolta a totális megadást. (...) 
Nyilvánvaló, hogy Hitler bizonyos mértékig hipnotizálta." És ami még 
nagyobb baj: Chamberlain viszont , H[(alifaxe]-t hipnotizálta, aki teljes 
mértékben kapitulált". Simon pedig, aki Chamberlain távollétében meglepően 
harciasnak mutatkozott, most rájött, , hol van a kutya elásva", és ismét beállt a 
sorba a miniszterelnök mögé."? 


Félórás pihenő után, fél 4-kor Chamberlain immár az egész kormányhoz 
intézte szavait; úgy tűnt, , tapasztalatai egyáltalán nem viselték meg". Egy órán 
át szónokolt, részletesen taglalta Hitlerrel folytatott beszélgetéseit, és 
magyarázta a memorandumot. Bár azt állította, hogy , felhorkant a 
felháborodástól, amikor elolvasta a német feltételeket", mégis rávilágított, 
hogy , véleménye szerint ezeket a feltételeket el kellene fogadnunk, és azt 
kellene tanácsolnunk a cseheknek, hogy ők is tegyenek így"."$ Ő elhiszi, hogy 
, Herr Hitlernek vannak bizonyos normái (...) nem csapna be szántszándékkal 
valakit, akit tisztel, és akivel hosszasan tárgyalt, márpedig ő biztos benne, hogy 
Herr Hitler bizonyos tiszteletet érez őiránta". Meggyőződése továbbá, hogy 

, Herr Hitler igazat mond", és , nagy tragédia" lenne, ha kárba veszne az 
alkalom, hogy minden nézeteltérés dolgában , megegyezésre jussunk 
Németországgal". Mindebből lélegzetelállító önhittséggel és naivitással azt 
szűrte le, hogy , úgy véli, befolyásra tett szert Herr Hitler fölött: az utóbbi 


bízik benne és hajlandó vele együttműködni?."? 


Mihelyt a vitát megnyitották, kiderült, hogy a miniszterelnök tévesen ítélte meg 
hallgatóságát. Hore-Belisha felszólított a hadsereg mozgósítására - nézete 
szerint , ez az egyetlen érv, amelyet Hitler megértene". Ezután, Chamberlain 


legnagyobb bosszúságára, arra hívta fel a figyelmet, hogy a kormánynak 

, soha nem bocsátanák meg, ha bennünket váratlan támadás érne, mi pedig 
elmulasztottuk a megfelelő lépéseket"."" Hore-Belisha mellett állt ki Duff 
Cooper, Walter Elliot, Olivér Stanley, valamint a két főrend, Lord Winterton és 
Lord De La Warr. A legharsányabb, akárcsak a korábbi üléseken, Cooper 

volt. Eleddig úgy vélte, a válságnak csak két lehetséges megoldása van: ,a 
becstelen béke vagy a háború". Most egy harmadik lehetőséggel is számol: 

, nevezetesen a becstelen háborúval". Az utóbbit úgy értette, hogy ,a 
közvélemény rugdosására sodródunk háborúba, akkor, amikor azokat, akikért 
küzdöttünk, már rég legyőzték". Mialatt Cooper tovább fejtegette érveit, 
Chamberlain támogatói, különösen Simon és Hoare, szokásukkal ellentétben 
hallgattak. A vezérkari főnökök, mutatott rá Cooper, már sürgették a 
mozgósítást - , egy szép napon, úgy lehet, magyarázkodnunk kell majd, miért 
nem vettük figyelembe tanácsukat". Ezzel tovább ingerelte Chamberlaint, aki 
indulatosan azt felelte, hogy a szóban forgó tanácsot csak az a feltételezés 
sugallta, miszerint a háború küszöbön áll, mire Cooper szárazon 
megjegyezte: , Nehéz tagadni, hogy létezett ilyen veszély." Amikor 
megegyeztek, hogy a gyűlést másnap reggelig elnapolják, Cooper úgy vélte, 


, Hitler megbabonázta Neville-t"."" 


Ez a nézet igen gyorsan elterjedt. A kormány ülését követően Winterton sietve 
tanácsot kért barátjától, a hozzá hasonlóan titkos tanácsosi címet viselő Leó 
Amerytől. Beszámolt róla, hogy , legalább négy vagy öt miniszter komolyan 
fontolgatja a lemondását" ."" Amery Chamberlain legrégebbi politikai 
eszmetársai közé tartozott, élvezte a miniszterelnök apjának protekcióját, és 
hosszú éveken át ő is egyike volt Birmingham képviselőinek; eddig a percig a 
miniszterelnök mindig számíthatott megfontolt támogatására. Most azonban, 
ahogy Billy Hughes korábbi ausztrál miniszterelnöknek írta, Chamberlain 

, hazahozta Hitlernek ezt a képtelen ultimátumát, arra kérve a cseheket, hogy 
dugják a nyakukat Hitler hurkába (...) és képes volt azt hinni, hogy nekünk rá 
kell bírnunk a cseheket a belenyugvásra!""? A következő huszonnégy óra 
folyamán Amery lázasan győzködte a kormányt, hogy gondolja meg magát. 
,, Csaknem mindenki, akivel beszéltem - írta Halifaxnek elborzadt az 
úgynevezett xbékétőlx, amelyet a csehekre kényszerítettünk."?9 Másnap reggel 
ennél is keményebb levelet fogalmazott Chamberlainnek, amelyet személyesen 
vitt el a Downing Streetre. A levélben megkérdezte: hogyan várhatta el 
Chamberlain a csehektől, hogy , ekkora őrültségre és gyávaságra legyenek 
képesek"? Ha nem bír el Hitlerrel, fennáll a veszély, hogy Nagy-Britanniát ,,a 


világ szemében egyszerre teszi nevetségessé és megvetésre méltóvá". Amery 
látnoki intéssel zárta sorait. 


Ha az ország és a Ház valaha feltételezné, hogy hajlandó voltál beletörődni e 
legfrissebb követelésbe, sőt támogattad is azt, irtózatos undor 


támadna ellened.§1 


Noha Amery sem politikai, sem társasági értelemben nem állt közel Edenhez, 
ezt a pillanatot találta alkalmasnak, hogy igénybe vegye a korábbi 
külügyminiszter támogatását. Edén már maga is buzgón szondázta a 
véleményeket. Amikor Jan Masaryk, a cseh követ szeptember 24-én délután 
értesült a godesbergi feltételek részleteiről, először Edenhez fordult. , Nagyon 
feldúlt állapotban volt - jegyezte fel Edén -, és többször elismételte, hogy 
kormánya nem fogadhatja el ezeket. Hihetetlennek tartotta, hogy a brit 
miniszterelnök ilyen dokumentumot továbbítson egy baráti hatalomnak. 
Edén nem közölte Masarykkal, hogy mit gondol minderről ő maga: tudniillik 
valóban , hihetetlennek tartotta, hogy Őfelsége kormányának valaki ilyen 
feltételeket ajánljon elfogadásra, és igazi szerencsétlenségnek, hogy ezeket 
Chamberlain Prágának is továbbította". Miután számos kollégájával beszélt, 
Edén másnap reggel felhívta Halifaxet, és sürgetőn kérte, hogy 

amennyiben Hitler új javaslatai valóban megegyeznek a sajtóban közöltekkel, 
úgy haladéktalanul utasítsák vissza őket.?? 

Kiderült, hogy a pillanat éppen megfelelő volt. Az előző napi kormányülés 
végén, amikor Halifax visszatért a külügyminisztériumba, Cadogan 


már aggodalommal eltelve várta. Mélységesen felzaklatta a felfedezés, hogy a 
külügyminiszter , ízig-vérig és ezen állapottal roppant elégedetten defetista- 
pacifista", és amikor aznap este a kocsiján hazafuvarozta, , szűkszavúan 
megmondta neki a magáét, de ez csöppet sem rázta meg".§" Valójában, noha 
Cadogan ezt nem mérte fel, komoly hatással volt Halifaxre. A külügyminisztert 
máris elárasztották a baráti levelek és telefonhívások, amelyek sürgették, hogy 
foglaljon keményen állást Hitlerrel szemben. , Winston, A. E. és Amery 
borzadnak a lehetőségtől, hogy elfogadásra ösztökélhetjük Csehszlovákiát" - 
figyelmeztette Harvey. Éjjel egykor Halifax felébredt, és nem tudott újra 
elaludni. Cadogannel folytatott beszélgetése súlyosan nyomasztotta. , Alec, 
nagyon haragszom rád - korholta másnap reggel állandó helyettesét. - Miattad 
nem jött álom a szememre. (...) De aztán arra a következtetésre jutottam, 


hogy igazad volt."?§ , Nem túl melodramatikus - jelenti ki életrajzírója -, ha ezt 


az éjszakát jelöljük meg mint Halifax majdhogynem damaszkuszi fordulatát 
békítőből ellenállóvá."?" 


Amióta kinevezték külügyminiszterré, Halifax minden külpolitikai kérdésben 
fenntartás nélkül támogatta Chamberlaint. Mostantól azonban erre nem volt 
képes. Amikor szeptember 25-én, vasárnap délelőtt fél 11-kor a kormány újra 
összeült, és Chamberlain felszólította, hogy nyissa meg a vitát, nem tartóztatta 
meg magát. Halkan, a felindulástól remegve bevallotta döbbent kollégáinak, 
hogy , valamikor az előző napon ráeszmélt, hogy véleménye bizonyos 
mértékig megváltozott". 


Tegnap úgy érezte, hogy a múlt vasárnapi javaslat elveinek elfogadása és a 
most, egy héttel később előterjesztett terv megvalósítása közötti különbség 
nem jár együtt egy új elv elfogadásával. Ám nem biztos benne, hogy továbbra 
is ez a véleménye. (...) Nem tud szabadulni a gondolattól, hogy Herr Hitler 
semmit se adott nekünk, hanem úgy diktálja a feltételeket, mintha megnyert 
volna egy háborút, anélkül hogy harcolnia kellett volna. (...) Némi 
bizonytalanság motoszkál benne az elérni kívánt végső célt illetően, amely az 
ő számára nem más, mint a nácizmus elpusztítása. Ameddig a nácizmus létezik, 
a béke bizonytalan marad. Ennélfogva nem gondolja, hogy helyes lenne 
nyomást gyakorolni Csehszlovákiára a feltételek elfogadása érdekében. 
Egyszerűen csak eléjük kellene terjeszteni az egész ügyet. 


Ha a csehek visszautasítanák Hitler feltételeit, folytatta Halifax, akkor 
Franciaország a segítségükre sietne, és úgy véli, Nagy-Britannia követné a 
példát. Éjszakai töprengése vezette rá erre az álláspontra, és mert Chamberlain 
fészkelődött a székében, azzal zárta felszólalását, hogy , jóllehet e hosszú 
válság alatt a legszorosabban együttműködött a miniszterelnökkel, (...) 

nem egészen bizonyos afelől, hogy gondolkodásuk még mindig 
összecseng" .88 A kormány csak hüledezett. Hore-Belisha úgy vélte, Halifax 

, nagyszerű erkölcsi vezérfonalat nyújtott", ?? míg Cooper elismerte, hogy a 
külügyminiszter felszólalása , nagy meglepetésként érte azokat, akik hozzám 
hasonlóan gondolkodnak". További támogatást kapott Halifax egy 

váratlan helyről, mégpedig Lord Hailshamtől. A lordra, aki általában szilárd 
szövetségese volt Chamberlainnek, erősen hatott fia, Ouintin Hogg 

befolyása; az utóbbi egy oxfordi időközi választáson szembekerült a 
megbékítésellenes programot hirdető Sandy Lindsay-vel, az oxfordi Balliol 
College igazgatójával. Hailsham teátrálisan előrántott egy lapkivágatot, amely 


részletesen felsorolta a számos alkalmat, amikor Hitler megszegte adott szavát. 


Csupán két miniszter szállt szembe Halifaxszel, és tánogatta Chamberlaint. 
Lord Stanhope, az Oktatási Testület elnöke, kimutatva, milyen kevés köze van a 
valósághoz, ellentmondott Hailshamnek, és biztosította kollégáit, hogy Hitler 
korábbi és jelenlegi ígéretei között igen nagy a különbség, , hiszen 
nyilvánvaló, hogy a miniszterelnök jelentős befolyással volt rá". Kingsley 
Wood légügyi miniszter, aki nem hagyta, hogy bárki is lepipálja, azt kiáltotta, 
hogy Chamberlain látogatásai , jelentős benyomást keltettek Németországban, 
és alighanem alaposabban meggyengítették a nácizmust, mint az utóbbi évek 
bármely más eseménye".?! Chamberlaint azonban csak Halifax szereplése 
foglalkoztatta, és ceruzájával ingerülten lefirkantott egy levélkét, amelyet 
átnyújtott az asztal túloldalán ülő külügyminiszternek. 


Halifax felvetése, miszerint a háború alkalmas eszköz lehet a nácizmus 
kiirtására és a Führer megdöntésére, gyökeresen ellentmondott Chamberlain 
szándékának, hogy tudniillik a kényes csehszlovák probléma kielégítő 
elintézését követően hosszú távú egyezséget köthetnek Hitlerrel. 


Az, hogy tegnap esti együttlétünk óta alapvetően megváltoztattad álláspontodat, 
szörnyű csapás számomra, de saját nézeteidet természetesen 


neked kell kialakítanod. Mármost meg kell várnunk, mit szólnak a fran- 


dák. Ha azt mondják, beszállnak, és ezzel bennünket is belerángatnak, nem 
hiszem, hogy a döntésért vállalhatnám a felelősséget. De nem szeretném 
anticipálni, ami még nem történt meg. N. C. 


A lemondásával való átlátszóan álcázott fenyegetőzés mentegetőző válaszra 
késztette Halifaxet. 


Brutális állatnak érzem magam - de az éjszaka nagy részében ébren 
hánykolódtam és emésztettem magam, és úgy éreztem, 
Cslehszlovákia] kényszerítése ügyében pillanatnyilag nem tudok más 
következtetésre jutni. E. 


Chamberlainnek ettől a pillája sem rezdült. , Az éjszakai következtetések ritkán 
születnek helyes perspektívából" - firkantotta válaszképpen. , Szeretném, ha a 
csehek a tényeket illetően egyetértenének velünk -zárta le a vitát Halifax -, de 
nem érzem feljogosítva magam, hogy kény-szerítsem őket."?2 


Az ebédszünet alatt nyilvánvaló lett, hogy Chamberlain nem tudja maga mellé 
állítani a kormányt. Harvey , nagyon merevnek és harciasnak" találta Hore- 
Belishát, aki csökönyösen hangoztatta, hogy , a godesbergi javaslatokat el kell 
utasítani, és most van itt az ideje, hogy szembeszálljunk Hitlerrel".9? Mire 
ötórás vita után véget ért az ülés, Cooper, Hailsham, Stanley, De La Warr, 
Elliot és Hore-Belisha egymás után foglaltak állást Halifax mellett. 
Chamberlain szemlátomást ideges volt, és óvatosan ösz-szegezte a történteket. 
Elismerte, hogy , adódtak bizonyos nézetkülönbségek, de ez igazán várható 
volt"; mindazonáltal felszólította a kormányt, hogy alkosson egységes frontot. 
Hitler nem Nagy-Britanniának, hanem a cseheknek címezte követeléseit, és 
ezért nincs szükség a vitában pró vagy kontra állást foglalni, mindössze a 
tényeket kell a maguk teljességében a csehek elé tárni." Coopert a hozzászólás 
a legkevésbé sem győzte meg -nézete szerint , ez mindössze szofisztikus 
korteskedés".?? Ezután felajánlotta lemondását azzal az indokkal, hogy ,,a 
kormányban való állandó jelenlétéből csak időhúzás és bosszúság adódik". 
Chamberlain kijelentette, hogy számított erre a lépésre, de nem fogadja el, és 
arra kérte Coopert, , ne cselekedjen elhamarkodottan". A jelek szerint Cooper 
reménykedett, hogy ajánlatát amúgy sem veszik komolyan." 


Masaryk előző nap figyelmeztette Halifaxet, hogy ,,a csehek inkább esnek el 
harc közben, semhogy elfogadják Hitler javaslatait".?" Most, közvetlenül a brit 
kormány ülése után Masaryk megjelent a Downing Streeten, hogy átadja 
kormánya hivatalos válaszát. A dokumentum szembeállította a csehek , páratlan 
önfegyelmét és önuralmát az irányított német sajtó Csehszlovákia elleni 
elképesztően durva és közönséges kampányával". Az eredeti angol-francia 
tervet Csehszlovákia csak , szélsőséges kényszerhelyzetben" fogadta el, Hitler 
új javaslatai azonban , olyan defacto ultimátumot jelentenek, amelyet általában 
egy legyőzött nemzetnek szoktak átnyújtani", és , teljességgel és fenntartás 
nélkül elfogadhatatlanok. Szent Vencel, Húsz János és Tomás Masaryk népe 
nem lesz rabszolgák nemzete." Chamberlain szemlátomást 

bosszankodott. Hát a csehek , nem fogják fel a katonai tényeket"? Történjék 
bármi, nem valószínű, hogy Csehszlovákiát meg lehet védeni, vagy hogy egy 
háború után visszakapná korábbi határait. Masarykot azonban nem 

lehetett megfélemlíteni. A brit kormány hozzájárulása a mozgósítási 

embargó visszavonásához , egyértelműen arra utal, hogy a csehektől soha 
nem várható a hitleri terv elfogadása". Most, hogy a mozgósítás 

megtörtént, egyszerűen elképzelhetetlen, hogy a cseh hadsereg meghátráljon, 


és harc nélkül engedje át országát Hitlernek." 

Az utóbbi napokban a Párizsból érkező jelzések egyre rejtélyesebbek lettek. 
Szeptember 21-én Bonnet a brit kormány véleményét tudakolta: helyesnek 
tartanák-e azt a francia lépést, ha , hét hadosztályt helyeznek hadállásba a 
Maginot-vonal mögé" az esetleges német támadás elhárítására.199 Halifax nem 
hagyta beugratni magát, és csak annyit felelt, hogy , saját biztonságuk 
követelményeit természetesen a franciáknak kell megítélniük", de a britek nem 
fognak kifogást emelni.19! Szeptember 23-a éjszakáján Daladier és Bonnet az 
aggasztó godesbergi hírek, a cseh mozgósítás, valamint a német katonai 
készülődés felgyorsulásának fényében tanácskozott. Gamelin tábornok, a 
francia vezérkari főnök támogatásával részleges mozgósítást rendeltek el, 
másnap reggel pedig a tartalékosok két kategóriáját hívták be, összesen több 
mint félmillió embert, miáltal a mozgósított francia haderő létszáma összesen 
egymillióra emelkedett. A párizsi német katonai attasé aggódóan 

jelentette, hogy a francia katonai intézkedések ilyetén felgyorsulása 

, valószínűsíti, hogy Németország harcias intézkedései esetében részükről 


általános mozgósítás és azonnali támadás várható ".192 


Ugyanezen a napon a brit külügyminisztérium egészen különös táviratot kapott 
Sir Eric Phippstől, amelyben a párizsi nagykövet hangot adott , merőben 
személyes jellegű benyomásainak". 


Hacsak a német agresszió nem lesz olyan brutális, véres és tartós, hogy a 
francia közvéleményt felingerelje és megfossza józan eszétől, a 

háború Franciaországban jelenleg a lehető legnépszerűtlenebb lenne. 
Ennélfogva úgy gondolom, Őfelsége kormányának fel kellene ismernie, 
milyen roppant veszélyt jelent, ha csak a látszat szerint is bátorítja a háború 
itteni híveinek csekély, de hangos és korrupt csoportját. Franciaország 


legjobbjai mind ellenzik a háborút, mégpedig majdnem bármilyen áron.!93 


Ez a közlés felkavarta a brit külügyminisztériumot. , Soha nem láttam még 
hasonlót sem a Phipps által küldött defetista maszlaghoz - jegyezte fel Harvey. 
- Vagy nem ábrázolja őszintén a francia közhangulatot, vagy lusta felkutatni 
olyan véleményeket, amelyek Őfelsége kormányát kellemetlenül érinthetik. 
Tragikus, hogy ilyen időkben három ilyen nyomorúságos nagykövetünk 
legyen [Rómában, Berlinben és Párizsban]."19 Cadogan ridegen válaszolt, 


közölve, hogy szeretné pontosan tudni, mit ért Phipps ,,a háború híveinek 
csekély, de hangos és korrupt csoportján", és energikusan követelte, hogy a 
követ vesse ki messzebbre a hálóját, és győződjön meg a francia politikai 
hangulat egy reprezentatívabb mintájának nézeteiről.195 


Szeptember 25-én, vasárnap este fél 10 előtt 5 perccel a szűkebb kabinet tagjai 
Daladier-val és Bonnet-val kiegészülve ültek le ismét a kormány asztala köré. 
William Strang, aki mind Berchtesgadenbe, mind Godesbergbe elkísérte 
Chamberlaint, később úgy írta le a találkozót, mint , a legkínosabbak egyikét, 
amelyen balszerencsémre valaha részt vettem". A miniszterelnök, akit 
szemlátomást felzaklatott a Hitlertől elszenvedett otromba bánásmód, majd 
saját kormányának reagálása, ,,M. Daladier-val szembeni viselkedésében 
éreztette sajgó keserűségét" .195 Bevezetésképpen hosszasan ismertette a 
godesbergi tárgyalásokat, bőven fűszerezve elbeszélését öndicsérő 
megjegyzésekkel, amelyek Hitlerrel szembeni hősi helytállását érzékeltették. 
Daladier azzal vágott vissza, hogy a francia minisztertanács a délutáni ülésen 
egyhangúan elutasította a godesbergi követeléseket. , Már nem arról van 

szó, hogy tisztességes rendezést eszközöljünk ki"; immár világos, hogy Hitler 
egyetlen célja , Csehszlovákia erőszakos eltiprása és rabszolgasorba döntése, 
utána pedig az Európa fölötti uralom megszerzése". 


Chamberlain nyersen érdeklődött, hogy ez esetben milyen következő lépést 
javasolnak a franciák, amire Daladier azt indítványozta, hogy térjenek vissza 
az eredeti angol-francia terv feltételeihez. Chamberlain ekkor azt tudakolta, mi 
történik, ha Hitler, amint ő azt elkerülhetetlennek tartja, ebbe nem egyezik bele. 
Daladier, kissé rejtélyesen, azt felelte: ez esetben mindkettőjüknek , teljesítenie 
kell a kötelességét". Az aprólékosságra hajló Chamberlain ennyivel nem 

érte be, és további keresztkérdéseknek vetette alá Daladier-t. , Már 

nem kerülgethetik a forró kását - jelentette ki. - Ideje rátérni a helyzet komor 
realitásaira." A szőnyegen lévő memorandum egyértelműen Hitler , utolsó 
szava" e tárgyban, és ha a csehek elutasítják feltételeit, Hitler , nyomban 
katonai intézkedésekhez folyamodna". Ha ez bekövetkezik, mit tennének a 
franciák? Daladier csak annyit tudott, elég bágyadtan, válaszolni, hogy 
mindketten , megtennék, ami rájuk hárul". Chamberlain kötötte az ebet a 
karóhoz: azt jelenti ez, hogy Francia-ország hadat üzenne Németországnak? 
Az ügy teljesen világos, felelte Daladier: , Egy Csehszlovákia elleni nem 
provokált agresszió esetében Franciaország teljesítené a kötelezettségeit." 
Ezért vonult a határra , nyugodtan és méltóságteljesen" egymillió francia.197 


Ekkor, úgy is mint jeles királyi jogtanácsos, Sir John Simon vette át a 
kihallgatást, azzal a művi udvariassággal faggatva Franciaország 
miniszterelnökét, amely az ellenséges tanúnak kijár.198 Minden törvény-széki 
szaktudását bevetve egy sor brutálisan nyílt kérdést intézett Daladier-hez és 
Bonnet-hoz. , Nem szeretne olyan benyomást kelteni, mintha a stratégát 
játszaná - kezdte álszerény modorban -, hiszen ő csupán egy közönséges 
közéleti férfiú", de fontos kérdésekre vár választ. Meghúznák-e magukat a 
franciák a Maginot-vonal mögött, avagy megtámadnák Németországot? Csak 
szárazföldi csapatokat mozgatnának, avagy bevetnék-e a francia légierőt is 
Németország fölött? Igaz-e, hogy légierejük szinte nem létező? Felkészült-e 
lelkileg a francia társadalom a német légierő óhatatlanul bekövetkező 
bombázásaira? Miféle támogatásra számítanak a Szovjetunió részéről? 
Daladier, a legkevésbé sem meglepő módon, egyre indulatosabban válaszolt 
ezekre az agresz-szív hangvételű keresztkérdésekre, és mindinkább kitérő 
válaszokat adott. Simon, még leereszkedőbb hangnemben, ekkor megismételte 
kérdéseit, mivel , úgy látszik, félreérthetőek voltak". Daladier azzal 

vágott vissza, hogy , nevetséges lenne, ha a francia szárazföldi erőket csak 
azért mozgósítanánk, hogy felfegyverkezve, de tétlenül ücsörögjenek 
erődítményeikben". Sor kerül majd szárazföldi offenzívára, miközben a 
levegőből katonai és ipari célpontokat támadnak. 


A hivatalos brit jegyzőkönyv futólagos átolvasása is elegendő ízelítőt ad a brit 
küldöttség pökhendi és leereszkedő viselkedéséből. Chamberlain ismételten 
megpróbálta , tisztázni a Herr Hitler javaslatai körüli kétségeket vagy 
félreértéseket"; Simon megismételte a szerinte félreértett kérdéseket, és , a brit 
miniszterek nevében biztosítani óhajtotta M. Daladier-t, milyen mélységesen és 
őszintén fogékonyak" a francia szempontokra. Még Hoare is csillapítóan szólt 
közbe, mondván, hogy , tökéletesen megérti M. Daladier érzékenységét, és 
reméli, a francia miniszterelnök nem hiszi, hogy a jelenlévők közül bárkinek 
is tetszenének a német javaslatok". Végezetül Daladier is feltett három 

kérdést. Elfogadják-e a britek Hitler memorandumát? Készek-e megfelelő 
nyomást gyakorolni Csehszlovákiára, hogy ők is elfogadják? És őszintén , úgy 
gondolják-e, hogy Franciaország semmit se tegyen"?199 Chamberlain kitért 
mindhárom kérdés elől. Nem a britek dolga, hogy a javaslatokat elfogadják 
vagy elvessék, hanem a cseheké, mint ahogy az sem tartozik a brit kormányra, 
hogy megítélje, mit tegyen Franciaország, mivel ez a francia kormány 
dolga.!19 


Éjjel 11 óra 40 perckor egyórás szünetet tartottak; ezalatt a brit kormányt 


huszonnégy órán belül harmadszor is összehívták. Chamberlain felpanaszolta 
a franciák kitérő megnyilatkozásait, Cooper azonban , meglehetősen támadó 
hangot ütött meg", !!! és úgy vélte, ez a vád úgy hangzik, mintha ,,a francia fél 
semmitmondóbb lett volna magánál Chamberlainnél". Már a levegőben volt 
egy kártékony szakítás veszélye, amikor Chamberlain, mindenki 
csodálkozására, ismét egy új kezdeményezéssel állt elő. Közölte, hogy Wilsont 


másnap Berlinbe küldi egy 


Hitlernek szóló levéllel; amelyben azt javasolja: irányítsa a terület átruházását 
egy nemzetközi bizottság. , Ha a levélre Herr Hitlertől nem jönne válasz - 
folytatta - Sir Horace Wilson fel lenne hatalmazva rá, hogy átadja a 
miniszterelnök személyes üzenetét, amely arról szól, hogy amennyiben 
felhívása visszautasításban részesülne, Francia-ország hadat üzen, ez esetben 
pedig bizonyosnak látszik, hogy mi is így cselekednénk."12 Chamberlain 

, csak mintegy odavetőleg" tette meg bejelentését, úgyhogy Coopernek meg 
kellett kérdeznie, jól hallotta-e. , Elvégre szöges ellentéte volt annak, amit 
előző nap ajánlott nekünk -és gyökeres fordulatot jelentett abban a politikában, 
amelyet a kormány többsége támogatott. A fejbólintó jánosok, akik egész 
napon át magasztalták a miniszterelnök politikáját, most, a fordulatról 
értesülve, egyetlen bíráló megjegyzést sem tettek." Chamberlain , most első 
ízben látszott teljesen kimerültnek" 3 Aznap éjjel Hugh Dalton felhívta 

Jan Masarykot, és arról érdeklődött, vajon a brit és a francia kormány most 
végre keményebb vonalat képvisel-e. , Keményebbet?! - tajtékzott Masaryk. - 
Olyan keményet, amilyen egy hetvenéves öregember merevedése!"114 


Nyughass és áss! 


Azt hiszem, az utca embere is jól jár, ha felismeri, hogy nincs földi hatalom, 
amely a bombázásoktól megvédheti. Bármit mondjanak neki mások, a 
bombázó mindig áttör. (...) Az egyetlen védekezés a támadás: ha meg akartok 
menekülni, gyorsabban kell több nőt és gyereket megölnötök, mint az 
ellenségnek. 


Stanley Baldwin, Alsóház, 1932. november 10. 


A rettegés, amely Londont a müncheni válság idején elfogta, az erdőtűzbe 
került állatok tompa, fogcsattogtató rettegése volt. 


Louis MacNeice: The Strings are False, 1965 


Milyen szörnyű, fantasztikus és hihetetlen, hogy országunkban lövészárkokat 
ássunk és gázálarcokat próbálgassunk, mert számunkra ismeretlen 
emberek egy távoli országban összevesztek. 


Neville Chamberlain, 1938. szeptember 27. 


Amikor szeptember 26-án, hétfőn reggel Nagy-Britannia felébredt, úgy 
látszott, a háború küszöbön áll. A The Times közölte a godesbergi követelések 
nem hivatalos, de pontos verzióját, amelyet a jelek szerint a csehszlovák 
kormány szivárogtatott ki, a levelezési rovatban pedig a lap díszhelyet 
biztosított Leó Amery filippikájának. 


Szolgáltassunk ki a könyörtelen brutalitásnak egy szabad népet, amelynek 
ügyét felvállaltuk, most azonban a vadak elé vetünk, hogy mentsük a bőrünket - 
vagy még mindig képesek vagyunk dacolni a zsarnokkal?! 


A hétvége folyamán az ország elszántan készült a háborúra. A lakosság 
többsége a háborúból jóformán csak a lövészárkok borzalmát ismerte, és az 
emlék még húsz év elmúltával is friss volt. Most arra intették őket: olyan 
konfliktusra számítsanak, amely minden korábban ismertnél 


nagyobb vérfürdővel jár. A Mass-Observation közvélemény-kutató szervezet 
feltárta, hogy egyesek inkább készülnének öngyilkosságra, semhogy 
szembenézzenek a háború következményeivel. , Inkább látnám mindkét fiam 
holtan - jegyezte meg egy asszony -, mintsem bombatalálat érje őket, ahogy ez 
némely helyen megtörténik. Ha tudnám, hogy ez vár ránk, megmérgezném 
őket." 


Godesberg után, írta Harold Macmillan, a britek ,komoran, de nyugodtan és 
józanul felkészültek, hogy szembenézzenek a háborúval. Tud-tukra adták, hogy 
a légitámadások okozta pusztítás minden képzeletet felülmúlna. Közölték 
velük: számítsanak kolosszális tömegű polgári áldozatra. Szívük mélyén 
tudták, hogy katonai felkészültségünk gyenge és elégtelen. A megpróbáltatással 
azonban higgadtan és méltóságteljesen néztek szembe." A légitámadások és 
különösen a gáztámadás veszélye most először látszott nagyon is valósnak. 
Mussolini 1935-ben mérges gázt vetett be az abesszinok ellen, és a 
szörnyűséges pusztítást, amellyel 1937-ben a Luftwaffe sújtotta az észak- 


spanyolországi Guernica városát, széles körben ismertették, a filmhíradókban 
is bemutatták. , 1938-ban úgy gondoltunk a légi hadviselésre - írta Macmillan 
harminc évvel később, a hidegháború csúcspontján -, ahogy a mai emberek 

a nukleáris háborúra."? 


A szeptember 25-ére eső vasárnapot a sajtó elkeresztelte , gázálarcos 
vasárnapnak". Országszerte Légitámadásra Felkészítő Állomások nyíltak, 
hogy vegyes érzelmeket keltve gázálarcokat osszanak. A Daily 

Express jelentette, hogy a chelsea-i városháza előtt úgy hosszabbodtak a 
sorok, , mintha valamilyen templomi társas összejövetelről volna szó. 

Eljött mindenki - rangbéli lányok és telefonos kisasszonyok egyaránt." 

Ám ugyanakkor a gázmaszkok felpróbálása sokak számára a 

közeledő mészárlás első kézzelfogható jele volt, és félelmet keltett. Az 
emberek rosszul lettek az átható gumiszagtól, az idősebbek néha elájultak, a 
gyerekek és csecsemők számára pedig nem gondoskodtak gázálarcról. A 
belügyminisztérium útmutatót adott ki, felszólítva mindenkit, hogy , jól 
vigyázzanak maszkjaikra", és ne engedjék, hogy a gyerekek játsszanak velük, 
mivel , a sérült maszkok lyukassá, tehát veszélyessé válhatnak". A hatóság 
ugyanakkor kénytelen volt elismerni, hogy , a gázálarc kisbabáknak való 
egyenértékű változatának gyártása nagy nehézségekkel jár. (...) Gáztámadás 
esetére a kisdedek addig is megfelelő védelemben részesülhetnek, ha egész 
testüket takaróba göngyölik; ez esetben biztonságosan szállíthatók át a gázon a 
legközelebbi gázbiztos óvóhelyig".? 

Az álarcosztogató állomások egész hétvégén nyitva maradtak gyakran még 
éjszakára is, Londonban pedig hangszórós teherautók járták az utcákat: , Ugye 
minden westminsteri polgár a lehető leghamarabb kiválasztja a számára 
megfelelő gázálarcot? Kérjük, ne késlekedjenek!" Hasonló felhívások jelentek 
meg , a mozivásznon, hangzottak el a színpadokról, a templomi szószékekről, 
a társasági és sportrendezvényeken". Vasárnap délután, a Brentford és 
Sunderland közti labdarúgómérkőzésen a hangszóró 28 ezer szurkolót 
biztatott, hogy a lehető leghamarabb menjenek el a megfelelő gázmaszkért.? 
Mialatt férje a Downing Streeten serénykedett, hogy megkeserítse a 
miniszterelnök életét, Lady Diana Cooper önkéntesnek jelentkezett a helyi 
Légitámadásra Felkészítő Állomáson, és egész nap , toldalékokat szerelt a 
gumimaszkokra, és becsomagolta, majd szétosztotta őket a sorban állók 
között. Az anyák - idézte fel később - apró maszkokat kértek 

gyermekeik részére, de ilyenek még nem voltak. (...) Igazán rémes munka volt 


egy magamfajta neurotikusnak, de jobb, mint a semmittevés."" Virginia Woolf 
pedig így írt Sussexba, a nővérének: 


Londonban nyugtalan, borús, ugyanakkor kétségbeesett, és mégis cinikus és 
higgadt volt a hangulat. Az utcák zsúfoltak voltak. Mindenütt emberek, akik 
hangosan cseréltek eszmét a háborúról. Az utcákon halmokban álltak a 
homokzsákok, a férfiak lövészárkokat ástak, teherautók szállították a deszkát... 


A londoni parkokban folyó lázas árokásás volt a háború közelségének másik 
szembeötlő bizonyítéka. Hammersmith városrész polgármesteri hivatala 
kétezer munkanélkülit vett fel árokásásra. A rádió jelentkezésre buzdította az 
ép, egészséges férfiakat. Hampstead Heathen és Hackney Downson, a Hyde 
Parkban, a Green Parkban, a Regents Parkban és a London Fieldsen 
éjszakánként is ástak az emberek fáklyák és a teherautók reflektorainak 
fényénél. A belügyminisztérium az ország valamennyi címére illusztrált 
kézikönyvet küldött szét, amely tanácsokat adott , a házak óvóhelynek alkalmas 
helyiségeinek kiválasztásához és előkészítéséhez, a tüzek elleni védelmi 
rendszabályokhoz és a légvédelmi felelősök rendszerének működtetéséhez". A 
könyvecske azt is bemutatta, hogyan lehet a hátsó kertben , gyors, hatszemélyes 
óvóhelyet" építeni , hullámlemeztető, homokzsákok vagy földdel megtöltött 
ládák, valamint régi deszkák felhasználásával". A menedék használói 

emellett , tartsák maguknál gázálarcaikat, mivel az árok nem lesz gázbiztos". 


A Birodalmi Védelmi Bizottság kihirdette, hogy , a felkészülési időszak 
érvényben lévőnek tekintendő". Egyetlen éjszaka alatt légvédelmi ütegek 
jelentek meg a Horse Guards Parade-on és az Embankmenten, mialatt a 
magasban magányos Hurricane tartott őrjáratot. , Ma reggel Londonban nagy 
sebességű légvédelmi ágyúk hosszú csőtorkolatai meredeznek - jelentette a 
Daily Express. - A legfontosabb épületek homokzsákokkal vannak kipárnázva 
(...) lövegek százai kerültek a helyükre." A hadügyminisztérium bejelentette 
egy új szervezet, a Kisegítő Területi Szolgálat megalakulását, amely a női 
önkéntesek főleg sofőrként való és egyéb alkalmazását intézi - ,a 
hadügyminisztérium 25 ezer nőt vár". A toborzóplakáton egy kürtöt fújó lány 
fényképe volt látható. A rendőrségnél szüneteltették a szabadságokat, az 
orvosokat és ápolónőket felszólították, hogy iratkozzanak fel egy központi 
névjegyzékbe, és a London Megyei Tanács légvédelmi felelősöket és 
segéderőket, kisegítő tűzoltókat, női mentőautó-vezetőket keresett.? 


A kormány bejelentette, hogy az élelmiszerárakat, köztük a szalonnáét, a 


sonkáét, a vajét, a sajtét, a zsírét és a főzőolajét két hétre befagyasztják, és a 
Húskereskedők Szövetségeinek Nemzeti Egyesülésével megtárgyalták a 
háborús húsellátásban alkalmazandó rendkívüli intézkedéseket.!9 A pénzpiacok 
is ingadoztak, a külföldi tőzsdéken zuhant a font árfolyama. , Csak a Brit 
Devizafelügyelet hatóságainak erőteljes közbelépése akadályozta meg, hogy a 
kontinentális pánik megbénítsa London városát" - jelentette a Daily Express. 
Ám a pénzügyminisztérium 20 millió font nagyságrendű beavatkozása ellenére 
a pénzpiac szeptember 27-i nyitásakor a font 2 96 centet veszített a dollárral 
szemben, és a New York-i értéktőzsde 1935-höz képest mélypontot ért el. A 
postaügyi miniszter felhívásában arra figyelmeztetett, hogy a 

telefonhálózatot a túlzott igénybevétel miatt összeomlás fenyegeti, és sürgette 
az előfizetőket, hogy hívásaikat csak a leglényegesebb beszélgetésekre 
korlátozzák. 


A londoni földalatti-vállalat bejelentette, hogy számos vonalát , sürgős javítási 
munkálatok" miatt be kell zárnia; a művelet igazi célját, mármint az állomások 
óvóhellyé való átalakítását; tapintatosan elhallgatták. , A légvédelem első 
számú szabálya a nyugalom megőrzése - tudatta olvasóival a Daily Express. - 
A jól védett városokat nem semmisíthetik meg bombák. London 
elpusztításához nem repülőgépeken; hanem vasúti szerelvényeken szállított 
bombákra lenne szükség." Az anyakönyvvezetői hivatalok szolgáltatásait 
hetekre előjegyezték, mivel , százak tódultak házasságot kötni", és hirdetések 
buzdítottak a bankszámlák fénymásolására, amelyeket aztán Londonon kívül 
tárolnak, nehogy a bombák kárt tegyenek bennük. A valószerűtlenség 

érzését csak fokozta a többi hír továbbra is mindennapos jellege. Az 
olvasókat arra biztatták, hogy lapozzanak az újság közepére, ahol 
megtalálják Daphne du Maurier folytatásokban közölt regényének, A 
Manderley-ház asszonyának utolsó részletét, és megismerhetik , Manderley és 
a de Winter házaspár történetének szenzációs befejezését".12 Az 

Evening Standard képszerkesztője nem veszítette el humorérzékét: egy 
rendőrről készült fényképet közölt, amelyet tapintatosan a Lower 

Regent Streeten, a Csehszlovák Utazási Iroda (, Csehszlovákia - a 

vadászok közép-európai paradicsoma") és a Német Vasutak Információs 
Irodája (, vakáció ének-zene és mosolygás közepette") egymással 
szomszédos kirendeltségei között kattintottak el. 


Teljes gőzzel zajlottak a kiürítési műveletek is. Elsőnek háromezer vak 
gyermeket evakuáltak Londonból, és további, háborús időkben szokásos 
sürgősségi kiürítések tervét harangozták be. , Azok, akik soron kívül szeretnék 


elhagyni Londont, jelentkezzenek bármelyik, fővonalakat ellátó pályaudvaron 
- tudatta a BBC. - A menekülők vigyék magukkal gázálarcukat, és öltözzenek 
minél melegebben. Csak kis kézipoggyászt vihetnek magukkal, és lássák el 
magukat úti ennivalóval, valamint takaróval vagy pokróccal. Háziállatokat nem 
szállíthatnak." Arra sem lesz lehetőség, hogy , maguk választhassák meg úti 
céljukat". A tengerpartokra vezető utakat a bankszünnapi ünnepeken szokásos 
forgalom árasztotta el, az amerikai nagykövetség pedig azt javasolta az 
eszelős tolongásban itt rekedt állampolgárainak, hogy meneküljenek haza. A 
tengerentúli hajójáratokon azonban sajnálatos módon már minden kabint 
lefoglaltak, és a 0ueen Mary várólistáján több mint kétszázan sorakoztak. 


Lakhelyéről, a sussexi Sissinghurstből Vita Sackville-West írónő férjének, 
Harold Nicolsonnak, az írónak, történésznek és politikusnak küldött levelében 
érzékletesen jelenik meg az általános szorongás. , Egyáltalán nem örülök 
annak, hogy a péntek éjjelt is Londonban akarod tölteni - írta szeptember 27- 
én. - Ha valóban a szombat lesz agiorno fatale" az első légitámadásokat 
szombaton, közvetlenül éjfél után fogják indítani, úgy értem, vasárnap hajnali 
egykor." A válságot olyan súlyosnak tartották, hogy a király nem hagyhatta 
el Londont; így aztán a királyné utazott Clydebankbe a két ifjú 
hercegkisasszonnyal a névrokonáról elkeresztelt új óceánjáró, a Oueen 
Elizabeth vízre bocsátására, és először szólt rádión a nemzethez. 


Üzenetet hozok Önöknek a királytól. Azt kéri az ország népétől, hogy a 
fölöttük, sőt az egész világ fölött csüngő sötét felhők ellenére őrizzék meg 
derűjüket. Jól tudja, hogy mint válságos időkben mindenkor, most is hűvös 
fejjel és bátor szívvel fognak kitartani.!§ 

Szeptember 25-én, vasárnap késő este megegyezés nélkül ért véget 
Chamberlain és Daladier találkozója. Másnap reggel Londonba 

érkezett Maurice Gamelin tábornok, francia vezérkari főnök, hogy 
megtámogassa a francia küldöttséget. Chamberlainnel folytatott megbeszélésén 
sokkal határozottabbnak mutatkozott, mint előző este politikai főnökei. 
Megígérte, hogy a franciák a Csehszlovákia invázióját követő öt napon 

belül megtámadják Németországot, mégpedig egyrészt a levegőből, másrészt a 
még mindig befejezetlen Nyugati Fal gyenge pontjain. A cseh hadseregnek 34 
hadosztály állt rendelkezésére, továbbá 500 saját és feleannyi szovjet 
repülőgép. Gamelin úgy vélte, , jól megállják majd a 


helyüket". Franciaországnak 23 hadosztálya volt a nyugati fronton mindössze 
nyolc német hadosztállyal szemben, és a francia hadsereg jó helyzetben 

lesz ahhoz, hogy , Csehszlovákiából német csapatokat vonjon el".!"7 

Halifax mindazonáltal később megjegyezte Phippsnek, hogy invázió 

esetén Gamelin szerint ,,a cseh ellenállás alighanem rendkívül rövid életű 


lesz".18 


A délelőtt folyamán Chamberlain újra összeült Daladier-val és Bonnet-val. A 
londoni francia katonai attasé korábban elpanaszolta Hore-Belishá- 


A , végzetes nap" (olasz). -Aford. 


nak, hogy a franciákat , mélységesen sértette az itteni fogadtatás, az, hogy 
lehurrogták és keresztkérdéseknek vetették alá őket olyan haditechnikai 
ügyekben, amelyekben teljesen járatlanok".!? Mostanra azonban mindkét fél 
észrevehetően változtatott a magatartásán. Chamberlain abban reménykedett, 
hogy Hitler világosan kinyilvánítja majd a szándékait abban a nagy 
jelentőségűként beharangozott beszédben, amelyet aznap este mond el 
Berlinben. Ugyanakkor az is tisztázódott, hogy a csehek nem fogadják el a 
godesbergi feltételeket, és ha támadás éri őket, ellenállnak. Ha így lesz, 
Franciaország szövetségesének a segítségére siet majd, Nagy-Britannia pedig 
melléje áll. Daladier örömmel fogadta mindezt, fenntartás nélkül helyeselte 
Wilson berlini látogatását, és elismerte, hogy előző este ő is szerencsétlenül 
fejezte ki magát. Gamelin hatására megkeményítette álláspontját, és biztosította 
Chamberlaint, hogy , amennyiben Németország megtámadná Csehszlovákiát, 
és kitörne az ellenségeskedés, a franciáknak szándékukban áll, hogy hadat 
üzenjenek, és öt napon belül összecsapjanak a németekkel".9 


Délben a brit kormány ismét összeült; Chamberlain felolvasta a táviratot, 
amelyet az éjszaka folyamán kapott Roosevelt elnöktől, és to-vábbküldött 
Daladier-nak, Benesnek és Hitlernek is. 


Az európai béke építménye közvetlen veszélyben forog. Szétesésének 
következményei beláthatatlanok. Ha ellenségeskedések törnének ki, minden 
országban férfiak, nők és gyermekek milliói veszítik életüket elmondhatatlanul 
borzalmas körülmények között. (...) Az egész emberiség érdekében szólítom 
fel Önt a lehető legkomolyabban: ne szakítsa meg a tárgyalásokat?! 


A kormány ezután számos védelmi intézkedésről tárgyalt. Elhatározták, hogy a 


Területi Hadsereg légelhárító és partvédelmi egységeinek tisztjeit és 
legénységét még aznap délután behívják, a Királyi Légierő távol lévő 
állományát pedig visszarendelik szabadságáról. A miniszterelnök másnap este 
szól rádión a nemzethez, a parlamentet pedig ugyancsak összehívták két napon 
belül tartandó ülésre. Malcolm MacDonald találkozott a domíniumok 
főbiztosaival; , mind a legenergikusabb szóhasználattal jelentették ki, hogy (...) 
ha még bármilyen esélye van a tárgyalásos békének, az alkalmat nem szabad 
elmulasztani. Nézetük szerint a háborúnál még Hitler javaslatainak elfogadása 
is jobb." MacDonald biztos volt benne, hogy amennyiben háborúra kerülne 
sor, Ausztrália és Új-Zéland is belépne, és egyszersmind valószínűnek tartotta, 
hogy Dél-Afrika és Írország távol maradna.?? 


Befejezésül Chamberlain tudatta, hogy Wilson úton van Hitlerhez. Elismerte, 
,hogy ehhez az utolsó próbálkozáshoz nem fűz különösebb reményt", de , van 
egy halvány esély, hogy némi eredménnyel járhat". Remélte, hogy Wilson 
valamelyes befolyást gyakorolhat Hitlerre, elvégre , személyesen a 
miniszterelnök nevében szólal majd meg, mint annak bizalmas tanácsadója". 
Ha Hitler nem egyezik bele ebbe az utolsó percben elhangzó felhívásba, 
Wilson majd átadja neki Chamberlain levelét, amelyet már egyeztettek a 
franciákkal. 


A francia kormány tájékoztatott bennünket, hogy amennyiben a csehek elvetik 
a memorandumot, és Németország megtámadja Csehszlovákiát, ők eleget 
tesznek szövetségesi elkötelezettségüknek. Ha a francia erők ennek 
következtében aktív ellenségeskedésbe bocsátkoznának Németországgal, mi 
kötelességünknek fogjuk érezni, hogy támogassuk őket.?? 


Ezen a teljes pálforduláson Cooper olyannyira csodálkozott, hogy ő is 
kötelességének érezte kijelenteni, miszerint , maradéktalanul egyetért a 
mostantól képviselt politikával"; majd kissé szégyenkezve hozzátette, hogy , ha 
utolsó megbeszéléseinken túl gyakran és túl erőszakosan adtam hangot 
nézeteimnek, és ezzel növeltem a miniszterelnökre nehezedő súlyos terhet, úgy 
elnézést kérek érte". Megismételte, hogy örömest visszaadja tárcáját, ha a 
miniszterelnök ki akarná szélesíteni kormánya bázisát az ellenzék bizonyos 
tagjaival. 2! Chamberlainnek azonban nem volt ilyen szándéka. 


Az ülés feloszlását követően Wilson elrepült Berlinbe, a francia miniszterek 
elindultak a croydoni repülőtérre, Chamberlaint pedig ebéddel összekötött 
audienciára várta a király a Buckingham-palo-tába. Györgyöt mélységesen 


aggasztotta a háború általa könyörtelennek érzékelt közeledése, és 
beszélgetésük során visszatért az ötletre, amelyet már Halifaxnek is felvetett, 
hogy tudniillik személyesen fordulna Hitlerhez. Meggyőződése volt, hogy ez a 
lépés , inkább erősítené a józan értelemre való hivatkozást, mintha ma délután 
Sir Horace Wilson - Hitler esti beszéde előtt - az erő nevében szólalna meg". A 
király nagy csalódására azonban Chamberlain nem tartotta megfelelőnek a 
pillanatot, és másnap végképp megvétózta az elképzelést, azzal az indokkal, 
hogy , Hitler esetleg sértő választ küldene, a levelet nyilvánosságra is hozná, és 
ezzel tovább szítaná a két ország között amúgy is növekvő 


bizalmatlanságot"? 


Nem messze a Buckingham-palotától egy másik találkozóra is sor került, 
habár az ottani beszélgetésben Chamberlain nem lelte volna örömét. Távolléte 
idején nemcsak a kormány álláspontja vált keményebbé: egyre több jel utalt rá, 
hogy a hátsó padsorokban, a tisztség nélküli képviselők között szervezett 
lázadás érlelődik. Négy nappal korábban, mialatt Godesbergben Chamberlain 
még a Führerrel tusázott, hasonlóan gondolkodó főrendek és képviselők 
zsúfolódtak össze Winston Churchill Morpeth Mansions-beli, az Alsóházhoz 
közeli szűk kis lakásán. Churchill éppen akkor tért vissza a Downing Streetről, 
egy magánjellegű tájékoztatóról, és most ott állt , a kályhaellenző mögött, 
kezében egy whisky-szódával, ködös tekintettel, kissé álmatagon". Amúgy 
elégedett volt; sikerült megnyugtatnia képviselő-kollégáit, hogy , Chamberlain 
keményen helytáll majd Hitlerrel szemben, és ha az utóbbi elutasítja az angol- 
francia tervet, még ma este hazajön, és akkor háború lesz". Kollégái körében 
azonban inkább szkepszis uralkodott, mint kiderült, nagyon is jogosan. ,, A 
lényeg röviden summázható - jegyezte fel naplójában Nicolson. - Chamberlain 
vagy tisztességes békével tér vissza, vagy megszakítja a tárgyalásokat - mi 
mindkét esetben kiállunk mellette. De ha a béke tisztességtelen lesz, 
szembeszállunk vele."7€ 


Amikor az este folyamán szivárogni kezdtek a hírek, Churchill kedélye 
elborult. Egy régi barátja hívta fel odahaza, és aggodalmasan tudakolta, mi 
történik Godesbergben. , Azt nem tudom - felelte Churchill -, de az agyanúm, 
hogy valami szégyenletes."27 Aznap este még többen telefonáltak, köztük a 
mélységesen nyugtalan Masaryk, valamint Clement Attlee. A Munkáspárt 
szembenállása Chamberlainnel már pusztán párt-politikai okokból is érthető 
volt, noha a nemzeti kormány olyan elsöprő parlamenti többséggel 
rendelkezett, hogy a miniszterelnöknek jóformán tudomást sem kellett vennie 
ellenzékéről. Attlee és számos kollégája azonban arról is meg volt győződve, 


hogy Chamberlainnek erkölcsileg sincs igaza. , Ez akormány háborúba vezeti 
az országot - írta fivérének az év elején. - Egyáltalán nincs békepolitikája. 
Chamberlain egyszerűen a régi iskolából jött imperialista, de nem nagyon 
ismeri a külügyeket, és nem tud kiigazodni a működésben lévő erők között. így 
aztán elég zordak a kilátások/?8 Szeptember 26-án pedig írásban ítélte el a 
godes-bergi feltételeket, , amelyeket Ön kész a csehszlovák kormány elé 


terjeszteni. Azt hiszem, ezzel mélységesen sokkolta a brit közvéleményt."7? 


Szeptember 26-án délután Churchill ismét a Downing Streeten járt, és jelen 
volt Chamberlain és Halifax vitáján, amely oda vezetett, hogy 

a külügyminisztérium még aznap este kiadott egy elég 

ellentmondásos közleményt. Utána összehívta lakására a megbékítés 
ellenfeleinek elég népes csoportját, köztük a párt baloldalának néhány 
képviselőjét, például Harold Macmillant; de ott voltak ahagyományosabban 
jobbra húzók is, köztük Leó Amery és Lord Lloyd. Nicolson ezúttal is jelen 
volt, csakúgy, mint Sir Archie Sinclair, a liberálisok vezére - Edén 

azonban még most sem mutatkozott. , Fura kollekció" - gondolta Amery, ám 

a szereplők névsora jól illusztrálta, mennyire növekvőben van a 
miniszterelnök úgyszólván pártok fölötti ellenzéke, amelyet csakhamar 
Fókusz Csoportnak neveztek el. Churchill úgy jellemezte Chamberlaint, 

mint , nagyon kimerült és megtört embert". , Hősiesen megtette a 

legtöbbet, ami telt tőle, de soha nem kellett volna vállalkoznia ekkora 
feladatra ilyen szerény rátermettséggel."?! Bár előző este a kormány , rémesen 
be volt ijedve", ő úgy értesült, hogy a keményvonalas tagok meg a 

francia miniszterek együttesen , visszaadták az önbizalmát"; Wilson 

üzenete pedig , a legkevésbé sem jelentett visszavonulást inkább csak kísérlet 
volt, hogy mentse Hitler presztízsét, ha hajlandó alább adni". Hosszú vita után a 
csoport abban állapodott meg, hogy szorosabb együttműködést kell sürgetniük 
a Szovjetunióval, továbbá elő kell mozdítaniuk egy többpárti koalíciós 
kormány megalakulását, valamint a kötelező katonai szolgálat bevezetését. ,, Ha 
Chamberlain szabotál - írta Nicolson -, egységes tömbben lépünk fel ellene." 

Berlinben a szeptember 25-i vasárnapon gyönyörű idő volt, igazi 
vénasszonyok nyara. Ellentétben a Londonban elharapózó háborús lázzal, a 
tömegek ellepték a várost keretbe foglaló tavakat és erdőket, hiszen úgy tűnt. a 


háborús veszély visszahúzódott. Mialatt Chamberlain jóformán egész nap 


ülésezett a kormánnyal és a francia miniszterekkel, Hitler szokatlanul hosszú 
obersalzbergi tartózkodás után végre visz-szatért Berlinbe. Ingerülten vette 
tudomásul, hogy London és Párizs álláspontja egyre keményebb, és ami még 
kellemetlenebb, Prágában a francia mozgósítás híre és a lengyelekhez intézett 
orosz figyelmeztetés felélesztette a reményt, hogy Csehszlovákia végül 
mégiscsak számíthat a franciák és az oroszok, sőt a britek támogatására is. ,, A 
Németországgal szembeni cseh álláspont mind merevebb lesz" - jelentette 

a német ügyvivő, akinek az volt a benyomása, hogy Benes immár , nem bánja, 


legyen csak háború".?? 


Hitler, berlini polgártársaihoz hasonlóan, alaposan kihasználta a remek időt; 
esetében ez azt jelentette, hogy egész délután sétált a Birodalmi Kancellária 
kertjében, és elmélyülten beszélte meg soron következő lépéseit Goebbelsszel, 
aki a naplójában így írt erről: 


Nem hiszi, hogy Benes engedni fog; de akkor rettenetes ítélet sújt le rá. 
Szeptember 27-28-ára végzünk a katonai előmunkálatokkal, akkor a Führernek 
lesz öt nap ideje a manőverezésre. Már május 28-án kijelölte ezeket a 
dátumokat - és a dolgok pontosan úgy alakultak, ahogy megjósolta. A Führer 
zseniális látnok. Először azonban mozgósítunk. Ez olyan villámsebesen fog 
végbemenni, hogy a világ csodát él majd meg. 8-10 nap alatt kész lesz minden. 
Ha a határainkról támadjuk meg a cseheket, a Führer számításai szerint 2-3 hét 
alatt végzünk. De ha a bevonulás után támadunk, szerinte legföljebb 8 nap kell. 


A radikális megoldás a legjobb. Különben soha nem szabadulunk meg tőlük. 


A májusi válság óta Hitler október elejére tervezte Csehszlovákia egy csapásra 
történő, villámszerű invázióját. Most azonban mintha megfékezte volna 
becsvágyát, és két szakaszból álló inváziót készített elő: először csapatokat 
telepít a Szudétaföldre, és utána rohanja le az ország többi részét." 


Másnap reggel, szeptember 26-án, hétfőn Sir Horace Wilson elutazott 
Berlinbe. Mint magánélete sértetlenségéhez szenvedélyesen ragaszkodó ember, 
a repülőtérre indulóban elszörnyedve tapasztalta, hogy bejárati ajtaja előtt 
nagy csapat fényképész táborozik. Berlinben először a brit nagykövetséget 
kereste fel, majd onnan Henderson és Kirkpatrick kíséretében a Birodalmi 
Kancelláriára indult. Délután 5-kor vezették be őket a Führerhez. 
Balszerencséjére Wilson a lehető legrosszabb pillanatot választotta a Hitlerrel 
való szembeszállásra, mivel ez utóbbi különösen ocsmány kedvében volt. Mint 


mindig, ha nagyszabású és nagyjelentőségű fellépésre készült, a 
Sportcsarnokban elmondandó beszédére koncentrált, és mire Wilson 
megérkezett, már belehergelte magát a szükséges őrjöngő állapotba. Ez volt az 


első és egyetlen alkalom, amikor Schmidt jelenlétében , teljesen kiborult"?! 


Wilson átadta Chamberlain levelét Schmidtnek fordításra, és kérte, hadd 
mondjon bevezetésül néhány szót. 


- . A német memorandumot megjelentették - kezdte és a benne foglalt 
feltételek mélységesen sokkolták az angol közvéleményt... 


Ám alighogy kinyitotta a száját, Hitler elsápadt, és egyre izgatot-tabb lett. 


- . Ez esetben - vetette közbe - nincs értelme folytatni a beszélgetést. Wilson 
azonban kitartónak mutatkozott, és udvariasan ragaszkodott 


hozzá, hogy Hitler végighallgassa. Nem maguk a javaslatok , sokkolták és 
háborították fel a közvéleményt", hanem a tervezett megvalósítás gyors üteme. 
Ezután megkérte Schmidtet, fordítsa le Chamberlain üzenetét. Ám a tolmács két 
mondat után máris olyan részhez érkezett, amely a godesbergi feltételeket a 
csehek véleménye szerint , teljességgel elfo-gadhatatlanoknak" nyilvánította. 
Hitler erre felordított dühében, felugrott székéből, és az ajtóhoz rohant, mintha 
a kihallgatás véget ért volna. Wilson később így írta le a maga reagálását: 


Schmidt felállt. Ribbentrop felállt. Henderson és Kirkpatrick felállt. Én a 
helyemen maradtam. Az volt a véleményem, hogy Hitler nagyon neveletlenül 
viselkedett. Nem voltam szokva az ilyen bánásmódhoz. Elvégre a brit 
kormányt képviseltem. Ezért ragaszkodtam karosszékemhez.?" 


Hitler csodálkozott a dac ily nyílt kimutatásán, és az ajtóhoz érve hirtelen 

, mintha felismerte volna, milyen lehetetlenül viselkedett"; vállat vont, és 

, Visszatért a székéhez, mint egy durcás kisfiú".? Schmidt folytathatta a 
felolvasást, Hitler azonban mindegyre félbeszakította, és egészen a levél 
végéig tajtékzott, majd amikor Schmidt elhallgatott, újabb dührohamot 
produkált. Kiabálási verseny következett. Hitler Benest és a cseheket gyalázta, 
Schmidt tolmácsolni próbált, mindenki egyszerre beszélt, Wilson pedig azon 
volt, hogy megőrizze hidegvérét. Csitító, de figyelmeztető hangneme 
balszerencséjére csak fokozta Hitler dühét. 


- . Úgy bántak Németországgal, mint a niggerekkel - süvöltötte. - így még a 
törökökkel se mernének bánni. 


Kirkpatricket egy ponton annyira megrémítette a rendkívüli jelenet, amelynek 
tanúja lett, hogy Wilsonnak oda kellett fordulnia hozzá, hogy figyelmeztesse: 
ne feledkezzen meg a jegyzetelésről. 


- . Október 1-jén - visította a Führer - Csehszlovákia ott fog tartani, ahová én 
juttatom.? Ha Franciaország és Anglia le akarnak csapni, ám tegyék. Köpök 
rá! - zárta szavait. 9 


Levelében Chamberlain azt javasolta, hogy mivel a csehek elvben már 
elfogadták Hitler feltételeit, most kijelölt német és cseh küldötteknek kellene 
tárgyalniuk, hogy , kölcsönösen megegyezzenek a terület 

átadásának módjáról". A miniszterelnök örömest felajánlotta, hogy ez 
alkalomból , gondoskodik majd a brit kormány képviseletéről". ! Hitler azt 
felelte, a csehekkel csak akkor hajlandó tárgyalni, ha már elfogadták a 
godesbergi memorandumot. Bele kell egyezniük, hogy október 1-jére a német 
csapatok elfoglalják a szudéta területeket, a válaszukat pedig szeptember 28-án 
délután 2 óráig meg kell kapnia - azaz negyvennyolc órán belül. Addig is azt 
javasolta, jöjjön el ma este Wilson is a Sportpalotába, és hallgassa meg a 
beszédét. Wilson, aki még mindig nem adta át Chamberlain üzenetének 
legfontosabb részét, udvariasan nemet mondott, de megígérte, hogy a 
rádióközvetítést meghallgatja. , A kettő nem ugyanaz - felelte Hitler. - Ott kell 
lennie, hogy érzékelje az atmoszférát." Wilson visszament a követségre, és 
felhívta Londont: , ötven fölöttébb viharos percet" állt ki, de azért itt fog 
aludni, hogy holnap reggel viszontlássa Hitlert. Amikor a külügyminisztériumi 
tisztviselő, akinek az üzenetet átadta, valami jelentéktelen megjegyzésre azt 
mondta, , rendben", Wilson szárazon annyit felelt: , Ez nem a helyes 
kifejezés." Később sürgönyben jelentette Chamberlainnek, hogy , nagyon 
lázas óra" van mögötte. 


Nyolc órakor, amikor a világ bekapcsolta a rádiót, hogy egyetlen szóról se 
maradjon le, Hitler rákezdett beszédére 20 ezer gondosan megrostált náci párti 
hívő előtt, akiket a Sportpalota hatalmas arénájába zsúfoltak. William L. Shirer 
a szónoki emelvény fölötti galériáról figyelte az eseményeket. Hitlerről azt 
írta, hogy , az általam valaha látott legvadabb izgalmi állapotban bömbölt és 
ordibált". Shirer hosszú évek óta tudósított a Harmadik Birodalomról, de 
Hitler , most először viselkedett úgy, mint aki teljesen elvesztette az 


önuralmát". Rövid bevezetőt követően hamar megtalálta a hangját, és 
tomboló, gyilkos tirádába fogott általában a cseh nemzet, különösen pedig 
annak elnöke ellen: , A kérdés, amely ez utóbbi hónapok alatt oly mélyen 
felkavart bennünket, régóta ismeretes előttünk - harsogta. - Nem annyira 
Csehszlovákiáról van itt szó, hanem Herr Benesről." 


Ez a cseh állam hazugsággal kezdődött, és a hazugság atyját Benesnek hívták. 
(...) Én azt kértem, hogy most, húsz évvel később Benes úr végre kénytelen 
legyen szembenézni az igazsággal. Október 1-jén át kell hogy adja nekünk ezt 
a területet. (...) Most két ember sorakozik fel szemben egymással: ott van Benes 
úr, és itt állok én. 


Minden egyes érvet viharos üvöltéssel üdvözölt a lelkes tömeg. A világ 
közvéleménye kedvéért egyszersmind elhangzott a biztatás: 

Hitlernek Csehszlovákián kívül nincsenek területi igényei. A szónok ügyesen 
megdicsérte Chamberlaint a béke ügyét előmozdító igyekezetéért. 


Hálás vagyok Mr. Chamberlainnek a sok fáradságért. Biztosítottam, hogy a 
német nép semmi mást nem kíván, csak békét. (...) Biztosítottam továbbá, és e 
helyen meg is ismétlem, hogy ha majd ez a probléma 

megoldódott, Németország számára nincs több területi probléma Európában. 
És végül biztosítottam, hogy abban a pillanatban, amikor Csehszlovákia 
megoldja a maga problémáit (...), nekem nincs további érdekeltségem a cseh 
államban. És ezt garantáltam neki! Nincs szükségünk csehekre! 


Benes iránti türelme azonban kimerült, és beszédét fenyegetéssel zárta. 


Ajánlatot tettem Benes úrnak. (...) A döntés kulcsa most nála van. Béke vagy 
háború! Vagy elfogadja ezt az ajánlatot, és végre megadja a németeknek a 
szabadságukat, vagy odamegyünk, és magunk szerezzük meg ezt a 
szabadságot. El vagyunk szánva! Most aztán válasszon Benes úr."§ 


Azután, hogy hetven percen át volt talpon, Hitler az erőszak toembolá-sában 
fejezte be szónoklatát. A nácik egymáshoz tömörült sorai, amelyek jóformán 
minden mondatot xpSieg Heil!x kiáltásokkal szakítottak félbe, perceken át 
éljeneztek és kántáltak: , Führer, befiehl, wirfolgen! 9! Végre Goebbels 
felugrott, és megmarkolta a mikrofont. 


- Egy dolog biztos - kiáltotta a tömeg felé -, 1918 soha nem ismétlődik meg! 


Ekkor Shirer szerint , Hitler felnézett rá, vad, mohó kifejezéssel a szemében", 
ismét talpra ugrott, és , tekintetében fanatikus tűzzel (...) jobb kezével széles, 
körkörös gesztust téve az asztalra csapott", és erőteljes tüdejének minden 
erejével azt üvöltötte: 


-Ja! 


Ezután kimerültén roskadt székébe."? A beszéd Hitler egyik leghatásosabb 
teljesítménye volt; Goebbels , pszichológiai remekműnek" nevezte, "? és sokan, 
akik rádión hallgatták, rámutattak előadásmódjának színtiszta brutalitására. 

Leó Amery, aki folyékonyan beszélt németül, , a lehető legborzalmasabbnak" 
nevezte, és megjegyezte: , Inkább hasonlított egy vadállat acsargására, mint egy 
emberi lény megnyilatkozására, és személyre szóló ócsárlásainak mérgezett 
indulatától és közönségességétől - lásd vBenes, a hazug!x - majdnem 
elhánytam magam. A színtiszta gyűlöletnek ebben az ömlésében volt valami 
rémületes és obsz-cénül baljós.""9 


Bármily hihetetlen, amikor a szűkebb kabinet rögtön a beszéd elhangzása után 
összeült Londonban, tagjai egyetértettek abban, hogy bár a szöveg heves és 
erőszakos volt, , nem jogosít fel olyan döntésre, hogy azonnal elrendeljék az 
általános mozgósítást".?! Ehelyett két, egymásnak igencsak ellentmondó 
nyilatkozatot adtak ki a sajtónak. Este negyed 10-kor a külügyminisztérium 
sajtóosztálya , hivatalos köröknek" tulajdonított, , engedélyezett nyilatkozatot" 
bocsátott ki, amelyet aznap éjjel a rádió is közvetített, a másnap reggeli sajtó 
pedig széles körben foglalkozott vele. 


Bár a szudéta körzetek átadására irányuló német igényt a francia, brit és 
csehszlovák kormányok elfogadták, ha a brit miniszterelnök 

minden erőfeszítése ellenére német támadás indulna Csehszlovákia ellen, 
annak 


Führer, parancsolj, mi követünk! - A ford. 


közvetlen eredménye csak az lehet, hogy Franciaország köteles lesz segítséget 
nyújtani, Nagy-Britannia és a Szovjetunió pedig mindenképpen Franciaország 
mellé állna.?? 


A , Leeper-sürgönyként" ismert nyilatkozat szerzőjének kiléte mind a mai 
napig találgatások tárgya. Bizonyosnak annyi látszik, hogy Rex Leeper, a 


külügyminisztérium sajtóosztályának főnöke fogalmazta meg, közzétételét 
pedig aznap este Halifax engedélyezte, abban a tévhitben, hogy , teljesen 
megegyezik" Chamberlain álláspontjával.?? A nyilatkozat széles körű 
visszhangot keltett, részben mert azt állította, hogy ismeri a Szovjetunió valódi 
álláspontját, részben mert erőteljesen hangoztatta, hogy Nagy-Britannia kész 
csatlakozni Franciaországhoz. 


A második nyilatkozat konvencionálisabb volt, és aznap éjjel 1 óra 50 perckor 
adták ki mint a miniszterelnök válaszát Hitler beszédére. 


Elolvastam a német kancellár beszédét, és nagyra értékelem hivatkozását a 
béke megmentését célzó fáradozásaimra. Ez utóbbiakkal most sem hagyhatok 
fel, mivel képtelenségnek tartom, hogy Európa népei, amelyek nem akarnak 
háborúzni egymással, véres küzdelembe bocsátkozzanak egy olyan kérdés 
miatt, amelyben nagyrészt már sikerült megegyezésre jutni." 


Az éjszaka folyamán Wilson hosszú táviratot küldött Chamberlainnek, 
amelyben üdvözölte Hitler beszédének bizonyos aspektusait. Úgy vélte: a 
beszéd nem is volt , olyan erőszakos, mint amilyenre számítottak". Végtére is 
Hitler dicsérte Chamberlaint, és mindenkit biztosított, hogy európai 
viszonylatban Csehszlovákiával szemben támaszt utoljára területi igényt. 
Egyszersmind azonban az is tisztázódott, hogy valóban a godesbergi 
memorandum az utolsó szava. Wilson beszámolt egy különös incidensről is, 
amely a kancellárián folytatott tárgyalás közben történt. Mind Hitler, mind 
Ribbentrop tudatta vele, később pedig Göring is megismételte Hendersonnak, 
hogy a németek lehallgatták a telefonbeszélgetéseket a Londonban tartózkodó 
Masaryk és a Prágában lévő Benes között. Masaryk e szerint azt mondta 
volna Benesnek, hogy , tartson ki, és ne bajlódjon a területek 

átengedésével, mert ő, Masaryk kapcsolatban áll Winston Churchill-lel és 
másokkal, és meggyőződése; hogy Chamberlain politikája meg fog bukni". 
Wilson részben emiatt figyelmeztette a miniszterelnököt: szerinte 

, hagyon kétséges; szükséges avagy bölcs dolog-e másnap délelőtt átadni azt 


a bizonyos speciális üzenetet".?? 


Másnap, dél elmúltával Wilson visszatért a Birodalmi Kancelláriára. 
Kirkpatrick az előző napi élményt olyan undorítónak találta, hogy megkérte 
Wilsont: ha lehet, mentse fel a második látogatás alól. , A légkört - úgymond - 
annyira átjárta a könyörtelen gonoszság, hogy nyomasztó, már-már 
rémálomszerű volt ugyanabban a helyiségben tartózkodni." Wilson azonban 


ragaszkodott a jelenlétéhez. A kancellária folyosóin és váróiban nyüzsögtek a 
tányérnyalók, akik mind reménykedtek, hátha jut nekik egy másodperc a 
Führer értékes idejéből. Hitler irodája előtt a kerek előszoba tömve volt SS- 
őrökkel és náci fejesekkel. Amikor a briteket bevezették, Bodenschatz 
tábornok, Göring kancelláriabeli ösz-szekötő tisztje cinkosan odasúgta 
Kirkpatricknek, hogy ,, tartson ki"."? 


Hitler hangulata alig valamicskét javult, Wilson pedig szégyenletesen 
hízelkedő modorban nyitotta meg az eszmecserét. Hallgatta, úgymond, a 
rádiót, és , gratulálni szeretne a beszéd fogadtatásához; csodálatos élmény 
lehet, ha az ember ilyen fogadtatásban részesül". Ezután utalt a miniszterelnök 
éjszakai nyilatkozatára, és különösen felhívta a figyelmet arra a részre, 
amelyben Chamberlain vállalta az , erkölcsi felelősséget" annak biztosításáért, 
hogy a csehek a terület átadását , tisztességesen, hiánytalanul (...) és észszerű 
gyorsasággal" teljesítsék -vagyis voltaképpen felajánlotta, hogy garanciát 
vállal a kérdéses területek átruházásáért. Van-e a Führernek - kérdezte Wilson - 
olyan üzenete, amellyel visszatérhet Londonba? Van, felelte Hitler, ismét 
egyre lázasabb izgalmi állapotban. A csehek előtt csupán két egyszerű 
lehetőség áll: , Vagy elfogadják a memorandumot, vagy visszautasítják.""" Ha 
az utóbbi mellett döntenek - ekkor már kiabált -, annak csak egy eredménye 
lehet. , Ich werde die Tschechen zerschlagen" - ismételgette újra meg újra. 
Schmidt hűségesen fordított: , Ssszétverem a cseheket." 


Végre eljött a pillanat, amikor Wilson átadhatta üzenete lényegét. Nyugodtan, 
megfontoltan előadta, hogy egy dolgot még tartogat. Megkísérli Chamberlain 
üzenetét abban a hangnemben előadni, amelyben, ha jelen volna, ő beszélne. 
, Ha szerződéses kötelezettségeinek megfelelően Franciaország 
ellenségeskedésbe keveredik Németországgal - közölte akkor az Egyesült 
Királyság kötelességének érezné, hogy mellé álljon.""? Hitlert felbőszítette a 
figyelmeztetés. Mivel neki nem áll szándékában, hogy megtámadja 
Franciaországot, , az ügy summája az, hogy Franciaország úgy határozott, 
hogy megtámadja Németországot, és ez a kötelezettség Nagy-Britanniára is 
kiterjed".? Wilson megpróbálta elmagyarázni, hogy Hitler félreértette őt, 
Hitler azonban már nem volt olyan állapotban, hogy odafigyeljen. Egyre 
dühödtebben fészkelődött a székén, sarkával a padlón dobolt. 


- Ha Franciaország és Anglia lecsap - harsogta -, csak tegyék! Nekem ez 
teljesen közömbös. Fel vagyok készülve minden eshetőségre. Csak a helyzetet 
vehetem figyelembe. Ma kedd van; jövő hétfőre mind háborúban állunk." 


A tárgyalás egy ízben megszakadt, mert Con O Neill, a brit nagykövetség fiatal 
harmadtitkára üzenetet hozott Hendersonnak. Amikor átadta Kirkpatricknek, 
diszkréten megkérdezte: , Hogy haladnak?", mire Kirkpatrick, aki jóformán 
oda se nézve gyűrte zsebébe a papírt, színpadiasán csak annyit suttogott: ,,Itt a 
háború!" A kőkeményen megbékítésellenes O Neill ennek roppantul megörült, 
és , fényes kedvében ment vissza a követségre".§! Wilson azonban nem hagyta 
magát ilyen könnyen leszerelni; még mindig beszélgetésbe próbálta vonni 
Hitlert, amikor Henderson intett, hogy ideje távozni. A nagykövet már indult 
kifelé, Wilson azonban még félrevonta a Führert. , A katasztrófát minden áron 
el kell kerülni - mondta. - Még egyszer megpróbálom jobb belátásra 

bírni azokat a cseheket.""2 Kirkpatrick másfajta búcsúra emlékezett. 

, Amikor megragadtam pufók kezét - idézte fel évekkel később -, határtalan 
megkönnyebbülést éreztem, amiért soha többé nem kell viszontlátnom."3 


900 


Wilson szeptember 27-én tért vissza Londonba, éppen időben ahhoz, hogy 
részt vegyen a szűkebb kabinet kibővített Downing Street-i ülésén. Inskip 
magával hozta a három vezérkari főnököt: Sir Roger Backhouse tengernagyot, 
a hadiflotta első lordját, Górt vikomt tábornokot, a birodalmi vezérkari 
főnököt, valamint Sir Cyril Newall légi-marsallt, a légierő vezérkari főnökét. 
Az egybegyűltek elejétől végig nyomasztónak találták jelentésüket. 


Az a véleményünk, hogy semmilyen nyomás, amelyet Nagy-Britannia és 
Franciaország a tengeren, a szárazföldön vagy a levegőben kifejthet, 

nem akadályozhatja meg Németországot abban, hogy lerohanja Csehországot, 
és döntő vereséget mérjen Csehszlovákiára. Csehszlovákia 

elveszett integritását csak Németország veresége árán lehetne helyreállítani, 
egy hosszadalmas küzdelem eredményeképpen, amelynek kezdettől fogva a 
korlátlan háború jellegét kell öltenie.5§ 


A kilátásokat csak rontotta Mason-MacFarlane, akit Londonba hívtak, hogy 
kifejtse nézetét a németországi katonai helyzetről, és előadja, milyen 
tapasztalatokat szerzett abban a rövid időben, amikor közvetítette Prágában a 
godesbergi feltételeket. Az attasé , gyengének" találta a csehek harci szellemét, 
és úgy látta, , az anyagi előkészületek még korántsem teljesek. A vám- és 
határőrök egytől egyig meg vannak ijedve. A déli határon - Bécs-Linzcel 
szemközt - a csehek teljesen felkészületlenek. Úgy vélte, igencsak 
elhamarkodott lenne bármilyen politikai lépést arra a feltevésre alapozni, hogy 


a csehek úgy fognak harcolni, mint a tigrisek."? 


Az összegyűltekhez ekkor csatlakozott Malcolm MacDonald, valamint az 
ausztráliai tőmegbízott és korábbi miniszterelnök, Stanley Bruce. A 
domíniumok kormányai, állította Bruce, távolról sem lelkesek, és kitartóan 
sürgetik a godesbergi feltételek elfogadását. A dél-afrikai főmegbízott 
mindnyájuk nevében szólt, amikor közölte MacDonalddal: , Dél-Afrikától nem 
várható el, hogy bármilyen, Csehszlovákia miatt kitört háborúban részt 
vegyen."56 Miután Wilson beszámolt berlini élményeiről, az általános 
lehangoltságot betetőzte egy sürgöny, mely Hender-sontól érkezett, aki Wilson 
és Hitler találkozója után beszélt Göringgel. 


Viselkedéséből teljesen nyilvánvaló volt, hogy a szudéta körzetek megszállási 
tervének immár minden részletét végérvényesen kidolgozták. Nem volt sem 
ideges, sem izgatott; maradéktalanul biztos volt benne, hogy amennyiben a 
csehek ellenállnak, megmozdulásukat az elsöprő túlerő a létező legrövidebb 
időn belül leküzdi. Teljesen egyértelmű, (...) hogy a kocka el van vetve, a brit 
közvetítés véget ért, és ha holnap délután 2 óráig nem jelennek meg Berlinben 
teljes felhatalmazással ellátott cseh küldöttek, hogy önállóan csikarják ki a 
németektől a még elérhető leg-jobb feltételeket, akkor azonnal elrendelik az 
általános mozgósítást, és a szudéta területek megszállása haladéktalanul 
megkezdődik." 


Ekkor megállapodtak, hogy Chamberlain előzetes táviratot küld Prágába 
Benesnek, ami az ülés folytatása alatt meg is történt. 


Kötelességemnek érzem közölni Önnel és a csehszlovák kormánnyal, hogy 
Őfelsége kormányának Berlinből jelenleg rendelkezésre álló információja 
szerint egyértelmű, hogy amennyiben holnap délután 2 óráig a csehszlovák 
kormány nem fogadja el a német feltételeket, a német erők parancsot kapnak a 
csehszlovák határ átlépésére. Ennek eredménye szükségképpen Csehország 
lerohanása lesz, és ettől a sorstól semmi, amit bármely más hatalom tehet, nem 
kímélheti meg az Ön országát és népét, és bárhogyan végződjék egy esetleges 
világháború, ez akkor is igaz marad. Őfelsége kormánya nem vállalhatja a 
felelősséget, hogy tanácsot adjon az Ön tennivalójára nézve, de fontosnak 
tartja, hogy ez az információ haladéktalanul az Ön birtokában legyen.8 


Amikor az ülés a végéhez közeledett, Chamberlain megkérdezte Back-house- 
tól: úgy gondolja-e, hogy megtörtént minden szükséges intézkedés. A flotta 


első lordja azt felelte, szívesen tenne még egy további lépést: mozgósítaná a 
flottát. Chamberlain néhány pillanatig habozott, majd bólintott. Backhouse 
összeszedte papírjait, és elsietett, hogy megindítsa a folyamatot. Később, 
amikor a különböző megbeszélések befejeződtek, Cadogan még mindig 
magányosan dolgozott a kormány termében, Wilson pedig, aki benézett hozzá, 
megkérdezte: , Tisztában van vele, hogy Duffnak [Cooper] senki sem szólt a 
flotta mozgósításáról?"? 


Miután közölték Benessel, hogy további tanácsokat nem adhatnak, a brit 
kormány pontosan ennek szellemében cselekedett. Halifax és Cadogan 
korábban alternatív javaslatot állított össze a Szudétaföld szakaszos német 
megszállására. Kora estére ennek alapján egy vázlatos dokumentum készült, 
amelyet a franciák jóváhagyása után megküldték Newtonnak és Hendersonnak. 
Az új terv megszabta Eger és Asch azonnali, október 1-jei megszállását; ezt 
követte volna egy nemzetközi határügyi bizottság létrehozása, valamint 
október 3. és 13. között további szudéta területek szakaszos átruházása. A 
javaslatokat ezúttal is a cseheknek szóló, álcázott fenyegetés kísérte. 


A jelen terv egyetlen alternatívája országuk erőszakos inváziója és felosztása 
lenne, és noha ez kiszámíthatatlan tömegű emberéletet követelő, általános 
konfliktushoz vezethet, nincs rá lehetőség, hogy e konfliktus befejeztével, 
bármi legyen is az eredmény, Csehszlovákia visszanyerje mai határait."" 


Reggel fél 8-kor, háromórás ülésezés után, a kabinet ott maradt tagjait 
kitessékelték a kormányteremből a BBC villanyszerelői, akik felszerelték a 
mikrofont a miniszterelnök rádióbeszédéhez. Chamberlain, Halifax, Wilson és 
Cadogan átvonult Wilson szomszédos irodájába, és folytatta a megbeszélést. 
Wilson újabb sürgönyszöveggel állt elő, amelyet ugyancsak Benesnek szánt; 
fel akarta szólítani a cseheket, hogy fogadják el mindazon területek azonnali 
megszállását, amelyeket a Hitler memorandumát kísérő térkép megjelölt. 


A korábbi üzenetemben javasolt megfontolások fényében úgy látjuk, az Ön 
részéről bölcs lépés lenne, ha mérlegelné csapatai visszavonását a 
megszállandó területekről, vagyis lehetővé tenné a német erőknek a 
vértelen megszállást. Ha úgy döntene, hogy az adott körülmények között ez 
észszerű lépés lenne, azt tanácsolnánk, hogy a lehető leghamarabb, és 
mindenképpen még holnap délután előtt, értesítse szándékáról a német 
kormányt."! 


Cadogant megdöbbentette ez a , teljes kapitulációt" sugalló üzenet, és ezt nem 
is rejtette véka alá; a javaslattól Halifax is elhatárolta magát. Az immár 

, teljesen elcsigázott" Chamberlain ugyanakkor kész volt elfogadni. , Csak 
támolygok ide-oda a házban" - vallotta meg Cadogannek, és ezzel visszament a 
szomszédos kormányterembe."? 


Nyolc órakor sor került Chamberlainnek a nemzethez intézett rádiószózatára. 
Nem volt kellően felkészült, és lassan beszélt; a hangja meg-megtört a 
fáradtságtól és a megindultságtól. Jellemző módon először is köszönetét 
mondott mindazoknak, akik , ez utolsó hetekben írtak feleségemnek vagy 
nekem, hogy kifejezzék hálájukat fáradozásaimért, és biztosítsanak róla, hogy 
imádkozni fognak sikeremért". 


Ha eddig is súlyosnak éreztem felelősségemet, az ilyen levelek olvasása 
közepette szinte határtalannak tűnt. Milyen szörnyű, fantasztikus és hihetetlen, 
hogy országunkban lövészárkokat ássunk és gázálarcokat próbálgassunk, mert 
számunkra ismeretlen emberek egy távoli országban összevesztek. Még inkább 
lehetetlennek tűnik, hogy egy elvben már elsimított veszekedés háború tárgya 
legyen. 


Chamberlain beszélt németországi látogatásairól, amelyek hatására , világosan 
felismerte, hogy Herr Hitler úgy érzi, neki ki kell állnia más németekért", és 
újra előadta meggyőződését, miszerint a Szudétaföld jelenti Hitler utolsó 
területi igényét Európában. Megígérte hallgatóinak, hogy , nem adom fel egy 
békés megoldás reményét, és a békéért való fáradozásról sem mondok le, 
amíg egyáltalán van esély a békére"; mi több, örömmel tér vissza 
Németországba harmadszor is, ha úgy gondolná, hogy ez bármi haszonnal 
járhat. 


Chamberlain a továbbiakban ismertette a meghozott elővigyázatossági háborús 
intézkedéseket, hangsúlyozva: ezek nem jelentik azt, hogy a háború küszöbön 
állna. Nyugalmat kért a lakosságtól, és újabb önkénteseket várt, akik részt 
akarnak venni a haza védelmében. Végül jelezte, hogy további engedményekre 
kerülhet sor. 


Bármennyire rokonszenvezünk is egy kis nemzettel, amely szembekerült nagy 
és hatalmas szomszédjával, nem vállalhatjuk, hogy a kedvéért minden 
körülmények között az egész brit birodalmat háborúba vezessük. Jómagam 
lelkem legmélyéig a béke embere vagyok. A nemzetek közti fegyveres 


konfliktus rémálom számomra; de ha meg volnék győződve róla, hogy van 
egy nemzet, amely eltökélte, hogy az erejétől való félelem révén uralni fogja a 
világot, úgy érezném, hogy ezzel a nemzettel szembe kell szállni. (...) A háború 
borzalmas dolog, és mielőtt belefognánk, világosan tudnunk kell, hogy 
valóban az alapvető ügyek forognak-e veszélyben, és a parancs, hogy 
védelmükben mindent kockára tegyünk, valamennyi következmény 
mérlegelése után ellenállhatatlannak bizonyul."? 


Chamberlaint joggal érte éles bírálata fenti megjegyzésekért, bármilyen szűk 
látókörűnek és naivnak tűnjenek is ma, illetve tűntek egyesek szemében már 
annak idején is. A brit külpolitika eladdig soha nem függött a földrajzi 
közelségtől vagy a közvélemény tájékozottságától. Cooper a rádióadást 

, mélységesen csüggesztő megnyilatkozásnak" bélyegezte, és felháborította, 
hogy Chamberlain, ígéretével ellentétben, nem tett említést a flotta 
mozgósításáról. Szavai sokak véleményét összegezték: , A beszédben nem esett 
szó Franciaországról, és Csehszlovákiáról sem hangzott el semmilyen, 
együttérzésről tanúskodó szó. Rokonszenvet a miniszterelnök egyedül Hitler 
iránt fejezett ki, mondván, hogy nagyon is megérti, mit jelent a Führer számára 
a Szudétaföld.""§ Amikor Churchill felhívta Coopert, , beszélni is alig tudott 
dühében. A szónoklat, mondta, a megfutamodást készítette elő.""?" Amery még 
lesújtóbban nyilatkozott. A rádiós beszéd , egy nagyon fáradt és megtört ember 
megnyilvánulása volt, (...) és a németeket csupán az eddigiek folytatására fogja 
ösztönözni. (...) Ha volt valaha fontos funkciót betöltő polgár, aki 

megszokta, hogy a londoni tanácsban vagy a kormányban polgártársaival 
kapcsolatot teremtsen, ugyanakkor azonban képtelen az erő, a stratégia vagy a 
diplomácia fogalmaiban gondolkodni, úgy az Neville."7€ 


Este fél 10-kor rendkívüli ülést tartott a kormány. , Kilátásaink komorak", 
figyelmeztetett Chamberlain, majd elismételte a defetista jelentéseket, 
amelyeket a délután folyamán a szűkebb kabinettel is közölt: Henderson berlini 
táviratát, Mason-MacFarlane pesszimista előrejelzését a cseh hadsereg 
harcképességéről, és a domíniumok kormányainak szívós ellenállását minden, 
háborúhoz vezető politikával szemben. Felolvasta az ausztrál miniszterelnök 
táviratát, amely arra figyelmeztetett, hogy ,,a szudéta területek átruházását 
elvben már rendezték, tehát e döntés gyakorlati megvalósításának módozatai 
nem képviselnek elég jelentős ügyet ahhoz, hogy egy háborúhoz vezető 

vitát robbantsanak ki". Ezután Wilson számolt be Hitlerrel történt 
találkozásairól, leszögezve, hogy a Führer Benest , megbízhatatlan 

embernek? tartja, , aki soha nem tartaná be, amit megígért". Végül visszatért 


korábbi indítványához: sürgönyözni kellene Prágába, kiemelve, hogy , az 
egyetlen terv, amely megakadályozhatná az ország lerohanását, ha a 
csehszlovák kormány visszavonná csapatait a vörössel megjelölt területekről, 
és lehetővé tenné, hogy Németország ezeket emberéletek feláldozása nélkül 
foglalja el".""7 


A miniszterelnök azonban, és nem először, rosszul érzékelte az ülés hangulatát. 
Wilson sürgönyvázlatát számos kormánytag nem bírta megemészteni. Cooper 
fontosnak tartotta, hogy , én mártsam be elsőnek az evezőmet, még a Nagy 
Négyes? előtt". Utalt Roosevelt fokozódó támogatására, a francia álláspont 
megkeményedésére. Kijelentette, hogy Mason-MacFarlane nyilvánvalóan 
behódolt Henderson bűverejének, a domíniumok egyetértése pedig 
lényegtelen. Bírálta Chamberlaint, amiért rádióbeszédében nem méltatta a 
cseheket. Felszólalását a következőkkel zárta: , Ha most faképnél hagynánk a 
cseheket, vagy akár csupán a megadást tanácsolnánk nekik, a történelem egyik 
leghitványabb árulását követnénk el.""8 Alapvetően fontos volt, hogy 

Coopert Halifax követte, aki bejelentette, hogy ő sem támogathatja Wilson 
sürgönyét; a benne foglalt javaslat egyet jelent , a Németország előtti 

teljes kapitulációval", és az Alsóház úgysem fogadná el. Az ezután szót 

kérő Simon is egy követ fújt az előtte szólókkal, arra kényszerítve 
Chamberlaint, hogy kelletlenül elismerje: , Nagy erejű és meggyőző indokok 
szólnak javaslata elfogadása ellen. (...) Ha a kollégák körében általános ez 

a vélemény, ő kész az ügyet ennyiben hagyni.""? 


Aznap éjjel Chamberlain sokáig virrasztóit a Downing Streeten: a beszédén 
dolgozott, amelyet másnap az Alsóházban kellett mondania. Azok, akik a 
rádión meghallgatták, többé-kevésbé azzal a bizonyossággal tértek nyugovóra, 
hogy mire másnap reggel felébrednek, Nagy-Britannia háborúban áll. 
Alattvalói szorongásában még a király is osztozott. Éjszaka a Buckingham- 
palotában nekiült, hogy írjon édesanyjának, Mária királynénak, beszámolva a 
Prágába, illetve Berlinbe küldött legfrissebb javaslatokról. 


Benessel közölték, amit e nélkül is jól tudott, hogy országát mindenképpen 
lerohanják, 8z bölcsen tenné, ha ennek megfelelően járna el. Ameny-nyiben 
Hitler ezt elutasítja, egyszer s mindenkorra világos lesz, hogy őrült. 
Nyomasztó ez a rémes várakozás arra, hogy bekövetkezzék a legrosszabb.§9 


Chamberlain később így írt nővérének: , Csak annyit tudok, hogy az órák 
múlásával az események mintha bekerítettek volna bennün-két, és elborzasztó 


bizonyossággal és gyorsasággal taszítanának a szakadék széle felé."?! 


444 


Mialatt London lélegzet-visszafojtva várakozott, Berlinben Csehszlovákia 
lerohanásának előkészületei befejezéshez közeledtek. Mi több: Asch szudéta 
határvárosban, ebben a német területre benyúló kiszö-gellésben az akció már 
el is kezdődött. A cseh hadsereg visszavonult a csaknem teljes egészében 
németek lakta városból; helyét először a Freikorps foglalta el, majd, Hitler 
parancsára, az SS két halálfejes zászlóalja. Másnap, röviddel az után, hogy 
Wilson elhagyta a kancelláriát, Hitler , szigorúan bizalmas" parancsot bocsátott 
ki: e szerint a hét hadosztály - amelyben az inváziós rohamot végrehajtó 
egységek is bennfoglaltattak - nyomuljon előre gyakorlóterepeiről a cseh 
határ közelében kijelölt indulóállásokba. Készenlétben kell lenniük, 

hogy szeptember 30-án megkezdjék a Zöld terv előírta akciót, mivel az 

előző napon, délidőben ez a döntés született.?? A szárazföldi csapatok 

reggel negyed 7-kor kezdik meg a támadást, míg a légierő, az időjárási 
viszonyok függvényében, önállóan határozhatja meg a műveletekhez 
legkedvezőbb időpontot.?? A Fegyveres Erők Főparancsnoksága 

figyelmeztette a náci párt hatóságait, hogy hamarosan teljes lesz a mozgósítás, 
ezért a testületnek a helyi pártvezetőkhöz intézett kérései , azonnal telje- 
sítendők, anélkül hogy felsőbb hatóságokhoz irányítanák őket". Végezetül 
aznap este a főparancsnokság , figyelmeztetés nélkül" elrendelte, hogy a 
Nyugati Fal mentén titokban állítsák fel , a hat reguláris nyugati hadosztályt".§? 


Délután 6-kor, amikor Berlinben szürke őszi napra borult az alkony, egy 
gépesített hadosztály vonult végig lassan az utcákon, teljes 

háborús felszereléssel, úton a cseh határ felé. A díszmenetet Hitler rendelte 
el, részint azért, hogy a berliniek hazafiasságát mozgósítva felkészítse őket a 
háborúra, részint hogy a külföldi diplomaták és tudósítók kellően értékeljék a 
Reich teljes katonai hatalmát. A nehéztüzérséggel kiegészített páncélososzlop 
végigcsörtetett a Wilhelmstrassén, míg Hitler barna zubbonyban és fekete 
nadrágban, három hadsegéde társaságában, mozdulatlanul állt a kancellária 
erkélyén. A parádét úgy időzítették, hogy a munkából hazasiető berlinieket 
lepjék meg vele, de ha imponálni akartak a szemtanúknak, csúfos kudarcot 
vallottak. William L. Shirer éppen az Unter den Linden sarkához ért, ahol a 
menet befordult a Wilhelm-strasséra, és arra számított, hogy lelkes és lármás 
tömegdemonstrációval találkozik, olyanszerűvel, mint amilyen 1914-ben, a 
háború kitörésekor lezajlott. Ehelyett a berlini nép, ahogy írta, ,,a földalatti 


állomásaira menekült a látvány elől, a kitartóbbak pedig halálos csendben 
álltak. Ennél döbbenetesebb háborúellenes tüntetést még soha nem láttam."?§ 


A Wilhelmplatzon, szemközt a kancellária erkélyével, egy kétszáz civilt 
számláló csoport állt hallgatagon és mogorván. Azért jöttek, hogy lássák 
Hitlert, de a fegyvereivel való találkozásra nem számítottak. A Daily Express 
tudósítója leírta, ahogy , az álcázott teherautók tovadübörögtek 
rakományukkal: fiatal, közönyös arcú, nyílegyenesen ülő német katonákkal, 
akik puskát szorítottak térdük közé, (...) és komornak, egykedvűnek látszottak". 
Senki nem mosolygott, senki nem éljen-zett, senki nem integetett." A 
Wilhelmstrassén, a néhány kapuval a kancellárián túl működő brit 
nagykövetségen Henderson is ezt a kihívóan erőfitogtató műsort figyelte, 
amely úgy festett, mintha , ellenséges hadsereg vonulna át egy legyőzött 
városon".8 Hitlert felbőszítette a fásultságnak, sőt a nemtetszésnek ez a 
vakmerő kinyilvánítása, amely meghökkentő ellentétben volt a Sportpalota 
előző esti, gondosan megszűrt közönségének imádatával. Fritz Wiedemannt 
rendreutasították, amikor a kancelláriára érve hangosan megjegyezte: 

, Odakinn mintha gyászmenet vonulna!"?? Hitler keze ökölbe szorult, majd 
hátrább lépett az ablaktól, és egy függöny mögé rejtőzött. , Ilyen népséggel 
nem viselhetek háborút!" - jelentette ki panaszosan." 


Mivel javában zajlott a lázas katonai tevékenység, amely a szeptember 30-ra 
kitűzött invázióhoz igazodott, nehéz megállapítani, miért utasította Weizsáckert 
Hitler, csaknem azonnal Wilson elutazása után, hogy fogalmazzon választ 
Chamberlain levelére - hiszen előző nap még arra sem volt hajlandó, hogy 
meghallgassa a levél felolvasását. Egyes kommentátorok ezt a fordulatot a 
katonai parádé hűvös fogadtatásának tulajdonították, ám a válasz Londonba 
érkezésének időpontja arra vall, hogy a levél aznap délután, de korábban 
íródott?! Nem befolyásolhatta Hitlert a brit flotta mozgósítása sem, amelyet 
csak késő éjjel hoztak nyilvánosságra. Ribbentrop személyi titkára prózaibb 
okot jelöl 


meg, hitelt adva Weizsáckernek, aki , azon fáradozott, hogy a reménynek 
legalább a szikráját ébren tartsa", és rábeszélte Hitlert, hogy , legalább az 
udvariasság kedvéért válaszoljon".72 Amikor Schmidt utasítást kapott a 
,békülékeny" válasz lefordítására, néhány napon belül másodszor tűnt fel neki, 
hogy , Hitler visszariadt a végső lépéstől".7? Hendersonnak is az volt a 
véleménye, hogy a levél jól érzékelhetően , békülési kísérlet volt, és bizonyos 


idegességről árulkodott". Weizsáckernek később Göring elmondta, hogy 
Hitler e késői stádiumban két okból választott békés módszereket: , Először is 
kétségei voltak a német nép háborús hajlandósága felől; másodszor pedig félt, 
hogy Mussolini végképp cserbenhagyja."?? 


Chamberlain éjjel fél 11-kor kapta meg Hitler levelét, és azonnal feléledt benne 
a remény. Továbbra is indokoltnak tartotta a maga Godesbergben tanúsított 
hajthatatlan viselkedését, de Hitler mérsékeltebb hangneme - ahogy ezt a 
németek ügyesen ki is számították -hatással volt rá is, Wilsonra is. A Führer 
tagadta, hogy , meg akarná nyomorítani Csehszlovákiát a maga nemzeti 
létében avagy politikai és gazdasági függetlenségében". Nem tervezi az egész 
ország elfoglalását, és a szudéta területeken maradó csehekkel is 
tisztességesen fognak bánni. A csehek csak azért tartanak ki, mert abban 
bíznak, hogy , más országokban, különösen Angliában és 

Franciaországban mozgósíthatják azokat az erőket, amelyektől céljaik 
fenntartás nélküli támogatását remélik, és ezzel megteremtik egy általános 
háborús katasztrófa lehetőségét". 


Az Ön belátására kell bíznom, hogy e tények fényében úgy gondolja-e, hogy 
folytatni kívánja erőfeszítéseit, amelyekért, az alkalmat kihasználva, ismételten 
őszinte köszönetét mondok, azaz meghiúsítja az efféle manővereket, és a 
prágai kormányt a legutolsó órában észhez téríti.95 


Chamberlain úgy gondolta, a két fél közti nézeteltérések immár , odáig 
zsugorodtak, hogy tárgyalásokkal feltétlenül rendezhetők"; és elhatározta, 
hogy már elhangzott javaslatait egy Hitlernek címzett végső, , legeslegutolsó" 
levéllel toldja meg.?" 


Szeptember 28-án, hajnali 4-kor André Francois-Poncet-t, a berlini francia 
nagykövetet a guai dOrsay sürgönye riasztotta fel álmából. Az éjszaka 
folyamán Phipps tájékoztatta Bonnet-t a brit kormány utolsó percben tett, 
Hitlernek szóló javaslatáról - vagyis a Szudétaföld Eger és Asch azonnali 
megszállásával kezdődő, szakaszos elfoglalásáról. Fran-cois-Poncet-t Bonnet 
most arra utasította, hogy maga adjon át személyesen Hitlernek hasonló 
javaslatokat a francia kormány nevében; , ezek követnék az utolsó brit 
ajánlatban rögzített alkalmazási módszereket, de egy jelentősebb nagyságú 
terület azonnali megszállását tennék lehetővé"."?? Hét órakor a brit 
nagykövetség néhány száz méterrel távolabbi épületében Hendersont viszont 
Francois-Poncet telefonhívása ébresztette fel, hogy tájékoztassa e legújabb 


párizsi utasításokról. Elmondta azt is, hogy máris azonnali kihallgatást kért a 
Führertől. 


Fél 9-kor a francia nagykövet telefonált Weizsáckernek, hogy tudassa vele a 
kapott utasításokat. Weizsácker ekkor felkutatta Ribbentropot, aki a Kaiserhof 
Szállodában tartózkodott, és jelentette neki, hogy az új francia javaslatok 
sokkal messzeágazóbbak, mint a britek előző esti szerény ajánlata. A francia 
kormány ezúttal azt indítványozta, hogy , a németek szállják meg a cseh 
négyszög mind a négy oldalát, beleértve az ott található cseh erődítményeket 
is. A megszállás zökkenőmentes végrehajtását, amennyire ez lehetséges, a 
francia kormány garantálná." Francois-Poncet aláhúzta, hogy Prágát még nem 
tájékoztatták ezekről a tervekről, de először a Führerrel szeretnének 
konzultálni. Ha Hitler elfogadja a szóban forgó javaslatokat, akkor a franciák 
hivatalosan kérnék a cseh kormány hozzájárulását. Amennyiben Csehszlovákia 
nemet mondana, az olyan következményekkel járna, amelyeket fölösleges 
közelebbről meghatározni. Hirtelen ötlettel a nagykövet még 

segítőkészen hozzátette, hogy nézete szerint a brit terv , amúgy is 


hasznavehetetlen" .99 


A Downing Streeten Annie Chamberlain fél 8-kor lejött reggelizni, de férjét 
már íróasztalánál találta: szorgosan fogalmazta a választ Hitler legújabb 
levelére, valamint egy üzenetet Rómába, Mussolininak. Korán ébredt, mondta 
feleségének, és , úgy érezte, immár egyedüli reményünk, hogy felkérjük 
Mussolinit, járjon közbe Hitlernél. Úgy volt, hogy a németek ma délután 2-kor 
vonulnak be, és mindnyájunk számára elkezdődött volna a háború."199 

, Biztosra veszem - írta Chamberlain -, hogy Ön háború és késedelem nélkül 
elérhet mindent, ami lényeges." 


Magam is kész vagyok haladéktalanul Berlinbe utazni, hogy Önnel és a cseh 
kormány képviselőivel, valamint, ha úgy kívánja, Franciaország 

és Olaszország képviselőivel megvitassuk az átadás lebonyolítását 
Meggyőződésem, hogy egy héten belül megegyeznénk. Nem tudom 

elhinni, hogy Ön egy régóta fennálló probléma megoldásának néhány napi 
késedelme miatt vállalná a felelősséget egy világháború 

kirobbantásáért, amely véget vethet a civilizációnak.191 


Chamberlain szemében ez a két levél volt , a szakadék legszélén az utolsó 
kétségbeesett kapaszkodás az utolsó fűcsomó után!" 192 Az ifjú Lord 
Birkenhead, Halifax parlamenti személyi titkára és későbbi életrajzírója 


másként látta a helyzetet. , Valahogy émelyítően csengett ez a sürgöny - írta. - 
Valósággal csöpögött a szolgálatkészségtől, hogy csak folytassák a 


megadásról szóló tárgyalásokat. (...) A diplomácia mélypontja volt ez."193 


Tíz órakor Francois-Poncet ismét felhívta Hendersont. Kérésére, hogy Hitler 
audiencián fogadja, még mindig nem jött válasz, és a leg-rosszabbtól tartott. 
Nem tudhatta, hogy a késedelemről kizárólag a harcias Ribbentrop tehet, aki 
először továbbítani sem akarta a kérelmet, annyira bosszantotta, hogy 

, elrontják a játékát, ezúttal Párizsból". Az előző este nagy részében Hitler 
háborús elszántságát próbálta erősíteni, Weizsacker azonban figyelmeztette, 
hogy , embertelenség (...) háborút akarni, amikor a két fél közti valós 
nézeteltérések oly csekélyek".194 Henderson felajánlotta, hogy azonnal átmegy 
a francia követségre, de indulás előtt még felhívta Göringet, és közölte vele: 
Francois-Poncet kihallgatást kért, de még mindig nem kapott választ, 
valamint friss javaslatai vannak, amelyeket szeretne továbbítani. Egyszóval 

a , háború vagy béke" kérdése forog fenn, és azzal hozzáfogott, hogy 
részletesebben ismertesse a javaslatokat. , Szót se többé - vágott a szavába a 
marsall. - Máris megyek a Führerhez."195 


Alighogy Henderson megérkezett a francia követségre, üzenet jött Hitlertől: 
negyed 12-kor hajlandó fogadni a francia nagykövetet. Majdnem ugyanekkor 
sürgönyt hoztak át a brit követségről, benne Chamberlainnek a Führerhez 
szóló , legeslegutolsó" üzenetével, és a felszólítással, hogy Henderson a lehető 
leghamarabb személyesen adja át. A döntő beavatkozás minden jel szerint 
Göring fellépése volt, aki mihelyt Hendersonnal beszélt, azonnal indult a 
kancelláriára. Valamiképpen von Neurath, a korábbi külügyminiszter is 
kiravaszkodta a belépést a kancelláriára, és a két férfi egy teljes órát töltött 
Hitlerrel a télikertben, latba vetve minden érvet, hogy meggyőzzék a 

békés kompromisszum előnyeiről. 


- . Mein Führer - rimánkodott von Neurath -, hát akar Ön 
mindenáron háborút? Persze hogy nem!!96 


Amikor Göring távozott, meglátta Ribbentropot, amint idegesen táblából 
odakinn. A külügyminiszter buzgón és - életrajzírója szerint -, örömteli 
izgalommal" készült a háborúra. Két nappal korábban külön-vonatot rendelt, 
hogy ott rendezze be saját, helyváltoztatásra alkalmas főhadiszállását, és bő 
készletet hozatott pisztolyokból, acélsisakokból és gázálarcból, a maga és 
kísérete részére. Most azonban Göring nekirontott, , háborús uszítónak" és 


, agyalágyult bűnözőnek" nevezte.197 A télikert előcsarnokából üvöltözött: 


- . Herr von Ribbentrop, ha kitörne a háború, én leszek az első, aki közli a 
német néppel, hogy On feszítette idáig a húrt! 


Mialatt az összesereglett adjutánsok idegességükben úgy tettek, mintha meg 
sem hallanák a két sértett , primadonna" csetepatéját, Ribbentrop és Göring 
kölcsönös vádaskodással bombázta egymást. Amikor Ribbentrop azzal vádolta 
Göringet, hogy fél a hadviseléstől, a marsall dührohamot kapott. Ő aztán 
pontosan tudja, hörögte, hogy mi a háború, és nem kívánja még egyszer 
végigcsinálni. Ám , mihelyt a Führer kiadja a menetparancsot, ő felszáll a 
vezérgépen - azzal a feltétellel, hogy Ribbentrop ott ül mellette"!198 

Ahogy a háború réme egyre közelebbről leselkedett, akárcsak Londonban és 
Berlinben, Rómában is szürreális légkör honolt. A brit követség személyzete 
archívumokat semmisített meg, és csomagolt a hazautazáshoz, ügyelve rá, 
hogy a pánik ne látszódjék rajtuk. A politikusok meg a diplomaták közben úgy 
érezték, hogy a válság folyamán Olaszországról jóformán tudomást sem 
vettek. Ez idő szerint nem volt Rómában francia követ, főképpen azért nem, 
mert Abesszínia miatt a két ország között feszült volt a viszony. A spanyol, sőt 
még a brit diplomaták is mellőzöttségről panaszkodtak. Amikor Chamberlain 
Berchtesgadenbe látogatott, a követség táviratot küldött Londonba, sürgetve a 
külügyminisztériumot, hogy használja ki az olaszok széles körben terjedő 
megkönnyebbülését, és , kapcsolja be Mussolinit az általános rendezési 
tervekbe". Úgy vélték, a Duce , csak meghívásra hajt, hogy részt vehessen 

a nagy közép-európai játszmában, és alig várja, hogy jelentősebb szerephez 
jusson".199 Választ azonban nem kaptak. 


Szeptember 27-én este Perth grófja, a római brit nagykövet ismét megkereste a 
külügyminisztériumot, és engedélyt kért, hogy , haladéktalanul és hivatalosan 
tájékoztassa Ciano grófot a miniszterelnöknek a sportpalotai Hitler-beszéd 
után elhangzott nyilatkozatáról", és megkérdezze, , hajlandó-e Signor 
Mussolini latba vetni befolyását, és rábírni Herr Hitlert, hogy fogadja el a 
nyilatkozatban foglalt javaslatokat".!9 Másnap reggel a brit ügyvivő, Pierson 
Dixon korán ért be a munkahelyére, és átvette Halifax sürgönyét, amelyben a 
külügyminiszter jóváhagyta a kezdeményezést, majd azonnal telefonált, hogy 
kihallgatást kérjen a nagykövetnek Cianótól. Perth még , ráérősen reggelizett, 


és október 1-jéig nem számított háborúra", de 10 óra körül Ciano irodája 
visszahívta a briteket, és felkérte a nagykövetet, hogy fáradjon azonnal a 
Palazzo Chigibe.!!! Ciano alig két napja tudta meg a berlini olasz 
nagykövettől, Bernardo Attolicótól, hogy Hitler előbbre - szeptember 28-án 
délután 2 órára -időzítette a cseheknek szóló ultimátuma lejártát. Mussolininak 
azonban egy csepp vére sem kívánt Európában háborút; ugyanakkor 

biztosra vette, hogy ebbe a háborúba a hiányosan felfegyverzett és 
felkészületlen Olaszországot is berántják majd. Ennélfogva egyáltalán nem 
meglepő, hogy nem egészen négy órával az ellenségeskedések lehetséges 
kitörése előtt Ciano , ünnepélyes komolysággal" fogadta Perth grófját. 


Ciano figyelmesen hallgatta végig Chamberlain levelét, valamint Perthnek azt 
a hozzáfűzött kijelentését, miszerint Mussolini , talán az egyetlen ember, aki 
most rávehetné Herr Hitlert egy békés megoldás elfogadására". Cianóra 
mindez nagy hatással volt. , Akkor nincs vesztegetni való idő; ez nem napok, 
hanem órák kérdése.""!2 Otthagyta a nagykövetet az irodájában, és elsietett 
Mussolinihoz a közeli Palazzo Veneziába. Mussolini azonnal beleegyezett, 
hogy megfogadja Perth tanácsát, Ciano pedig személyi vonalán felhívta 
Ribbentropot. A német külügyminiszter azonban nem tartózkodott a 
Wilhelmstrassén, hanem 


Göringgel csatázott a kancellárián, ezért Ciano arra kérte a központot, hogy 
kössék össze az olasz követséggel. 


Amikor Attolico jelentkezett, Mussolini magához ragadta a kagylót. 
- . Itta Duce. Hall engem? 
- . Igen, nagyon jól hallom. 


- . Azonnal kérjen kihallgatást a kancellártól. Mondja el neki, hogy a brit 
kormány Lord Perthen keresztül felkért, hogy közvetítsek a Szudéta-ügyben. A 
nézeteltérés nagyon csekély. Mondja meg a kancellárnak, hogy én és a fasiszta 
Olaszország mögötte állunk. Neki kell döntenie. De mondja meg, hogy 
véleményem szerint a javaslatot el kellene fogadni. Hall engem? Siessen!!3 


Alig telt el húsz perc, Ciano visszatért a Chigi-palotába, ahol Perthet hagyta. El 
volt tökélve, hogy amíg meleg, tovább üti a vasat. 


Tájékoztatom Perthet, hogy ma megkezdődik az ellenségeskedés, és 
megerősítem, hogy a mi helyünk Németország mellett van. Perth 

arca megvonaglik, a szeme vörös. Amikor hozzáteszem, hogy a Duce 

ennek ellenére elfogadta Chamberlain kérését, és 24 órás halasztást javasolt, a 
követ félig zokog, félig kacag, és elrobog a maga követségére.!!§ 


Perth nem sokkal negyed 12 után ért vissza a nagykövetségre. Amikor Rolls- 
Royce-a a kocsibehajtóra ért, a küszöbön várta őt Dixon, aki újabb londoni 
táviratot lengetett. Ebben foglaltatott a Mussolininak szóló személyes üzenet, 
amelyet Chamberlain aznap, reggelizés közben vetett papírra. Ezenkívül 
elküldte Hitlernek szóló végső kérelmének másolatát is. Perth megfordította 
kocsiját, és tovaszáguldott, hogy aznap délelőtt már másodszor tárgyaljon 
Cianóval. 

Berlinben ezalatt Francois-Poncet megérkezett a kancelláriára, hogy 
tárgyaljon Hitlerrel. A kancellárián háborús légkör lett úrrá, mindenki lázasan 
sürgött-forgott. A váróhelyiségek és a folyosók zsúfolásig megteltek 
válogatott miniszterekkel, tábornokokkal, magas rangú náci 

párti tisztségviselőkkel, valamint hadsegédekkel, és ez a sok ember 

idegesen kapkodva már alig várta, hogy tanácskozzon a Führerrel. Hitler, 
idézi fel Smith, szintén ide-oda bolyongott az épületben, és rögtönzött 
beszélgetéseket folytatott bárkivel, akibe éppen belebotlott, majd időnként 
visszatért a télikert vagy saját irodája kényelmes belvilágába, hogy immár 
Göringgel, Ribbentroppal vagy Keitellel cseréljen eszmét. Miközben átment 
egyik helyiségből a másikba, a politikusok talpra ugrottak, a tábornokok 
haptákba vágták magukat, de rangjától függetlenül mindenkinek végig kellett 
hallgatnia egy hosszadalmas szónoklatot a jelen válságról: ennek során Hitler 
sokat merített sportcsarnoki beszédéből, ha rövidített formában is. Schmidt 
véleménye szerint a Birodalmi Kancellária , inkább emlékeztetett egy 
háborúban lévő hadsereg táborára, semmint egy szervezett kormány 
központjára".115 

Francois-Poncet első benyomása az volt, hogy a Hitler irodája melletti 
helyiségben ebédre van terítve. Amikor megkérdezte, kik lesznek a vendégek, 
tudatták vele, hogy a Führer meghívta a Csehszlovákiát hamarosan lerohanó 
valamennyi egység parancsnokát. Hitlert a követ feszült és az izgalomtól 
elcsigázott állapotban találta. Az irodában csak ő és Ribbentrop tartózkodott; 


Schmidt csendesen üldögélt egy sarokban, jelenléte azonban csak jelképes volt, 
mivel a nagykövet folyékonyan beszélt németül. Francois-Poncet kiterített egy 
Csehszlovákia-térképet, amelyen vörösre árnyalta a Szudétaföld azon 
területeit, amelyeket a francia javaslat szerint azonnal meg kell szállni. Ezek a 
területek most sokkal nagyobbak voltak, mint amelyek a britek tervében 
szerepeltek; Hitler ez utóbbi tervet még csak nem is látta. 


- . Ön becsapja önmagát, kancellár úr - kezdte a francia nagykövet -, ha azt 
hiszi, hogy a konfliktust Csehszlovákiára korlátozhatja. Ha megtámadja ezt az 
országot, egész Európa lángba borul. 


Hitler válaszképpen ismét kirohant Benes ellen, Francois-Poncet azonban 
megőrizte nyugalmát. 


- . Ön természetesen bízik benne - folytatta -, hogy megnyeri a háborút, 
éppúgy, mint ahogy mi azt hisszük, le tudjuk győzni Önt. De miért kockáztatna 
bármitis, ha alapvető igényeit háború nélkül is ki lehet elégíteni?!6 


Az olasz követségen Attolico fürgén nekilátott a római utasítások 
végrehajtásának. Mivel nem tudta, hogy Ciano már eredménytelenül próbált 
kapcsolatba lépni Ribbentroppal, ő is a Wilhelmstrassét hívta fel, de csak a 
külügyminiszter dolgozószobája előtti irodát kapcsolták; 


a hívást Ribbentrop személyi titkára, Reinhard Spitzy fogadta. Attolico 
némettudása elég hézagos volt; az olaszt keverte töredezett angollal, és magas, 
éles hangján jól elszórakoztatta a jelen lévő tisztviselő ket. 


- . Kérem, muszáj azonnal beszélni Führerrel, de kérem, gyorsan, gyorsan, 
Dúcétól személyes üzenet. 


Spitzy átment a kancelláriára, ahol Hitleren kívül a nála lévő Ribbent-ropra is 
rátalált. Hitler, akit szemlátomást bosszantott beszélgetésük megszakítása, 
megkérdezte: 


- Na mi újság? 


Amikor Ribbentrop megtudta, hogy Attolico kihallgatást kér, mindent bevetett, 
hogy elvegye Hitler kedvét a találkozástól, a Führer azonban higgadtan 
mérlegelte az ügyet, és végül így szólt: 


- . Mondja meg Attolicónak, hogy 11-kor a francia nagykövetet 
kell fogadnom, de fél tizenkettőre idejöhet! 17 


Mihelyt az üzenetet továbbították Attolicónak, az kalap nélkül rohant ki a 
követségről, és mert hivatalos sofőrjét is hiába kereste, megállított egy arra 
hajtó taxit, majd kifulladva, verítékezve lépett be 11 óra 40 perckor a 
kancelláriára. Hitler még mindig Francois-Poncet-val tárgyalt, de beleegyezett, 
hogy Attolicót egy másik helyiségben fogadja, a francia nagykövetet pedig 
magára hagyta irodájában. A , kissé görnyedt" Attolicót, akinek , arca vörös 
volt az izgalomtól", bevezették Hitlerhez. 

A sokszorosan kitüntetett, kalandos életű katonatiszt John Buchan skót író 
nevezetes, Nagy-Britanniában típussá vált regényhőse. -Aford. 

A szűkebb kabinet tagjai: Chamberlainen kívül Lord Halifax külügyminiszter, 
Sir Sámuel Hoare belügyminiszter és Sir John Simon pénzügyminiszter. - A 
szerk. 


- . Sürgős üzenetet hozom Önnek, Führer, Dúcétól! - kiáltotta 

minden illemszabályt mellőzve a helyiség túlsó végéből. - Duce közli, hogy 
bárhogy dönt Führer, a fasiszta Olaszország áll Ön mögött - folytatta 

levegő után kapkodva. - Duce azonban úgy gondol, bölcs lenne elfogadni brit 
javaslatot, és kéri Önt, álljon el a mozgósítástól. 


Schmidt szerint Hitlerre szemlátomást nagy hatással volt Mussolini üzenete, és 
rövid latolgatás után visszafordult Attolicóhoz. 


- . Mondja meg a Dúcénak, hogy elfogadom a javaslatait. 8 

Rómában Perth nem egészen egy órán belül sietett vissza a Palazzo Chigibe, a 
Cianóval megbeszélt második találkozóra - éppen akkor érkezett meg, amikor 
Berlinben Attolicót bevezették Hitlerhez. Elmondta Cianónak, hogy újabb 
sürgönyt kapott Chamberlaintől: egy Mussolininak szóló személyes üzenetet, 
amely részleteket közöl a miniszterelnök Hitlerhez intézett végső 
felszólításából. Felajánlotta, hogy akár harmadszor is elutazik Németországba, 
és reménykedett, hogy Mussolini csatlakozik hozzá, tehát létrejöhet egy 
nemzetközi konferencia. 


Bízom benne, hogy Excellenciád majd tájékoztatja a német kancellárt, 


hogy hajlandó képviseltetni magát, és sürgeti őt, hogy fogadja el javaslatomat, 
amelynek révén népeink megmenekülhetnek a háborútól.1? 


Cianót ez az üzenet is annyira impresszionálta, hogy rögtön el is indult vele 
Mussolinihoz, és a Duce ismét gyorsan reagált, utasítva Attolicót, hogy térjen 
vissza a kancelláriára. Húsz perccel később Ciano már vissza is ért a várakozó 
brit nagykövethez. 


- . Nagyon jó hír, nagyon-nagyon jó - kezdte. - Herr Hitler hozzájárult Signor 
Mussolini kéréséhez, és huszonnégy órával elhalasztja a mozgósítást, továbbá 
felhatalmazásom van annak közlésére, miszerint Signor Mussolini 
támogatólag fogja ajánlani Herr Hitlernek a négyhatalmi konferenciára 
vonatkozó javaslat elfogadását, és kéri is, hogy a konferencián részt vehessen. 


A két férfi kezet fogott. 


- . Azt hiszem, ma délelőtt nagyon jó munkát végeztünk - zárta le Ciano a 
találkozót.129 


Időközben Hitler dolgozószobájában Henderson váltotta fel Fran-£Ois-Poncet- 
t, és előterjesztette az új brit tervet, bár azt a franciák már aduval ütötték. 
Henderson, amikor belépett a kancelláriára, megköny-nyebbült, mert érezte, 
hogy jóval derűsebb a hangulat. A francia és az olasz nagykövet látogatása után 
tapintható volt a kevésbé harcias és még mindig Hitler irodája előtt lézengő 
náci tisztek megnyugvása. Amikor a brit követet bevezették, Bodenschatz 
odasúgta neki: 


- . Dasgeht besser: haltén Sie nurfesti 


Henderson meglepetésére Hitler a beszélgetés legelején saját bejelentéssel 
rukkolt ki. , Nagy barátom és szövetségesem, Signor Mussolini kérésére 
csapataim mozgósítását huszonnégy órával elhalasztottam."12! Henderson 
ezután egy órán át próbálta rábeszélni Hitlert, hogy fogadja 


Javult a helyzet, csak tartson ki! - A ford. 


el egy Berlinben tartandó konferencia gondolatát, de Hitler csak annyit felelt, 
hogy jelenleg javában tárgyal Mussolinival, és nem határoz semmiben, mielőtt 
konzultálna tengelybeli szövetségesével. 


Aznap délelőtt Attolico már másodszor zavarta meg Hitler tárgyalását egy 
külföldi nagykövettel. Az olasz ezúttal azt akarta jelenteni, hogy Mussolini 
támogatja a Chamberlain javasolta konferenciát, és azon maga is szívesen 
venne részt. Hitlernek, aki már beleegyezett a mozgósítás elhalasztásába, 
nemigen maradt más választása, mint hogy teljesítse Mussolini legújabb 
kérését. Már csak az volt hátra, hogy megegyezzenek a tárgyalások 
helyszínében és pontos feltételeiben. Ezért kora délután Attolicót harmadszor 
is odarendelték a kancelláriára, ahol tudomására hozták: Hitler két feltétellel 
járul hozzá a javasolt konferenciához - ha Mussolini részvételi ajánlkozása 
továbbra is fennáll, és ha a felek haladéktalanul összeülnek, mégpedig vagy 
Münchenben, vagy Frankfurtban. A két vezér telefonbeszélgetése ezt követően 
megerősítette, hogy meghívást kap Chamberlain és Daladier is: már másnap 
reggel induljanak el Münchenbe. Volt még egy utolsó kikötés. Hitlernek szóló 
üzenetében Chamberlain eredetileg öthatalmi találkozót javasolt, ám az, hogy 
Hitler Csehszlovákiát is meghívja, szóba sem került. 


Most, amikor alig volt hátra egy óra a Csehszlovákiának adott ultimátum 
lejártáig, és azok után, hogy hónapokon át készült a háború kirobbantására - 
Hitler az utolsó pillanatban meggondolta magát. Győzelmet jelent-e ez a 
fordulat vagy visszakozást? Az vitán felül áll, hogy rettegett tekintélye 
csorbulásától. A májusi válság után ígéretet tett, miszerint , rendíthetetlen 
elhatározása, hogy szétzúzza Csehszlovákiát", mégis kijelenthető, hogy a 
Szudétaföld tárgyalásos elcsatolása nem utal sem visszakozásra, sem 
tekintélyvesztésre. Amikor huszonnégy órával elhalasztotta a mozgósítást, nem 
tett semmilyen engedményt; az inváziós fenyegetés Damoklész kardjaként függ 
majd a további tárgyalások fölött. A legújabb brit és francia javaslatok ugyan 
nem voltak olyan brutálisak, mint az általa Godesbergben beterjesztett 
feltételek, ennek ellenére szavatolták, hogy csapatai bármely általa 

választott időpontban átléphetik a csehszlovák határt; erre épp két nappal 
korábban kötelezte el magát a nyilvánosság előtt, a Sportpalotában. Egy 


történészt idézve, , mindent, amit akart, ezüsttálcán nyújtottak át neki".122 


Legbizalmasabb hívei mégis csodálkoztak. , Az ember nem tudja felfogni ezt a 
változást - jegyezte meg Helmuth Groscurth, az Abwehr tisztje. - A Führer 
beadta a derekát, méghozzá alapvető ügyben."123 Ám ahogy a visszaszámlálás 
közeledett az invázió tervezett időpontja felé, úgy nőtt a Hitlerre nehezedő 
nyomás, hogy lépjen hátrább a szakadék peremétől - egyedül Ribbentrop 
maradt meg a háború sziklaszilárd agitátorának. Szeptember 27-e éjjelén 
Roosevelt másodszor is üzent, arra kérve Hitlert, hogy vegye tekintetbe az első 
világháború tanulságait, és egyszersmind javaslatot tett , valamennyi, a jelen 
konfliktusban érintett nemzet konferenciájának megrendezésére". Noha az 
Egyesült Államok semmilyen tárgyaláson nem kívánt részt venni, ha Hitler 
beleegyezne a békés megoldásba, , világszerte több száz millióan úgy 
méltányolnák akcióját, mint az emberiségnek tett kiemelkedő történelmi 
szolgálatot".124 Londonból híre jött Chamberlain rádióbeszédének és a 
konferencia melletti kiállásának, valamint a flotta mozgósításának. Hitler a 
saját szemével győződött meg a német népen eluralkodó apátiáról és a 
háborúval szembeni ellenséges érzületről, mint ahogy tisztában volt 
tábornokai nyúlszívűségével is (ő legalábbis így értékelte magatartásukat). 


Hendersonnak az volt a vesszőparipája, hogy , a különböző tényezők közül, 
amelyek Hitlert a cseh háború gondolatától eltérítették", Göring közbelépése 
volt , az egyik leglényegesebb".12 Göring azonban még szeptember 28-ának 
délelőttjén is háborút jövendölt. , Aligha kerülhetünk el többé egy nagy háborút 
- jegyezte meg Jodlnak, még Chamberlain üzenete és Mussolini közbelépése 


előtt. - Eltarthat hét évig is, és mi fogjuk megnyerni."128 Másfelől Hitler egyik 
életrajzírója szerint , Mussolini közbelépése volt a döntő".127 Schmidt is úgy 
vélte, hogy , a béke javára szóló döntés" abban a pillanatban született meg, 
amikor Hitler Attolico kérésére elhalasztotta a mozgósítást, alig két órával 
annak időpontja előtt -Hitler ekkor , hátrált meg a szakadék elől".128 Rómában 
a telefonközpontost, aki az egész napot azzal töltötte, hogy kapcsolta Mussolini 
Berlinbe szóló hívásait, 2000 líra prémiummal jutalmazták. Ahogy Attolico 
tréfásan megjegyezte Hendersonnak: , Ha aznap elvágják a Róma és 

Berlin közti vonalakat, kitört volna a háború."122 Mussolini ennek ellenére 
sem volt maradéktalanul elégedett az eredménnyel. , Csak mérsékelten örülök - 
jegyezte meg Cianónak aznap este -, mert Franciaországot és Nagy-Britanniát, 
ha akár súlyos áron is, de egyszer s mindenkorra likvidálhattuk volna. Ezt az 
újabb fejlemények lehengerlőén bebizonyították."1?9 


A BÉKE LÉGI HÍRNÖKE 

Kisfiú koromban azt ismételgettem: 

Ha elsőre nem sikerül, próbáld, próbáld újra. 

Neville Chamberlain, hestoni repülőtér, 1938. szeptember 29. 
Ha elsőre nem engedhetsz, repülj, repülj újra. 
Külügyminisztériumi dalocska, 1938. október 

Akik esernyővel járnak, soha nem alapíthatnak birodalmat. 
Benito Mussolini, 1938. október 


megi 


Igazából az ember e , győzelmi láz" rémes, hátborzongató bohózatát rühelli - 
ezt a , ddadalmas" megjelenést a Buckingham-palota erkélyén, miközben Prága 
utcáin nyíltan zokogtak az emberek, amiért cserbenhagyták őket. 

Rónáid Cartland képviselő a nővérének, Barbara Cartlandnek, 1938. október! 


Az ellenségeink kis pondrók. Láttam őket Münchenben. 


Hitler a tábornokainak, 1939. augusztus 


Szeptember 28-ának délelőttjén London népe, amelynek fogalma sem volt a 
Berlinben tomboló diplomáciai felfordulásról, folytatta a maga háborús 
előkészületeit. Férfiak, nők egyaránt azzal a lesújtó érzéssel ébredtek, hogy ez 
lesz a béke utolsó napja, és nagyon is meglehet, hogy másnap estére a német 
bombázás folyományaként London a teljes pusztulás képét mutatja. A reggeli 
lapok hírül adták a flotta mozgósítását, és további részleteket közöltek a 
Légitámadásra Felkészítő Állomások eddigi tevékenységéről. Folytatódott a 
Londonból való kivonulás;? az oxfordi és cambridge-i egyetemek 
bejelentették, hogy elhalasztják az új szemeszterek kezdetét, a Vöröskereszt és 
a Szent János Mentőszolgálat pedig önkéntesek jelentkezését sürgette. A BBC 
figyelmeztetéseket 


közvetített, hogy , aki élelmiszert halmoz fel, az tisztességtelen a lakosság 
többi részével szemben", és a pánik ösztönözte vásárlást elkerülendő, 
megnyugtattak mindenkit, hogy , a benzin ára a következő két hét folyamán 
változatlan marad" .? 


Fél 11-kor a király összehívta az Államtanácsot a Buckingham-palo-tába, hogy 
királyi proklamációval ratifikálja a flotta mozgósítását, valamint a különféle 
kisegítő és területi erők behívását. Szükségállapotot hirdettek, amely a 
kormányt rendkívüli háborús hatalommal ruházta fel. Az ülés után Cooper ott 
maradt magánkihallgatásra, és úgy találta, hogy az uralkodó kedélyállapota 
derűs, és , kiegyensúlyozott lélekkel" fogadja a háborút. Chips Channon 
Franciaországból hazarepült Londonba, hogy ott legyen az újra összehívott 
parlamentben, és azt tapasztalta, hogy a Heston repülőtéren , már háborús a 
légkör, fiatal pilóták lebzselnek mindenfelé, cigarettázva; ismét hallhattuk a 

, $bochec kifejezést, és valaki xmuftitk mondott/ Mindenestül 
visszacsöppentünk 1914-be."? Churchillnek a Westminsterhez közeli lakásán a 
megbékítés ellenfelei is üléseztek; az érzelmek és indulatok hullámai 

magasra csaptak. Amery úgy találta, hogy , a fiatalemberek közül 

néhányan, különösen Harold Macmillan, túlságosan vadak: azonnali 
leszámolást követelnek, meg akarnak szabadulni Neville-től, és Winstont 
akarják megtenni miniszterelnöknek, még mielőtt a Ház összeül". 


Aznap délután a képviselők azért igyekeztek az Alsóház felé, hogy 
meghallgassák Chamberlain beszédét. Nicolson jókora, , hallgatag 

és szorongó" tömeggel találkozott a Whitehallnál; egyesek virágot helyeztek el 
a Cenotaph nevű világháborús emlékművön. ,, Tompa, fürkésző tekintettel 
merednek ránk."" Churchill bizalmas szövetségesével, Brendan Brackennel és 


a lengyel nagykövettel, Raczynski gróffal tartott a parlament felé. , Nem fogja 
tűrni, hogy Chamberlain lapítson és beadja a derekát", mondta Raczynskinak, 
és ha szükség lesz rá, , kész felszólalni, és tiltakozni mindennemű kapituláció 
ellen". A Házban komor és aggodalmas volt a hangulat. A zöld padok és a 
nyilvános galériák zsúfolásig tele voltak; egymáshoz préselt képviselők 
gubbasztottak még a padok közti lépcsőkön is. A sajtó galériáján is foglalt volt 
1 minden hely. Az óra fölött, a főrendek galériáján elfoglalta helyét a 

kenti herceg, tőle jobbra és balra ült Halifax, Lord Baldwin korábbi 
miniszterelnök, valamint a canterburyi érsek. A házelnök galériáján 

kapott helyet a feketébe öltözött Mária királyné, a kenti hercegné és 

Annié Chamberlain társaságában. Ugyancsak szűkösen szorongtak a 
diplomaták galériáján is. Jan Masarykot csak néhány ülés választotta el Dirksen 
német nagykövettől, valamint a francia és a szovjet képviselet vezetőitől. 
Joseph Kennedy amerikai nagykövet magával hozta huszonegy éves fiát, John 
F. Kennedyt is. 


A Ház napirendje szokás szerint imákkal kezdődött, majd a minisztériumokkal 
kapcsolatos kérdések következtek. Kettő óra 50 perckor, amikor a házelnök 
éppen egy korábbi képviselő halálát jelentette be, Chamberlain is beóvakodott, 
és elfoglalta helyét. Hatalmas ováció köszöntötte: a kormány padjain ülők 
szinte egy emberként felemelkedtek, éljeneztek, és lengették nyomtatott 
napirendjüket. Az ellenzék, valamint a hátsó padsorok egy-két kormánypárti 
képviselője a helyén maradt, A miniszterelnök előtti nagy irattartón 
felpúpozott könyvek tetején szokatlan, idegenszerű látvány vonta magára a 
figyelmet: egy rádiós mikrofon, , amolyan furcsa fém méhsejt (...), amelynek 
láttán egyszerre fogott el minket az alkalomhoz egyaránt illő borzadály és 
büszkeség"? A terv szerint most akarták első ízben megkísérelni, hogy élőben 
közvetítsenek a parlamentből egy miniszterelnöki beszédet, de az 

utolsó pillanatban abban állapodtak meg, hogy a mikrofon csupán a 

Lordok Házának könyvtáráig - ahol a főrendek gyűltek e célból össze -, 
illetve, Mária királyné kedvéért, a házelnök galériájáig fogja továbbítani a 
történéseket. Chamberlain, akinek egyik oldalán Simon, a másikon a 

párt fegyelmi és szervezési vezetője ült, lassan felemelkedett, és 

gondosan terítette szét papírjait az előtte lévő irattartón. 


Chamberlain késő éjjelig dolgozott a beszédén, és hajnalban kelt, hogy átírja; 
továbbá sürgönyzött Hitlernek és Mussolininak. Mihelyt ez is megtörtént, 
nemigen volt más dolga: várt és reménykedett. A Dow-ning Street kertjében 
sétálgatva azt mondta feleségének, hogy , ha megakadályozhatná a háborút, azt 


se bánná, ha ehhez a falhoz állítanák és agyonlőnék".19 Az arca beesett volt, és 
lerítt róla a fáradtság. Még szerencse, hogy mielőtt belépett volna a 
parlamentbe, jó hírt, morzsányi vigaszt kapott. Éjjel 1-kor Perth telefonált 
Rómából, és jelentette, hogy 


Hitler Mussolini kérésére huszonnégy órával elhalasztotta a mozgósítást. A 
Duce továbbá támogatja a Chamberlain javasolta konferencia tervét, de erre 
még választ vár Berlinből. A miniszterelnök higgadtan és megfontoltan, 
mérsékelt hangerővel kezdett beszélni. Mint azt a Házzal tudatta, eredetileg 
abban bízott, hogy sikerül a válságot békésen megoldani, , ám ezek a remények 
sajnos nem teljesültek". És figyelmeztette a hallgatóságot: , Olyan helyzettel 
nézünk szembe, amilyen utoljára 1914-ben adódott."!! 


A hallgatóság már-már halálos csendben figyelt, ilyen ünnepélyes hangulatra a 
Ház legrégebbi tagjai sem emlékeztek. Fel voltak készülve rá, hogy a 
legrosszabbal szembesítik őket; még az is lehet, hogy néhány órán belül 
bejelentik a hadiállapotot. Valamelyes neszt egyedül a frakkos kézbesítők 
keltettek, amint ide-oda surrantak a teremben rózsaszín céduláikkal, amelyekre 
a képviselőknek szóló, telefonon vagy sürgönyben küldött üzeneteket írták. 
Churchill, aki szokás szerint az egyik átjáróban elhelyezett székén ült, a 
középső folyosó alatt, annyi ilyen cédulát kapott, hogy gumiszalaggal kellett 
összefogni őket. Attlee mozdulatlanul figyelt, lábával az asztalon, szemközt az 
ellenzék első padsorával. Chamberlain hosszadalmas és részletes 

kronológiai beszámolóval folytatta, a válságról, amely a parlament nyári 
szünetének kezdete óta emésztette az országot. Elmagyarázta, mi 

indokolta Lord Runciman júliusi kinevezését, majd amikor a képviselők a 
liberális főrend neve hallatán üdvrivalgásban törtek ki, Chamberlain szünetet 
tartott, , levette és két ujja közé csíptette cvikkerét, és szemét a tetőablak felé 


emelte". 12 


Apránként, sorra érintve az elmúlt néhány hét eseményeit, kalauzolta a Házat a 
jelen ülés napjáig. Beszámolt berchtesgadeni és godes-bergi látogatásáról, és 
hallgatósága érzékelte, hogy megjegyzései egyre fajsúlyosabbakká válnak. , Ez 
az ország - jelentette ki -, amely nem szívesen folyamodik háborúhoz, nem 
követett volna bennünket, ha azért vezetjük háborúba, nehogy egy kisebbség 
autonómiát kapjon, vagy éppen egy másik kormány fennhatósága alá helyezze 
magát." Inkább a szudétanémetek jogait emelte ki, mintsem a cseh lakosságét, 
és átvett néhány részletet előző esti rádiós nyilatkozatából. , Bármily mesz- 
szire essék is ez a terület, természetesen tisztában voltunk vele, hogy egy ott 


fellobbanó szikra általános tűzvészhez vezethet, és kötelességünknek éreztük, 
hogy minden tőlünk telhető eszközzel elősegítsük a két szemben álló fél 
megegyezését/ 3 Bírálói némán hallgatták; az alkalom túl ünnepélyes volt 
ahhoz, hogy közbeszólva rámutassanak, miszerint a , két szemben álló fél" 
nem más, mint a szuverén cseh kormány és a náci diktatúra. Jellegzetes volt 
Amery reagálása: úgy gondolta, a beszéd , nagyon udvarias volt Hitlerhez, és 
híján volt a csehek iránti rokonszenvnek".18 


Emellett a befolyás, amelyet Nagy-Britannia a megegyezés létrehozása 
érdekében latba vetett, korántsem volt olyan jóindulatú, mint ahogy 
Chamberlain feltüntette. A képviselők okulására beszédét kiegészítették egy 
aznap reggel kiadott Fehér Brosúrával, amely számos lényeges dokumentumot 
tartalmazott - csakhogy a kép, amelyet a helyzetről adott, a legkevésbé sem 
volt tisztességes. Előző délutáni ülésükön a kabinet tagjai arról vitatkoztak, 
egyáltalán bölcs dolog-e egy ilyen brosúra kiadása; az ellenzők 
leghangosabbika éppen Halifax volt. Chamberlaint azonban Attlee buzdította, 
hogy ne hátráljon meg, és a jelenlévők végül, ha kelletlenül is, megegyeztek, 
hogy a kis kötet kiadható, , feltéve ha kimarad belőle a csehszlovák kormány 
üzenete a franciabrit terv elfogadásáról (...) mivel leleplezi, milyen erős és 
folyamatos nyomást gyakoroltak a csehszlovák kormányra a francia és brit 
kormánypolitikusok". A legtöbben reménykedtek, hogy ezen igazán 
figyelemreméltó fondorlat hatására senki sem sürgeti majd a nagyszámú 
további sürgöny közzétételét; ezeket tudniillik ugyancsak kihagyták, 

mert féltek, hogy fény derül a cseh kormányra gyakorolt nyomás 
erőszakosságára és időnként brutálisan sértő nyelvezetére.!? 


Negyed 4-kor Cadogan a külügyminisztériumi szobájában tartózkodott, 
amikor megszólalt a telefon: Nevile Henderson jelentkezett Berlinből. Az 
imént tájékoztatta a Wilhelmstrasse arról, hogy , Herr Hitler holnap délelőttre 
találkozóra várja a miniszterelnököt Münchenbe. Meghívta Signor Mussolinit 
is, aki délelőtt 10 órakor érkezik, valamint M. Daladier-t."1§ Cadogan sietve 
lediktált egy írásos üzenetet, majd a Whitehallon át a parlamentbe robogott, 
ahol először , kihalászta Halifa-xet a főrendek galériájáról", majd együtt 
mentek le a házelnök ülése mögötti kis előtérbe," s bekopogtak a házelnök 
ülése melletti kis alsó galéria ajtaján; ha vita volt napirenden, itt tartózkodott 
néhány kormánytisztviselő és tanácsadó. Wilson átvette a feljegyzést, és 
nyomban intett Chamberlain parlamenti személyi titkárának, Lord 
Dunglassnak, aki a miniszterelnök mögötti pádon ült. Dunglass némi nehézség 


árán átmászott néhány kollégáján, és bejutott a kis galériába, ahol találkozott a 
feldúlt állapotban lévő Wilsonnal. 


- . Mi az ördög történt? - kérdezte. - Csak nem vonult be máris? 


Alig akarta elhinni Wilson válaszát, de azért magával vitte a feljegyzést, és 
továbbította az előtte ülő Simonnak, aki a miniszterelnök szomszédja volt. 
Egyszersmind megsúgta Simonnak, hogy Wilson azt javasolja: Chamberlain 
, he jelentse be azonnal a hírt, hanem tartogassa addig a részig, amelyben a 
huszonnégy órás haladékkal foglalkozik".!9 


Simon először nem tudta eldönteni, hogyan közölje a hírt Chamberlainnel; 
nem akarta , sem félbeszakítani a gondosan felépített beszédet, sem felborítani 
a szónok szellemi-lelki egyensúlyát ezzel a váratlan, örömteli hírrel". Úgy 
látszott, Chamberlaint, aki teljesen belelendült retorikai hevületébe, nem is 
szabad megzavarni, ám amikor a dübörgő taps miatt egy kis szünetet tartott, 
Simonnak sikerült meg-ráncigálnia a kabátját, és a kezébe nyomta a 
feljegyzést.19 A közelben ülők azonnal rájöttek, hogy valami fontos dolog 
történt - a gépírásos papírlap fejlécén tisztán látszott a külügyminisztérium 
emblémája. Chamberlain ismét , megigazította a csíptetőjét, és elolvasta a 
dokumentumot - és mintha az arca, sőt egész teste is változáson ment 

volna keresztül. Felemelte arcát, amelyet körébe vont a mennyezet felől áradó 
fény. A fáradtság és az aggodalom ráncai mintha hirtelen kisimultak volna. 
Diadalmasnak tűnt, és tíz évvel fiatalabbnak.""9 A főrendek, akik a lordok 
könyvtárában hallgatták a rádióadást, azt is hallották, ahogy suttogva 
megkérdezi Simontól: 


- . Most mondjam el nekik? 
Simon csak ennyit válaszolt: 
- Igen?! 


Negyed 5-re járt az idő, és Chamberlain már több mint egy órája volt talpon. 
Most megköszörülte torkát, és arcán halvány mosoly suhant át. Beszámolt a 
Hitlernek és Mussolininek aznap reggel küldött sürgönyökről mint 

, legeslegutolsó" békeszerző próbálkozásáról, és méltatta az olasz vezér 
közbelépését Hitlernél. A Führer, jelentette be, huszonnégy órával elhalasztotta 


a német mozgósítást. 


- Bárhogy ítélték meg a Ház tiszteletre méltó tagjai Signor Mussolinit a 
múltban - folytatta - azt hiszem, mindnyájan értékelni fogják a gesztust, hogy 
kész együttműködni velünk az európai béke érdekében.7? 


A termen végighullámzott a megkönnyebbülés egyre hangosabb moraja. 

, Micsoda bamba képet vágtak az olaszellenes tagok! - gondolta Chips 
Channon. - És figyeltem Anthony Edén arcát - megrándult, és az egész ember 
szemlátomást kényelmetlenül érezte magát/?? 


És ez még nem minden. Még van valami mondanivalóm a Ház számára. Most 
kaptam meg Herr Hitler értesítését, hogy holnap délelőttre meghív magához 
Münchenbe. Ugyancsak meghívta Signor Mussolinit és M. Dala-dier-t. Signor 
Mussolini elfogadta a meghívást, és nincs kétségem afelől, hogy M. Daladier is 
elfogadja. Hogy mi lesz az én válaszom, gondolom, fölösleges elmondani. 


Töredék másodpercnyi csend - ennyi kellett, hogy szavainak jelentését 
mindenki felfogja. Aztán a Ház minden sarkában kitört a bömbölő lelkesedés. 
, Köszönet Istennek a miniszterelnökért!" - harsant fel egy azonosítatlan 
képviselő." , Isten gondoskodott a végszóról -mormolta Ernest Brown 
Kingsley Woodnak az első sorban -, és épp ideje volt."?? 


Amikor végre elhalt az ujjongás, Chamberlain azt kérte, napolják el a vitát. 


Elnök úr, nem mondhatok többet. Biztosra veszem, hogy a Ház most elenged, 
hogy kiderítsem, mit lehet kihozni ebből az utolsó erőfeszítésből. Ezen új 
fejlemény fényében talán Önök is úgy vélik, hogy üdvös lesz, ha a vitát néhány 
nappal később tartjuk meg, akkor, amikor talán örömtelibb körülmények 
között találkozhatunk. 


Öt rövid beszéd következett. Attlee a Munkáspárt, Sinclair a liberálisok 
nevében készségesen beleegyezett az ülés elhalasztásába, és minden jót kívánt a 
miniszterelnöknek. Kifogást csupán a kommunista képviselő, William 
Gallagher emelt, aki nem volt hajlandó , részt venni abban, ami itt folyt. Annyi 
fasiszta ül itt velem szemben, mint amennyi Németországban van - jelentette ki 
-, és én tiltakozom Csehszlovákia feldarabolása ellen." Amikor a fegyelmi és 
szervezési főnök hivatalosan beterjesztette az elnapolás indítványát, a kormány 
padsoraiban elölről kezdődött az éljenzés, és a képviselők felállva tisztelegtek 
a miniszter-elnök előtt. Ezúttal az ellenzék tagjai is, akik először , mogorván 
és némán ültek a helyükön", kötelességüknek érezték, hogy Attlee 


intésére bekapcsolódjanak, és éppoly lelkesen ünnepelték Chamberlaint, 

mint konzervatív kollégáik, , noha kissé komikusán festettek", gondolta 
Cooper." Ahogy sok évvel később Dunglass írja majd, épp csak egy csipetnyi 
iróniával: , Jó sok vmegbékítéspártix volt aznap a parlamentben."?§ 


Barrington-Ward, a The Times segédszerkesztője is ott volt a sajtógalérián. 

, Egyetlen másodperc alatt talpon termett mindenki - írta. - Hatalmas, hosszúra 
nyúlt ováció, viharosan lobogtatott napirendek. Hangos tapsolás szokatlan 
hangja ütötte meg fülem, átkukucskáltam a válaszfalon, és láttam, ahogy az 
idegenek galériájában nekivadulva tapsol a közönség. Felvillanyozó élmény 
volt."29 Hasonló véleménynek adott hangot Sir John Simon is. Harminc év óta 
volt tagja az Alsóháznak, de ilyen demonstrációt még nem élt meg. , A 
diplomatagalérián a nagykövetek, megszegve minden szabályt, felálltak és 
tapsoltak, és a Ház alsó szintjén , integető kezek, lengő napirendek valóságos 
erdeje hullámzott. (...) Semmivel össze nem hasonlíthatóan a legnagyobb 
szabású igazi dráma volt ez, amelyet az Alsóház valaha megélt." Mialatt 
körülötte tombolt a felbolydulás, Chamberlain teljes öt percig állt 
mozdulatlanul, , sápadt, merev arccal, mintha nagy erőfeszítésébe kerülne, 
hogy megőrizze önuralmát". , Mária anyakirályné szemébe könnyek szöktek", 
jelentette a News Chronicle, míg a canterburyi érsek , két kézzel csapkodta az 
előtte lévő korlátot, Baldwin gróf pedig botjával verte a padlót". Channon 
valóságos transzban volt: felállt a zöld padra, lengette napirendjét, és berekedt 
az éljenzéstől. , Örökre szóló hálát és csodálatot éreztem a miniszterelnök 
iránt. Már-már rosszul lettem a lelkesedéstől, és szerettem volna magamhoz 
szorítani őt..."32 Miközben a terem lassan kiürült, Simon megfigyelte, 

ahogy Chamberlain megrögzött ellenségei , könnyezve vágtak át a 


helyiségen, és elszabaduló érzelmekkel szorongatták a kezét". 


Mindazonáltal nem minden képviselő csatlakozott a viharos ünnepléshez. 
Harold Nicolson mintha gyökeret eresztett volna az ülésébe, és fel is jegyezte, 
hogy , a mögöttem ülő Liddall [Lincoln konzervatív képviselőjel rám 
sziszegett: s Állj fel, te baroml"8 A cseh ügyek egy 


tapasztalt kommentátora fölöttébb élvezte, hogy mindvégig rálát a konzervatív 
padsorokra. Figyelte, ahogy a képviselők éljeneznek, a levegőbe hajigálják 
napirendjüket, , egyesek még sírtak is a meghatottságtól és a 
megkönnyebbüléstől". Ám , soha nem felejtettem el annak a három embernek 
az arcát, akik elhatárolták magukat a demonstrációtól, mert tudták, milyen 


végzetes következményeket ácsol önmagának a Ház: Mr. Churchillre, Mr. 
Edenre és Mr. Ameryre gondolok". Kezdetben csak ültek tovább a helyükön, 
majd Edén , kisétált a teremből, sápadtan a szégyentől és a haragtól". Amery 
, különös pillanatról" beszélt: , Határtalan megkönnyebbülés elegyedett 
bizonytalansággal: hátha mindössze néhány órás haladékot nyertünk." 
Churchill, jegyezte meg a szemtanú, , roppant feldúltnak látszott". Valójában 
Churchill először mintha fel akart volna állni; igyekezett elfogni a házelnök 
tekintetét, és hozzászólásra készült. A lengyel nagykövet, akivel együtt érkezett 
az ülésre, megfigyelte, hogy , félig felemelkedett, de aztán, mintegy 
beletörődőén, visszaült". Világos volt, hogy , ellentétben azzal, amire 
felkészült, tudomásul vette, hogy a Házat hatalmába kerítő légkörben 
semmiféle ellenvetés és semmiféle szónoklat nem hozhat változást".? A 
körülötte ülők ellenségesen sziszegtek, és nógatták: , Álljon fel! Álljon fel 
végre!" Addigra Chamberlain hívei már a nap hőse köré gyűltek, s ő már a 
megdicsőülés pillanatait kóstolgatta, , nagy elégedettséget és még nagyobb 
önelégültséget" tanúsítva. Churchill is megrázta a kezét, de bókja tüskés volt. 
, Gratulálok a szerencséjéhez -mondta, majd a miniszterelnök leplezetlen 
bosszúságára hozzátette: - Ezt tényleg jól kifogta." Ám miután , Szerencsés 
utat!" kívánt, később a sajtónak úgy nyilatkozott, hogy , szíve mélyéből" 
támogatja Chamberlain kezdeményezését."" 


Chamberlain hazatért; a Whitehallnál összegyűlt tömeg visszhangozta az 
Alsóház üdvrivalgását. Maga is elismerte, hogy , olyan dráma volt ez, amelyet 
irodalmi mű még soha nem múlt felül".§! A Downing Streeten kocsiját is 
körülvette a tömeg; ő szélesen mosolygott, és a kalapját lengette. ,, Ezúttal 
minden jól megy" - szólt oda az embereknek, és ezzel gondoskodott a Daily 
Express másnapi nagybetűs főcíméről."2 Dunglass ezután együtt teázott a 
házaspárral. , Azt szeretném, ha tisztességes békével jönnél vissza 
Németországból - mondta a férjének Annié Chamberlain. - Az ablakból kell 
majd beszélned, ahogy annak 


idején Dizzy? tette.""? Az est folyamán Chamberlain és Halifax az utóbbi 
külügyminisztériumi szobájában fogadta Jan Masarykot. Kínos és fájdalmas 
beszélgetés volt ez a férfi számára, aki Csehszlovákia alapító atyjának volt a 
fia. Megpróbált ragaszkodni hozzá, hogy a müncheni cseh részvétel a 
találkozó előfeltétele legyen, de köntörfalazás nélkül tudtára adták, hogy Hitler 
csak azzal a feltétellel járult hozzá a tanácskozáshoz, ha arról a Szovjetuniót és 
Csehszlovákiát kizárják. Masaryk küszködött, hogy visszafojtsa érzelmeit. 


- Ha azért áldozták fel nemzetemet, hogy megőrizzék a világbékét -jelentette ki 
-, én leszek az első, aki gratulál Önöknek. De ha nem, uraim, akkor Isten 
irgalmazzon a lelkűknek.§ 

Miután a tengelyhatalmak beleegyeztek a konferencia megtartásába, az 
előkészületekre nem vesztegettek sok időt. Mihelyt a Chamberlainnek és 
Daladier-nak szóló meghívókat elküldték, Weizsácker Göring és von Neurath 
segítségével munkához látott a kancellárián: olyan egyezséget szövegeztek 
meg, amelyet Németország a tárgyalások folyamán elfogadhat. Schmidt 
francia fordításában átadták a dokumentumot Attolicónak, aki sürgönyileg 
eljuttatta Mussolinihoz, mielőtt az elhagyta volna Rómát. Ribbentropot 
szándékosan kihagyták a szöveg megfogalmazásából. Az olasz diktátor később 
Münchenben saját műveként mutatta fel a dokumentumot. Weizsácker egy 
kommünikét is kiadott azzal a céllal, hogy a feszülten figyelő világ megfelelő 
propagandaüzenetet kapjon, és utalás se történjen a Führer netalántáni 
visszakozására. A Münchenbe szóló meghívókat is csak az után küldték el, 
hogy ,a brit és francia kormányok maguk nyilatkozták: komoly 
engedményekre hajlandók a német kormány javára. Ennek következtében a 
béke kilátásai jelentős mértékben javultak." 


Délután 6-kor Mussolini és Ciano, csillogó uniformisokban pompázó, népes 
kíséretükkel, különvonaton indultak el Rómából Münchenbe. A tömeg 
üdvrivalgása a közeli brit nagykövetségre is behallatszott. , A vonaton a Duce 
igen jókedvű volt", jegyezte fel Ciano. Vacsora közben megszellőztette a 
britekről alkotott véleményét. 


Egy olyan országról, ahol az állatokat annyira imádják, hogy temetőket, 
kórházakat és házakat létesítenek számukra, és papagájok javára 
végrendelkeznek, joggal állíthatjuk, hogy hanyatlóban van. (...) Mindez 
az angol nép összetételéből is következik. Négymilliós fölösleg 

nőkből. Négymillió szexuálisan kielégítetlen nő, aki mesterségesen hoz 
létre egy sereg problémát, csak hogy érzékeit izgassa vagy csillapítsa. 
Mivel egy szem férfit nem ölelhetnek, az emberiséget ölelik magukhoz." 


Szeptember 29-én kora reggel a Brenner-hágónál magas rangú nácik 
csoportja szállt fel a vonatra, akik tájékoztatták Mussolinit, hogy a Führer 
Kufsteinnél várja; kis állomás volt ez a korábbi osztrák-német határon. A 


jövevények hangneme korántsem volt megnyugtató. , A Führer csak félig 
elégedett" - árulta el Cianónak Fülöp hesseni herceg." 


Hitler éjszaka szállt Berlinben vonatra Göring és Ribbentrop társaságában, és 
másnap kora reggel érkezett Münchenbe, ahonnan csaknem azonnal 
továbbutazott, s különvonata nem sokkal 9 óra után futott be az elhagyatott 
kufsteini állomásra. Röviddel ezután megérkezett Mussolini is, és csatlakozott 
Hitlerhez annak étkezőkocsijában. Mialatt a vonat München felé röpítette a két 
diktátort, Hitler harcias hangulatban volt. Hatalmas térképeket terített ki, 
amelyek az átruházandó szudéta területeket, a Nyugati Fal erődítményeinek 
tervrajzát, valamint a cseh és a francia határon felsorakozott német 
hadosztályok pontos hadrendjét ábrázolták. Kifejezte szándékát, hogy 

, Csehszlovákiát mai állapotában felszámolja", és emlékeztette Mussolinit, 
hogy délután 2-kor a mozgósítás általa jóváhagyott elhalasztása is lejár; ezután 
, vagy rövid időn belül sikeres lesz a konferencia, vagy a fegyverek erejével 
oldjuk meg a helyzetet". Mussolini figyelmesen, növekvő szorongással 
hallgatta, de keveset beszélt. , Amellett - állapította meg Hitler - eljön az idő, 
amikor vállvetve kell harcolnunk Franciaország és Anglia ellen. Annál jobb, 
hogy amikor majd erre sor kerül, a Duce meg én állunk országaink élén, és 
még fiatalok leszünk, telve életerővel.""8 

A Münchenbe készülő brit küldöttség szeptember 29-én, csütörtökön kora 
reggel gyülekezett a Downing Streeten. Sokkal népesebb volt, mint az előzőek, 
amelyek Berchtesgadenbe vagy Godesbergbe repültek. Az elmaradhatatlan 
Wilson, a külügyminisztériumot képviselő William Stranggel és Sir William 
Malkinnal, ezúttal is jelen voltak, de ez alkalomból kiegészültek Frank Ashton- 
Gwatkinnel, aki nemrég a Runciman-misszió hoz tartozott. Chamberlain 
Downing Street-i gárdájából Lord Dunglasst delegálták, Cecil Syers a 
miniszterelnök magánirodáját képviselte; utazott továbbá Chamberlain 
személyi orvosa, két titkár, és a kísérő detektívek. A kocsijába beszálló 
miniszterelnököt megéljenezte egy munkásbrigád, amely már szorgosan rakta 
egymásra a homokzsákokat a szomszédos külügyminisztérium ablakai elé. A 
Hestonba vezető utat is éljenző tömegek szegélyezték. A társaság valamivel fél 
9 előtt érkezett a repülőtérre. Simon javaslatára aznap reggel az egész 
kormány korán kelt, hogy a reptéren szolidaritási bemutatóval lepje meg a 
miniszterelnököt. Ott voltak mind, , eltekintve - Channon szavaival - attól az 
elképesztő, örökké kötekedő nőstény kecskétől, Eddie Wintertontór.!? Mialatt a 


miniszterekből, külföldi diplomatákból és újságírókból álló sokaság 
felkészült, hogy búcsút intsen, folyamatosan szemerkélt az eső. 


A miniszterelnök, ahogy korábban is, megállt a gép lépcsőjének lábánál. 


Kisfiú koromban azt ismételgettem: , Ha elsőre nem sikerül, próbáld, próbáld 
újra." Nos, ez történik most. Remélem, ha visszatérek, elmondhatom a IV. 
Henrik Hővérével: , Erről a tövisről, a veszélyről letépjük a virágot, a 
biztonságot."190r 


A repülőgép most is minden jóval el volt látva az utazáshoz. Az 
ebédcsomagokat a Savoy Szálloda állította össze; volt fajdhúsos szendvics, 
kaviár, pástétom és füstölt lazac; az erőnlétről sör, vörösbor és 

almabor gondoskodott. A háromórás utazás közben nyugtalan volt a 
hangulat. Wilson jegyzeteket készített a konferenciához; mindenki 
reménykedett, hogy a vita a legfrissebb brit javaslatokon alapul majd. 
Csütörtök volt, és a küldöttek arra számítottak, hogy a tanácskozás legjobb 
esetben is elhúzódik vasárnapig. Chamberlain keveset beszélt, de 
Dunglassnak bizalmasan elárulta, hogy , ez az utolsó dobása, de nem tudja 
elképzelni, 


Vas István fordítása 


mit nyerne Hitler, ha háborúig feszítené a húrt".?! Előző éjjel sürgönyö-zött 
Benesnek, megígérve, hogy , mindvégig szem előtt fogja tartani Csehszlovákia 
érdekeit", és azzal a szándékkal utazik Münchenbe, , hogy megpróbálja 
összehangolni a német és a csehszlovák kormány álláspontját".?? Valójában 
nem volt ilyen szándéka, és elég céltudatos sem volt hozzá, hogy a Benes 
válaszában rejlő kérést elfogadtassa. , Könyör-gök - írta a cseh elnök -, semmi 
se történjen Münchenben Csehszlovákia meghallgatása nélkül."?? 


A két brit gép valamivel déli 12 előtt ért földet az oberwiesenfeldi repülőtéren. 
Daladier már megérkezett Párizsból; fáradtnak és törődöttnek látszott. Még 
saját nagykövete szerint is ,komor és gondterhelt volt; (...) fejét mélyen a válla 
közé húzta, homlokát mély ráncok barázdálták"."! A franciákat Ribbentrop 
kísérte el szállásukra, a Négy Évszak Hotelbe; csodálkoztak, milyen meleg 
fogadtatásban részesíti őket München lakossága. A The Times tudósítója 
szerint azonban a repülőtéren és az utcák szélén tolongó hatalmas tömeg 
Chamberlainnek , tartogatta lelkesedését".?? Ribbentrop időben ért vissza a 


reptérre ahhoz, hogy a briteket is ő üdvözölje, az elmaradhatatlan 
katonazenekarral és az SS-díszőrséggel egyetemben, szépszámú , Heil Hitler!"- 
üvöltés közepette. Henderson és Kirkpatrick Berlinből érkezett. Chamberlain 
kis időre állva maradt a nyitott fedelű autóban, hogy nyugtázza a 

tömeg ünneplését, aztán elindult a konvoj. München utcái a helyi 

körzetvezető parancsára zászlódíszbe öltöztek. 


A briteket nagy meglepetésükre nem a szállodájukba vitték, hanem közvetlenül 
a náci párt helyi központjába, a Führerbauba, ahol majd a konferencia is 
ülésezik. Az utcákat éljenző sokaság szegélyezte , hihetetlen lelkesedéssel", bár 
később kiderült, hogy Ribbentrop szándékosan olyan útvonalat választott, 
amely a legzsúfoltabb volt. Az 1937-ben felavatott Führerbau a 
neoklasszikus náci építkezés legújabb terméke volt, , jellegzetes példánya a 
hitlerista építészetnek: száműzte a részleteket, a díszítést, a görbületeket és a 
kerek formákat, és helyettük vonalainak dór egyszerűségével és arányainak 
impozáns masszivitásával akart hatni". A krém- és rózsaszín 
márványhomlokzat egyetlen díszítménye egy hatalmas, kitárt szárnyú bronz 
sasmadár volt." A szélesen kitárulkozó Königsplatznak, az óriási Glyptothek 
múzeum helyszínének egyik végén állt a két egyforma hivatali tömb (ezek 
egyike volt a Führerbau): 


az egyik Hitler müncheni főhadiszállása, a másik közigazgatási épület lett. 
Hitler legkedvesebb építésze, Paul Iroost tervezte őket 1934-ben bekövetkezett 
halála előtt, hogy felváltsák a párt korábbi, a közelben lévő központját, az 
úgynevezett Barna Házat. A Führerbau mellett kapott helyet a két 
neoklasszikus, szabadtéri Becsület temploma; ezek 1935-ben épültek, állandó 
hajlékul tizenhat öntöttvas szarkofágnak, amelyekben az 1923. novemberi náci 
puccs , vértanúi" nyugodtak. Az egész terület , a rituális náci kultusz" szívének 
számított, a templomok pedig , a mozgalom oltárai" voltak.? 


Halifax az előző év őszén, berchtesgadeni látogatása után felkereste az 
épületegyüttest, és a , modern német építészet" nagy hatással volt rá: a korábbi 
indiai alkirályt az épületek , a delhi titkárság két tömbjére" emlékeztették. 
Odabenn minden , nagyon tágas volt, két sikerült lépcsőházzal, végtelen 
folyosókkal, és egy lakomákhoz való teremmel, amelyet a Hitlerjugend, a 
Mezőgazdaság, az Ipar, a Rohamcsapatok stb. egész jó gipsz féldomborművei 
díszítettek". Hatalmas központi csarnok vezetett a kettős kőlépcsőhöz, amelyen 
a fogadótermeket és Hitler dolgozószobáját lehetett megközelíteni. Mindenütt 
márványoszlopok és extravagáns faburkolat vonta magára a tekintetet. A 


szobák vastag gyapjúszőnyegekkel, hatalmas kandallókkal, süppedő 
karosszékekkel és nagy értékű műalkotásokkal voltak berendezve. 

Hitler dolgozószobáját , a nyilvánvalóan hősnek tekintett (...) Nagy 

Frigyes halotti maszkja díszítette", "? míg a The Times arról tájékoztatta 
olvasóit, hogy a helyiséget , Lenbachnak I. Vilmos császárról készült 
festménye uralja"."9 Az Evening Standardnek az , Egy londoni naplója" című 
rovatában megjelent tudósítása nem volt ennyire elragadtatva. A Führerbau, 
jelentette olvasóinak, , egy másodrangú laktanyára" hasonlít, míg az épület 


előtt álló , kék-arany egyenruhás őrök" egyenesen abszurd hatást keltenek.! 


Chamberlaint a Führerbau impozáns bejárata előtt Keitel fogadta. Dobpergés 
kíséretére mentek fel a lépcsőn; a díszőrség tisztelgett. Az épületen belül 
Dunglassnak úgy tűnt, mintha , terelnék" őket a számukra kijelölt szoba felé - 
, olyan érzés volt, mintha le volnánk tartóztatva"."? A hatás szándékos volt, és 
csak fokozták a széles folyosók, amelyek mentén , kifejezéstelen, merev arcú 
SS-legények sorakoztak, akik parancsot kaptak: keltsenek olyan benyomást, 
mintha menetelésre készek volnának". , Heil ///t/er/"-kiáltásaikra Chamberlain 
, barátságos fejbólintással" válaszolt.§? Ő volt az első, aki a vezetők közül 
megérkezett. Bevezették egy emeleti szalonba, ahol büfé várta a 

konferencia résztvevőit. A britek idegesen álldogáltak. Kevesebben voltak, 
mint a lakájok, akik térdnadrágot viseltek fehér harisnyával, hosszú, 

fekete, ezüst vállrojttal díszített frakkot, valamint ezüst csatos cipőt. 
Szerencsére a várakozás nem nyúlt túl hosszúra. Hamarosan megjött 
Daladier is, akit Francois-Poncet és Alexis Léger külügyminisztériumi 
államtitkár kísért; szállodájukból , a zsinórokkal és kitüntetésekkel 

dekorált, sugárzó képű Göring" kalauzolta ide őket. Francois-Poncet-t 
Chamberlain idős angol ügyvédre emlékeztette, , őszes hajával, hajlott 
hátával, busa szemöldökével és előreugró fogaival; az arca foltos volt, a 
keze vörös a reumától". Idegesen állt Wilson és Strang között; 

mindhárman jellegtelen fekete öltönyben voltak. 


Ezután futott be Mussolini, kissé túl szűkre sikeredett egyenruhában, , egy 
Caesar vonásaival, leereszkedően, olyan fesztelenül, mintha otthon volna". 
Mögötte egész kis hadsereg vonult be: olasz tisztek és diplomaták, különböző, 
de egyaránt színpompás uniformisokban, rengeteg aranyzsinórral és 
kitüntetéssel. Élükön Ciano lépkedett, , magas, egészséges fickó, aki állandóan 
gazdája körül sürgölődött, és inkább látszott ordonáncnak, mint 
külügyminiszternek"."§ A legvégén maga Hitler is betoppant, adjutánsai 


gyűrűjében. Sápadt volt, feszült és szemlátomást izgatott. Nem is vesztegetett 
időt udvariasan kellemkedő bemutatkozásokra, bár súlyt helyezett rá, hogy 
Mussolinit melegen üdvözölje; Daladier-nek és Chamberlainnek azonban csak 
hűvös kézfogás dukált. Mussolini először az egyik sarokba húzódott, náciktól 
körülvéve, akikkel olyan vidáman elcsevegett, mint régi ismerősökkel; ezalatt 
a britek meg a franciák csak sután ácsorogtak, és egymás közt próbáltak 
társalogni. Végül Chamberlain Mussolinihoz lépett, hogy bemutatkozzon. 

, Megköszöni neki mindazt, amit már eddig is tett -jegyezte fel Ciano -, de a 
Duce hideg marad, nem használja ki a kezdeményezést, és a beszélgetés 
elhal."§5 


Hitler ekkor privát dolgozószobájába invitálja a főszereplőket, akik a nagy 
kandalló előtt körbeülnek egy alacsony kávézóasztalt, amely túl kicsi ahhoz, 
hogy bármire jó legyen. Hitler háttal ül az ablaknak, úgy, hogy arca árnyékban 
maradjon. Schmidt közte és Chamberlain között ül, Wilson pedig a 
miniszterelnök balján, a kályha mellett. Weizsácker és Ribbentrop szemben, 
Daladier és Léger mellett foglal helyet, míg Mussolini és Ciano a szoba 
közepén, a kandallóval szemben álló mély pamlagon helyezkedik kényelembe. 
A nagyköveteket, a többi diplomatát és a katonákat odakinn hagyták. A 
megbeszélés háromnegyed 1-kor kezdődött, és rögtön kiderült, hogy a kereteit 
alig vagy egyáltalán nem szervezték meg. Mivel mindenki kényelmes székben 
ült, a légkör egyáltalán nem volt hivatalos vagy munkára serkentő. Nem volt 
napirend, nem volt levezető elnök, senkit sem bíztak meg jegyzeteléssel, és 
még csak papírról-ceruzáról sem gondoskodtak a vezetők számára; aki akarta, 
használhatta a sajátját. A helyi telefonrendszer éppen összeomlott. , Teljes volt 
az összevisszaság", írta Strang.§ 


A kötetlen légkör Hitlernek kedvezett. Henderson úgy értesült, hogy ,a 
beszélgetés egyetlen ponton sem forrósodott fel","" míg Schmidt kezdettől 
fogva , általános jóakaratot" érzékelt." Habár Chamberlain a leg-rosszabbtól 
tartott, és később azt állította, hogy az egész nap , egyetlen hosszúra nyúlt 
rémálom volt", Hitler megnyitó mondatait , olyan mérsékeltnek és józannak" 
találta, hogy , azonnal megkönnyebbült"."? A jegyzőkönyvből azonban 
kiviláglik, hogy Hitler sietett, és semmi kedve nem volt vitatkozni. 


A Sportpalotában elhangzott beszédében kijelentette, hogy október 1-jén 
mindenképpen bevonul. Erre azt a választ kapta, hogy ez az akció 
erőszakcselekménynek tűnne. Ebből adódott a feladat, hogy az akciót 
megfossza az erőszak látszatától. Az akciónak azonban meg kell 


történnie, mégpedig haladéktalanul. 


Ciano megfigyelte, hogy Hitler , nyugodtan beszél, időnként azonban 
izgalomba jön, és ilyenkor felemeli hangját, és öklével ütögeti a tenyerét"."9 A 
három vendég köszönetét mondott a Führernek vendégszeretetéért, és 
Mussolinira hárult, hogy elővegye a magával hozott, írásos akciótervet, 

, amelynek segítségével megszülethet a probléma gyakorlati megoldása". 


Mussolini öt pontból álló memoranduma természetesen az a dokumentum volt, 
amelyet előző nap állított össze Weizsácker a Birodalmi Kancellárián, majd 
továbbított Rómába. Ám hiába hasonlított oly feltűnőén Hitler godesbergi 
feltételeihez, ezt a nyilvánvaló tényt a jelek szerint sem Chamberlain, sem 
Daladier nem ismerte fel. A britek megkönnyebbülésére Daladier , üdvözölte a 
Duce javaslatát, amely objektív és realista szellemet tükröz", és ekkor 
Chamberlain szintén , üdvözölte a Duce javaslatát, és kijelentette, hogy ő maga 
is hasonló szellemű megoldást dolgozott ki"."! A brit és francia vezetők 
naivitása lélegzetelállítónak tűnik. Henderson azt hitte, hogy Mussolini 

, fékezően hat Hitlerre", és , igen tapintatosan a sajátjaként adott elő egy 
kombinációt Hitler, illetve az angolok és a franciák javaslataiból","? míg 
Francois-Poncet-nak, ki tudja, miért, az volt abenyomása, hogy a vita , egy brit 
memorandum körül folyt, amelyet Sir Horace Wilson készített Strang 
segítségével"."? 


Ezután a javaslatokat cikkelyenként megvitatták, és senki sem kifogásolta az 
első cikkelyt, amely október 1-jére tűzte ki a szudéta területek kiürítésének 
kezdetét. A bajok első jele a második cikkely kapcsán mutatkozott, amely 
leszögezte: , A jótálló hatalmak, Anglia, Francia-ország és Olaszország, 
garantálják Németországnak, hogy a területek kiürítése október 16-án 
befejeződik, anélkül hogy bármilyen létező intézményben vagy berendezésben 
kár esne.""" Chamberlain, aki elég lagymatagon megpróbálta tartani Benesnek 
adott szavát, azt hangoztatta, hogy ő nem adhat ilyen garanciát, amíg nem 
tudja, hozzájárul-e a cseh kormány ehhez a feltételhez; e célból a csehek egy 
képviselőjének hivatalos jóváhagyására van szüksége, ezért javasolja, hogy ezt 
a személyt haladéktalanul meghívják a konferenciára. Javaslata dühödt tirádára 
- a nap egyetlen tartalmasabb megszólalására - ingerelte Hitlert, aki rázendített 
a már jól ismert verbális kirohanásra általában a csehek, különösen pedig 
Benes ellen. 


A megbeszélésről íródott beszámolók eltérnek egymástól annak 


megítélésében, hogy ezek után Chamberlaint hányán támogatták. Francois- 
Poncet szerint, aki azonban nem tartózkodott a helyiségben, a hallgatag 
Daladier éppen ez alkalomból vállalkozott ritka hozzászólásai egyikére: 

, világosan és határozottan tette fel az alapvető kérdést" -óhajtja-e a 
konferencia, hogy Csehszlovákia fennmaradjon vagy sem? 


Ha a cél az, hogy előkészítsük Csehszlovákia feldarabolását és eltűnését, 
akkor neki, Daladier-nek itt semmi keresnivalója. Nem tűri, hogy nevét 
ezzel a bűnnel hozzák kapcsolatba, és elbúcsúzik."? 


Ciano, ha kelletlenül is, megerősíti ezt a változatot: , Daladier kevés 
meggyőződéssel ugyan, de védelmébe veszi a csehek ügyét.""" Ezzel szemben 
Schmidt a hivatalos német jegyzőkönyvben idézi Daladier kijelentését, 
miszerint , a francia kormány semmiképpen nem tűrné, hogy a cseh kormány 
ebben az ügyben húzza az időt. A cseh kormány a szavát adta, és ehhez tartania 
kell magát. A kiürítés elhalasztása szóba sem jöhet.""" A véleménye azonban 
így is, úgy is lényegtelen volt. Hitler nem volt hajlandó egy csehvel egy 
szobában tartózkodni, és Chamberlain meghátrálásra kényszerült, noha abban 
megegyeztek, hogy a csehek egy képviselőjének szükség esetére kéznél kell 
lennie. 


Hitler nagy bosszúságára Chamberlain a maga üzletemberi rátermettségét is 
bizonyítani próbálta: makacsul hangoztatta, hogy a cseh kormánynak kártérítés 
jár azokért az épületekért és berendezésekért, amelyek a Szudétaföld 
átruházandó területein német kézbe kerülnek. Hitler egyre türelmetlenebb lett. 
Minden ilyen létesítményt, úgymond, a szudétanémetek adójából építettek, 
vagyis kártalanításról szó sem eshet. Chamberlain azonban nem engedett, sőt 
kárpótlási javaslatát azokra a magánszemélyekre is kiterjesztette, akik a 
godesbergi feltételek értelmében nem vihetik magukkal javaikat. 


- . Ha a csehszlovákok el akarják hagyni ezeket a körzeteket, de marháikat 
nem vihetik magukkal, ki fogja őket kárpótolni? - tette fel a kérdést 
Chamberlain."§ 


Hitlerből ekkor kitört az indulat: 


- . Túl értékes az időnk - harsogta hogysem ilyen banális 


dolgokra fecséreljük!"" 


Negyed 4-kor ebédszünetet tartottak, azzal a szigorú kikötéssel, hogy bő egy 
óra elmúltával mindenki térjen vissza a Führerbauba. Mussolinit és Cianót 
Hitler a magánlakásán látta vendégül, a franciák visszamentek szállodájukba, a 
britek pedig most keresték fel első ízben a magukét. Wilson szerint a britek 
meghívták a franciákat magukhoz, a Regina Palast Szállóba, hogy 
megbeszéljék a tanácskozás eddigi menetét, Daladier azonban nem jelent meg. 
A franciák inkább a Négy Évszak éttermét választották, ahol egy közeli 
asztalnál Göring és Ribbentrop ült feleségük társaságában. Amikor fél 5-kor 
ismét elkezdődött a konferencia, kiderült, hogy Hitler hangulata tovább 
romlott; a Führerbauba visszatérve , rajtakapta? Chamberlaint és Daladier-t, 
amint az első emeleti galérián elmélyülten beszélgetnek, és türelmetlenségében 
mérgesen odaküldte Ribbentropot, hogy terelje be a két államférfit a 
konferenciára. A légkör még a délelőtti találkozásnál is kaotikusabb 

volt. Francois-Poncet magára vállalta a kezdeményezést: hívatlanul behatolt a 
tanácskozás helyszínére, a nagykövetek, tábornokok, had- és szárnysegédek, 
jogi szakértők pedig utána tódultak. 


A megbeszélés két és fél órán át Mussolini irományára összpontosult, amelyet 
az ebédszünet közben különböző nyelvekre lefordítottak. Különösen heves 
vitát váltottak ki a Csehszlovákiának adandó garanciák, valamint az október 1. 
és 16. között megszállandó terület pontos mérete. A találkozón mindinkább 
eluralkodott a zűrzavar. Térképeket göngyöltek ki, a résztvevők pedig kisebb 
csoportokra oszlottak, miáltal a tárgyalás széttöredezett. A jogi szakértők 
vállalták a felelősséget egy végső egyezmény megszövegezéséért. A 

helyzetet Francois-Poncet így írta le: 


Senki nem elnökölt. Napirend nem volt. A vita ellenőrizetlenül, kínkeservesen, 
zavarosan folydogált. Vontatott is volt, mivel megbénította a kétszeres fordítás. 
Szakaszról szakaszra haladtak, és ha holtpontra jutottak, teljes leállás 
következett.?9 


Mussolinit , enyhén bosszantotta a megbeszélésnek valamelyest a parlamentre 
emlékeztető légköre", és , zsebre dugott kézzel, szórakozottan kóválygott a 
helyiségben"?! Hitler ezalatt, , mintegy vonzereje rabjaként, megbabonázva, 
sőt hipnotizálva meredt rá". Amikor a Duce nevetett, , nevetett a Führer is; ha 


Mussolini mérges arcot vágott, Hitler utánozta".?2 


A konferencia hivatalos menetéből kirekesztett, ráérő kíséret azon volt, hogy 
megtalálja a maga szórakozását. Strang és Dunglass igyekezett kényelembe 
helyezkedni a brit küldöttségnek fenntartott szobában; a nyitott ajtón át 
figyelték , a fekete egyenruhás, gőgösen és akkurátusán viselkedő, nyalka fiatal 
SS-beosztottak" sietős jövés-menését. Érdekesebbnek bizonyult azonban a 
pincében rögtönzött söröző, ahová a legunalmasabb percekben el- 
ellátogattak.?? Közben összebarátkoztak Keitellel és von Neurathtal, és 
bámészan csodálták a mindvégig lármás jókedvnek örvendő Göringet, aki a 
nap folyamán többször váltott egyenruhát, hogy mindenkinek imponáljon. 
Mussolini , fejét felszegve, peckesen járkált", és áradt belőle az önbizalom, 
lévén hogy a négy vezető közül egyedül ő értett és társalgott mind a négy 
nyelven. A németek, jegyezte fel Dunglass, , nem tudták leplezni, mennyire 
megvetik az olaszokat", és emez érzületbe örömest beavatták többi 
vendégüket.88 


Ahogy esteledett, úgy lett Hitler egyre ingerültebb. Kilencre fejedelmi vacsorát 
rendelt, hogy megünnepelje a konferencia végét, de hamarosan nyilvánvaló 
lett, hogy a találkozó jóval túlnyúlik ezen az időponton. Az étel kihűlt, a 
libériás lakájok tétlenül ácsorogtak. Ekkor újabb halasztás mellett döntöttek, 
Chamberlain és Daladier azonban elhárították Hitlernek a lakomára szóló 
meghívását, azzal az átlátszó indokkal, hogy haza kell telefonálniuk további 
tanácsokért. , Látszott, hogy semmi kedvük ünnepelni - jegyezte meg Schmidt. - 
Kiharcolták a békét, de komoly presztízsveszteség árán."?? Inkább 
visszamentek a szállodájukba, és a szobába hozattak valami ennivalót, míg a 
Führerbau dísztermében Hitler és Mussolini ilyen körülmények közt is 
megtartotta a bankettet, noha így az asztal túl hosszúnak bizonyult. Hitler 
szünet nélkül beszélt, kitálalva minden gyűlöletét a csehek iránt, míg Göring 
lírai hangulatban ecsetelte kedvenc témáját, a nyugati demokrácia hanyatlását. 


Eközben Chamberlain kérésének megfelelően Münchenbe érkezett a cseh 
kormány két képviselője. Dr. Vojtech Mastny, a cseh követ Berlinből jött, míg 
dr. Hubert Masarik, Krofta külügyminiszter személyi titkára Prágából repült 
sietve a helyszínre. Az utóbbit, aki feleségét is magával hozta, a repülőtéren a 
Gestapo fogadta, és a rendőrautó közvetlenül a Regina Palast Hotelbe, a britek 
szálláshelyére vitte őket. A légkör nyomasztó volt. A folyosókon nyüzsögtek 
az újságírók és az SS-tisztek, a csehek azonban senkit sem ismertek. Bár 
kényelmes szobákba vezették őket, hamar kiderült, hogy valójában foglyok: a 
szállodát nem hagyhatták el, és nem telefonálhattak. Végül este 7-kor 
szobájukban kereste fel őket Ashton-Gwatkin, aki szemlátomást zavarban volt. 


, Izgatott volt és hallgatag", és bár keveset árult el, Masarik gyorsan rájött, 
hogy olyan tervet főztek ki, , amely nagy vonalakban már kész, és sokkal 
rosszabb, mint az angol-francia javaslatok". 


Három órával később, 10 órakor, a vacsoraszünet alatt Mastnyt és Masarikot 
Wilson szobájába rendelték. Wilson nyersen körvonalazta az új egyezség 
feltételeit, és átadott nekik egy térképet, amelyen világosan kijelölték az 
elsőnek elfoglalandó területeket. Amikor a csehek egy sorozat ténykérdést 
vetettek fel egyes fontosnak vélt városok és körzetek kapcsán, Wilson a 
szavukba vágott, és a hivatalos hangnemhez visszatérve kijelentette: , Nincs mit 
hozzátennie a közöltekhez." Ezután magára hagyta a két csehet Ashton-Gwatkin 
társaságában, aki előzéke-nyebb volt, de együttérzést ő sem tanúsított. 
Elmondta, hogy Hitlerrel nagyon nehéz tárgyalni. Közölte továbbá, hogy a 
britek egyetértenek az új javaslatokkal, majd ellátta őket néhány keresetlen 
hangú tanáccsal. , Ha a tervet nem fogadják el, utána egyedül a németekkel kell 
egyezkedniük, magukra hagyatva - figyelmeztette a küldötteket. - Lehet, hogy a 
franciák mindezt kedvesebben fogják előadni, de higgyék el nekem, ugyanúgy 
gondolkodnak, mint mi. Nem érdekli őket az ügy/?§ 


Nyolc óra 33 perctől szivárogni kezdtek a tárgyalásokról szóló hírek a 
felajzottan várakozó világba, a British United Press nevű 

hírügynökség egymást követő táviratai jóvoltából. Az ügynökség egy helyi 
szálloda halijában rendezkedett be; hat riportert állított rá az ügyre, s egy sor 
telefon- és telexvonalat tartott folyamatosan üzemben München és London 
között. Információik Hitler egyik legbizalmasabb szárnysegédjétől, Fritz 
Wiedemanntól származtak, és bár a BBC később felpanaszolta, hogy az 
ügynökség a megállapodást megszegve állandóan idő előtt rukkolt ki exkluzív 
híreivel, a BUP az összes többi hírügynökséget lekörözte. Miközben , német 
források" egész este azt állították, hogy küszöbön a megegyezés, 9 óra 26 
perckor azt jelentették, hogy egy brit szóvivő, feltehetően Wilson, a Regina 
Palastba visszatérve csak annyit árult el, hogy , a tanácskozás baráti légkörben 
folyt, de még számos pont vár megvitatásra". Négy perccel később az 
ügynökség azt jelentette, hogy az olasz újságírókat , hivatalosan tájékoztatták, 
miszerint Mussolini reméli, hogy éjfél körül vonatra szállhat Róma felé".?"7 


Nem sokkal este 10 óra után folytatódott a konferencia. Ekkorra a munka egy 
szűk körű szövegezőbizottság kezében összpontosult, amelyben a briteket Sir 
William Maikin képviselte. Akik a munkában közvetlenül nem vettek részt, a 
kandalló körül lebzseltek, és úgy érezték, mintha egy örökkévalóság óta 


várnának az egyezmény végleges szövegére. Daladier egy mély karosszék 
öblébe roskadt, míg az élettől duzzadó Göring továbbra is a társalgás motorja 
maradt. Hitler , mogorván félrehúzódott"; kényelmetlenül mocorgotta 
pamlagján, egymásra vetve, majd szétnyitva lábát, karját is hol összefonta, hol 
kinyújtotta, és metsző pillantással nézett körül a helyiségben. Néhányszor 
sikertelenül próbált bekapcsolódni a beszélgetésbe.§§ Hajnali fél 2-kor az 
elkészült dokumentumot, amely mindössze néhány gépelt és összekapcsolt 
oldalból állt, végre szertartásosan a szoba közepén álló mahagóniasztalra 
helyezték, egy hatalmas, díszes tintatartó mellé. Hitler írta alá 

elsőnek, látszólag szinte kelletlenül, és még ez a mozzanat sem sikerült 
hibátlanra. , Amikor eljött az idő, hogy aláírjuk a végleges egyezményt - 
számolt be másnap Chamberlain a kormánynak -, kiderült, hogy a tintatartó, 
amelybe Herr Hitler a tollát mártotta, üres!"?? 


A müncheni egyezmény értelmében a német hadsereg a Csehszlovákiában 
található, , túlnyomórészt német területek" megszállását mégiscsak október 1- 
jén kezdi meg, úgy, ahogy ezt Hitler mindig is hangoztatta. A szóban forgó 
területet a , kiürítés" céljából négy zónára osztják, amelyeket az egyezményhez 
mellékelt térkép világosan feltüntet; a szakaszokra tagolt megszállás október 
1-jén kezdődik, és október 10-én ér véget. Nagy-Britannia, Franciaország és 
Olaszország szavatolja, hogy a terület kiürítése a megbeszélt időpontokban 
megtörténik, , anélkül hogy a létező berendezésekben kár esett volna". A 
kiürítés pontos feltételeit egy újonnan létesítendő négyhatalmi bizottság 
határozza meg, egy cseh képviselő jelenlétében; a bizottság Berlinben 
haladéktalanul munkához lát, és felelős lesz azért, hogy , a fennmaradó, 
túlnyomórészt német jellegű területeket (...) a német csapatok október 10-ig 
elfoglalhassák". A bizottság feladata lesz az is, hogy meghatározza a 
Szudétaföld azon további területeit, ahol majd népszavazásra kerül sor, és 
rögzítse ezen, november vége előtt megrendezendő népszavazások feltételeit. 
Végezetül a bizottság javaslatot tesz az új, végleges határra, továbbá 

jogában áll, hogy a négy hatalomnak , bizonyos kivételes esetekben kisebb 
módosításokat javasoljon a népszavazás nélkül átruházandó zónák szigorúan 


etnográfiai jellegű meghatározásában"."" 


Egy óra 57 perckor a British United Press kibocsátotta utolsó éjszakai táviratát. 
A közlemény leszögezi, hogy az egyezményt Németország, az Egyesült 


Királyság, Franciaország és Olaszország kötötte, és nem tesz 
említést Csehszlovákia beleegyezéséről. Megállapítja, hogy a kiürítés a létező 


berendezések károsodása nélkül fog végbemenni. A károsodás nélküli 
kiürítésért a cseh kormány fog felelni.?! 


A hivatásos diplomaták számára az egyezmény aláírása , nyomasztó esemény" 
volt.?2 Kirkpatrick szerint , nagyon szomorú ügy volt (...) minden enyhítő 
körülmény nélkül". Feljegyezte, hogy Göring és Mussolini , ujjongott", és 
sokáig nem tudott megszabadulni , a Himmler halszerű arcára kiülő vizenyős 
mosolytól".9? Mindazonáltal csak Francois-Poncet-ban volt annyi kurázsi, 
hogy már ekkor kimondja, amit gondol. , Voila comme la France traite les 
seuls alliés gui lui étaient restés fidéles!"" - kiáltott fel keserűen.9! Daladier is 
szerencsétlen képet vágott. , Ha majd visszamegy Franciaországba, meg fogják 
éljenezni!" - biztatta amosolygó Mussolini.?? 


Éjjel fél 3-kor végre az utolsó kocsik is elhagyták a Königsplatzot. 

, Borzalmas ez - jegyezte meg Hitler Ribbentropnak, amikor a Führer-bau 
lépcsőjéről figyelték, ahogy Chamberlain és Daladier elhajt. - Örökösen 
senkikkel van dolgom..."95 William L. Shirer a szomorú befejezésig fenn 
maradt, és a vezetők távozásakor a Führerbau előtt állt. Később felidézte, 

, hogyan csillogott Hitler szemében a győzelem fénye, amikor peckesen 
lesétált a széles lépcsőkön (...) és milyen hetyke volt Mussolini, befűzve a maga 
különleges milicista egyenruhájába". Visz-szatérőben a Victoria Palast 
Szállóba, Chamberlain is , különösen önelégültnek látszott". Ezzel szemben 
Daladier , teljesen összetörtnek mutatkozott. Úgy fordult meg, mintha mondani 
akarna valamit, de olyan kimerült és megsemmisült volt, hogy a szavak 
cserbenhagyták, és némán botorkált ki az ajtón.""7" 


A Regina Palástban a briteknek meg a franciáknak még egy utolsó kellemetlen 
feladat jutott. A cseh küldöttek egész éjjel várták a híreket, és most 
Chamberlain nappalijába rendelték őket, ahol a két miniszter-elnökkel, 
valamint Wilsonnal, Léger-vel és Ashton-Gwatkinnel kellett szembenézniük. 
Mind fáradtak voltak. , A légkör nyomasztó volt - emlékezett vissza Masarik. - 
Következett az ítélethirdetés. A szemlátomást feldúlt franciák mintha várták 
volna a francia presztízst sújtó csapást." Chamberlain hosszú szónoklatban 
vette védelmébe az egyezményt, 


Hát így bánik Franciaország az egyetlen szövetségesével, aki hű maradt hozzá! 
-A ford. 


Daladier pedig átnyújtotta Mastnynak a szöveg egy példányát, a mellékelt 
térképpel együtt. Mastny gyorsan átolvasta, majd kérdéseket tett fel. 
Chamberlain eközben , minden gátlás nélkül szüntelen ásítozott (...) és már 
nem is leplezte kimerültségét!!. Masarik megkérdezte Daladier-tól, várnak-e 
választ a cseh kormánytól, de a francia miniszterelnök zavara olyan feltűnő 
volt, hogy Léger válaszolt helyette, szinte oldottan. Mivel az idő a lényeg, 
nincs szükség válaszra: , A tervet mintegy elfogadottnak tekintik." Aznap 
délután 5 órakor viszont, a nemzetközi bizottság első ülése alkalmából, egy 
cseh küldöttnek jelen kell lennie Berlinben. 


,, Velünk tehát végeztek - jegyezte fel Masarik -, és el is engedtek. A 
Csehszlovák Köztársaság, abban a formában, ahogy az 1918-as határok közt 
megalakult, megszűnt létezni."98 Wilson, Mastnyhoz fordulva, , meglehetős 
világosan utalt rá, hogy - tekintettel a helyzet súlyosságára - kormánya akkor 
jár el a legbölcsebben, ha elfogadja a német memorandumnak ezt a lényegesen 
kedvezőbb változatát".7?? Ennek hallatán Mastny elsírta magát; Francois-Poncet 
tőle telhetőn vigasztalni próbálta. , Higgye el - mondta -, ez az egész nem 
végleges. Ez csupán egyetlen pillanat egy történetben, amely most 
kezdődik."199 Daladier, amint az várható volt, elutasította a javaslatot, hogy ő 
feleljen az egyezmény Prágába juttatásáért, így abban állapodtak meg, hogy 
Ashton-Gwatkin repül vissza a csehekkel reggel 6-kor. , Életem egyik 
legkegyetlenebb feladatára kényszerültem", emlékezett vissza Ashton- 
Gwatkin. Az egész repülőúton egyetlen szó sem hangzott el.19! A biztonság 
kedvéért Chamberlain hajnalban sürgönyözött is Newtonnak, tudatva, 

hogy csupán a feltételek , egyszerű elfogadására" van szükség. 

, Bizonyára megérti - írta végezetül -, hogy vitára nincs idő."192 Vele 
ellentétben Daladier mindent megtett, hogy vigasztalja cseh szövetségeseit. 
Biztosította Benest, hogy , mély megrendüléssel" írta csak alá az 

egyezményt, és , nem rajtam múlt, hogy Csehszlovákiát senki sem képviselte". 
Mindazonáltal ő is arra utasította a prágai francia követet, hogy 

, legyen gondja az elnök beleegyezésére".193 


A prágai német követ azonban mindenkit megelőzött. Hajnali 5-kor ugrasztottá 
ki ágyából Krofta külügyminisztert, és ellentmondást nem tűrően nyomta 
kezébe az egyezség egy példányát, alig néhány órával annak aláírása után. 
Benes, a kormánya és a katonai parancsnokok a délelőttöt opcióik 
mérlegelésével töltötték, míg a brit, francia és olasz követek, kormányuk 
utasításának engedelmeskedve, döntést sürgettek, legkésőbb délig. Fél 1-kor 


Krofta tudatta a három követtel, hogy Csehszlovákia elfogadja , a Münchenben 
nélkülünk és ellenünk hozott döntéseket". 


A Csehszlovák Köztársaság kormánya, bejelentve a dokumentum elfogadását, 
egyszersmind az egész világ színe előtt kifejezi tiltakozását az egyoldalúan és 
részvételünk nélkül hozott döntések ellen. 


Délután 5-kor Syrovy tábornokra hárult a nehéz feladat, hogy a rádión 
közhírré tegye az ország kapitulációját. 


Életem legsúlyosabb óráját élem. Kész lettem volna inkább meghalni, semhogy 
ezt végigcsináljam. Választanunk kellett: vagy kétségbeesetten és 
reménytelenül védekezünk, ami azzal járt volna, hogy feláldozzuk felnőtt 
férfilakosaink egy egész nemzedékét, valamint asszonyainkét 

és gyermekeinkét; vagy harc nélkül, nyomás hatására olyan 

feltételeket fogadunk el, amelyek könyörtelensége páratlan a 

történelemben. Magunkra hagytak bennünket. Egyedül álltunk.194 

Mielőtt előző éjjel a Führerbaut elhagyta volna, Chamberlain megkérdezte 
Hitlertől, nem találkozhatnának-e másnap kora délelőtt egy négy-szemközti 
beszélgetésre. A Führer állítólag , két kézzel kapott az ötleten".195 így hát 
szeptember 30-án reggel Chamberlain alig néhány órányi alvás után korán 
ébredt, majd szobájába hívatta a kimerült William Stranget, és felkérte, 
fogalmazzon meg egy rövid nyilatkozatot az angol-német kapcsolatok 
jövőjéről. Mialatt ő felöltözött és megreggelizett, Strang leírt három rövid 
bekezdést, és Chamberlain elé tette jóváhagyásra. Az így létrejött dokumentum 
mindmáig a 20. század egyik leghíresebb dokumentuma maradt. 


Mi, a Német Vezér és Kancellár és a brit miniszterelnök, ma újabb találkozót 
tartottunk, és egyetértünk a felismerésben, miszerint az angolnémet 
kapcsolatok kérdése elsőrendűen fontos úgy a két ország, mint Európa 
számára. 


A tegnap este aláírt egyezmény és az Angol-Német Tengerészeti Egyezmény 
nézetünk szerint jelképe népeink ama óhajának, hogy soha többé ne viseljenek 
háborút egymás ellen. 


Feltett szándékunk, hogy bármilyen egyéb, országainkat érintő kérdésben a 


konzultáció módszerét fogjuk alkalmazni, és eltökéltük, hogy a továbbiakban 
is törekszünk az esetleges nézetkülönbségek megszüntetésére, ekként 
hozzájárulva Európa békéjének biztosításához. 


Chamberlain átírta Strang második bekezdését, és ejtett egy-két kisebb 
módosítást; hiába zúgolódott Strang, hogy az Angol-Német Tengerészeti 
Egyezmény , nem olyasmi, amivel büszkélkedni lehet". Chamberlain azonban 
azt felelte, hogy ő egészen másként látja: az egyezmény éppen olyan, amilyet ő 
Németországgal kötni akart. Amikor Strang felvetette, hogy a 
miniszterelnöknek tájékoztatnia kellene Daladier-t arról a szándékáról, hogy a 
Führerrel egyoldalú megállapodást kössön, Chamberlain ridegen annyit felelt: 
, Nem látja okát, hogy a franciáknak bármit is mondjon."196 Miután 
elfogyasztotta reggelijét, megmutatta a fogalmazványt Dunglassnak, és 
kifejtette elképzelését. , Ha aláírja és betartja, az nagyszerű - magyarázta -, de 
ha megszegi, az amerikaiak látni fogják, miféle ember." Hazaérve 
Chamberlain elhatározta, hogy a közös nyilatkozatnak , maximális 
nyilvánosságot" biztosít.197 


Távozóban a szállodából Chamberlain megkérdezte, mi ez a nagy lárma 
odakinn. Kiderült, hogy az utcán nagy tömeg verődött össze, és nem hajlandók 
szétoszlani, amíg a miniszterelnök nem üdvözli őket. Chamberlain felkapott 
egy csokrot a rengeteg virágból, ami szobájában felhalmozódott, és kilépett az 
erkélyre, hogy nyugtázza az üdvrivalgást. Daladier a maga szállodájában 
hasonló fogadtatásban részesült. Ezután Chamberlaint és Dunglasst Hitler 
prinzregentenplatzi magánlakására vitték; a Führer 1929 óta élt, Ciano leírása 
szerint, ,egy lakókkal zsúfolt nagy bérház szerény lakásában" - az olasz 
külügyminiszter előző napon Mussolinival együtt ott ebédelt. Annyit azonban 
elismert, hogy a Führer-nek , sok értékes képe van".!98 Hitlert a britek 
jellegzetesen mord és barátságtalan hangulatban találták. , Egy sötét asztal 
mögött - idézte fel évekkel később Dunglass - ült ez a nagyon szürke, 
érdektelen kis ember, (...) köznapi öltözékben és nagyon, de nagyon savanyú 
hangulatban."199 Hitler szórakozottan hallgatta Chamberlaint, aki a 
beszélgetést az érinteni kívánt témák hosszadalmas felsorolásával nyitotta 
meg. Először is buzdította a Führert: tanúsítson nagylelkűséget a frissen aláírt 
müncheni egyezmény alkalmazásában; aggódott ugyanis, hátha , a cseh 
kormány a maga esztelenségeben visszautasítja a feltételeket, és ellenállással 
próbálkozik". Ha így történne, reméli, Hitler intézkedni fog, nehogy 
előadódjék olyasmi, , ami csökkentené a személyét övező nagyrabecsülést, 
amely a tegnapi fejlemények folyományaként világszerte kialakul". Ennek 


kapcsán Chamberlain azt kérte, , ne bombázzák Prágát, és a légitámadásokban 
ne haljanak meg nők és gyerekek". Hitler könnyedén azt felelte, hogy 
, kisbabák gázbomba általi halálának még a gondolatától is irtózik".!!9 


A miniszterelnök tovább ütötte a vasat; monológja egyre kuszább lett. Szeretné 
megbeszélni a spanyol polgárháború lezárásának útját-módját, az angol-német 
kapcsolatok elvi kérdéseit, a világgazdaságot, végül pedig a lefegyverzést és a 
bombázások esetleges megszüntetését. Bár Chamberlain a találkozót később 
úgy írta le, mint , nagyon barátságos és kellemes eszmecserét", valójában 
Hitler alig szólalt meg, és Schmidt egyre mogorvábbnak találta. Dunglass úgy 
vélte, jobb lenne, ha Chamberlain elő sem venné a zsebében lévő 
dokumentumot, nehogy goromba visszautasításban legyen része, de amikor 
már nyilvánvaló volt, hogy a beszélgetés túl hosszúra nyúlt, a 

miniszterelnök kirántotta a zsebéből a papírt, és átnyújtotta Hitlernek 
elolvasásra, Schmidt pedig fordítani kezdett. Chamberlain így írta le 
nővérének a jelenetet: , Hitlerből többször is kibuggyant, hogy vJa! Jalx, és a 
végén azt mondta: vIgen, feltétlenül aláírom. Mikor legyen?c" , yMostc, 
feleltem, és máris átmentünk az íróasztalhoz, és aláírtuk mind a két másolatot, 
amit magammal hoztam." 


Noha Chamberlain úgy látta, Hitler lelkesen írta alá a papírokat, Schmidt éppen 
ellenkezőleg értelmezte a jelenetet. Szerinte a Führer , kelletlenül" egyezett 
bele az aktusba, , és csak azért, hogy Chamberlain kedvében járjon".112 
Dunglasst, aki éberen figyelte Hitlert, ugyancsak nem tévesztette meg a 
lagymatag beleegyezés. , Gyanús gyorsasággal írta alá - állította később. - 
Látszott, mennyire nem érdekli a tartalma." Chamberlain viszont csupa 
lelkesedés volt, és , melegen megköszönte a Führer készségességét, aláhúzva, 
mekkora lélektani hatást vár ettől a dokumentumtól".!!$ Ezután szivarzsebébe 
dugta a papírlapokat, aláírta a látogatók könyvét, és túláradóan kezet rázott 
Hitlerrel. Mielőtt távozott, a két vezető még pózba vágta magát Hitler 
fényképésze, Heinrich Hoffmann előtt a vörös bársonnyal bevont 

díványon. Amikor Éva Braun meglátta a képeket, összeesküvő módjára súgta 
oda egy barátnőjének: , Ha Chamberlain ismerné ennek a díványnak a 
történetét! "115 Az utcán a miniszterelnök nyájasan megbillentette kalapját, így 


viszonozva az SS-őrök , Heil Hitler!"-kiáltásait.116 


A Regina Palast Szállóba visszatérő Chamberlain hiszékenysége és 
szembeszökő örvendezése komolyan aggasztotta a 


külügyminisztérium képviselőit. Amikor meglátta Stránget, , önelégülten 
megveregette szivarzsebét, és azt mondta: v Megcsináltam! c"!17 Ashton- 
Gwatkinnek elárulta egy német barátja, hogy Hitler azt mondta: , Olyan rendes 
öregúr volt, hogy gondoltam, kapja csak meg emlékül az 

autogramomat! "118 Az inasának pedig így kérkedett: , Adtam neki egy kis 
ízelítőt a német rendből. Nem egyhamar látogat meg újra!"!!9 Később, amikor 
Ribbent-rop aggályoskodott, bölcs dolog volt-e aláírni egy ilyen 
nyilatkozatot, Hitler leintette. , Ne vegye már ilyen komolyan! Az a darab papír 
az égvilágon semmit se jelent! "129 Hasonlóan kezelte Németország a 
szövetségeseit is. Mivel tartottak tőle, hogy az olaszokat sértheti ez a 
nyilvánvalóan egyoldalú diplomácia, két nappal később Rómába küldték 

a hesseni herceget, azzal az utasítással, hogy bagatellizálja el még inkább a 
dokumentum jelentőségét. , A Führer úgy gondolta, nem mondhat nemet" - 
nyugtatta Cianót a herceg. Mussolini eleve filozofikusan fogta fel a dolgot. 

, Fölösleges minden magyarázat - jelentette ki. - Egy szomjas embertől nem 
illik megtagadni egy pohár limonádét."121 


Visszatérőben a szállodába Chamberlaint vendéglátói még elvitték egy rövid 
városnéző körútra. A meglátogatott nevezetességek között ott volt a 
Sterneckerbrüu, az a korábbi söröző, ahol 1919-ben Hitler első ízben vett részt 
a Német Munkáspártnak, a náci párt elődjének egy gyűlésén. A párt ezt 
követően szobát bérelt a sörözőben, amely így első főhadiszállása lett, és 
1920-ban itt jött létre a hírhedt Rohamosztag (Sturmabteilung, SA], amely 
Hitler mellett a testőrség funkcióját látta el. 1938-ra a sörözőt szentélyszerű, 
náci emléktárgyakkal teli múzeummá alakították át.122 Egy hónappal később 
William Ewer, a Daily Héráid diplomáciai tudósítója levélben érdeklődött 
Wilsonnál a náci párt szülőhelyén tett , váratlan" miniszterelnöki látogatásról, 
amely szerinte , sajátos érdeklődésről" tanúskodik. Wilson fitymálóan azt 
válaszolta, hogy , udvariatlanság lett volna visszautasítani az ajánlatot egy 
rövid autóútra; (...) a látogatásnak nem volt semmiféle politikai jelentősége, és 
ilyet természetesen feltételezni is nevetséges volna".!2? Bármi voltis a 
látogatás oka, Chamberlainnek vagy nagyon szegényes ismeretei voltak a náci 
történelemről, vagy cserbenhagyta általában megbízható politikai érzéke. 

Szeptember 29-e estéjén, amikor Chamberlain még Münchenben tartózkodott, 
London lélegzet-visszafojtva várta a híreket. A The Other Club (Másik Klub) 


nevű politikai vacsoraklub, amelyet 1911-ben alapított Churchill és EF. E. Smith, 
a Savoy Szállodában tartott vacsorával egybekötött ülést. Smith 1930-ban 
bekövetkezett halála óta a klubnak Churchill volt a vezéregyénisége, és aznap 
este , irdatlan düh és mélyülő komorság" vett erőt rajta. Egész délután azzal 
foglalkozott, hogy rávegyen különböző kollégákat: írjanak alá egy 
Chamberlainnek szóló nyitott táviratot, amelyben figyelmeztetik, nehogy 
további engedményeket tegyen a csehek rovására; de mind Edén, mind Attlee 
megtagadta az aláírást. Amikor az est folyamán kiszivárogtak a Münchenben 
elfogadott feltételek, a társaságon kétségbeesés lett úrrá. Churchill a két jelen 
lévő miniszteren, Duff Cooperen és Walter Ellioton tombolta ki dühét. 

, Hogyan hagyhatták jóvá tisztességes, széles körű tapasztalattal és 

nagyszerű első világháborús múlttal bíró emberek ilyen gyáván ezt a 
politikát? Szennyes volt, szégyenletes, emberhez méltatlan és öngyilkos!" 


Ahogy nőtt a feszültség, a teremben egyre elkeseredettebb lett a hangulat. J. L. 
Garvin, a The Observer főszerkesztője, akinek vezércikkei az egész válság 
folyamán szilárdan Chamberlain-pártiak voltak, védekezésre kényszerült: 
rámutatott, hogy éppen az előző vasárnapi számban tett közzé egy , kemény 
cikket". , Ugyan mit ér ez - kérdezte Bob Boothby - negyven pipogya cikk 
után?" Garvin kirontott a helyiségből, és 1945-ig nem is újította meg tagságát. 
Cooper ezalatt az est előrehaladtával egyre búskomorabb lett. Amikor valaki 
kiment a Strandre a reggeli újság korai kiadásáért, Cooper , magához rántotta 
a lapot, és dühös utálkozással felolvasta a beszámolót. Csend lett, mintha 
mindnyájan megnémultak volna."124 Cooper elvörösödött, és odasúgta 


Boothbynak: , Holnap délelőtt lemondok."12? Mire az est véget ért, , mindenki 
megsértett mindenki mást, és Winston végül kijelentette, hogy a legközelebbi 
általános választásokon az ország minden szocialista rendezvényén fel fog 
szólalni a kormány ellen".125 Amikor Churchill elindult kifelé, az odahallatszó 
nevetés egy, a szomszédos étteremben vigadó társaságra terelte figyelmét. 

, Szegény emberek! - kiáltott fel. - Aligha sejtik, minek néznek elébe!"127 


Másnap Chamberlain diadalmasan tért vissza Münchenből. Halifax Hestonból 
vele hajtatott Londonba, mintegy a rabszolga szerepében, aki a régi Róma 
diadalmeneteiben a győztes hadvezért kísérte annak szekerén, és , akinek az 
volt a kötelessége, hogy mindvégig a hadvezér fülébe suttogva emlékeztesse 
azt a maga halandó mivoltára".!2§ Halifax két tanáccsal szolgált. Először is, a 
Konzervatív Párt Központi Irodájának sürgetése ellenére ne aknázzák ki 
Chamberlain müncheni sikerét, és ne tartsanak előrehozott választásokat; 


továbbá erősítse meg a miniszter-elnök a maga parlamenti pozícióját azzal, 
hogy kiszélesíti kormánya bázisát, és valódi nemzeti kormányt hoz létre. Ez 
annyit tesz, hogy kormányzati posztokat ajánl fel Churchillnek és Edennek, 
valamint úgy a Munkáspárt, mint a Liberális Párt tagjainak. , Három hónapon 
belül mindezen túl leszünk", jövendölte Chamberlain, miközben 

kocsijuk átküzdötte magát a forgalmon, nehogy lekésse a királlyal 
megbeszélt, Buckingham-palotabeli találkozót.129 


Aznap este a minisztereknek könyökkel kellett utat törniük maguknak az 
ujjongó tömegen át, hogy eljussanak a Downing Street-i kormányülésre. Sir 
Orme Sargent főosztályvezető a szemközti külügyminisztérium erkélyéről 
figyelte a jelenetet. , Azt hinné az ember, hogy nagy győzelmet arattunk - 
jegyezte meg rosszkedvűen -, holott csak elárultunk egy kis országot."199 


Fél 8-kor végre összegyűltek a kormány tagjai, hogy meghallgassák 
Chamberlain jelentését. , Eltávolodva a szokásos eljárástól", Simon szólalt fel 
elsőnek, hogy ömlengő hódolattal megnyissa az ülést. Az egész kormány 
nevében óhajtotta kifejezni mélységes csodálatukat a miniszterelnök példátlan 
és sikeres fáradozása iránt. Azt is el szeretné mondani, , mennyire büszkék, 
hogy ebben az időszakban a miniszterelnök munkatársai lehettek". Bár 
Chamberlain úgy érezte, , immár biztonsággal tekinthetjük a válságot 
lezártnak", szemlátomást még őt is meghök-kerítette néhány pillanatra ez az 
émelyítő dicshimnusz, és csak annyit motyogott, hogy , mélységesen hálás". 


Ezután beszámolt a Münchenben történtekről, amelyek elhúzódó időtartamát 

, hagyrészt a németek kevéssé hatékony előkészületeinek" tulajdonította. 
Biztosította kollégáit, hogy vonakodva és csakis az időhiány miatt járult hozzá 
a németek intézkedéséhez, amellyel kizárták a konferenciáról a csehek egy 
képviselőjének jelenlétét; Mussolini, jegyezte meg, , már péntekre 
megszervezte a maga római fogadtatását". Mindazonáltal ő , a cseh kormány 
képviselőjének távollétében is minden tőle telhetőt megtett Csehszlovákia 
érdekében, és úgy gondolja, a kivívott elrendezés egészében véve kielégítőnek 
tekinthető". Hosszasan idézett egy dokumentumból, amelyet Wilson a 
Londonba tartó repülő-útón fogalmazott, hogy összefoglalja a godesbergi 
feltételek és a müncheni egyezmény közti állítólagos különbségeket. Az utóbbi, 
állapította meg, , összehasonlíthatatlanul kedvezőbb", és , a diplomácia 
diadala, hogy az érintett négy hatalom képviselői összejöttek, és kidolgozták 


a probléma békés megoldását".1?1 


A mindössze félórás ülés folyamán egyedül Duff Cooper adott hangot 
elégedetlenségének. Amikor reggel elolvasta a müncheni feltételeket, az első 
reakciója az volt, hogy le kell mondania; a nap további részében 

, megkönnyebbült szívvel néztem újonnan nyert szabadságom elé". Amikor a 
Downing Streetre érkezett, , a leírhatatlan lelkesedés képei" láttán , ugyancsak 
magányosnak éreztem magam ennyi boldogság közepette, amelyben nem 
osztozhatom" 182 Lemondásra készen jelent meg az ülésen, és , továbbra is úgy 
érzi, kötelessége felajánlani lemondását a miniszterelnöknek".!1? Chamberlain 
, egész barátságosan" rámosolygott, és kijelentette, hogy ezt az ügyet négy- 
szemközt kell elintézniük. Hore-Belisha és Stanley hasonló aggályokról 
vallott, de biztatták Coopert, hogy ne mondjon le, Hoare pedig olyasmit 
dünnyögött, hogy , rendkívül helytelen és precedens nélküli, hogy a kormány 
előtt személyi ügyekről tárgyaljanak, és reméli, hogy ez a vita nem 
folytatódik".184 


Másnap reggel Cooper felkereste Chamberlaint, hogy benyújtsa lemondását. 
, A találkozás, amilyen baráti, olyan rövid volt." Innen a Buckingham-palotát 
kereste fel, hogy beszolgáltassa hivatali pecsétjét. A király udvarias, de őszinte 
volt. , Azt mondta, nem ért egyet velem, de tiszteli azokat, akiknél a 
meggyőződéssel együtt jár a bátorság is." Valójában a királyt inkább az 
foglalkoztatta, hogy folytathatja nyaralását. , Lehet, hogy már holnap este 
visszatérünk Balmoralba" - írta még aznap édesanyjának. A miniszterelnök 

, hem lát okot rá, hogy ne menjünk". VI. György, mielőtt Londont elhagyta 
volna, üzenetet küldött népének. , Az aggodalom ideje lejárt. A 
miniszterelnöknek a béke ügyéért vállalt hősi fáradozását követően teljes 
szívemből remélem, hogy a világ népei között a barátság és a jólét új 
korszakára virradunk." Maga Mária királyné még nyíltabban állt ki 
Chamberlain mellett. , Biztos vagyok benne, hogy Ön is, éppen úgy, mint én, 
neheztel azokra, akik károgva fogadják a miniszterelnök akcióját - felelte 
fiának néhány nappal később. - Ha egyszer meghozta nekünk a békét, miért 
nem lehetnek hálásak?"135 


Chamberlain átmenetileg sütkérezett a minden kritikát mellőző sajtó és a hálás 
nép rajongásában. , Még egyetlen, a csatatéren aratott győzelemből megtérő 
hódítót sem ékesített nemesebb babér, mint a Münchenből tegnap hazaérkezett 
Mr. Chamberlaint" - lelkendezett a The Times.!?7 A gyakorta kritikus 
hangvételű The Daily Telegraphnak sem voltak fenntartásai: , A hírt mélységes 
és egyetemes megkönnyebbülés fogadja majd (...) Küldetése teljesítése során 


Mr. Chamberlain soha, egyetlen pillanatra sem kímélte magát." A Daily 
Express rá jellemzően ömlengett: , Hatalmasak és tartósak a miniszterelnök 
győzelmei -sok millió boldog otthon és terhétől szabadult szív... Illesse 
babér!"138 Még a Munkáspártot támogató Daily Herald is elismerte, ha 
vonakodva is: , Herr Hitlernek le kellett mondania legbrutálisabb godesbergi 
feltételeiről", noha az egyezmény , számos ponton továbbra is súlyos kritikára 
adhat okot".1?? Lord Rothermere rövid, személyes táviratot küldött: ,, Ön 
bámulatra méltó!"199, míg Roosevelt elnök tartózkodóbb volt: , Derék 
ember!"18! A windsori herceg is jelentkezett Dél-Francia-országból: ,,A 
hercegné és jómagam csatlakozni kívánunk a milliókhoz, akik világszerte 
ünnepük Önt, és kifejezzük mélységes hálánkat és csodálatunkat azért, amit 
véghezvitt."192 


A München utáni napokban Chamberlain több mint 20 ezer hálálkodó levelet és 
táviratot kapott, és ajándékok , zavarba ejtő tömegével" halmozták el, köztük 

, számtalan horgászcsalival, lazacnak való horgászbottal, több öltönyre való 
skót tweeddel, zoknival, töméntelen esernyővel, fácánnal és fajddal, válogatott 
rajnai borokkal, szerencsét hozó patkóval, magyarországi virággal, 6000 
válogatott virághagymával a holland csodátoktól, a pápa pedig feszületet 
küldött".!$3 Lord Lee of Farnham, aki 1921-ben a nemzetnek adományozta 
Cheguerst,? Chamberlainéknek most ezüst vacsorakészletet ajándékozott, 
,hogy valamilyen kézzelfogható és tartós formában fejezzük ki csodálatunkat 
és hálánkat".!$ A Paris Soir gyűjtést indított, hogy egy francia-országi 
birtokkal ajándékozhassák meg: , Egy zugnyi francia föld. Egyszerű ház - mert 
az ízlése is egyszerű - egy folyó mellett, mivel szeret horgászni (...) - a Béke 
Háza." Jótékonysági intézmények, az általános megkönnyebbülést kihasználva, 
hirdetéseket tettek közzé a lapokban, bőkezűségre szólítva fel az olvasókat: 

, Most, hogy a világháború nagy tragédiája elhárult, arra kérjük, küldjön a 
béke örömére köszönetadományt (sic!) a Királyi Rákkórháznak, és ekként 
nyújtson felbecsülhetetlen értékű segítséget egy másik, folyamatosan zajló 
háborúban."!§5 Midőn a Daily Sketch fényképet kínált fel az olvasóknak 

a Chamberlain házaspárról egy 3 pennys bélyeg ellenében, a lap több mint 90 
ezer megrendelést kapott, egy neves üzletember pedig 10 ezer fontot 
adományozott a birminghami egyetemnek, hogy Chamberlainről elnevezett 
alapítványt hozzon létre.!6 


Sir Isaiah Berlin találóan fejezte ki sokak meghatározó érzését, amikor 


, szégyen és megkönnyebbülés" elegyéről beszélt." A Time and Tide 


heti magazin megbékítésellenes főszerkesztője ugyancsak pontosan foglalta 
össze a dilemmát, amikor vezércikket próbált írni az egyezményről. , Tudata és 
szíve kilenctized részben nemcsak szégyennel telt el, hanem a végül 
bekövetkező katasztrófa tudatával is (...) míg egytizedén áldott 
megkönnyebbülés lett úrrá: ma este nem lesz bombázás."198 Harold Macmillan 
is osztozott az általános megkönnyebbülésben. A fia , az iskolában maradhat, és 
ősszel mehet Oxfordba. (...) Otthonom és gyermekeim, mint szerte az 
országban minden otthon, megmenekülnek - legalábbis egyelőre."19? Még 
Halifax is megjegyezte Harvey-nak, hogy , nézete szerint az egész ügy 
rettenetes és megalázó, efölött nincs értelme szemet hunyni, ámde egy európai 
háborúnál mégiscsak jobb".1"9 


Október 1-jén Chamberlain Cheguersbe utazott, hogy felkészüljön a következő 
hétre kitűzött parlamenti vitára. Nővérének azonban megvallotta: mialatt aznap 
délután a birtokon sétált, és szembenézett a Házban rá váró , újabb 
megpróbáltatással, közelebb voltam az idegösszeomláshoz, mint bármikor 
életemben".15! Távollétében a kabinet ülést tartott apénzügyminisztériumban, 
és egyetértőén megállapította, hogy , hiba lenne, ha belemennénk a müncheni 
egyezmény feltételeinek részletes vitájába, vagy cikkelyeinek mélyenszántó 
kommentárjára kerítenénk sort".152 Ezután a kormány csak október 3-án, a 
tervezett vita reggelén ült össze. A sajtóban jócskán találgatták, várhatók-e a 
miniszterek részéről újabb lemondások. Hangsúlyosan került szóba Olivér 
Stanley, aki levélben tudatta, hogy közte és a miniszterelnök között még 
mindig , tekintélyes a nézetkülönbség", és ő , továbbra is rendkívül szkeptikus a 
náci ígéreteket illetően"; a jelen helyzetet pedig egyáltalán nem tekinti , korunk 
békéjének", csupán , kényelmetlen fegyverszünetnek". Ám a kormány 
felelősségét immár elfogadta, és elismerte, hogy a müncheni feltételek 
kedvezőbbek a Godesbergben jóváhagyótoknál.1? 


A négynapos parlamenti vita Cooper jól fogadott lemondó nyilatkozatával 
kezdődött, amely mindenekelőtt 1914 tanulságaira hivatkozott. 


Akkor úgy gondoltam, és azóta is mindig az volt az érzésem, hogy minden 
más, esetleg bekövetkező nemzetközi válságban elsősorban az a 
kötelességünk, hogy pontosan meghatározzuk, hol állunk, és mit kívánunk 
tenni. Úgy vélem, az elmúlt hónapokban és hetekben külpolitikánk legnagyobb 
hiányossága az volt, hogy ezt a két dolgot elmulasztottuk. 


Az utolsó négy hét folyamán napról napra közelebb sodródtunk a 


Németország elleni háborúhoz, és csak a legvégső pillanatban mondtuk ki, és 
akkor is csak fölöttébb bizonytalanul, hogy készek vagyunk harcolni. 


A továbbiakban Cooper Chamberlain naivitását bírálta. A miniszterelnök , azt 
hitte, hogy az lesz a legcélszerűbb, ha Herr Hitlert a nyájas észszerűség 
nyelvén szólítja meg. Én úgy gondoltam, az illető sokkal fogékonyabb a 
páncélozott ököl nyelvére." Cooper végül érzelmes búcsúval zárta 
felszólalását. 


Sok mindenről kell lemondanom. Feladtam egy hivatalt, amit szerettem, egy 
munkakört, amely szenvedélyesen érdekelt, és olyan munkatársakat, akikre 
bárki büszke lehetne. (...) Meglehet, hogy politikai karrieremet is tönkretettem. 
De mindez nem számít, mert megőriztem valamit, ami komoly érték 
számomra - továbbra is emelt fővel járhatok a világban." 


Miután leült, levélkét kapott Churchilltől. , Beszéde az egyik legnagyszerűbb 
parlamenti teljesítmény volt, amit valaha hallottam. Csodálatos volt a formája, 
erős az érvelése, és tündökölt a bátorságtól meg a közösségi érzéstől."15? 


Chamberlain meg sem kísérelte, hogy válaszoljon Cooper állításaira. Inkább 
az egyezmény jogosultságát bizonygatta, arra hivatkozva, hogy az elvet, 
miszerint a Szudétaföldet át kell engedni , a Német Birodalomnak (...) már 
korábban elfogadtuk. Most az volt a feladatunk, hogy a terület átruházásának 
módszerét, körülményeit és időpontját mérlegeljük." Ezt pedig gyorsan kellett 
elvégezni, nehogy , kitörjön a konfliktus, amely katasztrófához vezethetett 
volna". Különös hangsúllyal mutatott rá a Münchenben, illetve Godesbergben 
elfogadott feltételek közötti pozitív különbségekre. A megszállás immár nem 
azonnali és teljes lesz, hanem szakaszokban és tíz nap alatt megy végbe; a 
német előrenyomulás határát nemzetközi bizottság szabja meg, amely 
egyszersmind a népszavazásnak helyt adó körzeteket is meghatározza; végül 
pedig Nagy-Britannia garantálja majd az új csehszlovák határokat. , Hiszem és 
remélem - folytatta -, hogy az új jótállási rendszer keretében az 

új Csehszlovákia nagyobb biztonságban lesz, mint amilyet a múltban valaha is 
élvezett." Mi több, Chamberlain még aztis kérte - és ebben a képviselők 

, Szégyen!"-kiáltásai sem zavarták -, hogy kezeljék több megértéssel Hitler 
szerepét. , Minekutána a múltban és ma is annyi minden hangzott el a német 
kancellárról, komolyan úgy érzem, a Háznak fel kellene ismernie, milyen 
nehéz lehet valakinek, aki ilyen pozíciót tölt be, visszavonni azokat a 
nyomatékos kijelentéseket, amelyeket támogatói lelkes üdvrivalgása közepette 


hangoztatott."156 


Aznap este Macmillan összehozta a konzervatív lázadókat és a Munkáspárt 
vezetőit, színleg azért, hogy megvitassák a másnap előterjesztendő ellenzéki 
módosítás pontos szövegét. Éjfél után Hugh Dalton kísérte el némileg 
vonakodva Macmillant Brendan Bracken westminsteri otthonába, ahol ott 
találták Churchillt és Edent is. Daltont kioktatták, hogy a toryk tartózkodásának 
maximalizálása érdekében , senki ne használjon se túl ellenséges, se a 
kormányt túl szertelenül elítélő szavakat", nehogy elijesszék a hátsó 
padsorokban ülő konzervatív lázadók ingatagabbját.!"7 Az egyik 
szövegváltozat , nemzeti egységre és erőre" hivatkozott, Dalton azonban 
tiltakozott: , Ez nem a mi zsargonunk." Amikor aztán figyelmeztetett, hogy 
néhány munkáspárti képviselő azt szeretné, ha a módosítás keményen lenne 
megfogalmazva, hadd derüljön ki, milyen , bátrak és meg nem alkuvók", 
Churchill szólalt meg: , Nem elég bátornak lenni. Győzni is kell." A találkozón 
azt is megvitatták, mennyire valószínű, hogy Chamberlain előrehozott 
választást rendez, amelynek során ő, , mint a Béke Megmentője, az egész 
országot magával ragadná". A München-vita végén a konzervatív lázadó kat , a 
destruálás vádjával bélyegeznék meg, és hivatalos tory jelölteket 

indítanának ellenük". Dalton azonban még nem volt hajlandó elkötelezni 
magát egy választási szövetség mellett, amelynek értelmében a 

Munkáspárt nem indulna olyan konzervatív képviselők ellen, akiknek efféle 
lojális, Chamberlain-párti jelöltekkel kell megküzdeniük.1"§ 


A parlamenti vita hátralévő napjai ,komoly megpróbáltatást" mértek 
Chamberlainre, mivel , a rám zúdított szüntelen szidalmak özöne csüg- 
gesztően hatott kedélyemre" 1"? Semmi kétség: ellenfelei voltak a 
leghangosabbak. Amikor Harold Nicolson kitartóan igyekezett elkapni a 
házelnök pillantását abban a reményben, hogy végre ő is előadhatja 
tiltakozását, az elnök bocsánatkérően azt mondta, hogy , vékonyan kell kennie: 
négy napra való kenyere van, de kevés hozzá a vaj".169 Chamberlain 
különösen nehezményezte, hogy , Winston Masaryk segítségével valóságos 
összeesküvést sző ellenem". így aztán aligha lepett meg bárkit, hogy amikor 

a vita harmadik napján Churchill kapott szót, nem válogatta meg a szavait. 


Azzal kezdeném, hogy kimondom, amit mindenki szeretne elhallgatni 


vagy elfelejteni, ám mégiscsak le kell szögeznünk: nevezetesen azt, hogy 


totális és menthetetlen vereséget szenvedtünk.!1§1 


Amikor a mögötte ülő Nancy Astor felkiáltott: , Zagyvaság!", Churchill így 
vágott vissza: , Ugy látom, a nemes Lady a közelmúltban haladó órákat vett 
jómodorból."152 


, Minden oda lett - folytatta Churchill. - Csehszlovákia némán, gyászosan, 
elhagyatottan süpped a sötétségbe." Hitler , ahelyett, hogy az asztalról 
egyszerre felhabzsolná az ételt, beérte vele, hogy fogásonként szolgálják fel 
neki; a godesbergi és a müncheni feltételek közti különbséget pedig nagyon 
egyszerűen összefoglalhatjuk": 


Pisztolyt szegeztek ránk, úgy követeltek egy fontot. Amikor odaadtuk, pisztolyt 
szegezve kettőt követeltek. A végén a diktátor beleegyezett, hogy beéri egy 
font, tizenhét shilling, hat pennyvel. A hátralék fejében meg kell ígérnünk, 
hogy a jövőben jól viselkedünk. 


, Nem irigyli - folytatta - az angol néptől az öröm és a megkönnyebbülés 
természetes, spontán kitörését." De tudniuk kell, hogy , védekezésünket durva 
hanyagság és tehetetlenség jellemezte; tudniuk kell, hogy megvertek bennünket 
háború nélkül". 


És ne gondolják, hogy ezzel vége. Ez csupán a kezdete a leszámolásnak. Csak 
az első korty, az első kóstoló a keserű italból, amelyet évről évre elénk 
tartanak majd, hacsak (...) nem emelkedünk fel, és nem állunk ki újra, mint a 
régi időkben, a szabadság mellett.193 


Október 6-án, délután 4 órakor véget ért az Alsóházban a vita; következett a 
szavazás. Chamberlain zárszavában magabiztosabbnak mutatkozott, és sikerült 
néhány ingadozó hívét meggyőznie, hogy vele szavazzon, különösen amikor 
kizárta egy soron kívüli választás lehetőségét. Amery aznap este így írt a 
miniszterelnöknek: , Beszéded mélyen megrendített, és már-már meggyőzött 
engem is, Anthony Edent is, hogy szavazzunk. A legőszintébben remélem, 
hogy a közeljövő eseményei megcáfolják azokat a balsejtelmeket, amelyeket 
még te sem tudtál ma eloszlatni."18$ Végül húsz-harminc konzervatív másként 
gondolkodó inkább tartózkodott, semmint a kormány ellen szavazzon; a 
többség azzal fejezte ki véleményét, hogy szavazás közben tüntetőleg a helyén 
maradt. Nem a lázadók száma volt azonban a lényeg, hanem a , hírnevük" - 
Churchill, Edén, Amery, Macmillan, Cranborne és Cooper mind köztük voltak. 


, Ez bizony nem fog jól mutatni a listán - jegyezte fel Nicolson, aki szintén 
tartózkodott. - A Ház tisztában van vele, hogy a fentiek közül a legtöbben 
sokkal többet tudnak az ügy valódi mivoltáról, mint ők."165 


A konzervatívok tartózkodása ellenére a Manchester Guardian találóan jósolta 
meg, hogy , nem húsz, hanem kétszáz toiynak kellene fellázadnia ahhoz, hogy 
a kormányt zavarba hozzák". A konzervatív képviselők többsége szemében 
Chamberlain lett , a szabadító, és egy emberként fognak rá szavazni".19§ Végül 
a kormány kényelmesen megnyerte a szavazást, 366 szavazattal 144 ellenében, 
noha Chamberlaint így is bőszí-tették az őt ért bírálatok. , Időnként 
megpróbáltam ellenszerrel élni a mérges gáz ellen - panaszolta nővérének -, 
azaz elolvastam néhányat a számtalan levél és távirat közül, amelyek továbbra 
is özönlöttek hozzánk, és a legmegindítóbb hangnemben fejezték ki feladóik 
szívből jövő megkönnyebbülését és háláját. Úgy tűnt, az egész világ az én 
dicséretemet zengi, kivéve az Alsóházat."1§7 Chamberlain közvetlenül a 
szavazás után a King:s Cross pályaudvarra sietett, ahol felszállt a Skóciába 
induló vonat hálókocsijába. Az elmúlt két hét eseményei annyira 

megviselték, hogy orvosa teljes pihenést javasolt, ő pedig élt Dunglass 
apjának, Home grófjának meghívásával, hogy vonuljon el néhány napra a 
Berwick melletti Hirsel-birtokra. Házigazdája biztosította róla, hogy ott 

, remekül múlathatja idejét a Tweed vidékének egyik leghíresebb vadászati 
terepén", és kedve szerint lődözhet fogolyra.168 


1 


A , boche" a németek első világháborús csúfneve; a , mufti" katonai zsargonban 
, Civil ruhát" jelentett. - Aford. 


2 
Benjámin Disraeli (1804-1881) brit politikus és író beceneve. - A szerk. 
3 


A mindenkori brit kormányfő vidéki rezidenciája. - A szerk. 


Utóhang 


A KARDOT KIRÁNTJÁK 


Chamberlain, a békeszerző: csak egy hétig. 
Londoni moziplakát, 1938. október 


Úgy egy fél évig még nem foglalom el Prágát Ezt pillanatnyilag nem tehetem 
meg az öreg szivarral. 


Adolf Hitler, 1938. október 


Biztosra veszem, hogy egy szép napon a csehek belátják: azért tettük, amit 
tettünk, hogy átmentsük őket egy boldogabb jövőbe. 


Neville Chamberlain, 1938. október 2. 


Politikánk célja soha nem csak az volt, hogy kitoljuk a háborút, vagy 
egységesebben vegyünk részt benne. A megbékítésnek az volt a célja, hogy a 
háborút mindenestül, örök időkre elkerüljük. 


Sir Horace Wilson, 1962 


, A müncheni szerződést aláírták - jegyezte fel naplójába Jodl. - Csehszlovákia 
mint hatalom kiesett. Ismét győzött, mégpedig erőszak alkalmazása nélkül, a 
Führer géniusza és elszántsága, hogy még egy világháború elől se térjen ki."! 
Annak ellenére, hogy Berlinben hősként fogadták, Hitler nem osztozott a béke 
megőrzésének általános örömmámorában. , Ez volt az első nemzetközi 
konferenciám - zsörtölődött -, és elhihetik, hogy ez lesz az utolsó. Ha az a 
mamlasz öregember még egyszer idejön az esernyőjével okvetetlenkedni, a 
fényképészek szeme láttára rúgom le a lépcsőn és ugróm a gyomrára."? 
Legfőképpen azt fájlalta, hogy elcsalták tőle a diadalt, amelyet egy 
Csehszlovákia elleni, az egész nyár folyamán oly gondosan előkészített 
háborúval arathatott volna: , Az a Chamberlain nevű alak tönkretette prágai 
bevonulásomat."? Ahogy Henderson mondta: megfosztották , attól a várva várt 
nagy élménytől, hogy hadseregét némi tapasztalathoz juttassa, ő maga a hódító 


hős szerepében léphessen fel, és bosszút állhasson Benesen meg a cseheken".! 


Goebbels felismerte, hogy a Führer korántsem elégedett: , Lényegében 
mindent elértünk, amit a kisebbik tervben magunk elé tűztünk. A nagy terv a 
jelen körülmények között egyelőre még nem vihető keresztül." 


Hitler magas rangú katonai vezetői is átlátták a katonai erőfitogtatás 
szükségességét. , A mozgósított felkészültség jelenlegi fokát teljes egészében 
fenn kell tartani" - adta parancsba Keitel szeptember 30-án. A csehszlovákiai 
bevonulást , úgy kell megtervezni, hogy könnyen áttérhessünk a Zöld tervben 
előírt műveletekre". 


A fegyveres erőknek az I. szektor megszállására kijelölt egységei október 1- 
jén, déli 12 óráig lépjék át a korábbi cseh-német határt. Az e 
célból megtisztított területen mutatkozó fegyveres ellenállást le kell törni. 


A szektorban talált cseh katonákat és más fegyveres személyeket le kell 
fegyverezni és foglyul kell ejteni. A bevetett egységek magatartásának azon a 
felismerésen kell alapulnia, hogy olyan területet vesznek birtokba, amelynek 
éveken át zaklatott lakossága a német fegyveres erőkben felszabadítókat lát." 


így is történt. A német erők, amelyek hetekig lebzseltek Csehszlovákia határai 
mentén, október 1-jén végre benyomulhattak a Szudétaföldre. A müncheni 
megegyezés értelmében a Dél-Csehországban található I. zónát két napon belül 
elfoglalták. Az észak-csehországi II. zóna október 2-án és 3-án került sorra; 
míg a III. és legnagyobb zónát, amely Karls-badot, Egert és Ascht is magában 
foglalta, von Reichenau vezetésével október 3-án, 4-én és 5-én szállták meg. 
Az Észak-Morvaországban található IV. zóna Rundstedt vezetésével két nappal 
később került német kézre. 


Október 1-jén Hitler virradat előtt érkezett Aschba, ahol Guderian tábornok 
fogadta. Bár a feltálalt tábori reggelivel nem volt megbékélve - talán mert a 
levesben hús is főtt -, csakhamar jobb kedvre derült, amikor bejárta új 
szerzeményét. Egerben von Reichenau, Keitel, Himmler és Henlein 
köszöntötte." , Mein Führer - kezdte von Reichenau -, a hadsereg ma meghozza 
a legnagyobb áldozatot, amelyet katonák legfőbb hadurukért hozhatnak: 
bevonulnak ellenséges területre anélkül, hogy egyszer is elsüthetnék 
fegyverüket." Ringbe szállt egy másik generális is: , Ma reggel a régi 
ezredemnél tartózkodtam. Az emberek sírtak, amiért tilos volt megtámadniuk a 
cseh bunkereket." Hitler el volt ragadtatva. ,, És azok a defetisták - jegyezte meg 
- egész idő alatt azt próbálták beadni nekem, hogy a politikám háborúhoz 


vezet!"8 Azzal továbbhajtatott a Szudétaföldön hatkerekű fekete Mercedesében; 
minden faluban lobogtak a horogkeresztes zászlók, és az egész lakosság ott 
sorakozott az út mentén. , Endlich heim ins Reich!"? - visszhangzott az 
üdvrivalgás. Ahogy a cseh hadsereg kivonult, úgy vonultak be a 
rohamosztagosok; egyes üzletekre már rá volt mázolva a Jude szó. 
Karlsbadban Hitler rövid, de tüzes beszédet mondott a színház erkélyéről. 


- Készek voltunk kardot rántani értetek! - közölte az ujjongó tömeggel. - 
Abban, hogy egy napon itt állok majd előttetek, soha egy pillanatig sem 
kételkedtem.? 


Münchenben azonnal leálltak az események. Henderson, Weizsácker, Francois- 
Poncet és Attolico társaságában, visszatért Berlinbe. A müncheni 
egyezményben beharangozott nemzetközi bizottság először október 1-jén 
ülésezett, nem sokkal azután, hogy az első német tankok átcsörtettek a cseh 
határon. Henderson számára a feladat , elveiben hálátlan és részleteiben 
utálatos" volt, 9 Francois-Poncet pedig úgy jellemezte, mint , sebészeti műtétet, 
a hörgő áldozat szétszabdalását".! A nagykövetek, köztük a cseheket képviselő 
Mastnyval, hamarosan megtapasztalták, hogy már nem a barátságos 
Weizsackerrel van dolguk, hanem Keitel és Brauchitsch tábornokokkal, akik a 
müncheni egyezményt merőben ideiglenes tákolmánynak tartották. Hitler, 
amikor fogadta Frantisek Chvalkovskyt, az új cseh külügyminisztert, 
figyelmeztette, hogy a csehek ellenszegülésének első jelére , huszonnégy, nem, 


nyolc órán belül eltörli Csehszlovákiát" .12 


A bizottságnak az volt a legfőbb feladata, hogy tagjai megegyezzenek az V. 
zóna, , a fennmaradt, túlnyomórészt német jellegű terület" határaiban; ezt a 
részt október 10-e után kellett elfoglalni. Mastny és Francois-Poncet kitartott 
amellett, hogy a , túlnyomórészt" meghatározás 75-80 százalékos többséget 
jelentsen; Henderson azonban egyetértett a német állásponttal, miszerint 
elegendő az egyszerű többség. Néhány nappal később megegyeztek, hogy a 
megmaradt, továbbra is 


Végre hazatértünk a birodalomba! - A ford. 


vitatott területeken lemondanak a népszavazásról. A csehek, amint az várható 
volt, sokkal több területet vesztettek, mint amennyivel valaha is számoltak. Két 
héten belül lényegében valamennyi cseh határ menti erődítmény német kézen 
volt, a megmaradtakat pedig nem lehetett védeni; Prága alig hetven kilométerre 


volt az új határtól. Mire novemberben megszületett a végső egyezség, 
Csehszlovákia 30 ezer négyzetkilométernyi területet adott át a Reichnek, 
amelyen 2 millió 800 ezer szudétanémet és 800 ezer cseh élt. Az ország 
kommunikációs infrastruktúráját felismerhetetlenné szabdalták, és elvesztette 
ipari termelésének háromnegyedét. , Soha többé nem akarok németekkel 
dolgozni", írta Halifaxnek Henderson. 


Legsötétebb pesszimizmusom idején két gondolattal próbáltam vigasztalódni: 
a) hogy a háború majd megszabadítja Németországot Hitlertől, és b) hogy 
miatta majd visszarendelnek Berlinből. A jelen helyzet az, hogy a béke 
megőrzése révén megmentettük Hitlert és rezsimjét, én pedig még mindig 
Berlinben vagyok.13 


Csakhogy a vértelen puccs, amelynek segítségével megszerezte a 
Szudétaföldet, Hitlert távolról sem elégítette ki. Azon túl, hogy megfosztották a 
katonai győzelemtől, Csehszlovákia hatalmas ipari, fegyvergyártási és 
bányászati potenciáljára sem tehette rá a kezét. Október 9-én Saarbrückenben 
mondott beszédet, amelyben keserűen elpanaszolta, hogy őt Münchenben 
becsapták, és óva intette Nagy-Britanniát: ,, Vetkőzzön le bizonyos pózokat, 
amelyeket a versailles-i korszakból örökölt. Nem tűrhetjük tovább a nevelőnők 
gyámkodását!" Az olyan németeknek, akik kételkedtek az ő csehszlovák 
politikájában, zord üzenetet tartogatott. , Kemény döntést kellett hoznunk; a mi 
sorainkban is akadtak gyenge lelkek, akik talán nem értették meg ezt." A britek 
demokratikus politikai rendszere - figyelmeztetett - tág teret enged a 
bizonytalanságnak. 


Mindössze arra van szükség, hogy Angliában Chamberlain helyett Mr. Duff 
Cooper, Mr. Edén vagy Mr. Churchill kerüljön hatalomra; akkor jól tudnánk, 
hogy az említettek azonnal egy új világháborúra törekednének - ezt a tényt nem 
is titkolják. Ez pedig arra kötelez bennünket, 


hogy éberek legyünk, és ne feledkezzünk meg a Reich védelméről (...), 


hogy minden órában készen álljunk önmagunk megvédésére.!§ 


Természetesen volt rá egy további katonai-stratégiai ok is, hogy a Wehrmacht 
a Szudétaföldről tovább, a csonka Csehszlovákiába nyomuljon. Amint azt 
Hitler 1937. november 5-én, a Birodalmi Kancellárián, az úgynevezett 
Hossbach-konferencia alkalmából katonai parancsnokai előtt világossá tette: 


Ausztriának és Csehszlovákiának a Reichbe való bekebelezése nem öncél, 
csupán nyitó lépés egy nagyobb játszmában, amely a kelet-európai 
Lebensraumért zajlik, Lengyelország, Ukrajna és végül a Szovjetunió 
ellenében. Csehszlovákia ennélfogva létfontosságú hídfőállás a további keleti 
katonai terjeszkedéshez. Aznap, amikor Saarbrücken-ben szónokolt, Hitler 
Keitelnek is üzent; az iránt érdeklődött, , miféle erősítések szükségesek a jelen 
helyzetben mindennemű cseh- és morvaországi ellenállás megtöréséhez"? 
Keitel megtanácskozta a kérdést a Szudétaföldre vezényelt parancsnokokkal, és 
postafordultával válaszolt. Jelenleg huszonnégy hadosztály állomásozik 
Csehszlovákiában, és csupán korlátozott mértékű erősítésre van szükség. , A 
Fegyveres Erők Főparancsnoksága úgy véli - zárta sorait Keitel -, hogy 
tekintettel a cseh ellenállás gyengeségének ez idő szerint tapasztalható jeleire, a 
hadműveleteket akár minden erősítés nélkül is megkezdhetjük."!" 


Október 21-én Hitler egy, a Birodalmi Kancellárián tartandó konferenciára 
rendelte Berlinbe Keitelt. A tanácskozás eredményeként új irányelveket 
bocsátottak ki a Wehrmacht számára, hogy ezek ismeretében készüljön fel a 
, következő eshetőségekre": 


1. Biztosítsa a Német Birodalom határait, és szervezze meg a 
védelmet esetleges meglepetésszerű légitámadások ellen. 


2. Számolja fel a cseh állam maradványait. 
3.  Foglalja el a Memel-vidéket. 


A direktíva leszögezte: el kell érni, hogy , amennyiben a cseh állam 
németellenes politikát folytatna, tetszőleges időpontban szét lehessen zúzni". 
Ha ez az eshetőség fennforogna, a cél , Cseh- és Morvaország gyors 
elfoglalása és Szlovákia leválasztása" lenne.!f Szlovákia esetében kettős 
megközelítéssel, azaz mind politikai, mind katonai nyomással kell élni. 
Ribbentrop engedelmesen nekilátott egy olyan stratégia kidolgozásának, amely 
diplomáciai éket ver a keleten elhelyezkedő Szlovákia és az ország többi része 
közé, ekként siettetve Csehszlovákia végső felbomlását. A német 
külügyminisztérium memoranduma megerősítette Hitler szándékát, hogy 
Csehszlovákiát a további terjeszkedés ugródeszkájául használja: , A független 
Szlovákia alkotmányosan gyenge lenne, és ezért eredményesen segíthetné elő a 
németek igényét a keleti behatolásra és betelepítésre."7 


November 7-én a párizsi követség egy alacsonyabb beosztású diplomatáját, 
Ernst vom Rathot halálosan megsebesítette lövésével egy tizenhét éves 
menekült lengyel zsidó, Herschel Grynspan, akinek szüleit Németországból 
Lengyelországba deportálták. Két nappal később, miután vom Rath belehalt 
sebeibe, Goebbels, Hitler kétségbe nem vonható jóváhagyásával, bosszú 
gyanánt egy egész éjszakára szóló, összehangolt terrort szabadított a német és 
osztrák zsidóságra. A Harmadik Birodalom történetének egyik 
leggyalázatosabb epizódjaként zsinagógákat égettek porrá és hamuvá, zsidó 
otthonok ezreit verték szét vagy gyújtották fel. A kifosztott és feldúlt zsidó 
üzletek előtt felhalmozódó töméntelen üvegcserépről kapta nevét az esemény: 
ez volt a Kristallnacht, a , kristályéjszaka". Közel száz zsidót öltek meg, ennél 
sokkal többen voltak azok, akiket megvertek és megsebesítettek; tízezreket 
tartóztattak le és hurcoltak koncentrációs táborokba. , Az áldozatok emberi 
nyomorúsága felmérhetetlen volt - állapítja meg Hitler egyik életrajzírója. - 
Még a nők, a gyermekek és az idősek ütlegelése és bestiális bántalmazása is 
magától értetődőnek számított."18 E módszeres antiszemita pogrom mérete és 
kegyetlensége nemcsak sok németet, köztük jó néhány tekintélyes nácit 
borzasztott el; a világ közvéleményét, különösen az Egyesült Államokét is 
olyan sokk érte, amely döntően hozzájárult a München utáni eufórikus 
hangulat eloszlatásához. 


Az undor hullámai csaptak át a brit sajtón, híven tükrözve a közvéleményt. A 
szemlátomást érteden Chamberlain azonban még mindig reményeket 
dédelgetett, hogy igenis lehetséges hosszú távú megállapodás Hitlerrel. 
Október 31-én így foglalta össze politikáját a kormány előtt: , Külpolitikánk 
lényege a megbékélés. Arra kell törekednünk, hogy kapcsolatokat teremtsünk a 
diktatórikus hatalmakkal, mert ez vezet Európában a megegyezéshez."9 A 
kristályéjszaka után így írt nővérének: 


Elborzaszt a németek zsidókkal szembeni viselkedése. Valóban úgy tetszik, 
mintha az angol-német kapcsolatok körül valamilyen végzet munkálna, amely 
örökösen megakaszt minden, javításukra irányuló igyekezetei. Gondolom, 
nyilatkoznom kell valamit a témáról. (...) Problémát okoz majd, hogyan 
kerüljük el egyfelől a dolgok fölötti elsiklást, másfelől az olyan kritikákat, 
amelyek még több bajt zúdíthatnak a szerencsétlen áldozatokra." 


A kormány külpolitikai bizottságának egyik ülésén Chamberlain homályosan 
kitért rá, ,milyen kiábrándítóan alakult a németországi helyzet a müncheni 
egyezmény óta". Halifax nem volt ilyen flegmatikus. Legfőbb ideje, jelentette 


ki, hogy helyrehozzuk , a hamis benyomást, miszerint dekadens és gerinctelen 


társaság vagyunk, akiket büntetlenül lehet ide-oda rugdosni"?! 

, A csehek aligha értékelik majd Mr. Chamberlain meghatározását az általa 
kötött vtisztességes békérőlc", írta a Manchester Guardian; egyike volt ez a 
Münchent közvetlenül követő időszak nagyon kevés kritikus hangú 
sajtókommentárjának. , Politikai tekintetben Csehszlovákia tehetetlenné vált, 
mindazzal együtt, amit ez a kelet-európai erő-egyensúly szempontjából jelent, 
Hitler pedig, amikor csak kedve tartja, továbbnyomulhat előre, jócskán 
megnövelt erővel."22 A Daily Héráid diplomáciai tudósítója pontosan 
megjósolta azt is, milyen nyomorúságos sors vár azokra, akik majd 
menekülésre kényszerülnek Hitler előre törő tankjai elől. 


A felszínen, semmi kétség, Adolf Hitler személyes diadalt könyvelhet el. 


Azt mondta, holnap bevonul a Szudétaföldre. Nos, holnap bevonul. 
Csehszlovákia, amely már annyi áldozatot hozott, a brit és a francia kormány 
ellentmondást nem tűrő nyomása következtében újabb áldozatra kényszerült. 
Mindezt ezrek sínylik majd meg (nem annyira csehek, mint náciellenes 
szudétanémetek). Menekülniük kell, hogy mentsék az életüket, vagy 
gumibotokkal és koncentrációs táborokkal nézhetnek szembe.?? 


Október 3-án a brit kormány Masaryknak a cseh kormány nevében 
előterjesztett kérelméről tárgyalt: 30 millió fontos rendkívüli kölcsönre volt 
szükségük, hogy kezelhessék a szudéta területekről várható menekültáradatot, 
és újjáépítsék az ország megrendült gazdaságát. Chamberlain először 
kijelentette, hogy , lehetetlen elfogadni M. Masaryk minden állítását", majd 
Simon emlékeztette kollégáit, hogy , ez nem olyan alkalom, amelynek kapcsán 
az országnak mentegetőznie kellene; szó sincs arról, hogy Csehszlovákiának 
bármilyen jogos panasza lehetne ellenünk. (...) A helyzet, épp ellenkezőleg, az, 
hogy egy világháborút hárítottunk el, és ezáltal Csehszlovákia megmenekült." 
Simon ugyan támogatta az ajándéknak és a kölcsönnek egy szerényebb, 

rövid lejáratú kombinációját, lényeges volt azonban, hogy a pénzügyi segítség 
semmiféle bűntudattal ne járjon együtt. Ezután a jelenlévőket tájékoztatták, 
hogy London polgármestere, Sir Harry Twyford a Mansion House-ban 
számlát nyitott a cseh menekültek szenvedéseinek enyhítésére. Chamberlain 
szinte hihetetlen válasza így hangzott: , attól tart, hogy a számla megnyitása 


rossz hatással lehet a németországi közvéleményre", és reméli, Halifaxnek 
majd sikerül lebeszélnie a polgármestert erről a tervről. 


A végén a kormány 350 vízumot adományozott a szudétaföldi menekülteknek, 
és Harold Macmillan, többekkel együtt, negyvenet közülük be is fogadott 
sussexi birtokára, Birch Grove-ba. Ám még ez a döntés is vitákat váltott ki. 
Amikor Nancy Astor az Alsóházban felszólalt e politika ellen, arra hivatkozva, 
hogy a csehek kommunisták, és a Szovjetunióba kellett volna küldeni őket, 
Macmillan indulatos levelet írt neki. A levélben rámutatott, hogy azok között, 
akiket befogadott, ott volt Aussig korábbi polgármestere is, a Szudétaföld 
egyik jeles ügyvédje. A menekültek , csendes, kulturált emberek voltak, 
kábultak (...), munkában serények, udvariasak és hálásak. Mindazokon túl, 
amennyit szenvedtek - folytatta -, nem látom be, miért kellene ráadásul még a 
parlamentben is sértegetni őket."?? Az Örömtüzek éjszakáján! a csehek 
bekapcsolódtak az ünnepségbe, és az estét még pikánsabbá tette, hogy a 
máglyára vetett szokásos szalmabábu helyére , Chamberlain pompásan sikerült 
képmása" került Macmillan , e célra feláldozott egy egész tűrhető 

állapotban lévő puhakalapot, valamint egy összegöngyölt esernyőt". 


Magában Csehszlovákiában bomlásnak indult a köztársaság, amelyet Masaryk 
a versailles-i szerződés utólagos folyományaként alapított. Október 5-én 
Benes, Hitler követelésére, lemondott elnöki tisztségéről, elmenekült, és 
Angliába emigrált. Néhány héten át Syrovy tábornok helyettesítette, aki 
november 30-án ugyancsak átadta hivatalát dr. Emil Háchának, a Legfelső 
Bíróság főbírájának, egy hatvanhat éves, gyenge akaratú és beteges férfiúnak. 
München után Prága kénytelen volt bizonyos autonómiával felruházni 
Szlovákiát, valamint a Ruténföldként (Kárpát-Ukrajna) ismert régiót: 
mindkettő önálló kormányt és parlamentet kapott. A Szlovákia autonómiáját 
megerősítő parlamenti rendelet az ország nevét is megváltoztatta: ha eddig 
kihágásnak számított a kötőjel alkalmazása, az országot ettől kezdve Cseh- 
Szlovákiának hívták. Október 10-én elismerték Lengyelország Teschenre 
vonatkozó területi igényeit, amit novemberben további kikényszerített 
elcsatolá-sok követtek. Magyarország területi igényeit november 2-án Ribbent- 
rop és Ciano az úgynevezett bécsi döntés keretében részben teljesítette. És 
mindeközben a német külügyminisztérium továbbra is tevékenyen bátorította a 
szlovák szeparatista mozgalmat. , Szlovákia nélkül a cseh állam még 
teljesebben ki van szolgáltatva nekünk - jegyezte meg Göring. - A szlovák 
légibázisok rendkívül fontosak a kelet elleni légi hadműveletekhez."?7 


Ami az , új" Csehszlovákiának nyújtandó állítólagos négyhatalmi garanciát 
illeti, a Münchenből hazatérő Chamberlain azt közölte kormányával, hogy az 
Nagy-Britannia és Franciaország részéről , azonnal működésbe lép, míg 
Német- és Olaszország garanciája a magyar és a lengyel kisebbségi kérdések 
rendezése után lesz hatályos"? Valójában Németország látványosan szabotálta 
a garanciák bármilyen formáját. , Csehszlovákia jövője - tudatta külföldi 
diplomatákkal Weizsácker -Németország kezében van, és bármely más 
nagyhatalom garanciája mit sem érne."7? 1939. január 12-én Chvalkovsky cseh 
külügyminiszter számolt be a prágai német ügyvivőnek arról a szóbeszédről, 
miszerint , Csehszlovákiának a Reichhez való csatolása küszöbön áll". A 
Wehrmacht feltartóztatására törekvő végső erőfeszítéssel Chvalkovsky 
hangsúlyozta, hogy kormánya , Németország kívánságainak messzemenő 
teljesítésével azon lesz, hogy bizonyítsa lojalitását". Január 21-én a cseh 
külügyminiszter Berlinbe repült, ahol Hitler alapos kioktatásban részesítette; 
minden teketória nélkül figyelmeztette, hogy , fölösleges reményeket 

táplálnia brit vagy francia segítségről" - Csehszlovákia immár , teljesen ki van 
szolgáltatva a Német Birodalom kényének-kedvének".?! 


Március 9-én éjjel Hácha még egy végső kísérletet tett az ország fennmaradása 
érdekében: meg akarta fékezni a szlovák szeparatizmus iramát. A lépés 
katasztrofális melléfogásnak bizonyult. A szlovák kormányt megszüntették, a 
pozsonyi kormányhivatalokat megszállta a cseh rendőrség, a miniszterelnököt, 
Jozef Tiso atyát, egy katolikus papot, leváltották és házi őrizetbe helyezték, és 
egész Szlovákiában statáriumot hirdettek ki. Hitler azonnal kapott az alkalmon. 
Lemondta bécsi utazását - az an-schluss évfordulós ünnepségeire volt hivatalos 
-, és izgatottan közölte Goebbelsszel, Ribbentroppal és Keitellel, hogy itt a 
lehetőség , bevonulni, szétzúzni a csonka cseh államot, és elfoglalni Prágát". 
Az inváziót öt nappal későbbre, március idusára tűzte ki. , A Führer harsog 
örömében -jegyezte fel Goebbels. - Ez a játszma holtbiztos."? Göringet, aki 
San Remó-ban, egy földközi-tengeri üdülőhelyen vakációzott, utasították, ne 
térjen váratlanul haza, nehogy külföldön gyanút keltsen. Henderson még aznap 
- történetesen éppen péntek volt - sürgönyileg közölte Halifax-szel: kétli, 
,hogy Herr Hitler már döntött volna, és feltétlenül kívánatosnak tartom, hogy 
külföldön semmi se hangozzék el vagy jelenjen meg, ami elsietett akcióra 
ingerelné". Másnap reggel Keitel elrendelte, hogy a hadsereg és a Luftwaffe 
készüljön fel Cseh-Szlovákia három nappal későbbi, reggel 6-kor kezdődő 
megtámadására. 


Aznap este Berlinbe rendelték Tisót, aki megszökött a kolostorból, ahol 
állítólag fogságban tartották. Másnap Hitler fogadta a kancellárián, Keitel és 
Brauchitsch társaságában; az utóbbit külön bemutatta a szlovák vezetőnek. 

, Holnap délben - közölte - katonai akciót indítok a csehek ellen, amelynek 
Brauchitsch tábornok lesz a parancsnoka."§ Azért hívatta Tisót, hogy , ezt a 
(szlovák-) kérdést nagyon rövid idő alatt tisztázzuk". 


Az, hogy ott mi történik, teljesen közömbös volt számára. A kérdés csak 
az volt, akar-e Szlovákia független állammá válni, vagy sem. Ezt kellett 
eldönteni nem néhány napon, hanem néhány órán belül. Ha Szlovákia 
habozna, vagy megtagadná, hogy különváljon Prágától, a Führer olyan 
eseményekre hagyná Szlovákia sorsát, amelyekért ő már nem felel. 

Ez esetben már kizárólag Németország érdekeit tartaná szem előtt. 


Tisónak nem volt kedve vitázni, és sürgősen visszatért Pozsonyba, ahol a 
szlovák nemzetgyűlés másnap kimondta a függetlenséget, a magyar csapatok 
pedig, a németekkel történt megegyezéshez híven, elfoglalták a Csehszlovákia 
keleti részén található Ruténföldet. 


Aznap délután az öregedő Hácha, lánya s egyszersmind ápolónője, valamint 
Chvalkovsky kíséretében, vonaton Berlinbe utazott; a repüléshez túlságosan 
gyenge volt. Ötórás utazást követően 10 óra 40 perckor érkeztek meg, és 
hajnalig várakoztak szállodájukban, mialatt Hitler az egyik kedvenc filmjét 
nézte. Végül, miután átesett az SS-díszőrség megszemlélésének szokásos 
rituáléján, a kivörösödött és zaklatott Háchát bevezették Speer vadonatúj 
Birodalmi Kancelláriájának Hitlerre méretezett dolgozószobájába, ahol 
tekintélyes számú náci vezető előtt a rémült cseh elnöknek gátlástalan 
megfélemlítésen kellett átesnie. Hitler először újabb, immár ismerős tirádában 
tört ki Benes szelleme ellen, majd azzal fenyegetőzött, hogy a Wehrmacht alig 
néhány óra múlva, reggel 6-kor átlépi a cseh határt, a Luftwaffe pedig 
megszállja az összes cseh repülőteret. Amikor Hácha érvelni próbált, Hitler 
üvölteni kezdett: az invázió visszavonhatatlan, Hácha pedig azonnal 

rendelje vissza a cseh hadsereget a laktanyákba - ha bármilyen ellenállásra 
sor kerül, , nyers erőszakkal fogják megtörni, bevetve minden létező 


eszközt".?§ Ezek után Hitler kirontott a helyiségből. 


Hácha és Chvalkovsky magukra maradtak Göringgel és Ribbentrop-pal, akik 
egy dokumentumot mutattak fel: e szerint hatályba lép Cseh-és 
Morvaországnak, mint a Harmadik Birodalom , protektorátusának" önkéntes 
csatlakozása Németországhoz. A két német a szó szoros értelmében az asztal 
körül kergette a szerencsétlen Háchát, töltőtollat nyomott a kezébe, és gyászos 
következményekkel fenyegették Csehszlovákiát, ha nem hajlandó aláírni a 
dokumentumot. Göring nem győzte figyelmeztetni: német bombázók százai 
várják parancsát, hogy felszálljanak, és mire pirkad, fél Prága romokban fog 
heverni. Később beismerte, hogy azt mondta Háchának: , Igazán sajnálnám, ha 
le kellene bombáznom a szép Prágát." Végül 3 óra 55 perckor Hácha 
beleegyezett az aláírásba. Majdnem bizonyos, hogy a hitleri megfélemlítés 
közben szívrohamot kapott, és immár úgy elgyengült, hogy Hitler 

személyi orvosának több injekcióval kellett átsegítenie az éjszakán. Kis idő 
múlva telefon-összeköttetést biztosítottak számára Prágával, ő pedig 
megparancsolta, hogy a cseh csapatok ne tüzeljenek a bevonuló 
Wehrmachtra. Hitler magánkívül volt az izgatottságtól. , Ez életem 
legboldogabb napja - jegyezte meg két titkárnőjének, és egy-egy csókot kért 
tőlük mindkét orcájára. - A történelem úgy fog megemlékezni rólam, mint a 
legnagyobb németről."?§ 


Két órával később a német hadsereg átzúdult a cseh határon, és 
továbbmasírozott Prága felé. Ellenállás nem volt, és a Wehrmacht számára a 
csonka Csehszlovákia elfoglalása alig jelentett többet rutinszerű kiképzési 
gyakorlatnál. 1938. december 17-én Keitel Hitler nevében újabb direktívát 
bocsátott ki. Fel kellett készülni , a csonka cseh állam felszámolására abból a 
feltevésből kiindulva, hogy értékelhető ellenállás nem várható. Kifelé a 
vállalkozásnak úgy kell hatnia, mintha csupán békés akcióról lenne szó, nem 
pedig háborús kezdeményezésről."? Noha erősen havazott, és az utak jegesek 
voltak, 9 órakor behatoltak Prágába az első német tankok, és aznap este 
vonaton megjött Berlinből Hitler is. Az utolsó néhány kilométert nyitott 
autóban tette meg, a hófúvás ellenére is, mint mindig, egyenes tartásban, karját 
kinyújtva. Sötétedéskor hajtatott át a Hradzsin kapuján, ahol Syrovy tábornok 
üdvözölte, 9 majd kíséretével együtt sonkából-sajtból, és, számára váratlanul, 
pilseni sörből álló rögtönzött vacsorával vendégelték meg. Aznap éjjel 

leült Benes íróasztalához, és megszövegezte a hivatalos proklamációt, 

amely Csehszlovákiát bekebelezte a Német Birodalomba. , Cseh-Szlovákia - 


hangzott az utolsó mondat - megszűnt létezni." ! 

